
Livet  i  latinskolerne  i  tidligere  Tid.*) 

(Forts.) 

VI. 

Skoletugten  i  Almindelighed. 

bom  vi  have  set,  var  det  i  Middelalderen  saa  godt 
som  udelukkende  i  Klostrene,  at  Undervisningen  gaves,  eller 
i  alt  Fald  paa  klosterligt  Grundlag,  at  det  hele  hvilede;  og 
det  kan  ikke  nægtes,  at  det  var  en  uheldig  Arvelod,  den 
lutherske  Kirke  overtog  efter  den  katolske,  i  det  alt  ved- 
blev at  gaa  paa  den  gamle,  nedarvede  Vis.  To  Gjenstande 
synes,  baade  før  og  efter  Reformationen,  at  have  været 
Hovedfaktorerne  i  Undervisningen,  Latin  og  Prygl;  men 
om  end  Latinen  ofte  ikke  naaede  at  hæve  sig  højere  end 
til  at  blive  det  bekjendte  »Klosterlatin«,  maa  man  til  Gjen- 
gjæld  indrømme,  at  den  anden  Side  af  den  videnskabelige 
Undervisning,  nemlig  Pryglene,  dreves  med  en  Standhaf- 
tighed, der  var  en  bedre  Sag  værdig.  Den  Raahed  og  det 
Barbari,  hvori  Middelalderen  var  nedsunken,  giver  sig  til 
Kjende  i  hele  Skolelivet,  hvis  Disciplin  var  en  mørk  Munke- 
tugt, der  søgte  at  stænge  Lys  og  Solskin  ude  fra  Livet,  og 
ved  Kirkeforbedringen  kom  der  i  Skolevæsenet  ingen  For- 
andring til  det  bedre;  tvært  imod  synes  der  henimod  Slut- 
ningen af  Middelalderen   at  være  indtraadt   noget  mildere 


*)  Se  Hist.  Arkiv  1886.  L  S.  1,  97,  258. 
Historisk  Arkiv.  II.  1886. 

Grundsætninger,  i  det  den  humanistiske  Retning,  der  gjorde 
sig  gjældende  i  Videnskaberne,   ogsaa  synes  at  have  virket, 
at  man  blev  mere  human  i  Behandlingen  af  Skoledisciplene; 
Kong  Kristian  den  anden,    der  jo   fra  sin  Ungdom  af  egen 
Erfaring  vidste,  hvorledes  det  var  ved  Prygl,  at  Lærdommen 
indpodedes,  og  som  trods  al  sin  Svaghed  dog  havde  et  friere 
Blik  paa  Livet   end   de   fleste   af  hans  Samtid,    befalede  i 
sine  Skolelove,    at  »Skolemestrene  skulle  ikke  herefter  have 
Ferler   i   Skolerne,    som    de   hidtil   haft   have,    eller   slaa 
Bernene   saa  umaadelig   og   uskjellig,    som  de  hidtil  gjort 
have.«     Dog   det  var  lettere  for  Kongen  at  udstede  et  saa- 
dant  Forbud  end  i  Virkeligheden  at  faa  Skolevæsenet  ordnet 
efter  et  andet  System,    og  Kristian  den  andens  Love   bleve 
jo  efter  hans  Afsættelse  snart  brændte.    Efter  Reformationen 
synes  man  igjen  at  være  vendt  tilbage  til  det  gamle  System 
for  Opdragelse  og  Undervisning  —  Pryglene;    og    det   har 
kun  været  enkelte  Lysglimt   i  Begyndelsen  af  det  sextende 
Aarhundrede,    naar   den  bekjendte  Kristjern  Pedersen,    den 
ulykkelige  Konges    trofaste  Ledsager   i  Landflygtigheden,    i 
sin  Bog  »Om  Børn  at  holde  til  Skole«  skriver:  »Gud  haver 
givet  sin  Naade  til,  at  Bern  og  unge  Mennesker  kunne  nu 
lære    med  Leg   og   Lyst   alle  Haande    Visdom,    Kunst   og 
Tungemaal    foruden    den    ubarmhjærtige    Hudstrygelse    og 
Slag  af  Ferler  og  store  Bøddels-Ris,    som    man  plejede  før 
at   bruge   i   vore    danske,    svenske    og    norske  Skoler,   med 
hvilke  skammelige  og  umenneskelige  Slag  og  Hug  de  umilde 
Skolemestere  fordreve  mange  gode  unge  Peblinge  og  Degne 
fra  Skolen    og  god  Lærdom;    de    forkuede  og  mange  med 
store  Slag  og  Hug,   at  de  sade  saa  rædde  som  en  Hare  for 
Hunde,  og  kunde  ikke   komme  i  Hu,    hvad    der  sagdes    og 
læstes  for  dem.     De  sættes  til  Skolemestere,   at  de  skulle 
med  god  Lempe,  Lyst  og  Glæde  undervise  de  unge,  og  ikke 
for   at   de    skulle   gjøre    sig   selv    til   Bødler;    naar   nogen 
dadlede  dem  derfor  og  spurgte,  hvi  de  vare  saa  umilde  mod 
deres  Disciple,  svarede  de:  Jeg  haver  saa  kjøbt  min  Lærdom 

Og  Visdom,  jeg  vil  saa  sælge  hannem  igjen.«  Og  et  andet 
Sted  siger  Kristjern  Pedersen:  »Ufornumstige  Skolemestere 
og  Hørere  flængte,  siede,  hudstrege  og  sloge  de  fattige 
Born,  Peblinge  og  Degne,  at  Blodet  lob  dem  ned  ad  Kyggen 
for  et  Ords  Skyld,  som  de  fore  vild  udi.«  —  Det  er  ikke 
lutter  bedrøvelige  Minder,  Biskop  Peder  Palladius  har  be- 
varet fra  sin  Skoletid,  naar  han  kan  skrive:  »I  se  jo  vel, 
at  vi  have  ikke  været  ledige  i  Skolen,  enddog  vi  legede 
under  Tiden  paa  Marken,  som  eders  Drenge  gjøre  ved  deres 
Majtræ;  med  Lyst  og  Leg  lærte  vi  det,  vi  lærte.«  Ogsaa 
Morten  Børup,  Bondesønnen,  som  fra  Ploven  og  »Fogdens 
slemme  Krabask«  var  leben  til  Aarhus  Skole,  hvis  berømte 
Rektor  han  var  i  en  Aarrække  (f  1526),  synes  at  have 
hyldet  liberalere  Anskuelser  angaaende  Opdragelsen ;  og  dog 
blev  der  indhugget  paa  hans  Ligsten  foruden  Leen,  der 
skulde  minde  om  Bondestanden,  han  var  udgaaet  af,  tillige 
Ferlen  og  Riset,  de  barbariske  Tugteredskaber,  han  vel  ikke 
har  kunnet  undlade  at  bruge,  som  Attributerne,  der  hørte 
med  til  en  Rektors  Værdighed  —  det  var  jo  paa  den 
Maade,  at  Ordene  fik  Vægt  og  Myndighed.  Naar  det  i  St. 
Blichers  Mindedigt  om  Morten  Børup  i  Anledning  af,  at 
»han  Skjæmt  med  Alvorlighed  føjer  og  er  baade  stræng  og 
god«,  end  videre  hedder,  at 

„det  er  slet  intet  Under, 
den  Skole  kommer  i  Ry 
og  fanger  saa  mange  Kunder, 
de  knap  kunne  rummes  i  By"  — 

da  maa  vi  vistnok  have  Grund  til  at  sige,  at  det  netop 
var  et  Under,  at  Skolerne  i  det  hele  taget  vare  saa  opfyldte, 
ja  overfyldte,  som  vi  have  set,  at  de  vare  omkring  ved 
Reformationstiden ;  thi  det  vil  tydelig  nok  fremgaa  af  det 
foregaaende  i  denne  Skildring,  at  der  i  de  Dage  kun  var 
saare  lidet  lysteligt  ved  Tilværelsen  som  Discipel  i  en 
Latinskole;  kunde  der  end  være  enkelte  Lyssider  at  finde, 
saa  traadte  den  barbariske  Skoledisciplin  til  med  sin  mørke 

Slagskygge  i  Ordets  dobbelte  Betydning;  og  selv  om  ea 
Discipel  nogenlunde  kunde  komme  ud  af  det  med  sine 
Lærere,  var  der  andre  Tyranner  —  de  ældre  Kammerater, 
der  maaske  endda  kunde  være  nok  saa  haarde  og  brutale 
som  Lærerne,  især  over  for  dem,  de  mærkede  bleve  begun- 
stigede af  Lærerne  paa  en  eller  anden  Maade. 

Naar  Sandheden  af  den  Sætning,  at  »der  skal  skarp 
Lud  til  skurvede  Hoveder«,  altid  staar  fast,  maatte  det 
ganske  vist  nødvendig  i  en  endnu  højere  Grad  end  ellers 
gjælde  om  Opdragelsen  af  Disciplene  i  Latinskolerne  i  gamle 
Dage;  dette  maa,  tillige  med  Tidens  almindelige  Aand  og 
Tankegang,  tjene  noget  til  Undskyldning  for  den  barbariske 
Tugt,  der  i  hin  Tid  øvedes  mod  Skoledisciplene;  thi  disse 
vare  for  en  stor  Del  et  meget  ryggesløst  Folkefærd,  der, 
som  vi  have  set,  til  Dels  rekruteredes  af  Personer,  som 
betragtede  Skolegangen  som  en  fuldstændig  Forsørgelse,  og 
som  derfor  bleve  siddende  i  Skolen,  jo  længere  des  bedre, 
hvis  det  kunde  lykkes  for  dem,  saa  at  det  ofte  var  gamle 
Personer,  der  sade  paa  Skolebænken,  og  som  mangen  Gang 
vare  plettede  af  Laster,  vi  nu  til  Dags  have  ondt  ved  at 
tænke  os  som  en  Mulighed  hos  Skoledisciple.  Hvad  det 
var  for  Karle,  som  i  den  Tid  søgte  Skolen,  se  vi  tydelig  af 
det  bekjendte  Vers: 

„Nu  er  der  alle  Vegne  i  Skole 
Grothanser,  som  kunne  drikke  og  bole 
Og  bruge  sig  med  Lystighed  fri, 
Med  Piber,  Tromme  og  Symfoni, 
Positive  og  andet  lystigt  Spil, 
Mest  tage  de  sig  saadant  til. 
De  tør  vel  stundum  i  otte  Dage 
Ikke  en  Bog  i  Haanden  tage; 
Hos  godt  01  og  unge  Kvinde 
Dér  lade  de  sig  allermest  tinde"; 

ligesom  ogsaa  Ordsproget  fra  den  Tid:  »De  ere  Skalke, 
som  gaa  til  Skole«,  er  ganske  betegnende  for  den  Mening, 
man  almindelig  nærede    om  Datidens  Disciple,   der  for  en 

stor  Del  bleve  Dagdrivere,  hvis  Hovedbeskæftigelse  var 
Slagsniaal  og  Nattesvir ;  baade  Byens  Borgere,  Torvebønderne 
og  især  Krambodsvendene  og  Adelens  Lakajer,  hvor  saadanne 
fandtes,  maatte  ofte  føle  Virkningerne  af  Disciplenes  Raahed 
og  Misbrugen  af  de  Vaaben,  de  efter  Datidens  Sædvane 
altid  havde  hos  sig. 

Skjønt  Skoletugten  alle  Vegne  var  stræng  i  de  Dage, 
var  der  dog  Forskjel  i  Skolerne,  i  det  hver  Skole  havde  sine 
Love,  der  dog  ikke  hævdedes  med  lige  stor  Strænghed,  da 
saa  meget  kom  an  paa  Lærernes,  og  da  især  paa  Rektorens 
Personlighed;  nogle  Gange  se  vi,  at  en  Rektor,  der  kom  til 
en  Skole,  hvor  Disciplinen  var  bleven  slap  under  den  tid- 
ligere Ledelse,  i  Begyndelsen  maatte  anvende  stor  Strænghed 
over  for  de  urolige  Hoveder  i  den  Stat,  han  skulde  staa  i 
Spidsen  for,  men  at  han  saa,  naar  der  var  bragt  Orden  til 
Veje,  kunde  lede  dem  med  større  Mildhed;  langt  oftere  har 
det  dog  været  Tilfældet,  at  Lærerne  have  begyndt  med  at 
vise  Mildhed;  men  i  Aarenes  Løb,  naar  de  have  indset,  at 
der  ad  den  Vej  intet  opnaaedes,  efter  Haanden,  alt  som  de 
selv  bleve  ældre  og  mere  gnavne  og  irritable  ved  det  dag- 
lige Drilleri,  de  vare  Gjenstand  for,  have  grebet  til  stadig 
strængere  Tugtemidler,  saa  mangen  Hører  eller  Rektor  vist 
nok  har  haft  Prygleriet  som  sin  største,  ja  maaske  eneste 
Glæde  i  Livet.  Nogle  Lærere  synes  ligefrem  at  have  sat 
Pryglene  i  System  og  have  ment,  at  det  var  det  fornemste 
Middel  til  at  faa  de  til  deres  Omsorg  og  Undervisning  be- 
troede Disciple  til  at  lære  noget;  dog  maa  det  vel  ikke 
tages  aldeles  bogstaveligt,  naar  det  berettes  om  en  Hører, 
at  han  i  de  to  sidste  Aar,  han  var  ved  Skolen,  ikke  tog 
sig  andet  for  end  at  prygle  Skoledrengene.  Vi  se  i  en 
saadan  Lærervirksomhed  som  en  fuldstændig  Illustration  til 
Udtrykket  »at  banke  noget  ind  i  Børnene«.  Der  var  i 
Ribe  Skole  i  Slutningen  af  det  syttende  Aarhundrede  en 
Rektor  Gregers  Larsen  Fog,  som  døde  1697;  da  Kong 
Kristian    den    femte    en  Gang    besøgte    Ribe,    spurgte    ban 

Rektoren  om,  hvad  Grunden  vel  kunde  være  til,  at  der  ud- 
gik saa  mange  lærde  Mænd  af  Ribe  Skole;  Svaret  led 
meget  betegnende:  »Her  er  en  smuk  Birkeskov  ikke  langt 
fra  Ribe;  den  gjør  gode  Disciple.«  At  de  strænge  Straffe 
ikke  kunde  undværes  i  Skolerne,  ser  man  bedst  af  de 
Klagesuk,  Rektorerne  udstødte,  naar  et  eller  andet  Lovbud 
havde  segt  at  gjøre  Disciplinen  mindre  haard;  1625  lød 
der  saaledes  stærke  Klager  over  den  slette  Tilstand  i  »vor 
Frue  Skole«  i  Kjebenhavn  (Metropolitanskolen),  fordi  der 
ingen  Straf  var;  Følgen  blev  da,  at  naar  Disciplene  vare 
komne  saa  vidt,  at  Skolen  kunde  have  Gavn  og  Ære  af 
dem,  »løb  de  af  Skolen,  gik  og  drev  paa  Gaderne,  og  slog 
sig  til  Drik  og  andet  Skjælmeri«;  som  under  alle  Forhold 
Extremerne  mødtes  i  de  Dage,  skete  det  ogsaa  her,  i  det 
Rektoren  fik  Tilladelse  til  at  »paagribe  dem,  som  saaledes 
forløbe  Skolen,  efter  at  hun  dem  opklækket  haver,  og  sætte 
dem  i  Tugthuset  eller  paa  Bremerholm!  thi  de  samme  øve 
sig  dog  kun  i  Tyveri,  Drik  og  Løgn.«  Var  det  end  saa- 
ledes efter  Tidens  Forhold  en  Nødvendighed,  om  end  en 
sørgelig  Nødvendighed,  at  maatte  vedblive  med  Pryglene, 
saa  dreves  det  til  visse  efter  en  alt  for  stor»slaaet«  Maale- 
stok,  og  alt  for  langt  hen  i  Tiden,  til  at  det  endog  blot 
nogenledes  kan  retfærdiggjeres,  og  Maaden,  hvorpaa  det 
skete,  var  i  enhver  Henseende  for  hensynsløs;  vi  skulle 
neden  for  se,  hvorledes  den  hele  Disciplin  var  ordnet,  og 
her  skal  kun  anføres  det  meget  betegnende  Træk  af  en  af 
Lærerne  i  Ribe  Skole  henimod  Slutningen  af  det  attende 
Aarhundrode,  at  naar  en  Discipel  havde  forset  sig  og  var 
bleven  straffet  med  Riset,  lod  han  bag  efter  den  ulykkelige 
Dreng  staa  i  det  aabne  Vindue  ud  mod  Torvet,  med  Rise^ 
i  Armen,  ligesom  en  Soldat  der  staar  Skildvagt,  for  at  de 
forbigaaende  kunde  haane  ham. 

Var  det  end  forfærdeligt,  naar  vi  i  vor  Tid  tænke  paa 
Forholdene  i  Latinskolerne  her  til  Lands  for  nogle  Aar- 
hundreder  siden,    i   det  vi   sætte   os   i   de   stakkels  Skole- 

drenges  Sted,  saa  tor  vi  dog  antage  og  haabe  for  vore 
Forfædre,  at  der  ikke  her  i  Danmark  har  været  Mænd,  der 
i  den  Grad  have  sat  Prygleriet  i  System  som  den  Rektor  i 
Schwaben  (Johan  Jakob  Håuberle  var  hans  Navn,  det  for- 
tjener nok  at  bevares!),  der  med  største  Samvittigheds- 
fuldhed har  ført  ligefrem  Protokol  over  de  Straffe,  han 
uddelte  i  sin  Embedsvirksomhed,  der  udstrakte  sig  noget 
over  et  halvt  Aarhundrede;  Protokollen  udviser  911,527 
Slag  Stokkeprygl  (af  hvilke  omtr.  800,000  for  ikke  lærte 
latinske  Gloser),  124,000  Slag  Ris  (heraf  36,000  for  ikke 
lærte  Vers),  20,989  »Nævlinger«  eller  Klaps  med  Linealen, 
136,715  Haandsmæk  eller  Haanddask,  ogsaa  kaldede  »Haand- 
tage«  —  da  det  er  et  ulige  Tal,  fristes  man  til  at  antage, 
at  det  har  været  det  dobbelte  Antal,  i  det  det  i  alt  Fald  i 
Sverige  bestandig  fandt  Sted,  at  disse  Haanddask  tildeltes 
parvis  og  derfor  kaldtes  »Handsker«  — ,  10,235  Munddask, 
7905  Ørefigen,  1,115,800  »Hovednødder«,  22,763  »Notabener« 
med  Bibel,  Katekismus,  Sangbog  eller  Grammatik  (hvorfor 
han  hvert  andet  Aar  var  nødsaget  til  at  anskaffe  sig  en  ny 
Bibel);  777  Gange  havde  han  ladet  Disciplene  knæle  paa 
Ærter  og  631  Gange  paa  et  trekantet  Stykke  Træ;  5001 
Disciple  havde  »baaret  Æselet«,  og  1707  havde  han  dømt 
til  at  holde  Riset  med  oprakt  Haand;  blandt  hans  3000 
Skjældsord  var  en  Tredjedel  af  egen  Opfindelse.  Rimeligvis 
har  denne  Hr.  Håuberle  antaget  sig  selv  for  at  være  Tysk- 
lands ypperste  Pædagog;  og  dersom  der  i  de  Dage  havde 
existeret  Patenter  paa  Opfindelser,  vilde  ganske  sikkert  en 
anden  samtidig  tysk  Lærer  ved  Navn  Schwertfeger  have 
søgt  Patent  paa  sin  Undervisnings-Metode:  ved  Siden  af 
sig  havde  han  paa  Katedret  staaende  ti  Stokke  af  forskjellig 
Størrelse  og  Tykkelse;  i  Forhold  til  Disciplenes  Alder, 
Legemskonsti tution  og  Beklædning  valgte  han  mellem  de 
tykkere  og  de  tyndere;  desuden  havde  han  andre  mindre 
Stokke,  som  han  kastede  i  Hovedet  paa  Drengene,  naar  de 
snakkede;  og  andre  Stokke,  der  vare  forsynede  med  Hager, 

stode  ved  hans  Side  paa  Katedret;  som  en  Jupiter  fulminans 
slog  han  Stokken  ud  blandt  Drengene,  og  naar  han  havde 
faaet  Synderen  paa  Krogen,  trak  han  ham  over  Bænkene 
hen  til  Katedret,  hvor  da  Exekutionen  foregik.  Naar  han 
var  bleven  særlig  vred  paa  en  Dreng,  tog  han  ham  ved 
Oret  og  førte  ham,  medens  han  hørte  ham  i  Lektien, 
omkring  i  Klassen,  i  det  han  savede  ham  med  Ryggen  af 
Pennekniven  paa  ørelappen ;  den  arme  Dreng,  der  jo  aldrig 
kunde  vide,  om  Beddelen  kunde  faa  i  Sinde  at  vende  skarpt 
til,  gik  selvfølgelig  fra  Koncepterne,  og  saa  regnede  Pryglene 
ned.  —  Selv  om  disse  straalende  Stjærner  paa  den  pæda- 
gogiske Himmel  ikke  have  lyst  over  vort  Fædreland,  ville 
vi  dog  snart  se,  at  selv  om  end  Ævnen  til  at  gaa  saa  vidt 
manglede  Datidens  Lærere  her  til  Lands,  havde  de  i  alt 
Fald  den  bedste  Vilje  dertil;  Traditioner  om  sligt  findes 
vistnok  i  de  fleste  Skoler. 


VIL 

Skoletugten  i  Særdeleshed,  Skoleret  o.  s.  v.  — 
Præmier. 

En  af  de  vigtigste  Aarsager  til,  at  Disciplinen  i  Latin- 
skolerne var  saa  stræng,  har  været  den,  at  der  var  ind- 
rømmet Skolerne  en  egen  Jurisdiktion,  undtagen  i  Tilfælde 
af  Manddrab  og  lignende  meget  grove  Forbrydelser.  Det 
var  en  Rettighed,  Skolernes  Bestyrelser  satte  stor  Pris  paa, 
og  det  har  oftere  været  Tilfældet,  at  en  Discipel  derved  er 
bleven  reddet,  skjent  han  havde  begaaet  en  eller  anden 
Lovovertrædelse,  som  vilde  have  ødelagt  hans  Fremtid,  der- 
som Brøden  skulde  have  været  paademt  af  den  verdslige 
Domstol,  i  det  Straffen  nu  er  bleven  exekveret  inden  for 
Skolens  fire  ^segge  uden  de  juridiske  Myndigheders  Ind- 
blanden,    —   og   saa  har   den  Sag  været    forbi;    men   da 

maatte  jo  rigtignok  Kegeringen,  der  havde  givet  en  saadan 
Frihed,  fole  sig  forvisset  om,  at  Straffene  virkelig  bleve 
udovede  i  Skolerne  over  dem,  der  havde  forbrudt  sig;  vilde 
Skolens  Bestyrelse  være  tilbøjelig  til  at  se  gjennem  Fingre 
med  Disciplene  —  hvad  der,  naar  man  kjender  Forholdene 
i  Datiden,  for  Resten  næppe  er  Grund  til  at  antage  — 
kunde  det  let  risikeres,  at  dette  Privilegium  mistedes.  I 
Aaret  1559  havde  to  Disciple  i  Skive  Latinskole,  Povl  An- 
dersen og  Knud  Abrahamsen,  været  i  et  saadant  Slagsmaal 
indbyrdes,  at  de  endog  havde  tilføjet  hinanden  dybe  Hul- 
saar ;  Magistraten  i  Skive  har  ment,  at  Slagsmaalet  var  saa 
groft,  at  det  maatte  hore  ind  under  den  verdslige  Domstols 
Kjendelse,  og  Skolens  Rektor  Soren  Brun  var  af  samme 
Mening;  men  Biskoppen  i  Viborg  Kjeld  Juel  indstævnede 
Rektoren  for  Domkapitlet,  fordi  han  havde  ladet  Magistraten 
gjøre  Indgreb  i  Skolens  Rettigheder,  og  Rektor  Søren  Brun 
blev  dømt  fra  sit  Embede,  dels  for  hans  Optræden  i  denne 
Sag,  dels  rigtignok  ogsaa,  fordi  han  ellers  havde  været 
forsømmelig  i  sin  Embedsgjerning.  Tre  Aar  senere  udstedte 
Kongen  en  Bestemmelse,  der  vel  nærmest  tager  Hensyn  til 
Ribe  Skole,  men  som  dog  sikkert  ogsaa  har  skullet  gjælde 
for  Landets  øvrige  Skoler;  det  hedder  deri:  »Vi  ere  komne 
i  Fortaring,  at  naar  nogen  af  dem,  som  gaa  i  Skole  i  Ribe, 
forgribe  sig,  understaa  Borgmester,  Raadmænd  og  Byfoged 
der  sammesteds  sig  samme  Personer  at  lade  paagribe  og 
udi  Byens  Fængsel  indsætte  og  forvare,  endog  sligt  skal 
være  imod  gammel  Skik  og  Skolens  Frihed,  uanseende,  at 
Skolemesteren  er  overbedig  slig  Forseelse  tilbørlig  udi 
Skolen  at  ville  straffe;  hvorfor  vi  herefter  saa  ville  holdet 
have,  at  naar  nogen  Degn  eller  Pebling,  som  ganger  til 
Skole  dér  udi  vor  Kjøbstad  Ribe,  sig  i  nogen  Maade  forser, 
da  skal  Borgmester,  Raadmænd  og  Byfoged  dennem  intet 
med  samme  Personer  befatte,  men  sligt  skal  gives  Skole- 
mesteren til  Kjende,  og  han  skal  vare  pligtig  den  skyldige 
at  straffe  med  Ris   og   i    anden  Maade,    ligesom  Brøden  er 

til,  dog  hermed  undtaget  Manddrab  og  andre  grove  Laster.« 
Men  mange  Gange  senere  træffe  vi  det  Tilfælde,  at  Skolens 
Bestyrelse  har  maattet  gribe  ind  og  protestere,  naar  den 
verdslige  Øvrighed  har  gjort  Overgreb  over  for  Skolernes 
begunstigede  Stilling. 

Rimeligvis  have  Disciplene  ofte  ment,  at  dette  Privi- 
legium har  kunnet  give  dem  Tilladelse  til  ustraffet  at  begaa 
Skjælmsstykker  uden  for  Skolen,  og  Borgerne  i  Byerne  have 
næppe  syntes  om  denne  Skolens  særlige  Rettighed;  ikke 
altid  slap  Drengene  da  saa  let,  som  de  havde  ventet;  i  en 
Dagbog  fra  Nakskov  for  Aaret  1572  hedder  det:  »Fredagen 
efter  anden  Søndag  efter  Trinitatis  har  en  Borger  her  i 
Byen,  ved  Navn  Rasmus  Brun,  gjort  et  Klammeri  i  Skolen, 
i  det  han  er  gaaet  der  ind  og  har  hudflettet  en  Hob  af 
Børnene« ;  —  det  er  ganske  betegnende  for  Tiden,  at  en 
Mand  saaledes  tager  sig  selv  til  Rette  inde  i  selve  Skole- 
lokalet; men  det  maa  vistnok  antages,  at  det  har  været 
vel  fortjente  Stryg,  han  har  givet  uvorne  Disciple,  hvem 
Lærerne  ikke  have  villet  straffe.  Ofte  maatte  en  Skole  tage 
sine  Disciple  i  Beskyttelse  mod  Overlast,  som  de  led  af 
fremmede,  især  af  Adelsmændenes  Tjenere,  med  hvilke 
baade  Skoledisciplene  og  Studenterne  synes  at  have  ligget  i 
en  stadig  Fejde. 

Naar  vi  oven  for  kortelig  have  skildret,  hvorledes 
Skolens  Lokale  var  indrettet*),  maa  det  bemærkes,  at  det 
er  med  Forsæt,  naar  der  ikke  er  blevet  omtalt  et  Rum, 
som  dog  hørte  med  til  en  efter  Tidens  Fordringer  vel  ind- 
rettet Skole;  vi  skulle  nævne  det  her,  skjønt  det  kun  er 
lidt,  vi  vide  derom,  nemlig  Skolens  Fængsel!  At  der  ved 
Universitetet  var  et  Fængsel,  og  at  balstyrige  Studenter 
selv  temmelig  langt  ned  i  Tiden  ofte  maatte  vandre  i 
»Karceret«,  er  bekjendt  nok;  mindre  bekjendt  er  det,  at 
Skoledisciplene  ogsaa  kunde  friste  samme  Skæbne;    men  at 


*)  Se  foreg.  Bind,  S.  5-6. 

der  ved  en  Skole  maatte  være  et  Fængsel,  var  vel  naturligt 
da  Skolerne  havde  deres  egen  Jurisdiktion,  og  det  stundum 
kunde  være  nødvendigt  at  indsætte  Drenge  eller  unge 
Mennesker,  der  paa  den  Maade  slap  for  at  komme  i  »Finke- 
buret« paa  Raadstuen;  Indretningen  af  disse  Skolefængsler 
kjende  vi  ikke  synderlig  til,  men  videre  komfortabelt  have 
de  næppe  været  indrettede,  naar  vi  saaledes  se,  at  der  i 
Fængslet  i  Ribe  var  en  »Stok«  eller  Fangeblok,  hvori  de 
gjenstridige  Fangers  Fødder  bleve  stukne.  Det  var  jo  nu 
rigtignok  heller  ikke  for  Disciplenes  Dyds  Skyld,  naar  de 
kom  til  at  stifte  Bekjendtskab  med  Fængslets  nærmere  Ind- 
retning; det  var  enten,  naar  man  vilde  sikre  sig  deres  be- 
hagelige Nærværelse,  for  at  de  ikke  ved  Flugt  skulde  und- 
drage sig  en  fældet  Dom,  eller  at  de  maatte  afsone  den 
idømte  Straf,  der  ofte  lod  paa  Fængsel  paa  Vand  og  Bred; 
eller  at  Disciple,  der  om  Natten  vare  trufne  drukne  paa 
Gaden,  fik  Lov  til  at  sove  Rusen  ud  i  Fængslet;  eller  det 
kunde  hænde,  at  en  eller  anden  fik  Tid  til  dér  at  angre 
sin  Dovenskab  eller  Forsømmelighed  foruden  anden  Vanart. 
Dog  synes  i  det  hele  taget  Fængselsstraifen  ikke  at  være 
bleven  meget  anvendt  i  Skolens  Stat;  man  havde  Straffe, 
der  ganske  anderledes  »føltes«  af  vedkommende,  og  som 
vare  langt  lettere  at  komme  af  Sted  med,  —  de  evindelige 
Prygl;  »Prygl  som  tørt  Brød«,  hedder  det  med  en  gammel 
Talemaade,  og  disse  to  Dele  have  vel  paa  en  vis  Maade 
været  som  det  daglige  Brød  for  den  største  Del  af  Di- 
sciplene; men  for  uden  de  Revselser,  der  med  eller  uden 
Grund  hørte  med  til  den  daglige  Skolegjerning,  var  der 
andre  Pryglestraffe,  som  efter  ligefrem  Dom  paa  en  mere 
højtidelig  Maade  exekveredes. 

I  Middelalderen  var  Ferlen  det  sædvanlige  Tugte- 
redskab, men  vi  have  set,  hvorledes  Kong  Kristian  den  anden 
ved  sine  Love  søgte  at  indskrænke  Brugen  og  hindre  Mis- 
brugen deraf;  paa  den  nu  forsvundne  Ligsten  over  Aarhus 
Skoles   berømte  Rektor   Morten    Børup   (f  1526)   var   der. 

som  anført,  indhugget  en  Ferle,  et  Ris  og  en  Le;  vi  have 
en  Afbildning  af  denne  Ligsten  og  kunne  efter  denne  samt 
efter  Beskrivelser  fra  Datiden  i  Tanken  konstruere  os  et 
saadant  Vaaben;  des  værre  existerer  der  vist  næppe  længere 
noget  Exemplar  af  en  Ferle  her  i  Landet,  den  vilde  ellers 
være  paa  sin  Plads  i  det  nye  kulturhistoriske  Musæum  som 
et  slaaende  Minde  fra  gamle  Dage;  men  Sagen  er  vel,  at 
da  Tiden  blev  saa  human,  at  Ferlens  Brug  blev  forbudt, 
har  man  ogsaa  brændt  de  Ferler,  der  endnu  vare  tilbage, 
for  saaledes  baade  at  sege  at  udslette  Mindet  om  deres 
Virksomhed,  og  maaske  ogsaa  for,  at  Synet  af  dem  ikke 
skulde  vække  Længsler  i  Lærernes  Sind  efter  svunden  Glans 
og  Magt.  Ferlen  var  nemlig  ligesom  Symbolet  paa  Rek- 
torens Værdighed,  det  var  hans  Scepter  eller  Kommandostav, 
og  Udtrykket  »at  være  under  éns  Ferle«  vedblev  temmelig 
langt  ned  i  Tiden  at  være  en  meget  brugt  Betegnelse  i  det 
højtidelige  Sprog  i  Steden  for  »at  gaa  i  Skole  hos  én« ;  at 
Rektorerne  satte  Pris  paa  Ferlen,  se  vi  det  bedste  Bevis 
paa  hos  en  Mand,  der  hed  Mads  Clausen  Bang,  som  fra 
1653  til  1663  var  Rektor  ved  Odense  Skole  og  senere  blev 
Professor  ved  Gymnasiet  i  samme  By;  efter  sin  Fratrædelse 
fra  Rektoratet  vedblev  han,  saa  længe  han  levede,  at  have 
en  forgyldt  Ferle  hængende  over  sit  Bord,  for  at  han  stedse 
kunde  mindes  sin  forhen  i  Rektoratet  udholdte  store  Meje 
og  den  Ære,  han  havde  indlagt  sig  ved  at  svinge  Ferlen. 

Denne  meget  omtalte  Ferle  var  en  Træstok,  hvis  ene 
Ende  var  forsynet  med  en  rund  Klump  eller  en  flad  Skive, 
der  var  besat  med  Somhoveder  eller  Metalknopper  og  med 
et  Hul  i  Midten;  i  en  svensk  Beskrivelse  skildres  den  som 
nærmest  lignende  Saalen  af  en  Trætøffel;  Slagene  med 
Ferlen  tildeltes  enten  indvendig  i  den  flade  Haand  eller 
paa  Ryggen;  det  vil  let  indses,  skjent  Antallet  af  Slagene 
aldrig  maatte  overstige  fire,  at  selv  ét  Slag  med  et  saadant 
Redskab  kunde  være  farligt  for  Liv   og  Helbred,    naar   det 

førtes  af  en  barbarisk,  eller  vel  endog  beruset  Lærers  Haand. 
Der  kom  derfor  allerede  kort  efter  Reformationen  Lovbe- 
stemmelser, hvorved  det  forbødes  Hørerne  at  bruge  Ferlen, 
som  skulde  være  forbeholdt  Rektoren;  lidt  senere  blev  den 
helt  forbudt  i  Sorø  Skole,  og  efterhaanden  indskrænkedes 
i  de  forskjellige  Skolelove  Tilladelsen  til  at  bruge  den;  men 
endnu  i  Kristian  den  femtes  danske  Lov  omtales  den  som 
et  Tugteredskab,  der  kunde  være  Brug  for,  men  som  ikke 
maatte  misbruges ;  det  hedder  i  anden  Bogs  attende  Kapitels 
tolvte  Artikel:  »Ferler  maa  de  ej  bruge  i  Skolerne  at  lem- 
læste Børn  med;  dog  maa  de  vel  have  Ferler,  om  nogle 
store  Rebeller  ville  sætte  sig  op  imod  dennem.«  Og  virke- 
lig finde  vi  Tegn  til,  at  Ferlen  først  helt  forsvandt  fra  de 
danske  Skoler  henimod  Slutningen  af  det  altende  Aar- 
hundrede;  ja  i  enkelte  skaanske  Skoler  holdt  den  sig  endnu 
ind  i  vort  Aarhundrede.  Dog  tør  det  antages,  at  Ferlerne 
ikke  ere  blevne  meget  brugte  i  Tiden  efter  Reformationen; 
men  dertil  har  Grunden  dog  næppe  været  humane  Hensyn 
til  Disciplene,  men  snarere  at  Lærerne  have  været  bange 
for  selv  at  komme  i  Ulejlighed,  hvis  de  kom  til  at  lemlæste 
en  Discipel;  og  desuden  har  Indskrænkningen  til  et  Maxi- 
mum  af  fire  Slag  ikke  kunnet  tilfredsstille  en  pryglelysten 
Lærer,  hvorimod  en  saadan  med  Riset  i  Haanden  kunde 
tumle  sig  ret  af  Hjærtens  Lyst,  uden  at  behøve  at  frygte 
videre  for  Følgerne. 

Thi  medens  Ferlen  vedblev  at  være  Emblemet  for  Rek- 
torerne, var  Riset  Tegnet  paa  Hørernes  Magt  og  Myndighed, 
og  i  lange  Tider  var  det  Skik,  at  naar  en  Lærer  blev  indsat 
i  sit  Embede,  overleveredes  der  ham  paa  højtidelig  Maade 
et  Ris  som  »Sceptrum  scholasticum«;  men  et  saadant  Vaaben 
blev  snart  opslidt  i  Skolens  Tjeneste;  der  maatte  derfor 
stadig  sørges  for  en  frisk  Forsyning,  og  i  nogle  Skoler  var 
der  paalagt  enkelte  Disciple  den  Forretning  hver  Lørdag 
Eftermiddag   at   gaa    ud   i    den    nærmeste  Skov   og  skære 

Grene,  hvilke  de  da  efter  Kunstens  Regler  bandt  sammen 
til  det  Ris,  der  i  den  følgende  Uge,  efter  først  at  være 
blevet  synet  og  befundet  rigtigt,  skulde  —  man  kan  næsten 
sige  —  lægges  til  Grund  for  Undervisningen.  Et  saadant 
Skolens  skulde  være  halvanden  Alen  langt  og  bestaa  af 
syv  Riskviste,  som  korsvis  ble  ve  indstukne  i  en  Vidjekrans 
for  at  danne  en  Klump  eller  et  Skaft,  hvorefter  Kvistene 
halvandet  Kvarter  fra  den  tynde  Ende  bleve  sammenbundne 
med  en  Traad.  Dersom  man  nu  mener,  at  en  saadan  Af- 
straffelse med  Ris  dog  var  temmelig  lempelig,  selv  om  det 
i  Øjeblikket  svirpede  og  gjorde  ondt,  da  er  det  en  fuld- 
stændig Misforstaaelse;  thi  disse  approberede  og  avtoriserede 
Skoleris  med  deres  tykke  og  tynde  Ende  vare  frygtelige 
Vaaben,  som  Lærerne  efter  Behag  kunde  lade  falde  med 
voldsomme  Slag  paa  de  forskjellige  Legemsdele,  og  ved  den 
daglige  Øvelse  havde  de  naaet  et  sandt  Mesterskab  i  at 
behandle  dette  Redskab;  ja  det  har  maaske  endda  afsted- 
kommet nok  saa  mange  Ulykker  som  Ferlen,  netop  fordi 
Lærerne  aldeles  vilkaarlig  kunde  tumle  med  det  i  Klassen, 
efter  som  det  lystede  dem,  og  lade  Disciplene  smage  det  baade 
uden  paa  Klæderne  og  paa  den  bare  Krop;  det  var  for 
mange  Lærere  den  største  Lyst  ret  at  kunne  svinge  Riset. 
Langt  heldigere  var  det  naturligvis,  naar  en  saadan  Exeku- 
tion  kom  til  at  foregaa  efter  Dom  i  Følge  Skolens  Love, 
end  naar  en  Lærer  saaledes  straffede  vilkaarlig,  og  saa  ofte, 
naar  han  var  kommen  i  Pryglehjørnet,  ligesom  fik  fuld- 
stændig Bersærkergang,  saa  han  slog  løs  paa  alle  Klassens 
Disciple,  de  uskyldige  lige  saa  vel  som  de  skyldige,  indtil 
han  selv  segnede  om  og  ikke  mægtede  mere.  Der  lyder 
endnu  helt  ned  til  vore  Dage  adskillige  Hj ærtesuk,  som 
Mænd  i  den  ældre  Alder  have  udstedt  over  den  umenneske- 
lige Behandling,  de  i  deres  Skoletid  maatte  lide  af  — 
mildest  talt  —  ublide  Lærere ;  her  skal  til  Exempel  anføres 
lidt  af  de  Klagemaal,  der  fremføres  af  den  senere  bekjendte 

historiske  Samler  David  Mogensen  Grønlund*),  der  døde 
1784  som  Provst  og  Præst  i  Darum  ved  Ribe,  om  hans 
Skolegang  og  dennes  Gjenvordigheder  i  Roskilde  i  Aarene 
1724—1736;  han  var  født  1716  og  kom  ved  Paasketid 
1724  i  Roskilde  Skoles  nederste  Klasse;  da  denne  Klasses 
Hører  Søren  Loumand  fattede  en  stor  Kjærlighed  til  ham, 
blev  han  Aaret  efter  opflyttet  i  anden  Lektie;  han  var  kun 
halvtiende  Aar  gammel,  og  »da  Høreren  her,  Søren  Vicard, 
fordrede  en  overdreven  Nøjagtighed  i  al  Ting  og  ansaa 
enhver  Fejl,  Disciplen  under  Examinationen  begik,  for  en 
Følge  af  Dovenskab,  samt  derhos  var  af  et  meget  hidsigt 
Temperament,  indjog  han  Drengen  en  saadan  Frygt,  at  han 
aldeles  tabte  Mod  og  Besindelse.  I  det  første  Halvaar 
bleve  hans  Hænder  saa  forpiskede  af  Riset,  at  de  næsten 
tabte  al  Følelse;  da  Læreren  mærkede  det,  anbragte  han 
Tugtelsen  paa  et  vist  andet  Sted;  men  da  Vanen  ogsaa 
her  omsider  sløvede  Risets  Virksomhed,  blev  Disciplen  ikke 
sjælden  nøgen  afklædt  og  hudflettet  fra  Nakken  til  Haserne. 
Afskrækket  ved  en  saadan  Behandling  udeblev  han  nu  ofte 
fra  Skolen,  men  paadrog  sig  derved  ny  og  større  Straf, 
naar  han  kom  igjen,  saa  at  Huden  paa  hans  Krop  sjælden 
var  hel.  Hans  Meddisciple  gik  det  ikke  bedre;  thi  For- 
dringerne vare  saa  overspændte  og  urimelige,  at  ingen  for- 
maaede  at  fyldestgjere  dem.  Fra  Klokken  syv  til  tolv  om 
Formiddagen  holdtes  de  paa  Skolen;  Klokken  ét  skulde  de 
møde  igjen  og  gjøre  Rede  for  nye  Lektier;  da  de  trods  al 
Anstrængelse  ikke  altid  vare  i  Stand  til  at  lære  disse, 
toge  de  en  Gang  alle  den  Beslutning  at  udeblive  om  Efter- 
middagen. Morgenen  derefter  blev  da  holdt  Exekution 
saaledes:  de  vare  i  alt  tyve  Disciple  i  Klassen;  den  øverste 
fik  tyve  Haanddask,  den  anden  nitten,  den  tredje  atten,  og 
saa  fremdeles  nedad  indtil  de  fire  sidste,  som  slap  med  fire 

hver;  det  var  216  Haanddask,  mere  har  der  vel  ikke  kunnet 
udrettes  i  den  Skoletime.  En  Gang  skulde  en  af  dem  konstruere 
en  latinsk  Sætning,  og  da  han,  som  ellers  var  ret  ferm  i  sine 
Ting,  sagde  fejl,  blev  han  paa  det  haardeste  straffet  for  denne 
Forseelse  og  derved  saa  aldeles  forvirret,  at  han,  hvor  mange 
Prygl  han  end  fik,  dog  ikke  kunde  besinde  sig  til  at  sætte 
Substantivet  foran  Adjektivet ;  derover  blev  Høreren  til  sidst 
i  den  Grad  opbragt,  at  han  jog  dem  alle  sammen  paa 
Døren;  Dagen  efter  sendte  han  vel  Bud  til  dem,  at  de 
skulde  komme  igjen;  men  der  forløb  dog  en  otte  Dages 
Tid,  inden  han  fik  den  hele  Klasse  samlet.  For  at  und- 
drage sig  dette  Skoletyranni,  hvorover  han  aldrig  klagede 
til  sine  Forældre,  følte  Grønlund  sig  under  Tiden  fristet  til 
at  gjøre  Ende  paa  sit  Liv,  og  en  Gang  var  han  endog  i 
denne  Hensigt  stegen  ned  i  en  Brønd,  men  betænkte  sig, 
medens  det  endnu  var  ham  muligt  at  komme  op  af  det 
iskolde  Vand,  som  satte  hans  Beslutning  paa  en  ubehagelig 
Prøve.«  Bag  efter  fortæller  Provst  Grønlund,  hvorledes 
han  paa  en  —  som  det  senere  oplystes  —  aldeles  ugrundet 
Mistanke  om,  at  han  skulde  have  tilegnet  sig  en  Rektoren 
tilhørende  Bog,  blev  undergiven  Tortur  af  nogle  ældre  Di- 
sciple, der  paa  hans  Ryg  opslede  adskillige  Hesselkjæppe, 
indtil  han  tilstod,  hvad  han  aldrig  havde  gjort  sig  skyldig 
i;  »Herren  være  lovet,  at  jeg  ikke  havde  en  Kniv  hos  mig«, 
skriver  Grønlund,  »thi  medens  de  piskede  mig,  tænkte  jeg 
paa  at  stikke  den  i  en  af  dem,  som  holdt  mig;  og  da  de 
truede  med  at  forny  Mishandlingen  den  følgende  Dag,  var 
jeg  fristet  til  at  tage  Livet  af  mig  selv  for  at  forebygge 
Fortsættelse  af  denne  Tortur.«  Dette  er  kun  et  enkelt  Til- 
fælde, der  er  refereret,  som  sikkert  har  haft  utallige  Side- 
stykker, der  ikke  ere  blevne  meddelte  til  Efterverdenen;  thi 
om  end  Riset  ristede  sine  Runer  paa  de  ulykkelige  Disciples 
—  skyldige  eller  uskyldige  —  Legemer,  vare  de  dog  næsten 
helt  hindrede  i  at  lade  deres  Klager  lyde  uden  for  Skolens 

Yægge;  det  var  nemlig,  i  alt  Fald  i  nogle  Skoler,  en  Be- 
stemmelse, at  dersom  en  af  Disciplene  paa  Grund  af  en 
fortjent  (Lærerne  ansaa  den  vel  al  Tid  for  at  være  fortjent) 
Afstraffelse  anklagede  sin  Lærer  for  sine  Forældre  eller 
Venner  og  gjorde  ham  forhadt,  skulde  han  første  Gang, 
naar  han  fortrød  det  og  bad  den  fornærmede  Part  om  Til- 
givelse, tages  til  Naade,  men  anden  Gang  skulde  han  have 
en  dobbelt  Portion  Prygl,  og  tredje  Gang  skulde  han  bort- 
vises af  Skolen  som  Oprører  og  Forstyrrer  af  Skolestaten. 
Mon  ikke  mangen  Discipel  i  sit  stille  Sind  har  længtes 
efter  dette  tredje  Stadium,  at  han  kunde  blive  bortvist  af 
Skolen! 

Hvad  vi  hidtil  have  betragtet  af  Udøvelsen  af  Skole- 
tugten,  har  været  den  mere  dagligdags  indtræffende,  hvor 
Straffen  fulgte  lige  efter  Forseelsen,  som  vel  oftest  har  be- 
staaet  i  Dovenskab  eller  Vanartighed,  og  saa  var  den  Hi- 
storie forbi!  —  Dog  den  egentlige  Skoledisciplin  har  været 
af  en  mere  højtidelig,  mere  solenn  Natur,  skjønt  det  synes, 
som  om  begge  Dele  flyde  over  i  hinanden.  Den,  som  havde 
Bestyrelsen  af  Skolerne,  var  jo  Rektoren,  og  hos  ham  hvilede 
baade  den  dømmende  og  den  exekutive  Myndighed;  at  Rek- 
torerne med  Kraft  maatte  haandhæve  den  over  for  de  mange 
urolige  Hoveder,  er  saa  naturligt;  thi  Ansvaret  for  Skolens 
Brøst  og  Mangler  kom  dog  til  sidst  til  at  hvile  paa  dem; 
men  her  komme  baade  Rektorernes  Personligheder  til  at 
faa  den  største  Betydning,  og  tillige,  skjønt  maaske  i  ringere 
Grad,  de  forskjellige  Skolers  forskjellige  Love. 

Gjeunem  alle  disse  Skolelove  gaar  dog  Barskheden  som 
den  røde  Traad;  men  ligesom  i  gammel  Tid  Ribe-Ret  var 
bekjendt  eller  berygtet  for  sin  Stræughed,  saaledes  indtog 
de  viborgske  Skolelove  (af  1604)  en  lignende  fremtrædende 
Plads  og  have  vundet  en  sørgelig  Berømthed  baade  for 
Barskheden,  der  aander  igjennem  dem,  og  for  de  ligefrem 
vanvittige  Bestemmelser,    man  finder  anført  deri.     Det   er 

blevet  opklaret,  at  den  rette  Avtor  til  dem  er  Villads 
Nielsen  Brøns,  som  i  sin  Tid  var  Rektor  og  senere  Lektor 
i  Theologi  i  Viborg,  samt  Fader  til  den  fra  sin  Virksomhed 
ved  Suverænitetens  Indførelse  bekjendte  Provst  i  Slagelse 
Peder  Villadsen,  der  1673  døde  som  Viborg  Stifts  Biskop. 
De  ere  vistnok  forfattede  i  den  bedste  Hensigt,  men  Hen- 
sigten har  ikke  helliget  Midlet,  selv  om  Forfatteren  har 
haft  det  Ønske  at  indskrænke  de  tidligere  arbitrære  Straffe; 
det  vil  vise  sig  ved  et  flygtigt  Blik  paa  disse  Lovbestem- 
melser, af  hvilke  vi  oven  for  have  set  nogle,  der  handlede 
om  Disciplenes  Opførsel  og  Forhold  ved  Maaltiderne. 

Højst  paafaldende  er  det  baade  for  disse  og  for  de 
fleste  andre  af  Datidens  Skolelove,  at  Straff'ene  for  Disciplenes 
Forseelser,  naar  de  da  ikke  var  alt  for  grove,  vare  ansatte 
som  Pengebøder;  naar  man  véd,  at  den  allerstørste  Del  af 
Disciplene  vare  fattige  Børn,  som  levede  af  Skolens  Sti- 
pendier, gode  Menneskers  Gaver  og  —  Tiggeri,  ser  det 
næsten  ud  som  en  ilde  anbragt  Ironi,  at  de  bleve  idømte 
Pengebøder;  men  vi  kunne  bedst  finde  os  til  rette  dermed 
ved  Analogien  fra  Nutidens  Retspleje,  at  en  Person  dømmes 
til  en  vis  Pengebøde,  eller  i  Mangel  af  dennes  Betaling 
maa  han  sidde  et  vist  Antal  Dage  i  Fængsel;  skjønt  der  jo, 
som  vi  have  set,  var  Fængsler  ved  Skolerne  til  behagelig 
Afbenyttelse,  ere  Pengebøderne  dog  vistnok  sjælden  blevne 
omsatte  i  Fængselsstraf,  Disciplene  have  ikke  »siddet  dem 
af«,  som  nu  det  tekniske  Udtryk  lyder,  men  i  Steden  for 
at  udrede  Pengene  have  Disciplene  faaet  Bøderne  omsatte 
i  Prygl,  saa  en  flittig  Forsker  i  de  gamle  Skolearkiver 
kunde  maaske  være  i  Stand  til  at  meddele  de  forskjellige 
Kursnoteringer  paa  denne  Vare;  vi  finde  saaledes  et  Sted 
det  Forslag,  at  Maximum  af  Haandtage  (Slag  i  Hænderne 
af  Risets  tykke  Ende)  skulde  være  otte  Slag,  fire  i  hver 
Haand,  for  en  Mulkt  af  8  »Hvid«,  for  at  ikke  Disciplenes 
Hænder  skulde  blive  ødelagte  ved  de  mange  Slag;  dersom 
Mulkten  var  større,   foreslaaes  det,    at  Synderen   skal   »løse 

Trøje«  og  for  hver  overskydende  Hvid  straffes  med  et  Slag 
Eis  paa  den  blottede  Ryg.  Hvad  der  for  os  maa  forekoname 
som  noget  nær  det  værste  og  mest  demoraliserende  ved  alle 
disse  Skolelove,  var,  at  der  ved  dem  med  Nødvendighed 
maatte  udvikle  sig  et  infamt  Spionsystem;  thi  der  var  lige- 
frem sat  Præmier  for  Angiveri;  naar  en  Discipel  til  Rek- 
toren havde  kunnet  give  Underretning  om  en  Forseelse,  en 
eller  anden  af  hans  Kammerater  havde  gjort  sig  skyldig  i, 
medførte  denne  Venskabstjeneste,  at  vedkommende  selv  slap 
fri  for  den  Straf,  der  ellers  maaske  svævede  over  ham  som 
et  truende  Sværd;  ja  nogle  Rektorer  vare  endog  nedrige 
nok  til  med  Penge  at  lønne  Disciple,  som  skulde  give  Mel- 
ding om  det  mindste,  der  indtraf,  selv  om  det  blot  var,  at 
en  Kammerat  havde  talet  Dansk.  Det  er  det  mest  talende 
Bevis  paa,  at  Rektorerne  ikke  brugte  Straffene  som  Midler 
til  at  forbedre  Ungdommen,  men  at  de  straffede  netop  for 
at  kunne  have  den  Tilfredsstillelse  at  prygle,  selv  at  være 
Profosser. 

Det  var  saa  ganske  naturligt,  at  de,  der  havde  Over- 
tilsynet med  Latinskolerne,  stundum  ved  passende  Bestem- 
melser søgte  at  indskrænke  det  barbariske  Prygleri;  for 
Odense  Skole  haves  der  saaledes  allerede  fra  det  sextende 
Aarhundrede  Love,  der  i  Forhold  til  hine  Tider  ere  sjælden 
humane,  og  i  hvilke  Lærerne  meget  fornuftig  paamindes  om 
at  holde  Maade  med  Straffene  og  paa  den  ene  Side  ikke 
ved  alt  for  stor  Mildhed  gjøre  de  kaade  værre  eller  paa 
den  anden  Side  ved  overdreven  Strænghed  afskrække  de 
agtværdige.  Straffen  maatte  ikke  overstige  tyve  Slag  med 
Eiset;  »thi«,  hedder  det  saare  rigtig,  »det  er  Slag  nok,  hvor 
der  haabes  Forbedring,  men  hvor  intet  Haab  viser  sig,  ville 
næppe  tusende  være  tilstrækkelige.«  At  saadanne  Ind- 
skrænkninger bleve  ansete  for  nødvendige,  naar  der  skulde 
værnes  lidt  om  Disciplenes  Liv  og  Lemmer,  vil  være  ind- 
lysende, naar  vi  vide,  at  ikke  alene  i  Aarhus  Skole  en 
Lærer   rev    en  Dreng    saa   haardt  i  hans  ene  Øre,    at  han 

beholdt  det  afrevne  Øre  i  Haanden  som  en  Sejrstrofæ;  men 
at  i  Kjøbenhavns  Skole  i  1559  en  Hører  ved  Navn  Hans 
Pedersen  blev  beskyldt  for  at  have  mishandlet  en  Discipel  i 
den  Grad,  at  han  dede  af  Følgerne;  at  denne  Skole  var  i 
stort  Ry,  kan  sluttes  af,  at  endo|<  en  Borgersøn  fra  Magde- 
burg var  indsat  i  den;  men  hans  Skolegang  fik  en  brat 
Ende  ved  hans  Død;  da  nu  Faderen  selv  begav  sig  til 
Kjøbenhavn  for  at  kræve  Straf  over  den  Mand,  hvem  han 
ansaa  for  sin  Søns  Drabsmand,  og  han  tillige  fik  Øvrig- 
heden i  Magdeburg  til  at  gjere  Forestilling  om  Sagen  til 
den  danske  Regering,  blev  der  anstillet  forskjellige  Under- 
søgelser i  denne  Anledning;  men  Resultatet  blev  dog  Hø- 
rerens Frikjendelse,  da  Faderen  imod  hans  Benægtelse  ikke 
kunde  beraabe  sig  paa  andet  end  Rygter,  hvis  Rigtighed 
ikke  kunde  godtgjeres. 

Det  blev  da  omtrent  samtidig  fastsat  paa  de  fleste  Steder, 
at  naar  ikke  Forseelsen  var  saa  stor,  at  Dommen  faldt  ind 
under  Biskoppens  og  Domkapitlets  eller  den  verdslige  Øvrigheds 
Afgjørelse,  skulde  Rektoren  i  det  hele  taget  have  Retten  til 
at  idømme  Straffe  over  hele  Skolen,  hvorimod  Hørerne  kun 
maatte  straffe  hver  i  sin  Klasse,  og  nogen  Kontrol  er  der  vel 
blevet  øvet,  i  alt  Fald  naar  Exekutionen  foregik  i  det 
fælles  Skolelokale;  værre  Vilkaar  i  saa  Henseende  have  Di- 
sciplene derimod  været  undergivne,  naar  Lærerne  benyttede 
Vinterens  Strænghed  eller  andre  Aarsager  som  Paaskud  til 
at  foretage  Undervisningen  paa  deres  private  Kamre. 

Som  bekjendt  skulde  i  de  Dage  Overtrædelsen  af  det 
sjette  Bud  straffes  med,  at  paagjældende  stod  aabenbar 
Skrifte  i  Kirken  og  derpaa  fik  offentlig  Absolution;  men 
ogsaa  i  denne  Henseende  viser  det  sig,  at  Skolen  har  vidst 
at  benytte  sin  Myndighed  til  at  fri  en  af  sit  Personale  for 
et  saadant  offentligt  Skriftemaals  Forsmædelse;  det  har  vel 
været  i  Haabet  om,  at  den  lempelige  Fremgangsmaade  ikke 
skulde  ødelægge  et  Menneskes  Fremtid,  naar  —  saaledes 
berettes  os  i   en  Dagbog  —  i   Nakskov  den    ellevte  April 

1575  Haus  Juel  —  rimeligvis  en  Discipel,  blev  aabenbart 
atløst  oppe  paa  Skolemesterens  Kammer,  i  Provstens,  Hr. 
Niels's,  Kapellanens,  Skolemesterens,  Hørernes,  Hans  Borges 
og  Rasmus  Hansens  Nærværelse,  »for  den  Jomfru-Krænkelse, 
han  bedrev  med  Karen  Nielsdatter  udi  fornævnte  Kasmus 
Hansens  Hus.«    — 

Mon  ikke  alle  vi,  som  have  gaaet  i  Latinskole,  have 
hørt  Tale  i  vor  Skoletid  om  noget  forfærdeligt,  der  kunde 
ramme  os,  naar  vi  vare  rigtig  vanartige,  —  noget,  der 
kaldtes  med  den  mystiske  Benævnelse  »at  staa  Skoleret«? 
Skjønt  dette  Begrebs  egentlige  Betydning  vel  har  staaet 
temmelig  uklart  for  de  fleste  Disciple,  har  alene  Navnet 
næppe  kunnet  undlade  at  bevirke  forskjellige  uhyggelige 
Følelser  og  Anelser  paa  Rygst}' kkerne ;  thi  Traditionen  har 
vidst  at  berette,  at  dette  »at  staa  Skoleret«  bestod  deri,  at 
Disciplen,  afklædt  nøgen  indtil  Bæltestedet,  blev  pisket  paa 
sin  Ryg,  baade  af  Skolens  Lærere  og  af  alle  Kammeraterne, 
og  derpaa  med  Haan  udjagen  af  Skolens  Enemærker.  Og 
ganske  vist  var  det  Tilfældet,  at  den  saaledes  benævnte 
Straf  for  grove  Forseelser  tidligere  exekveredes  omtrent 
paa  oven  anførte  Maade;  men  en  saa  russisk  Straf  er  dog 
nu  »en  Saga  blot«;  den  er  næppe  bleven  udøvet  ud  over 
det  attende  Aarhundredes  Slutning;  naar  det  sidste  Gang 
er  sket,  kan  næppe  siges  med  Sikkerhed;  men  det  vil 
maaske  kunne  interessere  at  erfare,  at  en  af  de  sidste  Gange 
var,  da  i  Slagelse  Skole  Digteren  Jens  Baggesen,  sexten 
Aar  gammel,  i  1780  —  altsaa  kun  fem  Aar  før  han  skrev 
sine  mesterlige  »komiske  Fortællinger«,  for  hvilke  Wessel 
tiljublede  ham  Bifald  —  maatte,  skriver  mange  Aar  efter 
en  af  hans  Skolekammerater,  staa  Skoleret  »for  en  For- 
seelse, der,  om  det  og  virkelig  var  en  Forseelse,  hvorom 
der  bares  Tvivl,  i  det  højeste  havde  fortjent  en  venlig  Erin- 
dring«. Vi  skulle  anføre  følgende  Uddrag  af  den  Beretning, 
Baggesens  Kammerat,  den  af  Hedeplantningen  højt  fortjente 
Konsistorialraad  Bjerregaard,  der  døde  1860,  94  Aar  gammel, 

har  givet  om  denne  Begivenhed,  to  Menneskealdre  efter  at 
den  var  foregaaet  (1847)  —  saa  levende  havde  den  ind- 
præntet  sig  i  hans  Hukommelse ;  han  skriver:  »Hr.  Rektoren 
havde  ej  alene  kommanderet  alle  os  Disciple  tilsammen, 
men  og  Konrektor  og  begge  Hørere,  til  at  møde  sortklædte 
paa  en  bestemt  Dag  i  Skolen,  uden  at  enten  første  eller 
sidste  anede,  at  det  var  en  Exekution,  der  skulde  overværes, 
og  piskede  da  selv  Baggesen  saaledes  paa  den  bare  Ryg,  at 
han  en  Tid  maatte  holde  Sengen.  En  anden,  som  for 
samme  Forseelse  eller  Ikke-Porseelse  var  tiltænkt  samme 
Straf,  unddrog  sig  den  ved  at  undfly  fra  Skolen.«  Bjerre- 
gaard fortsætter:  »Konrektorens  Sen  blev  derpaa  med  det 
samme  meddelt,  jeg  véd  ikke  hvor  mange  Haanddask,  fordi 
han  havde  formastet  sig  til  at  sætte  Hatten  paa  i  Skolen; 
vel  undskyldte  han  sig  med,  at  han  havde  snappet  den  af, 
da  han  saae  Rektoren  komme,  men  forgjæves;  Svaret  blev: 
»Skolen  skal  være  et  lige  saa  helligt  Hus  som  Kirken!« 
Imidlertid  vovede  Faderen  lige  saa  lidet  som  noget  andet 
Menneske  at  kny  enten  til  det  ene  eller  andet.  Omsorgen 
for  vor  Opdragelse  og  Dannelse  overdrog  han  ogsaa  ganske 
saaledes  til  sit  Kæmperis,  at  der  aldrig  nogen  Sinde  kom 
den  mindste  Formaning  eller  Paaraindelse  over  hans  Læber; 
havde  nogen  forset  sig,  hed  det  blot:  »Hvad  er  det,  vi  have 
hørt  om  Jer?«  —  og  nu  tilkaldtes  uden  videre  Riset  for  at 
tale  desto  føleligere.« 

Skjønt  altsaa  den  Straf,  Jens  Baggesen,  uvist  af  hvilken 
Grund,  og  uvist,  om  forijent  eller  ufortjent,  maatte  lide, 
var  at  »staa  Skoleret«,  er  den  dog  ikke  bleven  udført 
efter  en  endnu  ældre  Tids  Maade,  da  det  virkelig  fandt 
Sted,  som  Traditionen  beretter,  at  baade  Lærere  og  Med- 
disciple  maatte  agere  Bødler,  og  Disciplene  endog  truedes 
med  Pisk,  naar  de  vare  for  milde  i  at  uddele  Slag  paa 
deres  Kammerat.  Det  var,  naar  en  saadan  Dom  skulde 
udfores,  altid  Skolens  Rektor,  der  havde  fældet  den:  Rektoren 
havde    Myndighed    til    at    idømme    »Skoleret« ,    hvorimod 

Hørerne  kun  maatte  idømme  »Klasseret« ;  men  med  en 
»god  Vilje«  kunde  denne  vel  blive  lige  saa  grum  som  Skole- 
retten, kun  at  sidste  ofte  satte  lige  som  Slutstenen  for  en 
Discipels  lærde  Løbebane,  i  det  deu  da  til  lige  bevirkede, 
at  han  udvistes  af  Skolen;  i  Virkeligheden  synes  Lærerne  i 
Almindelighed  ikke  at  have  brudt  sig  videre  om  Skolelovene 
med  Hensyn  til  Disciplene,  men  stadig  at  have  behandlet 
Disciplene,  og  det  helt  ned  til  Skolereformen  i  Begyndelsen 
af  vort  Aarhundrede,  langt  barskere  end  Skolelovene  hjem- 
lede. I  en  af  de  mildere  Skolelove  (fra  Odense)  gives  For- 
skrift om,  hvem  der  skulde  være  hjemfaldne  til  Skoleret; 
det  var  uden  Persons  Anseelse  og  uden  Hensyn  til  Kaar 
de  Disciple,  der  begik  Skjælmsstreger  (»Skjælm«  taget  i  en 
anden  Betydning  end  nu,  omtrent  det  samme  som  »Skurk«) 
og  Skarnagtigheder,  eller  vare  Horkarle,  Drukkenbolte,  Natte- 
sværmere  og  Slagsbrødre,  samt  hemmelige  Tyve,  hvis  Gjer- 
ning  endnu  ikke  var  bleven  bekjendt  for  den  borgerlige 
Øvrighed;  ligeledes  de,  som  uden  Lærernes  Tilladelse  eller 
uden  gyldig  Grund  bleve  borte  fra  den  offentlige  Gudstjeneste 
og  Læsemestrenes  Foredrag,  eller  en  hel  Uge  og  mere 
udebleve  fra  Skolen,  og,  fremfor  alle,  de,  som  viste  Ringe- 
agt mod  deres  Lærere  samt  den  verdslige  og  gejstlige  Øv- 
righed, eller  som  krænkede  Skolens  Love  og  Anordninger. 
Dog  maatte  disse  vanartige  Disciple,  efter  tilbørlig  at  være 
blevue  straffede,  tages  til  Naade  igjen,  naar  de  alvorlig 
angrede  og  lovede  fast  Forbedring:  hvorimod  de  »Satans 
Redskaber«,  der  begik  disse  Forbrydelser  i  endnu  højere 
Grad  eller  gjorde  sig  skyldige  i  endnu  værre  Misgjerninger 
og  vare  til  offentlig  Forargelse,  ikke  skulde  behandles  saa 
mildt,  men  »som  skabede  Faar  hellere  fjærnes  fra  Skolens 
Faaresti  og  strax  overgives  til  Øvrigheden«.  Nogle  flere 
Bestemmelser,  der  ere  ganske  betegnende  for  Tiden,  skulle 
her  anføres:  »Dersom  nogen  hengiver  sig  til  Drik  og  Svir 
og  bliver  to  eller  tre  Dage  borte  fra  Skolen  og  Spisesalen, 
skal  han  indespærres  i  Skolens  Fængsel    og  sidde   der  paa 

Vand  og  Brød  i  sex  Dage;  det  samme  gjælder  om  dem, 
der  løbe  grassat  om  Natten  og  besøge  berygtede  Huse.  — 
Dersom  nogen  hengiver  sig  til  utilladelige  Kj ærlighed sfor- 
bindelser,  Hor  eller  andre  Laster,  som  ikke  sømme  sig  for 
de  kyske  Musers  Dyrkere,  skal  han  piskes  med  Ris  og 
æreløs  jages  ud  af  Skolen.  — -  Ingen  maa  understaa  sig  at 
tale  Dansk  i  eller  uden  for  Skolen,  paa  Gaden  eller  i  nogen 
anden  indbyrdes  Sammenkomst  mellem  Disciplene  under 
Straf  af  tre  Slag  af  JRiset  paa  de  bare  Skuldre,  hvilken  Dom 
skulde  exekveres  Formiddag  og  Eftermiddag.«  I  dette 
sidste  Tilfælde  gaves  der  altsaa  ingen  Henstand,  og  paa 
samme  Maade  revsedes  hver  Dag  de  dovne  og  nederste  i 
Klassen,  tilsyneladende  enten  de  havde  fortjent  Straf  eller 
ej;  at  ligeledes  de,  der  kom  for  silde,  bleve  straffede,  er 
nu  ikke  saa  mærkeligt,  som  den  vanvittige  Bestemmelse, 
der  enkelte  Steder  var  truffen,  at  den,  der  kom  sidst,  skulde 
have  Prygl,  selv  om  han  havde  indfundet  sig  i  rette  Tid. 
Der  var  Forskjelligheder  i  Straffelovgivningen  i  de 
forskjellige  Skoler,  og,  som  oven  for  bemærket,  kom  saa 
saare  meget  an  paa  Lærernes,  og  da  især  Rektorernes 
Personlighed;  men  Prygl  var  dog  stadig  Omkvædet;  vi  se 
det  af  de  tekniske  Benævnelser  paa  de  forskjellige  Straffe, 
der  vare  nøje  kjendte  af  Ungdommen  og  ofte  indpræntede 
af  Erfaringen;  naar  nogen  skulde  have  Slag  af  Riset  paa 
de  blottede  Skuldre,  hed  det,  at  »løse  Trøjen«,  men  skulde 
Slagene  tildeles  længere  nede,  hed  det  at  »løse  Buxerne«; 
et  Slag  paa  Skulderen  ^aaledes,  at  Risets  tykke  Ende 
(»Klump«)  faldt  ned  ad  Ryggen,  kaldtes  »Rygslag«;  Slagene, 
der  med  Risets  tynde  Ende  gaves  i  Haanden,  fulgtes  altid 
parvis  og  kaldtes  af  den  Aarsag  »Handsker«;  tre  Slag  med 
Risets  Klump  uden  paa  Buxerne  kaldtes  (i  Smaalandene  i 
Sverige,  i  Følge  Ødmanns  tidligere  anførte  Bog,  —  men 
Forholdene  og  Benævnelserne  vare  vel  fælles  skandinaviske) 
»Stut«,  fem  Slag  kaldtes  »dobbelt  Stut«,  og  tre  Slag  med 
den  tynde  Ende    paa   den  bare  Krop  hed   »vaad  Stut«;   ja 

selv  Riset  havde  i  visse  danske  Skoler  sit  eget  Navn  og 
hed  »Thomas«,  —  et  »Kjælenavn«  kan  det  vel  næppe  siges 
at  have  været.  Af  andre  Straffe  maa  nævnes  nogle,  der 
næppe  vare  avtoriserede ,  men  skyldtes  Lærernes  Opfind- 
somhed paa  dette  Omraade:  vi  have  oven  for  nævnet  den 
Lærer  i  Ribe,  som  endnu  i  Slutningen  af  forrige  Aarhundrede 
stillede  de  Disciple,  der  vare  blevne  afstraffede,  op  ved 
Vinduet  med  Riset  i  Armen  ligesom  en  Skildvagt,  der 
staar  med  sin  Bosse;  andre  Lærere  havde  den  Specialitet 
at  lade  Drengene  knæle  paa  Ærter;  atter  paa  andre  Steder 
var  der  en  Straf,  som  kaldtes  at  »bære  Klumpen«,  hvilket 
bestod  i,  at  en  stor  Træklump  befæstedes  i  en  Jærnlænke, 
der  blev  sat  om  den  ulykkelige  Drengs  Skinneben  med  en 
Hængelaas;  Lænken  var  saa  lang,  at  Synderen  kunde  bære 
den  med  Klumpen  over  Armen;  saaledes  gik  det  i  flere 
Dage,  i  hvilke  Disciplen  skulde  besøge  Skolen  og  da  sidde 
eller  staa  med  Klumpen  ved  sin  Side;  dog  blev  den  taget 
af  om  Aftenen;  denne  Klump  var  i  enkelte  Skoler  udskaaret 
til  et  Billede  af  en  Ugle  (det  hed  da  ogsaa  at  »bære  Uglen«) 
eller  som  en  gammel  skj ægget  Mand,  der  skulde  forestille 
Paven  (»bære  Paven«);  ja  selv  naar  Delinkventen  skulde 
ud  i  Byen,  fik  han  ikke  Lov  til  at  tage  den  af,  men 
oven  i  Kjebet  skulde  han  ledsages  af  to  Kammerater,  der 
som  Gefrejtere  fulgte  ham  med  Ris  i  Haanden.  En  anden 
Straf  var  at  »bære  Æselet«,  hvilket  dog,  saa  vidt  det  kan 
ses,  kun  idømtes  for  Dovenskab;  den  bestod  i,  at  der  om 
Drengens  Hals  befæstedes  en  Jærnring,  ved  hvilken  der 
hang  et  Skjændselsbræt,  hvorpaa  var  malet  et  Æsel; 
mon  ikke  deraf  det  Udtryk  »en  doven  Æsel«  ?  Ganske  be- 
tegnende for  Datidens  vanvittige  Tankegang  var  det,  at 
naar  en  Discipel  var  saa  fornuftig  at  udeblive  fra  Skolen 
den  Dag,  han  kunde  vente  at  skulle  »bære  Æselet«,  blev 
Ringen  og  Æselet  tildelt  en  af  de  andre  efter  Lodkast- 
ning, indtil  en  tredje  gjorde  sig  fortjent  til  den  Dekoration; 
—    dette    betragtedes    som    en    gemytlig   Spøg,     hvorved 

Lærerne  søgte  at  vække  dvaske  og  dovne  Disciple.  At  de 
Disciple,  der  af  Skolen  havde  fri  Kost,  straffedes  ved  at 
berøves  denne  for  kortere  eller  længere  Tid,  naar  de  enten 
havde  været  dovne  i  Skolen  eller  vanartige  uden  for  denne, 
eller  de  i  nogen  Tid  havde  skulket,  vil  forekomme  os  som 
en  af  de  fornuftigste  Bestemmelser  i  Datidens  Skolelove. 

Man  maa  vistnok  sige,  at  naar  Straffen  fulgte  lige 
efter,  eller  snart  efter,  at  Forseelsen  var  begaaet.  kunde 
det  endda  gaa  an,  selv  om  Straffen,  der  dikteredes,  var 
haard;  men  ved  de  egentlige  strænge  Straffe  var  det  maaske 
det  allerværste,  naar  de  ulykkelige  Drenge  maatte  gaa  i 
Dage  og  Uger,  ja  endog  i  Maaneder,  og  vente  paa,  at 
Dommen  blev  exekveret;  man  kan  ikke  undre  sig  over,  at 
mange  Disciple  løb  bort  fra  Skolerne  for  at  undgaa  den 
Mishandling,  de  vidste  forestod  dem;  ja  der  vides  endog 
det  Tilfælde,  at  en,  som  ikke  havde  noget  Sted,  han  vidste 
at  henfly  til,  i  Fortvivlelse  har  begaaet  Selvmord.  Foruden 
de  daglige  Straffe  blev  i  Regelen  en  enkelt  Dag  i  Ugen 
særlig  indviet  til  en  Dommens  og  Tugtens  Dag;  især  synes 
Torsdag  og  Lørdag  at  have  været  yndede  til  det  Brug. 
Naar  da  denne  Dag  var  oprunden,  samledes  Lærere  og  Di- 
sciple i  Skolen,  hvor  i  Forvejen  Navnene  paa  dem,  der 
kunde  vente  at  komme  særlig  i  Betragtning,  vare  optegnede 
paa  det  sorte  Bræt;  det  er  tragi-komisk  at  læse,  hvorledes 
det  da  gik  til,  i  alt  Fald  efter  Beretningen  fra  én  Skole: 
Naar  Rektoren  traadte  ind,  istemmede  hele  Skolens  Perso- 
nale: »Miskundelige  Gud,  lad  Naadens  Sol  oprinde«;  under 
Sangen  besteg  Rektoren  Katedret;  derpaa  faldt  hele  For- 
samlingen paa  Knæ,  og  Claviger  (o:  den  Discipel,  hvem  det 
var  betroet  at  have  Neglen  til  det  Skab,  hvori  Risene 
gjemtes)  messede  af  Davids  104de  Salme:  »Du  udsender 
din  Aand,  og  de  skabes«,  hvorpaa  Ungdommen  svarede  i 
samme  Tone:  »Og  du  fornyer  Jordens  Skikkelse«;  derpaa 
vedblev  »Claviger«:  »Lader  os  alle  bede«  og  messede  en 
lang   Bon    tillige    med  Herrens    Velsignelse.      Efter   denne 

mærkværdige  Indgang  forlangte  Rektoren  Risene,  hvilke 
bleve  bragte  af  Claviger;  endelig  fremlagdes  Listerne  over 
de  Disciple,  der  stode  paa  det  sorte  Bræt,  hvilke  Lister 
vare  samvittighedsfuldt  og  skematisk  affattede  under  visse 
Rubrikker:  absentes,  strepentes,  loquentes,  ridentes  (fra- 
værende, støjende,  snakkende,  leende)  ja  endog  »pedentes«; 
de  anklagede  opraabtes.  Undersøgelse  foretoges,  Vidner  af- 
hørtes, og  Risene  (ved  den  Lejlighed  var  det  ikke  Ris  i 
Singularis)  begyndte  deres  Virksomhed.  Man  kan  slutte  sig 
til,  at  fra  denne  besynderlige,  man  kan  godt  kalde  den  for- 
argelige Introduktion  med  Bøn  og  Salmesang  og  Herrens 
Velsignelse,  der  overværedes  af  de  stakkels  Drenge,  som 
vidste,  hvad  der  forestod  dem,  stammer  det  bekj endte  Ord: 
»Tillavningen  er  det  værste,  sagde  Drengen,  han  skulde 
have  Ris« ;  det  er  som  en  Illustration  til  Ordsproget. 

Inden  vi  nu  gaa  over  til  at  se  de  lysere  Sider,  der 
dog  kunde  være  ved  Tilværelsen  som  Discipel,  skulle  vi  til 
Slutning  anføre  et  Par  ganske  mærkelige  Bestemmelser,  der 
findes  i  nogle  Skolelove.  Skjønt  jo  vistnok  ogsaa  den 
Gang  det  Ord  har  haft  Gyldighed,  at  »Tanker  ere  toldfri«, 
har  man  dog  søgt  at  lægge  Baand  paa  Disciplenes  Tanker: 
»De  skulle  elske  deres  Lærere,  tænke  paa  dem  og  tale 
om  dem  med  Ærbødighed« ;  nogen  korporlig  Revselse  var 
dog  ikke  ansat  her,  men  derimod  hedder  det:  »Disse  utak- 
nemmelige Gjøgeunger  skulle  føle,  at  de  nedkalde  gud- 
dommelig Straf  over  sig.«  —  Rektorerne  havde  Ret  til 
undertiden  at  tilstaa  en  fuldstændig  Amnesti  for  alle 
Forseelser,  der  vare  begaaede,  altsaa  slaa  en  Streg  over  hele 
Regnskabet;  det  skete  vel  i  Regelen,  naar  det  var  blevet 
saa  stort,  at  Udførelsen  af  Dommene  vilde  blive  for  møj- 
sommelig for  Lærerne,  da  der  ikke  fandtes  nogen  Pedel  til 
at  exekvere  Straffene  —  det  maatte  jo  Lærerne,  som  vi 
oven  for  have  set,  til  Dels  ved  Disciplenes  Hjælp,  selv  be- 
sørge. Ligeledes  fandtes  i  enkelte  Skoler  den  mærkværdige 
Bestemmelse,  at  paa  Exekutionsdagen  (Torsdag  eller  Lørdag) 

kun  en  enkelt  Discipel  skulde  lide  Straf,  nemlig  den,  der 
havde  flest  Overtrædelser  paa  sin  Samvittighed;  det,  som 
har  dikteret  denne  Bestemmelse,  har  vistnok  været  et 
Slags  Humanitetshensyn,  i  det  man  saaledes  har  villet  und- 
gaa  Prygleriet  »en  masse«;  men  man  maa  dog  indrømme, 
at  den  hvilede  paa  et  Grundlag,  der  fuldstændig  strider 
modal  Menneskekundskab:  thi  naar  Disciplene  kunde  faa  en 
saadan  »evig -forsoren«,  hvis  Ryg  i  Forvejen  har  været 
tilbørlig  bearbejdet  og  næsten  garvet,  til  at  paatage  sig 
for  en  vis  Betaling  at  gjere  saa  mange  Brud  paa  Skolens 
Orden,  om  man  saa  kan  kalde  det,  at  han  kunde  være 
sikker  paa  sine  Stryg,  kunde  jo  alle  de  øvrige  Disciple,  i 
Bevidstheden  om  Frihed  for  Straf,  hengive  sig  til  alskens 
Skarnsstykker,  naar  de  blot  vogtede  sig  for  at  overskride 
den  Streg,  som  skulde  skille  dem  fra  ham,  der  havde  paa- 
taget sig  at  være  hele  Skolens  »Syndebuk«.  At  intet  godt 
Kammeratskab  kunde  trives  under  saadanne  Forhold,  vil 
være  indlysende,  især  naar  man  mindes,  at  der  ligefrem 
var  sat  Præmier  paa  Angiveri,  —  Præmier,  der  bestode  dels 
ligefrem  i  Pengebelønninger  af  Skolens  eller  de  fattiges 
Kasse,  dels  i  Straffrihed  for  Angiveren. 

Da  det  næsten  kun  var  ved  at  anvende  Straffe,  at  man 
søgte  at  fremme  Flid  og  Skikkelighed  hos  Disciplene,  gjør 
det  et  godt  Indtryk,  naar  vi  se,  at  man  dog  ogsaa  i  den 
Tid,  da  ellers  Ferle  og  Ris  herskede,  har  søgt  at  naa  det 
samme  Maal  ved  Flids-  eller  Dygtighedsbelønninger;  saa- 
ledes bestemtes  det  i  1605  i  Ribe  Skole,  at  der  skal  »be- 
redes et  lidet  Kramskab  med  Rum  og  Hylder  i«,  hvori  skal 
findes  følgende  Foræringer:  Skrivetøj,  Penneknive,  Sandhuse, 
Forskrifter,  Skjortekraver,  Pergament,  malede  Breve,  prentede 
Kontrafejer,  Blækhorn  med  Pennaler,  Handsker,  Bolde,  Liv- 
bælter, russiske  Punge  o.  lign. ;  dette  omtalte  Kramskab 
skulde  hver  Fuldmaanesdag  —  da  der  tillige  afholdtes  et 
Slags  Examen  —  »ophænges  paa  Skolevæggen,  oplukkes  og 
vises  for  Børnene«,    hvilket  vistnok  for  de  fleste  har  været 

en  tantalisk  Kval!  Slige  Præmieuddelinger  vides  kun  at 
have  fundet  Sted  fem  Gange  i  1606,  to  Gange  det  følgende 
Aar,  og  tre  Gange  i  1610,  —  hvorpaa  Skabet  uden  Tvivl 
er  forblevet  lukket  for  bestandig !  —  I  Slutningen  af  samme 
Aarhundrede  styredes  Nykjøbing  Skole  paa  Falster  af  en 
Rektor  Peter  Andersen  Højelse  (død  1704),  der  var  langt 
forud  for  sin  Tid;  han  søgte  ogsaa  at  fremme  Disciplenes 
Kappelyst  ved  at  udsætte  Præmier;  saaledes  havde  han,  da 
der  i  1687  skulde  dimitteres  fire  Disciple,  ladet  forarbejde 
en  Sølvske,  hvilken  han  udsatte  som  Belønning  til  den  af 
dem,  der  efter  de  tilstedeværendes  Dora  stod  sig  bedst  ved 
Examen;  men  da  Censorerne  skulde  afgive  deres  Skjøn, 
rejste  Stiftsbefalingsmanden  Gjøe  sig  og  holdt  en  Tale,  der 
først  var  til  Ære  for  Rektorens  Flid  og  Dygtighed,  og  der- 
næst til  Berømmelse  for  de  fire  Disciple,  der  efter  hans 
Mening  alle  havde  staaet  sig  lige  godt,  hvorfor  han  vilde 
give  tre  andre  Sølvskeer,  for  at  hver  af  de  fire  vordende 
Studenter  kunde  faa  en  Ske  ved  sin  Udgang  fra  Skolen 
som  et  Minde  om  en  vel  anvendt  Skolegang. 

(Sluttes). 

Vilhelm  Bang. 


Fra  Kejser  Pauls  Tider.*) 

(Slutning). 


IV. 

Jlifter  min  Tilbagekomst  fra  Baldohn  fik  jeg  et  Brev 
fra  Hovedstaden  (15de  Septb.  1800).  Hvor  stor  var  ikke 
min  Overraskelse,  da  jeg  læste:  »Pahlen  har  lige  mistet  sin 
Post  som  Generalguvernør  over  St.  Petersborg,  hans  Son, 
Obersten  over  Hestgarden,  er  afskediget,  og  i  det  Øjeblik, 
jeg  skriver,  holde  hans  Ekvipager  og  Kibitker  færdige.  Han 
venter  en  uopholdelig  Befaling  til  at  samle  sin  Division; 
thi  vi  skulle  have  Krig  mod  England,  og  derfor  sætte  vi 
vore  Landtropper  i  Bevægelse**).  Der  skal  ogsaa  finde 
store  Manøvrer  Sted  i  Gatschina.« 

Nogle  Dage  hengik,  og  vi  fik  atter  Efterretninger: 
»Pahlen  staar  i  højere  Gunst  end  nogen  Sinde.    Under 
Manøvrene  befaler  han  et  Armékorps,  og  Kutusov  det  andet. 


*)  Aus  den  Tagen  Kaiser  Pauls.  Aufzeichnungen  eines 
kurlåndischen  Edelmanns,  herausgegeben  von  Friedr.  B  i  ene- 
ni  an  n.  Lpz.  1886.  Se  i  øvrigt  foregaaende  Bind  af  „Hist. 
Arkiv.« 
**)  Jfr.  Kejserens  Befaling  af  31te  Avg.  1800:  „Da  flere  politiske 
Omstændigheder  bebude  et  forestaaende  Brud  med  England, 
befaler  H.  M.  Kejseren    at  danne    en  Armé   paa  fem  Korps" 

o.   8.  V. 

Kejseren  er  ude  af  sig  selv  af  Glæde  over  at  have  to  saa 
duelige  Taktikere  i  sin  Hær,  Han  har  givet  dem  Foræringer 
og  belønnet  Officerer  og  Soldater,  som  om  han  har  tilkæmpet 
sig  den  største  Sejr. 

De  Personer,  som  ere  indviede  i  Komediens  Hemme- 
ligheder, fortælle,  at  Diebitsch*)  var  bleven  vundet  og  trak 
Kejseren  saaledes  omkring  ved  Næsen,  at  han  skjulte  de 
smaa  Pejl  for  ham.  Den  drevne  Preusser  raabte  uophørlig 
paa  Tysk:  »O,  store  Frederik!  kunde  du  blot  se  Pauls 
Hær  I  den  overgaar  din!«  Denne  fremhyklede  Enthusiasme 
indtog  ganske  Kejserens  Hjærte,  saa  meget  mere  som  man 
maa  lade  vore  Tropper  vederfares  den  Retfærdighed,  at  de 
udførte  alle  Bevægelser  med  største  Punktlighed.« 

Foruden  sine  øvrige  Embeder  fik  Pahlen  snart  ogsaa 
Generalguvernementet  over  Estland,  Livland  og  Kurland  og 
udstrakte  saaledes  sin  Magt  over  disse  Provinser,  der  ere 
saa  vigtige  ved  deres  Havnepladser. 

Driesen  mistede  ved  denne  Tid  pludselig  sit  Guverne- 
ment,  som  blev  givet  Viceguvernøren  Arssenjev;  i  sidst- 
nævntes Sted  kom  Prokurør  Briskorn  fra  Kasan.  —  —  — 

England  havde  atter  frataget  Franskmændene  Malta 
(Juli  1800),  og  Paul  krævede  nu  Øen  tilbage,  der  var 
Hovedsædet  for  den  Orden,  hvis  Protektor  og  Stormester 
han  var,  men  fik  til  Svar:  Da  Kejseren  af  Rusland  har 
trukket  sig  tilbage  fra  Koalitionen  før  Erobringen,  er  Øens 
Tilbagelevering  bleven  et  Punkt  i  de  fremtidige  Freds- 
underhandlinger,  og  derfor  kan  England  ikke  træffe  nogen 
positiv  Bestemmelse  desangaaende. 


*)  Denne  Diebitsch  (Faderen  til  den  fra  Tyrkerkrigen  1828—29 
"  og  den  polske  Rejsning  1830  bekjendte  russiske  Feltmarskalk) 
havde  været  Adjutant  hos  Frederik  II.  Da  han  kjendte  de 
mindste  Enkeltheder  ved  den  store  Konges  Levevis,  og  Paul 
vilde  efterligne  denne  Regent  til  de  latterligste  Bagateller, 
sluttede  han  sig  ganske  til  den  preussiske  General  og  endte 
saa  ynkelig,  fordi  han  slavisk  saae  og  dømte  efter  ham. 

Skjønt  Kabinettet  i  St.  James  havde  indklædt  sit  Af- 
slag eller  sin  Opsættelse  i  meget  maadeholdne  Former,  blev 
Paul  dog  greben  af  en  usigelig  Harme,  befalede  ufortøvet 
at  lægge  Beslag  paa  alle  engelske  Skibe  i  vore  Havne  (14de 
Oktbr.  1800)  og  udvidede  dernæst  (18de  Oktb.)  denne  Forord- 
ning til  al  Ejendom  og  alle  Varer,  som  tilhørte  Englændere. 

Disse  voldsomme  Forholdsregler  fremkaldte  en  ualminde- 
lig Bevægelse  i  Si.  Petersborg  og  Kiga,  hvor  der  gaves 
engelske  Handelshuse,  som  omsatte  Millioner.  Da  jeg  fik 
denne  Efterretning,  sagde  jeg  til  mine  Venner:  Kejseren 
spiller  højt  Spil.  De  franske  Jakobinere,  hvem  han  har 
behandlet  efter  Fortjeneste,  have  utvivlsomt  tilsvoret  ham 
et  ganske  særligt  Had,  mere  end  de  andre  Monarker  i  det 
hele  taget.  Og  iiaar  vore  Havne  i  Dag  lukkes  for  Eng- 
lænderne, og  man  beslaglægger  deres  Gods  og  Skibe,  staar 
det  da  ikke  til  at  befrygte,  at  man  blandt  denne  Mængde 
ruinerede  Privatmænd  vil  kunne  støde  paa  et  af  disse 
Mennesker,  som  ere  parate  til  alt  og  ville  hævne  sig,  da 
de  se  sig  styrtede  i  Elendighed? 

Pauls  Omgivelser  syntes  imidlertid  med  Fornøjelse  at 
se  en  slig,  aldeles  upolitisk  Adfærd.  Den  geniale  Bonaparte 
lagde  snart  Mærke  til  dette  Udbrud  af  Forstemthed 
mod  Londonerhoffet  og  gjorde  Paul  smigrende  Tilbud,  først 
over  Berlin,  senere  direkte.  Hans  Skrivelse  var  affattet  saa 
behændig  og  saa  fuld  af  hyklet  Beundring,  at  Paul  glemte 
sit  Had  til  Frankrig  og  nærmede  sig  en  Regering,  han 
nylig  havde  forfulgt  med  Ed  og  Sværd. 

Pahlen  var  det  store  Hjul  i  alle  disse  Sager;  han  fore- 
slog Kejseren  en  af  de  mest  vovelige  Forholdsregler,  som 
var  ganske  efter  Pauls  Smag.  »Deres  Majestæt«,  sagde 
han.  »har  paa  retfærdig  Vis  straffet  et  stort  Antal  Officerer 
ved  Udelukkelse  af  Hæren;  blandt  disses  Tal  findes  der 
utvivlsomt  saadanne,  som  have  forbedret  sig  og  ville  tjene 
med  særlig  Iver,  saafremt  de  fik  den  Lykke  at  blive  til- 
bagekaldte.« —  »De  har  Ret«,  svarede  Kejseren,   »jeg  til- 

giver  dem  og  vil  ufortøvet  lade  dem  alle  indtræde  i  Tjene- 
sten igjen.«  —  Man  ser,  hvor  gjærne  han  ønskede  at  gjøre 
godt  og  at  gjenoprette  de  voldsomme  Spring,  der  skyldtes 
hans  uhyre  Pirrelighed. 

Den  1ste  November  udsendte  Paul  det  bekjendte  Mani- 
fest, der  indrømmede  alle  afskedigede  eller  fra  Tjenesten 
udelukkede  Personer  Ret  til  paa  ny  at  indtræde  i  Tjenesten, 
saafremt  de  ikke  vare  straffede  ved  en  ligefrem  Dom.  Et 
Tillæg  til  dette  Manifest  slog  imidlertid  alle  tænksomme 
med  Forundring:  alle  de  afskedigede  eller  udelukkede,  som 
vare  spredte  over  det  vidtstrakte  Riga  fra  Irkutsk  til  den 
preussiske  Grænse,  tik  det  Paalæg  at  indfinde  sig  personlig 
i  St.  Petersborg. 

Denne  Klausul  niaatte  bringe  alle  dem  til  Fortvivlelse, 
som  allerede  vare  komne  i  Nød  og  nu  maatte  gjøre  en 
Rejse  paa  4—500  Mil  fra  Hovedstaden  og  derpaa  maaske 
€n  ny,  lige  saa  lang  for  at  støde  til  deres  respektive  Re- 
gimenter. Det  havde  dog  været  langt  simplere,  naar  hver 
Officer,  der  ønskede  at  gjenindtræde,  havde  haft  at  melde 
sig  hos  Krigsguvernøren  i  sin  Provins,  og  denne  dernæst 
havde  indsendt  Ansøgningerne  til  Hoffet,  hvorpaa  det  kunde 
være  blevet  meddelt  Officererne,  hvor  hen  de  skulde  begive 
sig.  Denne  Klausul  hævede  igjen  det  Gode,  Kejseren 
troede  at  gjøre,  og  gjorde  den  fuldstændig  illusorisk  for  den 
ubemidlede  Del. 

Man  kunde  saaledes  se  Officerer  af  Generalstaben,  flere 
endog  dekorerede  med  Georgs-  eller  Vladimirordenen,  begive 
sig  afsted  til  Fods  eller  i  en  Kipitke,  som  en  afmagret 
Hest  ynkelig  søgte  at  slæbe  frem.  Mange  maatte  tigge  for 
at  komme  til  St.  Petersborg. 

Alle  disse  Vanskeligheder  havde  Paul  kunnet  undgaa, 
men  havde  imidlertid  aldrig  overvejet  dem;  hvorledes  kunde 
de  derimod  overraske  de  Mænd,  som  havde  tilraadet  ham 
denne  Velgjørenhedsakt,  og  som  bedre  end  Kejseren  maatte 
kjende  Officerernes  virkelige  Stilling? 

Var  det  i  øvrigt  klogt  paa  én  Gang  at  samle  et  saa 
betydeligt  Antal  misfornøjede  Individer  i  Hovedstaden? 
Vidste  man  da  ikke,  at  de  ikke  alle  vilde  blive  antagne 
igjen?  Maatte  man  ikke  befrygte,  at  Mænd,  der  havde 
trodset  Elendighed  og  Kulde  for  igjen  at  træde  i  Tjenesten 
og  nu  paa  ny  saae  sig  afviste,  kunde  hengive  sig  til  vilde 
Udbrud  af  Fortvivlelse? 

Dog  alle  disse  Betænkeligheder,  som  burde  have  givet 
Manifestet  en  hel  anden  Affattelse,  var  det  netop,  der 
ledede  til  Gjennemførelsen,  som  den  forelaa.  Nu  til  Dags 
er  der  ingen  Tvivl  om,  at  man  haabede  at  fremkalde  en 
Explosion:  en  Plan,  værdig  den  senere  udøvede  Skjænd- 
selsdaad. 

Imidlertid  fløj  Pahlens  Ros  fra  Mund  til  Mund,  og  for 
at  sikre  sin  Sæds  Fremvæxt  tilskrev  han  privat  nogle  Gene- 
raler, hvem  han  troede  særlig  krænkede,  Opfordringer  om 
at  drage  Nytte  af  Kejserens  Naadesakt. 

General  Tormassov  var  endnu  forvist  og  ikke  indbe- 
fattet i  den  almindelige  Amnesti.  Han  fik  fra  Fablen  det 
»uinteresserte  og  venskabelige«  Raad  at  henvende  sig  direkte 
til  Kejseren,  og  han  gjorde  saa.  Tilladelsen  til  at  komme 
til  St.  Petersborg  blev  indrømmet,  han  blev  forestillet  for 
Paul,  der  næsten  ikke  kjendte  ham  personlig  og  nu  følte 
sig  særlig  tiltalt  af  hans  Skikkelse,  Tone,  Sprog  og  Hold- 
ning. Han  udnævnte  ham  til  Inspektør  for  Rytteriet  i 
Livland  og  Kurland  og  bestemte  ham  til  at  gjøre  Tjeneste 
hos  den  svenske  Konge,  som  i  den  nærmeste  Tid  blev  ventet 
i  St.  Petersborg.  Kejseren  udmærkede  Tormassov  stærkt, 
maaske  for  stærkt,  og  Pahlen  kølnedes  nu  over  for  ham; 
lidt  senere  skaffede  han  ham  den  farligste  Post,  Komman- 
doposten over  Hestgarden,  hvis  Chef  var  Storfyrst  Kon- 
stantin. 

Jeg  skal  her  forbigaa  den  Maade,  hvorpaa  Paul  lagde 
sig  ud  med  den  unge  svenske  Konge,  Gustav  IV.  Adolf, 
der  lagde  lige  saa  megen  Dømmekraft  som  Koldblodighed 

Og  Værdighed  for  Dagen  selv  i  et  Moment,  da  Kejseren 
forglemte,  hvad  han  var  en  Suveræn  skyldig,  han  selv  havde 
inviteret  paa  den  mest  indtrængende  Vis. 

Generalprokuror  Oboijanivov  satte  igjennem  hos  Kej- 
seren, at  den  Naade,  der  var  udvist  mod  militære,  ogsaa 
udstraktes  til  Civilisterne.  Flere  afskedigede  indtraadte 
igjen  i  Tjenesten,  saaledes  Grev  Vielhorski ;  han  opmuntrede 
mig  til  ligeledes  at  søge  om  en  Gjenindsættelse  eller  i  det 
mindste  at  udtrykke  et  Ønske  derom  og  kun  anfere  min 
Sygelighed  som  den  eneste  Hindring.  Jeg  fulgte  Raadet 
og  bad  samtidig  om  Tilladelse  til  at  besøge  Badestedet 
Freyenwald  i  Preussen ;  thi  Karlsbad  eller  Teplitz  vare  for- 
budne Steder  paa  Grund  af  Kejserens  Forstemthed  mod 
Wienerhoftet.  Den  10de  December  1800  fik  jeg  til  Svar,  at 
Rejsen  ikke  ansaas  for  betimelig. 

Suboverne,  Volkonskierne,  Kurakins,  Dolgorukierne  og 
en  Mængde  andre,  for  det  meste  mishandlede  Personligheder 
udbade  sig  en  Gjenindsættelse  og  bleve  samtlige  antagne; 
men  flere  stakkels  Officerer  bleve  haardt  behandlede,  i  det 
Kejseren  afviste  dem  paa  Paraden;  uden  at  angive  Grunde 
og  efter  et  Blik  paa  Officeren  nøjedes  han  med  at  sige  til 
sin  Adjutant:  »Antagen«  eller  »afvist«.  I  begge  Tilfælde 
var  paagjældende  nødsagen  til  at  forlade  Hovedstaden  inden 
tre  Dages  Forløb,  en  Frist,  der  lige  fuidt  var  lang  nok  til 
at  lokke  en  eller  anden  fortvivlet  til  et  Udbrud  af  Raseri. 
Dog  Forsynet  vilde  det  anderledes,  og  de  fleste  utilfredse 
holdt  sig  inden  for  Grænserne  af  deres  Pligt. 

Imidlertid  undergik  Pauls  hele  politiske  System  et 
pludseligt  Omslag;  han  nærmede  sig  Bonaparte,  der  tilbød 
ham  Malta  og  de  russiske  Fangers  Udvexling;  Panin  faldt 
i  Unaade,  og  Grev  Caraman,  hvem  Ludvig  XVIII,  havde 
sendt  til  St.  Petersborg  som  sin  Sendemand,  blev  pludselig 
bortvist.  Kongen  bildte  sig  ind,  at  hans  Minister  havde 
vakt  Mishag,  og  mente  at  handle  rigtig  klogt,  naar  han 
lod  forespørge  hos  Kejseren,    hvorved  Caraman    havde   haft 

den  Ulykke  at  mishage  ham,  for  at  han  kunde  straffe  ham 
med  Forvisning  fra  sin  Person.  Man  var  saa  behændig  at 
aflevere  denne  Skrivelse  under  et  Udbrud  af  ondt  Lune, 
saa  at  Paul  fuldstændig  miskjendte  Ludvig  XVIII/s  Tanke- 
gang og  udbrød  i  Vrede:  »Hvad  for  noget!  Forlanger  han 
Regnskab  over  mine  Handlinger?  Jeg  haaber  dog,  at  jeg 
er  Herre  i  mit  Hus.*)«  Næppe  var  han  kommen  sig  af 
sit  første  Raseri,  før  man  paa  ny  vidste  at  opflamme  det 
ved  et  andet  Kunstgreb,  og  den  skrækkelige  Virkning 
traadte  for  Dagens  Lys  ved  Skrivelsen  af  ^/is  Januar  1801. 
General  Fersen  fik  en  Skrivelse  fra  Pahlen  i  følgende  Ud- 
tryk: »De  ville  behage  at  meddele  Ludvig  XVIII.,  at  Kej- 
seren tilraader  ham  atter  at  forene  sig  med  sin  Hustru 
i  Kiel.« 

Den  ulykkelige  Ludvig  var  som  lynslagen  og  tilskrev 
Kejseren  et  rørende  Brev,  der  sluttede  med  de  Ord:  »Han 
adlød  trods  den  Smerte,  han  følte  over  denne  Unaade,  og 
afventede  følgelig  de  nødvendige  Passer.«  Man  søgte  at 
ægge  Kejseren  end  yderligere,  i  det  man  fremstillede 
Kongens  Forsagelse  som  et  Bevis  paa  det  ringe  Værd,  han 
tillagde  et  Tilflugtssted,  der  var  blevet  ham  ydet  paa  en 
saa  højmodig  Maade.  Paul  forglemte  derpaa  i  den  Grad 
Gjæstevenskabets  hellige  Love,  at  han  lod  erklære  over  for 
denne  Fyrste,  hvem  han  havde  beskyttet,  hvem  han  havde 
indbudt  til   sit  Rige:    Da  han  havde  forlangt  sine  Passer, 


♦)  Paul  brugte  denne  Frase  meget  ofte,  og  i  Regelen  paa  urette 
Sted,  saaledes  da  han  engang  i  et  Anfald  af  slet  Lune  vilde 
lægge  Embargo  paa  alle  svenske  Skibe  i  vore  Havne.  Grev 
Buxhovden  havde  det  Mod  at  gjøre  ham  Forestillinger. 
„Hvordan?"  udbrød  Paul,  kogende  af  Raseri,  „er  jeg  da  ikke 
Herre  i  mit  eget  Hus?"  „Om  Forladelse",  svarede  Buxhovden 
rolig,  „det  er  Deres  Majestæt  ikke;  thi  højtidelige  Traktater 
have  begrundet  en  Gjensidighed,  som  De  ikke  kan  krænke, 
uden  at  træde  Deres  Retfærdighedsfølelse  for  nær."  Kejseren 
tav  et  Øjeblik,  omfavnede  Buxhovden  —  og  Embargoen  fandt 
ikke  Sted. 

vilde  man  tilstille  ham  dem  under  den  Betingelse,  at  han 
ufortøvet  gjorde  Brug  af  dem  for  sig  og  sin  hele  Omgivelse. 

Dette  skrækkelige  Udbrud  af  Harme  nedslog  aldeles 
alle  Franskmændene,  der  ikke  havde  ventet  slig  Haardhed. 
Grev  d'Avaray  kunde  ikke  tilbageholde  sine  Taarer,  da  han 
meddelte  mig  denne  Befaling,  og  jeg  græd  maaske  lige  saa 
bitterlig  som  han  —  over  den  Skjændsel,  vor  Monark 
dækkede  sig  med;  thi  i  mit  Hjærtes  Indre  holdt  jeg  dog 
endnu  af  ham. 

Paavirket  af  enfoldige  Personer  troede  Guvernør  Ars- 
senjev,  at  Befalingen  ogsaa  strakte  sig  til  Kongens  Livvagt, 
og  der  udkrævedes  stor  Meje  for  at  gjøre  ham  begribeligt, 
at  de  jo  bare  russiske  Uniformer  og  stode  i  Kejserens 
direkte  Sold.  Kun  i  Følge  disse  Forestillinger  indrømmede 
han  de  gamle  Chevalierer  en  Frist,  til  der  kunde  indløbe  et 
Svar  fra  St.  Petersborg;  dog  næppe  var  der  forløbet  24 
Timer,  før  der  indtraf  en  tredje  Feltjæger  med  den  be- 
stemte Ordre:  alle  Franskmænd  uden  Undtagelse  skulde 
afrejse,  og  det  saa  hurtig  som  muligt. 

Man  kan  tænke  sig  Ludvig  XVIII.'s  og  især  Hertug- 
inden af  Angoulémes  vSmerte,  hvem  Kejseren  under  hendes 
Formæling  havde  givet  saa  udtrykkelige  Løfter.  Abbé 
Marie  var  ude  af  sig  selv;  han  lod  mig  sige  gjennem 
Vikomte  d'Agoult,  at  han  ikke  havde  Mod  til  at  se  mig. 

Denne  uhørte  Adfærd  forværredes  yderligere  ved  Ude- 
blivelsen af  de  Penge,  som  vare  lovede  Kongen  og  ellers 
regelmæssig  udbetaltes  den  1ste  Januar,  medens  det  nu 
allerede  var  den  4de.  Pahlen  havde  tilskrevet  General 
Fersen:  Pengene  blive  udbetalte  som  sædvanlig.  Der  blev 
afsendt  Stafet  paa  Stafet  til  Riga,  hvor  Viceguvernor  Bris- 
korn  troede,  at  de  hændelsesvis  vare  blevne  opholdte. 

Imidlertid  vilde  Kongen,  det  hertugelige  Par  og  alle, 
som  havde  boet  i  Slottet,  i  det  mindste  bortavktionere  deres 
Møbler  og  Sager;  men  Guvernøren  fandt,  at  det  var  under 
et  kejserlig  Slots  Værdighed,    om    der  her   blev   afholdt  en 

offentli«:  Avktion,  og  forbød  denne  paatrængende  Nødven- 
dighed. Jeg  fik  det  at  vide,  ilede  til  Arssenjev  og  beviste 
haoQ,  at  der  i  det  kejserlige  Palads  i  St.  Petersborg  daglig 
afholdtes  Avktioner  over  Sager,  som  tilhørte  dér  afdøde 
Personer.  Det  lykkedes  at  bringe  ham  til  Fornuft,  og  han 
lovede  mig  at  udstede  Tilladelsen;  dog  næppe  en  Time 
senere  indtraf  Briskorn  og  omstyrtede  det  hele.  Jeg  havde 
i  Slottet  lade  melde  Resultatet  af  mit  Besøg  hos  Guver- 
nøren; man  lavede  sig  til  Avktionen,  og  næste  Morgen 
fortalte  man  mig,  at  alt  var  blevet  gjort  om  igjen;  paa 
den  ene  Side  fastholdt  man  Forbudet  mod  Avktionen,  paa 
den  anden  Side  paaskyndede  man  Afrejsen. 

Jeg  var  oprørt  over  en  slig  Adfærd;  men  snart  røbede 
man  mig  Hemmeligheden  ved  denne  Ubillighed;  man  vilde 
tvinge  Kongen  og  hans  Hof  til  at  lade  deres  Sager  blive 
tilbage  for  at  dele  dem  mellem  visse  Personer  eller  bort- 
sælge dem  for  en  Bagatel  under  det  Paaskud,  at  der  ikke 
var  kommen  nogen  til  Avktionen.  Nu  sloge  imtdlertid 
mine  Venner  og  jeg  Alarm,  og  vi  lode  os  ved  nogle^Tale- 
maader  mærke  med,  at  den  offentlige  Mening  søgte  lidet 
rosværdige  Motiver  bag  denne  Vægring.  Dette  hjalp,  og 
Avktionen  fandt  endelig  Sted. 

Jeg  skal  aldrig  glemme  den  ulykkelige  Ludvig  XVIII.'s 
Afrejse  eller  Hertuginden  af  Angouléme,  hvem  en  fjendtlig 
Skæbne  syntes  at  have  gjort  til  Skive  for  al  mulig  Mod- 
gang, og  ej  heller  alle  disse  tapre  Chevalierer,  hvem  man 
nu  tvang  til  at  rejse  bort  i  den  haarde  Vinter,  og  som 
havde  maattet  gaa  til  Fods,  hvis  ikke  medfølende  og  ære- 
kjære  Mennesker  havde  gjort  det  mest  mulige  for  at  lette 
deres  saa  ufortjente  Lidelser.  Alle  uden  Undtagelse  havde 
de  i  vor  Midte  opført  sig  ulastelig,  og  selv  de  kurlandske 
Borgere  lode  sig  bevæge  af  deres  Skæbne  og  ydede  dem  al 
mulig  Hjælp. 

Disse  bedrøvelige  Scener  rystede  mine   alt  forud  svage 

Nerver,  og  da  jeg  tog  Afsked  fra  Grev  d'Avaray  og  Vikomte 
d'Agoult,  var  jeg  saa  stærkt  medtagen,  at  jeg  behøvede 
flere  Uger  for  at  komme  mig  igjen. 


V. 

Katastrofen. 

Man  kunde  føle  sig  fristet  til  at  antage,  at  vor  stakkels 
Kejser  var  angreben  af  Mani,  for  at  forklare  sig  den 
ubeskrivelige  Adfærd,  han  udviste  i  de  sidste  Maaneder. 
Godt  og  ondt  fulgtes  samtidig  ad;  Godhed  og  Barbari  dik- 
terede en  og  samme  Dag  Befalinger,  der  i  Principet  vare 
hverandre  aldeles  modstridende,  og  i  samme  Øjeblik,  man 
ødslede  sin  Ros  paa  en  retfærdig  og  forstandig  Forholds- 
regel, blev  man  afbrudt  ved  en  Efterretning,  som  nedrev 
alt,  hvad  man  havde  rost. 

Som  Forklaring  paa  denne  Gaade  skal  jeg  opstille  en 
Hypothese,  Læseren  jo  kan  forkaste,  hvis  han  kan  finde  en 
anden,  som  bedre  passer  for  Pauls  Karakter.  Efter  min 
Opfattelse  skrev  enhver  Godhedshandling  sig  fra  en  varm 
Indskydelse,  fra  en  første  Følelse,  hvorimod  alt,  hvad  der 
bar  Præg  af  Haardhed,  var  indirekte  indgivet  ham,  først  og 
fornemmelig  af  Misundelse,  Had  og  Ønsket  om  at  vise  en 
rærlig  levende  Iver  for  hans  Person,  dernæst  som  Middel 
til  at  fremme  en  Krise,  der  begyndte  at  blive  absolut  nød- 
vendig; takket  være  deres  egen  Troløshed  og  Kunstgreb  saae 
Rænkesmeddene  intet  andet  Middel  til  at  holde  sig  oppe 
enå  at  begaa  en  ny  Forbrydelse. 

Dog  lad  os  atter  vende  tilbage  til  Kjendsgjerningerne. 

De  Personligheder,  som  holdt  sig  til  Overfladen  af 
Tingene,  vare  henrykte  over  atter  at  se  Rumjanzov'erne  og 
Dershavin'erne  indtræde  i  Statsraadet,  Neledinski'erne  fra 
Exilet  gaa  ind  i  Senatet  og  den  store  Mængde  Officerer  vende 

tilbage  til  deres  Poster;  men  denne  Omvæltning  kom  alt 
for  hovedkulds  og  fandt  uden  Forskjel  Anvendelse  paa 
saa  mange,  at  et  tænkende  Menneske  maatte  spørge  sig 
selv,  hvad  der  var  det  hemmelige  Øjemed  med  en  saa  be- 
synderlig Forholdsregel. 

Hvorledes  skal  man  i  Virkeligheden  kunne  forstaa  dette 
ukloge  Mod:  at  omgive  sig  med  saa  mange  utilfredse  Side 
om  Side  med  de  tusende  sraaa  Foranstaltninger,  som  røbede 
Frygt  og  Uro?  Hvorledes  rimer  det  sig  sammen,  at  Paul 
truede  England  med  en  forestaaende  Krig  og  beslaglagde 
Ejendom  for  Englænderne,  der,  som  han  mente,  havde 
sammensvoret  sig  mod  ham,  medens  han  samtidig  tog  en 
Englænderinde  til  Kokkepige  og  næsten  lod  hende  bo  Side 
om  Side  med  sig.  Naar  hine  djævelske  Kombinationer  ikke 
lykkedes,  henvise  de  i  det  mindste  til  den  bestandige  Plan 
og  opklare  Kejserens  udefinerlige  Adfærd. 

Kutaissov,  dette  for  Koalitionen  saa  nødvendige  Individ, 
og  Pahlen  fik  Dag  for  Dag  en  mere  voxende  Indflydelse,  og 
Publikum  saae  med  Uvilje  den  forhenværende  Kammertjener 
som  Kigets  Overstaldmester  og  dekoreret  med  Andreas- 
stjærnen.  Hans  Maitresse,  Chevalier,  havde  vundet  den 
største  Indflydelse  over  ham  og  beherskede  ham  despotisk; 
snart  solgte  hun  offentlig  Rang,  Embeder  og  Naadesbevis- 
ninger.  Det  er  højst  sandsynligt,  at  det  ved  hendes  Rænker 
lykkedes  Courvillon  at  fordrive  Ludvig  XVIII.,  og  medens 
hun  begunstigede  det  franske  System,  udfoldede  det  engelske 
Parti  hemmelig  en  ikke  mindre  betydelig  Virksomhed. 

Paul  var  den  Gang  kun  optagen  med  Forskjønnelsen 
af  det  michailovske  Palads.  Man  havde  arbejdet  herpaa 
Dag  og  Nat;  Murene  vare  endnu  saa  fugtige,  at  Vandet 
drev  ned  ad  dem,  skjønt  de  vare  dækkede  med  prægtige 
Tapeter.  Lægerne  vilde  bevæge  Kejseren  til  ikke  at  opslaa 
sin  Bolig  her;  men  han  behandlede  dem  som  Dummerjaner, 
og  de  kom  sluttelig  til  det  Resultat,  at  man  nok  kunde 
bebo  Paladset.     Denne  Bygning   skulde  forst  og   fremmest 

tjene  Herskerens  Person  til  Værn  mod  et  muligt  Kup; 
Grave,  Vindebroer  og  vanskelig  passable  Korridorer  syntes 
at  umuliggjore  ethvert  saadant  Forsøg,  og  i  øvrigt  troede 
Paul  sig  under  Ærkeenglen  Michaels  umiddelbare  Beskyt- 
telse, til  hvem  han  havde  indviet  sin  Kirke  og  sit  Slot. 

Kejserinden  paadrog  sig  en  Feber  i  de  fugtige  Værelser 
uden  at  vove  en  Klage,  og  Storfyrst  Alexander  led  af  meget 
heftige  rheumatiske  Smerter,  ligesom  hele  Hoffet;  Paul 
alene  folte  sig  rask  og  vel  og  syslede  med  at  udpynte 
denne  Bolig,  uden  at  ane,  at  han  smykkede  sin  Grav. 

Han  kom  paa  Kant  med  næsten  alle  Evropas  Magter, 
og  Grev  Rostopschin  fik  sin  Afsked,  fordi  han  havde  søgt 
^t  mildne  et  Brev,  Paul  havde  dikteret  ham  til  Kongen  af 
England.  Om  denne  Omstændighed  nu  var  det  virkelige 
Motiv  eller  blot  et  Paaskud,  maa  staa  hen,  i  hvert  Fald 
fik  Pahlen  Generaldirektionen  over  Posten  og  blev  herved 
Herre  over  alle  Stats-  og  Privathemmeligheder  og  i  Stand 
til  at  lede  Kejserens  Bestemmelser  efter  sin  Vilje*);  thi 
Paul  lod  sig  altid  paavirke  af  det  første  Indtryk.  Ved 
umiddelbare  Befalinger  til  Guvernørerne  kunde  han  stoppe 
hvilken  som  helst  Persons  Rejse  og  var  saaledes  endelig 
naaet  til  det  Punkt,  hvor  ethvert  Foretagende  maatte  lykkes 
ham.  Han  aabnede  sit  Hjærte  for  Subov*erne,  som  for- 
tæredes afÆrgjerrighed  og  Had  mod  Paul;  han  opflammede 


*y  Herved  reddede  han  Kutaissov,  hvem  Kejseren  pludselig 
vilde  jage  paa  Døren.  Man  bragte,  som  sædvanlig,  Kejseren 
et  Udtog  af  de  fremmede  Sendemænds  Depecher;  thi  dem 
brød  man,  inden  man  lod  dem  afgaa.  Man  fingerede  nu,  at 
den  svenske  Sendemand  havde  tilskrevet  sin  Monark,  „det 
slet  underrettede  Publikum  tror,  at  Kejseren  er  i  Færd  med 
at  afskedige  Kutaissov.  H.  M.  er  i  Besiddelse  af  alt  for 
megen  Aand  til  ikke  at  indse,  at  han,  hvad  den  personlige 
Hengivenhed  angaar,  aldrig  vil  kunne  opdrive  hans  Lige. 
Kejseren  lod  sig  skuffe  ved  slig  Snuhed,  omarmede  Kutaissov 
og  beholdt  ham.  —  Denne  Anekdote  fortalte  Pahlen  i  et 
Selskab  paa  7 — 8  Personer,  hvor  jeg  ogsaa  var  til  Stede. 

Fyrsterne  Jasezvil*),  Tscbitscherin,  Talysiu,  Uvarov,  Tata- 
rinov  o.  s.  v.  til  Hævn,  og  for  endnu  tydeligere  at  paapege 
Nødvendigheden  af  en  Sammensværgelse  fandt  man  Midler 
til  at  vække  Kejserens  Frygt  for  Kejserinden  og  Storfyrst 
Alexander,  saa  at  han  en  Dag  under  Paraden  holdt  sig  i 
en  vis  Afstand  fra  sine  Sønner  og  aflaasede  den  Dør,  som 
fra  hans  Soveværelse  førte  til  Kejserindens  Værelser. 

Hvor  stor  Umage  man  nu  end  gjorde  sig  for  at  skjule 
Sammensværgelsens  Ti-aade,  Generalprokurør  Oboljanivov 
synes  dog  at  have  fattet  Mistanke;  han  lod  indirekte 
Kejseren  underrette  herom,  og  denne  talte  desangaaende 
med  sin  Yndling  Kutaissov;  men  denne  paastod,  at  det  var 
en  lumsk  Denunciation,  hvorved  man  simpelthen  vilde  søge 
at  indynde  sig  hos  Kejseren.  For  yderligere  at  dysse  Ku- 
taissov i  Søvn  lod  Pahlen  ham  gjennem  Chevalier  anmode 
om  at  skaffe  ham  de  prægtige  kurlandske  Godser  Alt-  og 
Neurahden  og  tilraadede  ham  ikke  at  forlade  Kejseren  et 
Øjeblik,  for  at  han  selv  kunde  blive  underrettet  om  ethvert 
Ord,  som  maatte  undslippe  Paul. 

Ad  denne  Vej  fik  Pahlen  sandsynligvis  ogsaa  at  vide,  at 
Kejseren  havde  befalet  Araktschejev  i  største  Hast  at  komme 
til  St.  Petersborg;  han  var  bange  for,  at  Generalen  skulde 
afløse  ham,  og  medens  han  hemmelig  sørgede  for,  at  der 
blev  lagt  Araktschejevs  Rejse  alle  mulige  Hindringer  i  Vejen, 
fremskyndede  han  sin  Plans  Udførelse  tvende  Dage,  i  det 
han  indviede  General  Bennigsen  i  samme;  denne  var  kommen 
til  Pahlen  for  at  udbede  sig  et  Pas,  han  har  rimeligvis 
lagt  nogen  Uvilje  for  Dagen  over  den  Maade,  hvorpaa  Paul 
behandlede  Officererne,  og  Pahlen  benyttede  Lejligheden  til 
at  drage  Bennigsen  ind  i  Komplottet;  efter  en  halv  Times 
Samtale  vendte  Generalen  tilbage  til  Kancelliet  for  at  med- 


*)  Mau  paastod,   at  Kejseren  havde  slaaet  ham  under  et  Anfald 
af  Vrede. 

dele,    at    han    ikke   behøvede  Passet,    da    hans  Afrejse    var 
bleven  forsinket  nogle  Dage.*) 

Katastrofen    var  beramnaet  til  Natten  mellem  Torsdag 
og  Fredag;    men   da  Pahlen   om  Mandagen  indfandt  sig  til 


*)  I  første  Bind  af  „Historisk  Arkiv"  (Aargang  1869)  findes  p. 
30—75  en  fra  Sybel's  „Histor.  Zeitschrift"  (1860)  oversat 
Afhandling  om  „Mordet  paa  Kejser  Paul",  der  væsentlig 
støtter  sig  til  Meddelelser  fra  General  Bennigsen,  hvis  Me- 
moirer i  øvrigt  endnu  ere  utrykte,  og  ligeledes  ligger  til 
Grund  for  Th.  v.  Bernhardis  Fremstilling  i  hans  „Geschichte 
Ruslands".  Senere  er  der  i  Tidsskriftet:  „Aus  allen  Zeiten 
und  Landen",  Oktb.  1882,  offentliggjort  Optegnelser  fra  1804 
at  K.  Fr.  Rosenzweig,  sachsisk  Sendemand  veddet  russiske 
Hof,  hvis  Kilder  ere  Meddelelser  fra  Bennigsen  og  Panin. 
Bennigsens  Fremstilling  kan  naturligvis  gjøre  Krav  paa  stor 
Tiltro,  og  saa  længe  den  var  enestaaende,  maatte  den  anses 
for  avthentisk  i  alle  Enkeltheder.  Imidlertid  maatte  det 
allerede  vække  Betænkelighed,  at  Rosenzweig  trods  sin  Kilde, 
selve  Bennigsen,  hist  og  her  fandt  sig  foranlediget  til  at  af- 
vige fra  ham.  Dog  de  her  foreliggende  Memoirer,  der  kunne 
gjøre  Fordring  paa  stor  Tillid  —  vor  Forfatter  havde  jo 
Forbindelser  baade  med  Pahlen  og  med  Personligheder,  som 
stode  Kejserinde  Marie  nær  —  vise  klart,  at  Bennigsen  dels 
maa  have  fortalt  mange  Ting  falsk,  dels  tillagt  andre  Om- 
stændigheder en  Betydning,  der  ikke  tilkom  dem.  Bennigsen 
beherskes  utvivlsomt  af  den  Tendens  at  ville  fremstille  sine 
Handlinger  som  udførte  i  Kejser  Alexanders  Tjeneste  og  med 
hans  Vidende;  han  tillægger  aabenbart  sin  Optræden  en 
større  Betydning,  end  der  tilkommer  ham,  og  i  det  han  for- 
følger denne  Tendens,  maa  han  nedsætte  Pahlens  Delagtighed 
i  denne  sørgelige  Udaad,  ja  han  lader  ham  aabenbart  staa 
paa  Nippet  til  at  forraade  sine  Fæller;  Pahlen  kan  t.  Ex. 
umulig  være  indtruffen  saa  sent  i  Slotsgaarden,  som  Ben- 
nigsen paastaar,  da  der  i  saa  Fald  ikke  vilde  blive  Tid  til, 
alt,  hvad  der  fortælles  om  ham;  men  har  Pahlen  været  til 
Stede  i  rette  Tid,  bortfalder  ogsaa  den  af  Bennigsen  udtalte 
Mistanke,  at  han  forsætlig  har  tøvet,  for  i  Tilfælde  af  Sam- 
mensværgelsens Mislykkelse  at  fængsle  de  sammensvorne  og 
Storfyrsten.  Vor  Kurlænder,  hvis  Øren  ere  saa  aabne  for 
fjendtlige  Ytringer  om  Pahlen,  skulde  sikkert  nok  have  op- 
snappet  et    sligt    omløbende    Rygte.     Dog   her    bevare  vore 

Rapport,  sagde  Kejseren  til  ham  i  barsk  Tone:  »Véd  De 
ikke  noget  Nyt?«  —  »Nej,  Deres  Maj esta^t!« —  »Godt,  saa 
skal  jeg  underrette  Dem  om,  at  der  er  noget  i  Gjærde«. 
Med  Øjnene  fæstede  paa  de  Papirer,  han  holdt  i  sin  Haand, 
fik  Pahlen  nogle  Sekunders  Frist  til  at  samle  sig*)  og 
svarede  smilende:  »Hvis  der  var  noget  i  Gjærde,  niaatte 
jeg  være  underrettet  derom,  maatte  jeg  selv  have  en  Finger 
med  i  Spillet.  Følgelig  kan  Deres  Majestæt  være  rolig. 
Imidlertid  kunde  Deres  Majestæt  gjærne  bemyndige  mig 
til  at  fængsle  enhver,  uden  Persons  Anseelse,  saafremt  jeg 
skulde  finde  det  nødvendigt.«  —  »Selvfølgelig  bemyndiger 
jeg  Dem  dertil,  selv  om  det  skulde  være  Storfyrsten  eller 
Kejserinden.«  —  »Vil  Deres  Majestæt  behage  at  give  mig 
denne  Befaling  skriftlig;  thi  jeg  er  kommen  enkelte  Ting 
paa  Spor  og  skal  i  Morgen  give  Deres  Majestæt  positive 
Efterretninger  derom.« 

Kejseren  skrev  Befalingen,  og  i  heftigste  Bevægelse, 
men  med  loftet  Hoved  gik  Pahlen  bort  og  underrettede  de 
sammensvorne  om,  at  man  ikke  turde  spilde  et  Ojeblik. 
Naar  man  havde  faaet  Bugt  med  Paul,  paatog  Fyrst  Subov 
sig  at  gjøre  ham  bekjendt  med  Nødvendigheden  af  hans 
Tronfrasigelse,  at  forelæse  ham  Dokumentet  og  tvinge  ham 
til  at  underskive  det. 

Kejseren  var   beroliget,    og  i  godt  Lune  superede  han 


Memoirer  en  fuldstændig  Tavshed;  men  ogsaa  paa  mange 
Punkter  give  de  Lejlighed  til  at  kritisere  Bennigsen,  og  i 
det  følgende  have  vi  tiere  Steder  fremhævet  slige  Uoverens- 
stemmelser. Ganske  vist  er  vor  Avtor  ingenlunde  et  Mønster 
paa  objektiv  Historieskrivning  og  har  heller  ikke  vidst  Besked 
om  alt;  men  til  det,  han  véd,  har  han  haft  meget  gode 
Kilder  til  Raadighed. 

Red, 's  Anm. 
*)  En  stor  Del  af  disse  Enkeltheder  hidrører  fra  Pahlens  Mund; 
han  har  hl.  a.  sagt:  „Hvis  Paul  havde  lagt  Haanden  paa  mit 
Hjærte,  vilde  han  have  opdaget  alt;  men  min  Pande  forblev 
skyfri,  og  dette  reddede  mig,  takket  være  de  Papirer,  jeg 
holdt  i  Haanden." 

om  Aftenen  den  12te  (o:  24de)  Marts.  Grevinde  Pahlea 
var  til  Stede;  men  det  er  hejst  sandsynligt,  at  hun  ikke 
vidste  noget  af  Komplottet,  eller  i  det  mindste  troede  dets 
Udførelse  mere  fjærnt.  Under  Maaltidet  sagde  Paul:  »Jeg 
drømte,  at  jeg  havde  en  skjæv  Mund,  og  det  skal  være  et 
daarligt  Varsel«.  Naryschkin  svarede  leende:  »Og  Deres 
Majestæt  vaagnede  med  en  meget  god  Mund«*).  Kejseren 
lo  ogsaa  og  talte  om  andre  Ting. 

Som  sædvanligt  trak  Kejseren  sig  tilbage  omtrent  Kl.  9. 
En  Gardebataillon,  som  man  Kl.  IOV2  lod  rykke  frem  langs 
Sommerhaven,  opskræmmede  en  Flok  Krager,  der  fløj  til 
Vejrs  under  gennemtrængende  Skrig.  Soldaterne  forskrækkedes, 
begyndte  at  knurre  og  vilde  ikke  frem,  fer  Uvarov  udbrød: 
»Hvad  for  noget!  russiske  Grenaderer  ere  ikke  bange  for 
Kanoner,  men  vel  for  Krager.  Fremad!  Det  gjælder  vor 
Kejser!«  Denne  tvetydige  Ytring  betvang  deres  Ulyst,  og 
de  fulgte  i  Tavshed,  men  vrantne  deres  Officerer. 

Fra  den  modsatte  Side  havde  de  sammensvorne  betraadt 
den  lille  Trappe,  da  Pahlen  traadte  ind  i  Gaarden,  hvor 
tvende  Gardebatailloner  allerede  vare  opstillede.  Han  bort- 
sendte Officeren  for  Livvagten,  en  Gatschinaer,  i  det  han 
som  Krigs-  og  Generalguvernør  befalede  ham  at  bort- 
kommandere  tolv  Mand  for  at  arrestere  Oboljaninov,  hvor- 
paa  han  sendte  tolv  andre  til  Naryschkins  Hus.  Kort  sagt, 
han  ophørte  ikke  med  at  sysselsætte  sine  Gardister  ved 
fingerede  Befalinger  for  saaledes  at  hindre  dem  i  at. lægge 
Mærke  til  Begivenhederne  oppe  paa  Slottet. 

De    sammensvorne**)    forvildede    sig   i    Begyndelsen    i 


*)  Jeg  har  denne  Fortælling  fra  Grevinde  Pahlen,  og  Grevinde 
Lieven  har  i  samme  Udtryk  fortalt  Anekdoten  til  en  Ven 
af  mig.  Ordspillet  lader  sig  ikke  godt  gjengive. 
**)  Det  var  Fyrst  Snbov,  hans  Broder  Nikolaj,  Bennigsen,  Taly- 
sin,  Uvarov,  Jasezvil,  Argannikov,  Tatarinov  og  Gardanov. 
Pahlen  holdt  sig  viselig  nede  i  Gaarden  sammen  med  Vale- 
rian  Subov. 

Slotskorridorernes  Labyrint;  men  Uvarov,  som  var  kjendt 
med  Lokaliteterne,  samlede  dem  og  førte  dem  gjennem 
Chevaliergardens  Sal;  nogle  Dage  forud  havde  Pahlen  fundet 
en  Lejlighed  til  at  placere  denne  Gardevagt  i  en  længere 
Afstand  fra  Soveværelset,  saa  at  Kejseren  paa  dette  Tids- 
punkt kun  var  bevogtet  af  tvende  Livhusarer,  som  stode 
uden  for  hans  Dør.  Da  disse  saae  Suboverne  og  de  øvrige 
sammensvorne  træde  ind  paa  denne  upassende  Tid,  spærrede 
de  Vejen  for  dem,  skjent  Adjutanten  sagde,  at  de  kom  i 
en  usædvanlig  Anledning.  Den  ene  Husar  raabte  ganske 
højt:  »Jeg  lader  eder  ikke  komme  forbi«  og  truede  med 
Sablen  den  første,  som  med  Magt  vilde  trænge  over  Dør- 
tærskelen. Nogle  sammensvorne  grebe  ligeledes  til  Sablerne 
for  at  værge  sig  mod  Husarens  Hug,  fem,  sex  Personer 
kastede  sig  over  ham  og  saarede  ham,  medens  de  andre 
forsikrede  sig  hans  Kammerat,  der  ikke  gjorde  nogen 
Modstand*). 

Larmen  vakte  Kejseren;  han  stod  op  i  bar  Skjorte,  og 
da  han  ikke  havde  Tid  til  at  aabne  den  Dør,  som  førte  ind 
til  Kejserinden,  skjulte  han  sig  bag  et  Skjærmbræt.  De  sam- 
mensvorne trængte  ind,  gik  lige  løs  paa  Sengen,  og  da  de 
fandt  den  tom,  bleve  de  forskrækkede  og  troede  deres  Fore- 
tagende mislykket.  De  ilede  hen  mod  Dørene,  og  i  Forbi- 
gaaende  opdagede  de  Kejseren.  Rasende  tilraabte  han 
Fyrst  Subov:  »Hvad  for  noget!  Har  jeg  kaldet  dig  tilbage 
fra  Forvisningen,  for  at  du  skulde  blive  min  Morder?« 
Subov  begyndte  at  oplæse  Frasigelsesdokumentet,  men  rystede 
og  stammede  i  det.     Bennigsen  tog  dernæst  Ordet:   »Deres 


*}  Med  Hensyn  til  de  nærmere  Omstændigheder  ved  Mordet  maa 
Bennigsen  vistnok  anses  for  det  mest  paalidelige  Vidne. 
Vi  henvise  desangaaende  vore  Læsere  til  den  citerede  Af- 
handling i  „Hist.  Ark."  p.  62—65,  som  ogsaa  er  fulgt  i  „Vort 
Aarhundrede"  I.  p.  119—21;  de  Afvigelser,  vor  kurlandske 
Anonym  har,  kunne  for  dette  Punkts  Vedkommende  næppe 
komme  i  Betragtning.  Red. 's  Anm. 

Majestæt  kan  ikke  længer  regere  over  tyve  Millioner  Men- 
nesker; De  gjør  dem  alt  for  ulykkelige;  der  er  intet  andet 
for,  end  at  De  undertegner  Deres  Tronfrasigelse«.  Kejseren 
afslog  det,  kogende  af  Harme.  Da  udbred  Fyrst  Jasezvil: 
»Du  har  behandlet  mig  tyrannisk;  du  skal  de.«  Med  disse 
Ord  huggede  de  andre  les,  saarede  Kejseren  først  i  Armen, 
derpaa  i  Hovedet,  greb  hans  Skjærf,  der  laa  paa  Sengen, 
og  trods  kraftig  Modstand  ....  Pennen  falder  af  min 
Haand  ....  Paul  er  ikke  mere.  Ak!  Jeg  maa  se  at  ende 
denne  rædselsfulde  Fortælling,  og  jeg  skal  faa  Mod  dertil. 

Medens  dette  tildrog  sig  oven  paa,  var  Kutaissov  bleven 
vækket  af  den  saarede  Husar,  som  raabte:  »Skynd  Dem 
op  til  Kejseren,  han  bliver  myrdet«.  Han  vilde  først  løbe 
der  op,  men  Modet  svigtede,  og  i  Tøfler  og  Overfrakke 
skyndte  han  sig  at  søge  et  Gjemmested,  hvor  han  holdt  sig 
skjult  til  næste  Dag. 

Pahlen  og  Grev  Valerian  Subov  svævede  imidlertid  i 
største  Angest,  da  de  ikke  saae  nogen  komme  tilbage. 
Endelig  kom  de  sammensvorne  ned  og  raabte  højt:  »Paul 
er  død,  Alexander  leve!«  Pahlen  og  Officererne  i  hans 
Følge  gjentoge  Raabet,  men  Soldaterne  tav.  Uvarov  og 
Talysin  sagde  da  til  dem:  »Hvad  for  noget?  Glæde  I 
eder  ikke  over  at  have  Alexander  til  Fader!  Paul  har 
været  syg  siden  i  Morges;  han  er  nylig  død,  og  vor  nye 
Kejser  vil  bringe  os  til  at  forglemme  sin  Fader,  som  var 
alt  for  stræng«. 

Pahlen  spurgte  paa  Tysk  sin  Adjutant,  der  havde 
været  oppe  hos  Paul:  »Er  han  kold?«  —  »Ja,  jeg  har  jo 
allerede  sagt  Dem  det«.  —  »Saa  gaar  jeg  op«.  —  Han 
gik  lige  op  til  Fru  v.  Lieven,  vækkede  hende  og  sagde: 
»Gaa  ind  til  Kejserinden  og  meld  hende,  at  Paul  er  død  af 
et  Slagtilfælde,  og  at  Alexander  er  vor  Kejser. 

Efter  denne  korte  Ytring  gik  han  til  Storfyrst  Alex- 
ander, vækkede  ham,  bøjede  Knæ  og  sagde:  »Jeg  hilser 
Dem  som  Hersker.     Kejser  Paul  er  nylig  ded  af  et  Slag- 

tilfælde.«  Storfyrsten  skreg  op  og  var  paa  Nippet  til  at 
besvime.  Pahlen  sagde  til  ham  med  faa  Ord:  »Sire!  Det 
drejer  sig  om  Deres  og  hele  den  kejserlige  Families  per- 
sonlige Sikkerhed.  Behag  at  klæde  Dem  rask  paa  og  vise 
Dem  for  at  berolige  de  tvivlraadige  Soldater.  Fyrst  Subov, 
General  Bennigsen  og  Deres  Generaladj utant  kunne  alle 
bevidne  Kejserens  Dod;  medens  jeg  venter  paa  Dem,  vil 
jeg  gaa  til  Kejserinden*).« 

Fyrstinden  var  imidlertid  bleven  vækket  af  Grevinde 
Lieven;  da  hun  saae  hende  i  Natdragt,  udbrød  hun: 
»Himmel!  er  et  af  mine  Børn  død?«  —  »Nej!  jeg  har  et 
langt  sørgeligere  Budskab.  Kejseren  er  nylig  død.«  — 
Kejserinden  udbrød:  »Man  maa  have  myrdet  ham;  thi  jeg 
synes  at  have  hørt  Støj  og  kvalte  Kaab.«  Fru  v.  Lieven 
nødte   hende    til    at  kaste    nogle  Klædningsstykker  om  sig, 


*)  Efter  Bennigsen  er  Storfyrsten  tidlig  indviet  i  Sammen- 
sværgelsen; han  havde  allerede  forud  underskrevet  det  Mani- 
fest, i  Følge  hvilket  han  overtog  Medregeringen,  og  han  er 
til  Stede  i  Slotsgaarden,  hvor  han  fra  Bennigsen  modtager 
Meldingen  om  Faderens  Død,  og  hvor  Vagtens  Soldater  nu 
beredvillig  hilse  ham  som  Kejser.  Rosenzweig  lader  Grev 
Yalerian  Subov  bringe  Dødsbudskabet  til  Alexander,  der 
ligger  paaklædt  paa  Sengen.  Vore  Memoirer  tie  aldeles 
stille  om  Tronfølgerens  Medviden,  der  dog  vistnok  er  utvivl- 
som. Vor  Kurlænders  Tavshed  betyder  her  intet  hverken 
fra  eller  til;  det  falder  ganske  naturligt,  at  man  i  de  første 
Maaneder  efter  Mordet  ikke  talte  herom,  særlig  naar  Pahlen 
virkelig  havde  fundet  Alexander  sovende.  Talrige  Deltagere  i 
Komplottet  vidste  muligvis  Besked  om  den  rette  Sammenhæng 
—  og  Storfyrstens  Delagtighed,  hvad  enten  den  nu  var  faktisk 
eller  en  Opdigtelse,  er  sikkert  nok  bleven  benyttet  som  et 
fortrinligt  Lokkemiddel  over  for  betænkelige  og  vaklende 
Deltagere  — ;  men  efter  Alexanders  Regeringstiltrædelse 
har  enhver  af  dem  anset  det  for  utilstedeligt  at  indvie  en 
uden  for  staaende  iTredjemand  i  Sagens  rette  Sammenhæng. 
Forfatterens  Tavshed  kan  man  derfor,  som  sagt,  ikke 
tillægge  nogen  Betydning  for  dette  Punkts  Vedkommende. 

.  Red. 's  Anm. 

Og  da  Kejserinden  vilde  træde  ind  i  Pauls  Værelse,  be- 
infs>rkede  hun  Pahlen,  som  befalede  Skildvagterne  ikke  at 
lade  hende  passere. 

»Hvad  for  noget!«  raabte  hun:  »Har  De  den  Frækhed 
at  nægte  mig  Adgang  til  min  Ægtefælles  Værelse?«  — 
»Det  er  jeg  Deres  Majestæt  og  vor  Kejser  Alexanders  Ære 
skyldig;  De  vilde  let  kunne  kompromittere  ham  ved  et  over- 
vættes Følelsesudbrud.  Kejser  Paul  er  død  af  et  Slagtilfælde.« 
—  »Jeg  vil  se  ham;  han  er  myrdet.«  —  Hun  besværger  Sol- 
daterne at  lade  hende  passere,  medens  Pahlen  siger  til 
dem:  »Jeg  forbyder  eder  i  Kejserens  Navn  at  lade  hende 
gaa  ind,  under  dette  Udbrud  af  Smerte«.  Han  vilde  vinde 
Tid,  for  at  man  kunde  klæde  Liget  og  faa  Sporene  af 
Mordet  udslettede.  Paul  blev  ilsomst  paaklædt;  man  trykker 
hans  Hat  langt  ned  i  Panden  og  giver  ham  et  stort,  hvidt 
Lommetørklæde  om  Halsen. 

Da  alt  var  ordnet,  blev  der  skyndsomst  sendt  Ordon- 
nancer  til  alle  Regimentschefer  og  til  Departementerne,  saa 
at  Senatet  allerede  var  samlet  før  Kl.  5  om  Morgenen, 
Regimenterne  parate  til  at  sværge  den  nye  Kejser  Troskabsed 
og  Kurerer  expederede  til  Generalguvernørerne  og  de  for- 
nemste Hoffer  i  Evropa. 

Generalprokurør  Oboljaninov  var  kun  fængslet  for  at 
hindre  ham  i  at  virke  til  Gunst  for  Paul;  efter  Alexanders 
Proklamation  satte  man  ham  i  Frihed,  men  den  nye  Kejser 
udnævnte  strax  Bekleschev  til  Generalprokurør. 

Efterretningen  om  Pauls  Død  naaede  Riga  den  15de, 
og  da  jeg  den  16de  rejste  mig  fra  Bordet,  traadte  en  Ven 
ind  med  de  Ord:  »En  stor  Nyhed!  Paul  er  ikke  mere; 
Alexander  er  Kejser,  en  Kurer  er  nylig  indtruffen.«  Jeg 
behøver  ikke  at  fortælle,  hvor  levende  jeg  blev  greben  af 
denne  Efterretning,  skjønt  jeg  allerede  havde  haft  en  For- 
udfølelse af  denne  Katastrofe  eller  forudset  den. 

Den  følgende  Dag  modtog  jeg  Besøg  af  Dr.  .  .  .,  som 
fortalte    mig   nærmere    Enkeltheder;    Kureren,    en    gammel 

Bekjendt  af  ham,  havde  tilfejet,  at  de  sammensvorne  talte 
ganske  hejt  i  St  Petersborg  om  Mordet  og  roste  sig  af 
det  som  en  Retfærdighedshandling,  for  at  gjøre  Ende  paa 
tyve  Millioners  Lidelser. 

Et  Brev,  som  en  Kjøbmand  i  Riga  modtog,  bekræftede 
alle  Enkelthederne;  de  sammensvorne  vare  her  navngivne, 
og  man  lod  Pahlen  vederfares  den  skjændselsfulde  Ære  at 
være  Hovedophavsmanden  og  Hovedaktøren  ved  denne 
skrækkelige  Scene;  dette  var  Lønnen  for  saa  mange  Vel- 
gjerninger  og  den  fulde  Tillid,  Paul  havde  vist  ham. 


VL 

Forfatteren  i  St.  Petersborg.  —  Pahlens  Fald.  — 
Slutning. 

Den  unge  Kejsers  Naadeshandlinger  og  en  høflig  Skri- 
velse fra  Bekleschev  indgav  mig  deu  Tanke  at  tage  til  St. 
Petersborg  for  at  gjenvinde  min  Pension,  der  var  berøvet 
mig  samtidig  med  min  Stilling,  skjont  jeg  altid  havde  op- 
fyldt mine  Pligter  med  samvittighedsfuld  Nøjagtighed. 

Jeg  afrejste  den  24de  April,  og  min  Bevægelse  var  saa 
meget  større,  som  min  vaklende  Sundhed  havde  vakt  Tvivl 
hos  mig  om,  at  jeg  nogen  Sinde  vilde  faa  mine  Venner  og 
Bekjendte  i  Hovedstaden  at  se  igjen.  Tilstrømningen  fra 
alle  Rigets  Punkter  var  ved  denne  Tid  saa  stærk,  at  alle 
Hoteller  vare  overfyldte;  men  til  min  yderlige  Tilfredshed 
fandt  jeg  en  gjæste venlig  Modtagelse  hos  Grev  Vielhorski. 

Aldrig  har  et  Tronskifte  vakt  en  mere  almindelig  Be- 
gejstring; der  herskede  en  almindelig  Glædestummel,  som 
daglig  voxede  ved  de  forvistes  og  fængsledes  Ankomst. 

Den  unge  Kejser  gjentog  idelig,  at  han  kun  vilde 
regere  efter  Loven,  og  søgte  særlig  at  omgive  sig  med  Per- 
soner, der  havde  fundet  Ansættelse  under  hans  Bedstemoder 

Katharina,  hvem  han  havde  taget  til  Forbillede.  Den  15de 
April  havde  han  frataget  Pahlen  Postbestyrelsen  og  over- 
draget den  til  Senator  Troschtschinski ;  han  havde  samtidig 
afskediget  Kutaissov  og  tilladt  ham  at  rejse. 

Han  gjenoprettede  Gehejmekonsejlet,  til  hvis  Med- 
lemmer han  først  og  fremmest  udnævnte:  Feltmarskalk 
Ssoltikov,  de  tvende  Subover,  Vicekansleren  Fyrst  Kurakin, 
Generalprokm'ør  Bekleschev,  Storskatmester  Vassiljev,  Pahlen, 
Fyrst  Lapuchin,  Fyrst  Gagariu,  Marinens  Vicechef  Kuschelev 
og  Troschtschinski;  han  satte  alle  engelske  Matroser  i 
Frihed  og  nøjedes  med  at  være  Protektor  for  Johannitter- 
ordenen,  i  det  han  samtidig  erklærede,  at  han  overlod  Or- 
denen at  vælge  en  anden  Stormester  i  Overensstemmelse 
med  de  heri  interesserede  Hoffer.  Den  2den  April  ophævede 
han  det  hemmelige  Kancelli  og  satte  samme  Dag  Katharinas 
adelige  Frihedsbrev  i  Kraft  igjeu. 

Mit  ferste  Besøg  gjaldt  Bekleschev,  som  modtog  mig 
meget  godt;  jeg  skyndte  mig  at  bevidne  Lapuchin  min 
Tak,  0.  s.  V. 

Med  Nød  og  næppe  kunde  jeg  beslutte  mig  til  at  be- 
søge Pahlen;  men  vor  Provinsrepræsentant  Korff,  der  for 
Tiden  opholdt  sig  i  St.  Petersborg,  forsikrede  mig  paa 
Ære,  at  Pahlen  med  Venlighed  og  Anerkjendelse  havde  talt 
med  ham  om  mig;  tilmed  var  han  Generalguvernør  over 
Kurland,  og  min  Opvartning  var  følgelig  et  Skridt,  jeg  var 
hans  Embede,  om  ikke  hans  Person  skyldig.  Korff  tilbød 
sig  at  ledsage  mig,  og  saaledes  gik  vi  der  hen  Kl.  11. 

Det  Værelse,  som  stødte  til  hans  Kabinet,  var  opfyldt 
med  Generaler,  Medlemmer  af  det  udenrigske  Departement, 
Personer  af  enhver  Rang,  enhver  Nation.  Man  sagde  os, 
at  H.  Exe.  netop  konfererede  med  vor  Sendemand,  Grev 
Rasumovski,  som  skulde  vende  tilbage  til  Wien.  Vi  ventede 
en  stiv  halv  Time,  og  endelig  kom  H.  Exe.  til  Syne;  de, 
som  stode  nærmest  ved  Døren,  trængte  sig  tæt  frem  om 
ham;   han  hørte   paa  enhver,    svarede  et  Par  Ord  til  højre 

Og  venstre,  og  da  han  længere  borte  fik  Øje  paa  en,  mig 
ukjendt  General,  skred  han  gjennem  Mængden,  der  ærbødig 
aabnede  sig  for  ham,  gik  tæt  forbi  mig,  tilsyneladende  uden 
at  lægge  Mærke  til  mig,  og  skred  frem  mod  Generalen, 
med  hvem  han  talte  meget  sagte,  medens  hans  Øjne  møn- 
strede Salen.  Vore  Øjne  mødtes,  og  da  han  vendte  tilbage 
til  sit  Kabinet,  standsede  han  for  at  omfavne  mig  og  sige: 
»Er  det  Dem?  Hvorledes  staar  det  nu  til  med  Deres  Hel- 
bred?« —  »Den  har  modstaaet  Ulykken,  og  jeg  haaber,  at 
det  nu  vil  gaa  bedre.«  Han  vendte  sig  derpaa  venskabelig 
til  Korff,  tog  ham  til  Side  for  at  passiare  nogle  Minutter 
med  ham  og  trak  sig  tilbage  til  sit  Kabinet,  medens  vi  og 
den  hele  Mængde  gik  bort,  lykkelige  over  at  have  set 
Dagens  Afgud. 

Hele  den  Tid,  Pahlen  opholdt  sig  i  Salen,  havde  jeg 
stadig  fulgt  ham  med  Øjnene  for  at  møde  hans  og  læse 
hans  sjælelige  Tilstand  i  dem;  jeg  troede  i  hans  indre  Blik  at 
spore  en  dyb  Ophidselse  og  i  hans  hele  Holdning  at  iagt- 
tage en  Mine,  som  røbede  en  hemmelig  Usikkerhed,  der 
maskeredes  bag  et  ydre  Skin  af  Kjækhed  og  Dristighed. 

Jeg  prøvede  den  nye  Regerings  Gang,  og  medens  jeg 
fandt  den  største  Retfærdighedsfølelse  hos  Monarken,  bævede 
jeg,  naar  jeg  saae  ham  omgiven  af  en  Pahlen.  af  Suboverne 
og  andre,  hvem  Publikum  lydelig  angav  som  Ophavsmændene 
til  den  sidste  Tragedie. 

Og  det  var  saa  langt  fra,  at  disse  Herrer  beholdt  deres 
Hemmeligheder  for  sig  selv,  at  de  tvært  imod  talte  aabent 
om  dem  med  Venner  og  Bekj endte,  og  ved  at  sammenligne 
saa  mange  forskjellige  Personers  Udsagn  faldt  det  mig  let 
at  skjelne,  hvad  der  enstemmig  blev  antaget  som  fast- 
staaende,  og  hvad  der  blot  var  Rodomontader  og  Fantaste- 
rier af  enkelte.  —  Her  efter  har  jeg  fortalt  orastaaende. 

Da  jeg  om  Morgenen  besøgte  Fyrst  Lapuchin,  sagde 
han:  »Jeg  kunde  ønske,  at  De  forblev  i  St.  Petersborg  og 

vendte  tilbage  til  tredje  Departement,  hvor  der  nu  ikke 
findes  en  eneste  Kur-  eller  Livlænder.*)« 

Før  jeg  overleverede  nain  Memoire  angaaende  den  mig 
retmæssig  tilkommende  Pension,  havde  jeg  forelæst  den  for 
Grev  Medem,  Pahlens  Svigersøn,  som  boede  hos  ham;  han 
havde  lovet  at  tale  med  sin  Svigerfader  desangaaende,  for 
at  han  ikke  skulde  rejse  Modstand,  saafremt  Kejseren  talte 
til  ham  om  denne  Sag;  Grev  Medem  forsikrede  ogsaa,  at 
Pahlen  havde  fundet  min  Ansøgning  retfærdig  og  beskeden, 
og  tilraadede  mig  at  sætte  mig  i  Forbindelse  med  ham  i 
hans  Egenskab  af  Generalguvernør  over  Kurland. 

Med  min  Memoire  og  mit  Brev  til  Kejseren  i  Lommen 
begav  jeg  mig  til  Pahlen.  Denne  Gang  var  der  færre  Per- 
soner hos  ham;  han  traadte  ud  af  sit  Kabinet,  jeg  gik  hen 
imod  ham:  »Hr.  General!  De  er  gjennem  Grev  Medem 
underrettet  om«,  og  jeg  begyndte  i  Korthed  at  gaa  ind 
paa  mit  Anliggende.  —  »Lad  os  gaa  ind  i  mit  Kabinet«, 
sagde  han,  »jeg  har  en  halv  Times  Tid  tilovers,  og  det 
er  mig  en  Fornøjelse  at  passiare  med  Dem.« 

Saa  snart  vi  havde  sat  os,  sagde  han:  »Jeg  véd  alt, 
hvad  De  har  lidt;  men  det  er  intet  i  Sammenligning  med 
alle  de  Rædsler,  som  udøvedes  mod  en  Mænge  Mennesker, 
hvis  Forbrydelse  ofte  kun  var  rent  indbildt  eller  en  simpel 
Ubetænksomhed.  Vi  vare  trætte  af  at  være  Redskaber  for 
disse  tyranniske  Handlinger,  og  da  vi  saae,  at  hans  For- 
rykthed voxede  Dag  for  Dag  og  udartede  til  Grusomheds- 
vanvid,  havde  vi  kun  det  Alternativ  at  befri  Verden  for  et 
Uhyre  eller  inden  kort  Frist  at  se  os  selv  og  maaske  en 
Del  af  den  kejserlige  Familie  falde  som  Ofre  for  den 
næste  Tilvæxt  i  hans  Raseri.  Ene  og  alene  Patriotisme 
kan  forlene  en  Mand  med  Mod  til  at  udsætte  sig  selv, 
Kvinder  og  Bern  for  den  grusomste  Død  for  at  skaffe  tyve 
Millioner  undertrykte,    plagede,    forviste,   knuttede   og  lem- 


*)  Et  Par  Uger  senere  blev  General  ManteuflFel  udnævnt. 

læstede  Personer  Lykken  tilbage.  I  øvrigt  har  jeg  altid 
hadet  ham,  og  jeg  er  ham  intet  skyldig ;  thi  jeg  har  intet 
andet  fra  ham  end  denne  Orden,  og  selv  denne  har  jeg  til- 
bageleveret vor  Kejser  ved  hans  Tronbestigelse;  men  han 
befalede  mig  at  beholde  den,  og  jeg  betragter  den  kun  som 
modtagen  af  ham.  Ed  slig  Tjeneste,  der  er  ydet  Staten 
og  hele  Menneskeheden,  lader  sig  hverken  betale  med  Vær- 
digheder eller  G  ratifikationer,  og  jeg  har  over  for  vor  Kejser 
erklæret,  at  jeg  aldrig  vilde  modtage  en  Gave.  Grev 
Panin*),  som  har  delt  mit  Arbejde,  deler  ogsaa  min  Op- 
fattelse i  dette  Punkt.«  —  »Jeg  vidste  ikke,  at  Grev  Panin 
var  her  og  var  afrejst.«  —  »Vi  vilde  blot  tvinge  Kejseren 
til  at  takke  af,  og  Grev  Panin  havde  givet  Planen  sit  Bi- 
fald. Vor  første  Tanke  var,  at  bruge  Senatet  hertil;  men 
de  fleste  Senatorer  er  Klodrianer  uden  Sjæl  eller  Sving;  de 
glæde  sig  nu  over  den  almindelige  Lykke,  den  fylder  dem 
med  Begejstring;  men  de  vilde  aldrig  have  haft  Mod  eller 
den  fornødne  Hengivenhed  til  at  gjøre  det  gode.  Vi 
stode  maaske  over  for  Udbruddet  af  en  virkelig  og  langt 
større  Ulykke,  og  mod  store  Lidelser  udkræves  store  Midler. 
Jeg  ønsker  mig  da  ogsaa  til  Lykke  for  denne  Handling 
som  den  mest  fortjenlige ,  jeg  har  udrettet  til  Statens 
bedste;  for  den  har  jeg  sat  mit  Liv  paa  Spil  og  udgydt 
mit  Blod.« 

Efter  nogle  betydningsløse  Ytringer  begyndte  han  atter: 
»Jeg  forbavses  over,  at  Kejserindemoderen  synes  at  ville 
mig  til  Livs  i  den  Anledning,  tilmed  da  hun  selv  løb  den 
største  Fare  og  fra  dette  Synspunkt  er  mig  nogen  For- 
pligtelse skyldig.  Jeg  ser  bort  fra,  at  hun  ikke  lægger 
dette  for  Dagen;  men  hun  maa  dog  føle  en  slig  Forpligtelse 


')  Dette  er  vor  Forfatters  eneste  Antydning  af,  at  Panin,  hvad 
jo  ogsaa  Bennigsen  angiver,  var  en  af  Hovedophavsmændene 
til  Mordet.  Sagen  har  altsaa  sin  Rigtighed,  da  Opgivelsen 
skyldes  den  tredje  Hovedophavsraand. 

Red.'s  Anm. 

Og  i  det  mindste  ikke  søge  at  indtage  Kejseren  mod  mig 

De  har  uden  Tvivl  set  Frk.  Nelidov.  Jeg  sætter  megen 
Pris  paa  hende,  og  hvad  har  hun  sagt  Dem  herom?«*)  — 
»Jeg  har  kun  set  hende  et  Øjeblik  og  omgiven  af  en  halv 
Snes  Damer.«  Næppe  havde  jeg  udtalt  disse  Ord,  for  han 
tog  sit  Ur  frem.  »Læs  Deres  Memoire  op  for  mig  —  thi 
vi  have  endnu  en  Smule  Tid  tilovers.«  Jeg  oplæste  den 
skyndsomst  og  bemærkede,  at  han  kun  hørte  adspredt  efter. 
Han  sagde:  »Det  er  meget  godt.«  .  .  .  Han  ledsagede  mig 
høflig  til  Kabinettets  Dør;  men  dog  troede  jeg  i  hans  Mine 
at  iagttage  et  vist  Træk,  som  antydede,  at  han  ikke  mente 
det  ærlig. 

Jeg  tog  næsten  hver  Dag  ud  til  Frøkenstiftelsen  til 
vor  særlige  Veninde,  Overforstandersken  Fru  v.  Palmenbach, 
og  jeg  saae  ogsaa  her  nogle  Gange  Frk.  Nelidov.  Synet  af 
hende  overraskede  mig  første  Gang,  saa  stærkt  havde  hun 
forandret  sig;  hendes  Haar  var  hvidnet,  hendes  Ansigt  fuldt 
af  Rynker,  hendes  Farve  gusten,  blyagtig,  og  dyb  Sørg- 
modighed hvilede  nu  over  dette  tidligere  saa  smilglade  An- 
sigt. Først  ved  tredje  Besøg  fandt  jeg  hende  alene.  Jeg 
talte  om  min  Hustru,  om  den  svundne  Tid;  —  hendes 
Aasyn  fyldtes  med  Taarer,  da  jeg  fortalte  hende,  hvad  jeg 
havde  lidt.  »O!  den  ulykkelige  Fyrste  var  mindre  skyldig 
end  de,  som  omgave  ham.  De  har  begge  to  megen  Ret  i 
ikke  at  holde  af  denne  Pahlen.«  Ved  disse  Ord  opildnedes 
hendes  Aasyn,  og  dette  slog  mig  saa  meget  mere,  som 
hendes  sædvanlige  Forsigtighed  ellers  ofte  gik  til  Forstillelse. 

»Endnu  ikke  tilfreds  med  at  være  Ophavsmanden  til 
Sammensværgelsen  mod  sin  Velgjører  og  Monark,  vilde  han 
gjærne  ogsaa  skille  Moder  og  Søn  fra  hinanden  for  at  regere 
Staten  som  en  Premierminister;  men  jeg  betvivler,  at  denne 


*)  Denue  Sætning  gav  mig  Nøglen  til  den  hele  lange  Indled- 
ning, som  kun  tilsigtede  at  faa  Rede  paa  en  Personligheds 
Opfattelse,  der  var  stærkt  lieret  med  Kejserinden. 

anden  Plan  vil  lykkes  ham  saa  godt  som  den  første.  Kej- 
sereo  holder  af  sin  Moder,  hun  tilbeder  ham,  og  et  sligt 
Baand  sønderrives  ikke  af  en  Pahlen  trods  alle  hans  Kunst- 
greb.« 

Tvende  Frøkner  traadte  ind  —  Samtalen  blev  afbrudt; 
men  jeg  havde  for  første  Gang  i  mit  Liv  set  Frk.  Nelidov 
i  Vrede  og  uden  at  iagttage  sin  dybe,  vel  overvejede  For- 
sigtighed. 

Grev  Vielhorski  opfordrede  mig  til  at  aflægge  nogle 
Besøg,  og  vi  gik  til  Pahlen.  Vi  fandt  et  Faraobord,  hvor 
Greverne  Pahlen  og  Valerian  Subov,  og  Herrerne  v.  Valecki 
og  Czaplic  spillede  sammen,  medens  General  Bennigsen 
var  Tilskuer.  Pahlen  fortrak  Ansigtet,  da  han  saae  os, 
men  et  Par  af  Grev  Vielhorskis  Vittigheder  gav  ham  hans 
gode  Lune  tilbage,  og  da  Spillet  var  endt,  bleve  vi  begge 
tilbage  og  endnu  en  Sekretær  ved  det  udenrigske  Departe- 
ment og  tvende  Personer,  som  vare  fremmede  for  mig. 

Uden  at  jeg  véd  hvordan,  kom  Talen  paa  Kejserinden. 
>Hun  gjør  sandelig  Uret«,  sagde  Pahlen,  »i  at  indbilde  sig, 
at  hun  er  vor  Herskerinde.  I  Grunden  ere  vi  begge  to 
Kejserens  Undersaatter,  og  naar  hun  hører  til  første  Klasse, 
er  jeg  af  anden  Klasse,  og  min  Iver  for  at  hindre  alt,  hvad 
der  kunde  give  Anledning  til  Skandale  og  Oprør,  vil  altid 
være  lige  oprigtig  og  levende.  Kjender  De  Historien  om 
Helgenbilledet?«  —  »Nej!«  —  »Nu,  Sagen  er  denne.  Kejser- 
inden har  i  den  nye  Katharinastiftelses  Kapel  ladet  indvie 
et  Billede,  som  fremstiller  den  korsfæstede  Frelser  mellem 
Marie  og  Magdalene  med  Indskrifter,  der  indeholde  Antyd- 
ninger til  Kejserens  Død  og  kunde  ægge  Pøbelen  mod  de 
Personer,  som  formentlig  have  bidraget  til  den.  Disse  Ind- 
skrifter have  allerede  lokket  mange  til  Kapellet,  saa  at 
Politiet  har  givet  mig  en  Melding  derom.  For  ikke  at 
handle  overilet  sendte  jeg  en  klog  og  dannet  Politiembeds- 
mand uden  Uniform  der  hen,  lod  ham  kopiere  de  kompro- 
mitterende Steder  og  Præsten  sige,  at  Billedet  raaatte  bort- 

tages  uden  Opsigt.  Præsten  svarede  imidlertid,  at  han  ikke 
kunde  foretage  sligt  uden  umiddelbar  Befaling  fra  Kejser- 
inden, og  følgelig  vil  jeg  i  Dag  tale  derom  med  Kejseren, 
som  i  Morgen  aflægger  sin  Moder  et  Besøg  i  Gatschina. 
Jeg  har  bragt  i  Erfaring,  at  hun  absolut  vil,  at  Billedet 
skal  forblive  paa  sin  Plads;  men  det  er  umuligt.« 

Han  udtalte  sig  endnu  gjentagne  Gange  stærkt  mod 
Kejserinden.  Ved  vor  Bortgang  sagde  Grev  Vielhorski  til 
mig:  »Jeg  kjender  ikke  mere  Pahlen  igjen.  For  ikke  at 
sige  noget  værre,  han  var  dog  i  Besiddelse  af  en  Furers 
eller  Hof- Kammerlakaj  s  Klogskab,  og  i  Dag  farer  han  i 
Vidners  Nærværelse  ugenert  løs  paa  Kejserinden.«  —  »Han 
bilder  sig  aabenbart  ind«,  gjensvarede  jeg,  »at  han  staar  i 
saa  sikker  Gunst,  at  han  kan  trodse  Kejserinden;  men  lad 
ham  bare  tage  sig  i  Agt.  Kejserinden  er  en  Kvinde,  hun 
har  megen  Udholdenhed,  hendes  Søn  holder  af  hende  og 
agter  hende,  Spillet  er  meget  ulige.«  — 

Om  Torsdagen  var  jeg  til  Middag  i  Frøkenstiftelsen,  og 
da  jeg  passerede  Frk.  Nelidovs  Dør,  lagde  jeg  Mærke  til, 
at  man  traf  Forberedelser  til  en  Tur  til  Gatschina.  Jeg 
traadte  ind,  og  snart  bad  jeg  hende  forklare  mig  Historien 
om  Billedet,  der  vakte  saa  megen  Opsigt  og  kunde  rejse 
en   farlig   Bevægelse    i    Lediggængernes    og    de    oprørskes 


»Jeg  er  meget  glad  over,  at  De  selv  kommer  ind  paa 
dette  Æmne«,  sagde  hun;  »thi  jeg  kan  give  Dem  de  mest 
detaillerede  Oplysninger,  siden  jeg  har  været  Vidne  til  den 
hele  Historie  og  mere  end  én  Gang  har  haft  Billedet  i 
Hænderne.  —  En  russisk  Maler  bragte  fra  Tid  til  anden 
Kejserinden  Billeder  for  hendes  nye  Stiftelser.  Da  han  ikke 
agtede  at  sælge  dem,  lod  Kejserinden  ham  udbetale  100  å 
200  Kubler;  da  han  imidlertid  kom  for  hyppig,  vilde  Kej- 
serinden afvise  det  sidste,  som  forestillede  Jesus  Kristus 
paa  Korset.   Den  hellige  Jomfru  fremsiger  et  Vers  af  Skriften 

til  sin  Søn,  og  Frelseren  gjensvarer  med  et  andet.*)  Da 
Versene  ere  skrevne  med  slavoniske  Bogstaver,  og  disse  ofte 
ere  meget  fine,  havde  hverken  Kejserinden,  jeg  eller  nogen 
anden  ved  Hoffet  gjort  os  den  Ulejlighed  at  udtyde  dem. 
Maleren  havde  imidlertid  ladet  Billedet  blive  hos  en 
Kammertjener  med  Anmodning  til  Kejserinden  om  at 
tage  det  i  Øjesyn,  da  han  paa  Grund  af  sin  Fattigdom 
trængte  til  en  Understøttelse.  Billedet  havde  hængt  mere 
end  Qorten  Dage  i  Kejserindens  Værelser,  da  hun  lige  fer 
Rejsen  til  Gatschina  sagde:  »Man  maa  dog  engang  se  paa 
det  Billede.  Er  her  ingen  af  Direktørerne  for  mine  An- 
stalter?« Man  sagde,  at  Hr.  v.  Gråvenitz  var  til  Stede. 
Kejserinden  lod  ham  komme  og  spurgte  ham:  »Hvor kunne 
vi  ophænge  dette  Billede?«  —  »Der  mangler  endnu  et  i 
den  nye  Katharinastiftelses  Kapel.«  —  »Vil  De  saa  lade 
det  anbringe  dér,  og  sig  Maleren,  at  jeg  ikke  skal  glemme 
ham  ved  min  Tilbagekomst.«  Dette  kan  hele  Kejserindens 
Hof  bevidne;  men  Pahlen,  som  absolut  vil  sætte  Splid 
mellem  Moder  og  Søn,  finder  i  Ordene  paa  Billedet  en 
Antydning,  der  tilsigter  at  vække  Oprør.  Denne  Idé  er 
extravagant  og  bliver  forbryderisk,  naar  den  tilskrives  Kej- 
serinden. Det  er  antageligt,  at  Kejseren  vil  lade  Sagen 
grundig  prøve  og  sin  Moder  vederfares  Fyldestgj øreise;  men 
tal  dog  ikke  derom  til  nogen  og  fremfor  alt,  nævn  ikke 
mit  Navn.  Jeg  forsikrer,  at  jeg  ikke  skal  tale  med  nogen 
herom.«  **) 


♦)  Paa  de  russiske  Helgenbilleder  findes  ofte  Baand  med  In- 
skriptioner, der  udgaa  fra  Guds,  Englenes  og  de  helliges 
Mund. 

**)  Den  ottere  berørte  Afhandling  gaar  ud  fra  den  Opfattelse,  at 
Kejserinden  og  Kurakins  nærede  den  Plan  i  Tilfælde  af  en 
Katastrofe  at  hæve  Enkekejserinden  paa  Tronen  med  For- 
bigaaelse  af  hendes  Søn.  Saafremt  en  slig  Plan  virkelig 
havde  existeret,  maatte  dens  Stranding  have  fremkaldt  en 
Forstemthed  blandt  vor  Hjemmelsmands  Venner,    som  uund- 

Søndag  Aften  fik  jeg  fra  en  Ven  følgende  Billet: 
»Pahlen  rejser  Kl.  9  med  sin  hele  Familie  til  Riga;  man 
forsikrer,  at  han  har  forlangt  sin  Afsked.  Enhver  besøger 
ham,  og  jeg  raader  Dem  at  gjøre  ligesaa.« 

Jeg  gjensvarede:  »Jeg  tror  ikke  et  Ord  om  denne 
Rejse.  Gaa  De  der  hen  og  fortæl  mig  ved  Deres  Tilbage- 
komst, hvad  der  ligger  herunder.« 

Kl.  11  om  Aftenen  skrev  min  Ven:  »Han  er  rejst; 
han  gav  den  rolige,  men  hun  ei  i  Fortvivlelse«. 

Det  hele  tyktes  mig  en  Drøm;  men  jeg  lagde  mig 
ikke  desto  mindre  rolig  til  at  sove  og  ønskede  ham  i  hvert 
Fald  en  lykkelig  Rejse. 

Omtrent  Kl.  10  næste  Morgen  kom  en  af  Kejserens 
nærmeste  Omgivelser  til  Grev  Vielhorski  og  forklarede  os 
Pahlens  pludselige  Afrejse. 

Torsdag  Morgen  havde  han  for  Kejseren  fremført  meget 
bitre  Klager  angaaende  Billedet,  og  Hs.  M.,  der  ærgrede  sig 
over  hans  levende  Udtryk,  havde  svaret:  »Forglem  ikke,  at 
De  taler  om  min  Moder;  i  øvrigt  er  det  umuligt,  at  In- 
skriptionerne kunne  lyde,  som  De  siger;  jeg  vil  se  Billedet.« 


gaaelig  maatte  have  vakt  hans  Opmærksomhed,  og  han  vilde 
utvivlsomt  have  antydet  dette,  i  det  mindste  ved  en  Vinding. 
En  slig,  om  end  urigtig  Formening  kan  lige  fuldt  have  været 
til  Stede  blandt  Storfyrstens  Omgivelser,  og  Bennigsen  har 
ladet  sig  paavirke  af  den  og  gjort  sig  Umage  for  at  stille 
sin  Modstand  over  for  Kejserinden  i  et  særlig  drastisk 
Lys.  Herved  kunde  han  tilskrive  sig  den  Fortjeneste,  at  det 
ikke  kom  til  noget  Forsøg  paa  at  forpurre  Alexanders  Tron- 
bestigelse. Hvis  en  slig  Plan  virkelig  havde  været  paa  Bane, 
vilde  det  i  øvrigt  ogsaa  være  stærkt  paafaldende,  at  Kejser- 
indens Harme  ikke  gjaldt  Bennigsen,  men  Pahlen,  at  han 
kunde  sætte  sig  fast  og  aarevis  holde  sig  i  Kejserens  Gunst, 
medens  Pahlen  maatte  trække  sig  tilbage  efter  faa  Maaneders 
Forløb.  De  indre  Grunde  til  hans  Fald  lade  sig  ikke  ret 
forklare;  men  om  den  ydre  Anledning  give  vore  Memoirer 
den  fornødne  Oplysning. 

Red. 's  Anm. 

Pahlen  lod  uden  videre  Billedet  tage  bort  og  bragte 
det  til  Kejseren,  som  prevede  Inskriptionen  og  ikke  sagde 
noget  yderligere,  men  kjerte  til  Gatschina,  hvor  han  krævede 
Forklaringer  af  sin  Moder.  Hvor  meget  han  nu  end  stræbte 
at  mildne  Sagen,  var  Kejserinden  ikke  desto  mindre  nød- 
sagen til  at  retfærdiggjere  sig  angaaende  sine  Hensigter, 
og  dette  var  meget  ydmygende  for  hende.  Hun  sluttede 
derfor  ogsaa  sin  Ret færdiggj øreise  med  den  Erklæring:  »Saa 
længe  Pahlen  er  i  St.  Petersborg,  vender  jeg  ikke  tilbage.« 

Kejseren  kom  forst  tilbage  Leverdag  Aften,  og  da  han 
ikke  personlig  vilde  give  Pahlen  den  Befaling  at  inspicere 
hans  Guvernementer  Livland  og  Kurland,  arbejdede  han 
endnu  med  ham  om  Søndagen  før  Messen,  men  lod  derpaa 
Generalprokurøren  kalde  og  gav  ham  hint  Paalæg  omtrent 
en  Time  før  Middag.  Pahlen  skal  have  gjensvaret  Bekle- 
schev :  »Jeg  forstaar  nok  Meningen  af  dette  Kejserens  Raad 
og  véd,  hvor  det  stammer  fra.  Sig  H.  M.,  at  jeg  i  Aften 
Kl.  8  skal  have  opfyldt  hans  Befaling  og  ikke  mere  er  i 
St.  Petersborg.« 

Han  underrettede  sin  Hustru  herom  og  forklarede  hende, 
at  han  ufortøvet  vilde  forlange  sin  ubetingede  og  fuld- 
stændige Afsked;  hun  selv  skrev  til  den  unge  Kejserinde 
om  sin  Afsked,  da  hun  vilde  ledsage  sin  Mand.  Pahlen 
havde  dateret  sit  Brev  fra  Strelna,  det  blev  overleveret 
Kejseren,  da  han  vaagnede,  og  ved  Paraden  samme  Dag 
offentliggjordes  hans  Afsked,  saa  at  denne  Mand,  der  troede 
sig  saa  sikker,  der  besad  saa  uendelig  Takt  og  Klogskab, 
efter  mindre  end  26  Timers  Forløb  kunde  lade  sin  Ubetyde- 
lighed foretage  en  Rejse  til  sine  Godser;  men  hans  Sara- 
vittighed fulgte  med,  og  dens  utvivlsomt  vægtige  Stemme 
kunde  nu  ikke  længere  kvæles  ved  Hoffets  Smiger  og 
Tummel. 

Endelig  besluttede  jeg  mig  til  ufortøvet  at  afrejse. 
Tvende  Maaneders  Ophold  i  en  Hovedstad,  man  alt  kjender, 
er  tilstrækkeligt  til  at  skaffe  et  fuldstændigt  Kj ondskab  til 

et  nyt  Regeringssystem,  man  absolut  maa  studere,  og  hvis 
Aand  raan  maa  lære  selvstændig  at  kjende.  Jeg  havde- 
ikke  forsømt  noget  for  at  skaffe  mig  paalidelige  Efterret- 
ninger om  den  nye  Regerings  fremherskende  Præg,  og  jeg 
bragte  i  det  mindste  den  Trøst  tilbage,  ikke  at  behøve  nogen 
fremmed  Belærelse,  men  forud  kunde  betegne  de  Skridt,  vor 
unge  Monark  vilde  lade  paafelge. 

Med  dobbelt  Tilfredshed  vendte  jeg  tilbage  til  min 
Familie  og  min  Provinses  Skjød;  thi  jeg  følte  Uafhængig- 
hedens og  en  behagelig  Fritids  hele  Værd. 

Generalguvernør  Fyrst  Galizyn  og  de  mest  fremragende 
Medlemmer  af  Kurlands  første  Domstol  opfordrede  mig  til 
at  udarbejde  en  Reformplan  for  Embedsstandens  Organisation 
og  en  Redaktion  af  en  ny  Justitsorden ;  jeg  gav  mig  i  Færd 
hermed,  og  saaledes  var  min  Fritid  dog  ikke  ganske  be- 
tydningsløs for  mit  Hjem. 

Efter  at  have  fuldendt  dette  Arbejde  lod  jeg  i  Konigs- 
berg  udgaa  et  Fragment  med  Titlen :  Regimen  monarchicum 
omnibus  regiminis  formis  praeferendum  summatira  demon- 
stratur  a  K.  A.  Rutheniae  Nobili,  et  Fragment,  jeg  viede 
Katharina  II.'s  Manes.  Bogstaverne  K.  A.  antyde  mit  rus- 
siske Navn:  Karl  Alexandrovitsch.  Dette  er  alt,  hvad  man 
tør  tillade  sig  midt  under  de  rystende  Fremskridt  af  Tronens 
og  Alterets  Fjender. 

Jeg  velsigner  Forsynet,  der  havde  fjærnet  mig  fra  St. 
Petersborg  længe  før  hin  sørgelige  Episode.  Hvis  jeg  paa 
en  eller  anden  Maade  havde  faaet  Nys  om  de  sammen- 
svornes Komplot,  vilde  min  Ed  og  mine  Grundsætninger 
have  nødsaget  mig  til  at  røbe  den  forfærdelige  Hemmelighed; 
en  Mængde  Mennesker  vilde  da  have  betragtet  mig  som  en 
elendig  Denunciant,  og  mine  Hensigter  som  min  Handling 
vilde  være  blevne  i  lige  høj  Grad  bagvaskede.  Da  jeg  nu 
imidlertid  var  fjærnet  længe  før  denne  rædselsfulde  Scene, 
kunde  jeg  undgaa  alle  disse  Ubehageligheder  uden  at  over- 
træde mine  Grundsætninger. 


^  Fra  Kejser  Pauls  Tider. 

Efter  saaledes  at  være  løben  i  Havn,  vier  jeg  Resten 
af  mine  Dage  til  Venskabet,  mine  Pligter  og  Litteraturens 
Tillokkelse,  overensstemmende  med  den  romerske  Talers 
ophøjede  Udtalelser: 

Aptissima  omnino  sunt  arma  senectutis  artes  exer- 
citationesque  virtutum  quae  in  omni  aetate  cultae,  cum 
multum  diuque  vixeris,  mirificos  afferunt  fructus. 

Cic.  de  officiis. 

I. 

Indledning.  —  Hvorledes  den  østrumeliske 

Revolution  udbrod.  —  Den  gamle  Regerings 

Støtter. 

Den  russisk  -  tyrkiske  Krig  1877 — 78  skabte  blandt 
andet  tvende  nye  Stats  -  Om raader ,  Fyrstendømmet  Bul- 
garien og  Østrumelien;  den  første  Stat  skulde  i  det 
mindste  af  Navn  forblive  under  det  tyrkiske  Overherredømme, 
men  blev  i  Virkeligheden  en  af  Tyrkiet  fuldstændig  uafhængig 
Stat;  den  anden,  den  »avtonome  Provins«  Østrumelien, 
skulde  ganske  vist  staa  i  et  mere  intimt  Forhold  til  Tyrkiet, 
men  faktisk  brød  heller  ikke  den  sig  det  allermindste  om 
Sultanens  Vilje.  Da  Berlinerkongressen  kuldkastede  Freden 
i  San  Stefano  og  i  dens  Sted  oprettede  Dobbeltstaten  Bul- 
garien og  Østrumelien  —  for  sidstnævnte  maatte  man  først 
opfinde  en  særlig  Benævnelse  — ,  maatte  enhver,  som  var 
lidt  nøjere  kjendt  med  Forholdene,  indrømme,  at  der  her 
var  Tale  om  et  Forsøg,  hvis  Udfald  i  det  mindste  var  tvivl- 
somt. Med  den  Frygt  for  radikale  Løsninger,  som  er  slige 
diplomatiske  Forsamlinger  egen,  undgik  Kongressen  paa  den 

ene  Side  at  tage  Hensyn  til  de  russiske  og  bulgariske 
Ønsker  om  Folkets  Forening,  og  man  skabte  saaledes  en 
Situation,  der  utvivlsomt  rummede  Spiren  til  senere  For- 
viklinger og  kun  kunde  karakteriseres  som  et  Makværk;  paa 
den  anden  Side  skjænkede  man  et  Folk  en  fuldstændig 
statsretslig  Selvstændighed,  skjent  dette  Folk  stod  paa  et 
temmelig  lavt  Udviklingstrin  og  ikke  syntes  at  afgive  nogen 
som  helst  Garanti  for,  at  det  fremtidig  vilde  kunne  regere 
sig  selv  paa  anstændig  Vis.  Læseren  vil  kunne  forstaa 
denne  Tvivl,  naar  han  betænker,  i  hvilken  Tilstand  Nord- 
og  Sydbulgarien  befandt  sig,  da  Ruslands  Sværd  oe:  Stor- 
magternes Magtsprog  skilte  dem  fra  Tyrkiet;  disse  tvende 
tyrkiske  Provinser  havde  hidindtil  i  videre  Kredse  været 
saa  godt  som  ukjendte;  man  havde  vel  skrevet  en  Del  om 
dem;  men  dette  Kjendskab  var  ikke  gaaet  over  i  det  store 
Publikums  Bevidsthed,  og  Forholdet  stillede  sig  forst  ander- 
ledes, da  den  russisk-tyrkiske  Krig  pludselig  gav  Bulgarien 
den  største  politiske  Betydning,  og  Dagspressen  nu  lod  sine 
Efterretninger  om  Bulgarien  gjennem  hundrede  Kanaler 
strømme  ud  over  Evropa. 

Det  første  Indtryk,  man  fik  af  dette  »trælbundne  og 
rædselsfuldt  undertrykte«  Folk,  var  noget  overraskende; 
nærmere  beset,  levede  det  under  saa  tilfredsstillende  og 
gode  Kaar,  at  man  hverken  kunde  faa  Øje  paa  Trældommen 
eller  den  grusomme  Undertrykkelse.  Det  var  en  Opdagelse, 
der  med  tvingende  Magt  paatrængte  sig  alle  russiske  Offi- 
cerer og  Soldater,  og  hos  de  sidste  hyppig  nok  gav  sig  Luft 
i  betegnende  Ytringer.  De  havde  foretaget  dette  nye  Korstog 
mod  Islam  for  at  forsvare  deres  med  Hensyn  til  Religion, 
Liv  og  Gods  frygtelig  hjemsøgte  Stamfrænder  og  Trosbrodre 
imod  disse  Tyrkere,  for  hvem  Oladstone  senere  opfandt  Ud- 
trykket »uudsigelige«;  de  havde  talt  sig  ind  i  en  Art  af 
religiøs  og  national  Begejstring,  og  hvor  ofte  kunde  man  nu 
ikke  høre  Ytringer  som:  »Disse  Bulgarer  ere  jo  langt  bedre 
stillede  end  vi,    og  vore  Bønder  vilde  være  glade,   hvis  de 

kunde  bytte  med  dem.«  Et  sligt  Bytte  vilde  virkelig  heller 
ikke  have  været  nogen  daarlig  Forretning  for  de  russiske 
Bønder.  Havde  der  blot  været  Tale  om  materielle  Goder, 
havde  Russerne  saaledes  gjærne  kunnet  stille  Befrielsen  i 
Bero,  og  lige  saa  lidt  er  der  ført  noget  troværdigt  Bevis 
for,  at  Tyrkerne  have  forfulgt  den  kristne  Religion  i  Bul- 
garien; ingensteds  fandt  man  ødelagte  Kirker,  og  de  bulga- 
riske  Poper  vare  lige  saa  vel  nærede  som  Poperne  andensteds. 
Det  Faktum,  at  Bulgarien  hele  sex  Maaneder  af  egne  Midler 
underholdt  den  russiske  Hær.  afgiver  et  uigjenkaldeligt  Bevis 
for  Landets  Rigdom;  thi  hvad  den  russiske  Intendantur 
sendte  efter  Hæren  hinsides  Donau,  var  kun  lidet,  og  dette 
lidet  var  derhos  i  Regelen  ubrugeligt.  De  mange  For- 
tællinger om  den  kristne  Religions  Undertrykkelse  gjendrives 
vel  paa  det  mest  slaaende  ved  den  ene  Kjendsgjerning,  at 
den  kristne  Religion  fuldstændig  frit  kunde  øves  endnu  efter 
et  femhundredaarigt  tyrkisk  Regimente;  thi  ingen  kan  da 
vel  for  Alvor  betvivle,  at  Tyrkerne  meget  vel  for  længst 
havde  kunnet  udrydde  Kristendommen,  naar  de  havde  næret 
en  slig  Tanke?  Med  rette  kan  man  sige,  at  Tyrkiets  Til- 
bagegang netop  er  fremkaldt  ved  denne  religiøse  Taalsomhed, 
at  denne  ædle  Egenskab,  som  det  saa  ofte  gaar  i  denne 
Verden,  har  faaet  en  sørgelig  Løn. 

Bulgarien  er,  som  sagt,  utvivlsomt  et  rigt  Land;  men 
dette  maa  forstaas  med  den  Indskrænkning,  at  Bulgariens 
Rigdom  saa  godt  som  udelukkende  beroede  og  endnu  beror 
paa  Agerdyrkningen.  Bortset  fra  en  Smule  Husflid  ligger 
Industrien  fuldstændig  brak,  og  ogsaa  Handelen  staar  meget 
tilbage  og  er  næsten  udelukkende  i  Hænderne  paa  Ikke- 
bulgarer,  fortrinsvis  Grækere  og  Jøder.  Denne  manglende 
Industri  og  Handel  er  da  ogsaa  Skyld  i,  at  der  ikke  findes 
større  Byer  i  Bulgarien,  og  uden  Byer  vil  en  større  Civili- 
sation aldrig  være  mulig.  Mangel  paa  gode  Færdselsveje 
og  det  tyrkiske  Misregimente,  som  ramte  Kristne  og  Mu- 
hamedanere lige  tungt,    holdt   i  Aarhundreder  Bonden  paa 

samme  lave  Standpunkt  og  hindrede  ham  i  at  forbedre  sine 
Kaar,  der,  materielt  taget,  jo  ogsaa  vare  meget  taalelige.  En 
eneste  stor  Osman  havde  med  mægtig  Haand  søgt  at  ryste 
Folket  op  af  dets  Søvn  til  et  kraftigt,  moderne  Liv;  hvad 
Bulgarien  til  1877  besad  af  Samfærdselsveje  og  almennyttige 
Indretninger,  havde  det  Midhat  Pasha  at  takke  for,  og  hvo 
kan  vide,  hvor  langt  denne  stærkt  moderne  Aand  havde  mægtet 
at  bringe  Landet,  naar  det  var  blevet  ham  forundt  at  styre 
det  i  tyve  Aar;  men  som  Sagerne  nu  stode,  var  Bulgarien 
ikke  andet  end  en  Stat,  hvis  Beboere  for  største  Parten 
vare  fuldstændig  udannede  Bønder,  og  hvor  der  kun  levede 
meget  faa  intelligente  og  dannede  Mænd,  saa  faa,  at  man 
kunde  regne  dem  op  paa  Fingrene.  Med  rette  opkastede 
man  derfor  det  Spergsmaal,  hvorledes  dette  Land,  som  fik 
Selvstyre  tilbage,  nu  vel  skulde  kunne  regere  sig  selv,  og 
det  Svar,  at  Russerne  nok  skulde  sørge  herfor,  var  just  ikke 
egnet  til  at  vække  videre  Beroligelse.  Velhavende,  spar- 
sommelige, ogsaa  temmelig  arbejdsomme  og  rigtig  udannede 
vare  disse  Bulgarere;  Bulgarien  syntes  saaledes  ret  egnet 
til  at  udgjøre  en* russisk  Provins;  men  til  en  særlig  bul- 
garisk  Stat? 

Hertil  kom,  at  Bulgarerne  selv  havde  forspildt  det 
dannede  Evropas  Sympathier  ved  den  ubeskrivelige  Vildhed 
og  Grusomhed,  de  havde  lagt  for  Dagen  ved  at  forfølge  og 
nedhugge  de  ulykkelige  Tyrkere,  som  efter  den  russiske 
Indmarche  værgeløst  prisgaves  deres  ubarmhjærtige  For- 
følgere; flere  end  100,000  ulykkelige,  Mænd,  Kvinder  og 
Børn,  bleve  den  Gang  nedslagtede,  og  ingenlunde  af  natio- 
nalt eller  religiøst  Had,  men  meget  ofte  ene  og  alene  for 
simpel,  personlig  Berigelses  Skyld.  Det  var  et  frygteligt 
Brændemærke  paa  den  nye  Nation,  og  det  er  et  Held,  at 
de  seneste  Begivenheder  vel  ikke  have  bragt  det  skete  i  For- 
glemmelse, men  dog  tilsløret  det. 

Den  fremtidige  Udvikling  i  Bulgarien  og  Østrumelien 
voldte  ikke  Berlinerkongressens  Deltagere  synderligt  Hoved- 

brud,  og  den  væsentlige  Aarsag  var  naturligvis  den  An- 
tagelse, at  disse  Lande  dog  med  Tiden  vare  bestemte  til 
kun  at  udgjøre  russiske  Provinser  eller  Statholderskaber. 
Man  havde,  saa  vidt  Bulgarien  angik,  i  Formen  ændret 
Freden  i  San  Stefano  og  tog  derfor  saa  meget  mindre  i 
Betænkning  at  lade  den  bestaa  i  Realiteten;  i  de  befriede 
Lande  havde  Rusland  villet  skabe  sig  en  Etappe  og  en 
Forpost  til  sin  Fremmarche  mod  Konstantinopel;  man  over- 
lod rolig  Russerne  at  indrette  sig  saa  magelig  som  muligt 
i  denne  Forpoststilliiig  og  at  uddanne  sin  Avantgarde  paa 
det  omhyggeligste  —  i  Forventning  om  bedre  Tider.  Evropa 
havde  ikke  stoppet,  men  kun  forhalet  den  russiske  Frem- 
marche, ja  det  havde  endog  skabt  Russerne  en  bedre  Ope- 
rationsbasis  for  deres  ærgjerrige  Planer,  og  naar  Sagerne 
senere  fik  et  andet  Udfald,  var  det  ikke  Evropas  Fortjeneste. 
Lad  os  nu  kaste  et  kort  Blik  paa  Udviklingen  i  de 
tvende  bulgariske  Tvillingstater.  I  Bulgarien  herskede  i 
Begyndelsen  General,  Fyrst  Dondukoff-Korsakoif  som  Gene- 
ralguvernør, og  ham  var  det  først  og  fremmest  magtpaa- 
liggende  at  indrette  en  fuldstændig  russisk  Administration, 
saa  at  den  nyvalgte  unge  Fyrste,  Prins  Alexander  af  Batten- 
berg,  kunde  forefinde  et  Grundlag  og  en  Rettesnor  for  sin 
fremtidige  Handlemaade.  Det  mest  mærkværdige,  Fyrst 
Dondukoff  skabte,  var  den  bulgariske  Forfatning,  der  er  en 
af  de  mest  frisindede  i  Evropa,  og  som  betænkte  Landet 
ikke  blot  med  en  konstitutionel,  men  endogsaa  med  en  ren 
parlamentarisk  Regering.  Der  hviler  et  vist  Slør  over  de 
Motiver,  som  have  bevæget  Fyrst  Dondukoff  til  at  give 
Bulgarien,  en  hel  ny  Stat,  en  slig  Forfatning,  som  mange 
af  Evropas  gamle  Samfund  endnu  ikke  ere  modne  til,  og 
som  den  russiske  Regering  i  hvert  Fald  holder  sine  egne 
Undersaatter  aldeles  umodne  til.  Har  Dondukoff  forudset 
den  Mulighed,  at  der  kunde  rejse  sig  Misforstaaelser  mellem 
Rusland  og  Fyrsten  af  Bulgarien,  og  har  han  i  saa  Fald 
gjort  Regning   paa    at  spille  Parlamentet  ud  mod  Fyrsten, 

eller  i  omvendt  Fald  Fyrsten  ud  mod  Parlamentet?  Sikkert 
er  det  i  hvert  Fald,  at  Dondukoff  ingenlunde  var  overtydet 
om  sin  Forfatnings  Nødvendighed  og  evige  Varighed;  thi 
da  en  Bulgarer  ^orde  ham  opmærksom  paa,  at  man  i  For- 
fatningen dog  indrømmede  det  unge  Folk  alt  for  vidtgaaende 
Rettigheder,  svarede  han  leende:  »Comme  vous  étes  naif, 
mon  cher!  Les  constitutions  c^est  comme  les  jolies  femmes; 
elles  ue  demandent  qu'å  étre  violées«  Saaledes  holdt 
Prins  Alexander  af  Battenberg,  den  konstitutionelle  Fyrst 
Alexander  I.,  »afGudsNaade  og  ved  Folkets  Vilje«,  i  April 
1879  med  frejdigt  Mod  sit  Indtog  i  Bulgarien  som  Ruslands 
Myndling,  ganske  vist  forberedt  paa  mange  Ubehageligheder, 
men  uden  nogen  Anelse  om,  hvilken  Tornekrone  Herre- 
dømmet over  Bulgarien  skulde  blive  for  ham  i  sex  lange 
Aar. 

Medens  Fyrst  Dondukoff  paa  denne  Maade  indledede 
Bulgariens  Organisation,  opstillede  Stormagternes  Repræsen- 
tanter i  Filippopel  et  »organisk  Statut«,  der  kan  gaa  og 
gjælde  for  den  rumeliske  Grundlov.  Ogsaa  her  sørgede 
man  for  en  Folkerepræsentation,  der  var  udstyret  med  store 
Rettigheder  og  ganske  indrettet  paa  at  gjøre  den  tyrkiske 
Generalguvernør  Livet  rigtig  surt  og  umuligt,  hv\s  han 
skulde  faa  det  Indfald  at  mindes,  at  han  egentlig  var  Sul- 
tanens Embedsmand.  Man  maa  nu  rigtignok  lade  begge 
Guvernører,  Aleko  Pasha  Vogorides  og  Gavril  Pasha  Chre- 
stovic  vederfares  den  Retfærdighed,  at  de  aldrig  nærede  en 
slig  Tanke,  men  kun  higede  efter  at  holde  sig  saa  længe 
som  muligt  paa  deres  rigt  og  regelmæssig  lønnede  Post. 
Over  dem  og  Folkeforsamlingen  svævede  Czarens  Repræsen- 
tant, den  russiske  Generalkonsul  i  Filippopel,  som  den 
ledende  Aand  —  indtil  Ruslands  Indflydelse  blev  tilintet- 
gjort af  dets  egne  Redskaber. 

De  : tvende  Landskaber,  Bulgariens  og  Østrumelieus 
Udvikling  i  det  følgende  sexaarige  Tidsafsnit  lade  sig  helt 
vel  gjengive  i  Sammenhæng;   thi  skjønt  Berlinerkongressen 

i  udvortes  Henseende  havde  adskilt  dem,  vedblev  der  dog  i 
Virkeligheden  at  bestaa  den  inderligste  Sammenhæng  imellem 
dem,  og  enhver  Begivenhed,  der  forefaldt  i  det  ene  Land, 
øvede  sin  Tilbagevirkning  i  det  andet.  Man  kan  sige,  at  i 
de  første  Aar  var  den  russiske  Indflydelse  udelukkende  do- 
minerende, og  da  Adskillelsen  mellem  de  tvende  Lande  og 
deres  Forbliven  under  det  tyrkiske  Overherredømme  var  sat 
igjennem  mod  Ruslands  Vilje,  vare  Ruslands  Bestræbelser 
nu  rettede  paa  at  gjøre  denne  Forbindelse  med  det  tyrkiske 
Rige  saa  los  som  muligt,  men  samtidig  at  knytte  disse 
Landes  Skæbne  saa  nøje  til  Rusland,  at  dette  i  Tyrkiets 
Sted  blev  den  egentlige  Overherre,  at  de  tvende  Lande  i 
administrativ  Henseende  bleve  russiske  Provinser,  med  Hensyn 
til  Hæcvæsenet  derimod  et  russisk  Avantgardekorps,  stadig 
parat  til  kraftig  at  støtte  et  Angreb  mod  Tyrkiet,  men 
ude  af  Stand  til  at  yde  Ruslands  Vilje  Modstand.  Øst- 
rumelien  troede  man  at  have  i  sin  Magt  ved  Generalkonsulen 
og  Bulgarien  ved  Fyrst  Alexander,  hvem  man  karakteri- 
serede som  »ce  bon  jeune  prince«  og  troede  ude  af  Stand 
til  nogen  selvstændig  Optræden.  At  dette  sidste  var  en 
Fejltagelse,  have  de  sidste  Maaneders  Historie  tilstrækkelig 
godtgjort,  men  desuagtet  vilde  Ruslands  Plan,  uopløselig  at 
knytte  begge  Lande  til  sig,  vistnok  have  kunnet  lykkes,  saa- 
fremt  Russerne  havde  taget  Hensyn  til  Bulgarernes  ret- 
mæssige Krav,  og  naar  de  blot  ikke  havde  været  saa  særlig 
uheldige  ved  Valget  af  deres  politiske  Redskaber.  Bulgarien 
stod  ingenlunde  paa  samme  Standpunkt  som  et  turkomannisk 
Nomadefolk,  der  simpelthen  kan  regeres  med  Knutten; 
naar  andre  ikke  vidste  bedre  Besked,  var  det  tilgiveligt; 
men  Rusland,  for  hvis  orientalske  Politik  Bulgarien  er 
Hjørnestenen,  havde  den  Pligt  at  være  paa  det  nøjeste 
underrettet  herom.     Og  netop  det  modsatte  var  Tilfældet. 

I  Begyndelsen  gik  alt  saa  saare  vel,  d.  v.  s.,  saaledes 
som  Russerne  ønskede  det;  Bulgarien  og  Østrumelien  til- 
kj endegave  gjennem  lydelige  Protester,  at  de  ansaa  Sultanens 

Herredømme  som  ikke  existerende,  og  de  kunde  under  deres 
oprørske  Forsøg  glæde  sig  ved  Czarens  Beskyttelse.  Om 
den  ved  Berlinerkongressen  fastslaaede  Overtagelse  af  en 
Del  af  Statsgj ælden,  var  der  ikke  Tale;  Bulgarien  betalte 
slet  ingen,  Østrumelien  kun  en  utilstrækkelig  og  uregel- 
mæssig Tribut,  og  hver  Gang  den  høje  Port  i  Følge  de 
bestaaende  Traktater  paa  en  eller  anden  Maade  vilde  blande 
sig  i  Administrationen,  maatte  den  gjøre  den  Erfariug,  at 
dens  »tro  Undersaatter«  med  en  Ugenertbed  uden  Lige  til- 
sidesatte slige  Ønsker  og  gik  over  til  næste  Punkt  paa 
Dagsordenen.  Hvor  lidet  Sultanen,  de  troendes  Behersker, 
havde  at  sige  i  de  tvende  Lande,  fremgaar  tydeligst  af  den 
Omstændighed,  at  den  haardhjærtede  og  uretfærdige  Adfærd 
mod  Muhamedanerne  rolig  gik  sin  videre  Gang,  at  de  i 
disse  »tyrkiske  Provinser«  behandledes  som  retløse  Pariaer, 
hvis  Ejendomme  og  Liv  vare  lige  lidt  sikre.  Til  alt  Held 
er  der  i  de  sidste  Aar  i  saa  Henseende  indtraadt  en  stor 
Bedring;  allerede  før  Krigen  havde  Fyrst  Alexanders  per- 
sonlige Indflydelse  i  det  mindste  i  Bulgarien  bragt  det  saa 
vidt,  at  de  bosiddende  Tyrkere  kunde  føre  en  menneskelig 
Tilværelse,  og  de  have  heller  ikke  undladt  at  vide  ham  Tak 
derfor;  men  denne  Bedring  i  deres  Kaar  havde  de  Fyrsten 
personlig  at  takke  for,  og  ikke  Tyrkiet,  hvis  Indflydelse  i 
Bulgarien  den  Gang  var  lig  med  Nul. 

Efter  Krigens  Afslutning  var  det  naturligt  og  uund- 
gaaeligt,  at  Russerne  maatte  besætte  alle  højere  Poster  i 
Forvaltningen  og  Hæren;  i  Bulgarien  savnedes  næsten  helt 
og  holden  enhver  kvalificeret  Personlighed,  og  alt  maatte 
her  skabes  fra  nyt.  Under  den  Mistillid,  Bulgarerne  udvise 
over  for  enhver  Udlænding,  burde  den  russiske  Regering 
have  lagt  en  dobbelt  Omhu  for  Dagen  ved  Valget  af  sine 
Embedsmænd  og  Officerer  og  kun  afsendt  de  bedste  og 
dygtigste  Folk,  som  havde  kunnet  indgyde  det  bulgariske 
Folk  en  virkelig  Agtelse  og  Kjærlighed  til  Rusland,  men 
ikke,    som    det   mangfoldige  Gange  skete,    skibbrudne   Exi- 

stenser  eller  protegerede  Personligheder,  hvem  man  uden 
Hensyn  til  deres  Dygtighed  undte  de  høje,  af  Bulgarien 
betalte  Lønninger.  Følgerne  af  slig  Adfærd  lode  ikke 
længe  vente  paa  sig,  og  allerede  efter  faa  Aar  Forløb  spo- 
redes der  blandt  Bulgarerne  en  lydelig  Misstemning  mod 
deres  Befriere,  en  Misstemning,  der  snart  udformede  sig  til 
det  Ønske  ret  hurtig  at  blive  dem  kvit.  Bulgareren  er  af 
Naturen  meget  sparsommelig,  og  de  russiske  Officerers  og 
Embedsmænds  Vaner,  som  ikke  synderlig  harmonere  med 
hans  Sparsomhedsaand,  harmede  ham  saa  meget  mere,  som 
han  sagde  sig  selv,  at  det  var  hans  Penge,  der  saaledes 
bortødsledes.  Derhos  gav  Russeren  ikke  Rollen  som  den 
velvillige,  venlige  og  uegennyttige  Formynder,  men  optraadte 
helst  som  den  hensynsløse  og  haarde  Hersker;  han  troede 
paa  den  russiske  Races  Overlegenhed  over  Bulgarerne  og 
gjorde  sig  ingen  Umage  for  at  skjule  denne  Opfattelse, 
tvært  imod  vendte  han  hyppig  med  Forsæt  den  laadne 
Side  frem.  Man  maa  indrømme,  at  dette  ikke  var  den 
rette  Vej  til  at  vinde  Bulgarernes  Kjærlighed  paa.*) 

Allerede  i  Alexander  II.'s  Levetid  var  der  ingen  Mangel 
paa  ubehagelige  Sammenstød  mellem  de  russiske  Embeds- 
mænd og  Fyrst  Alexander;  men  den  afdøde  Kejsers  fader- 
lige Velvilje  og  Tillid  gjorde  Løsningen  af  slige  Konflikter 
let  og  forebyggede,  at  der  indtraadte  et  Brud  mellem  Fyrsten 


*)  En  østrumelisk  Præfekt  fortalte  vor  Hjemmelsmand  følgende, 
ret  betegnende  Tale,  en  russisk  Konsul  i  et  Selskab  førte  over 
for  ham:  „De  er  Præfekt?  Meget  vel;  men  De  véd  dog  for- 
haabentlig.  at  De  kun  er  dette  af  Ruslands  Naade,  at  De  har 
den  Pligt  at  betragte  Dem  som  russisk  Præfekt?  I  Bulgarere 
tro  mangen  Gang,  at  vi  kun  ere  paa  Besøg  hos  eder;  men 
I  maa  være  gjonnemtrængte  af  den  Opfattelse,  at  vi  ere  her 
ganske  som  hjemme.  Og  naar  Konsulen  endda  havde  ind- 
skrænket sig  til  at  holde  denne  Tale  én  Gang!"  tilføjede 
Præfekten;  „men  hver  eneste  Gang,  han  traf  mig,  sagde  han 
det  samme,  saa  jeg  sluttelig  kom  i  nervøs  Ophidselse,  naar 
jeg  saae  ham  i  det  Ijærne," 

Og  Rusland;  men  saa  snart  Kejseren  var  død,  og  Fyrst 
Alexander  saaledes  manglede  den  personlige  Stette  i  St. 
Petersborg,  optraadte  de  russiske  Officerer  og  Embedsmænd 
ogsaa  over  for  Fyrsten  med  affejende  Hovmod,  og  det  blev 
snart  tydeligt,  at  de  kun  forfulgte  et  eneste  Formaal,  at 
gjøre  Fyrsten  saa  led  og  kjed  af  Opholdet  i  Bulgarien,  at 
han  skulde  frasige  sig  Regeringen;  men  da  han  nu  ikke 
gjorde  dette,  gik  de  endnu  videre.  .  .  .  Hvorfor?  Aksakoff 
har  selv  med  terre  Ord  sagt  Fyrst  Alexander  det  lige  op  i 
Ansigtet:  »Vi  have  slet  ikke  noget  mod  Dem  personlig; 
men  vi  ville  ikke  unde  os  Rast  eller  Ro,  før  vi  have  gjen- 
nemfert  Deres  Fald,  fordi  De  er  en  Tysker«.  Lige  over 
for  en  slig  systematisk  Fjendtlighed  og  Forfølgelse  fra 
Russernes  Side  er  det  just  ikke  saa  mærkeligt,  at  Fyrst 
Alexander  ikke  var  besjælet  af  nogen  glødende  Kjærlighed 
til  sine  Plageaander  og  prøvede  det  Forsøg  at  forvandle 
sine  Undersaatter  —  til  et  bulgarisk  Folk. 

Dondukoffs  Forfatning  med  dens  vidtgaaende  Rettig- 
heder for  Folkerepræsentationen  voldte  ogsaa  store  Vanske- 
ligheder. Unge  Bulgarere,  som  i  Regelen  havde  modtaget 
deres  Opdragelse  i  Udlandet,  kastede  sig  med  Ærgjerrighed, 
Iver  og  Lidenskab  ind  paa  den  parlamentariske  Løbebane; 
der  dannedes  Partier,  som  de  ledede,  men  rigtignok  ofte 
ledede  slet,  fordi  de  manglede  den  behørige  Erfaring,  og 
hyppig  opstod  et  parlamentarisk  Virvar,  man  ikke  kunde 
tænke  sig  nydeligere:  Absolutistiske  Lyster,  demagogiske 
Rænker;  der  var  ikke. Mangel  paa  noget,  og  der  udkrævedes 
hele  Fyrst  Alexanders  Takt  og  politiske  Ærlighed  for  lykke- 
lig at  styre  Staten  gjennem  denne  Brænding.  Det  værste 
var,  at  Russerne  blandede  sig  i  denne  indre  Strid  og  snart 
begunstigede  det  ene,  snart  det  andet  Parti,  snart  styrtede 
dette,  snart  hint  Ministerium  og  spillede  de  parlamentariske 
Partier  ud  mod  Fyrsten.  At  ikke  alt  gik  hulter  til  bulter 
under  slige  Omstændigheder,  og  at  den  unge  Stat  ikke  gik 
til  Grunde,  maa  anses  for  et  halvt  Vidunder;   spørger  man 

om  Aarsagen  hertil,  maa  man  vel  først  og  fremmest  betone 
Fyrst  Alexanders  statskloge  Holdning,  men  dernæst  ogsaa 
en  Ejendommelighed  hos  Bulgarerne,  som  man  ikke  forud 
var  belavet  paa.  Lige  saa  meget  dette  Folk  stod  tilbage 
paa  Russerkrigens  Tid,  lige  saa  kæmpemæssige  Fremskridt 
havde  det  gjort  i  Løbet  af  de  sex  sidste  Aar,  og  det  havde 
lagt  en  ligefrem  forbavsende  Læreevne  for  Dagen.  De  Fejl, 
hvori  Bulgarerne  selv  gjorde  sig  skyldige  i  de  første  Aar, 
tjente  dem  senere  som  Lærepenge,  og  de  tidligere  saa 
ubændige  Demagoger  ere  nu  til  Dags  forvandlede  til  alvor- 
lige Statsmænd,  der  ere  sig  deres  Maal  bevidste.  Haand  i 
Haand  med  denne  Udviklingsevne  gik  en  stærk  Trang  til 
Dannelse,  som  alle  Vegne  fremstampede  lavere  og  højere 
Skoler  af  Jorden  og  fik  Befolkningen  til  med  Iver  at  til- 
egne sig  moderne  Fremskridt  hos  andre  Folkeslag;  man  til- 
stræbte store  Fremskridt  paa  Administrationens  og  Kets- 
væsenets  Omraader,  og  navnlig  var  Finansstyrelsen  mønster- 
gyldig. Hvor  mange  Stater  kunne  nu  til  Dags  opvise 
Overskud?  At  virkeliggjere  Overskud,  dette  en  Finans- 
ministers Ideal,  var  forbeholdt  den  unge  Stat  Bulgarien, 
som  under  en  sexaarig  Regering  opsparede  43V2  Mill.  Francs, 
det  vil  sige,  ligefrem  lagde  denne  Kapital  op. 

Som  alt  bemærket,  var  Forholdet  til  Tyrkiet  meget 
slet,  ikke  blot  fordi  Vasalstaterne  vilde  frigjøre  sig  for  Sul- 
tanens besværlige,  om  end  kun  lidet  følelige  Overherre- 
dømme, men  nærmest  fordi  der  foresvævede  dem  en  Drøm 
om  det  forenede  Storbulgarien,  en  Drøm,  Freden  i  San 
Stefano  havde  bragt  Virkeliggj øreisen  saa  nær.  Denne 
Længsel  efter  en  storbulgarisk  Stat  gj ærede  hos  selve  Folket, 
men  næredes  derhos  med  al  Kraft  at  Russerne,  som  meget 
rigtig  sagde  sig  selv,  at  de  vilde  øve  en  desto  større  Ind- 
flydelse paa  Folket,  naar  de  kunde  give  det  endnu  betyde- 
ligere Løfter  og  føre  et  uomstødeligt  Bevis  for  deres  Uund- 
værlighed; thi  at  Foreningen  kunde  naas  uden  russisk 
Hjælp,   tænkte  vel  de  færreste  paa.     Saaledes  opstod  Fore- 

ninger,  der  havde  Østrumeliens  Sammenknytning  med  Bul- 
garien til  Formaal;  saaledes  stiftedes  storbulgariske  Aviser, 
indsamledes  Penge  og  knyttedes  Forbindelser  med  Mace- 
donien;  thi  ogsaa  dette  Landskab  skulde  tilhøre  den 
storbulgariske  Stat.  Alt  dette  gik  ganske  aabenlyst  for  sig; 
enhver  vidste,  ^at  der  bestod  en  storbulgarisk  Regering;  men 
den  havde  jo  allerede  bestaaet  saa  længe,  uden  at  det  var 
kommet  til  noget  Udbrud,  at  man  ikke  mere  gav  Agt  paa 
denne  Regering. 

Saaledes  var  Sagernes  Stilling  i  Avgust  1885. 

Hvorledes  er  den  østrumeliske  Revolution  egentlig  op- 
staaet?  Efterretningen  om  Opstanden  indtraf  som  et  Lyn 
fra  klar  Himmel;  alle  Mænd,  der  vare  vante  til  at  betragte 
politiske  Begivenheder,  ikke  som  simple  Kjendsgjerninger, 
men  til  at  drøfte  deres  Pølger,  spurgte  enstemmig:  »Hvem 
har  stiftet  denne  Revolution?«  og  over  for  dette  Spørgsmaal 
traadte  selve  Revolutionen  næsten  i  Baggrunden.  Var  det 
Østrumelien,  Fyrsten  af  Bulgarien  eller  —  Russerne?  Selv 
nu  til  Dags,  hvor  man  kan  være  bedre  underrettet,  herske 
meget  forvirrede  Opfattelser  derom,  og  den  Gang  var  det 
forklarligt,  at  man  bag  Revolutionsudvalget  troede  at  skimte 
Ruslands  Haand  og  mente,  at  Fyrst  Alexander  handlede 
i  Overensstemmelse  med  den  hvide  Czar;  thi  man  ansaa 
det  næsten  for  umuligt,  at  Fyrsten  havde  dristet  sig  til 
den  vigtige  Daad,  Tilslutningen  til  den  østrumeliske  Rejs- 
ning, uden  Ruslands  forudgaaende  Billigelse.  Sandt  nok, 
man  kj  endte  ikke  Bulgarien  eller  Fyrst  Alexander,  hverken 
blandt  Evropas  Folk  eller  i  Kabinetternes  Raad.  Sandheden, 
>la  vérité  vraie«,  er  følgende. 

Lige  siden  1878  vare  Bulgarerne  paa  begge  Sider 
Balkan  misfornøjede  over,  at  Berlinerkongresseu  havde  kuld- 
kastet Freden  i  San  Stefano,  og  det  var  Russerne  højst 
magtpaaliggende  at  holde  denne  Utilfredshed  vaagen  og  øge 
den.  Der  dannede  sig  Aktionskomitéer,  hvis  Afdelinger 
vare   spredte   over   hele    Landet   lige   til  Macedonien.     Al 

Verden  vidste  det:  Russerne,  som  toge  Bevægelsen  under 
deres  Beskyttelse,  saa  vel  som  Aleko  Pasha  Fyrst  Vogorides, 
den  første  tyrkiske  Generalguvernør  over  Østrumelien,  der 
fandt  det  foreneligt  med  sit  Embede  at  stræbe  efter  Fyrste- 
værdigheden over  begge  Bulgarierne.  Hvor  almindelig  be- 
kjendt  den  hele  Bevægelse  var,  fremgaar  af  den  uomtviste- 
lige Kjendsgjerning,  at  en  Efterretning  om  en  Opstand  i 
Begyndelsen  af  Firserne  ikke  vilde  have  overrasket  nogen; 
men  senere  var  der  indtraadt  en  Forandring  i  Forholdene. 
Fyrst  Alexander,  den  oprindelige  russiske  Kandidat  til  Stor- 
bulgariens Trone,  var  falden  i  Unaade  ved  Petersborger- 
hoffet,  og  man  var  følgelig  i  Forlegenhed  med,  hvem  man 
skulde  sætte  paa  Tronen,  naar  Foreningen  var  lykkedes. 
Ved  sin  senere  Tilslutning  til  det  tysk-østerrigske  Freds- 
forbund  maatte  Rusland  i  det  mindste  foreløbig  give  Afkald 
paa  sine  storbulgariske  Planer,  det  trak  sig  tilbage  fra 
Bevægelsen  og  overlod  samme  til  sig  selv,  fast  overtydet 
om,  at  den  russiske  Indflydelse  i  Østrumelien  var  saa  stærk, 
at  ingen  Bulgarer  vilde  vove  nogen  Overraskelse  uden  Rus- 
lands Billigelse.  Man  skuffede  sig  heri,  og  det  var  de 
russiske  Agenters  Skyld,  som  maa  have  sat  deres  Regering 
meget  mangelfuldt  ind  i  Sagernes  Stilling.  Det  var  frem- 
deles de  samme  Agenters  Skyld,  at  de  ikke  mærkede  noget 
til  Re volutionsud valgets  umiddelbare  Forberedelser,  en  Bebrej- 
delse, rnan  heller  ikke  kan  skaane  andre  Landes  Diplomater 
for.  Den  Bevægelse,  Russerne  paa  slig  Vis  opgave  eller 
forsømte,  gik  imidlertid  videre  og  faldt  nu  i  national-bul- 
gariske,  eller  rettere  i  rumeliske  Hænder.  Man  saae,  at 
man  for  Tiden  ikke  kunde  opnaa  noget  med  Ruslands  Hjælp, 
og  nu  prøvede  man  det  uden  Rusland.  Heller  ikke  den 
bulgariske  Understøttelse  var  man  ganske  sikker  paa  og 
holdt  saaledes  ogsaa  Planen  hemmelig  for  Bulgarien,  i  det 
man  ikke  betvivlede,  at  dette  Land  jo  vilde  bøje  sig  for 
den  fuldbragte  Kjendsgjerning  og  slutte  sig  til  det  skete. 
Revolutionsudvalget,  Stranski,  Ryseff,    Nikolajeff,    Stojanoff, 


76  De  sidste  Kampe  i  Bulgarien. 

Kaltscheflf  og  Panitza,  traf  med  uomtvistelig  Dygtighed 
sine  Forberedelser  i  største  Hemmelighed,  og  den  18de 
September  sloge  de  løs.  Man  har  bebrejdet  disse  Mænd,  at 
de  paa  forbryderisk  Vis  og  uden  nogen  som  helst  Grund 
plantede  Oprørsfakkelen  paa  Balkanhalvøen;  at  de  aldrig  have 
dannet  et  virkeligt,  i  Folket  rodfæstet  Parti,  men  kun  ud- 
gjort en  Bande  byttelystne  Embedsjægere.  Hvad  nu  det 
første  Punkt  angaar,  kan  man  i  hvert  Fald  disputere  om 
det;  men  hvad  det  andet  angaar,  er  det  vel  rigtigt,  at 
hine  Revolutionsudvalgets  Mænd  i  Virkeligheden  ikke  havde 
legale,  verificerede  Fuldmagter;  men  endnu  rigtigere  er 
det,  at  de  havde  gjort  sig  til  Repræsentanter  for  en 
Sag,  som  kunde  glæde  sig  ved  Folkets  hele  Sympathi  og 
fuldstændig  stemmede  med  den  bulgariske  Nations  Bestræ- 
belser. I  modsRt  Fald  vilde  vel  heller  ikke  hele  Folket 
have  sluttet  sig  til  og  underordnet  sig  Revolutionsudvalget; 
i  saa  Fald  vilde  det  vel  heller  ikke  senere  med  saa  stor 
Villighed  have  bragt  de  krævede  Ofre  eller  kæmpet,  som 
det  senere  kæmpede.  Revolutionsudvalget  var  i  Virkelig- 
heden en  upersonlig,  om  man  vil,  en  obskur  Størrelse ;  men 
det  bar  en  national  Idé  og  blev  baaret  op  af  denne;  men 
den,  som  benægter  en  national  Idés  Berettigelse,  fordi  dens 
Førere  ere  ukjendte  eller  lidet  kjendte  Mænd,  han  miskjender 
Ideens  Magt  og  Folkets  Kraft. 

Helt  ubetydelige  vare  disse  Mænd  vel  heller  ikke,  ellers 
vilde  deres  Statskup  vel  ikke  være  lykkedes  saa  overraskende 
godt.  De  rumeliske  Magthavere  vare  jo  rigtignok  Mod- 
standere, saa  ynkelige,  man  kunde  ønske  sig.  Gavril  Pasha 
Chrestovic,  den  tyrkiske  Generalguvernør,  sad  gemytlig  ved 
Frokostbordet,  da  Militsmajor  Nikolajeff,  ledsaget  af  nogle 
Officerer,  traadte  ind  i  hans  Værelse  og  bragte  ham  den 
overraskende  Nyhed,  at  han  var  afsat  og  Fange.  Gavril 
ilede  til  Vinduet,  rimeligvis  for  at  hidkalde  Hjælp;  men  da 
han  saae  Nikolaj eifs  Bataillou  opstillet  i  Konakens  (Paladsets) 
Gaard,  forstod  han  med  Skarpsindighed  Sagernes  Stilling  og 

fandt  sig  med  Værdighed  i  det  uundgaaelige.  Imidlertid 
blev  Foreningen  mellem  Østrumelien  og  Bulgarien  prokla- 
meret overalt  i  Staden  under  Befolkningens  Jubel,  og  Gens- 
darmeriet  og  Militsen  traadte  under  Vaaben  for  med  Vaaben 
i  Haand  at  kue  enhver  Modstand  mod  den  revolutionære 
Bevægelse  —  en  fuldstændig  unødvendig  Forsigtighed.  Gavril 
Pasha  maatte  bestige  en  Vogn,  en  mandhaftig  Lærerinde, 
bevæbnet  med  en  Sabel,  satte  sig  op  ved  hans  Side,  og 
saaledes  blev  Generalguvernøren  til  sine  tro  Undersaatters 
Glæde  kjørt  om  i  Filippopels  Gader  —  den  eneste  Takt- 
løshed, Bulgarerne  hin  Dag  gjorde  sig  skyldige  i.  Rejsningen 
var  utvivlsomt  fuldstændig  lykkedes.  Imidlertid  hørte  ogsaa 
Drigalski  Pasha,  Overbefalingsmanden  over  den  tyrkiske 
Hær,  Støjen  paa  Gaden,  omgjordede  sig  med  sit  gode 
Sværd  og  gik  ned  paa  Torvet  for  at  se,  hvad  der  egentlig 
var  paa  Færde.  Her  var  en  Militsbataillon  opstillet,  foran 
samme  holdt  Major  Nikolajeff,  og  der  udspandt  sig  nu 
følgende  Dialog: 

Drigalski:  Min  Herre!  Hvad  bestiller  De  her  paa 
Torvet  med  Deres  Bataillon? 

Nikolajeff:  Jeg  kjender  Dem  ikke. 

Drigalski:    Hvad  for  noget?    Kjender  De  mig  ikke? 

Nikolajeff:   Gensdarmer,  følg  den  Herre  hjem! 

Og  tvende  Gensdarmer  toge  Drigalski  mellem  sig  og 
førte  ham  ganske  gemytlig  afsted,  vistnok. det  stiveste,  som 
nogen  Sinde  er  passeret  en  Armékommandant.  For  at 
fængsle  Gavril  Pasha  opbød  man  dog  i  det  mindste  en  hel 
Bataillon,  og  senere  blev  han  ført  omkring  i  Gaderne  paa 
en  Vogn,  hvad  nu  ganske  vist  ikke  var  noget  Bevis  paa 
særlig  Agtelse,  men  dog  i  hvert  Fald  godtgjorde,  at  man 
ikke  aldeles  havde  glemt  den  gamle  Mands  Tilværelse, 
medens  man  ikke  engang  fandt  det  Ulejligheden  værd  at 
fængsle  Hærens  Overbefalingsmand;  først  senere  fik  Dri- 
galski Pasha  en  Skildvagt  for  sin  Dør  og  Befaling  til  at 
betragte    sig   som    arresteret.      Saaledes    viste  Førerne  for 

den  østrumeliske  Revolution,  at  de  ikke  blot  forstode  at 
stifte  Sammensværgelser,  men  ogsaa  at  udstede  Vidnesbyrd 
om  Udygtighed. 

Ligesom  Sammensværgelsen  var  løben  ublodig  af  i  Fi- 
lippopel,  saaledes  gik  det  ogsaa  i  hele  Provinsen:  Hær  og 
Befolkning  anerkjendte  overalt  den  provisoriske  Regering; 
paa  én  Formiddag  var  den  tyrkiske  Regering  styrtet,  og 
der  forelaa  en  fuldendt  Kjendsgjerning. 

(Forts.) 

JJen  demokratiske  Forfatning  af  1793  var  kun  et 
Markeds-Skilt,  som  blev  stillet  frem  til  Skue,  men  snart 
igjen  henlagt  som  ubrugeligt.  »Den  kan  ikke  indføres«, 
sagde  St.  Just,  »den  vilde  blive  en  Garanti  for  Angreb 
mod  Friheden;  man  maa  undertrykke  det  monarkiske  eller 
ligegyldige  Flertal;  Republiken  vil  først  være  grundet,  naar 
Sansculotterne  som  Nationens  eneste  Repræsentanter,  som 
de  eneste  Borgere  herske  ved  Erobringens  Ret«,  Efter 
denne  Grundsætning  kunde  300,000  Jakobinere  herske  over 
6 — 7  Millioner  Girondinere,  Feuillanter,  Royalister  og  lige- 
gyldige; det  gjaldt  om  at  holde  den  underkastede  Befolkning 
i  den  yderste  Svaghed  og  yderste  Rædsel.  Derfor  afvæbnede 
man  den,  forbød  den  enhver  fælles  Handling  og  viste  den 
den  altid  løftede  Øxe  eller  det  altid  aabne  Fængsel. 

»Under  den  ordentlige  Styrelse«,  siger  Couthon,  »har 
Folket  Ret  til  at  vælge,  under  den  overordentlige  maa  alle 
Impulser  udgaa  fra  Centrum;  Valgene  maa  komme  fra 
Konventet.  1  vilde  skade  Folket  ved  at  betro  det  Retten 
til  at  vælge,  fordi  I  vilde  udsætte  det  for  at  vælge  Folk, 
som  vilde  forraade  det.«  I  Følge  heraf  maatte  de  kon- 
stitutionelle Grundsætninger  fra  1789  vige  for  de  modsatte; 
under  revolutionære  Navne  gjenoprettedes  den  gamle  Regerings 


♦)   Efter  Taine:  La  revolution.    T.  3. 
Historisk  Arkiv.  IL  1886. 

Myndighed.  I  Spidsen  øver  et  Velfærds-Udvalg  af  12 
Mænd,  i  Lighed  med  Kongens  gamle  Raad,  den  kongelige 
Magt.  Af  Navn  er  Myndigheden  delt  ligelig  mellem  de  12, 
i  Virkeligheden  samles  den  i  faa  Hænder.  Flere  have  kun 
en  underordnet  Forretning,  som  Barére,  den  altid  rede  Taler 
eller  Redakter,  Sekretær  eller  officielle  Ordfører.  Andre, 
Jean  Bon  Saint  André,  Lindet,  især  Prieur  de  la  C6te-d'0r 
og  Carnot,  indeslutte  sig  i  deres  specielle  Departement, 
Marine,  Krig,  Forsyninger,  med  en  almindelig  Fuldmagt, 
til  Gjengjæld  for  hvilken  de  overlade  deres  Underskrift  til  de 
politiske  Ledere.  Disse,  »Statsmændene«,  Robespierre,  Cou- 
thon,  St.  Just,  Billaud- Varennes,  Collot-d'Herbois,  ere  åe 
sande  Suveræner.  Deres  maanedlige  Gj  en  valg  er  en  næsten 
tom  Formalitet,  Konventet  er  kun  et  Indregistrerings- Kontor, 
som  ikke  engang  besætter  sine  egne  Udvalg,  men  stemmer 
paa  de  Navne,  Velfærds-Udvalget  forsyner  det  med.  Dette 
vælger  naturligvis  sine  trofaste  Tilhængere  eller  Kreaturer; 
saaledes  har  det  hele  den  lovgivende  Magt,  og  hvad  den 
udøvende  angaar,  ere  Ministrene  blevne  dets  Kommis'er, 
simple  Skrivere,  som  hver  Dag  modtage  dets  Befalinger. 

Til  at  vedligeholde  sin  Magt  har  det  to  Hænder.  Den 
højre,  som  pludselig  griber  Folk  i  Nakken,  er  Sikkerheds- 
Udvalget,  sammensat  af  yderliggaaende  Medlemmer  af 
Bjærget,  Panis,  Vadier,  Lebas,  Amar,  David,  Lebon  o.  a., 
alle  foreslaaede,  d.  v.  s.  valgte  af  Velfærds-Udvalget.  De 
komme  en  Gang  om  Ugen  for  at  arbejde  med  det  som 
fordum  Politichefen  med  Generalkontroleren.  Den,  som  de 
have  fundet  mistænkelig,  finder  sig  saa  pludselig  kastet  i 
en  af  de  ti  nye  Bastiller.  Dér  griber  den  anden  Haand 
ham  saa  i  Struben,  det  er  Revolutions-Tribunalet,  som 
ligner  den  gamle  Regerings  overordentlige  Kommissioner, 
men  er  ganske  anderledes  skrækkeligt.  Velfærds-Udvalget, 
understøttet  af  sine  Politi-Embedsmænd,  har  valgt  de  16 
Dommere  og  de  60  Nævninger,  og  det  har  valgt  dem  blandt 
de    mest    slavisk    eller    mest   brutalt    eller   mest   rasende 

fanatiske :  Fouquier-Tinville,  Herman,  Dumas,  Coffinhal  o.  a. 
under  dem  frafaldne  Præster,  adelige  Renegater,  forfaldne 
Kunstnere,  Haandværkere,  som  næppe  kunne  skrive,  fordums 
Lakajer;  det  er  lønnede  Mordere,  som  faa  18  Francs  om 
Dagen,  for  at  de  med  sterre  Iver  skulle  drive  deres  For- 
retning. Denne  bestaar  i  uden  Beviser  at  fordømme  enhver, 
hvem  Sikkerheds-Udvalget  anviser  dem.  Ved  disse  to  Værk- 
tøjer holder  Velfærds-Udvalget  ethvert  Hoved  under  sit 
Damokles-Sværd,  og  ethvert  Hoved  bøjer  sig  for  ikke 
at  falde. 

For  at  herske  i  Provinserne  udnævner  det  Kommissærer 
(dfen  29de  Oktober  1793  vare  140  Repræsentanter  i  Sendelse) 
og  National-Agenter,  et  Slags  stadige  delegerede  for  hvert 
Distrikt.  Dernæst  var  der  i  hver  By  et  Revolutions-Udvalg, 
med  en  daglig  Løn  af  3—5  Francs  til  hvert  Medlem. 
Aldrig  har  et  saa  udstrakt  og  snævert  knyttet  Garn  været 
udkastet  oven  fra  for  at  holde  26  Millioner  Mennesker  i 
Fangenskab.  Saadan  var  den  virkelige  Konstitution,  Jako- 
binerne satte  i  Steden  for  deres  Skuerets- Konstitution.  Vi 
vi  ville  nu  betragte  de  forskjellige  Grene  af  den  revolutionære 
Styrelse. 


1. 

I  den  store  Theatersal  i  Tuilerierne,  som  er  omdannet 
til  Forsamlingssal,  troner  det  almægtige  Konvent:  hver  Dag 
raadslaar  det  i  Pragt  og  Pomp ;  dets  Dekreter,  der  blive  mod- 
tagne med  blind  Lydighed,  forskrække  Frankrig  og  ryste 
Evropa.  Paa  Afstand  er  dets  Majestæt  frygtelig,  mere  ærværdig 
end  det  republikanske  Senats  i  Rom.  Nær  ved  er  det  en  anden 
Sag:  disse  ubestridte  Suveræner  ere  Slaver,  som  leve  i 
Dødsangest  og  det  med  rette;  thi  ingensteds,  ikke  engang  i 
Fængslet,  er  man  mere  tvungen  og  mindre  i  Sikkerhed  end 
paa  deres  Bænke.  Siden  Juni  1793  er  deres  ukrænkelige 
Forsamlingssted,    den  store  officielle  Beholder,    hvorfra  al 

6* 

lovlig  Myndighed  udstremraer,  blevet  en  Slags  Fiskedam, 
hvor  den  revolutionære  Ruse  den  ene  Gang  efter  den  anden 
dykker  ned  for  at  snappe  et  bestemt  Antal  Fisk,  først  de 
67  henrettede  eller  proskriberede  Girondinere,  saa  de  73 
Medlemmer  af  Hejre,  som  paa  én  Dag  bleve  indespærrede 
i  La  Force,  saa  ansete  Jakobinere:  Bazire,  Chabot  o.  a. 
satte  under  Anklage  i  November,  Fabre  d'Eglantine  arresteret 
i  Januar,  Anacharsis  Cloots,  Hérault  Séchelles,  Lacroix, 
Camille  Desmoulins,  Danton  o.  a.  guillotinerede  i  Marts  o.  s.  v. 
De,  der  blive  tilbage,  tage  sig  naturligvis  i  Agt.  Ved 
Mødets  Aabning  ser  man  dem  træde  ind  i  Salen  med  urolige 
Miner,  fulde  af  Mistro,  ligesom  Dyr,  der  blive  drevne  ind 
paa  en  indhegnet  Plads  og  frygte  en  Snare.  »Enhver  af 
dem«,  skriver  et  Øjenvidne,  »passede  paa  sine  Ord  og  sin 
Holdning,  af  Frygt  for  at  man  skulde  finde  en  Brode  deri, 
og  i  Virkeligheden  var  intet  ligegyldigt:  Pladsen,  hvor  man 
satte  sig,  et  Blik,  en  Gebærde,  en  Mumlen,  et  Smil.  Flokken 
vendte  sig  derfor  til  den  Side,  der  syntes  et  give  bedst 
Dækning,  Venstre;  højre  Side  var  forladt.  Flere  skiftede 
hyppig  Plads  for  at  give  sig  en  blandet  Farve  og  ikke 
lægge  sig  ud  med  nogen.  De  forsigtigste  satte  sig  slet 
ikke  ned;  de  bleve  uden  for  Bænkene  og  snege  sig  ved 
farlige  Lejligheder  hemmelig  ud  af  Salen«.  De  fleste  søgte 
Tilflugt  i  deres  Udvalg  og  stræbte  efter  at  gjøre  sig  for- 
glemte. I  de  4  Maaneder,  som  fulgte  efter  den  2den  Juni, 
var  Konventssalen  halvt  eller  for  ^/i  tom.  Præsidentvalget 
samlede  ikke  engang  250  stemmegivende,  der  afgaves  kun 
50—200  Stemmer  ved  Valget  af  Velfærds-Udvalget,  Sikker- 
heds-Udvalget, Revolutions-Tribunalet.  »Sumpens  Skrub- 
tudser« kaldte  man  før  den  2den  Juni  de  Medlemmer,  som 
i  Centrums  lavere  Steder  »kvækkede«  mod  Bjærget;  de 
udgjøre  endnu  450,  tre  Gange  saa  manj>e  som  Bjærget; 
men  de  tie  stille,  deres  gamle  Navn  »gjør  dem  saa  at  sige 
klamme;  deres  Øren  gjenlyde  af  evige  Trusler,  deres  Hj ærter 
ere  udmagrede  af  Rædsel«,  deres  Tunger  klæbe  ved  Ganen. 

De  kunne  længe  nok  samtykke  i  alt,  ikke  forlange  andet 
end  at  beholde  Livet;  de  føle  dog,  at  dette  Liv  hæns^er  i 
en  Traad.  Den  stummeste  blandt  dem,  Sleves,  bliver 
anklaget  for  Jakobinerne  og  undslipper  kun  ved  sin  Skomagers 
Protektion;  »Aa«,  siger  denne,  »jeg  kjender  denne  Sieyes; 
han  giver  sig  slet  ikke  af  med  Politik ;  han  er  altid  begravet 
i  sine  Beger;  det  er  mig,  som  syr  hans  Skotøj,  og  jeg 
svarer  for  ham«. 

Før  den  9de  Thermidor  aabner  ingen  af  dem  Munden; 
det  er  kun  Medlemmer  af  Bjærget,  der  tale,  og  altid  efter 
Instrux.  Naar  Legendre,  Dantons  Beundrer,  Discipel  og 
intime  fortrolige,  en  Gang  vover  at  gjere  Indvendinger  mod 
det  Dekret,  som  sender  hans  Ven  til  Skafottet,  og  fordrer, 
at  Danton  først  skal  høres,  er  det  kun  for  at  gjenkalde  sine 
Ord  endnu  i  samme  Mede,  og  samme  Aften  erklærer  han 
i  Jakobinerklubben ,  »at  han  henholder  sig  til  Revolutions- 
Tribunalets  Dom«,  og  sværger,  at  han  vil  angive  »enhver, 
som  vil  lægge  Hindringer  i  Vejen  for  Dekretets  Udførelse«. 
Robespierre  har  nemlig  advaret  ham  og  det  i  sin  barskeste 
Tone.  »Hvor  har  man  set  noget  skjennere  og  mere  ophøjet«, 
har  den  store  Moralist  sagt,  »end  en  Forsamling,  som 
renser  sig  selv?«  —  Garnet  fisker  nu  lige  saa  godt  til 
Venstre  som  til  Højre  og  fortrinsvis  paa  Bjærgets  højeste 
Bænke.  Nogen  Tid  før  den  9de  Thermidor  spurgte  David, 
en  af  Robespierres  tro  Tilhængere:  »vil  der  blive  20  af 
Bjærget  tilbage?«  Ved  den  samme  Tid  have  Legendre, 
Thuriot,  Leonard  Bourdon,  Tallien  o.  a.  hver  en  Spion  i 
Hælene  paa  sig;  30  Deputerede  skulle  proskriberes;  man 
hvisker  deres  Navne  i  Ørerne  paa  hverandre,  og  60  tilbringe 
derfor  Natten  ude  i  den  Overbevisning,  at  man  næste 
Morgen  vil  gribe  dem  i  deres  Senge. 

Under  denne  Regering  nedværdiges  Sja^lene;  enhver 
gjorde  sig  lille.  Man  afsvor  Dragt,  Manerer,  Elegance, 
Renlighed,  Høflighed  og  Velanstændighed.  Man  gik  uordentlig 
klædt  og  bandede;  man  søgte  at  ligne  Sansculotterne.    Man 

maatte  være  Robespierre  for  at  tillade  sig  en  omhyggelig 
Paaklædning;  for  de  andre,  som  ikke  havde  hans  Anseelse, 
kunde  denne  Levning  af  det  gamle  Samfund  være  farlig. 
Det  gjaldt  om  at  blande  sig  med  Mængden  og  ikke  blive 
bemærket  af  de  lønnede  Klappere,  de  fordrukne  Banditer  og 
»de  fedtede  Skjorter«  paa  Galleriet.  Ja  man  maatte  endog 
skrige  med  dem  og  deltage  i  deres  simple  Farcer.  I  over 
et  Aar  indfandt  der  sig  Deputationer  fra  Polkeselskaberne, 
som  oplæste  deres  overdrevne  eller  platte  Tirader  for  Skranken, 
og  Konventet  maatte  tilklappe  dem  Bifald.  I  9  Maaneder 
kom  Gadesangere  og  istemte  Lejlighedsviser,  og  Konventet 
maatte  stemme  i.  I  6  Uger  udfoldede  Kirkeskj ænderne 
deres  Bajadsstreger  i  Salen,  og  Konventet  maatte  ikke  blot 
finde  sig  deri,  men  endog  spille  en  Rolle  med.  Aldrig  er 
et  Senat  sunket  saa  dybt,  ikke  engang  i  det  kejserlige  Roms 
værste  Tider. 

Med  Enstemmighed  og  levende  Bifaldsklap  sender 
Venstre  i  Forening  med  Højre  Danton,  sin  naturlige  Fører 
og  Revolutionens  Leder,  til  Skafottet.  Med  Enstemmighed 
og  levende  Bifaldsklap  stemmer  Højre  i  Forening  med 
Venstre  for  den  revolutionære  Regerings  værste  Dekreter. 
Med  Enstemmighed  og  enthusiastiske  Beundringsraab  gjen- 
vælger  Konventet  stadig  den  Regering  af  Mordere,  som 
Sletten  afskyr,  fordi  det  er  Mordere,  Bjærget,  fordi  den 
decimerer  det.  Den  22de  Prairial  (Juni  1794)  har  hele 
Konventet  rakt  Hals;  den  8de  Thermidor  under  det  første 
Kvarter  efter  Robespierres  Tale  har  det  endnu  vedblevet 
dermed  og  vilde  rimeligvis  have  ladet  ham  raade,  hvis  ikke 
de  5  eller  6  Mennesker,  Robespierre  har  betegnet,  drevne 
af  Selvophold  eisens  dyriske  Drift,  havde  loftet  deres  Arm 
for  at  standse  Kniven.  Det  er  kun  den  personlige  Dødsfare, 
som  i  disse  skrækslagne  Sjæle  ved  en  endnu  større  Frygt 
kan  overvinde  Frygtens  indgroede  Vane.  Senere,  da  man 
spurgte  Sieyes,  hvad  han  i  denne  Tid  havde  gjort,  svarede 
han:    »Jeg   har   levet«.      I  Virkeligheden    var   han   og  de 

andre  reducerede  dertil,  de  have  opnaaet  det  for  enhver 
Pris.  Paa  Bebrejdelsen  for,  at  han  har  tiet,  svarer  han: 
»Hvad  nytter  mit  Glas  Vin  i  denne  Strøm  af  Brændevin?« 
Men  han  har  ikke  blot  tiet;  han  har  stemt,  givet  Love, 
dekreteret  med  det  enstemmige  Konvent;  han  har  deltaget 
i  at  g;jenvælge,  smigre  og  understøtte  Styrelsen  i  dens 
Plyndringer  og  Mord. 


II. 

I  Flora-Pavillonen  ved  Siden  af  Konventet  holde  de 
12  Konger,  som  det  har  givet  sig,  to  Gange  om  Dagen 
Møde  og  beherske  saa  vel  det  som  hele  Frankrig.  For  at 
indtage  denne  Plads  have  de  givet  Sikkerhedspanter:  de 
ere  alle  Revolutionsmænd  fra  gammel  Tid,  Kongemordere 
og  Fanatikere;  men  Almagtens  berusende  Vin  er  ikke  stegen 
dem  i  lige  Grad  til  Hovedet.  Fire  af  dem,  Robert  Lindet, 
Jean  Bon  Saint-André,  Prieur  de  la  Cote-d'Or  og  Carnot, 
sætte  sig  fast  i  deres  nyttige  specielle  Forretning  og  blive 
derved  tildels  beskyttede.  De  vilde  først  og  fremmest  have 
deres  nødvendige  Arbejde  udført  og  underordnede  Resten 
derunder,  endog  Theoriens  Fordringer  og  Klubbernes  Skraalen. 
For  Lindet  drejer  det  sig  fremfor  alt  om  at  skaffe  Nærings- 
midler til  de  Departementer,  som  ikke  have  Korn,  og  de 
Byer,  som  mangle  Bred,  for  Prieur  om  at  fabrikere  og  for- 
sende Beskøjter,  Brændevin,  Klæder,  Sko,  Krudt  og  Vaaben, 
for  Jean  Bon  om  at  ekvipere  Skibe  og  ruste  Mandskaberne, 
for  Carnot  om  at  udkaste  Planer  til  Felttog  og  lede  Hærenes 
Bevægelser:  saa  og  saa  mange  Sække  Korn  at  skaffe  til  en 
bestemt  Tid  til  den  eller  den  By,  saa  og  saa  mange  Rationer  om 
Maaneden  at  forarbejde  og  lade  transportere  til  et  bestemt  Sted 
paa  Grænsen,  saa  og  saa  mange  Fiskere  at  forvandle  til  Matroser 
eller  Artillerister  og  saa  og  saa  mange  Skibe  at  gjere  sejl- 
klare i  et  Fjerdingaar,  saa  og  saa  mange  Ryttere  og  Fod- 
folk   at   lade    marchere  ad  bestemte   Veje  for  at  naa  den 

eller  den  Dag  til  et  Vadested  eller  et  Bjærgpas,  se  det  er 
nøjagtige  Kombinationer,  som  rense  Aanden  for  dogmatiske 
Fraser,  stille  den  revolutionære  Jargon  i  Baggrunden  og 
bevare  en  Mands  sunde  Sans  og  praktiske  Fornuft,  saa 
meget  mere  som  tre  af  dem,  Jean  Bon,  gammel  Koffardi- 
kaptejn,  Prieur  og  Carnot,  Ingenierofficerer ,  ere  Folk  af 
Faget  og  selv  drage  af  Sted  for  at  lægge  Haand  paa  Værket. 
Jean  Bon  er  altid  i  Sendelse  paa  Kysterne  og  gaar  om  Bord 
paa  Skibene;  Carnot  paabyder  ved  Watignies  Jourdan  den 
afgjerende  Manøvre  og  marcherer  med  Geværet  i  Haanden 
med  Angrebskolonnerne.  De  have  naturligvis  ingen  Tid  til 
at  prale  i  Jakobinerklubben  eller  intrigere  i  Konventet: 
Carnot  lever  i  Udvalget  og  sine  Kontorer,  tager  sig  ikke 
Tid  til  at  gaa  hjem  og  spise  med  sin  Kone,  lader  sig  nøje 
med  et  lille  Brød  og  et  Glas  Limonade,  arbejder  16.  18 
Timer  i  Døgnet;  Lindet  tilbringer  Dag  og  Nat  med  at  læse 
Rapporter;  Jean  Bon  i  Træsko  og  Uldtrøje,  med  et  Stykke 
groft  Brød  og  et  Glas  daarligt  01,  skriver  og  dikterer, 
indtil  han  udmattet  kaster  sig  paa  en  Madrats  for  at  sove. 
Naar  man  forstyrrer  dem  og  sønderbryder  deres  Værktøjer, 
ere  de  naturligvis  ikke  tilfredse;  de  kjende  alt  for  godt  et 
brugbart  Værktøjs  Værdi,  og  til  deres  Arbejde  behøve  de 
duelige  og  arbejdsomme  Embedsmænd,  som  møde  nøjagtig 
paa  Kontoret,  ikke  i  Klubben.  Naar  en  af  deres  under- 
ordnede Embedsmænd  er  af  denne  Slags,  forsvare  de  ham, 
undertiden  med  Fare  for  deres  eget  Liv,  uden  at  frygte 
Robespierres  Fjendskab.  Cambon,  der  ligeledes  er  en  Slags 
Suveræn  i  sit  Finansudvalg,  beholder  i  Finansstyrelsen 
5—600  Embedsmænd,  som  ikke  have  kunnet  faa  Attest  for 
Borgersind,  og  som  Jakobinerne  stadig  angive  for  at  faa 
deres  Pladser.  Carnot  redder  og  ansætter  udmærkede 
Ingeniører,  til  Dels  Adelsmænd  og  Antijakobinere,  for  ikke 
at  tale  om  talrige  anklagede  Officerer,  som  han  retfærdiggjør, 
gjenindsætter  eller  opretholder.  Ved  disse  modige  og 
menneskelige  Handlinger  lette  de  deres  Samvittighed,  i  det 

mindste  til  Dels;  for  Resten  ere  de  ikke  Statsmænd  undtagen 
ved  Lejlighed  og  Tvang,  mere  ledede  end  Ledere,  Terrorister 
ved  Omstændighedernes  Magt  snarere  end  af  System  og 
egen  Drift.  Naar  Prieur  og  Carnot  i  Forening  med  de 
andre  Medlemmer  af  Velfærds-Udvalget  paabyde  Rov  og 
Mord  i  det  store,  er  det,  fordi  de  maa  underkaste  sig  Fler- 
tallet, om  de  end  have  stemt  derimod.  For  Beslutninger 
af  anden  Rang,  naar  der  ikke  har  været  nogen  fælles 
forudgaaende  Overvejelse,  er  det  enkelte  Medlem  ansvarligt 
og  første  Underskriver;  den  Underskrift,  som  de  tilføje  paa 
anden  Plads  og  uden  at  gjennemlæse  Beslutningen,  er  kun 
en  Formsag,  som  maa  være  mekanisk;  med  »4 — 500  Sager 
om  Dagen  at  expedere«  er  det  umuligt  at  bære  sig 
anderledes  ad;  at  læse  alt  vilde  være  en  »fysisk Umulighed«. 
Endelig,  siger  Carnot,  »er  ikke  den  almene  Vilje,  i  det 
mindste  den,  der  kommer  frem,  den  eneste,  paa  hvilken  en 
Regering  kan  støtte  sig,  ikke  selv  ultrarevolutionær?«  Med 
andre  Ord,  bør  man  ikke  snarere  høre  paa  5  eller  6  Slyngler, 
som  raabe  højt,  end  paa  100  skikkelige  Folk,  som  tie  stille? 
Med  denne  plumpe  Sofisme  forblinder  Carnot  til  sidst  sin 
Ære  og  Samvittighed:  han,  som  i  øvrigt  er  langt  mere  pletfri 
end  hans  Kolleger,  lider  ogsaa  en  moralsk  Lemlæstelse. 

Naar  Ødelæggelsen  er  saa  stor  i  en  redelig,  fast  og 
sund  Sjæl,  hvordan  maatte  den  saa  ikke  blive  i  fordærvede 
eller  svage  Hj ærter,  i  hvilke  de  onde  Drifter  allerede  vare 
fremherskende!  Og  saa  havde  de  ikke  Carnots  og  For- 
retningsmændenes Beskyttelsesmiddel,  Forfølgelsen  af  en 
begrænset  og  aabenbart  nyttig  Gjenstand.  Man  kalder  dem 
»Regeringsmændene«,  »de  revolutionære«  i  snævrere  Betyd- 
ning, »dem,  der  have  Myndighed  i  det  store«.  Opfindelsen, 
Indretningen  og  Anvendelsen  af  Rædslen  tilhører  dem;  de 
ere  de  anerkjendte  Høvdinger  for  Partiet  og  Regeringen, 
især  Billaud  og  Robespierre,  som  aldrig  benyttes  i  Sendelser 
og  ikke  et  Øjeblik  slippe  Haandtaget  paa  det  centrale 
Drivhjul:    den  første   er  aktiv  Politiker  og  har  tillige  med 

Collot  det  Hverv  at  sætte  de  nationale  Agenter,  Revolutions- 
Udvalgene  og  de  i  det  indre  udsendte  Repræsentanter  i 
Gang;  den  anden  er  Moralisten,  Læreren  og  Prædikanten, 
hvis  Hverv  det  er  at  hovmesterere  Konventet  og  indskærpe 
Jakobinerne  de  sande  Grundsætninger.  Bag  ved  ham  staa  hans 
næstkommanderende,  Couthon,  og  hans  Discipel,  Saint  Just, 
midt  imellem  dem  Barére,  Udvalgets  Ordfører,  et  simpelt 
Redskab,  men  uundværlig,  altid  rede  til  at  improvisere  en 
Fanfare  over  hvad  som  helst,  til  Ære  for  det  Parti,  som  in- 
struerer ham ;  under  dem  Sikkerheds-Udvalget,  Panis,  Vadier, 
Amar,  David  og  de  øvrige,  Entreprenører,  Referenter  og 
Agenter  for  den  almindelige  Proskription.  Deres  Embede 
har  efterladt  sit  Mærke  paa  dem:  man  kjender  dem  paa 
»deres  visne  Hudfarve,  deres  hule  med  Blod  underløbne 
øjne,  deres  hovmodige,  haanlige  Manerer.  Medlemmerne  af 
Sikkerheds-Udvalget  minde  om  gamle  Politichefer,  Velfærds- 
Udvalgets  Medlemmer  om  gamle  Ministre.  I  Konventet 
attraar  man  ivrig  den  Ære  at  tale  med  dem  og  at  tage 
dem  i  Haanden.«  Det  er  virkelig  ogsaa  dem,  der  regere; 
men  se,  paa  hvilke  Betingelser. 

Da  man  20  Aar  senere  i  en  Privatsamtale  spurgte 
Barére  om  Velfærds-Udvalgets  sande  Maal  og  inderste  Tanke, 
svarede  han:  »Vi  havde  kun  én  Tanke,  Selvopholdelsen, 
kun  én  Attraa,  at  bevare  vort  Liv,  som  enhver  af  os  ansaa 
for  truet.  Man  lod  sin  Nabo  guillotinere  for  ikke  selv  at 
blive  guillotineret  af  Naboen«.  »Hvor  ofte«,  siger  Carnot, 
»foretoge  vi  ikke  et  langvarigt  Arbejde  med  den  Overbe- 
visning, at  det  ikke  vilde  blive  os  forundt  at  fuldende  det.« 
»Uvisse«,  siger  Prieur,  »om  ikke  den  næste  Time  vilde  se 
os  for  Revolutions-Tribunalet  for  der  fra  at  vandre  til  Ska- 
fottet, forfulgte  vi  vort  Dagværk,  som  om  vi  havde  et  helt 
Liv  for  os.  Vi  vilde  ikke  dræbe  for  at  dræbe,  men  sejre 
for  enhver  Pris,  være  Herrer  og  skaffe  vore  Grundsætninger 
Magten«.  Det  er  sandt,  de  ere  Undersaatter  lige  saa  meget 
som   Herskere.     Ved   Udvalgets    Bord    under   deres   lange 

Nattemøder  sidder  deres  Suveræn,  en  frygtelig  Figur,  den 
revolutionære  Idé,  ved  deres  Side;  den  giver  dem  Magten 
til  at  dræbe  paa  den  Betingelse,  at  de  eve  den  mod  alle, 
følgelig  mod  dem  selv.  Henimod  Kl.  2  eller  3  om  Mor- 
genen, naar  de  ere  udmattede  og  ikke  vide,  om  de  skulle 
dræbe  til  højre  eller  til  venstre,  betragte  de  den  ængstelig 
og  forsøge  at  læse  dens  Vilje  i  dens  stive  Øjne.  »Hvem 
skal  man  ramme  i  Morgen?«  Altid  samme  Svar,  skrevet  paa 
det  uforanderlige  Spøgelses  Træk:  »Man  skal  ramme  Revo- 
lutionens Modstandere«,  og  under  dette  Navn  ere  alle  ind- 
befattede, som  skade  eller  ikke  godt  nok  tjene  Revolutionen 
ved  Handling,  Ord  eller  Tanke,  ved  Lidenskabelighed  eller 
Slaphed,  ved  Egoisme  eller  Ligegyldighed.  Det  gjælder  om 
at  sætte  Navne  under  denne  forfærdelig  vide  Arrestordre. 
Hvem  skal  sætte  dem?  Er  det  Billaud  eller  Robespierre? 
Skal  Billaud  sætte  Robespierres  Navn  eller  omvendt  tillige 
med  de  og  de  andre  Navne,  som  det  vil  behage  dem  at 
vælge  i  begge  Udvalgene?  Chabot,  Bazire,  Lacroix,  Danton 
vare  Medlemmer  af  dem,  og  efter  at  de  ere  udtraadte,  ere 
deres  Hoveder  faldne.  Hérault  Séchelles  var  endnu  en  af 
de  tolv,  da  en  Beslutning  af  de  11  andre  pludselig  greb 
ham  og  overgav  ham  til  Revolutions-Tribunalet  og  Bødlen. 
Til  hvem  af  de  11  kommer  nu  Raden?  Pludselig  bortført 
under  det  lærvillige  Konvents  enstemmige  Bifaldsklap,  efter 
3  Dages  retslig  Komedie,  vil  han  blive  slæbt  paa  Karren 
til  Revolutionspladsen,  og  Dagen  efter  vil  Folket  prise  sig 
lykkelig  ved  at  se  en  stor  Forræders  Navn  paa  Listen  over 
de  guillotinerede.  For  at  saaledes  den  eller  den  af  Dagens 
Konger  kan  gaa  over  fra  Statskalenderen  til  Listen  over  de 
døde,  behøves  der  kun  en  Aftale  mellem  hans  Kolleger,  og 
maaske  er  Aftalen  truffen.  Mellem  hvem  og  mod  hvem? 
Naar  de  11  sidde  omkring  deres  Bord,  beregne  de  Mulig- 
hederne og  huske  sig  om ;  der  er  Ord  faldne,  som  man  ikke 
glemmer.  Flere  Gange  har  Carnot  sagt  til  Saint  Just: 
»Du  og  Robespierre  stræbe  efter  Diktatormagten.«     Robes- 

pierre  har  sagt  tilCarnot:  »Ved  det  første  Nederlag  kommer 
Raden  til  dig«,  og  Saint  Just  har  sagt  til  ham:  »Du  har 
forbundet  dig  med  Patrioternes  Fjender;  vid,  at  et  Par  Ord 
fra  mig  vilde  være  tilstrækkelige  til  at  faa  dig  anklaget  og 
guillotineret  inden  to  Dage.«  Robespierre  har  en  Dag 
rasende  raabt,  at  Udvalget  sammensvor  sig  mod  ham,  og 
vendt  sig  mod  Billaud  med  de  Ord:  »Nu  kjender  jeg  dig.« 
Billaud  har  svaret:  »Jeg  kjender  ogsaa  dig  som  en  Mod- 
stander af  Revolutionen«.  —  Tavst  har  den  skæbnesvangre 
Figur,  som  troner  imellem  dem,  Furien,  ved  hvilken  de 
regere,  afgivet  sit  Orakel:  »De  af  eder,  som  ikke  ville 
være  Bødler,  ere  sammensvorne  og  Modstandere  af  Revo- 
lutionen«. 

Saaledes  vandre  de  i  12  Maaneder,  drevne  af  Theorien 
og  Frygten  som  af  to  Forke,  tværs  igjennem  det  røde  Hav, 
de  frembringe,  som  Dag  for  Dag  bliver  dybere,  uden  at 
nogen  af  dem  vover  at  skille  sig  fra  Gruppen,  medens  enhver 
af  dem  bliver  overstænket  af  det  Blod,  som  fra  den  andens 
Fødder  springer  op  i  Ansigtet  paa  dem.  Deres  Blik  for- 
styrres hurtig,  og  deres  Ords  Nedværdigelse  viser  deres 
Tankers  Sløvhed.  Naar  man  horer  de  to  sædvanlige  Ord- 
førere, Saint-Just,  som  redigerer  Proskriptionsdekreterne,  og 
Barére,  som  redigerer  alt  muligt,  men  især  de  militære 
Bekjendtgjorelser  og  Dekreterne  mod  Udlandet,  vil  man 
finde,  at  aldrig  nogen  offentlige  Personer,  som  have  talt  til 
Frankrig  og  Efterverdenen,  have  snakket  saa  overvættes 
ufornuftig  og  løjet  saa  uforskammet. 

Den  første,  stiv,  med  Hovedet  i  sin  høje  Krave,  mere 
belærende  og  bydende  end  Robespierre  selv,  foreskriver  fra 
Talerstolen  Franskmændene  Lighed,  Tarvelighed,  spartanske 
Sæder,  en  Hytte  med  Dydens  Glæder;  det  pa.sser  sig  godt 
for  Chevalier  de  Saint-Just,  fordum  Aspirant  til  en  Plads 
i  Greven  af  Artois's  Livvagt,  en  Hustyv,  der  har  solgt  sin 
Moders  Sølvtøj,  fortæret  Udbyttet  med  løsagtige  Kvinder  og 

skrevet  et  slibrigt  Digt.  Nu  er  han  højtidelig,  han  ler 
ikke  mere,  han  myrder,  men  med  hvilke  Beviser  og  hvilken 
Stil!  Der  er  ingen  Sammenhæng  eller  Udvikling  i  hans 
Tale;  han  tramper  paa  Stedet  og  opstabler  Aforismer  og 
Læresætninger.  Naar  han  kommer  til  Kjendsgjerninger, 
vrimler  hans  Tale  af  haaudgribelige  Bagvaskelser  under 
den  raaeste  Form;  han  søger  ikke  engang  at  skjule  dem 
under  en  Skygge  af  Sandsynlighed.  Basende  af  Beregning 
gjør  han  Vold  paa  Tankerne  og  Sproget.  Han  frister  til 
Spot;  men  Konventet  er  kun  i  Stand  til  Frygt.  Hans  Tale- 
maader  falde  oven  fra  i  ensformige  Slag  paa  de  bøjede 
Hoveder,  og  efter  5  eller  6  Slag  af  denne  Blyhammer  blive 
de  fasteste  Mænd  forfærdede  og  sløve;  naar  Saint- Just  for- 
sikrer noget  i  Udvalgets  Navn,  er  man  nødt  til  at  tro  det; 
hans  Ord  paabyde  Lydighed  og  taale  ingen  Prøvelse. 

I  en  ganske  anden  Tone  taler  den  anden  Ordfører, 
Barére,  en  bevægelig  og  utvungen  Gascogner,  som  spoger  i 
Velfærds- Udvalget,  gjør  sig  det  mageligt  midt  under  Myrde- 
rierne og  taler  om  Rædslen  som  om  den  simpleste  og 
uskyldigste  Ting  af  V^erden.  Om  Morgenen  modtager  han 
i  Sloprok  Ansøgernes  Skare,  tager  naadig  mod  deres  Bon- 
skrifter,  er  galant  mod  smukke  Damer,  sparer  ikke  paa 
Løfter  og  venlige  Smil;  men  bag  efter  kaster  han  Papirerne 
paa  Ilden.  Et  Par  Gange  om  Dg«n  spiser  han  til  Aften 
med  letfærdige  Kvinder  i  sit  smukke  Hus  i  Clichy,  gaar 
ind  paa  deres  Skinsyge  mod  en  Skjønhed ,  som  vil  bringe 
blonde  Parykker  i  Mode,  lader  en  Politibetjent  komme  og 
erklærer  med  Værdighed,  at  denne  Pynt  er  et  Tegn  paa 
aristokratisk  Sindelag;  og  Dagen  efter  kommer  der  Forbud 
mod  Parykker;  Barére  morer  sig  kostelig  over  denne  Spas. 
Paa  lignende  Maade  driver  han  Spøg  med  sine  Beretninger 
og  improviserer  dem  med  største  Lethed.  Han  behøver 
ikke  at  tænke  for  at  tale;  Ordet  er  ham  et  uafhængigt 
Organ,    i  hvis  Veltalenhed   det   ligegyldige  Hjærte   og  den 

tomme  Hjærne  ikke  have  nogen  Del.  flans  Ordskvalder 
er  nu  Frankrigs  officielle  Tale;  det  er  denne  Frasefabrikant, 
denne  tilkommende  Politispion  for  Kejserdømmet,  denne 
spøgefulde  Opfinder  af  de  blonde  Parykkers  Sammensværgelse, 
som  Regeringen  sender  paa  Talerstolen  for  at  forkynde 
Sejre  og  proklamere  Krigen  paa  Liv  og  Død. 

(Sluttes.) 

S.  B.  Thrige. 


^^^^V''^]'■ 

(Sluttet.) 


VIII. 

Ferierne. 

JNaar  vi  have  set,  at  Prygl  mentes  at  være  et  uund- 
værligt Krydderi  for  at  faa  de  tørre  Videnskaber  til  at  glide 
ned,  og  at  Skolelivet  i  det  hele  taget  var  langt  fra  at  være 
tillokkende ,  maa  vi  til  visse  undres  over,  at  Latinskolerne 
kunde  være  opfyldte,  ja  til  sine  Tider  endog  overfyldte;  vi 
maatte  snarest  tænke,  at  Disciplene  vilde  have  hastet  med 
at  faa  deres  Skolegang  afsluttet  for  at  komme  til  Universi- 
tetets Frihed;  men  dette  var  langt  fra  at  være  Tilfældet, 
og  det  af  forskjellige  Grunde;  thi  dels  var  jo  Skolen  et  Slags 
Forsørgelsesanstalt ,  saa  de  Disciple,  der  havde  opnaaet  at 
blive    Løbedegne,    vare    langt    bedre    stillede   i    økonomisk 


*)  Forfatteren  skal  gjøre  opmærksom  paa,  at  hele  denne  Skildring 
at  Livet  i  Latinskolerne  blev  forfattet  i  Vinteren  1884—85  og 
indsendt  til  Red.  af  Hist.  Ark.  i  Februar  1885,  saa  den  altsaa 
er  skreven  uafhængig  af  7de  Bog  af  Dr.  Troels  Lunds  Danm. 
og  Norges  Historie,  der  udkom  henimod  Slutningen  af  samme 
Aar,  og  hvori  bl.  a.  omtales  en  Del  af  de  samme  Forhold, 
der  behandles  i  disse  sidste  Afsnit-,  det  var  tilfældige  Om 
stændigheder,  der  gjorde,  at  denne  Skildring  ikke,  som  op- 
rindelig Bestemmelsen  var,  blev  trykt  i  Aargangen  1885 
af  Hist.  Ark. 

Henseende,  end  de  vilde  blive  det  som  akademiske  Borgere; 
dels  vare  Datidens  Studenter  vel  næsten  under  lige  saa 
stærk  Tvang  og  Disciplin,  som  Skolens  Peblinge  og  Degne . 
Universitetets  Fængsel  (»carcer«)  var  et  Lokale,  Studenterne 
meget  let  kom  til  at  stifte  Bekjendtskab  med.  Og  hvor 
stor  Tvang  der  end  hvilede  paa  Disciplene,  havde  de  dog 
i  visse  Henseender  en  næsten  ubunden  Frihed;  det  er  en 
af  de  store  Modsætninger,  der  træde  saa  skarpt  frem  i 
Datidens  Skoleliv,  som  næsten  var  en  Blanding  af  Tyranni 
og  Anarki. 

Det  var  meget  langt  fra,  at  alle  Aarets  Dage  vare 
Skoledage ;  ikke  at  tale  om,  at  der  om  Søndagene  og  Hellig- 
dagene selvfølgelig  ikke  læstes  i  Skolerne,  var  der  desuden 
saa  mange,  baade  avtoriserede  og  ikke-avtoriserede,  Ferier, 
at  man  har  kunnet  gjøre  den  Sandsynlighedsberegning,  at 
der  i  visse  Skoler  til  visse  Tider  kun  læstes  omtrent  en 
Tredjedel  af  Aarets  Dage;  paa  sine  Steder  var  der  Ferie 
fra  tre  Uger  for  Jul  til  Kyndelmisse,  altsaa  hele  December 
og  Januar;  Paaske  og  Pinse  skaffede  hver  et  Par  Ugers 
Frihed ;  Sommerferien  varede  ogsaa  et  Par  Maaneder ;  nogle 
Uger  før  Mortens  Dag  vare  ligeledes  fri,  for  saa  vidt  de 
kun  benyttedes  til,  at  Disciplene  i  dem  bleve  indøvede  i 
de  Salmer  og  Sange,  de  skulde  opvarte  med  paa  de  fore- 
staaende  Hellig- Aftener-,  hertil  kommer,  at  mange  baade 
hele  og  halve  Dage  vare  fri  paa  Grund  af  Skolens  Personales 
kirkelige  Forretninger,  og  at  de  Disciple,  der  fungerede  som 
Degne  i  Landsbyerne,  just  ikke  skyndte  sig  med  at  vende 
tilbage  til  Skolen,  men  trods  gjentagne  Forbud  kunde  ud- 
strække deres  Fraværelse  endog  en  hel  Uge ;  den  Dag ,  en 
ny  Discipel  var  bleven  optagen  i  Skolen,  eller  en  var  bleven 
opflyttet  i  en  højere  Klasse,  havde  Disciplene  i  Regelen  fri, 
og  da  Dagen  som  oftest  fejredes  med  et  Gilde,  den  ny 
Kammerat  maatte  give  for  at  slippe  lidt  lempelig  eller 
helskindet  over  Formaliteterne  ved  Optagelsen,  vare  Hovederne 
den    næste   Dag    for    det   meste  i  en  saadan   Tilstand,    at 

Lærerne  have  fundet,  at  deres  Disciple  have  va?ret  bedst 
tjente  med  at  lade  Skoleg jerningen  hvile  den  Dag.  Baade 
Rektoren  og  Hørerne  vare  desuden  meget  tilbøjelige  til  at 
give  Skolen  fri,  selv  i  længere  Tid;  ja  en  enkelt  Rektor 
findes  endog  at  være  rejst  bort  et  halvt  Aar  uden  nogen 
Tilladelse  fra  sine  foresatte,  og  kun  en  stræng  Trusel  om 
øjeblikkelig  Afskedigelse  formaaede  ham  til  at  vende  tilbage, 
meget  imod  sin  Vilje;  ligeledes  bevirkede  de  jævnlige 
Vakancer  hyppig  langvarige  Ferier;  naar  der  indtraf  »Pest« 
(i  Regelen  kaldtes  enhver  Epidemi  »Pest«)  —  og  det  var 
ikke  sjældent  — ,  lukkedes  Skolen  for  hele  Aar  ad  Gangen, 
og  de  udenbys  Disciple  hjemsendtes;  ellers  maatte  de  i 
Regelen  blive  i  Byen,  selv  i  de  lange  Ferier,  —  det  var 
fiæsten,  som  om  den  Omstændighed,  at  de  vare  blevne 
optagne  i  Skolen,  havde  ikke  alene  slappet,  men  saa  godt 
som  løst  det  Baand,  der  skulde  binde  dem  til  Hjemmene, 
hvor  det  synes,  som  om  de  ikke  have  været  videre  kjær- 
komne Gjæster;  der  udgik  da  ogsaa  1621  et  kongeligt 
Forbud  imod,  at  Skolerne  maatte  faa  fri  i  Hundedagene; 
Grunden  til  dette  Forbud  var,  at  den  fynske  Biskop  Hans 
Mikkelsen  havde  fraraadet  Ferier,  »efterdi  det  er  aldeles 
ufornødent,  og  Disciplene  saa  vel  som  deres  Forældre  have 
af  saadan  Hjemlov  stor  Skade.« 

At  Livet  i  Latinskolerne  have  haft  sine  Lyssider  og 
sine  Tillokkelser  for  Disciplene,  vil  man  kunne  indse;  de 
unge  Mennesker  havde  et  frejdigt  og  forhaabningsfuldt  Sind, 
og  de  vidste  jo,  at,  selv  om  Vejen  var  trang  og  tornefuld 
for  dem,  maatte  de  dog  nødvendig  vandre  ad  den,  naar  de 
vilde  naa  det  Maal,  de  havde  sat  sig,  hvilket  i  de  aller- 
fleste Tilfælde  var  at  havne  i  en  landlig  Præstegaard. 
Vi  kunne  godt  tænke  os,  at  det  har  været  en  Fornøjelse 
for  dem  at  gaa  omkring  i  Byen  og  synge  for  godt  Folks 
Døre,  ligesom  de  heller  ikke  have  været  kjede  af  den  Ad- 
spredelse, deres  Omløben  paa  Landet  bragte  dem;  men 
rigtignok  var  dette    halvvejs   vagabonderende  Liv  jo  næppo 

Historisk  Arkiv.  IL  1886.  7 


96  Livet  i  Latinskolerne  i  tidligere  Tid. 

til  Gavn  for  dem  i  moralsk  Henseende,  i  det  de  derved  let 
tik  saadanne  Tilbejeligheder,  som  senere  i  Livet  bleve  dem 
til  Ødelæggelse  og  Fordærvelse. 


IX. 

Skolekomedier. 

Ligesom  vi  oven  for  have  set,  at  Skolevæsenet  i  det 
hele  taget  kan  siges  at  være  som  en  Plante,  der  fra  katolsk 
Grund  er  omplantet  i  evangelisk  Jord,  saaledes  gjælder 
egentlig  det  samme  om  de  Forlystelser,  Skolen  havde  at 
tilbyde  sine  Disciple,  forst  Opførelsen  af  Skuespil.  I  Slut- 
ningen af  Middelalderen  var  der  ofte  blevet  opført  Skuespil 
af  bibelsk  Indhold;  Forfatterne  eller  Bearbejderne  vare 
gejstlige  Mænd,  de  agerende  Personer  vare  de  vordende 
Præster,  hvis  Lærere  tillige  vare  Instruktører,  og  Stedet, 
hvor  Forestillingerne  gaves,  var  i  Regelen  Kirkegaardene 
eller  endog  selve  Kirkernes  Kor;  det  viser  sig  altsaa  heraf, 
at  Opførelsen  af  disse  Skuespil  (»Mysterier«  eller  »Morali- 
teter«) i  alt  Fald  til  Dels  betragtedes  som  en  gudstjenstlig 
Handling;  disse  halvt  eller  helt  bibelske  Skuespil  vedbleve 
efter  Reformationen,  og  det  er  vel  nok  faldet  de  strænge 
Pietister,  for  hvem  alt,  hvad  der  mindede  om  Skuespil,  var 
at  betragte  som  »Djævelens  Gjerninger«,  lidt  for  Brystet, 
at  selv  Morten  Luther  anbefalede  Skuespil,  og  det  ikke 
alene  Tragedier,  men  ogsaa  den  komiske  Retning  af  Dramaet. 
Omkring  ved  Reformationstiden,  da  de  latinske  Klassikere 
fremdroges  af  Glemselen,  skete  der  ogsaa  nogen  Forandring 
med  Skolekomedierne;  de  gamle  bibelske  Stykker  vedbleve 
at  spilles,  men  afvexlede  nu  med  de  latinske  Komedieskrivere, 
især  Terents,  selvfølgelig  paa  Latin,  og  Hensigten  dermed 
var  mest,  at  det  skulde  være  en  latinsk  Sprogøvelse;  det  er 
derfor  temmelig  rimeligt,    at  Udførelsen  af  disse  Komedier 

ikke  har  været  til  ublandet  Grlæde  for  de  spillende  Disciple. 
Fornøjeligere  har  det  naturligvis  været  for  dem,  naar  de 
kom  til  at  spille  i  danske  Stykker,  og  man  begyndte  da 
ogsaa  ved  Reformationstiden  at  forfatte  saadanne,  enten 
over  bibelske  Æmner,  og  især  vare  Susannas  Fristelse, 
Jeftas  Løfte  og  Abrahams  Historie  yndede  Gjenstande  for 
den  dramatiske  Behandling,  eller  ogsaa  var  det  verdslige 
Æmner;  nogle  af  disse  Stykker  ere  i  de  senere  Aar  blevne 
udgivne  og  give  et  ganske  godt  Indblik  i  Tidsalderens 
Sæder  og  Levevis.  Disse  Skolekomedier  vedvarede  indtil 
omtrent  ved  Midten  af  det  syttende  Aarhundrede,  da  for- 
skjellige  sammenstødende  Omstændigheder  —  de  store  og 
langvarige  Krige,  et  egentligt  Komedievæsens  Opkomst,  og 
vel  især  Følelsen  af,  at  megen  Tid  spildtes  for  Disciplene  — 
voldte,  at  Skolernes  Skuespil,  hvis  Glansperiode  desuden  var 
forbi,  nu  helt  forsvandt.  Tidligere  havde  der  vel  ved  alle 
Landets  Skoler,  eller  dog  ved  de  fleste  af  dem,  jævnlig,  om 
end  ikke  aarlig,  været  opført  Skuespil,  meget  ofte  endog 
tre  Dage  i  Rad,  forskjellige  Stykker  hver  Dag,  og  Rektorerne 
have  sat  en  Ære  i,  at  deres  Disciple  skilte  sig  godt  fra 
deres  Præstationer;  men  hvor  megen  Umage  de  end  have 
gjort  sig,  vilde  vi,  dei'som  vi  i  vor  kritiske  Tid  kom  til  at 
se  en  saadan  »Dilettantforestilling«,  dog  næppe  vende  hjem 
med  Tilfredsstillelse  over  den  »Kunstnydelse«.  Hvor  en 
Skoles  Rektor  tillige  var  Forfatter  af  Skuespillet,  har  han 
naturligvis  med  særlig  Lyst  og  Interesse  indøvet  sine  Dis- 
ciple, saaledes  som  Hieronymus  Justesen  Ranch,  der  baade 
var  Præst  og  Rektor  i  Viborg,  da  denne  Skoles  Disciple 
spillede  for  Kong  Frederik  den  anden  den  Gang,  han  1584 
var  i  Viborg  for  at  faa  sin  Søn  kaaret  til  sin  Eftermand; 
Kongen  var  saa  tilfreds  med  Præstationerne,  at  han  skjæ^nkede 
Viborg  Skole  tyve  Læster  Korn  til  tredive  fattige  Disciples 
Underhold;  men  da  havde  man  ogsaa  gjort  sig  saa  megen 
Møje  for  at  opnaa  et  godt  Resultat,  at  Ranch  selv  havde 
paataget    sig    at    spille    Stykkets    vanskeligste    Rolle    — 

Narren!  Hvad  der  ogsaa  bidrog  til  at  vække  Rektorernes 
Iver,  var,  at  de  gjærne,  naar  en  Forestilling  var  gaaet  rigtig 
godt,  tik  et  Gratiale  af  Magistraten. 

Vi    skulle    her    ikke   komme   nærmere   ind  paa  Skole- 
komedierne som  æstetiske  eller  litterære  Produkter,    hvilket 
Æmne  flere  Gange  i  vort  Aarhundrede  er  blevet  behandlet, 
og    med    Hensyn    til    Forfatterne    indskrænke    os    til    den 
Bemærkning,  at  to  Mænd,  der  senere  bleve  Biskopper  her  i 
Landet,    i  deres  yngre  Dage,    som  Rektorer,    have  forfattet 
Skuespil,    som  de  lode  deres  Disciple  »lege«;    det  var  den 
helsingørske    Rektor   Albert  Hansen,    der   1593  døde   som 
Biskop  i  Aarhus,    og  Pe^ier  Hegelund,    først  Rektor  i  Ribe 
og  død  1614  som  Ribe  Stifts  Biskop.     Det  eneste  Exempel, 
der  kjendes  paa,    at  en  Rektor  har  stillet  sig  uvillig  over 
for  disse  Komedier,   er  da  den  kjøbenhavnske  Rektor  Olaus 
Theophilus    1573   forbød   sine  Disciple  at  spille  dem,    især 
de   danske;    som    Modsætning    hertil    kan    anføres,    at   der 
Aaret  efter  i  de  viborgske  Skolelove  optoges  den  udtrykkelige 
Befaling,    at  alle  Disciplene  skulde  møde,   og  de,  der  ikke 
spillede  med  i  Stykkerne,  skulde  hjælpe  til  med  Opførelsen 
af  Theatret  o.  lign.;    udeblev  nogen,    skulde  han  mulkteres 
eller  straffes  paa  anden  Maade  som  for  en  anden  Forsømmelse. 
Skuespillene    opførtes    vistnok    kun    i  Tiden    nærmest 
efter    Reformationen   i    Kirkernes    Kor;    efterhaanden    som 
de  tabte  deres  kirkelige  Præg,  har  man  fundet  det  upassende 
at  benytte  Kirken  til  slige  Forlystelser,  og  Skuepladsen  blev 
da  om  Vinteren  enten  Raadhuset  eller  Skolelokalet,    og  om 
Sommeren  en  aaben  Plads,  især  brugtes  Kirkegaardeu  hyppig, 
eller   der  spilledes  i  Slotsgaarden   eller  paa  Raadhustorvet. 
I  de  større  Kjøbstæder  synes  det,    at  man  har  stræbt  efter 
hvert  Aar  at  give   Forestilling;    men   ellers   spilledes   der, 
naar  ydre  Anledning   gaves,    som  vi  for  saae  i  Viborg  ved 
Kristian  den  fjerdes  Hylding,  ligesom  ogsaa  i  1577  samme 
Prins's  Fødsel,    der  hilsedes  med  Jubel  rundt  om  i  Landet, 
er  bleven  fejret  ved  Skuespil,  baade  af  Studenterne  i  Kjøben- 

havn  og  af  Skolerne  omkring  i  Provinserne;  andre  højtidelige 
Begivenheder,  der  dog  havde  mere  lokal  Interesse,  affødte 
undertiden  Skolekomedie;  f.  Ex.  da  Biskop  Jersin  i  Ribe 
i  1630  blev  gift  med  sin  tredje  Hustru,  havde  Rektoren 
Jens  Kjeldsen  forfattet  et  Skuespil  over  det  yndede  Æmne 
»Josefs  Historie«,  hvilket  han  lod  blive  spillet  af  sine 
Disciple,  men  han  høstede  ikke  Ros  som  dramatisk  For- 
fatter; i  Ribe  fandt  Opførelsen  Sted  paa  et  Stykke  afKirke- 
gaarden,  som  ligger  øst  for  Domkirken  og  kaldtes  »Pallads- 
jorden«,  efter  det  »Pallads«,  der  byggedes  derpaa  til  Brug 
for  Komedierne.  En  saadan  midlertidig  Scene  var  naturligvis 
saare  primitivt  indrettet,  og  naar  der  i  Stykkerne  taltes  om 
Slotte  og  Haver  o.  lign.,  stilledes  der  store  Fordringer  til 
Tilskuernes  Fantasi;  et  saadant  »Pallads«,  der  kun  skulde 
staa  nogle  faa  Dage,  var  selvfølgelig  bygget  meget  skrøbeligt, 
saa  det  kunde  være  forbundet  med  Fare  for  de  spillende  at 
færdes  deri;  værst  gik  det  dog  i  en  lille  Kjøbstad,  hvor 
»Dommedag«  skulde  fremstilles;  da  Skolen  ikke  kunde 
raade  over  et  tilstrækkeligt  Personale,  havde  man  faaet 
nogle  af  Byens  Borgere  til  at  overtage  de  vigtigste  Roller; 
efter  Stykkets  Indretning  skulde  de  gode  Engle  staa  foran 
paa  Theatret,  og  bag  ved  dem  de  onde  Engle;  Paradis  og 
Helvede  vare  i  Baggrunden,  og  fra  Himlen  skulde  Verdens 
Dommer  komme  i  megen  Pragt  og  Herlighed :  men  uheldig- 
vis har  Maskinmesteren  ikke  forstaaet  sin  Kunst,  og  da 
Dommeren  skulde  dale  ned,  gik  noget  Træværk  i  Stykker, 
saa  alt  blev  en  grænseløs  Uorden;  Dommeren,  der  svævede 
i  Luften  i  den  yderste  Fare  for  at  falde  ned,  raabte  til  de 
gode  Engle,  at  de  skulde  komme  for  at  hjælpe  ham,  men 
da  de  stod  nærmest  ved  Udgangen,  skyndte  de  sig  med  at 
redde  sig  selv  ved  Flugt;  han  anraabte  da  de  onde  Engle 
om  Hjælp,  men  ogsaa  disse  ilede  fra  det  brændende  Helvede 
til  Udgangen;  og  han  vilde  ufejlbarlig  være  styrtet  ned  og 
have  slaaet  sig  ihjel,  hvis  ikke  nogle  af  Tilskuerne,  der 
misundte  ham  hans  Glorie,  endelig  havde  forbarmet  sig  over 

ham  og  hjulpet  ham  ned,  efter  at  han  højtidelig  havde 
maattet  love  ikke  oftere  at  paatage  sig  en  saa  ansvarsfuld 
Rolle.  —  Stilledes  der  end  kun  sraaa  Fordringer  efter  Tidens 
Tarv  til  Dekorationer  og  Scenens  øvrige  Udstyrelse,  har 
man  heller  ikke  været  saa  nøjeregnende  med,  om  Kostumerne 
passede  til  Tid  og  Forhold;  de  spillende  Disciple,  der  jo 
ellers  vare  vante  til  at  gaa  i  den  tarvelige  sorte  Dragt, 
vare  alt  for  glade  ved  en  saadan  Anledning  til  at  komme  i 
spraglede  og  guldgalonerede  Klæder,  til  at  de  skulde  lade 
Lejligheden  gaa  unyttet  forbi ;  i  et  Stykke  »Samsons  Fængsel« 
fremtræder  Samson  »herlig  pr3^det  med  Klæder  og  Kølle 
og  udi  Støvler«,  og  i  »Salomons  Hylding«  meder  Høveds- 
manden Joab  »med  Guld  klæder  og  Tezak«.  Da  Disciplene 
selv  naturligvis  ikke  vare  i  Besiddelse  af  en  saa  kostbar 
Garderobe,  maatte  de  laane  sig  frem  hos  deres  rige  og  for- 
nemme Velyndere  i  Byen,  hvorfor  der  ogsaa  i  Epilogen  til 
en  Komedie  ydes 

„synderlig  Tak  og  Ære 
„til  alle  dem,  som  i  disse  Dage 
„med  vore  Personer  havde  Umage 
„dennem  at  udklæde  og  staffere". 

Naar  da  Skuespillene  vare  forbi,  begyndte  Skolens  Tvang 
igjen,  alt  i  den  gamle  Trædemølle;  men  vi  tør  antage,  at 
denne  Afbrydelse  dog  for  det  meste  har  været  til  For- 
friskning for  de  stakkels  F*eblinge  og  Degne;  de,  som  maaske 
have  haft  mest  Fornøjelse  deraf,  have  vistnok  været  de 
Forældre,  der  havde  været  saa  heldige,  selv  om  de  ikke 
forstode  et  Ord  af  hvad  der  blev  sagt,  dog  at  opnaa  en  Plads, 
hvor  de  kunde  have  deres  Gammen  af  at  se  deres  egne  og 
andre  Byens  Børn 

„i  Klæder  bolde, 

„hvorledes  de  sig  skikke  og  skaa, 

„og  artig  holde". 

Vi  skulle  ogsaa  haabe,  at  Lærerne  have  været  saa  humane 
og  betænksomme,  saa  længe  Prøverne  og  Skuespillene  varede, 

at  dispensere  fra  den  strænge  Bestemmelse  om,  at  Disciplene 
al  Tid,  ogsaa  uden  for  Skolen,  skulde  tale  Latin  indbyrdes; 
ellers  vilde  Fornøjelsen  vist  have  været  temmelig  blandet. 
Det  har  sikkert  været  et  stort  Savn  for  de  fleste  Disciple, 
da  Skolekomedierne  ophørte  i  den  sidste  Halvdel  af  det 
syttende  Aarhundrede;  thi  det  var  ikke  mange  Forlystelser, 
der  faldt  i  deres  Lod. 


Andre  Forlystelser. 

Ikke  alene  var  naturligvis  Kortspil,  Tærningspil  og  al 
"Slags  Svir  strængelig  forbudt  —  hvilke  Forbud  meget  ofte 
overtraadtes;  men  heller  ikke  saadanne  uskyldige  Ting  som 
at  løbe  paa  Isen  eller  slaas  med  Snebolde  vare  tilladte,  af 
Omsorg  for  Disciplenes  Liv  og  Helbred.  I  nogen  Tid  havde 
det  enkelte  Steder  været  Skik,  at  Disciplene  holdt  Baller; 
her  maa  det  nok  siges,  at  der  var  god  Grund  for  Skolernes 
Bestyrelse  til  at  forbyde  de  aldeles  ukontrollerede  Sammen- 
komster af  Drenge  og  unge  Mennesker  med  ganske  unge, 
hel-  eller  halvvoxne  Piger,  da  Følgen  deraf  let  kunde 
blive  de  »ubetimelige  Forbindelser«,  som  Skolelovene  med 
rette  havde  nedlagt  strængt  Forbud  imod ;  som  en  Erstatning 
søgte  da  velvillige  Rektorer  i  senere  Tid  at  faa  Beboerne 
til  at  give  Disciplene  Adgang  til  Familiekredsene;  men  det 
varede  længe,  inden  det  kunde  lykkes  at  faa  de  bedre  Hjem 
i  Byerne  til  at  aabne  sig  for  Disciplene,  der  stadig  regnedes 
som  en  ringere  Kaste;  det  er  underligt  nok  at  tænke,  at  en 
Mand  kunde  vende  tilbage  i  en  Præsts  ansete  Stilling  til 
en  By,  hvor  han  maaske  nogle  faa  Aar  i  Forvejen,  medens 
han  søgte  Skolen,  end  ikke  var  værdig  til  at  sidde  ved  en 
simpel  Haandværksmands  Bord,  men  skulde  spise  »Naadsens- 
Kost«  sammen  med  Tyendet. 

Der  var  dog  i  Skoleverdenen  noge  Forlystelser,  som 
vare  avtoriserede ,  og  ligesoai  Skolekomedierne  oprindelig 
hvilede  paa  et  katolsk  Grundlag,  kan  det  ogsaa  siges  om 
disse  andre  Skoleforlystelser,  at  de  havde  samme  Udspring; 
her  tamkes  paa  de  Fester,  der  holdtes  regelmæssig  hvert 
Aar  paa  bestemte  Dage,  og  af  hvilke  vi  have  Beretning  om 
nogle;  de  bestode  for  det  meste  af  Optog  af  Disciplene,  som 
samtidig  afsang  Salmer  og  andre  til  Festen  passende  Sange ; 
men  at  det  ved  disse  Processioner  ikke  al  Tid  er  gaaet  saa 
sømmeligt  til,  som  det  burde,  se  vi  bedst  af,  at  det  Ord, 
hvorved  Festlighederne  benævnedes,  »Optog«,  fra  den  op- 
rindelige Flertalsform  »Optoger«  er  gaaet  over  til  at  blive 
»Optøjer«.  En  saadan  Fest  var  Gregorii-Festen,  der  fejredes 
tolvte  Marts  (Gregorii  Da^?)  til  Minde  om  Pave  Gregor  den 
store,  som  havde  taget  sig  meget  af  Undervisningen  og  især 
af  Kirkesangen;  Festen  bestod  i  et  højtideligt  Optog  under 
Anførsel  af  en  i  fuldt  Bispeskrud  klædt  Discipel,  der  var 
omringet  af  en  Skare  hvidklædte  Kammerater,  som  skulde 
forestille  Engle;  denne  Fest  har  dog  større  Betydning  for 
Tyskland,  hvor  den  almindelig  fejredes,  end  for  os  her  i 
Danmark;  thi  vi  have  kun  enkelte  Spor  af  den  i  de  danske 
Skoler  nord  for  Flensborg.  En  anden  Fest,  nemlig  Faste- 
lavnsfesten, bestod  i,  at  Disciplene  udklædte  og  maskerede 
løb  omkring  paa  Gaderne  og  i  Husene  og  »bedreve  alle 
Haande  Skalkhed«,  hvorfor  denne  Karnevalslystighed  tillige 
med  det  dermed  forbundne  Tiggeri  strængelig  forbødes  af 
Kristian  den  anden,  og  den  synes  heller  ikke  senere  at  være 
kommen  i  Hævd  igjen,  medens  det  er  sandsynligt,  at  man 
som  et  Slags  Erstatning  derfor  i  Regelen  har  valgt  at  hen- 
lægge Opførelsen  af  Skolekomedierne  til  Tiden  omkring 
Fastelavn.  En  Dag,  der  vel  Aar  efter  Aar  regnedes  for  en 
særlig  Festdag  saa  vel  for  Disciple  som  for  Lærere,  var 
St.  Thomæ  Dag  (21de  December),  den  Dag  paa  hvilken 
som  oftest  de  fleste  Steder  Juleferien  skulde  tage  sin 
Begyndelse;    men  der  var  da  ogsaa  Grund  til  Glæde  baade 

for  gamle  og  unge;  Disciplene  fik  den  Dag  de  dem  tildelte 
Legater  udbetalte,  og  Klæder  og  andre  milde  Gaver  uddeltes 
til  de  fattige  Peblinge,  hvorimod  de  mere  velhavende  paa 
samme  Dag  bragte  deres  Gaver  til  Lærerne,  og  det  synes 
som  om  Lærere  og  Disciple  kappedes  med  hinanden  om  i  Skolen 
at  more  sig  med  alskens  Løjer  og  Lystighed  og  saaledes 
tage  Forskud  paa  Julens  Glæder.  Endnu  haves  der  vel 
Minder  om  Thomasfesten,  men  matte  Minder  fra  dens  Glans- 
periode; thi  det  er  i  det  hele  gaaet  saaledes  med  de  Forhold, 
der  i  tidligere  Tid  fandtes  ved  Latinskolerne,  at  de  i  Aarenes^ 
eller  Aarhundredernes  Løb  ere  gaaede  over  til  Almue-  og 
Pogeskolerne;  medens  det  var  Latinskolernes  Peblinge  og 
Degne,  der  sang  for  Døre  paa  Helligaftnerne,  er  det  nu 
Fattigskolernes  Bo rn,  som  paa  den  Maade  bede  godt  Folk  om 
en  Skjærv;  »vor  Frue  Skoles«  latinske  Drenges  »Omløben 
og  Tryglen«  i  Fastelavn  var  i  Kjøbenhavn  reduceret  til 
Fattigbørnenes  »Herre,  hiv,  hiv«,  indtil  ogsaa  dette  Minde 
fra  fordums  Dage  blev  anset  for  ikke  at  passe  for  vort  Aar- 
hundrede;  og  angaaende  Thomasfesten  skal  jeg  kun  nævne^ 
hvad  vistnok  endnu  ikke  er  gaaet  i  Glemme  i  Horsens,  at 
de  Børn,  der  lærte  at  stave  samt  lærte  Tabel  hos  »Læremo'r 
i  Tonbogade«,  kom  til  hende  med  Gaver  fra  deres  Forældre 
paa  St.  Thomæ  Aften,  og  til  Gjengjæld  af  den  gamle  Kone 
trakteredes  med  et  Festmaaltid,  hvis  Hovedbestanddel  var 
Kommenskringler ,  saa  den  Aften  i  al  sin  Tarvelighed  blev 
for  dem  en  Glædesfest,  de  mindedes  længe. 

1  de  forskjellige  Skoler  har  der  været  Festligheder  af 
mere  lokal  Betydning;  fra  Ribe  omtales  saaledes  »Tranedans« 
som  »en  sær  Dans,  Skolens  Personer  danse  ude  paa  Engene, 
naar  Høet  indhøstes,  et  Parti  staaende  paa  de  andres  Axler«. 
Lysten  til  at  se  denne  sære  Tranedans  har  vistnok  fort 
Byens  Borgere  ud  i  p]ngene,  »paa  Holmene«;  og  skjont 
Tranedansens  Tid  er  forbi,  anses  det  endnu  næsten  som  en 
Pligt  for  enhver  god  ripensisk  Borger,  der  paa  nogen  Maade 
kan,  -at  tage  ud  paa  »Holmene«  Søndagen  efter,  at  Høet  er 

slaaet,  og  inden  det  er  hjemkørt  (»Holmesøndag«);  de  more 
sig  da  der  ude  saa  godt,  at  mange  i  de  næste  Dage  lide  af 
Hovedværk,  som  dog  paa  Grund  af  Anledningen  faar  det 
formildende  Navn  »Holmesyge«.  —  I  Aarhus  havde  den 
oftere  nævnte  bekjendte  Rektor  Morten  Borup  opfundet 
»Narredansen«,  som  han  øvede  sine  Disciple  i;  den  have  de 
formodentlig  danset,  naar  han  førte  sine  Drenge  ud  i  Mark 
og  Eng;  thi  det  er  jo  ham,  om  hvem  Steen  Blicher  skriver 
i  Mindedigtet: 

„Han  lærer  dem  ej  alene 

ud  af  den  prentede  Bog; 

i  Mark  og  blandt  løvrige  Grene 

han  fører  den  muntre  Pog; 

dér  lærer  han  ham  at  tyde 

Naturens  klassiske  Stil, 

og  Livet  at  bruge  og  nyde, 

og  glatter  dets  Rynker  med  Smil". 

Morten  Borup,  der  næsten  staar  som  en  Undtagelse  fra  sin 
Tid,  er  Forfatteren  af  den  bekjendte,  ungdomsfriske  og  livs- 
glade Maj  sang 

„In  vernalis  temporis 
ortu  lætabundo", 

«om  er  bleven  sungen  fra  Slægt  til  Slægt  af  de  forskjellige 
Skolers  Disciple,  naar  de  fejrede  den  Fest,  som  vist  har 
været  den  gladeste  af  alle  Aarets  Dage,  naar  de  »førte 
Sommer  i  By«.  Denne  Festdag,  der  sikkerlig  er  bleven 
holdt  hvert  Aar  i  alle  Landets  Skoler,  stammer  ogsaa 
fra  Katolicismen,  og  det  vedligeholdt  sig,  indtil  ogsaa 
<ien  blev  anset  for  ikke  sømmende  sig  med  gode  Sæder; 
i  Kolding  Skole  synes  den  at  have  holdt  sig  længst; 
men  lidt  ind  i  det  attende  Aarhundrede  tabte  den  sig 
de  fleste  Steder;  da  var  det,  at  man  paa  en  aandles  Maade 
søgte  at  uniformere  alt,  hvad  der  angik  Skolevæsenet;  alt 
skulde  gaa  saa  jævnt,  saa  skikkeligt,  saa  ærbart  —  men 
tillige  saa  kjedsommeligt;   den  Smule  Romantik,  der  kunde 

være  som  en  Luftning  fra  Middelalderen,  og  som  endnu 
mærkedes  i  Renaissancetiden  —  den  bortvejredes  helt  i 
Paryktiden.  —  Denne  Sommer-  (eller  rettere  Foraars-)  Fest 
skulde  egentlig  holdes  paa  Apostlene  Philips  og  Jakobs  Dag, 
første  Maj,  der  dog  her  i  Norden  er  langt  bedre  kjendt 
under  Navnet  »Valborgs  Dag«;  men  da  Skoven  paa  den 
Tid  sjælden  var  gren,  blev  den  gjerne  udsat  en  halv  Snes 
Dage,  eller  endnu  længere,  helt  hen  imod  Pinse. 

Ceremonierne  ved  Majfesten  vare  vel  temmelig  ens  i 
de  forskjellige  Skoler;  det  er  underligt,  at  det  synes,  som 
om  man  de  fleste  Steder  kun  har  været  en  ganske  kort  Tid 
i  det  grønne,  men  ellers  inden  for  Byens  Mure.  Den  Skik, 
som  i  Begyndelsen  havde  hersket,  at  Festen  ligesom  var 
bleven  aabnet  med  et  Kransegilde,  i  det  Byens  unge  Piger 
bleve  indbudne  af  Disciplene  til  at  samles  med  dem  Aftenen 
i  Forvejen  for  at  hjælpe  med  at  binde  Kranse  og  Blomster- 
koste, blev  snart  afskaffet,  da  den  gav  Anledning  til  Uskikkelig- 
hed; Dagen,  da  Festen  fejredes,  var  i  Ordets  egentligste 
Forstand  en  Festdag,  ikke  blot  for  Disciplene,  men  for  hele 
Byen.  En  af  Disciplene  udvalgtes  til  »Majgreve«,  og  man 
valgte  i  Regelen  dertil  enten  en  Adelsmands  eller  en  vel- 
havende Borgermands  Søn;  da  Hjærtet  bankede  af  Glæde 
og  Stolthed  hos  den  Fader,  der  saae  sin  Sen  i  slig  maj- 
grevelig  Værdighed,  udpyntet  »med  Grønt  om  Hatten  og 
med  Guldgaloner  og  Ædelstene  (?)  paa  Klæderne,«  havde  den 
glade  Fader  som  en  moralsk  Forpligtelse  til  at  gjøre  et 
eller  flere  Gilder  for  Sønnens  Lærere  og  Kammerater;  der 
haves  en  Fortegnelse  over  hvad  en  rig  Borgmesterenke  i 
Ribe  trakterede  med,  da  hendes  Søn  Mads  Mortensen  Lime 
{død  1658  som  Præst  i  Middelfart)  var  Majgreve  i  Ribe 
1625;  »dertil  blev  søden  fire  Sider  Flæsk;  nok  kjøbte  vi 
Hvedebrød  først  for  9  Mark;  nok  første  Aften  i  Skolen  fik 
de  4  Tønder  01,  godt  for  12  Dir.;  nok  tre  Dage  der  efter 
havde  vi  Hørerne  og  Degnene  til  Gjæst,  og  drak  de  to 
Tønder   synderlig   godt  01,    godt   for  6  Dir.;    nok    fik   de 

Hvedebrod  og  Ost,  til  Hobe  for  2  Dir.;  nok  foræret  dem 
paa  Valborgs  Dag,  da  de  sang,  1  Krone«.  I  Ribe  Skole 
gik  det  da  saaledes  til,  at  Skolen  paa  den  bestemte  Dag 
samledes  paa  en  Høj,  »Løghoj«,  uden  for  Byen;  her  fra  droge 
de  ind  i  Byen,  hver  med  en  Solskjærm,  der  rimeligvis  var 
dannet  af  grønne  Grene,  enten  i  Hænderne  eller  fastgjort 
paa  Brystet,  og  med  en  Kost  af  Blomster  eller  Grønt  i 
Hatten;  i  Spidsen  gik  Majgreven  med  et  Spir,  besat  med 
Blomster,  i  Haanden,  medens  to  andre  bar  en  stor  Krans 
foran  ham.  Optoget,  der  sluttedes  af  Lærerne,  drog  omkring 
i  Byen  og  afsang  en  Sang  uden  for  enhver  anset  Indbyggers 
Hus,  og  de  fik  da  naturligvis  Gaver,  der  deltes  mellem 
Lærerne  og  Disciplene,  og  Dagen  sluttedes  med  et  Gilde,  til 
hvilket  en  Del  af  de  indvundne  Penge  medgik,  med  mindre 
Majgrevens  Forældre  —  hvilket  var  det  sædvanligste  — 
betalte  Omkostningerne. 

Fra  Kolding  Skole  haves  Beretninger  om  Maj  festen  fra 
to  forskjellige  Perioder;  i  Bestemmelserne  fra  Begyndelsen 
af  det  syttende  Aarhundrede  hedder  det:  »Børnenes  Sang 
paa  Gaderne  og  for  godt  Folks  Døre  skulle  Skolemester  og 
Horere  have  Opsigt  med,  saa  at  alt  kan  gaa  skikkelig  til;  i 
Huset,  hvor  Skolegjæstebudet  holdes,  skal  paasés,  at  der  gives 
hvert  fattigt  Barn  alene  en  Kovle  (o:  en  Rundtenom  Rugbrød), 
et  godt  Stykke  Flæsk  og  saa  meget  dansk  01  til  en  Skilling 
Stobet,  som  det  behøver;  men  de  andre  Borgerbørn,  de 
større  Børn  og  dem,  der  synge  Diskant,  skulde  der  gives 
Hvedebrød,  Kringler  og  Ost,  samt  en  Tønde  dansk  01  eller 
saa  meget,  de  behøve  til  Nødtørftighed  —  der  var  altsaa 
Forskjel  mellem  rige  og  fattige,  skjønt  man  jo  skulde  synes, 
at  paa  en  saadan  Dag  burde  Traktementet  være  ens  for 
alle — ;  det  samme  skulde  Skolemesteren,  Hørerne  og  andre, 
der  kunde  være  indbudne,  lade  sig  nøje  med;  »dog  maa  de, 
i  Steden  for  Skillings-Øl,  faa  en  god  Tønde  dobbelt  dansk 
eller  Rostokker-øl,  dersom  den,  der  holder  Gjæstebudet, 
skjænker  det.«      Ingen   maa  herefter  indbydes  uden  Skole- 

tjenerne,  Prædikanterne,  Kirketjenerne  og  Majgrevens  For- 
ældre ;  dog  skal  det  ikke  være  forment  nogen  ærlig  fremmed 
Mand,  som  tilfældig  kommer  til,  at  deltage  i  Gildet«.  — 
Omtrent  en  Snes  Aar  ind  i  det  attende  Aarhimdrede  var 
der  med  Kolding  Skoles  Majfest  sket  den  Forandring,  at  der 
da  udvalgtes  tre  af  Disciplene  i  de  mindste  Klasser;  den 
fornemste  kaldtes  Greve,  den  næste  Baron,  den  tredje  Junker, 
disse  mødte  udpyntede  hos  Rektoren,  der  ledsagede  dem  til 
Skolen,  som  udvendig  og  indvendig  var  smykket  med  Grene; 
og  fra  Skolen  udgik  da  Processionen,  der  bestod  af  alle 
Lærerne  og  Disciplene,  med  de  tre  udkaarne  i  Spidsen; 
Toget  stansede  uden  for  de  velhavendes  Huse,  og  skjent  det 
allerede  da  var  gaaet  saa  meget  tilbage,  at  mange,  om  hvem 
man  havde  haabet,  at  de  skulde  være  Mæcener  i  det  smaa, 
lode,  som  om  de  ikke  herte  Sangen  uden  for  deres  Huse, 
var  der  dog  endnu  velvillige  Mænd,  der  bøde  Lærere  og 
Disciple  ind  til  sig  og  trakterede  dem  med  »Vin  og  Mjød, 
Kringler,  Tvebak  og  Figener«.  Festen  sluttede  i  Rektorens 
Hjem,  og  da  fik  hvert  af  de  fattige  Børn,  i  Steden  for 
Rovler  og  Flæsk,  fire  eller  sex  Skilling,  men  skulde  saa  for 
den  Betaling  besørge  Skolens  Rengj øreise  efter  Festen. 

Endnu  skal  til  Slutning  kun  anføres  nogle  Strofer  af 
de  Sange,  der  ble  ve  sungne  ved  Maj  festerne  i  Kolding;  det 
lyder  helt  kvikt  i  en  Sang  fra  1724: 

Saa  lad  da  Kolding  Skole 
beholde  sine  Stole 
og  Bøger  lidt  i  Fred! 
Vi  sarales  i  en  Skare 
og  vil  i  Dag  forklare 
den  Lyst,  vi  frydes  ved; 

Da  Vaarens  Pragt  og  Ynde 

forvolder,  vi  begynde 

at  føre  Maj  i  By. 

Thi  skal  man  nu  fornemme 

vor  Skoles  glade  Stemme 

med  Svar  fra  Himlens  Sky. 

Og  i  en  Sang  fra  1730  findes  følgende  Vers,  der  paafaldende 
minde  om  Ambrosius  Stub: 

Kom  blankeste  Sol 
med  mildeste  Miner  fra  Himmelens  Pol! 
Lad  Straalerne  kastes  i  Dag  paa  vor  Stad ! 
saa  bliver  hver  Borger  fornøjet  og  glad, 
naar  Skolen  ham  møder  i  Majmaaneds  Pragt 

og  skjønneste  Dragt. 

Saa  priser  han  Gud, 
at  Vinterens  kjedsomme  Tider  gik  ud; 
han  hører  de  Toner  med  sødeste  Lyd, 
som  vidne  om  Somrens  livsalige  Fryd, 
og  ønsker  sig  derved  al  Velstand  og  godt 

fra  Himmelens  Slot. 

Ingen  Rektor  skulde  i  vore  Dage  undse  sig  ved  at  lade 
disse  Sange  afsynge  ved  en  Skoleskovtur. 

Vilhelm  Bang. 

(Forts.) 
II. 


Fyrst  Alexander  og  hans  Forhold  til  deii  øst- 
rumeliske  Rejsning.  —  Fyrst  Alexander  som 

Diplomat.  —  Den  bulgarisk-rumeliske  Hærstyrke. 

—  Stormagternes  Holdning.   —   Roverbrigaden.  — 
Stemningen  i  Bulgarien. 

JJen  provisoriske  Regerings  første  Handling  var  at 
telegrafere  til  Fyrst  Alexander  for  at  meddele  ham  det 
skete  og  opfordre  ham  til  at  overtage  Regeringen  over  det 
nu  forenede  Bulgarien,  selvfølgelig  med  den  Forpligtelse 
at  forsvare  sine  nye  rumeliske  Undersaatter  mod  et  eventuelt 
tyrkisk  Angreb,  der  jo  var  højst  sandsynligt.  Rumelioterne 
modtoge  meget  hurtig  fra  Tirnova  et  under  20de  September 
dateret  Svar:  Fyrsten  overtager  den  ham  tilbudte  Krone; 
et  Opraab  fra  »Nord-  og  Sydbulgariens  Fyrste«  befalede  at 
mobilisere  hele  Krigsstyrken  i  begge  Lande,  og  de  første 
bulgariske  Tropper  med  Fyrst  Alexander  selv  rykkede  over 
Østrumeliens  Grænser.     Tærningerne  vare  kastede! 

Alt  dette  skete,  inden  det  overraskede  Evropa  kunde 
komme  sig  af  sin  første  Forskrækkelse.  Alle  Øjne  rettede 
sig  nu  mod  Tyrkiet,  og  man  ventede  fra  den  ene  Dag  til 
den  næste  Efterretningen  om  Tyrkernes  Indmarche  og  de 
første  Træfninger;   men  Tyrkiet  forholdt  sig  rolig,  ikke  saa 

meget  fordi  en  Betvingelse  af  den  østrumelisk-bulgariske 
Opstand  i  og  for  sig  vilde  have  været  et  stort  Vovestykke, 
men  nærmest  fordi  den  høje  Port  nærede  den  faste  Over- 
bevisning, at  Rusland  stod  bag  Bulgarerne.  At  Rusland 
var  den  første  Magt,  som  gav  Tyrkiet  det  Raad  ufortovet 
at  rykke  ind  i  Østrumelien,  vakte  især  Portens  Forbavselse, 
thi  det  befrygtede  at  blive  lokket  i  en  Fælde;  man  havde 
endnu  i  frisk  Minde,  at  Kosakkerne  i  1878  havde  staaet  for 
Konstantinopels  Mure,  og  under  dette  Indtryk  besluttede 
Tyrkiet  at  handle  med  yderste  Forsigtighed  og  foreløbig 
kun  at  rette  en  Note  til  Stormagterne,  d.  v.  s.  intet  at  gjore. 
Og  nu  oplevede  Verden  det  besynderlige  Skuespil,  at  ikke 
Tyrkiet,  hvis  Rettigheder  vare  krænkede  og  traadte  under 
Fødder,  men  den  Magt,  der  for  syv  Aar  siden  havde  skabt 
Bulgarien  og  stadig  gaaet  for  dets  faste  Værn,  at  Rusland 
med  en  Lidenskabelighed  uden  Lige  optraadte  mod  denne 
Forening,  som  det  fer  havde  fremmet  af  alle  Kræfter. 
Hvad  var  nu  Grunden  til  dette  paafaldende  Omslag?  Det 
var  rimeligvis  ikke  én,  men  hele  tre  Grunde,  som  fik  Igna- 
tieffs  Fædreland  til  at  bryde  løs  i  hellig  Vrede  mod  Bul- 
gariens Traktatbrud.  For  det  første  er  det  utvivlsomt,  at 
dette  hele  Mellemspil  under  den  politiske  Konstellation  kom 
Russerne  hejst  ubehageligt;  det  forstyrrede  alle  den  højere 
Politiks  Kredse  og  raaatte  vække  den  Mistanke  hos  Ruslands 
allierede,  at  Czarens  Regering  spillede  et  Dobbeltspil,  For 
det  andet  var  den  russiske  Selvfølelse  fornærmet  over,  at 
Bulgarerne  havde  vovet  at  foretage  et  sligt  Skridt  og  saa- 
ledes  frigjort  sig  for  det  russiske  Formynderskab.  Og  for 
det  tredje  vare  Russerne  allermest  oprørte  over,  at  den  saa 
ilde  lidte  Fyrst  Alexander  nu  dog  skulde  blive  Fyrste  over 
Storbulgarien,  uden  eller  endog  mod  Ruslands  Vilje;  man 
troede  at  maatte  rette  et  a'fgjørende  Slag  mod  denne  Næs- 
vished og  besluttede  at  bortkalde  alle  Officerer,  som  vare 
ansatte  i  den  bulgariske  Hær,  for  saaledes  formentlig  at 
gjøre   Hæren  ukampdygtig.     Hermed  havde  Rusland   gjort 

det  første  Skridt  frem  ad  den  Vej,  der  skulde  føre  det 
langt  videre.  Som  Grund  angav  man  Krænkelsen  af  Ber- 
linerkongressen, der  jo  rigtignok  ikke  lod  sig  nægte,  og 
dernæst  det  formentlige  Faktum,  at  Fyrst  Alexander  havde 
ført  Rusland  bag  Lyset  og  skuffet  Czarens  Tillid;  han  havde, 
saaledes  paastod  man,  givet  Rusland  det  Løfte  ikke  at  fore- 
tage noget  Skridt  henimod  en  Forening,  og  det  paa  en  Tid, 
da  Oprøret  i  Filippopel  allerede  var  forberedt  og  besluttet 
af  ham. 

Hvis  det  virkelig  havde  haft  sin  Rigtighed  med  dette 
Foregivende,  maatte  man  ganske  vist  indrømme,  at  Rusland 
havde  god  Grund  til  at  være  opbragt  mod  Fyrsten,  og  det 
skal  indrømmes,  at  Skinnet  i  første  Øjeblik  var  imod  ham. 
Rimeligvis  har  man  dog  med  urette  rejst  denne  Bebrejdelse 
mod  Alexander;  ingen  kan  dog  vel  vide  bedre  Besked  om 
dette  Punkt  end  han  selv,  og  den  Fremstilling,  Bulgarer- 
fyrsten i  Filippopel  gav  vor  Hjemmelsmand,  A.  v.  Huhn, 
bærer  ialt  Fald  et  Præg  af  Sandsynlighed: 

»1  rum  Tid  havde  jeg  i  Sofia  maattet  kæmpe  mod 
Fjendtligheder  fra  de  russiske  Agenter,  som  ved  alle  Midler 
søgte  at  undergrave  min  Stilling.  Jeg  havde  ogsaa  det 
Indtryk,  at  Hr.  v.  Giers  muligvis  var  paavirket  af  Agen- 
ternes Beretninger  og  alt  andet  end  gunstig  stemt  mod 
mig.  Min  Stilling  blev  med  Tiden  utaalelig,  og  da  jeg  i 
Sommer  (1885)  vendte  tilbage  fra  min  Englandsrejse,  be- 
sluttede jeg  at  udøse  mit  Hjærte  for  v.  Giers  og  søge  at 
komme  til  en  Forklaring  med  ham,  som  netop  opholdt  sig 
i  Franzenbad.  Jeg  tog  altsaa  til  Franzenbad,  hvor  jeg  og 
V.  Giers  udtømmende  drøftede  alle  Sporgsmaal,  Bulgarien 
vedrørende.  Ved  vor  Samtales  Slutning  fik  jeg  det  Indtryk, 
at  det  fremtidig  nok  vilde  være  muligt  at  træde  i  et  bedre 
Forhold  til  Rusland,  og  jeg  skiltes  ikke  utilfreds  fra  Hr.  v. 
Giers.  Blandt  andet  havde  han  udviklet  for  mig,  at  Rus- 
lands og  Nordmagternes  Politik  for  Tiden  var  baseret  paa 
Opretholdelsen  af  den  bestaaende  Ordning  i  Orienten,  og  at 

Historisk  Arkiv.  H.  1886.  S 

man  derfor  paa  det  bestemteste  inaatte  optræde  mod  alle 
Bestræbelser,  som  tilsigtede  en  Forening  mellem  Bulgarien 
og  Østrumelien.  Jeg  kunde  med  frelst  Samvittighed  give 
Hr.  V.  Giers  den  Forsikring,  at  jeg  naturligvis  var  bekjendt 
med  Befolkningens  Ønsker  i  Almindelighed  taget,  men  ikke 
troede  paa  noget  Udbrud  af  Bevægelsen  i  en  overskuelig 
Fremtid,  b'ra  Franzenbad  tog  jeg  tilbage  til  Bulgarien;  men  i 
Varna  fik  jeg  til  min  usigelige  Overraskelse  tre  Dage  fer 
Opstandens  Udbrud  Underretning  om  Planen  og  skyndte 
mig  at  sende  en  fortrolig  Personlighed  til  Filippopel  for 
paa  det  mest  indtrængende  at  fraraade  dette  Forehavende. 
Jeg  lod  de  sammensvorne  melde,  at  nu,  lige  efter  min. 
Samtale  med  Giers,  kunde  der  mindre  end  nogen  Sinde 
være  Tale  om  et  Forsøg  paa  Sammenslutning,  kort  sagt, 
jeof  opbød  alt  for  at  afholde  dem  fra  et  overilet  Skridt; 
men  Skæbnen  vilde  det  vel  anderledes;  thi  endnu  før  min 
Sendemand  var  naaet  Filippopel,  modtog  jeg  en  Depeche, 
som  meldte  mig  Opstanden  og  Gavrils  Fængsling  og  op- 
fordrede mig  til  at  overtage  Regeringen  og  stille  mig  i 
Spidsen  for  Bevægelsen.  Hvad  skulde  jeg  nu  gjøre?  Jeg 
overvejede  Situationen  i  tvende  Timer,  og  min  Beslutning 
var  tagen.  Ikke  blot  Feltherren,  men  ogsaa  enhver,  der  er 
kaldet  til  en  højere  politisk  Virksomhed,  ser  sig  ofte  nød- 
sagen til  at  træffe  en  hurtig  Afgjørelse.  Jeg  sagde  mig 
selv,  at  naar  jeg  nu  gav  et  Afslag,  havde  jeg  ingen  anden 
Udvej  end  at  nedlægge  Kronen  og  strax  forlade  Landet; 
thi  det  var  utænkeligt,  at  jeg  efter  et  Afslag  kunde  ved- 
blive at  være  Bulgariens  Fyrste;  jeg  vilde  altsaa  være 
styrtet,  og  just  ikke  med  synderlig  Glans.  Omvendt  kunde 
jeg  heller  ikke  skjule  for  mig  selv,  at  jeg  ogsaa  i  modsatte 
Tilfælde  udsatte  mig  for  den  nærliggende  Fare  at  miste 
min  Krone,  at  mine  Udsigter  i  begge  Tilfælde  altsaa  vare 
ugunstige  nok;  men  det  var  absolut  nødvendigt  at  træffe 
en  øjeblikkelig  Afgjørelse,  og  naar  denne  faldt  ud  for  Mod- 
tagelsen, vare  mine  Motiver  væsentlig  følgende :  Jeg  kjender 

mit  Land,  og  jeg  vidste,  at  der  forelaa  den  allerstørste  Fare 
for,  at  Bevægelsen  kunde  udarte  paa  frygtelig  Vis.  Trods 
alle  mine  Bestræbelser  er  Hadet  mellem  de  forskjellige 
Nationaliteter  ikke  kvalt,  og  jeg  forudsaa,  at  der  til  Op- 
standen vilde  komme  en  Borgerkrig  mellem  Bulgarere  og 
Muhamedanere.  Jeg  alene  var  i  Stand  til  at  bolde  Be- 
vægelsen inden  passende  Skranker;  uden  mig  truede  Anar- 
kiet, med  mig  var  Ro  og  Orden  sikret;  derfor  modtog  jeg 
Tilbudet.« 

Denne  jævne  Fremstilling  synes  tilstrækkelig  at  godt- 
gjøre  det  indholdsløse  i  de  Bebrejdelser,  man  har  rettet 
mod  Fyrsten  for  »Tvetungethed«  og  »Upaalidelighed« ;  naar 
han  besidder  nogen  Fejl,  er  det  langt  snarere  en  alt  for 
stor  Aabenhjærtighed.  Paa  lignende  Vis  staar  det  vistnok 
til  med  den  Paastand,  at  i  det  mindste  maa  da  Minister- 
præsident Karavelov  have  vidst  Besked  med  Rejsningen,  ja 
muligvis  var  han  endog  ligefrem  Sjælen  i  samme.  Saa 
snart  Fyrst  Alexander  havde  truffet  sin  Beslutning,  tele- 
graferede han  strax  til  Karavelov  i  Sofia,  om  han  vilde  gaa 
sammen  med  sin  Fyrste,  men  fik  tilbage  som  Svar,  at 
Karavelov  var  rejst  bort,  og  at  man  ikke  kj endte  hans 
midlertidige  Opholdssted.  Først  gennem  Depecher,  der 
stiledes  til  alle  Bulgariens  Præfekter,  udfandt  man,  at 
Førsteministeren  opholdt  sig  hos  sine  Venner  i  Rustsjuk, 
og  herfra  indløb  ogsaa  Karavelovs  Erklæring,  at  han  sluttede 
sig  til  Fyrstens  Skridt.  Enhver  uhildet  Dommer  synes 
saaledes  at  maatte  komme  til  det  Resultat,  at  ogsaa  denne 
store  Misdæder  var  fuldstændig  uskyldig  i  Opstanden  i 
Filippopel,  at  baade  han  og  hans  Fyrste  handlede  under 
Trykket  af  en  Situation,  de  ikke  selv  havde  skabt. 

Medens  Kamrene  sammenkaldtes  for  at  give  deres 
Samtykke  og  bevilge  de  fornødne  Pengesummer,  afrejste 
Fyrst  Alexander,  kun  ledsaget  af  nogle  Adjutanter,  i  største 
Hast  til  Filippopel;  det  var  en  Rejse  paa  maa  og  faa,  thi 
ingen    kunde   med   Sikkerhed  sige,    om   Fyrsten  uden  Pare 

kunde  naa  Østrum eliens  Hovedstad;  man  vidste  jo  nok,  at 
Opstanden  var  lykkedes;  men  at  Chrestovic's  Parti  var  saa 
fuldstændig  afmægtig,  at  ikke  en  eneste  i  hele  Landet  vilde 
rejse  sig  for  det,  vovede  man  dog  næppe  at  haabe,  og 
Fyrsten  og  hans  Ledsagere  maatte  derfor  være  belavede  paa 
at  modtages  med  Æresporte  eller  —  Flinteskud;  thi  den 
Fare  laa  nær,  at  Tyrkerne  i  Østrumelien  strax  kunde  rejse 
sig  mod  den  nye  Regering.  Dette  blev  dog  til  alt  Held 
ikke  Tilfældet,  Fyrstens  Rejse  fra  Schipka  til  Filippopel 
lignede  et  Triumftog,  og  hans  Modtagelse  i  Staden  var  en 
begejstret  Folkedemonstration;  alle  Bulgarere  vare  beredte 
til  at  bringe  de  største  Ofre  for  Sammenslutningen,  og 
ingen  angrede  det  skete,  skjønt  alle  til  Hobe  vare  overtydede 
om,  at  den  blodige  Vaabenfærd  mod  Tyrkerne  snart  maatte 
tage  sin  Begyndelse;  efter  Eevolutionsudvalgets  og  den 
samlede  bulgariske  Befolknings  Mening  kunde  man  kun  naa 
Maalet  ved  ét  Middel,  Krig  mod  Tyrkiet. 

Her  fandt  Fyrst  Alexander  for  første  Gang  Lejlighed 
til  at  lægge  sit,  hidtil  slumrende  diplomatiske  Talent  for 
Dagen,  og  man  kan  dristig  hævde,  at  det  var  en  genial 
Idé,  da  han  midt  under  Revolutionen  erklærede,  at  denne 
ikke  var  rettet  mod  Tyrkiet,  at  han  nu  som  tidligere  ved- 
blev at  være  Sultanens  tro  Vasal,  og  at  Udvidelsen  af  hans 
Landes  Grænser  ikke  ændrede  noget  i  dette  Forhold.  Denne 
Erklæring  var  nu  ganske  vist  sat  paa  Skruer,  men  undlod 
ikke  at  fremkalde  det  tilsigtede  Indtryk  i  Evropa  som  i 
Tyrkiet,  og  Begivenhedernes  senere  Gang  skulde  vise,  at 
Fyrsten  meget  nøje  vidste,  hvad  han  sagde  og  vilde.  Dog 
ikke  blot  Ord,  ogsaa  Handlinger  skulde  godtgjøre,  at  Rege- 
ringen ikke  blev  baaren  oppe  af  nogen  fjendtlig,  i  hvert 
Fald  ikke  af  nogen  angrebslysten  Aand;  paa  Fyrstens  Bud 
flagede  snart  paa  hans  Palads  det  tyrkiske  Banner  fredelig 
Side  om  Side  med  den  bulgariske  eller,  om  man  hellere 
vil,  den  hessiske  Leve,  der  fra  Fyrstens  Familievaabeu  er 
gaaet  over  i  det  bulgariske.     Samtidig  telegraferede  Fyrsten 

til  Sultanen,  meddelte  ham  det  skete,  forsikrede  ham  om 
sin  trofaste  Hengivenhed  og  bad  sin  Lensherre  anerkjende 
den  fuldendte  Kjendsgjerning. 

Dog  Fyrst  Alexander  gik  endnu  videre;  umiddelbart 
efter  at  have  hørt  et  Tedeum  i  den  græske  Kirke  aflagde 
han  paa  selve  Ankomstdagen  et  Besøg  i  den  store  Moske  og 
lod  i  sin  Nærværelse  Bønnen  for  Sultanen  fremsige;  denne 
hans  Optræden  gjorde  et  dybt  Indtryk  paa  Muhamedanerne 
i  Filippopel.  »Jeg  er  bleven  gammel«,  sagde  en  anset 
Muhamedaner,  »og  har  i  de  sidste  Aar  efter  vor  Adskillelse 
fra  Tyrkiet  maattet  opleve  mange  smertelige  Begivenheder; 
jeg  var  derfor  belavet  paa  alt  andet  end  dette.  Padisha'en 
har  sendt  os  tvende  Generalguvernerer;  den  ene,  Aleko 
Pasha,  ombyttede  strax  ved  Grænsen  ikke  blot  Fes'en  med 
Kalpak'en,  men  endog  sit  tyrkiske  Navn  Aleko  med  det 
bulgarisk-kristne,  Fyrst  Vogorides.  Samme  Mirakel  foregik 
med  hans  Efterfølger,  der  i  Konstantinopel  blev  udnævnt 
til  Generalguvernør  som  Gavril  Pasha  og  tiltraadte  Rege- 
ringen i  Filippopel  som  Hr.  Chrestovic.  Begge  beskyttede 
kun  i  ringe  Grad  eller  slet  ikke  os  Muhamedanere  mod 
Forfølgelser,  enten  de  nu  ikke  kunde  andet,  eller  ogsaa  ikke 
fandt  det  Ulejligheden  værd.  Ingen  af  dem  har  nogen 
Sinde  betraadt  en  Moske,  og  dog  vare  de  hidsendte  af  Sul- 
tanen, og  nu  kommer  denne  fremmede  Rebel,  fordriver  med 
Vaabenmagt  Sultanens  Repræsentanter  —  og  hans  første 
Gang  er  til  Moskeen.  Man  siger,  at  han  i  sit  Fyrsten- 
dømme holder  lige  saa  meget  af  sine  muhamedanske  som 
af  sine  kristne  Undersaatter.  Bringer  han  nu  ogsaa  os  Ret- 
færdighed og  Taalsomhed,  skal  han  være  velsignet.«  Fyrst 
Alexander  havde  haft  den  rigtige  Følelse,  at  Bevægelsen 
uden  ham  vilde  skeje  ud,  vilde  føre  til  indre  som  til  ydre 
Kampe;  her  maatte  et  uhildet  Blik,  en  stærk  flaand  gribe 
ind,  og  han  undlod  ikke  at  gaa  frem-  med  yderste  Strænghed 
mod  sine  Tilhængere,  Bulgarerne,  medens  han  bar  den 
største  Overbærenhed    og  Mildhed  til  Skue    over  for  Tyr- 

kerne,  og  saaledes  skete  det,  at  man  nu  til  Dags  kan  tale 
om  den  »ublodige«  Rejsning  i  Ruraelien. 

Vi  kunne  paa  dette  Sted  ikke  undlade  at  fortælle  en 
lille  Historie,  der  geraader  begge  Parter,  Fyrsten  og  Mu- 
hamedanerne, til  Ære  og  beviser,  at  man  mangen  Gang 
kommer  videre  med  ligefrem,  aaben  Tillid  end  ad  snedige 
Krogveje.  Ude  i  Provinserne  kunde  man  de  ferste  Dage 
endnu  ikke  vide,  hvilken  Stilling  Fyrsten  havde  indtaget 
overfor  Muhamedanerne  i  Filippopel,  og  der  indløb  derfor 
fra  Landets  samtlige  Præfekter  Depecher,  i  det  væsentlige 
af  følgende,  enslydende  Indhold :  »Efter  at  vort  hele  vaaben- 
fere  Mandskab  har  forladt  Landsbyerne,  hersker  der  overalt 
Frygt  for,  at  Muhamedanerne,  som  alene  ere  blevne  tilbage, 
skulle  falde  over  de  kristne;  man  kan  allerede  spore  en 
kjendelig  Ophidselse  blandt  dem,  og  vi  kunne  ikke  indestaa 
for  noget,  naar  vi  ikke  erholde  Fuldmagt  til  at  afvæbne 
Muhamedanerne«.  Paa  denne  enstemmige  Begjæring  tele- 
graferede Fyrsten  tilbage,  at  han  paa  det  bestemteste 
nægtede  Tilladelsen  til  at  afvæbne  Muhamedanerne.  Derpaa 
lod  han  Muftien  i  Filippopel  hente  og  forelagde  ham  Præ- 
fekternes originale  Depecher.  Muftien  læste  dem  og 
blegnede.  »De  kan  se,  hvad  man  forlanger  af  mig.  Nu 
har  jeg  imidlertid  altid  været  meget  tilfreds  med  mine 
muhamedanske  Undersaatter;  jeg  har  Tillid  til  eder  og  har 
ikke  indrømmet  denne  begjærede  Tilladelse.  Ville  I  nu 
skuffe  min  Tillid?«  —  »Fyrste!  vi  vide,  hvorledes  De  har 
opført  Dem  mod  vore  Trosfæller  i  Bulgarien,  og  vi  se, 
hvorledes  De  her  er  kommen  os  i  Mede:  saa  længe  De  er 
i  Østrumelien,  skal  ingen  Muhamedaner  gribe  til  Vaaben 
imod  Dem.« 

Og  heller  ikke  har  nogen  gjort  det. 

Ved  Oprørets  Udbrud  var  det  nærmest  liggende  Spørgs- 
maal,  hvor  stor  en  Troppestyrke  Bulgarerne  vel  kunde  op- 
drive, hvad  Beskaffenhed  den  var  af,  og  hvor  stor  Udsigt 
til   Held   der   vel   kunde   være   ved    et  Sammenstød    med 

Tyrkerne.  Fyrstendømmet  Bulgarien  disponerede  i  Fredstid 
over  8  Regimenter  Fodfolk,  hvert  med  en  Styrke  af  700 
Mand,  9  Eskadroner  Rytteri,  12  Batterier,  hvert  paa  4 
Kanoner,  og  en  Ingeniørbataillon,  hvad  der  giver  en  samlet 
Styrke  af  oratr.  20,000  Mand.  I  Følge  Hærloven  fuld- 
stændiggjordes Hæren  ved  at  indlemme  Reserverne  i  de 
bestaaende  Rammer,  saa  at  Felthæren  efter  den  oprindelige 
Plan  vilde  have  udgjort  8  Regimenter  Fodfolk,  hvert  med  3 
Batailloner  paa  1000  Mand,  9  Eskadroner,  12  Batterier  å  8 
Kanoner,  1  Kompagni  Fodartilleri  og  1  Ingeniørbataillon,  til- 
sammen omtr.  o0,000  Mand,  altsaa  en  Krigsstyrke,  svarende 
til  et  tysk  Hærkorps,  hvortil  der  endnu  vilde  komme  et 
stort  Antal  Reservebatailloner. 

Denne  Plan  blev  nu  ikke  gjennemført,  ganske  som  den 
var  udkastet,  da  Situationen  gik  stik  mod  alle  Forudsætninger, 
og  Bulgarien  maatte  derfor  med  Anspændelse  af  sin  yderste 
Kraft  foretage  Ændringer,  i  Følge  hvilke  den  mobile  bul- 
gariske  Felthær  fik  følgende  Styrke:  8  Regimenter  Fodfolk, 
hvert  med  4  Batailloner  paa  1000  Mand,  9  Eskadroner,  6 
Batterier  paa  8  Kanoner  og  1  Ingeniørbataillon.  Den  bul- 
gariske  Felthær  var  følgelig  35,000  Mand  stærk  og  raadede 
desuden  over  en  Reserve  paa  omtr.  20  Batailloner  Lande- 
værn og  frivillige,  saa  at  der  fra  Fyrstendømmets  Side  blev 
stillet  omtr.  55,000  Mand,  snarere  mere  end  mindre. 

Den  østrumeliske  Milits  skulde  paa  Krigsfod  bestaa  af 
12  Batailloner  af  første  og  12  af  andet  Opbud,  og  derhos 
tælle  2  Eskadroner  og  4  Stykker  Skyts.  Af  det  første  Opbuds 
Batailloner  skulde  der  egentlig  kun  staa  1  med  12  Kom- 
pagnier under  Vaaben;  men  faktisk  var  der  20  Kompagnier 
for  Haanden,  hvad  naturligvis  meget  fremmede  Formeringen 
af  Krigsstyrken.  De  mobiliserede  rumeliske  Batailloner 
vare  af  meget  ulige  Styrke,  saa  en  nøjagtig  Vurdering 
støder  paa  store  Vanskeligheder;  men  rimeligvis  kan  man 
antage,     at    der    har    været     35,000     Rumelioter    under 

Vaaben,  snarere  færre  end  flere,  hvad  i  Forening  med  den 
bulgariske  Hær  giver  en  Styrke  paa  90,000  Mand. 

Hertil  raaa  endnu  føjes  de  tre  Batailloner  makedoniske 
frivillige  og  de  Muhamedanere,  som  frivillig  stillede  sig  ved 
Udbrudet  af  den  serbiske  Krig. 

Vi  kunne  altsaa  anse  som  fastslaaet,  at  der  befandt 
sig  omtr.  100,000  Mand,  snarere  nogle  Tusende  færre  end 
flere,  under  Vaaben.  Hvad  nu  Personellet  angaar,  raaa 
Bulgareren  karakteriseres  som  en  overordentlig  brugbar 
Soldat;  han  bøjer  sig  let  og  villig  under  Disciplinen,  følger 
sin  Fører  overalt,  hvor  denne  gaar  forud,  er  overordentlig 
hærdet  mod  Vejrliget,  marcherer  fortrinlig  og  er  yderst  for- 
dringsløs med  Hensyn  til  Provianteringen. 

Da  de  første  bulgariske  Troppedelinger  formeredes  i 
Aaret  1878,  var  det  selvfølgelig  Russerne,  som  overtoge 
deres  Befaling  og  Uddannelse,  og  det  samlede  Officerskorps 
kom  til  at  bestaa  af  Russere,  der  i  Følge  en  Overenskomst 
med  Rusland  laantes  den  nye  Stat.  Kun  nogle  faa  Bulgarere, 
der  tidligere  havde  staaet  i  russisk  Militærtjeneste,  bleve 
ansatte  som  bulgariske  Officerer.  I  Østrumelien  gik  det 
paa  samme  Vis,  kun  at  der  her  kom  nogle  fremmede  Offi- 
cerer til.  Uddannelsesmaaden  var  ganske  forskjellig  i  begge 
Lande;  thi  medens  Bulgarien  havde  en  virkelig  staaende 
Hær  med  toaarig  aktiv  og  otteaarig  Reservetjeneste,  havde 
man  for  de  rumeliske  Tropper  forsætlig  bibeholdt  Milits- 
karakteren, to  Maaneders  Tjenestetid  og  gjentagne  Ind- 
kaldelser til  Reserveøvelser.  Som  Reglement  tog  man 
simpelthen  det  russiske.  I  det  hele  kan  man  sige,  at  det 
bulgariske  Hærvæsen  var  indrettet  saaledes,  at  Landets 
Krigsstyrke  kunde  betragtes  som  en  Del  af  den  russiske 
Hær  og  altid  var  parat  til  at  optræde  som  Avantgarde  for 
den  russiske  Hovedhær.  Tanken  om  en  selvstændig  An- 
vendelse laa  ved  Oprettelsen  saa  fjærnt,  at  man  kun  i  yderst 
ringe  Grad    havde  sørget  for  forskjellige  Indretninger  som 

Train,  Intendantur  og  Lægekorps,    Mangler,  som  den  efter- 
følgende —  russiske  —  Hovedhær  skulde  afhjælpe. 

Skjønt  mange  af  de  russiske  Officerer  viste  sig  fra  en 
ugunstig  Side,  navnlig  hvad  deres  private  Liv  angaar,  maa 
man  dog  aabent  og  uforbeholdent  indrømme,  at  de  have 
præsteret  et  Mesterstykke  ved  Uddannelsen  af  den  bulgariske 
Hær,  hvor  der  tidligere  ikke  var  noget  som  helst  for 
Haanden.  I  de  første  Aar  hvilede  Uddannelsen  udelukkende 
i  deres  Hænder,  og  først  lidt  efter  lidt  fremelskedes  en 
Opvæxt  unge  bulgariske  Officerer,  som  delvis  og  gjennem  en 
toaarig  Tjenestetid  havde  faaet  deres  Uddannelse  i  den  bul- 
gariske Hær.  Officersskolen  i  Sofia  sørgede  for  en  Del 
af  Erstatningen,  men  fik  dog  forst  ret  Betydning  i  de 
sidste  x4ar,  medens  de  andre  unge  Officerer  rekruteredes  af 
Befolkningens  mere  dannede  Elementer.  Det  bør  omtales, 
at  der  slet  ikke  gjordes  nogen  Forskjel  mellem  Østrumeli- 
oter  og  Bulgarer,  ligesom  ogsaa  unge  Bulgarere  fra  den 
tyrkiske  Provins  Makedonien  indtraadte  i  den  bulgariske 
Hær.  I  den  rumeliske  Hær  fandtes  enkelte  muhamedanske 
Officerer,  men  slet  ingen  i  den  bulgariske,  hvorimod  den 
muhamedanske  Befolkning  i  Bulgarien  ogsaa  maatte  give 
sit  Kontingent  til  den  aarlige  Udskrivning  for  Linjen.  De 
unge  bulgariske  Officerer  viste  sig  overordentlig  brugbare 
og  arbejdsomme,  og  da  Avancementet  gik  meget  hurtig,  som 
Tilfældet  altid  er  ved  nyorganiserede  Hære,  var  allerede  i 
Aaret  1883  saa  godt  som  alle  Lojtenantsposter  besatte  med 
dem;  da  der  ikke  var  Mangel  paa  yderlig  Tilgang,  rejste 
Bulgarerne,  særlig  Fyrst  Alexander,  nu  ogsaa  Krav  paa  at 
se  de  unge  Officerer  forfremmede  til  Kaptejnsposterne,  et 
Krav,  den  russiske  Krigsminister  modsatte  sig  med  Efter- 
tryk. Det  var  alt  den  Gang  nær  kommet  til  et  aabent 
Brud  mellem  Fyrsten  og  Rusland;  men  sluttelig  gave 
Kusserne  efter,  alt  som  Kaptejnsposterne  bleve  ledige,  be- 
sattes de  med  bulgariske  Lojtenanter,  og  ved  den  ostrume- 
liske  Rejsnings  Begyndelse  var  saaledes  den  ene  Halvdel  af 

Kaptejnsposterne  i  Hænderne  paa  Bulgarerne,  medens  Resten 
og  alle  de  højere  Charger  endnu  beklædtes  at  Russere.  Naar 
Bulgarerne  med  saa  stor  Iver  stræbte  at  faa  et  rent  natio- 
nalt Officerskorps,  laa  Aarsagen  dels  i  det  ganske  naturlige 
Ønske  at  faa  en  virkelig  bulgarisk  Hær ;  men  dernæst  havde 
Russerne  heller  ikke  forstaaet  at  gjøre  sig  afholdte  hos 
Bulgarerne,  og  deres  hovmodige  Væsen  havde  mere  end  én 
Gang  givet  Anledning  til  uhyggelige  Rivninger  mellem 
Bulgarerne  og  Russerne  i  selve  Officerskorpset.  Derhos 
fandt  de  sparsomme  Bulgarere,  at  de  russiske  Officerer 
stode  dem  meget  dyrt;  thi  ganske  vist  betaltes  de  egentlige 
Gager  af  Rusland,  men  Bulgarien  maatte  yde  Tilskud,  der 
langt  overstege  Gagerne  og  navnlig  vare  langt  højere  end 
de  bulgariske  Officerers  Gager.  Ogsaa  i  Østrumelien  gjorde 
en  stærk  Misstemning  sig  gj ældende  mod  de  russiske  Offi- 
cerer, og  i  Tidens  Lob  var  det  ogsaa  her  lykkedes  Bul- 
garerne at  fortrænge  de  fleste  Russere  fra  deres  Ansættelse 
og  at  erstatte  dem  med  Landsmænd. 

Da  Fyrst  Alexander  befalede  at  mobilisere  den  bulga- 
riske Hær,  betvivlede  hverken  han  eller  nogen  anden,  at  de 
Russere,  som  tjente  i  den  bulgariske  Hær,  ogsaa  i  Krigen 
vilde  føre  den  Armé,  hvori  de  gjorde  Tjeneste  under  Freden. 
Man  holdt  det  for  en  saa  selvfølgelig  Sag,  at  overhovedet 
ingen  kom  paa  den  modsatte  Tanke.  Den  Efterretning,  at 
Czaren  havde  befalet  de  russiske  Officerer  at  forlade  den 
bulgariske  Hær  og  vende  tilbage  til  Rusland,  slog  derfor 
ned  som  et  Lyn.  Man  faar  først  det  rette  Begreb  om  den 
saaledes  skabte  Situation,  naar  man  tænker  sig,  hvorledes 
den  danske  Hær  vilde  være  stillet,  saa  fremt  samtlige  Offi- 
cerer ned  til  Kaptejnerne  inclusive  toge  deres  Afsked,  lige 
som  Hæren  skulde  rykke  i  Marken.  Og  egentlig  talt  var 
Situationen  i  Bulgarien  endnu  værre;  thi  medens  Løjte- 
nanter  hos  os  —  desto  værre  —  kunne  have  en  Tjenste- 
alder  af  15  Aar,  havde  de  ældste  nationalbulgariske  Officerer 
blot  i  8  Aar  staaet  ved  Armeen.    Saafremt  Russerne  havde 

den  Hensigt  at  rette  et  knusende  Slag  mod  den  bulgariske 
Hær  —  og  dette  var  vel  Meningen  —  havde  de  valgt  et 
Middel,  sona  efter  al  Sandsynlighed  maatte  lede  til  det 
ønskede  Maal.  Hvad  havde  den  bulgariske  Hær  tilbage 
efter  Russernes  Bortrejse?  Unge  Officerer  uden  Krigs-  og 
Livserfaring,  af  hvilke  ikke  en  eneste  nogen  Sinde  havde 
kommanderet  mere  end  et  Kompagni  eller  gjort  Studier  i 
Generalstaben  og  Krigsministeriet,  og  som  derhos  maaske 
næppe  vilde  have  moralsk  Anseelse  nok  til  at  holde  deres 
underordnede  i  stræng  Disciplin.  Under  slige  fortvivlede 
Forhold  havde  det  været  saare  naturligt,  om  Fyrst  Alexander 
havde  opgivet  Ævret  og  ikke  turdet  paatage  sit  det  uhyre 
Ansvar  at  fere  en  hovedløs  Hær  mod  Fjenden.  Bulgarer- 
fyrsten har  sikkert  nok  ogsaa  haft  en  slig  Følelse  af  Ansvar 
og  drøftet  det  Spergsmaal,  om  han  yderligere  turde  fort- 
sætte sit  Vovestykke  med  nogen  Udsigt  til  Held;  hans  nøje 
Kjendskab  til  sine  Officerer  og  den  Tillid,  han  nærede  til 
dem  og  sig  selv,  lod  ham  besvare  dette  Spergsmaal  be- 
kræftende. 

Midt  under  Mobiliseringen  begyndte  saaledes  det  Ar- 
bejde at  formere  samtlige  Generalstabe  og  Militærstyrelsen, 
og  Fyrsten  lagde  herved  for  Dagen,  at  han  var  i  Besiddelse 
af  en  Egenskab,  der  egentlig  talt  burde  paahvile  alle  Mo- 
narker som  en  obligatorisk  Pligt:  han  havde  Kjendskab  til 
sit  Personel  og  Evne  til  at  sætte  dem  paa  rette  Plads.  I 
en  Haandevendiag,  midt  under  Troppeforfiytningerne,  var 
alt  gjennemført,  og  de  nye  Befalingsmænd  ikke  blot  ind- 
satte, men  ogsaa  hjemme  i  deres  nye  Pladser.  Kaptejn 
Nikoforov  af  Artilleriet  ledede  Krigsministeriet  med  Sikkerhed 
og  utvivlsomt  med  mere  Orden  end  Fyrst  Kantakuzenos, 
den  russiske  General  og  tidligere  Krigsminister,  og  Kaptejn 
Petrov  med  sine  Generalstabsofficerer  havde  saa  hurtig  levet 
sig  ind  i  sin  Stilling,  som  han  aldrig  havde  været  andet 
end  Chef  for  den  bulgariske  Hærs  Generalstab.  Kaptejner 
overtoge  Befalinger  over  Regimenter  og  Brigader,  som  vare 

bragte  op  til  fuld  Krigsstyrke,  og  forte  dem  i  mønster- 
værdig Orden  fra  Bulgarien  til  Rumelien,  uden  at  der 
nogensteds  forefaldt  grove  Fejl  eller  Spor  af  Opsætsighed 
fra  Troppernes  Side  mod  de  unge  Anførere.  Den  russiske 
Beregning,  at  den  bulgariske  Hær  uden  de  russiske  Befa- 
lingsmænd vilde  falde  fra  hinanden,  var  saaledes  gjort  til 
Skamme;  men  det  Spørgsmaal  stod  tilbage,  om  de  unge 
bulgariske  Officerer  ogsaa  vilde  forstaa  at  føre  deres  Tropper 
i  Kampen,  efter  at  Mobiliseringen  og  den  strategiske  Op- 
marche  var  gaaet  saa  heldig  fra  Haanden. 

De  eneste  Fjender,  man  den  Gang  troede  at  kunne 
vente,  vare  Tyrkerne,  og  i  Overensstemmelse  hermed  kon- 
centreredes Hovedstyrken  med  Front  mod  Adrianopel,  medens 
Bulgarien  helt  og  holden  blottedes  for  Tropper;  ikke  blot 
Linjen,  men  hele  Reserven  og  Landeværnet  stod  opmarcheret 
i  Østrumelien  langs  den  tyrkiske  Grænse.  Denne  Opmarche 
var  gaaet  hurtigere  for  sig  end  den  tyrkiske  Mobilisering, 
og  endnu  i  den  anden  Uge  af  Oktober  vare  de  bulgariske 
Stridskræfter  Tyrkerne  overlegne,  særlig  langs  Jærnbane- 
linjen  Pilippopel-Adrianopel.  Der  var  heller  ingen  Mangel 
paa  Hedsporer,  som  tilraadede  Fyrsten  at  gjøre  et  Indfald 
paa  det  tyrkiske  Omraade  ved  Mustapha-Pasja,  Grænse- 
stationen i  Nærheden  af  Adrianopel;  Grækerne  og  Serberne, 
muligvis  ogsaa  Montenegrinerne  vilde  herved  blive  revne 
med  i  Bevægelsen,  og  Udsigten  til  et  heldigt  Udfald  vilde 
være  saa  meget  større,  som  Tyrkerne  endnu  langt  fra  vare 
færdige  med  deres  Rustninger.  Skjønt  der  nu  ganske  vist 
var  en  hel  Del,  som  talte  for  denne  Opfattelse,  var  Fyrst 
Alexander  fuldstændig  døv  for  disse  Raad,  men  lod  sine 
Soldater  staa  rolig  med  Gevær  ved  Fod  og  nøjedes  med  at 
mønstre  de  forskjellige  Delinger  langs  Grænsen  og  at  over- 
tyde sig  om,  at  alt  var  parat  til  at  afvise  et  tyrkisk  An- 
greb. Han  var  fast  bestemt  paa  at  møde  Tyrkerne  med 
al  Kraft,    men    saa  længe    et  sligt  Angreb  ikke  paafulgte. 

skulde  Tropperne  langs  Grænsen  undgaa  enhver  Udfordring, 
ja  endog  lade  mulige  Udæskninger  fra  tyrkisk  Side  uænsede. 

Skjønt  Alverden  havde  ventet  Kampe  og  Slag  paa  øst- 
^  rumelisk  Grund  fer  Oktobers  Begyndelse,    bleve  disse  For- 
ventninger altsaa  skuffede,   og  Diplomatien  havde  foreløbig 
frie  Hænder. 

Evropa  træ-nger  til  Fred  og  er  derfor  fredelskende ; 
aarevis  have  de  tonegi vende  Staters  Diplomater  rettet  deres 
Anstrængelser  paa  Opnaaelsen  af  dette  Maal,  og  den  ost- 
rumeliske  Rejsning  fyldte  dem  derfor  med  Uvilje  mod  dens 
Ophavsmænd,  særlig  mod  Fyrst  Alexander,  hvem  man 
falskelig  holdt  for  den  egentlige  Misdæder.  Magternes  Fjendt- 
lighed vilde  dog  næppe  have  antaget  et  saa  bittert  Præg, 
hvis  ikke  Rusland  havde  følt  sig  fornærmet  paa  det  dybeste 
ved  denne  Rejsning,  som  var  paafulgt  uden  dets  Medhjælp. 
Vi  have  allerede  antydet  de  Hovedindvendinger,  man  fra 
russisk  Side  rejste  mod  Fyrst  Alexander:  hans  tyske  Byrd, 
hans  Utilbøjelighed  til  at  lade  sig  behandle  af  russiske 
Konsuler  og  Generaler  som  en  underordnet  og  hans  Be- 
stræbelser for  at  hæve  den  bulgariske  Nationalfølelse  og 
omforme  Bulgarien  til  noget  mere  end  en  russisk  Provins. 
Man  havde  paa  mange  Maader  søgt  at  fortrænge  ham  fra 
Bulgarien  og  havde  navnlig  ved  det  fortsatte  Partikjævl 
haabet  at  gjøre  ham  saa  kjed  af  Livet,  at  han  selv  var 
gaaet  sin  Vej.  Da  dette  nu  ikke  frugtede,  greb  man  til 
det  mest  radikale  Middel.  Den  Gang  de  russiske  Gene- 
raler Sobolev  og  Kaulbars  herskede  som  Duumvirer  i  Sofia, 
hændtes  følgende:  En  Nat  trængte  disse  Generaler  ind  i 
det  fyrstelige  Palads  og  forlangte  at  føres  for  Fyrsten. 
Den  vagthavende  Officer,  daværende  Løjtenant  Marinov,  der 
senere  faldt  som  Kaptejn  ved  Slivnitza,  fandt  denne  Sag 
mistænkelig,  trods  sin  foresatte,  Krigsministerens  udtrykke- 
lige Befaling  nægtede  han  dem  Adgang,  og  da  de  dog 
vilde  trænge  sig  frem,  modsatte  han  sig  dette  med  Magt  og 
aflagde  Fyrsten  Melding  herom.     Man  undersøgte  nu   i   al 

Hast  Paladsets  Omgivelser,  og  hvad  fandt  man?  En  for- 
spændt Vogn  og  en  Bunke  trykte  Proklamationer,  hvori 
kundgjordes,  at  det  brave  bulgariske  Folk  var  blevet  kjed 
af  Alexanders  usle  Regimente,  havde  rejst  sig,  fængslet 
Fyrsten  og  fort  ham  over  Grænsen  —  i  dette  Øjemed  havde 
man  bragt  Vognen  med.  Sluttelig  indeholdt  Proklamationen 
endnu  den  Meddelelse,  at  der  under  de  Herrer  Sobolevs  og 
Kaulbars's  Forsæde  havde  dannet  sig  en  provisorisk  Regering. 
Nu  tog  Sagen  rigtignok  en  lidt  anden  Vending;  Fyrst 
Alexander  forblev  i  Sofia,  hvorimod  de  Herrer  Sobolev  og 
Kaulbars  fik  en  høflig  Opfordring  til  at  forlade  Bulgarien 
og  hellere  stifte  Revolutioner  andensteds;  men  uden  den 
brave  Marinov,  der  af  Hengivenhed  for  Fyrsten  satte  sit 
Hoved  paa  Spil,  vilde  vi  i  Evropa  en  Dag  have  læst  en 
Depeche :  »Kjed  af  sin  Fyrstes  usle  Regimente  har  det 
brave  bulgariske  Folk  o.  s.  v.« 

Sjælen  i  den  mod  Fyrsten  saa  fjendtlig  sindede  russiske 
Politik  var  Generalkonsul  Kojander,  der  ogsaa  efter  Rejs- 
ningen opbød  alt  for  i  Kejserens  Øjne  at  stille  Fyrsten  i 
det  mest  uheldige  Lys;  saaledes  søgte  han  i  sidste  Øjeblik 
at  fjærne  Karavelov  fra  Fyrsten,  i  det  han  kaverede  for,  at 
Rusland  tilbed  Bulgarerne  den  øjeblikkelige  Gjennemferelse 
af  den  mest  fuldstændige  og  ubetingede  Forening,  naar 
Karavelov  vilde  styrte  Fyrsten,  hvortil  den  russiske  General- 
konsuls hele  Indflydelse  og  bedste  Hjælp  stilledes  til  hans 
Raadighed.  Og  dette  skete  i  samme  Øjeblik,  som  den  offi- 
cielle russiske  Diplomati  lod  alle  Miner  springe  for  at 
hindre  Berlinerfredens  Krænkelse,  selv  med  Fare  for  at  lade 
de  engang  saa  afholdte  Bulgarere  militærisk  betvinge  af 
»revsende  Tyrkere«.  Kojanders  Tilbud  blev  saa  bestemt 
afvist  af  Karavelov,  at  han,  som  tidligere  havde  været  saa 
yndet  af  Russerne,  nu  hjemfaldt  i  samme  Unaade  som 
Fyrst  Alexander,  og  paa  et  senere  Stadium  af  Forviklingerne 
krævede  Russerne  da  ogsaa  forst  og  fremmest  Ministerens 
Afsættelse. 

Den  fratraadte  Krigsminister,  Fyrst  Kantakuzenos,  gik 
trolig  Haand  i  Haand  med  Hr.  Kojander  i  Opfindelsen  af 
usande  Historier,  hvad  efterfølgende  vil  godtgjøre.  Nogen 
Tid  efter  de  russiske  Officerers  Tilbagekaldelse  modtoge  de 
russiske  Søofficerer,  der  stode  i  bulgarisk  Tjeneste,  en  til- 
svarende Befaling.  Den  bulgariske  Udenrigsminister  Tsanov 
søgte  at  formaa  Generalkonsulen  til  at  udvirke  denne  Ordres 
Tilbagekaldelse,  hvorpaa  Kojander  gjensvarede,  at  Søoffi- 
cerernes Tilbagekaldelse  var  Czarens  Svar  paa  den  For- 
nærmelse, Fyrst  Alexander  nylig  havde  tilføjet  den  russiske 
Hær.  Paa  det  Spørgsm-eal,  hvori  denne  Fornærmelse  bestod, 
kom  Kojander  frem  med  følgende  Historie:  General  Kan- 
takuzenos havde  meddelt  ham,  at  Fyrst  Alexander  ved  en 
Henvendelse  til  et  bulgarisk  Kegiment  havde  sagt:  »Denne 
Dag  (da  de  russiske  Officerer  forlede  Bulgarien)  er  den 
lykkeligste  i  mit  Liv;  for  min  Skyld  maa  de  gaa  bort 
alle  til  Hobe,  naar  blot  Vassili  bliver  tilbage.«  Saasom 
og  eftersom  Vassili  nu  ikke  var  andet  end  den  mest  af- 
holdte russiske  Hyrekusk  i  Sofia,  vilde  en  slig  Ytring  fra 
Fyrstens  Side  ganske  vist  have  været  mere  vittig  og  satirisk 
end  politisk  vel  overvejet  og  taktfuld,  men  den  led  af  de 
kojanderske  Fortællingers  sædvanlige  Fejl,  d.  v.  s.  den  var 
en  ren  Opdigtning.  Fyrst  Alexander  lod  da  ogsaa  strax 
Tsanov  give  Kojander  en  Meddelelse  herom;  men  dette 
hindrede  naturligvis  ikke  Russerne  i  at  bringe  denne  Historie 
til  Torvs,  skjønt  de  fuldt  vel  vidste,  at  der  ikke  var  et 
Ord  sandt  i  det  hele. 

Samtidig  blev  ogsaa  Folket  efter  Evne  opægget  mod 
Fyrst  Alexander,  hvem  man  søgte  at  fremstille  som  en 
Ulykkesfugl,  hvis  Fjærnelse  var  nødvendig  for  Bulgariens 
Interesse.  Da  t.  Ex.  et  Regiment  afmarcherede  fra  Vi  din, 
udspredte  man  det  Rygte,  at  Tyrkerne  allerede  vare  i  Sofia, 
havde  nedsablet  Østrumeliens  samlede  Befolkning  og  nu 
stode  i  Begreb  med  at  trænge  frem  over  Balkan  og  berede 
Bulgarerne  samme  Skæbne.     Den  hvide  Czar  i  St.  Peters- 

borg  vilde  imidlertid  ikke  hjælpe,  saa  længe  Fyrst  Alexander 
ikke  var  afsat  og  fordreven  af  sit  Folk.  Følgelig  med 
Fyrsten  en  blodig  Tilintetgj øreise  ved  Tyrkerne,  uden  ham 
derimod  en  fredelig  Gjennemforelse  af  Foreningen  og  Op- 
fyldelse af  samtlige  bulgariske  Ønsker,  og  endda  lidt  til. 
Valget  skulde  ikke  synes  særlig  vanskelig  —  naar  Bulgarerne 
blot  havde  troet  de  russiske  Lokketoner. 

Imidlertid  var  der  i  Konstantinopel  sammentraadt  en 
Konference  af  Stormagternes  Sendemænd,  og  de  nordlige 
Magter  havde  besluttet  til  en  vis  Grad  at  lade  Rusland 
frit  Spil  og  ikke  at  modarbejde  de  russiske  Ønsker;  hvor- 
paa  disse  gik  ud,  var  ikke  mere  tvivlsomt  efter  de  russiske 
Officerers  Tilbagekaldelse  og  de  russiske  Sendemænds  Hold- 
ning: man  vilde  fjærne  Fyrst  Alexander,  ligegyldigt  hvad 
det  skulde  koste.  Da  det  nu  imidlertid  dog  ikke  gik  an 
at  afsætte  den  formodede  Ophavsmand  til  Foreningen,  men 
at  anerkjende  selve  Foreningen,  stillede  man  foreløbig  blot 
selve  Foreningens  Ophævelse  paa  Progamet,  vel  vidende, 
at  i  samme  Øjeblik  det  Værk  mislykkedes,  Fyrst  Alexander 
havde  stillet  sig  i  Spidsen  for,  var  han  selv  en  Umulighed 
og  Pladsen  herved  fri  for  Kejserindens  Broder,  Prins 
Valdemar  af  Danmark.  De  tvende  andre  Stormagter  vare 
saa  meget  mere  enige  i  Programet,  som  dets  Gjennemferelse 
ikke  blot  vilde  udelukke  enhver  Krænkelse  af  Berlinerfreden, 
men  ogsaa  tvinge  Halvøens  andre  Stater,  særlig  Serbien  og 
Grækenland,  til  Fred.  Nordmagternes  Diplomater  troede, 
at  man  nok  uden  store  Vanskeligheder  vilde  kunne  naa 
dette  Maal,  og  da  Konferencen  aabnedes,  gik  den  alminde- 
lige Mening  ud  paa,  at  den  bulgariske  Rejsning  vilde  tage 
en  snar  og  forsmædelig  Ende.  Det  var  uværdigt  for  Ev- 
ropa  at  lade  sig  forstyrre  i  sin  Ro  ved  slige  smaa,  halv- 
vilde Folkeslags  Slagsmaal,  altsaa  bort  med  den  østrumeliske 
Rejsning  og  dens  Konsekvenser.  En  Sendemand  for  en  af 
de  evropæiske  Stormagter  skal  have  udtalt  sig,  som  følger: 
»Revolutionerne    paa    Balkanhalvøen    have    hidindtil    altid 

fundet  Sted  om  Foraaret,  og  Sendemændene  kunde  indrette 
sig  herefter;  de  toge  Orlov  om  Efteraaret  og  vare  derpaa 
om  Foraaret  til  Stede,  naar  fornødent  gjordes.  Den  bul- 
gariske  Septemberopstand  forstyrrer  imidlertid  alle  Tradi- 
tioner paa  betænkelig  Vis;  den  kan  ved  fremtidige  Rejs- 
ninger gjælde  for  et  Præcedens,  og  dette  vil  i  den  Grad 
derangere  alle  diplomatiske  Sædvaner,  at  allerede  af  denne 
Grund  er  den  strængeste  Afstraffelse  af  dette  uforskammede 
Paahit  en  Nødvendighed.« 

Diplomaterne  havde  imidlertid  forestillet  sig  Sagen 
lettere,  end  den  virkelig  var,  og  undladt  at  tage  tre  Fak- 
torer med  i  deres  Beregning,  som  de  ikke  burde  have  overset, 
nemlig  England,  Tyrkiet  og  sluttelig  Bulgarien.  Umiddel- 
bart efter  Oprørets  Udbrud  havde  Sendemændene  givet 
Tyrkiet  det  indtrængende  Kaad  ufortøvet  at  lade  Tropper 
rykke  ind  i  Østrumelien  og  knuse  Oprøret  med  Vaabenmagt. 
Hvis  Tyrkiet  var  optraadt  med  tilstrækkelige  Kræfter  i 
Løbet  af  de  3 — 4  første  Dage,  vilde  den  bulgariske  Be- 
vægelse efter  al  Sandsynlighed  ogsaa  være  bleven  ned  kuet 
med  den  simple  Følge,  at  den  bulgariske  Trone  var  bleven 
ledig;  men  Tyrkiet  forsømte  dette  Øjeblik,  dels  fordi  det 
nærede  Mistillid  til  Rusland,  som  ivrig  drev  paa  militære 
Forholdsregler,  dels  fordi  ingen  Tropper  vare  disponible, 
dels  vel  ogsaa  fordi  man  ikke  lagde  nogen  særlig  Vægt  paa 
Østrumelien  og  endnu  mindre  paa  at  se  Fyrst  Alexander 
erstattet  af  en  russisk  Statholder  i  Sofia.  Hertil  kom  endnu, 
at  Fyrst  Alexander  med  diplomatisk  Dygtighed  havde  aner- 
kjendt  Sultanens  Overhøjhed,  og  at  Storherren  nærede  stor 
Utilbøjelighed  mod  enhver  Krig  i  det  hele  taget  —  kort 
sagt,  Tyrkerne  mobiliserede  nok,  men  viste  ingen  Lyst  til 
at  lade  Mobiliseringen  gaa  over  til  Krig.  Sendemændenes 
Konference  skulde  her  gjore  sit,  og  den  udtalte  da  ogsaa 
Ønsket  om  en  Gjenoprettelse  af  den  tidligere  Tilstand  i 
Østrumelien;  men  saa  snart  der  blev  Tale  om  at  finde 
Midler  til  Gjennemførelsen   af  dette  Ønske  eller  Bud,  viste 

det  sig  pludselig,  at  det  var  forbi  med  Enigheden  i  den 
evropæiske  Concert,  og  det  selvsamme  England,  der  under 
Beaconsfield  havde  tilintetgjort  den  storbulgariske  Drøm, 
traadte  nu  med  Eftertryk  i  Marken  for  Storbulgarien  og 
Fyrst  Alexander;  medens  denne  halvt  om  halvt  blev  sat  i 
Band  af  de  øvrige  Magters  Repræsentanter,  fulgte  den 
engelske  Generalkonsul  Lascelles  ham  paa  alle  hans  Kejser 
mellem  Sofia  og  Filippopel  og  lagde  herved  aabenlyst  for 
Dagen,  at  England  tog  Fyrsten  under  sin  Beskyttelse. 
Ogsaa  den  engelske  Sendemand  i  Konstantinopel,  Sir  William 
White,  lagde  ingen  Delgsmaal  paa,  at  England  aldrig  vilde 
slutte  sig  til  nogen  Konferencebeslutning  mod  Fyrst  Alexander, 
saa  snart  denne  kunde  faa  praktiske  Følger.  Man  er  næppe 
paa  Vildspor,  naar  man  gaar  ud  fra,  at  Sir  William 
White  har  opbudt  hele  sin  Indflydelse  for  at  hindre  Tyrkiet 
i  at  følge  de  andre  Magters  Raad.  Hertil  kom  endnu,  at 
ogsaa  Frankrig  iagttog  en  afventende  Holdning  og  ikke 
lagde  mindste  Varme  for  Dagen  over  tor  den  foreslaaede 
radikale  Kur.  Konferencens  Flertal  viste  sig  nu  vel  højlig 
opbragt  over  den  engelske  Modstand,  og  man  talte  om 
intet  mindre  end  at  sætte  sig  ud  over  denne  Modstand 
og  gaa  over  til  Dagsordenen,  et  Forsæt,  der  dog  ikke  lod 
sig  saa  let  gjennemføre,  fordi  Tyrkiet  —  'Exekutionsmagten  — 
havde  den  slette  Smag  at  lægge  den  største  Vægt  paa  En- 
stemmighed i  Konferencens  Beslutninger.  Særlig  var  Rus- 
land rasende  og  det  af  dobbelt  Grund:  for  det  første  bleve 
alle  russiske  Planer  om  Fyrstens  Afstraffelse  og  de  alt  for 
selvstændige  Bulgareres  Revselse  tilintetgjorte ;  men  dernæst 
følte  man  det  som  et  smerteligt  Nederlag,  at  engelsk  Ind- 
flydelse nu  skulde  afløse  den  russiske  dér,  hvor  russisk 
Blod  var  flydt  i  Strømme  og  russiske  Milliarder  bortødslede. 
Skulde  det  være  Slutningsresultatet  af  en  hundredaarig 
orientalsk  Politik,  at  det  forhadte  England  uden  Møje 
skulde  høste,  hvor  Rusland  havde  udstrøet  Sæden  med  saa 
stort  Besvær?    Var  det  virkelig  tænkeligt,  at  Rusland  ikke 

havde    udrettet    andet    end    ~    travailler    pour    la    reine 
d'Angleterre  ? 

Tyskland  og  Østerrige  synes  at  have  næret  en  anden 
Mistanke,  at  Englands  Politik  nærmest  var  et  machiavelli- 
stisk  Skaktræk  for  at  sprænge  Trekejserforbundet  og  afløse 
det  med  en  anden,  for  England  mere  gunstig  Konstellation. 
De  russiske  Klager  over  Englands  Optræden  ere  let  tor- 
klarlige;  at  England,  den  eneste  Ven  i  Nødens  Time,  vandt 
stor  Indflydelse  i  Bulgarien,  og  at  dets  Raad  ofte  fik  af- 
gjørende  Betydning,  er  ganske  forstaaeligt ;  men  det  er 
mindre  rimeligt,  at  engelsk  Indflydelse  ogsaa  fremtidig  vil 
blive  den  eneherskende;  vi  tro  ikke  rigtig  paa  Folkeslagenes 
Taknemmelighed,  og  selv  om  Bulgarerne  undtagelsesvis 
skulde  være  i  Besiddelse  af  denne  sjældne  og  kostelige  Dyd, 
ville  deres  egne  Interesser,  som  henvise  dem  til  Fastlandet, 
og  ikke  til  det  afsides  liggende  Ørige,  nok  lægge  Baand 
paa  denne  Taknemmelighed.  Hvorfor  Østerrige  og  Tysk- 
land imidlertid  ere  faldne  paa  den  Idé,  at  England  absolut 
vilde  saa  Tvedragt  mellem  de  nordlige  Magter,  er  vanske- 
ligere at  fatte.  Det  ligger  dog  langt  nærmere  at  tænke 
paa  Dronning  Victorias  politiske  Indflydelse,  der  trods  al 
parlamentarisk  Regimente  mangen  Gang  har  faaet  afgj ørende 
Betydning.  Hun  har,  som  bekjendt,  taget  en  Broder  af 
Prins  Alexander  til  Svigersøn  og  altid  vist  Familien  Batten- 
berg  stor  Hengivenhed;  mindre  bekjendt  turde  det  derimod 
være,  at  hun  har  følt  sig  meget  pinlig  berørt  og  saaret 
ved  visse,  lidet  imødekommende  Begivenheder,  som  knytte 
sig  til  dette  sidst  berørte  Giftermaal  .  .  .,  og  her  kunde 
man  muligvis  finde  den  Drivfjeder,  som  var  bestemmende 
for  Englands  Adfærd*). 


*)  Da  vore  Læsere  muligvis  ikke  ere  ret  kjendte  med  Fyrst 
Alexanders  lidt  indviklede  Familieforhold,  hidsættes  her 
følgende:  Han  er  født  5te  April  1857  og  anden  Søn  at  Stor- 
hertugen af  Hessen-Darmstadts  Farbroder  Prins  Alexander 
af  Hess  en,  der  er  morganatisk  formælet  med  Julie  v.  Hauke. 

9* 

Ogsaa  med  Hensyn  til  Bulgarerne  havde  man,  som 
sagt,  forregnet  sig;  man  havde  ikke  troet,  at  Bevægelsen 
vilde  gribe  saa  stærkt  og  saa  hurtig  om  sig,  og  da  Tyrkiet 
og  Flertallet  at  Magterne  endelig  gik  ind  paa  en  militær 
Execution,  var  det  for  sendt,  i  det  mindste  naar  man  fast- 
holdt det  oprindelige  Formaal,  Opretholdelsen  af  den  al- 
mindelige Fred.  Efter  at  den  bulgariske  Hær  var  mobili- 
seret, vilde  Tyrkernes  Indmarche  i  Østrumelien  ikke  længere 
være  en  simpel  Politiforanstaltning  med  militær  Bistand, 
men  eu  virkelig  blodig  Krig,  man  ikke  kunde  faa  Bugt 
med  i  en  Haandevending.  Hvem  kunde  ogsaa  sige,  hvor- 
ledes den  offentlige  Mening  i  Rusland  vilde  stille  sig  til  et 
sligt  Skridt?  om  den  ikke  vilde  nødsage  Regeringen  til  at 
skytte  Bulgarien  mod  en  fuldstændig  Tilintetgjorelse?  Hvad 
skulde  Østerrige  imidlertid  gjere,  og  hvad  Serbien  og 
Grækenland,  naar  Rusland  rykkede  ind  i  Bulgarien? 
Det  hele  orientalske  Spergsmaal  var  da  blevet  opstillet 
med  en  nærliggende  Udsigt  til  et  Sammenstød  mellem  de 
tvende  evropæiske  Stormagter.  Kejsermagterne  kunne  for- 
mentlig være  glade  over,  at  deres  Fredsprogram  blev  gjen- 
nemført  af  andre  og  mod  deres  Vilje. 

Stormagterne  have  selv,  og  det  paa  en  meget  original 
Maade,  anerkjendt,  at  der  forelaa  en  truende  Fare  for  en 
Rejsning  i  Makedonien.  Da  nemlig  Sendemændene  nogen 
Tid  havde  plejet  Raad  i  Konstantinopel,  lode  de  Fyrst 
Alexander  vide,  at  Rejsningen  under  ingen  Omstændigheder 
turde  gribe  videre  om  sig,    og  at  man  navnlig  gjorde  ham 


Fyrst  Alexanders  ældre  Broder  Ludvig  er  gift  med  Stor- 
hertugen af  Hessens  ældste  Datter  Victoria  (Dronning  Vic- 
torias Datterdatter;,  og  hans  yngre  Broder  Henrik  med 
Dronning  Victorias  yngste  Datter  Beatrix.  Hvad  Fyr&tens 
russiske  Slægtskab  angaar,  var  Kejser  Alexander  HI. 's  Moder 
hans  Faster,  og  det  var  vistnok  nærmest  hende,  som  i  sin 
Tid  satte  hans  Valg  i  Bulgarien  igjennem. 

R.  A. 

ansvarlig  for  Opretholdelsen  af  Roligheden  i  Makedonien. 
Da  Makedonien  inaidlertid,  som  bekjendt,  er  en  tyrkisk 
Provins,  hvor  Fyrsten  af  Bulgarien  slet  ikke  havde  noget 
at  gjøre,  altsaa  heller  ikke  at  vaage  over  Ro  og  Orden, 
tog  denne  Opfordring,  i  det  mindste  formelt,  sig  lidt  be- 
synderlig ud.  Faktisk  stillede  Sagen  sig  imidlertid  saa,  at 
Fyrsten  af  Bulgarien  hver  Dag  havde  det  i  sin  Haand  at 
løsne  en  Rejsning  i  Makedonien,  han  behøvede  kun  at  tænde 
Tønderet;  men  den  ophobede  Utilfredshed  kunde  ogsaa 
godt  bryde  løs  af  sig  selv,  og  at  hindre  dette  var  en 
vanskelig  Opgave  selv  for  Fyrsten  af  Bulgarien.  Det  var 
imidlertid  Bulgarerne  meget  magtpaaligende  ikke  yderligere 
at  ægge  Magterne  imod  sig;  man  drøftede  derfor  ivrig, 
hvad  man  skulde  stille  op  for  virksomt  at  garantere  Rolig- 
heden i  paagj ældende  tyrkiske  Provins,  og  sluttelig  faldt 
man  paa  et  kosteligt  Middel.  En  Forstyrrelse  at  Rolig- 
heden kunde  kun  udgaa  fra  de  talrig  repræsenterede,  urolige 
Elementer  i  Makedonien,  der  paa  en  vis  Maade  kalds- 
mæssig  finde  Behag  i  Krigerlivet,  staa  paa  spændt  Fod 
med  Øvrigheden  og  under  Opstande  kaldes  Hajduker,  i 
modsat  Fald  hyppigst  Røvere.  Disse  Elementer  maatte  man 
altsaa  paavirke;  men  hvorledes?  Det  Forslag  at  rette  en 
energisk  Note  til  dem,  hvori  de  formanedes  til  Fred  og 
Endrægtighed,  forkastedes  som  lidet  hensigtssvarende,  og 
man  besluttede  kort  og  godt  —  at  hverve  det  hele  Kom- 
pagniskab og  indlemme  det  i  den  bulgariske  Hær.  Saaledes 
havde  man  Haand  i  Hanke  med  disse  Fyre  og  gjorde  dem 
uskadelige.  Som  sagt,  saa  gjort!  Tvende  Officerer  rejste 
til  den  makedoniske  Grænse,  og  faa  Dage  senere  kom  de 
triumferende  trækkende  med  næsten  3000  makedoniske 
»Røvere«  til  liden  Glæde  for  Grækerne  i  Filippopel,  som 
allerede  belavede  sig  paa  en  »planmæssig  Ødelæggelse«  af 
deres  Butikker.  Saaledes  gik  det  til,  at  Makedonien  sparedes 
for  en  Rejsning,  og  den  bulgariske  Hær  paa  Magternes  høje 
Foranledning  øgedes  med  den  saakaldte  Røverbrigade,   som 

for  øvrigt  ved  Siden  af  mange  betænkelige  Elementer  ogsaa 
talte  Mænd,  der  ene  og  alene  af  nationale  og  patriotiske 
Bevæggrunde  forlode  deres  Landskab  og  stillede  sig  til 
PjTst  Alexanders  Kaadiglied.  Vi  skulle  rauligen  i  det 
følgende  atter  mede  disse  vilde  Krabater. 

Bulgarerne,  særlig  Ophavsmændene  til  Rejsningen,  havde 
utvivlsomt  forestillet  sig  Sagen  lettere,  end  den  var;  navnlig 
havde  man  forregnet  sig,   da  man  tog  Ruslands  Hjælp  som 
en    selvfølgelig    Sag,     medens    netop    ingen    anden    Magt 
lagde  deres  Ønsker  saa  mange  Vanskeligheder  i  Vejen  som 
Rusland.      Havde    Kjærligheden    til   Rusland    allerede    tid- 
ligere været  yderst  kølig,  slog  den  nu  om  til  sin  fuldstændige 
Modsætning,   og  særlig   de  russiske  Officerers  Hjemkaldelse 
viste,    »at   Rusland    nok    holdt   af  Bulgarien,    men   ikke   af 
Bulgarerne«.    Denne  indgribende  Foranstaltning  havde  endnu 
en    anden    Følge:     Befolkningens    brede  Masser,   som   stode 
Politiken  fjærnt,  havde  hidindtil  troet  paa  Ozarens  omsorgs- 
fulde Godhed   og  Kjærlighed  som   paa  en  Art  Evangelium, 
medens  de  politiske  og  ledende  Kredse,  med  ét  Ord  Landets 
Intelligens,  rigtignok  allerede  i  rum  Tid  havde  faaet  Øjnene 
op.      Nu    kom    imidlertid  Hjemkaldelsen,    og  selv  de  mest 
godtroende    kunde    ikke    lukke  Øjnene    for  denne,    i   al    sin 
usminkede  Brutalitet  saa  fattelige  Kjendsgjerning;  hvis  man 
nogen    Sinde    kan    tale    om    en    »demonstratio   ad   oculos«, 
forelaa  der  vel  her  et  Tilfælde ;  thi  hver  Soldat,  hver  Bonde 
saae  med  egne  Øjne,   at  Bulgarien  blev  forladt  af  Rusland, 
og  det  i  samme  Øjeblik  som  det  var  omringet  af  de  frygte- 
ligste Farer.      Havde  den  simple  Mand   tidligere  ikke  haft 
den  rette  Erkjendelse  af  Parolen  »Bulgarien  for  Bulgarerne«, 
fik  alle  og  enhver  nu  Øjnene  op,   da  man  saae  sig   forladt 
og  opofret  af  den  hvide  Czar.     Rusland   havde   selv  næret 
Ideen  om  en  Sammenslutning;    nu   saae  eller  troede  de  sig 
forraadte,  og  Følgen  blev  —  ikke  at  de  fortvivlede,  men  at 
de  vendte  sig  bort  fra  Rusland. 

De  Sympatbier,  som  paa  denne  Vis  bleve  fri,  søgte  et 
nyt  Kystallisationspunkt,  og  fandt  det  i  Fyrst  Alexander. 
Forladte  af  Rusland,  fjendtlig  behandlede  af  Alverden  satte 
Bulgarerne  kun  deres  Lid  til  sig  selv  og  samlede  sig  en- 
drægtig  om  deres  Fyrste;  det  var  ude  med  det  russiske 
Parti,  og  det  russiske  Generalkonsulats  faa  Stipendiater 
dannede  fremtidig  blot  en  Klikke,  der  i  rigtig  Erkjendelse 
af  sin  Magtesløshed  ikke  mere  vovede  at  træde  frem  for 
Offentligheden.  Fyrst  Alexander  derimod  gjorde  sig  gjennem 
rastløs  og  opofrende  Arbejde  til  en  Repræsentant  for  sit 
Folks  Ønsker;  han  rejste  fra  den  ene  Ende  af  Østrumelien 
til  den  anden,  mønstrede  sine  Soldater,  traf  Forberedelser 
til  Kamp  og  opmuntrede  Beboerne;  —  nu  kom  man  ham 
i  Møde  med  al  Sympathi,  og  for  første  Gang  kunde  Fyrsten 
sige,  at  han  i  Sandhed  var  ét  med  sit  Folk.  I  ham  saae 
Folket  sit  Haab;  kun  han  syntes  at  afgive  en  Borgen  for 
en  lykkelig  Fremtid.  Der  gaves  en  Stund,  da  man  ventede 
hans  Afsættelse  gjennem  Magterne,  og  Fyrst  Alexander 
var  selv  forberedt  paa  denne  Mulighed  og  havde  fattet  sin 
Beslutning:  saa  fremt  man  som  Pris  for  hans  Afsættelse 
vilde  anerkjende  de  foreliggende  Kjendsgjerninger  og  ind- 
rømme Bulgarerne  deres  Sammenslutning,  vilde  han  ikke 
lægge  sit  Folk  nogen  Hindringer  i  Vejen,  men  give  Afkald 
paa  Kronen  og  forlade  Landet.  Førsteministeren  Karavelov 
udtalte  sig  herom  til  vor  Hjemmelsmand,  A.  v.  Huhn: 
»Fyrstens  Beslutning  at  ofre  sig  for  sit  Land  er  meget 
ædelmodig;  men  vi  slippe  ham  ikke.  Naar  Magterne  ville 
have  Fyrsten,  raaa  de  hente  ham;  godvillig  udlevere  vi 
ham  ikke.  Folk  og  Fyrste  ere  enige,  og  ligesom  det  for- 
enede Bulgarien  tilhører  Fyrst  Alexander,  saaledes  tilhorer 
Fyrst  Alexander  det  forenede  Bulgarien«.  Paa  det  Spørgs- 
maal,  hvorledes  man  da  vilde  forholde  sig,  naar  Fyrst 
Alexander  trods  alle  Bønner  vilde  forlade  Landet,  svarede 
Karavelov  kort  og  bestemt:  »Da  vil  jeg  holde  ham  tilbage 
med  Magt«.     »1  øvrigt«,  tilføjede  han,  »vil  dette  slet  ikke 

være  nødvendigt;  thi  hvis  Fyrsten  vilde  forlade  os,  vilde 
Folket  spænde  Hestene  fra  Vognen  og  fore  ham  i  Triumf 
tilbage  til  hans  Palads.  Det  vilde  være  lavt  og  ærelest^ 
om  bulgarerne  handlede  anderledes.« 

Fyrsten  havde  altsaa  vundet  Fodfæste  i  Landet^ 
og  dette  skyldtes  hans  hele  vindende  Personlighed,  hans 
faste  Optræden  og  den  Erkj endelse,  at  man  ene  havde  ham 
at  takke  for  Opretholdelsen  af  Ro  og  Orden.  Og  hertil 
kom  endnu  et  nyt  Moment.  De  Mænd,  som  havde  skrevet 
»Bulgarien  for  Bulgarerne«  paa  deres  Fane,  kunde  ikke 
dølge  for  sig  selv,  at  Fyrstens  Fald  var  enstydigt  med  Ind- 
sættelsen af  et  russisk  Statholderskab,  og  at  Bulgariens 
Selvstændighed  kun  havde  en  Garanti  i  hans  Personlighed. 
Saaledes  opstod  et  Fornuftægteskab,  der  aftvang  en  Bulgarer, 
som  var  bekjendt  for  sit  republikanske  Sindelag,  følgende 
Ytring:  »Naar  Magterne  afsætte  Fyrsten,  proklamere  vi 
Balkanrepubliken  og  vælge  ham  til  livsvarig  Præsident.« 
Vi  tillægge  vel  ikke  denne  æventyrlige  Plan  nogen  reel 
Betydning,  men  omtale  den  kun  som  et  Tegn  paa  den  al- 
mindelige Stemning.    • 

Blandt  Bulgarerne  herskede  fuldstændig  Enstemmighed 
om,  at  man  ikke  ved  nogen  Slags  Trussel  maatte  lade  sig 
skræmme  til  at  ophæve  Foreningen,  selv  om  Landet  skulde 
bringe  de  tungeste  Ofre.  Dette  fremgik  ikke  blot  af  Ord, 
men  ogsaa  af  Gjerninger,  af  Mandskabets  glade  Hen  til 
Fanerne,  af  den  Villighed,  hvormed  man  fandt  sig  i  alle 
Rekvisitioner,  der  overalt  maatte  foles  tungt,  særlig  af  et 
saa  sparsomt  Bondefolk  som  Bulgarerne,  »Man  er  nu  engang 
bleven  enig  om,  at  vi  ere  Barbarer«,  sagde  en  Bulgar; 
»folgeliof  behøve  vi  ikke  at  forstaa  os  paa  diplomatiske 
Noter  eller  tage  Notits  af  Papirs -Aktstykker.  Hvis  Magterne 
sendte  100,000  Mand  for  at  kue  os  med  Magt,  vilde  vi 
ganske  vist  ikke  kunne  rejse  nogen  Modstand;  men  saa 
længe  de  ikke  gjore  det,  opgive  vi  ikke  Foreningen.«  Og 
Bulgarerne   vare   snu    nok  til' at  vide,    at  Magterne   aldrig 

vilde  kunne  komme  overens  om  en  slig  Troppesendelse,  ja. 
ikke  engang  om  en  Tvangsforanstaltning  af  praktisk  Betyd- 
ning. Alle  og  enhver,  der  i  Oktober  opholdt  sig  i  Bulgarien 
og  blot  var  nogenlunde  indviet  i  Forholdene,  maatte  vide^ 
at  alle  Konferencebeslutninger  forud  vare  frugtesløse,  at  der 
intet  var  at  opnaa  ad  denne  Vej.  Blot  Stormagternes  Sende- 
mænd vilde  ikke  tro  dette  og  spildte  deres  Tid  med 
uigjennemførlige  Forsøg  paa  at  gjenoprette  de  tidligere  For- 
hold i  Østrumelien  ad  fredelig  Vej. 

Efterhaanden  som  Fyrst  Alexanders  Tanke  blev  mere 
og  mere  gjennemskuelig,  saa  vidt  muligt  at  naa  en  mindelig^ 
Overenskomst  med  Tyrkiet,  blev  ogsaa  Stemningen  mere  og 
mere  gunstig  hos  Muhamedanerne,  der  iagttoge  en  vel\#lig^ 
Nevtralitet  over  for  ham.  Dette  øvede  atter  en  mærkelig 
og  betydningsfuld  Tilbagevirkning;  Bulgarerne  saae  sig  mis- 
handlede af  Alverden,  ogsaa  af  dem,  hvem  de  slet  ikke 
ha\de  forbrudt  sig  imod;  men  Tyrkerne,  de  eneste,  som 
havde  skjellig  Grund  til  et  fjendtligt  Sindelag,  viste  sig 
rolige,  ja  velvillige  i  selve  Landet  og  uden  for  Landet  — 
i  det  tyrkiske  Diplomati  —  overbærende  og  forsonlige. 
Bulgarerne  maatte  anstille  Sammenligninger,  og  lidt  efter 
lidt  forberedtes  et  Omslag,  der  skulde  blive  lige  saa  stortå 
som  det  i  og  for  sig  syntes  utroligt* 

Og  endnu  blot  et  Ord  om  Grækerne,  den  tredje  Na- 
tionalitet i  Østrumelien,  hvor  de  spille  Handelsherrer,  dis- 
ponere over  betydelige  Midler  og  i  enkelte  Stæder  bo  tæt 
sammen.  De  stillede  sig  afgjort  fjendtlig  mod  de  tvende 
Bulgariers  Forening.  De  vare  i  det  hele  meget  tilfredse 
med  de  tidligere  Tilstande,  fordi  de  troede,  at  saaledes  vilde 
den  Frugt  bedst  modnes,  der  engang  var  bestemt  til  at  falde 
Storhellas  i  Skjedet.  De  ønskede  Tyrkernes  Indmarche^ 
sagde  til  enhver,  som  vilde  høre  derpaa,  at  den  bulgariske 
Bevægelse  maatte  tage  en  forsmædelig  Ende,  udbredte  de 
mest  usande  og  taabeligste  Rygter,  lagde  den  yderste  For- 
sagthed for  Dagen  —   og    foretoge  intet,    slet   intet!    Jo 

senere,  da  den  serbiske  Krig  brød  løs,  og  det  rumeliske 
Landeværn,  deriblandt  ogsaa  Grækerne,  indkaldtes,  foretoge 
de  sig  dog  noget;  den  græske  Biskop  gik  til  Præfekten  i 
Filippopel  og  bad  ham  fritage  de  græske  Helte  for  Krigs- 
tjeneste. Denne  Ansøgning  blev  meget  beredvillig  ind- 
rømmet, og  den  bulgariske  Hær  synes  ikke  at  have  tabt 
meget  derved  .  .  .  Det  er  alt,  hvad  der  lader  sig  sige  om 
Grækerne. 


III. 

Serjjiens  fjendtlige  Holdning.  —  Dets  forfejlede 
Politik.  —  Fyrst  Alexanders  Brev  og  dets  Skæbne. 
—  Muhamedanernes  Holdning.  —  Fyrsten  stryges 
af  den  russiske  Hærs  Lister.  —  Krigserklæringen. 
—  Før  Uvejret.  —  Forspillet. 

Medens  Bulgariens  Skæbne  vejedes  paa  Konferencens 
Vægt,  medens  Skaalen  vippede  op  og  ned,  fremtraadte  i 
Midten  af  Oktober  en  ny  Faktor,  som  ingen,  i  hvert  Fald 
ikke  Bulgarien,  havde  regnet  med:  Serbien,  hvis  Klager 
over  Ligevægtens  Forstyrrelse  paa  Balkanhalvøen  hidtil  kun 
syntes  at  betyde  en  Trusel  mod  Tyrkiet,  gjorde  pludselig 
en  brat  Vending  og  erklærede  at  ville  gjenoprette  denne 
Ligevægt  til  Skade  for  Bulgarien;  Serbien  meddelte,  at 
det  havde  bestemt  sig  til  for  egen  Regning  at  indprente 
Bulgarerne  Agtelse  for  Berlinerfreden;  nogle  Magter,  heri- 
blandt muligvis  Tyskland,  søgte  at  tæmme  denne  overdrevne 
Iver  ved  diplomatiske  Forhandlinger,  andre  saae  med  Vel- 
vilje Serbien  anmasse  sig  Rollen  som  evropæisk  Politimagt, 
medens  Bulgarien  ikke  ret  vilde  tro,  at  det  virkelig  var 
Serbiens  alvorlige  Mening  med  denne  »Broderkrig«:  da  de 
serbiske  Troppesamlinger  langs  den  bulgariske  Grænse  slutte- 
lig bleve  vel  truende,  troede  Bulgarerne  endnu,  at  denne 
>Misfor8taaelse«  maatte  kunne  fjærnes  ved  Underhandlinger. 

Ingen  kan  fortænke  Serberne  i,  at  de  troede  Lejligheden 
kommen  til  ogsaa  at  udvide  deres  Omraade.  I  Begyndelsen 
syntes  den  serbiske  Regering  mest  tilbøjelig  til  at  rejse 
Krav  paa  Gammelserbien,  den  Strækning  af  Makedonien, 
som  ligger  nord  for  Shar-Dagh  og  baade  af  historiske,  ethno- 
grafiske  og  geografiske  Hensyn  retlig  burde  udgjøre  en  Del 
af  Serbien;  enhver  Slaver  vilde  have  staaet  paa  den  serbiske 
Side,  saafremt  Kong  Milan  havde  rejst  dette  Krav  og  var 
gaaet  Haand  i  Haand  med  Bulgarien  til  et  fælles  Forsvar 
mod  Tyrkiet;  men  her  lagde  den  osterrigske  Regering  sig 
imellem  og  erklærede  aldrig  at  kunne  tilstede  Serbien  en 
slig  Udvidelse,  som  ligger  paa  Operationslinjen  Sarajevo- 
Saloniki  og  saaledes  vilde  skade  de  osterrigske  Interesse'r. 

I  Belgrad  var  man  forstemt  over  denne  Østerrigs  Op- 
træden, saa  meget  mere  som  man  allerede  havde  bragt  til- 
strækkelige Ofre  for  det  østerrigske  Venskabs  Skyld  uden 
at  have  høstet  den  ringeste  Løn  til  Gjengjæld;  tvært  imod 
havde  Serbien  ladet  sig  føre  læ^ngere  og  længere  paa  Glatis 
ved  det  tvetydige  Løfte  om  en  betingelsesvis  Aftrædelse  af 
Bosnien;  forst  for  sent  var  man  naaet  til  den  Erkjendelse, 
at  en  slig  fredelig  Erhvervelse  var  utænkelig,  skjønt  ogsaa 
Bosnien  baade  med  ethnografisk,  geografisk  og  historisk  Ret 
burde  udgjøre  en  Del  af  Serbien. 

Den  serbiske  Regering  lagde  intet  Dølgsmaal  paa  sin 
Uvilje  og  opkastede  det  Spergsmaal,  hvad  -Fordel  Serbien 
vel  egentlig  høstede  af  sin  austrophile,  unationale  Politik, 
naar  det  stadig  saae  sig  hemmet  af  sin  »Ven«?  Som 
bekjendt  bærer  denne  austrophile,  unationale  Politik  fra  den 
serbiske  Regerings  Side  netop  Hovedskylden  for  den  ringe 
Popularitet.  Kong  Milan  nyder  hos  sit  Folk. 

Den  østerrigske  Udenrigsminister  Kalnoky  kunde  ikke 
nægte,  at  den  serbiske  Uvilje  var  vel  begrundet;  for  ikke 
at  gaa  glip  af  det  serbiske  Venskab,  kom  han  paa  den 
Tanke  at  spille  en  højmodig  Rolle  med  fremmed  Eje  og 
søgte    at   lede    den    serbiske    Chauvinisme    og   Ministeriets 

Kompensationslyster  mod  Bulgarien;  herved  slocf  han  to 
Fluer  med  ét  Smæk:  for  det  første  sikrede  man  sig  det 
serbiske  Venskab,  og  samtidig  satte  man  Splid  mellem  de 
tvende  slaviske  Brødrefolk,  hvis  Forbund  utvivlsom  ikke  vilde 
gavne  de  østerrigske  Interesser,  helt  bortset  fra  den  luftige 
Tanke  om  et  Forbund  af  alle  Balkanstater. 

Serbien  var  saa  uforsigtig  at  slaa  til.  Under  hele 
Folkets  Bifald  havde  man  mobiliseret  for  at  gj  en  vinde 
Gammelserbien  med  det  historisk  berømte  Kosovopolje 
(Solsortmarken),  hvis  blotte  Navn  faar  enhver  Serbers 
Hjærte  til  at  banke*),  og  nu,  da  Hæren  stod  slagfærdig  og 
krigslysten  ved  Grænsen,  erfarede  hele  den  slaviske  Verden 
med  største  Bestyrtelse,  at  alle  serbiske  Anstrængelser  vare 
rettede  mod  Serbiens  naturlige  Allierede,  det  bulgariske 
Broderfolk.  Denne  unationale  Fremfærd  har  rimeligvis  i 
høj  Grad  demoraliseret  den  serbiske  Hær  og  dæmpet  dens 
Krigslyst;  i  hundredvis  lode  Tropperne  sig  senere  tage  til 
Fange,  deserterede  eller  lemlæstede  sig  frivillig,  og  de  bedste 
Stillinger  rømmedes  uden  stor  Modstand. 

Den  serbiske  Regering  erklærede  sig  altsaa  bestemt 
mod  enhver  Krænkelse  af  Berlinerfreden  og  vilde  kun  an- 
erkjende  Østrumeliens  Tilknytning  til  Bulgarien,  saa  fremt 
Serbien  til  Gjengjæld  fik  afstaaet  de  bulgariske  Distrikter 
Trn,  Bresnik  og  Vidin ;  sidstnævnte  er  den  bekjendte  Donau- 
fæstning; de  tvende  andre  Distrikter  ligge  ved  Serbiens 
Sydgrænse,  tæt  vest  for  Bulgariens  Hovedstad  Sofia. 

Serbien  motiverede    sit  Krav    med    den,    rigtignok    vel 


♦)  Paa  Kosovopolje  bukkede  den  serbiske  Hær  under  for  den 
uhyre  osmanniske  Overmagt,  og  den  sidste  serbiske  Konge 
Lasar  faldt  med  Kjærnen  af  sit  Folk  (15de  Juni  1389).  Tre- 
sindstyve Aar  senere  (19de  Oktober  1448)  søgte  Serberne, 
støttede  af  en  ungarsk  Hjælpehær  under  Johannes  Hunyades, 
forgjæves  at  gjenvinde  deres  Uafhængighed ;  Murad  II.  til- 
føjede dem  sammesteds  et  knusende  Nederlag. 

R.  A. 


De  sidste  Kampe  i  Bulgarien.  139 

mærkelige  Grund,  at  disse  Strækninger  under  den  sidste 
Krig  havde  været  besatte  af  Serberne;  men  Spiridion 
Gopcevic*)  mener  dog,  at  de  serbiske  Krav  ikke  vare  særlig 
ubillige,  da  Beboerne  vistnok  nærmest  ere  at  henregne  til 
Serberne,  tale  et  Landskabsmaal,  som  ligner  det  serbiske, 
og  delvis  have  mest  Sympathier  for  Serbien,  hvorhos  be- 
meldte Distrikter  i  sin  Tid  ogsaa  hørte  til  det  serbiske 
Kejserrige.  Gopcevié  søgte  derfor  ogsaa  at  gjennemføre  en 
mindelig  Overenskomst,  som  dels  skulde  gaa  ud  paa  en 
eventuel  Afstaaelse  af  enkelte  bulgariske  Distrikter,  dels 
paa  en  Alliancetraktat  mellem  Bulgarien  og  Serbien.  »Skulde 
den  politiske  Situation  i  Evropa  fremtidig  gjøre  en  Er- 
hvervelse af  Makedonien  tilraadelig,  forpligte  Bulgarien  og 
Serbien  sig  til  med  samlet  Magt  og  i  Fællesskab  at  erobre 
Makedonien  og  at  dele  det  indbyrdes  efter  de  ethnografiske 
Grænser  og  paa  Grundlag  af  et  Plebiscit.  —  Begge  Stater 
garantere  derhos  hinandens  Selvstændighed  og  Uafhængighed, 


*)  Sp.  Gopcevic  er  født  i  Triest  1853,  men  hører  til  en  anset 
montenegrinsk  Familie  og  har  siden  1875  spillet  en  vis  Rolle 
i  hele  det  Rænkespil  og  alle  de  Uroligheder,  som  have 
hjemsøgt  Balkanhalvøen;  han  har  deltaget  i  Rejsningen  i 
Herzegovina,  senere  (1880)  i  den  albanesiske  Bevægelse  og 
(1882)  i  Oprøret  i  Bosnien,  naen  har  samtidig  taaet  Tid  til  at 
anstille  grundige  sproglige,  historiske,  geografiske  og  mili- 
tære Studier,  til  at  foretage  Rejser  gjennem  næsten  alle 
evropæiske  Lande,  gjennem  Marokko  og  Lilleasien  og  til  at 
udgive  Bøger  og  Afhandlinger  at  betydeligt  Værd.  I  politisk 
Henseende  er  han  Panslavist ,  og  som  Montenegriner  en 
Fjende  af  den  østerrigske  Politik  paa  Balkanhalvøen  og  en 
Tilhænger  af  Rusland,  hvorfor  han  ingenlunde  ser  med  blide 
Øjne  paa  Fyrst  Alexander  og  hans  tyskvenlige,  antirussiske 
Politik,  Om  A.  v.  Huhn  fremhæver  han,  at  han  ikke  for- 
staar  et  eneste  slavisk  Ord  og  derfor  ganske  ensidig  ser 
gjenutm  Hofiets  og  Karavelovs  Biller;  „Hønen  (das  Huhn) 
var  bleven  Hane  i  Kurven"  hos  P'yrst  Alexander  og  hans  Hof- 
marskalk Baron  Riedesel,  hos  Ministeren  Karavelov —  og  hos  hans 
Frue,  hvem  Gopcevié  stadig  fremstiler  som  den,  der  egentlig 
kommanderer  sin  Nathue  af  en  Mand. 

d.  V.  s.  skulde  en  fremmed  Stat  optræde  truende  i  denne 
Retning,  optræde  begge  Stater  solidarisk,  Side  om  Side.« 
Efterhaanden  som  Faren  for  en  Krig  rykkede  nærmere  og 
nærmere,  arbejdede  Gopcevié  med  større  og  større  Iver  for 
sin  Yndlingstanke;  han  forestillede  Karavelov  og  Stranski 
(den  provisoriske  Minister  over  Østrumelien),  at  Bulgarien 
var  for  svagt  til  at  yde  Serberne  Modstand,  selv  om  Tyrkiet 
forholdt  sig  neutralt  under  Krigen,  at  man  følgelig  for  enhver 
Pris  maatte  se  at  komme  til  Enighed  med  Serbien ;  sluttelig 
satte  han  da  ogsaa  igjennem,  at  Fyrst  Alexander  gjorde  et 
forsonligt  Skridt  over  for  Kong  Milan  og  afsendte  den  tid- 
ligere Justitsminister  Grekov  med  et  egenhændigt  Brev, 
hvori  Bulgarien  foreslog  en  mindelig  Overenskomst.  Gik 
Kong  Milan  ind  herpaa,  skulde  Grekov  forelægge  Gopcevié's 
oven  for  omtalte  Udkast  til  en  Alliance.  Samtidig  fik  ogsaa 
Kong  Milan  en  telegrafisk  Meddelelse  om  Grekovs  Ankomst 
til  det  serbiske  Hovedkvarter  ved  Nish.  Ad  telegrafisk  Vej 
paafulgte  imidlertid  snart  det  aldeles  uventede  Svar:  Kong 
Milan  afslaar  endog  at  modtage  Fyrst  Alexanders  Brev,  et 
Afslag,  der  rimeligvis  skyldtes  osterrigsk  Tilskyndelse.  De 
serbiske  Officerer  lode  sig  samtidig  forlyde  med,  at  man 
havde  nægtet  at  modtage  Fyrstens  Brev,  fordi  samme  jo 
blot  kunde  indeholde  et  Forslag  om  en  fælles  Optræden 
mod  Tyrkiet,  og  Kong  Milan  var  altfor  trofast  i  Overhol- 
delsen af  Traktater,  til  at  han  kunde  indlade  sig  paa  slige 
Æventyr,  og  i  det  hele  taget  for  fornem  til  at  kunne  gaa 
Haand  i  Haand  med  Bulgariens  revolutionære  Politik.  Hvis 
Kong  Milan  imidlertid  ikke  havde  gjort  sig  skyldig  i  denne 
skæbnesvangre  Fejl,  vilde  Serbien  nu  have  haft  et  forøget 
Omraade,  det  var  blevet  sparet  for  en  ydmygende  og  øde- 
læggende Krig  og  havde  i  Steden  for  Bulgariens  Uvilje 
vundet  dets  Venskab  og  Alliance. 

Det  var  den  20de  Oktober,  at  Grekov  kom  tilbage  med 
den  afslaaede  Besked;  men  skjønt  den  serbiske  Hær  var 
fuldstændig  udrustet   og   Hæren    allerede    havde    sat  sig  i 

Bevægelse,  tik  den  Kontraordre  en  halv  Fjerdingvej  fra 
Grænsen.  Serbien  erklærede  at  ville  afvente  Konferencens 
Resultater,  og  saaledes  fik  Bulgarien  Tid  til  at  fore  sine 
Tropper  fra  den  tyrkiske  Grænse  til  den  serbiske.  Samtidig 
paakaldte  den  bulgariske  Regering,  ligeledes  efter  Gopcevié's 
Raad,  Tyrkiets  Mellemkomst,  og  den  26de  Oktober  indløb 
ogsaa  fra  Konstantinopel  den  officielle  Erklæring,  at  »Porten 
vilde  betragte  en  Indmarche  i  Bulgarien  som  en  Krænkelse 
af  det  tyrkiske  Omraade  og  enventuelt  handle  herefter.« 
Baade  Gopcevié  og  den  bulgariske  Regering  troede  saaledes 
heldig  at  have  afvendt  den  serbiske  Krig,  »da  Kong  Milan 
jo  maatte  være  vanvittig,  naar  han  nu  vilde  tage  Kampen 
op  baade  mod  Bulgarien  og  Tyrkiet.«  Denne  tyrkiske  Op- 
træden havde  imidlertid  yderligere  Følger.  Muhamedanerne 
i  Østbulgarien,  fra  Landskabet  omkring  Sjumla  og  Varna, 
tilbøde  af  egen  fri  Vilje  at  ville  gribe  til  Vaaben  for  Fyrsten 
og  paa  egen  Bekostning  at  udruste  et  Korps  paa  sex 
Tusende  frivillige  mod  Serbien.  Denne  Efterretning,  denne 
Belønning  for  Fyrst  Alexanders  menneskevenlige  og  forsonlige 
Politik,  gjorde  et  overordentligt  Indtryk ;  man  kunde  tydelig 
se,  hvor  dybt  Mindet  om  Krumsablens  Herredømme  og 
Respekten  for  den  tyrkiske  Krigsdygtighed  var  indpræget  i 
Bulgarernes  Sind;  hvor  værdifuld  den  materielle  Hjælp  end 
syntes,  var  det  moralske  Indtryk  dog  endnu  større;  en  bul- 
garisk  Soldat  fandt  et,  i  al  sin  Simpelhed  meget  betegnende 
Udtryk  herfor:  »Nu  er  Freden  sikret;  hvorledes  skulde 
Serberne  vel  kunne  falde  paa  at  angribe  os,  naar  Tyrkerne 
ere  med  os?«  Den  gunstige  Stemning  for  Tyrkiet  blev 
stadig  mere  og  mere  varm. 

For  at  give  denne  Stemning  et  nyt  Opsving  udfordredes 
endnu  en  Modsætning,  og  den  skulde  Russerne  levere.  Den 
7de  November,  i  det  Øjeblik  Bulgarien  saae  sig  ugleset  af 
hele  Evropa  og  sine  Grænser  truede  i  Øst,  Syd  og  Vest, 
indløb  fra  St.  Petersborg  den  Melding,  at  Czar  Alexander 
ni.  ved  en   Hærbefaling  ha\rde  streget  Fyrst  Alexander  af 

Bulgarien,  russisk  General  og  Chef  for  den  ISde  Skytte- 
bataillon,  af  den  russiske  Armés  Lister,  d.  v.  s.  saa  meget 
som  »en  infam  Kassation  paa  Grund  af  simpel  Forbrydelse«. 
Det  var  nærmest  et  Naalestik,  som  vel  under  visse  Om- 
stændigheder kan  smerte  mere  følelig  end  et  Kølleslag, 
mon  aldrig  har  den  samme  fysiske  Virkning  som  det  sidste, 
og  som  man  derfor  helst  bor  undgaa  i  Politiken.  Fyrst 
Alexander  og  hans  Ministre  fandt  det  raadeligst  helt  at 
ignorere  denne  Kejserens  Fornærmelse,  man  dog  vistnok  i 
St.  Petersborg  havde  sat  den  største  Forhaabning  til;  man 
havde  troet,  at  den  vilde  øve  en  knusende  Virkning  paa 
Bulgarerne,  raen  havde  atter  ligesom  ved  Officersspørgs- 
maalet  forregnet  sig  grundig;  thi  det  var  ikke  Frygt  og 
Bestyrtelse,  men  en  almindelig  Harme,  som  fulgte  paa  dette 
Udbrud  af  kejserlig  Uvilje;  enhver  Bulgar  følte  sig  truffen 
og  fornærmet  i  sin  Fyrstes  Person,  og  for  første  Gang  kunde 
man  af  en  Bulgarers  Mund  høre:  »Hellere  tyrkisk  end 
russisk!« 

Serbien  optog  muligvis  det  russiske  Skridt  som  en 
Opmuntring  til  sine  fjendtlige  Hensigter;  i  hvert  Fald  be- 
gyndte fra  den  lOde  Novb.  eu  Kække  Grænsekrænkelser, 
som  aabenbart  tilsigtede  at  udæske  Bulgarerne  og  saaledes 
at  hidføre  et  Sammenstød,  en  »casus  belli«.  Fra  Trn, 
Køstendil,  Zaribrod  indløb  Slag  i  Slag  Meldinger,  at 
serbiske  Troppedelinger  snart  hist,  snart  her  havde  over- 
skredet Grænsen  og  fyret  paa  Bulgarerne.  Fyrst  Alexander, 
som  opholdt  sig  i  Filippopel,  afsendte  strax  de  strængeste 
Befalinger  til  under  ingen  Omstændigheder  at  besvare  de 
serbiske  Udæskninger  og  kun  at  afværge  ligefremme  Angreb. 
Fyrsten,  hans  Officerer  og  Ministre  maatte  sige  sig  selv 
og  sagde  vel  ogsaa,  at  Serbien  af  al  Magt  søgte  et  Paaskud 
til  Krig;  men,  hvor  løjerlig  det  end  lyder,  lige  til  det  sidste 
Øjeblik  troede  man  ikke  paa  Krig.  Endnu  den  I3de  No- 
vember gjorde  Ministerraadet  sig  lystig  over  Sendemændenes 
latterlige  Konference  i  Konstantinopel;    man   haanede   dens 

Ubehjælpsomhed,  Kejtethed  og  Tunghed,  og  man  haabede,  at 
disse  Egenskaber  netop  vilde  tjene  Freden;  Serbien  havde 
lovet  at  oppebie  Konferencens  Bestemmelser,  Sne,  Is  og  Kulde 
vilde  snart  gjore  enhver  Krig  umulig,  under  Vinter- 
maanederne  vilde  man  vinde  Tid  og  kunde  muligvis  finde 
en  modus  vivendi  med  Serbien.  Dog  i  ellevte  Time  be- 
sluttede Kong  Milan  at  gjøre  en  Ende  paa  Sagen;  samme 
Dag  lod  han  den  serbiske  Krigserklæring,  der  er  dateret 
den  14de  Novbr.,  overlevere  i  Sofia. 

Karavelov  modtog  Efterretningen  Kl.  to  om  Morgenen 
og  sendte  strax  Bud  efter  Huhn  og  Gopcevié,  Sidstnævnte 
fandt  Førsteministeren  ligbleg  og  i  nervøs  Spænding  gaaende 
op  og  ned  ad  Gulvet;  han  var  næppe  i  Stand  til  at  fatte 
en  klar  Tanke,  og  de  eneste  Ord,  vor  Hjemmelsmand  kunde 
presse  ud  af  ham,  vare;  »Blot  nu  Katharina  var  her«;  han 
vidste  ikke,  hvad  han  skulde  stille  op,  da  hans  Hustru,  hans 
Orakel,  var  bort.  Ogsaa  Fyrst  Alexander  var  bleg  og  synlig 
nedslaaet,  og  den  eneste,  der  havde  bevaret  sin  Kold- 
blodighed og  et  Gnist  af  Haab,  var  Stranski,  som  ogsaa 
hurtig  udarbejdede  Fyrstens  Krigsproklamation.  Kl.  1  samme 
Dags  Eftermiddag  var  Alexander  paa  Vejen  til  Sofia,  hvor 
han  indtraf  den  næste  Dags  Formiddag.  Fer  sin  Afrejse 
havde  han  tilstillet  Sultanen  et  Telegram  af  følgende  Ind- 
hold: Serbien  havde  rettet  et  krigersk  Angreb  paa  »et 
tyrkisk  Vasalomraade«,  og  han  udbad  sig  en  Meddelelse 
fra  Storherren  om,  hvad  denne  nu  agtede  at  foretage  i 
denne  Anledning.  Een  Ting  er  imidlertid  at  love,  en  anden 
at  holde  sit  Løfte,  og  da  den  høje  Port  samtidig  ogsaa 
modtog  et  nyt  Telegram,  hvori  den  serbiske  Regering  be- 
nægtede enhver  Tanke  om  at  ville  krænke  tyrkiske  Rettig- 
heder, svarede  Storvesiren  Fyrst  Alexander,  at  Tyrkiet,  før 
det  ydede  sin  Hjælp,  først  maatte  undersøge,  hvilken  af  de 
tvende  Parter  egentlig  havde  begyndt  Krigen.  Serbien  fik  til 
Svar,  at  den  høje  Port  med  Tilfredshed  havde  modtaget  dets 

Erklæring  om  ikke  at  krænke  de  tyrkiske  Rettigheden  Med 
andre  Ord:  Tyrkiat  besluttede  ikke  at  gjøre  noget. 

Troppernes  Holdning  stod  i  Modsætning  til  den  bul- 
gariske  Regerings  forsagte  Adfærd.  De  bortdragende 
Batailloner  sang  allehaande  lystige  Viser  med  Omkvædet: 
»Vi  drage  til  Belgrad« ;  smykkede  med  Blomster  og  med 
klingende  Spil  marcherede  de  i  Marken;  ét  kunde  man 
være  forvisset  om :  dette  Mandskab  vilde  slaas  saa  fortrinlig, 
som  sjælden  nogen  Troppestyrke. 

Det  lyder  saa  simpelt,  naar  man  siger:  »Fyrst  Alexander 
udstedte  den  Befaling,  at  alle  Tropper  skulde  kastes  mod 
den  serbiske  Grænse«;  men  paa  selve  Stedet  rejste  sig  et 
Bjærg  af  Vanskeligheder  mod  Gjennemførelsen  af  denne 
Ordre.  Vilde  den  uprøvede  bulgariske  Generalstab  magte 
at  gjennemføre  en  saa  uhyre  Frontforandring  uden  at  frem- 
kalde den  værste  Uorden?  Den  bulgariske  Hær  maatte 
derhos  marchere  ad  en  eneste  Vej,  og  havde  man  nu  nogen 
Sikkerhed  for,  at  den  ogsaa  vilde  finde  Proviant  overalt  paa 
sin  VejV  Massevis  var  den  nødvendige  Ammunition  op- 
dynget langs  den  tyrkiske  Grænse,  og  vilde  man  nu  i  rette 
Tid  kunne  faa  den  transporteret  hid?  Vilde  de  faa  Batail- 
loner, som  stode  opstillede  vest  for  Sofia,  være  i  Stand  til 
opholde  Fjenden  saa  længe,  til  Hovedhæren  kunde  indtræffe 
fra  Østrumelien?  Alle  disse  Sporgsmaal  opkastede  man 
med  en  vis  Ængstelighed,  og  Svaret  lød  ikke  meget  op- 
muntrende. Først  og  fremmest  havde  Bulgarerne  kun  en 
eneste  Banelinje  til  deres  Raadighed,  og  i  hvilken  ynkelig 
Stand  var  ikke  det  Befordringsmateriel,  man  havde  til  sin 
Raadighed?  Efter  Rejsningen  i  Filippopel  havde  man  højst 
unødvendig  afbrudt  Forbindelsen  med  Tyrkiet  og  sprængt 
Broen  ved  Mustafa- Pasja,  og  saaledes  havde  man  kun  be- 
holdt fem  Lokomotiver  og  et  tilsvarende  Antal  Vogne  til- 
bage i  Østrumelien.  Ugevis  havde  disse  fem  Maskiner  haft 
Dampen  oppe  og  lidt  stærk;  men  en  grundig  Udbedring 
havde  man  ikke  kunnet  tænke  paa,  da  Værkstederne  vare  i 

Adrianopel,  og  nu  skulde  disse  ulykkelige  Invalider  paa  ny 
udføre  et  kolossalt  Arbejde;  et  eneste  Ulykkestilfælde  med 
en  af  disse  livsfarlige  Maskiner  havde  kunnet  forsinke  hele 
Troppeforflytuingen  paa  ubestemmelig  Tid. 

Dog  først  ved  Sarambey  begyndte  den  egentlige  Vanske- 
lighed; thi  her  herte  Jærnbanen  op,  og  Tropperne  skulde 
nu  tilbagelægge  Resten  af  Vejen  til  Slivnitza  (16  danske 
Mil)  til  Fods  og  derhos  endda  passere  Balkan,  medens  Ser- 
berne fra  Grænsen  til  samme  By  kun  havde  at  tilbagelægge 
godt  5  Mil,  en  Fordel,  der  ikke  synderlig  opvejedes  ved  den 
lidet  talrige  fjendtlige  Styrke  mellem  Slivnitza  og  Grænsen. 
Hertil  kom  endnu,  at  de  bulgariske  Tropper  formedelst 
manglende  Bauemateriel  kun  lidt  efter  lidt  kunde  indtræffe 
paa  Krigsskuepladsen,  og  tillige  faldt  det  ind  med  slet 
Vejrligt,  som  yderligere  besværede  Forsvaret.  Rimeligvis 
var  der  for  Vejen  mellem  Sarambey  til  Slivnitza  ikke  tænkt 
paa  slige  Smaating  som  Marcheretning  og  Forplejning;  saa 
snart  Tropperne  indtraf  i  Sarambey,  forefandt  de  kun  Befaling 
til  at  naa  Krigsskuepladsen  med  størst  mulige  Hast,  og  det 
blev  overladt  Regiments-  og  Bataillonsførerne  at  efterkomme 
denne  i:efaling  og  at  serge  for  Troppernes  Forplejning  med 
største  Flid  og  efter  bedste  Evne. 

Sæt  ogsaa,  at  det  lykkedes  Hæren  at  iværksætte  sin 
Koncentration  ved  Slivnitza,  maatte  man  ogsaa  drage  Om- 
sorg for  dens  Proviantering,  og  i  dette  Øjemed  fulgte  man 
et  tilsvarende  System:  man  rekvirerede  Vogne  fra  hele 
Landet,  belæssede  dem  og  sagde  til  Kuskene:  »Gaa  til 
Hæren«.  Og  fra  alle  Landets  Egne  kom  Oxe vognene  jollende, 
i  Reglen  uden  militær  Besætning  eller  Kommando;  men  de 
kom  og  endda  i  forbavsende  kort  Tid.  Det  forstaar  sig,  at 
et  sligt  System  vilde  være  uigjennemførligt  i  en  stor  Krig, 
der  sætter  mægtige  Hærmasser  i  Bevægelse  over  et  stort 
Omraade;  ogsaa  i  den  bulgariske  Krig  havde  Systemet  sine 
Misligheder,  og  naar  disse  bleve  mindre  følelige,  maatte 
dette  tilskrives  den  opofrende  Iver  hos  Bønderne,   der  ikke 

skyede  nogen  Anstrængelse  eller  noget  Savn  for  at  udføre 
de  givne  Anvisninger.  Man  har  ikke  undladt  at  gjere  Bul- 
garerne Bebrejdelser  i  Anledning  af  denne  ureglementerede 
Transporttjeneste,  man  har  beklaget  Savnet  af  et  ordnet 
Train,  og  visselig  med  rette;  men  Bulgarerne  havde  en 
god  Undskyldning  i  Baghaanden:  hvor  intet  er,  har  selv 
Kejseren  mistet  sin  Ret. 

Med  ét  Ord:  Situationen  saae  yderst  slet  ud  for  Bul- 
garien; thi  uden  at  løsne  et  Skud  havde  Serberne  allerede 
vundet  en  uhyre  Fordel  ved  den  Omstændighed,  at  deres 
strategiske  Opmarche  langs  Grænsen  allerede  var  færdig, 
medens  den  bulgariske  først  skulde  tage  sin  Begyndelse, 
tilmed  under  vanskelige  Forhold.  Serberne  kunde  følgelig 
lægge  deres  Felttogsplan  uden  Frygt  for  fjendtlige  Offensiv- 
stod,  enhver  Overraskelse  var  udelukket,  og  i  Krigens  Be- 
gyndelse maatte  de  med  uundgaaelig  Nødvendighed  blive 
Sejrherrer.  Af  Hærens  Opstilling  kunde  man  med  stor 
Sikkerhed  slutte  sig  til  Serbiens  Angrebsplan.  Timokdivi- 
sionen  under  General  Leschjanin  stod  paa  yderste  venstre 
Fløj  og  truede  Vidin,  medens  de  fire  andre  Divisioner  under 
Kong  Milans  personlige  Overbefaling  toge  Stilling  paa  Linjen 
Pirot-Vlassina.  Af  denne  Fordeling  fulgte  utvivlsomt,  at 
Sofia  var  Angrebets  egentlige  Maal,  og  at  Leschjanins 
Marche  mod  Vidin  snarere  havde  politisk  end  militær  Be- 
tydning; Serbien  havde  længe  været  begjærlig  efter  Be- 
siddelsen af  denne  Stad,  og  havde  Leschjanin  kunnet  tage 
den,  vilde  Serberne  under  de  følgende  Fredsuiiderhandlinger 
kunne  optræde  som  beati  possidentes.  Fra  bulgarisk  Side 
var  man  fuldstændig  paa  det  rene  med  Hensyn  til  Sagernes 
Stilling,  og  fast  overtydet  om,  at  den  egentlige  Afgjørelse 
vilde  falde  uden  for  Sofia,  samlede  man  Hovedstyrken  her 
og  nøjedes  med  at  sende  en  eneste  Linjebataillon  til  Vidin, 
hvortil  senere  stødte  Lande værnsbatailloner  og  de  muhame- 
danske frivillige,  hvis  Tjeneste  Fyrsten  havde  modtaget. 

Foruden  disse  strategiske  havde  den  serbiske  Hær  ogsaa 
andre  Fordele  forud  for  den  bulgariske.  Medens  sidstnævnte 
kun  havde  existeret  nogle  faa  Aar  og  derhos  ved  Mobili- 
seringens Begyndelse  var  bleven  berøvet  samtlige  højere 
Officerer,  havde  den  serbiske  Hær  allerede  i  mange  Aar 
udgjort  en  vel  uddannet  Organisme  og  ejede  Officerer, 
som  havde  gjort  videnskabelige,  moderne  Studier  og  ind- 
samlet Erfaringer  paa  Valpladsene.  Man  talte  i  Evropa 
med  Agtelse  om  den  serbiske  Hær  og  dens  Officerskorps ; 
alle  Beretninger,  der  indløb  fra  Belgrad,  led  gunstige,  og 
det  var  en  Kjendsgjerning,  at  den  serbiske  Mobilisering 
var  foregaaet  med  stor  Orden  og  Regelmæssighed.  Mand- 
skabt  var  godt  klædt  og  forsynet  med  de  fortrinlige  Koka- 
Mauser-Geværer,  et  Vaaben  af  uovertræffelig  Skudvidde 
(over  9æ0  d.  Fod),  som  den  bulgariske  Linjehærs  Berdan- 
Geværer  aldeles  ikke  kunde  maale  sig  med.  Derimod  bestod 
Serbernes  Artilleri  for  største  Delen  af  gamle  Forladere, 
en  Mislighed,  der  dog  til  Dels  udjævnedes  derved,  at  de 
raadede  over  fire  Gange  saa  mange  Kanoner  som  Bulgarerne. 
Hvad  angaar  Styrken  af  de  fem  serbiske  Feltdivisioner,  kan 
man  anslaa  enhver  til  12,000  Mand,  altsaa  vilde  hele 
Hæren  udgjore  60,000  Mand,  Reservetropperne  ikke  med- 
regnede. I  Krigens  første  Dage  raadede  Serberne  altsaa 
over  en  meget  overlegen  Styrke,  der  stod  slagfærdig  ved 
Grænsen,  og  mod  hvilken  Bulgarerne  kun  kunde  stille  højst 
15 — 16,000  Mand,  spredte  over  en  Strækning  af  en  Snes 
Mil.  Dog  allerede  fra  første  Færd  dyngede  Serbien  Fejl 
paa  Fejl;  man  standsede  (den  19de  Oktober)  den  paabe- 
gyndte Fremrykning  for  over  tre  Uger;  af  personlige  Grunde 
vilde  Kong  Milan  ikke  betro  Overkommandoen  til  Soldaternes 
og  Folkets  Afgud,  den  fra  sidste  Krig  berømte  General 
Horvatovié,  men  foretrak  sin  uduelige  Yndling,  Milutin  Jo- 
vanovié,  der  havde  indlagt  sig  et  sørgeligt  Navn  ved  den 
sidste  Rejsnings  grusomme  Underkuelse,  og  hvem  man  nu 
vilde  hjælpe  til   billige  Lavrbær;    man   undervurderede  sin 

Fjende  og  svækkede  den  alt  forud  ikke  stærke  Angrebshær 
ved  at  detachere  en  hel  Division  langt  bort  fra  Krigens 
Hovedskueplads;  endelig  havde  Kong  Milan  alt  længe  gjort 
sig  skyldig  i  den  Pejl  at  besætte  betydelige  og  ansvarsfulde 
Poster,  som  krævede  Mænd  af  høj  Dygtighed,  med  sine 
personlige  Yndlinge,  Folk,  hvis  hele  Fortjeneste  bestod  i 
deres  Hengivenhed  for  hans  Dynasti ;  Nepotisme,  Protektions- 
og  Yndlingeregimente  have  bragt  storre  Riger  end  det  lille 
Serbien  til  Undergangens  Rand.  Denne  Kongens  ulykkelige 
Svaghed  medførte,  at  Hærens  Bestyrelse  og  Forplejning 
fremviste  store  Udvæxter,  at  den  drog  ufuldtallig  og  meget 
mangelfuld  udrustet  i  Marken.  Serbiske  Fanger  paastode 
seneve,  at  de  havde  maattet  sulte  flere  Dage  i  Træk,  at 
der  ikke  var  serget  for  noget  som  helst,  og  at  der  bestandig 
indtraadte  Mangel  paa  Ammunition;  det  sidste  Punkt 
finder  for  øvrigt  sin  delvise  Forklaring  i  Serbernes  utrolige 
Ødselhed  med  Ammunition.  Alle  disse  Fejl  vare  altsaa 
allerede  begaaede  fer  Krigens  Udbrud;  under  samme  kom 
nye  til,  og  saaledes  tog  Sagen  snart  en  Vending,  der  kom 
alle,  ikke  mindst  Bulgarerne,  helt  uventet. 

»De  kongelige  Tropper  have  overskredet  de  bulgariske 
Grænser  og  kastet  de  bulgariske  Forposter  paa  alle  Punkter. 
Kl.  5  blev  Zaribrod  besat. .  .  Hovedkvarteret  er  i  Zaribrod. 
Stillingerne  ved  Dragoman  angrebes  af  vore  Tropper  og 
rømmedes  af  Bulgarerne  .  .  .  Forskansningerne  ved  Trn  ere 
tagne  med  Storm,  Fjenden  fuldstændig  slaaet  og  Trn  besat. 
Vi  have  gjort  mange  Fanger.  En  bulgarisk  Bataillon  har 
overgivet  sig  .  .  .  General  Leschjanin  har  leveret  et  Slag 
mellem  Kula  og  Vidin;  de  slagne  og  sprængte  Bulgarer 
lode  deres  døde  og  saarede  tilbage  paa  Valpladsen.  Vi 
gjorde  1000  Fanger.  En  Bataillon  bulgariske  frivillige  har 
overgivet  sig.  ...  De  bulgariske  Tropper  ved  Vidin  kunne 
betragtes  som  fuldstændig  opløste,  sprængte  og  tilintetgjorte 
...  De  kongelige  Tropper  fortsætte  deres  Fremmarche  paa 
hele  Linjen.« 

Disse  Sejrsdepecher  udslyngede  Serbien,  medens  Fyrst 
Alexander  endnu  opholdt  sig  i  Sofia  og  største  Parten  af 
hans  Tropper  endnu  stode  i  Østrumelien.  Og  der  paafulgte 
andre  Depecher,  som  vidnede  om  en  lige  saa  stor  Tillids- 
fuldhed: Vidins  Fald  er  kun  etSporgsmaal  om  nogle  Timer, 
ja  Fæstningen  er  rimeligvis  allerede  i  Serbernes  Hænder; 
den  1 9de  November  vil  Kong  Milan  kunne  rykke  ind  i 
Sofia  og  diktere  Freden  dér.  Forfremmelser  og  Ordenstegn 
regnede  ned  over  Sejrherrerne  i  disse  første  Kampe. 

Lad  os  nu  engang  undersøge,  hvorledes  den  rette 
Sammenhæng  var  med  disse  morderiske  Slag,  først  og 
fremmest  Fægtningerne  ved  Trn-Vrapza-Bresnik,  som  vare 
de  mest  alvorlige  af  bemeldte  Kampe.  Paa  bulgarisk  Side 
stode  her  tvende  Linjebatailloner,  som  vare  forstærkede  med 
Landeværn  og  frivillige  Delinger,  saa  at  man  vel  kan  sætte 
den  samlede  Styrke  til  4 — 5000  Mand;  derhos  disponerede 
man  over  et  kruppsk  Batteri  paa  otte  Stykker.  Mod  denne 
ringe  og  derhos  spredte  Styrke  traadte  hele  Morava-  og 
Drinadivisionen  i  Virksomhed,  understøttede  af  et  talrigt 
Artilleri.  Desuagtet  holdt  Bulgarerne  Stand,  tvang  Serberne 
iil  at  udfolde  deres  hele  Styrke,  droge  sig  derpaa  langsomt 
tilbage  og  opholdt  Fjenden  saa  længe,  at  han  først  den 
18de  November  kunde  indtræffe  i  Bresnik.  Bulgarernes 
samlede  Tab  i  alle  disse  Træfninger  kan  vel  have  beløbet 
sig  til  3 — 400  døde  og  saarede  og  omtrent  400  Fanger. 
Værre  var  det,  at  det  kruppske  Batteri  havde  forvildet  sig 
ind  i  Bjærgene,  at  man  maatte  gjøre  Kanonerne  ubrugelige 
og  lade  dem  i  Stikken,  et  slemt  Tab  for  den  bulgariske 
Hær,  der  raadede  over  saa  faa  Stykker. 

Paa  den  anden  Marchelinje  —  Vejen  Zaribrod-Sofia  — 
fandt  Serberne  endnu  ringere  Modstand,  da  der  i  Zaribrod 
kun  stod  en  Bataillon  frivillige  og  en  halv  PJskadron  under 
Befaling  af  Løjtenant  Slaveikov;  men  det  var  saa  langt  fra, 
at  denne  Haandfuld  Folk  tog  Flugten  for  de  tvende  frem- 
rykkende Devisioner  —  Schumadja-  og  Donaudivisionen  — 

at  den  tværtimod  holdt  saa  haardnakket  Stand,  at  Serberne 
først  Kl.  5  om  Eftermiddagen  rykkede  ind  i  Zaribrod  efter 
at  have  bortskudt  omtrent  en  Granat  for  hver  Fjende.  Paa 
denne  Maade  kunde  Serberne  først  den  15de  November  an- 
gribe Dragoraau passet;  hvor  Forsvaret  ligeledes  blot  blev 
ført  for  at  opholde  Fjenden,  da  de  fra  Zaribrod  kastede 
Bulgarere  kun  vare  blevne  forstærkede  med  tvende  Batail- 
loner  og  to  Batterier.  Der  paafulgte  nu  en  stærk  Kanonade, 
forenet  med  en  stærk  Bortodslen  af  Ammunition,  særlig 
fra  serbisk  Side,  uden  at  det  dog  lykkedes  at  fordrive  Bul- 
garerne fra  deres  Stillinger,  og  forst  da  Kommandanten 
over  Dragomanpasset  henimod  Aftenen  modtog  den  Efter- 
ning,  at  den  tifold  stærkere  Fjende  forberedte  en  omgaaende 
Bevægelse,  opgav  han  i  Nattens  Løb  Passet  og  gik  tilbage 
til  Slivnitza,  saa  at  Serberne  forst  den  16de  om  Morgenen 
kunde  rykke  frem  over  Dragoman  og  ned  paa  Sletten  ved 
Slivnitza. 

Paa  lignende  Vis  stillede  Sagen  sig  ved  Timokdivisionen 
under  Leschjanin;  det  store,  mellem  Kula  og  Vidin  leverede 
»Slag«  indskrænkede  sig  til,  at  Generalen  havde  kastet  et 
Par  Landeværnsbatailloner  og  nogle  Delinger  frivillige; 
hverken  de  1500  Mand  Linjetropper  eller  de  tyrkiske  fri- 
villige vare  endnu  indtrufne,  og  Vidins  Kommandant,  Kaptejn 
Usunov,  maatte  være  glad  over,  at  disse  sammenskrabede 
Tropper  opholdt  Leshjanin  saa  længe,  at  da  han  endelig 
indtraf  for  Vidin,  stode  Linjen  og  Tyrkerne  parate  til  Fæst- 
ningens Forsvar. 

Nøjere  besete  indskrænkede  de  store  serbiske  Sejre  sig 
altsaa  til,  at  samtlige  fremrykkende  Kolonner  vel  havde 
bemægtiget  sig  et  ikke  ubetydeligt  Omraade,  hvad  der 
naturligvis  maatte  eve  en  fordelagtig  moralsk  Indflydelse 
paa  den  serbiske  Hær,  men  egentlig  talt  stillede  Sagen  sig 
blot  saaledes,  at  Serberne  forst  nu  vare  naaede  til  de 
Punkter,  hvor  Bulgarerne  paatænkte  at  rejse  en  alvorlig 
Modstand.     Vidin,  Bresnik,    frem  for  alt  Slivnitza   vare  de 

Steder,  hvor  de  orientalske  Piemontesere  skulde  godtgjøre 
deres  Ret  til  den  ledende  Rolle  paa  Balkanhalvøen. 

Den  serbiske  Krigserklæring  og  den  heldige  Begyndelse 
af  det  offensive  Stød  frnmkaldte  et  næsten  rørende  Udbrud 
af  Endrægtighed  over  hele  Evropa:  Alverden  var  overtydet 
om,  at  Bulgarien  og  Fyrst  Alexander  var  fortabt,  og  det 
lader  sig  jo  heller  ikke  nægte,  at  Sagerne  stode  slet  nok. 
Fyrstens  Fjender  triumferede  og  talte  med  Salvelse  om  den 
ophøjede  Retfærdighed  og  vise  Raaden  i  Verdenshistorien, 
der  ikke  kunde  tilstede,  at  en  saa  forbrydersk  Daad  som 
Krænkelsen  af  Berlinerfreden  skulde  forblive  ustraffet;  snart 
vilde  Fyrst  Alexander,  langt  bort  fra  Sofia,  faa  Ro  til  at 
betænke,  hvor  formasteligt  det  er  at  anstifte  Revolutioner, 
tilmed  uden  Czarens  Tilladelse.  Ja,  hver  Brede  hævner  sig 
her  paa  Jorden !  At  Fyrsten  ikke  havde  nogen  særlig  Skyld 
i  Revolutionen,  ændrede  naturligvis  slet  intet  i  Sagernes 
Stilling,  og  det  russiske  Parti,  der  hidindtil  havde  forholdt 
sig  ganske  stumt,  løftede  nu  sin  Stemme:  »Her  kunne  I 
se,  hvor  vidt  denne  Ulykkesfugl  har  bragt  eder;  her  kunne 
I  se,  hvorledes  det  gaar,  naar  man  vender  sig  bort  fra  Rus- 
land.« Andre  havde  dog  oprigtig  Medlidenhed  med  den 
elskværdige  Fyrste,  som  nu  skulde  styrtes  fra  Tronen  ved 
et  ulyksaligt  Samstød  af  Omstændighederne,  ganske  vist 
ikke  uden  Sang  og  Klang,  men  sandsynligvis  dog  uden 
Hæder  og  Glans. 

Fyrst  Alexander,  den  Personlighed,  der  var  mest  inter- 
esseret i  de  forestaaende  Begivenheder,  forholdt  sig  kold  og 
rolig.  Under  Befolkningens  jublende  Demonstrationer  havde 
han  forladt  Filippopel,  hans  Rejse  til  Sofia  havde  været  et 
Triumftog,  ogsaa  i  sin  Hovedstad  havde  han  faaet  en  be- 
gejstret Modtagelse,  og  her —  arbejdede  han.  Det  gjaldt 
om  at  organisere  Landets  Forsvar,  at  skaffe  Enhed  i  de 
militære  Operationer,  at  indgyde  Landet  Tillid.  Ikke  Ord, 
men  Daad  maatte  nu  godtgjøre,  at  Bulgariens  Skæbne  var 

betroet  en  fast,  sikker  Haand.  I  følgende  korte  Ord  havde 
Fyrsten  udstedt  Opraabet  til  sine  Tropper: 

»Vore  serbiske  Brødre  erklære  os  Krig  I  I  Steden  for 
at  hjælpe  os  ville  de  stede  vort  Fædreland  til  Grunde. 
Soldater!  vis  nu,  at  I  have  Mod,  forsvar  eders  Hustruer 
og  Arne  og  forfølg  Fjenden,  som  fejgt  og  forrædersk  an- 
griber os,  til  den  fuldstændigste  Tilintetgjorelse.  Gud  for- 
unde os  Sejren!« 

Et  Par  fortrolige  Ord,  som  den  sextende  November 
undslap  Fyrst  Alexander  over  for  en  af  hans  nærmeste 
Venner,  vise,  hvor  uhildet  hans  Opfattelse  var:  »Jeg  be- 
dømmer Situationen  meget  kold  og  rolig.  Begge  Lande, 
Bulgarien  og  Serbien,  ere  omtrent  lige  store  og  kunne  om- 
trent præstere  den  samme  .  Kraftanstrængelse ;  men  jeg 
kjender  den  serbiske  og  den  bulgariske  Hær,  og  jeg  véd,  at 
min  er  den  bedste.  Give  Serberne  mig  Tid  og  lykkes  det 
mig  i  betimelig  Tid  at  samle  min  hele  Hær  eller  dog  den 
største  Part.  vil  jeg  slaa  Serberne.  I  modsat  Fal  —  er 
alt  tabt.« 

Mod  sin  oprindelige  Bestemmelse  var  Fyrsten  forbleven 
i  Sofia  den  15de  og  hele  Formiddagen  den  16de,  da  det 
endnu  ikke  lod  sig  afgjøre,  paa  hvilket  Punkt  hans  Nær- 
værelse var  mest  nødvendig;  tilmed  var  det  jo  ogsaa  muligt 
at  naa  Valpladsen  i  Løbet  af  nogle  Timer,  hvad  enten 
Hovedangrebet  nu  udviklede  sig  paa  Vejen  Bresnik-Sofia 
eller  Dragoman-Sofia.  Først  ved  Middagstider  den  16de 
kunde  man  af  de  indløbende  Efterretninger  med  Sikkerhed 
skjønne,  at  Serbernes  Hovedstyrke  stod  foran  Slivnitza,  at 
Afgjørelsen  altsaa  maatte  falde  her.  Ved  deres  ubehændige 
Manøvrer  havde  Serberne  allerede  spildt  én  Dag,  og  dog 
stod  det  endnu  i  deres  Magt  at  naa  Sofia  den  17de  No- 
vember, hvis  de  nu  vilde  angribe  Slivnitza  med  Energi. 
I  det  bulgariske  Hovedkvarter  var  man  aldeles  overtydet 
om,  at  Hovedstaden  var  fortabt,  naar  Slivnitza  blev  angrebet 
den  1 6de;    man    kunde    ikke  holde  Stillingen    mod   en    saa 

decideret  Overmagt,  men  nu  indtraadte  det  uventede,  at 
Serberne,  som  havde  marcheret  hele  3V2  Mil  i  de  to  sidste 
Dage,  følte  en  ufattelig  Trang  til  en  Rastdag,  samtidig 
med  at  de  bulgariske  Regimenter  rykkede  frem  i  Ilmarcher 
paa  8—9  danske  Mil  om  Dagen (!).  Denne  Rastdag 
den  16de  November  blev  Serbernes  Fordærv.*) 
Samme  Dags  Eftermiddag  indtraf  Fyrst  Alexander  i  Stil- 
lingen ved  Slivnitza,  hvor  hans  Nærværelse  hævede  Trop- 
pernes Mod,  og  modtog  Rapporten  fra  sin  Overstkomman- 
d erende,  Major  Gutschev.  Han  ytrede  sin  Tilfredshed  med 
alle  de  trufne  Foranstaltninger;  men  nu  kona  det  betyd- 
ningsfulde Spørgsmaal:  »Hvor  mange  Tropper  har  De  vel 
egentlig  ?«  —  »Ni  Batailloner,  32  Kanoner  og  omtrent  2000 
frivillige  og  Landeværn.«  —  »Og  hist  ovre?«  —  »Jeg 
tænker,  at  Serberne  maa  være  24—30,000  Mand  stærk.« 
Dette  Svar  lød  lidet  trøsterigt,  naar  man  tog  Længden  af 
den  bulgariske  Forsvarslinje  i  Betragtning.  1  gunstigste 
Tilfælde  vare  Serberne  altsaa  dobbelt  saa  stærke,  yderligere 
Forstærkning  kunde  ikke  ventes  før  næste  Dags  Atten,  og 
et  alvorligt  Angreb  maatte  sikkert  forestaa  tidlig  den  næste 
Morgen,  da  Serberne  vel  umulig  kunde  pleje  deres  Mage- 
lighed længere. 

IV. 

Slivnitza.  —  Den  første  Dag. 

Den  Stilling,  den  bulgariske  Hær  indtog  den  17de 
November,  var  forud  bleven  udsøgt  af  Fyrst  Alexander  selv 
og  derpaa   befæstet  af  bulgariske  Ingeniører.     Den  strakte 


*)  En  Hærs  normale  Dagsmarche  er  omtr.  SVa  Mil,  en  Ilmarche 
4V2  Mil,  men  Gopcevié  hævder  med  Bestemthed,  at  de  bul- 
gariske Tropper  tre  Dage  i  Rad  marcherede  8—9  danske 
Mil,  og  erklærer,  at  selv  den  hurtigste  Marche  hos  Montene- 
grinerne ikke  var  større  7V2  Mil. 

sig  i  en  halv  Mils  Længde  fra  Nord  til  Syd  og  krydsedes 
af  Vejen  fra  Dragoman,  saaledes  at  den  ene  Fjerdedel  laa 
til  højre,  Resten  paa  venstre  Side.  Foran  Stillingen  laa  en 
bred  og  jævn  Sænkning,  medens  Bjærgene  mod  Syd  kom 
Stillingen  meget  nær.  Den  bulgariske  Front  var  sikret 
ved  Skyttegrave,  som  hævede  sig  i  flere  Etager  over  hver- 
andre; der  var  tillige  anbragt  tre  Batterier  bag  faste  Skanser, 
og  bag  dem  hævede  sig  atter  en  mægtig  Redoute,  som 
beherskede  de  forreste  Batterier  og  Skyttegravene.  Med 
tilstrækkelig  Troppestyrke  maatte  Centrum  anses  for  næsten 
uindtageligt,  og  ligeledes  var  den  bulgariske  højre  Fløj,  hvor 
Tropperne  stod  paa  selve  Bjærgene,  ret  godt  skyttet;  kun 
kunde  Stillingen  blive  betænkelig,  hvis  Serberne  trængte 
Bulgarerne  tilbage  og  bemægtigede  sig  de  Højder,  som  nord 
for  Landevejen  beherskede  Stillingen.  Man  maatte  derfor 
se  ikke  blot  at  holde  den  højre  Fløj,  men  ogsaa  at  vinde 
Terrain  fremad;  thi  herved  naaedes  et  dobbelt  Maal:  dels 
forøgedes  Sikkerheden  for  denne  Fløj,  dels  kunde  man  haabe 
—  og  det  var  Hovedsagen  —  herved  at  bortvende  Fjendens 
Opmærksomhed  fra  den  venstre  Flanke,  som  var  den  bul- 
gariske Stillings  svage  Side,  hvor  man  oven  i  Kjøbet  endnu 
kun  havde  noget  Landeværn  og  nogle  frivillige  Tropper  at 
stille  mod  ham.  Det  gjaldt  altsaa  om,  at  bortvende  Ser- 
bernes Opmærksomhed  fra  dette  Punkt.  Bulgarernes  Over- 
anfører paa  den  første  Kampdag  var  Major  Gutschev,  en 
højvoxen,  statelig  Herre  mellem  32 — 34  Aar,  med  stort 
Skjæg  og  behagelige  Ansigtstræk.  Han  var  en  indfødt 
Bulgarer,  var  indtraadt  i  den  russiske  Hær  og  avanceret 
som  Løjtenant,  havde  senere  gjort  den  russisk  -  tyrkiske 
Krig  med  og  var  derpaa  gaaet  over  i  den  østrumeliske 
Milits,  som  han  dog  snart  ombyttede  med  den  bulgariske 
Hær.  Da  de  russiske  Officerer  forlode  Hæren,  forfremmedes 
han  til  Major,  og  Fyrst  Alexander  betroede  ham  Over- 
befalingen over  de  Tropper,  som  skulde  skytte  Sofia. 

Skjønt   de   tvende  Hære    stode    tæt   ind   paa  Livet   af 

hinanden,  bavde  den  serbiske  Overgeneral  Jovanovié  dog 
forsømt  de  simpleste  Forsigtighedsregler  og  syntes  at  tro, 
at  Fjenden  var  aldeles  uberettiget  til  at  forurolige  ham 
nogensteds.  En  slig  Letsindighed  var  saa  meget  mere  ufor- 
svarlig, som  Morgenen  bred  frem  med  taaget,  regnfuldt 
Vejr,  der  netop  begunstigede  en  Overrumpling. 

Fyrst  Alexander  onskede  heller  ikke  noget  Slag  for 
denne  Dag,  men,  som  antydet,  vilde  det  være  heldigt,  om 
man  kunde  henlede  Fjendens  Opmærsomhed  paa  højre  Fløj. 
Her  kommanderede  Ritmester  Benderev,  og  da  denne  meldte, 
at  Serberne  forberedte  en  omgaaende  Bevægelse,  fik  han 
Kl.  10  den  Befaling  at  gaa  frem  angrebsvis;  tvende 
Batailloner  rykkede  ogsaa  rask  frem,  overraskede  fuldstændig 
Serberne  og  kastede  dem  tilbage;  men  det  lykkedes  nu 
Serberne,  efter  at  have  modtaget  Forstærkninger,  at  standse 
de  bulgariske  Batailloners  Fremmarche,  ja  henimod  Mid- 
dagstid trængte  de  selv  frem  paa  saa  foruroligende  Vis, 
at  Fyrsten  maatte  befale  sin  Generalreserve  —  hele  tvende 
Batailloner  af  Donauregimentet  —  at  rykke  frem  til  Und- 
sætning, og  saa  snart  de  naaede  frem,  gav  Benderev  Befaling 
til  at  tage  de  rømmede  Stillinger  med  Storm.  Det  vil 
stedse  blive  et,  i  den  bulgariske  Historie  mindeværdigt 
Øjeblik,  da  Donauregimentet  paabegyndte  dette  Stormløb 
mod  de  af  Serberne  besatte  Højder;  thi  hermed  begyndte 
hine  vilde,  hensynsløse,  offensive  Stød,  som  sluttelig  skulde 
oprive  den  serbiske  Hær.  Bulgarerne  mindedes  de  Lære- 
sætninger, som  idelig  vare  blevne  dem  indprentede  af  deres 
russiske  Læremestre;  uden  at  løsne  et  Skud,  med  flyvende 
Faner  og  til  Trommernes  Lyd  gik  det  opad  Bjærget,  et 
Bjærg,  det  vilde  have  voldt  Vanskeligheder  at  bestige  i 
fredelige  Tider.  For  første  Gang  hørte  Serberne  den  bul- 
gariske Nationalsang  »Dschumi  Maritza«,  hvis  Toner  senere 
ganske  alene  skulde  være  tilstrækkelige  til  at  kaste  dem  paa 
Flugten.  Under  den  heftigste  serbiske  Ild  blev  Bjærget 
besteget,  en  Fremstormen,  og  Serberne  vare  med  Bajonetten 

kastede  ud  af  deres  Stillinger  og  nedad  Bjærget;  men  lige 
saa  rask  de  bulgariske  liatailloner  havde  stormet  Bjærget, 
lige  saa  rask  vare  de  igjen  forsvundne  bag  samme.  En 
lang  Pavse,  derpaa  led  igjen  fra  det  fjærne  »Dschumi  Ma- 
ritza«,  en  fortvivlet  Geværild,  de  stormende  Bulgarers  heje 
Hurraraab  —  og  den  anden  Stilling  var  tagen.  Der  var 
ingen  Tvivl  om,  at  de  tvende  Batailloner  vare  i  Færd  med 
at  løbe  bort  —  men  fremad!  Endnu  en  tredje  Hojde  blev 
tagen  paa  samme  Vis,  inden  det  lykkedes  Benderev  igjen  at 
indfange  sin  Stormkolonne  og  faa  den  til  at  gjore  Holdt. 
Og  det  var  lige  paa  rette  Tid;  thi  en  længere  Fremstormen 
vilde  have  forlænget  den  højre  bulgariske  Fløj  saa  stærkt, 
at  de  svage  Kræfter  ikke  havde  strakt  til  at  holde  den 
besat.  Den  strategiske  Stilling  var  bleven  styrket  ved  disse 
Kampe,  men  endnu  vigtigere  var  det  opnaaede  moralske 
Indtryk:  for  første  Gang  havde  Bulgarerne  set  Serbernes 
Kyg'g©  og  grundig  bearbejdet  dem  med  Bajonetterne  og 
Kolberne.  Kesten  af  Dagen  anvendte  Benderev  til  yder- 
ligere at  befæste  den  indvundne  Stilling. 

Medens  alt  dette  stod  paa,  var  ogsaa  det  serbiske 
Centrum  gaaet  frem  mod  de  bulgariske  Centralskanser, 
havde  naaet  Foden  af  Bakkeskraaningerne  og  befandt  sig 
nu  i  den  døde  Vinkel;  men  i  Steden  for  at  drage  Nytte  af 
denne  Fordel  og  storme  Højderne,  trak  Serberne  sig  langs 
med  sammes  Fod.  Hvis  de  her  havde  angrebet  Bulgarerne 
med  samme  Fyrighed  som  det  bulgariske  Halvregiment 
udfoldede  paa  højre  Flanke,  vilde  de  rimeligvis  have  gjen- 
nembrudt  den  bulgariske  Slaglinje,  havde  dernæst  uden  stort 
Tab  kunnet  storme  Centralstillingen  og  taget  Hovedredouten 
bagfra,  og  hermed  havde  Slaget  været  endt  og  Sofias 
Skæbne  afgjort. 

Nu  maatte  Serberne  imidlertid  bøde  for  deres  slette 
Indøvelse.  De  russiske  Læremestre  havde  indpodet  den  bul- 
gariske Hær  et  aggressivt  Træk;  Bajonetten,  der  vurderes 
saa  højt  i  den  russiske  Hær,  indtager  ogsaa  en  høj  Æres- 

plads  i  den  bulgariske.  De  russiske  Officerer  bleve  ikke 
trætte  af  at  gjentaoe  for  Bulgarerne  SuvorovsOrd:  »Kuglen 
er  en  Tosse,  Bajonetten  en  brav  Fyr!«  Sluttelig  maatte 
Bulgarerne  blindt  hen  tro  paa  Bajonettens  Værd,  og  den, 
som  gjør  dette,  maa  fra  første  Færd  væTe  stemt  Offensiven. 
Det  lader  sig  jo  heller  ikke  nægte,  at  det  gjør  et  dybt 
moralsk  Indtryk,  naar  man  pludselig  ser  en  lang  Linje 
Soldater  springe  op  under  bedøvende  Hurraraab  og  styrte 
kjækt  og  dristig  frem  med  fældede  Bajonetter.  Uvilkaarlig 
gribes  den  angrebne  Part  af  en  Ængstelse,  om  det  ogsaa 
vil  lykkes  ham  at  stoppe  den  stormende  Skare  med  sin  Ild, 
og  hændes  det  nu,  at  Ilden  kun  tilføjer  Angriberen  ringe 
Tab,  eller  lader  han  sig  ikke  standse  selv  ved  et  stort  Tab, 
vil  den  angrebne  Part  i  de  fleste  Tilfælde  tabe  Tilliden  til 
sig  selv,  en  lille  Anledning  behøver  nu  blot  at  komme  til, 
den  fejge  vender  Kyggen,  Exemplet  smitter,  og  Flugten 
bliver  almindelig. 

Lad  os  nu  efter  denne  Excurs  vende  tilbage  til  Slaget 
d.  17  Novbr.  Vi  slap  Serberne,  da  de  naaede  frem  til  Bakke- 
skrænten, og  det  stod  i  deres  Magt  at  afgjere  Slaget;  men  Ser- 
berne vare  aldeles  uvante  med  et  energisk  Angreb,  de  vare  alt 
for  stærkt  oplærte  til  Defensiven  og  følgelig  offensivsky. 
I  Steden  for  at  storme  begyndte  de  at  skyde,  og  da  de  der- 
næst bleve  va'r,  hvorledes  Bulgarerne  angrebe  deres  venstre 
Flanke,  tabte  de  fuldstændig  Modet,  forfærdedes  over,  at 
de  selv  havde  vovet  sig  for  langt  frem,  frygtede  for,  at  de 
ikke  mere  kunde  gaa  tilbage  i  rette  Tid  (ret  som  om  sligt 
overhovedet  var  nødvendigt!)  og  vege  tilbage  til  deres  op- 
rindelige Stilling. 

Resten  af  Dagen  gik  hen  med  en  heftig  Kanonade, 
som  godtgjorde  de  kruppske  Kanoners  Overvægt  og  Artille- 
risternes Uduelighed  paa  begge  Sider.  Det  bulgariske 
Batteri  Ivanov  maatte  t  Ex.  i  hele  fem  Tider  udholde 
Ilden  fra  flere  serbiske  Batterier  uden  at  tabe  mere  end  to 

døde  og  fem  saarede,  skjent  der  var  slaaet  ikke  mindre 
end  400  Granater  ned  i  Batteriets  Omgivelser.  Karakteri- 
stisk er  det,  at  under  Krigens  sex  første  Dage ,  havde 
Bulgarerne  ved  Serbernes  Artilleri  i  det  hele  lidt  et  Tab  af 
39  Mand!  Den  sikreste  Plads  paa  Valpladsen  var  et 
Batteri,  som  blev  beskudt  af  Serberne. 

Henimod  Kl.  5  vare  Serberne  i  Tilbagegang  over  hele 
Linjen;  men  først  Kl.  7  døde  Ilden  fuldstændig  hen.  Det 
materielle  Resultat  var,  at  Bulgarerne  havde  hævdet,  ja 
delvis  bedret  deres  Stillinger;  men  endnu  vigtigere  var  dog 
det  moralske  Indtryk:  Baade  Officerer  og  Soldater  havde 
vist,  at  de  kunde  sejre. 

(Forts.) 


Werner  Abrahamson. 


1. 

JJet  er  ikke,  hvad  man  plejer  at  kalde  en  »stor  Mand«, 
hvis  Liv  her  kortelig  skal  skildres,  men  det  er  en  »Hæders- 
mand« i  Ordets  fulde  Betydning,  en  Mand  af  den  Slags, 
der  er  en  Nations  sandeste  Støtter,  fordi  de  gaa  i  Spidsen 
for  alt,  hvad  der  er  godt  og  priseligt.  I  den  sidste 
Menneskealder  af  forrige  Aarhundrede  og  et  lille  Stykke  ind 
i  det  nuværende  var  Abrahamsens  Navn  et  af  de  bedst 
kjendte  her  i  Danmark;  man  traf  idelig  paa  det  i  Littera- 
turen, i  Dagbladene,  hver  Grang  en  eller  anden  større  Sag 
skulde  frem,  og  man  havde  den  trygge  Følelse  ved  dette 
Navn,  som  en  grundmuret  Retskaffenhed  alene  giver.  Kunde 
man  end  ikke  altid  samstemme  med  ham,  fandt  man  efter 
den  bløde,  danske  Folkekarakter,  at  han  stundum  gik  alt  for 
dristig  og  hensynsløst  mod  sit  Maal,  saa  bevarede  man  dog 
stedse  en  stor  Agtelse  for  ham  og  vidste,  at  det  udsprang 
af  et  ærligt  og  uegennyttigt  fljærte.  Saadanne  Mænd  for- 
tjene, at  deres  Minde  ikke  skal  blive  alt  for  overgroet  af 
Glemselens  Mos,  saa  at  en  yngre  Slægt  kan  have  et  godt 
og  lysende  Exempel  at  efterfølge. 

L 

Werner  Hans  Frederik  Abrahamson  er  baade 
paa  fædrene   og  mødrene  Side   udsprungen  af  Adel.     Hans 

Fader  nedstammede  fra  Polen,  hans  Moder,  Louise  Juliane 
Rhewaldt,  (ra  Pommern.  Faderen  var  Kaptejn  ved  det 
slesvig-holstenske  Regiment  Landfolk  og  havde  Garnison  i 
Byen  Slesvig,  og  her  blev  Sønnen  Werner  fedt  den  10de 
April  1744.  I  Hjemmet  gik  det  stille  til;  der  var  kun  ét 
Barn  foruden  ham,  en  Datter.  Forældrene  vare  gode,  ret- 
skafne Mennesker,  hvem  det  laa  paa  Hjærte  at  give  deres 
Børn  en  forstandig  Opdragelse;  men  skjønt  den  lille  Werner 
tidlig  røbede  et  godt  Hoved  og  en  fortrinlig  Hukommelse, 
blev  han  dog  ikke  sat  i  Byens  Latinskole,  fordi  Forældrene 
ikke  yndede  offentlig  Undervisning  og  vistnok  frygtede  for  den 
skadelige  Lidvirkning  af  raa  Kammerater.  Hans  Barndom 
gik  derfor  noget  ensomt  hen.  Han  fik  Privatundervisning  i 
Hjemmet,  men  denne  var  ikke  saa  god,  som  den  burde 
være,  da  Faderen  sad  smaat  i  det,  og  det  hændtes  endog, 
at  et  halvt  eller  helt  Aar  gik  hen  rent  uden  Undervisning. 
Denne  Mangel  blev  der  dog  for  en  Del  bedet  paa  ved  Dren- 
gens ualmindelige  Lærelyst;  Faderen  havde  en  ret  god  Bog- 
samling, og  den  fordybede  den  lille  Werner  sig  gjærne  i. 
Her  følte  han  sig  da,  som  saa  mangen  anden  i  hin  Tid, 
især  fængslet  af  Historien  om  Robinson,  Albertus  Julius 
og  lignende,  snart  ogsaa  af  Digtere  som  Hagedorn,  Kanitz 
og  Gellert,  alt  sammen  Tysk,  thi  det  var  Familiens  Moders- 
maal,  og  Dansk  forstod  næppe  nogen  af  dem.  Drengens 
egentlige  Passion  var  dog  at  blive  Kriger  efter  sin  Faders 
Exempel,  og  hans  Lyst  var  at  lege  Soldat;  'men  den  kunde 
han  ikke  faa  tilfredsstillet,  da  Forældrene  holdt  ham  strængt 
afsondret  fra  andre  Drenge,  og  Søsteren  havde  ikke  Mod 
paa  den  Slags  Lege.  Da  den  preussiske  Syvaarskrig  udbrød 
1756,  vakte  den  Gjenlyd  ogsaa  i  den  stille  Slesvig  By,  og 
Latinerne  delte  sig  i  to  Partier,  Preussere  og  Østerrigere, 
der  opførte  hele  Batailler,  stundum  drabelige  nok  med  Sten 
og  med  Knive,  bundne  til  Kjæppe.  Det  har  da  været  en 
Sorg  for  den  12aarige  Dreng,  at  han  ikke  kunde  deltage  heri; 

men  det  fik  Betydning-  for  hans  følgende  Liv,  at  han  tidlig 
paa  Grund  af  Ensomheden  blev  vendt  hen  nood  boglig  Syssel. 

Imidlertid  kastede  mørke  Skygger  sig  ind  over  Hjemmet. 
Søsteren  dode,  og  Moderen  tog  sig  dette  saa  nær,  at  hun 
blev  sindssvag.  Havde  det  været  noget  ensomt  for  Drengen 
tidligere,  blev  det  altsaa  nu  meget  mere,  og  Fantasiens 
Verden  maatte  gjennem  Beger  og  Betragtninger  erstatte 
ham,  hvad  han  savnede  i  den  virkelige  Verden.  Han  læste, 
og  han  brugte  selv  Pennen  paa  det  flittigste;  hele  Bøger 
skrev  han;  men  det  forstaar  sig,  det  var  Uddrag  af  andre; 
fra  sit  10de  Aar  begyndte  han  ogsaa  at  skrive  Vers.  To 
Ting  stod  for  ham  som  det  højeste;  det  ene  var  at  blive 
Forfatter  og  det  andet  at  blive  en  dygtig  Krigsmand.  Som 
Følge  af  Faderens  Stilling  havde  han  fra  lille  af  et  stærkt 
Indtryk  af  det  militære  Liv;  Faderen  var  en  dygtig  og 
meget  punktlig  Officer,  og  det  stod  som  en  Selvfølge  for 
Sønnen,  at  han  ogsaa  skulde  gaa  denne  Vej. 

I  Juli  1757  blev  Familien  ramt  af  et  haardt  Slag,  i 
det  Faderen  døde;  men  Sorgen  blev  mildnet  derved,  at 
Moderen  ved  hans  Dødsleje  atter  kom  til  sin  Forstands 
Brug.  Imidlertid  var  Stillingen  tung  nok;  thi  den  stakkels 
Enke  kom  nu  i  meget  trange  Kaar  og  kunde  slet  intet 
gjøre  for  sit  Barn.  Hans  egentlige  Undervisning  herte  der- 
for op,  og  det  var  kun  en  ringe  Nødhjælp,  at  han  gik  lidt  i 
en  tarvelig  Skrive-  og  Regneskole.  Han  var  nu  1 3  Aar  gammel, 
og  det  var  paa  Tide,  at  der  blev  taget  Bestemmelse  om, 
hvad  han  skulde  være,  men  Udsigterne  vare  alt  andet  end 
lyse.  Dog  føjede  det  sig  snart  bedre,  end  man  skulde  have 
ventet.  Da  baade  Faderen  og  Moderen  vare  almindelig 
yndede  og  havde  gode  Forbindelser,  saae  den  unge  Werner 
allerede  samme  Efteraar  sit  Fremtidsønske  opfyldt,  i  det 
han  i  November  blev  antagen  til  Landkadet.  Den  Gang 
blev  der  ikke  stillet  store  Fordringer  i  saa  Henseende. 
Hans  Glæde  derover  var  ubeskrivelig,  og  hans  Længsel 
efter  at  tiltræde  sin  nye  Stilling  var  stor,  men  hans  Taal- 

11* 

modighed  blev  sat  paa  Prøve  derved,   at  haii    raaatte  vente 
hele  Vinteren  og  først  i  Foraaret  kunde  blive  optagen. 

I  Maj  1758  kom  den  unge  Abrahamson  til  Kjebenhavn 
og  holdt  sit  Indtog  paa  Kadet-Akademiet.  Var  han  op- 
fyldt med  store  Forventninger,  svarede  Virkeligheden  kun 
lidet  til  dem.  Hvorledes  Forholdene  den  Gang  vare  paa  denne 
Anstalt,  har  han  selv  senere  skildret  med  levende  Farver. 
Landkadetterne  vare  den  Gang  sammen  med  Sekadetterne 
anbragte  i  den  store  Bygning  paa  Hjørnet  af  Bredgade  og 
Fredericiagade,  som  oprindelig  havde  været  Komediehus,  og 
som  nu  midlertidig  benyttes  af  Kigsdagen.  Dens  to  høje 
Etager  vare  ved  indlagte  Gulve  afdelte  i  fire,  saa  at  i  2den 
og  4de  Etage  Vinduerne  vare  ved  Gulvet.  Foruden  Klasse- 
værelserne var  der  Dag-  og  Natkamre.  I  disse  sidste  laa 
der,  alt  efter  deres  Størrelse,  fra  4  til  14  Kadetter,  to  og 
to  sammen  i  tarvelige  Senge,  hvorfor  hver  maatte  betale  2 
Mark  om  Maaneden  i  Leje.  I  Dagkamrene  opholdt  Ka- 
detterne sig  kun  om  Aftenen.  De  frembøde  ikke  noget 
lokkende  Skue;  Møblementet  bestod  af  et  Bord  af  groveste 
Slags,  en  simpel  Stol  uden  Ryg  for  hver  Kadet,  samt  nogle 
Jærnlysestager.  Uorden  og  Urenlighed  herskede  i  højeste 
Grad;  »Kamrene  vare  væmmelige«,  fortæller  Abrahamson, 
»alle  Smudsighedens  Farver  saas  paa  Væggene.«  Da  Ka- 
detterne selv  holdt  sig  med  tør  Kost,  fandt  man  rundt  om 
paa  Borde  og  i  Vinduer  Stumper  af  Brød,  Smør,  som  man 
kjøbte  skillingsvis  paa  Papirslapper,  Osteskorper,  alt  sammen 
i  den  skjønneste  Forening  med  Haartalg  og  andre  forskjel- 
ligartede  Sager.  Forplejningen  bestod  i,  at  hver  Kadet  fik 
9  Skilling  om  Dagen,  hvoraf  de  o  gik  til  en  som  oftest 
utilstrækkelig  Middagsmad;  end  videre  fik  de  hver  femte  Dag 
et  halvt  Brød,  hvis  Betaling  blev  trukken  fra  deres  For- 
plejningspenge.  Ordentlige  Spiseredskaber  var  der  stor 
Mangel  paa,  da  enhver  selv  maatte  serge  derfor;  en  gammel 
Tinske  og  en  Foldekniv  var  en  hel  Velstand,  som  ikke 
engang  de  halve  besade. 

Gjorde  saaledes  den  huslige  Indretning  paa  Akademiet 
et  alt  andet  end  gunstigt  Indtryk,  var  det  ikke  stort  bedre 
bevendt  med  dets  Beboere,  Kadetterne.  Til  Beklædning 
fik  hver  af  disse  en  Uniform  og  en  saakaldt  Salskjole  om 
Aaret;  men  de  vare  næsten  altid  i  en  bedrøvelig,  forreven  og 
smudsig  Tilstand.  Lintøj  og  Vask  maatte  enhver  selv  holde 
sig  med,  og  Følgen  deraf  var,  at  de  fleste  manglede  det 
nødvendigste;  Pudder  i  Haaret,  som  et  anstændigt  Menneske 
den  Gang  nødig  maatte  undvære,  var  paa  Akademiet  en 
uhørt  Ting.  »Urenligheden  var  stor«,  skriver  Abrahamson. 
»Forrevne,  halv  barbenede  rendte  de  fleste  omkring;  ilde 
toede,  værre  kæmmede,  vrimlende  af  Utoj,  altid  med  Hatten 
paa  Hovedet,  undtagen  ved  Informationen  og  ved  Bordet.« 
Man  forbavses  over,  at  sligt  kunde  finde  Sted  i  en  saadan 
offentlig  Anstalt,  hvor  Godtfolks  Børn  uddannedes  til  den 
højt  ansete  Officerstand.  Hvilket  Tilsyn  har  der  været? 
Hudsygdomme  grasserede,  saa  at  nogle  indtil  i  6  Aar  vare 
plagede  med  Udslæt.  Og  de  unges  Opførsel  svarede  fuld- 
komment til  det  øvrige.  »Skjældsord  og  Eder  hørtes  af 
enhver;  ingen  Dag  hengik,  uden  at  nogle  havde  hinanden  i 
Haarene;  man  saae  nogle  med  blodige  Ansigter  og  Klæder. 
Mange  Laster  gik  i  Svang.« 

Og  nu  Undervisningen.  Der  var  i  alt  noget  over  50 
Kadetter,  fordelte  i  8  Klasser;  i  den  nederste  var  der 
Drenge  paa  11 — 12  Aar.  Hele  Undervisningen  var  paa 
Tysk,  hvorimod  Dansk  var  fuldstændig  bandlyst,  eftersom 
alle  militære  Sager  ene  behandledes  paa  Tysk  fra  Elben  til 
Vardøhus.  Det  var  jo  noget  underligt  og  bedrøveligt  for 
stakkels  danske  og  norske  Drenge,  der  kom  ind  paa  Akade- 
miet og  ikke  forstod  et  tysk  Ord.  »Det  var  baade  til  Ynk 
og  Latter«,  skriver  Abrahamson,  »at  se  de  stakkels  Bern 
sidde  og  stave  og  gætte  sig  frem  i  en  tysk  Forklaring, 
den  de  maatte  la^re  udenad,  Ord  til  andet.  Derfor  sad  og 
stundum  en  Del  i  6  Aar  i  underste  Klasse  og  lærte  allige- 
vel intet.«     Den  Visdom,  der  skulde  bibringes  disse,  bestod 

i  tysk  Stil  (uden  Grammatik),  lidt  Fransk  og  Geografi, 
Skrivning  og  Regning,  samt  endelig  den  lille  Katekismus 
med  Pontoppidans  Forklaring.  Dette  sidste  synes  at  have 
været  det  strængeste,  thi  Forklaringen  skulde  læres  ordret 
udenad;  hver  Onsdag  blev  der  holdt  en  Overhøring  heri 
(naturligvis  paa  Tysk),  »og  ve  den,  der  ikke  brugte  netop 
de  Ord,  der  stod  trykte  i  Bogen.«  Kunde  de  ikke  deres 
Lektier,  blev  de  straffede  med  Hug  og  Sult,  og  det  vankede 
der  stadig. 

Den  Haarige  Abrahamson  var  saa  heldig  ved  sin  Op- 
tagelse paa  Akademiet  at  springe  den  nederste  Klasse  over, 
noget,  som  vel  navnlig  skyldtes  hans  Færdighed  i  Tysk, 
der  jo  var  hans  Modersmaal.  Heri  havde  han  ogsaa  en 
væsentlig  Støtte  til  dog  at  faa  noget  Udbytte  af  disse  Lære- 
aar.  Vel  erklærer  han  selv,  at  Historie,  Geografi  og  Ar- 
tillerikundskab var  saa  slet  ledet,  at  der  intet  lærtes  derved, 
men  Fransk  og  Mathematik  fik  han  godt  Udbytte  af.  Teg- 
ning spillede  en  Hovedrolle;  men  Eleverne  maatte  lære  sig 
det  selv.  En  Fortegning  blev  lagt  for  dem,  og  saa  hed 
det:  tegn  nu!  Hvert  Nyaar  maatte  Kadetterne  have  deres 
visse  Tegnestykker  færdige,  mellemste  Klasses  udførte  med 
Tusch;  i  øverste  Klasse  maatte  hver  levere  tre  Tegninger, 
én  i  Vandfarve,  én  illumineret  Fæstningstegning  og  én  Ar- 
tilleritegning. Alle  disse  bleve  prægtig  indbundne  og  høj- 
tidelig overleverede  Kongen,  hvorefter  man  ikke  mere  hørte 
noget  til  dem. 

Under  disse  Forhold  hengik  .8  Aar  for  Abrahamson. 
At  han  hørte  til  de  flinkeste  Kadetter,  kan  der  ingen  Tvivl 
være  om;  men  derfor  undgik  han  dog  ikke  aldeles  at  mærke 
noget  til  raa  Behandling.  Han  fortæller  selv  lejlighedsvis, 
at  »han  fra  Barns  Ben  har  set  og  til  Dels  haardelig  følt 
soldatisk  Omgangsmaade.«  Noget  særdeles  blødt  Sind 
havde  han  imidlertid  ikke,  og  han  kom  bedre  igjennem  det 
end  de  fleste  andre. 

I  Aaret  1761  skete  der  en  hel  Omvæltning  ved  Kadet- 
Akademiet.  Da  blev  den  dygtige  Oberst  G  ude  ansat  som 
Chef  for  dette,  og  det  var  en  Mand,  der  forenede  praktisk 
Blik  med  stor  Handlekraft.  I  en  Haandevending  fik  han 
foretaget  gjennemgribende  Forandringer.  Kamrene  ble  ve 
rengjorte,  nye  Møbler  bleve  anskaffede,  ingensteds  kom 
mere  end  6  Kadetter  til  at  sove  i  samme  Kum,  og  hver 
havde  sin  egen  Seng.  Kosten  blev  forbedret,  stræng  Orden 
blev  indført.  Enhver  Kadet  fik  sit  bestemte  og  tilstrække- 
lige Lintøj.  Den  lavere  Klasse  maatte  vise  Ærbødighed 
for  den  højere,  ingen  maatte  tiltale  den  anden  med  »du«, 
men  sige  »De«  og  »Monsieur«.  Underofficererne  fik  en 
forhøjet  Myndighed  over  Kadetterne,  og  alt  Slagsmaal  op- 
hørte. Hvad  Undervisningen  angik,  lagde  Gude  særlig 
Vind  paa  det  praktiske  og  erfaringsmæssige.  Kadetterne 
bleve  nu  førte  ud  for  at  se,  hvor  der  var  noget,  der  kunde 
udvide  deres  Blik.  Tæt  ved  Akademiet  var  Marmorkirken 
under  Bygning;  her  blev  der  forevist  dem,  hvordan  Stillad- 
serne opførtes,  de  Maskiner,  hvorved  Stenblokkene  bleve 
hævede,  og  lignende.  Eller  de  overværede  Soldaternes  Exer- 
cits  og  Manøvrer,  undertiden  ogsaa  Straffeexekutioner.  Han 
tog  dem  ud  til  Lyngby  og  lod  dem  der  se  Indretningen  af 
Møller  og  Værkbrug.  I  Fritiden  kunde  de  nu  faa  Bøger 
til  Morskabslæsning.  For  selv  at  lære  alle  Kadetterne  per- 
sonlig at  kjende  lod  han  efter  Omgang  hver  Dag  to  af 
dem  spise  til  Middag  ved  sit  eget  Bord.  Han  oprettede 
en  Slags  Pogeskole  for  de  mest  uvidende,  der  nylig  vare 
blevne  optagne  paa  Akademiet,  og  som  her  fik  de  nødven- 
dige Forkundskaber.  Alt  dette  gjorde,  at  i  en  kort  Tid 
var  alt  ligesom  omstøbt;  Tonen  var  god,  og  der  blev  ar- 
bejdet med  Lyst. 

Samtidig  med,  at  Gude  kom  til  Roret,  rykkede  Abra- 
hamsen op  i  den  øverste  (3dje)  Klasse;  men  Aaret  efter 
blev  der  oprettet  en  ny  højere  Klasse  for  de  dygtigste 
Kadetter,  og  for  at  disse  uden  Tab  kunde  forblive  en  for- 

længet  Tid  ved  Akademiet,  fik  G  ude  udvirket,  at  der  blev 
givet  dem  Udnævnelse  og  Len  som  Fændrikker.  Denne 
Klasse  bestod  fra  Begyndelsen  kun  af  fire,  hvoriblandt 
Abrahamson.  De  ned  en  stor  Frihed,  og  da  Gude  ikke 
formaaede  at  sætte  igjennem,  at  der  blev  ansat  nye  Lærere 
for  deres  Skyld,  kom  hele  deres  Undervisning  kun  til  at 
bestaa  af  3  Timer  Logik  om  Ugen;  men  det  væsentlige 
var,  at  de  nu  selv  havde  Tid  til  at  arbejde,  og  da  det  var 
flittige  unge  Mennesker,  laa  de  heller  ikke  ledige.  Abra- 
hamsen gjorde  saaledes  Uddrag  af  Holbergs  Danmarks- 
historie og  Frederik  den  2dens  Brandenburgs  Historie;  han 
lærte  Engelsk  sammen  med  en  af  sine  Kammerater,  ja  med 
en  anden  lagde  han  sig  endog  efter  Italiensk  og  drev  det 
siden  saa  vidt  heri,  at  han  med  Lethed  kunde  læse  en  pro- 
saisk Bog  i  dette  Sprog,  ja  ogsaa  nyde  Digterværker,  og 
han  fortæller,  at  Metastasio  og  Tasso  have  forsødet  ham 
mangen  medefuld  Time. 

Paa  denne  Maade  gik  Abrahamsens  Kadettid  til  Ende, 
og  i  Efteraaret  1763,  da  han  var  knap  20  Aar  gammel, 
blev  han  udnævnt  til  Sekondløjtenant  ved  det  slesvigske 
Infanteriregiment.  Egentlig  stod  hans  Hu  til  at  blive  In- 
geniør; men  han  var  for  undselig  til'  at  turde  gjøre  sit 
Ønske  gj ældende.  Hans  Garnisonssted  blev  nu  Kendsburg, 
og  det  var  sikkert  ikke  med  Lyst.  han  forlod  Kjøbenhavn 
for  at  drage  til  denne  kjedelige  By,  hvor  han  vilde  have 
Vanskelighed  ved  at  dyrke  sine  aandelige  Interesser;  thi 
den  unge  Officer  lignede  kun  lidet  det  store  Flertal  af  sine 
Standsfæller ,  hvis  raa,  hovne  Væsen  og  simple  Tilbøje- 
ligheder vare  ham  en  Modbydelighed.  Skjønt  stræng  mili- 
tærisk baade  i  sin  Fremtræden  og  sin  Færd  var  der  dog 
tillige  noget  studenteragtigt  ved  ham.  Imidlertid  søgte  han 
at  faa  saa  meget  godt  som  muligt  ud  af  det  ensformige 
Liv  i  Rendsburg,  og  Skæbnen  var  ham  saa  gunstig,  at  han 
her  fandt  en  Ven,  der  var  begavet  som  han  selv  og  delte 
Interesser  med  ham.     Det   var  Løjtenant  Schleppegrell 

(ikke  i  nærmere  Slægt  med  den  ved  Isted  faldne  General), 
mest  bekjendt  som  en  god  Ven  af  Digteren  Ewald.  Det 
var  i  hans  Stambog,  at  denne  skrev  de  bekjendte  Linjer: 

Hvad  Farve  skildrer,  hvilket  Ord  betyder 
det  Nu,  min  Schleppegrell, 
naar  Aander  blandes,  naar  en  Sjæl  bortflyder 
i  en  fortrolig  Sjæl? 

Schleppegrell  havde  en  god  Bogsamling,  som  Abrahamson 
med  Iver  benyttede,  og  særlig  dyrkede  han  tyske  og  en- 
gelske Digtere;  blandt  de  første  følte  han  sig  mest  hen- 
dragen til  Klopstock,  blandt  de  sidste  navnlig  til  Pope, 
Young,  Milton  og  Shakespeare.  Den  alvorlige  og  ophøjede 
Poesi  tiltalte  ham  mest.  Dog  fandt  han  ogsaa  Behag  i 
Lessings  klare,  kritiske  Skrifter ;  men  den  franske  Poesi  blev 
han  aldrig  nogen  Ynder  af. 

HalvQerde  Aar  varede  Opholdet  1  Rendsburg.  Den 
1ste  April  1767  blev  han  ganske  »uventet  og  uønsket«  for- 
flyttet til  Artilleriet  i  Kjøbenhavn.  Denne  Vaabenart  var 
ham  meget  fremmed,  og  han  havde  ikke  Lyst  til  den; 
imidlertid  naaede  han  nu  at  komme  tilbage  til  Kjøbenhavn. 
Foreløbig  kom  han  ved  denne  Forandring  i  en  slem  Penge- 
forlegenhed; Gagen  var  kun  lille,  og  han  havde  allerede 
én  Gang  i  sin  korte  Tjenestetid  maattet  skifte  Uniform,  da 
det  slesvigske  Kegiment  fra  at  vær^  redt  med  Guldbesæt- 
ning fik  blaa  Uniform  med  Sølv.  Nu  skulde  han  igjen 
gj øre  Forandring;  en  saadan  Ekvipering  var  den  Gang  meget 
kostbar,  og  Abrahamsen  var  fattig.  Dog  Vennen  Schleppe- 
grell kom  ham  til  Hjælp,  saa  han  kunde  afvikle  sine  Sager 
i  Rendsburg  og  drage  afsted.  Han  begav  sig  til  Eckern- 
forde  for  der  fra  at  gaa  med  et  Skib  til  Kjøbenhavn.  Men 
den  trofaste  Ven  blev  bange  for,  at  Abrahamson  dog  i 
Grunden  var  for  daarlig  forsynet  med  Penge  og  vilde 
komme  i  Forlegenhed.  Skjønt  det  var  midt  i  Exercertiden, 
red  da  Schleppegrell,  saa  snart  hans  Dagværk  var  til  Ende, 
de   4  Mil    til  Eckernferde,    traf  Abrahamson    og   overrakte 


168  Werner  Abrahamson. 

ham  flere  Penge,  som  han  havde  faaet  skrabet  sammen, 
hvorefter  han  om  Natten  red  tilbage  for  i  rette  Tid  om 
Morgenen  at  være  paa  Exercerpladsen.  Det  var  en  Ven- 
skabstj eneste,  saa  meget  smukkere  som  Schleppegrell  havde 
et  svagt  Helbred  og  i  de  sidste  Aar  flere  Gange  havde  haft 
Blodstyrtning. 

At  Artilleriet  ikke  kunde  have  nogen  særlig  Tillokkelse 
for  Abrahamson,  vil  let  kunne  forstaas  ved  en  nærmere 
Betragtning  af  Forholdene  i  dette  Korps.  Egentlig  var  der 
slet  ingen  uddannede  Artilleriofficerer.  Landkadet-Akademiet 
var  kun  for  vordende  Officerer  i  Rytteri  og  Fodfolk;  ved 
Artilleriet  tog  man  enten  menige  dertil,  eller  man  antog 
Folk  af  de  bedre  Klasser  uden  al  Forkundskab.  Lønnen  var 
lavere  end  ved  de  andre  Vaabenarter,  og  man  tjente  i  mange 
Aar  uden  Avancement.  I  alle  Henseender  stod  Artilleriets 
Officerer  tilbage  for  de  andre,  og  i  det  almindelige  Om- 
dømme regnedes  Artilleriet  omtrent  lige  med  Vognvæsenet 
og  Peltbageriet.  Imidlertid  havde  man  nu  indset  det  mis- 
lige ved  denne  Indretning  og  netop  i  disse  Aar  begyndt  paa 
Forbedringer,  dels  ved  at  oprette  en  Kadetskole  for  Artilleriet, 
dels  ved  at  sørge  for  nogen  Undervisning  for  de  yngre  Offi- 
cerer. Aaret  efter  at  Abrahamson  var  kommmen  til  Kjøben- 
havn,  bleveto  kyndige  Officerer  ansatte  som  Lærere;  men  da 
deres  Forelæsninger  bleve  holdte  paa  Tysk,  vare  de  kun  til  liden 
Nytte,  eftersom  de  fleste  ved  Korpset  ikke  forstode  dette  Sprog. 

Det  fremgaar  af  alt  dette,  at  Abrahamson  just  ikke 
havde  Grund  til  særdeles  Tilfredshed  ved  at  blive  omsat  til 
denne  Vaabenart.  Som  Sekondløjtenant  af  nederste  Klasse 
havde  han  i  aarlig  Gage  kun  150  Kdlr.,  en  Sum,  som  selv 
efter  Datidens  Forhold  kun  kunde  tilfredsstille  de  tarveligste 
Fordringer;  oprykket  i  øverste  Klasse  fik  han  hen  ved  200 
Rdlr.  og  havde  Udsigt  til  at  forblive  i  den  i  12  Aar  eller 
mere.  Imidlertid  søgte  han  med  Ihærdighed  at  sætte  sig  ind 
i  sin  ny  Stilling.  Ligesom  de  andre  yngre  Officerer  maatte 
han  visse  Dage  om  Ugen  arbejde  paa  Laboratoriet,  mest  i 

Fjrværkerisager,  men  daglig  optegnede  han  med  Onahygge- 
lighed,  hvad  han  havde  bestilt.  Han  hørte  Foredrag  over  Ar- 
tillerividenskab og  besøgte  desuden  Professor  Kratzensteins 
Forelæsning  over  Fysik. 

Dog  Abrahanason  blev  ikke  staaende  herved.  Hans 
Trang  efter  Viden  drev  ham  stedse  fremad.  En  lille  Om- 
stændighed gav  Anledning  til,  at  han  nu  lagde  sig  efter  at 
lære  Latin.  Da  han  forlod  Rendsburg,  havde  en  Ven 
skrevet  nogle  Vers  af  O  vid  i  hans  Stambog;  det  ærgrede 
Abrahamson,  at  han  ikke  kunde  forstaa  dem,  og  strax  efter 
sin  Ankomst  til  Kjøbenhavn  gav  han  sig  til  at  studere 
Ovids  »Forvandlinger«  i  Grundsproget  ved  Hjælp  af  Ordbog 
og  Grammatik.  Og  senere  fortsatte  han  dette  Studium,  saa 
han  blev  en  ret  god  Latiner. 

Men  et  andet,  ganske  anderledes  nærliggende  Sprog 
havde  han  hidtil  været  meget  ukyndig  i.  Det  var  Dansk. 
En  lille  Smule  dagligdags  Udtryk  havde  han  lært  paa  Aka- 
demiet ved  Omgangen  med  andre  Kadetter;  men  det  var 
saa  at  sige  stjaalent,  eftersom  det  under  Straf  var  forbudt 
dem  at  tale  det.  Nu  vaagnede  Lysten  hos  ham  til  at  lære 
rigtig  Dansk,  og  fra  1767  drev  han  med  Iver  paa  det. 
Han  læste  danske  Bøger,  og  han  søgte  Samtaler  med  »ikke 
alt  for  germaniserede  Danske«;  paa  denne  Maade  sankede 
han,  »skjønt  meget  smaaligt«,  som  han  selv  siger,  saa  meget 
sammen,  at  han  kunde  baade  tale  og  skrive  »Modersmaalet« 
nogenledes  rigtigt.  Det  er  ham  selv,  der,  betegnende  nok, 
bruger  Udtrykket  »Modersmaal«  om  Dansk;  thi  skjønt  det 
jo  egentlig  ikke  var  hans  Modersmaal,  følte  han  sig  mere 
og  mere  som  ægte  Dansker. 

Og  allerede  1769  dristede  Abrahamson  sig  til  at  træde 
op  som  dansk  Forfatter,  oven  i  Kjøbet  som  Digter.  Han 
indsendte  nemlig  da  til  »Selskabet  for  de  skjønne  Viden- 
skaber« et  Forsøg,  kaldet  »Landsfaderen  og  Erobreren«,  som 
vistnok  ikke  røbede  noget  stort  poetisk  Talent,  men  som 
derimod    viste,    hvor   godt    han   allerede    forstod   at    skrive 

Dansk.  Vel  fik  han  ikke  Prisen  for  det;  men  det  vandt 
dog  Selskabets  Bifald,  saa  at  det  lod  Digtet  trykke  og  til- 
kjendte  Abrahamson  en  Medaille  til  40  Rdlr.s  Værdi.  Det 
var  altsaa  en  Opmuntring  til  at  blive  ved  paa  Banen. 

Paa  samme  Tid  søgte  og  erholdt  Abrahamson  Tilladelse 
til  at  forlade  Kjøbeuhavn  i  Familieanliggender.  Hans  Moder 
havde  i  lang  Tid  været  meget  svag  og  lidende,  navnlig  af 
Gigt,  saa  hun  ikke  kunde  forlade  Sengen.  Den  omhyggelige 
Søn,  hendes  eneste  rigtige  Støtte,  opholdt  sig  et  helt  Aar 
hos  hende  i  Slesvig  By,  maaske  ventende  hendes  snarlige 
Bortgang.  Hun  levede  imidlertid  endnu  længe  og  døde 
først  1779,  efter  i  14  Aar  at  have  været  sengeliggende. 
Det  militære  Otium,  Abrahamson  nød  i  Slesvig,  benyttede 
han  især  til  at  dyrke  tysk  og  dansk  Poesi.  At  man  havde 
begyndt  at  lægge  Mærke  til  ham  paa  højere  Steder,  fik 
han  i  denne  Tid  et  Vidnesbyrd  om,  i  det  han  fik  Tilbud  om 
at  blive  ansat  som  Lærer  i  Filosofi  og  skjønne  Videnskaber 
ved  Landkadet- Akademiet;  men  om  han  end  havde  haft 
Lyst  dertil,  maatte  han  dog  afslaa  det,  da  man  bød  ham 
for  daarlige  Kaar  og  tillige  forlangte,  at  han  saa  skulde 
træde  ud  af  Militærtjenesten. 

I  Aaret  1771  skete  der  en  Begivenhed,  som  blev  af 
afgjørende  Betydning  for  Abrahamsons  følgende  Liv.  Struensee, 
som  jo  den  Gang  stod  ved  Roret,  ansatte  den  særdeles  dyg- 
tige General  Huth,  en  født  Sachser,  der  havde  deltaget  i 
den  preussiske  Syvaarskrig,  som  Chef  for  Artilleri  og  In- 
geniører. Denne  Mand  tog  kraftig  fat  paa  at  reformere 
Artilleriet.  En  virkelig  »Skole«  for  dette  blev  nu  oprettet 
med  5  faste  Lærere;  Eleverne  bleve  delte  i  to  Klasser,  og 
Examiner  bleve  indførte.  Fra  1773  blev  det  saakaldte 
»Gjethus«  paa  Kongens  Nytorv,  der  havde  staaet  ubenyttet 
i  flere  Aar,  siden  Frederik  den  5tes  Heststatue  var  bleven 
støbt  dér,  overladt  til  Brug  for  Artilleriskolen.  Eleverne 
boede  her,  ligesom  ogsaa  Eftermiddagsundervisningen  foregik 
her,  hvorimod  de  om  Formiddagen  hørte  Forelæsninger  paa 

Tøjhuset.  Hele  Ordningen  paa  Skolen  var  for  den  Tid 
fortræffelig;  legemlige  Straffe  blev  slet  ikke  anvendte,  kun 
Nedsættelse  ved  Examen.  Med  smaa  Midler  —  hele  Ud- 
giften til  Lærere  belob  sig  kun  til  1000  Rdlr.  —  blev  der 
udrettet  meget  godt,  og  fra  dette  Tidspunkt  daterer  sig  det 
danske  Artilleris  Opkomst.  For  Kremtiden  kunde  ingen 
blive  Officer  i  dette  Korps  uden  at  have  gjennemgaaet 
Skolen. 

Blandt  de  fem,  der  bleve  ansatte  som  Lærere  ved 
denne,  var  Abrahamson.  Fra  1772  underviste  han  her  i 
Historie  (som  i  øvrigt  ikke  var  hans  stærke  Side)  og  Geo- 
grafi, Tysk  og  Dansk.  Vi  understrege  med  rette  »Dansk«, 
thi  det  var  den  første  offentlig  indrettede  Undervisning  i 
Modersmaalet  her  i  Danmark,  og  vi  notere  tillige,  at  denne 
altsaa  skete  ved  en  født  Sydslesviger.  Abrahamsen  beholdt 
for  øvrigt  sin  Stilling  i  Hæren,  men  næsten  hele  sit  øvrige 
Liv  blev  han  ved  at  være  Lærer  ved  Artilleriskolen.  Han 
tog  fat  med  sin  vanlige  Kraft  og  Udholdenhed,  og  strax 
fra  Begyndelsen  udarbejdede  han  baade  en  tysk  Grammatik 
og  en  Geografi  i  Tabeller  for  Eleverne.  Som  Lærer  erholdt 
han  150  Rdlr.  i  aarlig  Løn  foruden  sin  Officersgage.  Han 
har  senere  hen  (1780)  udgivet  en  lille  Bog  om  den  konge- 
lige Artilleriskole  i  Kjøbenhavn. 

Imidlertid  var  han  allerede  under  Struensee  optraadt 
som  militær  Forfatter,  i  det  han  1771  udgav  et  Skrift: 
»Tanker  om  Krigsstanden  og  dens  Forbedring«.  Da  saa 
meget  blev  omændret  i  denne  Periode,  fandt  Abrahamson, 
at  der  i  det  militære  var  et  stort  Felt,  der  trængte  til 
Reformer.  Han  stiller  sig  i  dette  lille  Skrift  ikke  ind  i 
den  store  Række  af  Flyvebladsskribenter,  der  med  Begjær- 
lighed  greb  den  af  Struensee  givne  Trykkefrihed  for  at 
bringe  deres  egen  ufejlbarlige  Visdom  til  Torvs,  men  han 
skriver,  fordi  det  laa  ham  paa  Hjærte  at  gavne  derved. 
Og  ligesom  hans  Skrift  i  hin  Tid  vandt  Bifald  og  fandt 
rosende  Omtale,  saaledes  vil  heller  ingen  nu  til  Dags  læse 

det  uden  at  sande,  at  det  er  forstandige  og  vel  betænkte 
Ord,  han  fører  frem.  Den  menige  Soldats  Stilling  paa  hin 
Tid  var  i  mange  Henseender  bedrøvelig;  Lønnen  var  alt  for 
lille,  deres  Kvarterer  ~  de  laa  den  Gang  indlogerede  hos 
Borgerne  —  som  oftest  slette,  Tjenesten  haard,  hvortil 
endnu  kom  mange  mindre  Omstændigheder,  der  voldte  dem 
ufornøden  Plage.  Abrahamson  tager  først  Sigte  paa  at  faa 
deres  Len  forhøjet  uden  at  forøge  Statens  Udgifter,  og  det 
mener  han  kan  naaes  ved  at  afskaffe  det  halve  Antal  Offi- 
cerer og  Underofficerer.  Der  var  den  Gang  16  hvervede 
Fodfolks -Regimenter,  hvert  paa  14  Kompagnier.  Disse 
havde  i  Gjennemsnit  en  Styrke  af  3  Ofticerer  og  40 — 60 
menige.  Abrahamson  mener,  at  man  uden  Skade  kunde 
reducere  de  16  Regimenter  til  8  og  dog  beholde  det 
samme  Mandskab  som  før,  saa  at  Kompagnierne  bleve  paa 
80 — 120  Mand,  hvilke  godt  kunde  feres  af  det  Antal  Be- 
falingsmænd, som  hidtil  havde  været  ved  hvert  Kompagni. 
Man  maa  nemlig  erindre,  at  de  hvervede  Regimenter  ikke 
kunde  forøge  deres  Mandskab  ved  Indkaldelser.  De  Penge, 
som  sparedes  ved  at  inddrage  de  halve  Befalingsmands- 
poster,  vilde  udgjøre  en  saa  stor  aarlig  Sum,  at  de  meniges 
Løn,  som  var  4  Skilling  daglig,  derved  kunde  forhøjes  til  6 
Skilling,   hvilket  vilde  have  meget  stor  Betydning  for  dem. 

Abrahamson  vil  dernæst  have  Soldaterne  indkvarterede  i 
hensigtsmæssige  Barakker  eller  Kaserner.  De  boede  næsten 
altid  daarlig  ude  i  Byen  og  vare  udsatte  for  mange  Fri- 
stelser, ligesom  ogsaa  de  spredte  Kvarterer  voldte  dem 
mange  møjsommelige  Vandringer  »gjennem  Kjøbenhavns 
skidne  Gader,  fra  Vestergade  til  Gothersgade,  eller  fra 
Borgergade  til  Stormgade,  til  Kompagniparaden  og  der  fra 
igjen  til  Generalparaden.« 

Mange  Smaating  bidroge  til  at  gjøre  Soldatens  Tjeneste 
haardere  end  nødvendigt,  og  hvor  urimelige  vare  ikke  mange 
af  disse  Ting?  Der  var  nu  Støvletterne.  Han  skriver 
derom:    »Hvad  due  disse  pinende,  ubekvemmelige  Støvletter 

til?     O,  gid  den,  som  først  opfandt  dem,  maatte   bestandig 
have  gaaet  i  dem,  saa  længe  han  levede,  og  det  paa  samme 
Methode,    som    de  endnu  bæres   efter.     Man   forestille  sig 
disse,  af  tykt  indgneden  Polérvox  stive  Tingester  paa  Benene 
af  den  stakkels  Karl ;  nogle  Hattefiltlapper  ligge  der  imellem 
for  at  gjøre  dem  ret  trange,    og  en  Jærnhage  brækkes  tit 
i  Stykker    under  det  Arbejde,    hvormed    de    maa    tilsnores. 
Nu  ser  Karlen  dejlig  ud!    Han  har  retskaffens  Ben!    Støv- 
letterne  kan  man    spejle  sig  i    og  i  Knapperne  paa  dem. 
Aa,  de  blinke  som  Solen!  —  Maaske  Karlen   staar  endnu  i 
fuld  Væxt,  maaske  hans  Muskler  ikke  ere  hærdede  nok  til  at 
udholde  saa  voldsom  en  Sammentrykning,  maaske  —  hvad? 
Skal  Karlen  derfor  ingen  Støvletter  have  paa?    Strax,  Støv- 
letterne paa  ham!     Kan  han  ikke   exercere,    marchere,  saa 
godt  som  nogen?    Og  om  de  end  piner  lidt,  og  han  derved 
bliver  adspredt  og  kan  ikke  have  Tankerne  sammen  for  at 
passe  paa  Kommandoen,  saa  kan  et  Par  dygtige  Rap  snart 
give  ham  Samling  igjen.     Ja,   ja,   inden   et  Aar  gaar  om, 
ligger  Karlen   paa  Sygestuen,    han  har   »sure«    Ben,    Regi- 
ments-Feltskæren   trækker    paa   Axlerne.     Karlen   er  inku- 
rabel, han  maa  have  Afsked.     Obersten  bliver  vred.    »Hvor 
i  al  Verden  kan  det  komme  fra,  at  vi  har  saa  mange  Folk 
med  Benskade?«     Ja,   Gud  véd!    —    Ja  vist  véd  han  det; 
men  jeg  véd  det  ogsaa,  og  de  fleste  vide  det,  —  men  Støv- 
letterne kan  aldrig  afskaffes.     Himlen  bevare  os!  en  Soldat 
uden  Støvletter,  det  var  jo  himmelskrigende.     Og  hvad  vil 
man  sige?     Kongen  af  Preussen    giver  jo    sin    hele  Armé 
Støvletter.  —  Ja,  det  er  sandt,  derimod  lader  sig  intet  sige; 
gjør  han  det,  maa  vi  endelig  ogsaa,  det  forstaar  sig.«    Man 
ser,    hvor   livlig   og   træffende    Abrahamson     kunde    skrive, 
samt  hvor  godt   han   allerede  nu  udtrykte  sig  paa  Dansk. 
Som  Erstatning  for  Støvletterne  foreslaar  han  Støvler,  saa- 
ledes  som  Soldaterne  nu  bruge  dem. 

Ogsaa  Maaden  at  bæreHaaret  paa  giver  Abramhamson 
Lejlighed  til  ret  gode  Bemærkninger.     »At  Soldatens  Haar 

er  opstukket  og  sidder  glat,  naar  han  er  i  Mondur,  det 
kan  jeg  finde  mig  i;  men  at  vi  vil  have  vore  unge  raske 
Svende  til  at  se  ud  alle  sammen  saa  graahærdede  som  deres 
Farfar,  det  synes  mig  forunderligt.  45,000  Pund  Hvedemel 
(som  der  altsaa  aarlig  brugtes  til  Pudder)  kunde  der  dog 
bages  en  Del  Tvebakker  af  i  et  Aar,  og  Soldaten  beholdt 
de  4  Skilling  maanedlig  i  sin  Lomme.  Hvad  Pudderkræm- 
meren tabte  derved,  fik  Marketenteren  igjen,  altsaa  var  det 
ét  i  Henseende  til  Borgeren;  men  i  Henseende  til  Soldaten 
var  det  ikke  ét,  enten  han  fik  for  4  Skilling  Vare  paa 
Hovedet  eller  i  Maven.«  Og  saa  var  der  Haarpisken,  som 
alle  Soldater  skulde  bære.  »Denne  ubekvemme  Tingest  kan 
ikke  anføre  andet  til  sit  Forsvar  end  det,  at  den  tager  et 
Hug  af,  som  ellers  tog  Hovedet  med.  Derimod  er  det  øjen- 
synligt, at  den  falder  lige  besværlig  at  bære  baade  i  Fred 
og  Fejde.  Thi  det  er  ikke  med  denne  som  med  en  Officers 
eller  Civilists  lille  bitte  Pisk.  der  kan  bukkes  og  drejes, 
ligesom  man  lyster.  Nej,  midt  i  denne  Klump  Hamp  gaar 
der  en  Staaltraad  igjennem  saa  tyk  som  en  Pibestilk,  og 
nu  skal  man  nok  lade  være  at  bøje  Pisken.« 

Abrahamson  anker  ogsaa  over,  at  Geværerne  skulde 
holdes  saa  blanke.  Der  gik  megen  Tid  til  Pudsning,  og 
mange  Løb  bleve  derved  slidte  i  Stykker.  Bedre  var  det  at 
give  dem  en  brun  Farve.  Og  efter  alle  disse  vel  grundede 
Bemærkninger  udbryder  han:  »Hvad,  om  den  danske  Armé 
engang  gav  Mønsteret?  Hvad,  om  vi  heri  begyndte  at 
blive  Originaler  ?  Om  vi  vare  de  første,  der  afskaffede  Støv- 
letter og  blanke  Geværer  og  Pudder  og  Piske?« 

Hvor  besværlig  Vagttjenesten  den  Gang  var,  faar  man 
et  ret  levende  Indtryk  af  ved  Abrahamsons  lille  Bog.  Naar 
Soldaterne  havde  staaet  Skildvagt  i  de  reglementerede  to 
Timer  og  mangen  Gang  vare  stivfrosne  og  vaade  af  Regn 
eller  Sne,  havde  de  jo  deres  4  Timer  til  at  udhvile  sig  i  i 
Vagtstuerne;  men  hvorledes  var  der  saa  i  disse?  Træk  og 
Kulde  modtoge  dem,  i  Almindelighed    var  der  ingen   For- 

stuer,  saa  Vinden  temmelig  nemt  kunde  finde  Indgang. 
Selv  midt  om  Vinteren  var  der  utilstrækkeligt  af  Brænde 
og  af  Tran  til  Lygterne.  Først  ved  Mortensdag  fik  de  Lys 
og  Varme,  og  begge  Dele  holdt  igjen  op  Paaskeaften.  »I, 
som  kjende  det  danske  Klima,«  udbryder  Abrahamson,  »sig 
mig,  begynder  Vinteren  og  de  lange  Aftener  kun  for  Civi- 
listen saa  tidlig  og  varer  saa  længe?  Eller  har  Soldaten 
maaske  mere  end  vi  andre  en  Jærnhud  og  Muldvarpeojne? 
Soldaten  bør  være  haardfør,  men  han  er  og  bliver  dog  et 
Menneske;  hvorfor  da  paastaa,  at  han,  kun  han  skal  være 
uden  Lys  og  Varme  indtil  den  bestemte  Dag?  Og  Gud 
véd,  af  hvad  for  en  Aarsag  netop  disse  Dage  ere  fastsatte.« 

Endelig  giver  Abrahamson  ogsaa  et  Sidehug  til  den 
Skik,  at  Soldaterne  kommanderedes  i  Kirke.  Han  viser,  at 
det  netop  avlede  Lunkenhed  for  det  religiøse,  ja  Bespottelse, 
og  han  hævder,  at  Erfaring  lærer,  at  Soldater  i  ikke  ringe 
Antal  gaa  i  Kirke,  naar  de  bare  ikke  drives  der  hen. 

Vi  have  dvælet  saa  længe  ved  dette  Skrift,  fordi  det 
hører  til  det  bedste  og  mest  karakteristiske,  som  Abra- 
hamson har  skrevet.  Man  mærker  helt  igjennem,  at  det 
er  en  Mand  med  et  sundt  og  fordomsfrit  Blik  og  med 
Hjærtelag  for  sine  Medmennesker.  Derfor  anbefaler  han 
ogsaa  fremfor  alt  lemfældig  Medfart,  kjærlig  Omgang  og 
Skaansel  for  unyttig  og  overflødig  Exercits  og  Parade.  Og 
han  mener  sluttelig,  at  naar  Soldaterne  fik  det  godt,  vilde 
det  snart  spørges,  at  der  er  godt  at  tjene  i  Danmark,  og 
Hvervingen  vilde  blive  let  og  billig. 

Skjønt  de  fleste  af  Abrahamsens  Forslag  foreløbig  kun 
bleve  til  fromme  Ønsker,  skete  der  dog  i  den  paafølgende 
Guldbergske  Regeringsperiode  adskilligt  til  Soldaternes 
bedste,  og  han  oplevede  siden  end  mere,  om  end  langtfra 
som  han  tænkte  sig  det,  og  som  først  en  senere  Tid  har 
sat  igjennem.  (Forts.) 

Richard  Petersen. 

(Slutning.) 

III. 

Udsendte  af  Velfærdsudvalget  afgaa  Repræsentanter, 
snart  enkeltvis,  snart  to  eller  tre  i  Forening,  til  Provinserne 
»med  ubegrænset  Myndighed«  for  at  indrette,  anvende  eller 
forværre  den  revolutionære  Styrelse,  og  deres  Proklama- 
tioner sige  strax,  hvori  denne  Styrelse  bestaar.  »Brave  og 
kraftige  Sansculotter«,  skriver  en  deputeret,  som  forlader 
sin  Mission  og  anmelder  sin  Efterfølger,  »I  synes  at  have 
ønsket  en  god  Repræsentant,  som  aldrig  har  afveget  fra  sine 
Grundsætninger,  d.  v.  s.  en  sand  Montagnard  (Medlem  af 
Bjærget).  Jeg  har  opfyldt  eders  Ønsker,  og  I  ville  i  dette 
Øjemed  besidde  Borgeren  Ingrand  imellem  eder.  I  maa 
tro,  brave  Sansculotter,  at  I  med  Patrioten  Ingrand  ville 
kunne  gjøre  alt,  opnaa  alt,  sønderbryde  alt,  indespærre  alt, 
deportere,  guillotinere  og  gjenføde  alt.  Lad  ham  ikke  have 
et  Minut  Taalmodighed,  lad  ved  ham  alt  skjælve,  styrte 
sammen  og  øjeblikkelig  vende  tilbage  til  en  varig  Orden.« 
Repræsentanten  kommer,  fremlægger  sin  Fuldmagt;  øje- 
blikkelig bøje  alle  Avtoriteter  sig  til  Jorden.  Om  Aftenen 
træder  han  med  Sabel  og  Fjerbusk  op  i  Folkeselskabet,  op- 
puster og  opflammer  Jakobinismens  Arne.  Derpaa  vælger 
han   de    fem    eller   sex    ivrigste   Sansculotter    paa   Stedet, 

danner  af  dem  et  Revolutionsudvalg,  og  efter  de  Lister  og 
mundtlige  Oplysninger,  de  forsyne  ham  med ,  tager  han 
ufortøvet  fat  paa  sit  Arbejde. 

Først  Rensning  af  de  stedlige  Myndigheder:  alle  tvivl- 
somme Folk  blive  afsatte,  ofte  fængslede.  Undertiden  bliver 
hele  det  styrende  Personale  fjærnet  med  et  Fodspark  og 
afløst  af  et  nyt  Personale,  som  det  samme  Fodspark  kalder 
frem  af  Jorden.  Den  summariske  Fremgangsmaade,  som 
med  ét  har  fejet  den  første  Række  Marionetter  bort,  ind- 
sætter lige  saa  barsk  den  anden.  »Enhver  Borger,  som  er 
udnævnt  til  at  beklæde  et  Embede,  har  øjeblikkelig  at  be- 
give sig  paa  sin  Post  under  Straf  af  at  være  mistænkt.« 
Der  fordres  blind  Lydighed:  al  Myndighed  er  i  Repræsen- 
tantens Haand,  ingen  Embedsmand  handler  uden  hans  Sam- 
tykke eller  Befaling.  Umiddelbart  eller  med  dem  som 
Mellemmænd  foretager  han  Udskrivninger,  konfiskerer  hvad 
der  synes  ham,  fængsler,  deporterer  eller  henretter  hvem 
han  vil,  og  er  Pasha  i  sit  Omraade;  men  han  er  en  Pasha 
i  Lænker.  Efter  December  1793  er  det  ham  foreskrevet 
at  rette  sig  efter  Velfærdsudvalgets  Beslutninger  og  korre- 
spondere hver  10de  Dag  med  det.  Han  maa  heller  ikke 
blive  for  længe  paa  sin  Post:  efter  to  eller  tre  Maaneders 
Forløb,  undertiden  efter  kortere  Tid,  bliver  han  kaldt  til- 
bage til  Paris  eller  sendt  andensteds  hen,  med  en  kort 
Frist  og  i  en  kort,  undertiden  truende  Tone.  For  større 
Sikkerheds  Skyld  drager  ofte  et  Medlem  af  Udvalget,  Cou- 
thon,  Collot,  Saint-Just,  eller  en  nær  Slægtning  af  et  Ud- 
valgsmedlem, som  den  yngre  Robespierre,  personlig  med. 
Undertiden  udsender  Udvalget  simple  Agenter,  som  ikke  ere 
Medlemmer  af  Konventet,  for  at  passe  paa  Repræsentanten, 
og  samtidig  leder  man  ham  fra  Centrum,  vælger  hans  sted- 
lige Raadgivere,  irettesætter  ham  og  ansporer  ham  til  for- 
øget Rædsel. 

Hvad  han  end  gjør,  kan  han  ikke  vende  sine  Øjne  mod 
Paris  uden   at  se   en  dødelig  Fare,    som  ophober  sig  imod 

ham.  Dubois-Craacé  har  indtaget  Lyon ;  men  fordi  han 
ikke  har  taget  Byen  hurtig  nok,  bliver  han  beskyldt  for 
Forræderi,  fængslet  og  ført  til  Paris.  Efter  den  yngre 
Robespierres  Sendelse  til  Østen  og  Syden  tro  Barras  og 
Fréron  sig  fortabte,  ligeledes  Fouché,  Rovere  og  andre,  som 
ere  kompromitterede  ved  det  Parti,  de  have  hørt  til,  Héber- 
tister  eller  Dantonister.  Der  er  ingen  Tilflugt  for  dem 
undtagen  i  prøvet  Lydighed  og  Iver,  prøvet  saaledes  som 
Udvalget  vil,  at  det  skal  ske,  d.  v.  s.  i  Strænghed.  »Ud- 
valgene have  villet  det,  Omstændighederne  beherskede  mig«, 
var  senere  Repræsentanternes  Undskyldning.  De  ere  Terro- 
rister under  Frygt  for  rieres  eget  Liv  ligesom  deres  Kolleger 
i  Konventet  og  Velfærdsud valget,  men  med  en  langt  større 
Rystelse  af  deres  nervøse  og  moralske  Organisme;  thi  de 
virke  ikke  som  hine  paa  Papiret  og  i  Afstand  mod  abstrakte 
ubekj endte  Væsener.  Hører  Repræsentanten  hjemme  paa 
Stedet,  som  Barras,  Lebon,  Couthon  og  mange  andre,  saa 
kjender  han  de  Familier,  som  han  proskriberer.  I  alle  Til- 
fælde udfører  han  selv  Arbejdet  ved  sin  Diktatormagt  og 
nyder  godt  af  den;  det  Sølvtøj,  han  konfiskerer,  gaar  gjen- 
nem  hans  Hænder;  han  ser  med  egne  Øjne  de  mistænkte, 
hvem  han  kaster  i  Fængsel;  han  er  til  Stede,  naar  Dom- 
stolen afsiger  sine  Dødsdomme:  Guillotinen,  som  han  for- 
syner med  Hoveder,  arbejder  ofte  under  hans  Vinduer;  han 
sover  i  de  henrettedes  eller  fængsledes  Seng,  drikker  deres 
Vin,  lever  højt  paa  deres  Bekostning.  Med  denne  Nærhed 
af  den  fysiske  Virksomhed  er  Almagten  en  forpestende  Luft, 
som  ingen  Sundhed  modstaar.  I  det  Mennesket  bliver  bragt 
tilbage  under  de  Vilkaar,  som  forgiftede  ham  i  barbariske 
Tider  og  Egne,  synker  han  ned  i  Østerlandenes  og  Middel- 
alderens moralske  Sygdomme. 

»Det  synes«,  siger  et  Vidne,  som  i  lang  Tid  havde 
kjendt  Repræsentanten  Maignet,  »at  alt,  hvad  han  har  gjort 
i  disse  Aar,  er  Vanvid  i  en  Sygdom,  efter  hvilken  han  igjen 
har  optaget  sit  Livs   og  sin  Sundheds  Traad,    som   om  der 

ikke  var  foregaaet  noget«,  og  Maignet  skriver  selv:  »Jeg 
var  ikke  skabt  til  disse  Storme«.  Det  er  sandt  om  dem 
alle,  og  først  og  fremmest  om  raa  Naturer,  en  underordnet 
Stilling  vilde  bave  holdt  dem  tilbage;  men  Magten  frem- 
kalder Landsknægtens  og  Faunens  brutale  Drifter,  Ofte 
satte  ogsaa  stærke  Drikke  dem  i  Raseri.  I  en  saadan  Til- 
stand greb  t.  Ex.  Repræsentanten  Duquesnoy,  forhen  en  lille 
Humlehandler,  Mairen  i  Avesnes,  en  ærværdig  Olding,  som 
vilde  overrække  ham  et  Andragende,  der  angik  Byen,  ved 
Haarene  og  smed  ham  til  Jorden  med  kannibalske  Gebærder. 
Paa  Gaden  lægger  han  Haand  paa  en  forbigaaende,  fordi 
hans  Udseende  ikke  behager  ham,  og  da  Fredsdommeren 
Joly  underretter  ham  om  denne  Mands  Borgersind,  siger 
han  til  denne:  »Du  er  ogsaa  en  Aristokrat,  det  kan  jeg  se 
paa  dine  Øjne,  og  jeg  tager  aldrig  fejl«.  Derpaa  lader 
han  ogsaa  ham  kaste  i  Fængsel.  I  Lyon  udskrive  Repræ- 
sentanterne Al  bitte  og  Collot  700  Flasker  af  den  bedste 
Vin  til  deres  Bord,  og  i  Vendée  tømmes  der  i  tre  Maaneder 
ved  Repræsentantens  Bord  1974  Flasker  Vin ;  »thi  naar 
man  har  arbejdet  paa  en  Kommunes  Bevarelse,  har  man 
vel  Ret  til  at  drikke  paa  Republikens  Vel.«  I  Chan- 
tonnay  bliver  Repræsentanten  Bourdon  de  l'Oise  rasende 
efter  at  have  drukket  sig  fuld  og  lader  midt  om  Natten  de 
patriotiske  Embedsmænd,  han  havde  omfavnet  om  Aftenen, 
gribe  i  deres  Senge.  I  Tarbes  lader  Monestier  efter  et  stort 
Gilde  en  forhenværende  Officer,  Lassalles,  guillotinere  midt 
om  Natten  ved  Fakkelskin;  næste  Dag  huskede  han  ikke, 
hvad  han  havde  gjort.  I  Nimes  danser  Borie  i  sin  Repræ- 
sentant-Dragt med  Mairen  Courbis,  Dommeren  Giret  og 
letfærdige  Kvinder  omkring  Guillotinen.  I  Auch  udspyr 
Dartigoyte,  en  af  Sydens  værste  Tyranner,  alle  Slags  Uan- 
stændigheder i  Ansigtet  paa  de  Kvinder,  som  komme  til 
ham  for  at  kræve  Retfærdighed,  og  en  Aften  driver  han 
det  endog  saa  vidt  i  Theatret,  at  han  i  en  Mellemakt  holder 
en  gemen  Tale  og  til  sidst  klæder  sig  nøgen  af. 

Naar  saaledes  Drukkenskaben  fremkalder  den  raaeste 
Dyriskhed,  er  Diktatormagten  tilstrækkelig  til  at  fremkalde 
Galskab.  Hos  de  fleste  af  disse  nye  Suveræner  er  For- 
standens Ligevægt  forstyrret;  Afstanden  er  alt  for  stor  mellem 
det,  Manden  for  var,  og  det  han  nu  er;  forhen  en  lille 
Sagfører,  en  Kjobstadlæge,  en  Skolemester,  endnu  i  Gaar  i 
Konventet  et  Medlem  mellem  750,  er  han  i  Dag  i  et  De- 
partement Herre  over  alles  Ejendom,  Frihed  og  Liv.  Nogle 
mene,  at  deres  Sagkundskab  er  ubegrænset  ligesom  deres 
Magt,  og  Dagen  efter,  at  de  ere  komne  til  Hæren,  ville  de 
kommandere  den.  »Jeg  kjender  ikke  noget  til  Generaler«, 
siger  Gaston,  en  tidligere  Fredsdommer,  til  Officererne; 
»det  er  mig,  som  skal  kommandere,  og  man  skal  adlyde 
mig.«  »Hvad  skal  man  med  Generaler« ,  tilføjer  hans 
Kollega  Guiter,  »Kvinderne  i  vore  Forstæder  forstaa  sig 
lige  saa  godt  paa  Krigen  som  de.  Beregninger,  Lejre, 
Skanser,  alt  det  er  unyttigt.  Angreb  med  de  blanke 
Vaaben,  se  det  er  den  eneste  Slags  Krig,  som  for  Frem- 
tiden passer  sig  for  Franskmændene.«  At  afsætte,  guillo- 
tinere, bringe  i  Uorden,  marchere  frem  med  lukkede  Øjne, 
lade  Hæren  slaa,  undertiden  lade  sig  selv  slaa  ihjel,  det  er 
det  eneste,  de  forstaa,  og  de  vilde  ødelægge  alt,  hvis  deres 
Udygtigheds  og  Hovmods  Virkninger  ikke  formindskedes  ved 
Officerernes  Opofrelse  og  Soldaternes  Begejstring.  I  Elsasz 
gjøre  Lacoste,  Soubrany,  Saint-Just,  Lebas  o.  a.  deres 
bedste  for  at  opløse  Hæren  og  rose  sig  deraf.  Der  ind- 
sættes et  Revolutions-Tribunal  ved  Hovedkvarteret,  Soldaterne 
opfordres  til  at  angive  deres  Officerer,  der  loves  Angiveren 
Penge  og  Hemmelighed,  den  anklagede  bliver  ikke  konfron- 
teret med  ham,  efter  et  kort  Forhør  bliver  han  arresteret, 
dømt  og  skudt.  Naar  deres  Indbildskhed  er  saa  stor  i 
militære  Anliggender,  kan  man  let  forestille  sig  deres  an- 
massende Selvtillid  i  civile  Forhold;  her  er  intet  ydre 
Baand,  ingen  spansk  eller  tysk  Hær,  som  strax  kan  gribe 
dem   paa  fersk  Gjerning   i  deres  fordærvelige  Indblanding. 

Her  kunne  de  ustraffet  forstyrre  og  ødelægge  Retsvæsenet, 
Styrelsen,  Krediten,  Handelen,  Industrien,  Agerdyrkningen, 
og  i  deres  Beretninger  rose  de  sig  deraf.  Det  hører  med 
til  deres  Sendelse;  ellers  vilde  man  anse  dem  for  slette 
Jakobinere,  og  de  vilde  snart  blive  mistænkte. 

Hos  dem,  hvis  Færd  man  nøjere  kan  forfølge,  t.  Ex. 
Joseph  Lebon,  er  ikke  blot  Dømmekraften  forstyrret,  men 
hele  Nervesystemet  er  angrebet,  og  der  er  indtraadt  en 
stadig  Overanspændelse  og  sygelig  Sjælstilstand.  Lebon  var 
Søn  af  en  underordnet  Retsbetjent  og  blev  Præst,  men  var 
fattig  og  nød  ingen  Anseelse.  To  Aar  efter  finder  han  sig 
i  en  Alder  af  28  Aar  som  Enehersker  i  sin  Provins,  og 
han  bliver  svimmel.  Hans  Hoved,  som  allerede  var  rystet 
af  Forfængelighed,  Nag,  Frafaldet  og  den  pludselige  Om- 
skiftning, bliver  helt  forstyrret  under  den  nye  Storhed.  I 
Repræsentant -Dragten  med  trefarvet  Fjerbusk,  bølgende 
Skjærf  og  slæbende  Sabel  forsamler  han  Indbyggerne  i  en 
Landsby  i  dens  Kirke,  og  fra  den  Prædikestol,  hvor  han 
fordum  er  traadt  op  i  en  forslidt  Præstekjole,  udkrammer 
han  sin  Forvandling  for  dem:  »Hvem  skulde  have  troet,  at 
jeg  vilde  komme  tilbage  her  som  Folkerepræsentant  med 
ubegrænset  Magt!«  Og  han  fordrer,  at  enhver  skal  ydmyge 
sig  og  bøje  sig  for  denne  Værdighed.  En  Mand,  som  ikke 
hilser  ham,  bliver  kastet  i  Fængsel.  Et  Ord,  en  Gebærde 
bringer  ham  ud  af  sig  selv:  paa  Gaden  i  Arras  finder  han 
det  mistænkeligt,  at  en  ung  Pige  og  hendes  Moder  tale 
Flamsk  med  hinanden,  og  de  blive  fængslede  tillige  med 
Faderen,  En  anden  ung  Pige  spaserer  paa  Volden  med 
sin  Moder  og  læser  i  en  engelsk  Roman;  han  vil  se  Bogen, 
Moderen  giver  ham  den;  men  da  den  unge  Pige  strækker 
sin  Haand  ud  for  at  tage  imod  den  og  tilføjer:  »Den  er  da 
ikke  farlig«,  slaar  han  hende  til  Jorden,  ransager  de  to 
Kvinder  og  slæber  dem  i  Fængsel.  —  Mindre  latterlig  for- 
fængelig, men  mere  vild  og  under  Indflydelse  af  mørke 
Forestillinger,   viser   Carrier  i  Nantes   en   mere  rasende  og 

uafbrudt  Galskab.  Naar  Departementets  Embedsmænd  ville 
tale  med  ham,  blive  de  modtagne  med  pøbelagtige  Skjælds- 
ord  og  truede  med  Sabelen.  Endog  Velfærds-Udvalgets  Ud- 
sending, Julien  de  la  Drome,  maa  sikre  sig  mod  hans  An- 
fald ved  at  stille  sig  langt  fra  ham  og  sige:  »Dersom  du 
dræber  mig  i  Dag,  bliver  du  guillotineret  inden  8  Dage«.  I 
Folkeselskabet  i  Nantes  siger  han:  »Alle  de  rige,  alle 
Kjebmænd  ere  Opkiobere  og  Modstandere  af  Revolutionen; 
angiv  dem  for  mig,  og  jeg  skal  lade  deres  Hoveder  rulle 
under  den  nationale  Ragekniv.«  Hans  stadige  Brøl  ender 
med  et  Angestskrig:  »Jeg  tænker,  at  vi  alle  ville  blive 
guillotinerede,  den  ene  efter  den  anden«. 

De  fleste  føle  denne  Angest,  men  søge  at  bedøve  sig 
ved  at  sammenskrabe  Øjeblikkets  Nydelser.  »De  kjøre  i 
Kareter,  som  blive  trukne  af  6  Heste,  omgivne  af  Garder, 
holde  kostbare  Maaltider  under  Taffelmusik,  optræde  med  et 
Følge  af  Skuespillere,  Kurtisaner  og  Prætorianere«,  og  jo 
større  deres  Optog  er,  desto  mere  bøjer  man  sig  for  dem. 
I  Troyes  skyder  man  med  Kanoner  ved  den  unge  Rousselins 
Ankomst,  og  i  Nevers  er  hele  Befolkningen  paa  Benene  i 
Anledning  af,  at  Fouché  har  faaet  en  Datter.  I  Lyon  faar 
man  først  Avdiens  hos  Collot  efter  tre  gjentagne  Andragender,, 
man  kommer  igjennem  en  Række  af  Værelser,  inden  man 
træder  ind  i  Avdiensgemakket,  og  der  maa  man  kun  nærme 
sig  ham  paa  15  Skridt,  medens  to  Gardister  med  ladt  Gevær 
staa  ved  hans  Side.  I  Bordeaux  finder  Ysabeau,  efter  først 
at  have  guillotineret  mange.  Behag  i  en  populær  Herskers 
Stilling:  man  opfører  en  Ballet  til  hans  Ære,  i  hvilken 
Hyrder  med  Blomsterguirlander  danne  Ordene:  Ysabeau^ 
Frihed  og  Lighed;  paa  Gaden  klapper  man  ad  ham  og- 
raaber:  »Leve  Ysabeau,  Bordeaux's  Frelser,  vor  Ven,  vor 
Fader!«  Ved  hans  Taffel  hersker  den  største  Overdaadighed,. 
medens  Landmændene  i  Omegnen  leve  af  Rødder,  og  Ind- 
byggerne i  Bordeaux  ikke  hver  Dag  have  et  Stykke  skimlet 
Brød.     Nogle  lægge  Penge  til  Side,    som  Tallien,    der  er 

lige  saa  rovbegjærlig  som  ødsel,  Rovere,  som  for  80,000 
Francs  i  Assignater  lader  sig  tilslaa  en  Ejendom,  der  er 
en  halv  Million  rede  Penge  værd,  Fouché,  der  i  Nevers 
begynder  at  opdynge  de  12  eller  14  Millioner,  han  senere 
blev  Ejer  af,  og  saa  mange  andre,  der  vare  fattige  eller 
ødelagte  fer  Revolutionen,  men  rige  ved  dens  Slutning. 
For  ikke  at  tale  om  de  Paalæg  og  Konfiskationer,  for  hvilke 
de  ikke  aflægge  noget  Regnskab,  have  de  de  Løsepenge, 
som  blive  tilbudte  dem  under  Haanden  af  de  mistænkte  og 
deres  Familier.  De  kunne  modtage  dem  uden  Fare;  thi 
selv  om  Sikkerhedsudvalget  faar  det  at  vide,  lader  det  det 
gaa  hen;  det  maa  skaane  sine  Venner.  Da  saaledes  Carnot 
underrettede  Velfærdsudvalget  om  Underslæb  ved  Nord- 
Armeen,  udbrød  Saint- Just:  »Det  er  kun  en  Fjende  af  Re- 
publiken,  der  kan  beskylde  sine  Kolleger  for  Underslæb,  som 
om  ikke  alt  med  rette  tilhørte  Patrioterne!« 

Der  ligger  en  overordentlig  Nydelse  i  Udøvelsen  af  den 
uindskrænkede  Magt,  og  jo  mere  man  kan  ødelægge,  desto 
mere  har  man  Følelsen  af  sin  Kraft.  Man  vil  ikke  vige 
tilbage  for  Hindringer  og  gjennembryder  alle  de  Skranker, 
Folk  kalde  sund  Sans,  Menneskelighed  og  Retfærdighed.  At 
knuse  og  betvinge  bliver  en  intensiv  Nydelse,  en  Røg  af 
det  Brændoffer,  Despoten  antænder  paa  sit  eget  Alter;  i 
denne  daglige  Ofring  er  han  paa  én  Gang  Afguden  og 
Præsten  og  har  deri  Bevidstheden  om  sin  egen  Guddomme- 
lighed. Saadan  er  Saint-Just,  der  oven  i  Kjøbet  kan  støtte 
sin  Egenskab  som  Repræsentant  i  Sendelse  ved  sin  Egen- 
skab som  Medlem  af  Velfærdsudvalget.  For  at  finde  lige- 
stemte  Sjæle  maa  man  stige  op  til  en  Caligula  eller  en 
Kalif  Hakera  i  det  10de  Aarh.;  ligesom  disse  to  Uhyrer 
tror  han,  at  han  er  en  Gud  paa  Jorden,  Repræsentant  for 
en  hemmelighedsfuld,  ubegrænset  og  højeste  Magt,  og  som 
saadan  maa  han  have  en  Sjæl  som  det  skarpe  Staal.  Tavs, 
urokkelig,  lige  saa  bydende,  som  om  Folkets  Vilje  og  For- 
nuftens Majestæt   havde    deres  Bolig  i   hans  Person,    synes 

han  at  have  sammentrængt  sine  Lidenskaber  i  Lysten  til  at 
knuse  og  forfærde.  Har  han  udstedt  en  Befaling,  gjælder 
ingen  Undskyldning.  En  Kaptejn  faar  Ordre  til  at  gjøre 
et  Batteri  færdigt  i  en  vis  Tid;  han  arbejder  hele  Natten 
med  saa  mange  Folk,  Stedet  kan  rumme;  men  da  han  ikke 
har  kunnet  blive  færdig  til  den  bestemte  Tid,  sender  Saint- 
Just  ham  til  Guillotinen.  —  I  de  fleste  Pashaliker  harmes 
Pashaen  over  Domstolenes  Former  og  Opsættelser  og  afsætter 
de  Dommere,  han  selv  har  indsat,  naar  de  ikke  dømme 
efter  hans  Ønske.  At  modsige  den  ufejlbare  Repræsentant! 
Det  alene  er  en  Forbrydelse.  Naar  man  har  drukket  længe 
af  en  væmmelig  og  stærk  Drik,  vænner  Ganen  sig  dertil 
og  finder  til  sidst  Smag  deri.  Saadant  er  for  nogle  Karak- 
terer Synet  af  Menneskeblod ;  efter  at  have  vænnet  sig  der- 
til, finde  de  Behag  deri.  Monestier  med  sine  Banditer  henter 
selv  de  anklagede  i  Fængslerne,  fører  dem  for  Domstolen, 
overøser  dem  med  Skjældsord,  naar  de  ville  forsvare  sig, 
faar  dem  dømte  og  er  selv  til  Stede  ved  deres  Henrettelse. 
Fouché  betragter  fra  sit  Vindue  med  Lorgnetten  et  Blodbad 
paa  210  Lyonnesere.  Haandværket  har  efterhaanden  tiltalt 
dem;  man  taler  ved  deres  Bord  med  Lystighed  om  »den 
nationale  Kagekniv«,  om  »Frøken  Guillotine«;  de  kalde  den 
»den  hellige  Guillotine«.  Carrier  siger:  »Jeg  har  aldrig 
lét  saa  hjærtelig,  som  da  jeg  saae  Præsterne  gjere  deres 
Grimacer,  naar  de  skulde  til  at  dø.«  Det  samme  Uhyre 
giver  uagtet  Revolutionstribunalets  Forestillinger  Ordre  til  at 
guillotinere  Drenge  paa  18  Aar  og  er  Øjenvidne  til  Exeku- 
tionen.  Bødlen  ræddes  og  dør  kort  efter;  men  Carrier  ind- 
sætter en  anden  Bøddel  og  fortsætter  sit  Værk. 


IV. 

Til  at  forsyne  de   stedlige   Eneherskere  med  de   nød- 
vendige  underordnede  Embedsmænd   og  Hjælpere    har  man 

Stedets  jakobinske  Befolkning,  som  er  sammensat  af  for- 
dærvede eller  forstyrrede  Personer  af  alle  Klasser,  især  af 
den  laveste:  misundelige  og  hadefulde  Bestillingsmænd,  smaa 
forgjældede  Kræmmere,  nydelseslystne  og  omflakkende  Haand- 
værkere,  Stamgjæster  paa  Værtshusene,  mandlige  og  kvinde- 
lige Landstrygere;  mellem  dette  Pak  nogle  overspændte 
ærlige  Folk,  hvis  Hjærne  er  bleven  forstyrret  af  den  her- 
skende Lære.  Med  Undtagelse  af  disse  faa  Fanatikere  er 
det  kun  raa  og  slette  Mennesker,  som  kunne  bruges  til  det 
daglige  Arbejde,  der  paalægges  dem  —  Tyveri  og  Mord. 
I  Paris  som  i  Provinsen  finder  man  dem  i  Klubberne  eller 
Folkeselskaberne.  Der  er  i  det  mindste  én  Klub  i  hver  af 
Paris's  48  Sektioner  med  den  store  Jakobinerklub  som  Cen- 
trum; i  dem  samles  5  eller  6000  Urostiftere  og  Skraalere 
af  Profession,  Mænd  og  Kvinder,  der  ere  uskikkede  til  et 
ordnet  Liv  og  nyttigt  Arbejde,  især  de,  som  den  31te  Maj 
og  2den  Juni  1793  have  hjulpet  Kommunen  og  Bjærget 
med  at  øve  Vold  mod  Konventet.  De  kjende  hverandre 
paa,  at  »enhver  af  dem  vilde  blive  hængt,  hvis  der  ind- 
traadte  en  Kontrarevolution«;  de  slutte  sig  derfor  sammen 
og  optage  ingen  andre  i  deres  Kreds  end  dem,  der  have 
vist  sig  som  »gode  Borgere«  den  10de  Avgust  og  den  31te 
Maj.  At  faa  Vidnesbyrd  for  Borgersind  bliver  vanskeligere 
og  vanskeligere,  og  de  foretage  idelig  Udrensninger  af  deres 
Klubber,  saa  at  kun  de  værste  Elementer  blive  tilbage. 
Efterhaanden  som  Styrelsen  forværres,  er  Regeringen  nødt 
til  at  stige  dybere  ned  for  at  faa  passende  Redskaber:  for- 
gjæves  søger  Robespierre  dygtige  Mænd  til  at  opretholde 
sit  System;  man  faar  altid  fat  paa  de  samme  Navne:  ube- 
kjendte,  udannede  Folk,  Skurke  eller  Tosser. 

Saadanne  ere  de  underordnede  Herskere,  som  i  14 
Maaneder  i  Paris  skalte  og  valte  med  Folks  Fornme,  Frihed 
og  Liv.  For  det  første  udøve  de  et  uomstridt  Herredømme 
i  Sektionsforsamlingerne,  som  vedligeholde  et  Skin  af  Folke- 
suverænitet.    »12  eller  15  Mennesker  med  rød  Hue  tiltage 

sig  den  udelukkende  Ret  til  at  sige  alt  og  gjere  alt;  naar 
en  Borger  i  Sektionen  gjer  et  Forslag,  som  ikke  behager 
dem,  raabe  de,  at  han  er  en  Intrigant,  en  Underskriver 
(af  moderate  Petitioner),  og  bringe  ham  saaledes  til  Tavshed. 
Hvis  nogen  vilde  vove  at  modsætte  sig  deres  Forslag,  vilde 
han  udsætte  sig  for  at  blive  fængslet  som  mistænkt«. 
Kuske,  Arbejdere  og  Haandlangere  indfinde  sig  ved  Be- 
gyndelsen af  et  Møde,  lade  sig  indskrive  og  gaa  saa  bort 
for  at  drikke  en  Flaske  Vin;  ved  Slutningen  af  Medet 
komme  de  tilbage,  gjøre  al  den  Støj  med  deres  Stemmer, 
Hænder  og  Fødder,  man  ønsker,  faa  saa  deres  Kost  og  hæve 
deres  Len  for  Deltagelse  i  Sektionsmødet  (40  Sous). 

Der  er  en  almindelig  Jagen  efter  Embeder  og  Bestil- 
linger, og  der  er  nok  af  dem.  Foruden  de  gamle  Kontorer 
i  Ministerierne,  som  stadig  belejres  af  uvidende  Personer, 
der  angive  dygtige  Embedsmænd  for  at  fortrænge  dem,  er 
der  utallige  nye  Pladser  fra  de  laveste  til  20  Sous  om 
Dagen  for  Skraalere,  der  have  det  Hverv  at  lede  den  offent- 
lige Mening  i  Palais-Royals  Folkeklynger  eller  Konventets 
Tilhørerpladser,  og  andre  for  Opvarterne  i  Kaffe-  og  Værts- 
husene, som  skulle  have  Øje  med  Gjæsterne,  til  de  højeste, 
som  gjøre  deres  Indehavere  til  Herrer  over  Borgernes  Frihed 
og  Liv;  thi  saa  stor  er  de  Mænds  Magt,  som  danne  de 
48  Revolutionsudvalg  og  Sikkerhedsudvalgets,  Kommunens  og 
den  væbnede  Styrkes  Generalstabs  Kontorer.  Foruden  deres 
faste  I.øn  faa  de  ofte  Gratialer:  saaledes  tilstaas  der  i  Av- 
gust  1793  50,000  Francs  til  de  lidet  velhavende  Medlemmer 
af  de  48  Udvalg,  300,000  Francs  til  General  Henriot  for  at 
tilintetgjøre  Sammensværgelserne  og  sikre  Frihedens  Triumf; 
50,000  Francs  til  Mairen  for  at  opdage  de  ildesindedes  Kom- 
plotter, i  September  300,000  til  samme  for  at  torebygge  de 
ildesindedes  Bestræbelser,  i  November  100,000  til  Folke- 
skolerne til  Udbredelse  af  gode  Grundsætninger.  Desuden 
giver  deres  Stilling  dem  Lejlighed  til  mange  Slags  Udpres- 
ninger; de  foretage  saaledes  Husundersøgelser  under  Paaskud 

af  upatriotisk  Sindelag  og  brandskatte  Beboerne,  der  løskjøbe 
sig  for  ikke  at  blive  kastede  i  Fængsel.  Selv  i  Fængslerne 
betale  Folk  for  at  faa  et  bedre  Værelse,  og  flere,  som  ere 
blevne  arresterede  uden  at  kjende  Grunden,  ere  igjen  slupne 
ud  mod  at  betale  større  Summer.  Et  vidt  Spillerum  er 
aabnet  for  Underslæb  ved  de  utallige  Beslaglæggelser,  de 
umaadelige  Leverancer,  de  hurtige  Indkjeb  og  Bortødslingen 
af  de  to  Millioner  Francs,  Regeringen  hver  Uge  giver  Kom- 
munen til  at  proviantere  Hovedstaden  for. 

Lad  os  betragte  nogle  enkelte  af  de  nye  Embedsmænd. 
Buchot,  som  to  Gange  er  betegnet  med  Robespierres  egen 
Haand  som  »retskaffen,  energisk  og  dygtig  til  de  vigtigste 
Forretninger«,  er  af  Velfærdsud valget  udnævnt  til  »Kom- 
missær for  de  udenlandske  Anliggender«,  d.  v.  s.  Udenrigs- 
minister og  har  holdt  sig  et  heltAar  i  denne  høje  Stilling. 
Det  er  en  Skolemester  fra  Jura,  nylig  ankommen  fra  sin 
lille  By,  og  hans  Uvidenhed,  simple  Manerer  og  Dumhed 
overgaa  alle  Begreber.  Man  finder  ham  aldrig  i  sit  Kabinet, 
og  naar  hans  Kontorchefer  skulle  have  hans  Underskrift, 
maa  de  søge  ham  i  et  Kaffehus.  For  at  hævne  sig  paa 
dem,  hvis  Overlegenhed  lader  ham  føle  sin  Uduelighed, 
skaffer  han  sig  til  sidst  en  Arrestordre  mod  sine  4  Kontor- 
chefer, og  om  Morgenen  den  9de  Thermidor  meddeler  han 
med  et  grusomt  Smil  en  af  dem,  Miot,  den  gode  Nyhed. 
Uheldigvis  bliver  han  strax  efter  afsat,  og  Miot  bliver  hans 
Efterfølger.  Da  denne  derefter  med  diplomatisk  Høflighed 
aflægger  ham  sin  Visit,  beder  han  med  beundringsværdig 
Uforskammethed  den  Mand,  som  han  har  villet  lade  guillo- 
tinere, om  en  Plads  i  Ministeriet. 

En  anden,  som  vi  allerede  have  omtalt,  Generalen  over 
hele  den  væbnede  Magt  i  Paris,  er  den  fordums  Skriver  hos 
en  Prokurator,  som  er  bortjagen  af  sin  Principal  for  Tyveri, 
derefter  skiftevis  har  været  Politispion,  Markedsgj øgler  og 
Septembermorder,  har  renset  Konventet  den  2den  Juni, 
kort  sagt,   den  berygtede  Henriot,    nu   en   simpel  Hugaf  og 

Drukkenbolt.  Uagtet  hans  Forbindelser  med  Hébert  og 
Cordeliererne  har  man  beholdt  ham  som  Kedskab,  uden 
Tvivl  fordi  han  er  indskrænket,  brutal  og  let  at  haandtere, 
ude  af  Stand  til  at  gjere  sig  uafhængig,  uden  Anseelse 
blandt  Soldaterne  og  mere  pøbelagtig  end  Pøbelen*  Han 
er  tilfreds  med  sit  Palais,  sin  Loge  i  Theatret,  sine  Heste, 
sin  Vigtighed  ved  Fester  og  Revner,  men  især  med  sine 
vilde  Drikkelag.  Hans  Dagsbefalinger  ere  Mesterstykker  af 
Taabelighed:  »Man  har  nylig  fundet  en  Del  Brød  paa 
Priveter;  om  denne  Nederdrægtighed  maa  man  spørge  Pitt, 
Coburg  og  alle  de  Skurke,  som  ville  lænkebinde  Retfærdig- 
heden og  Fornuften  og  myrde  Filosofien«.  Efter  at  han 
om  Aftenen  har  drukket  sig  fuld  og  gjort  Spektakel  i 
Danseboder,  pra^diker  han  om  Morgenen:  »Jeg  indbyder 
mine  Medborgere  til  selv  at  øve  Politi;  i  et  frit  Land  bør 
Fornuften  og  Filosofien  holde  et  vaagent  Øje  med  Samfundet, 
de  bør  rense  det  og  bandlyse  slette  Menuesker  og  Bedragere 
derfra.« 

Af  samme  Beskaffenhed  som  Generalen  er  Kommunen, 
der  anvender  ham:  af  88,  hvis  Egenskaber  og  Stillinger 
man  kjender,  ere  56  udannede:  Butiksvende,  Skrivere  af  den 
laveste  Slags,  Smaakræmmere,  Frugt-  og  Vinhandlere,  simple 
Haandværkere  eller  endog  Arbejdsmænd,  bl.  a.  tre  Skræddere, 
fire  Parykmagere,  to  Murere,  to  Skomagere,  en  Stenhugger, 
en  Brolægger  og  en  Tjener.  Imellem  de  i)2  dannede  er 
der  en  eneste  af  nogen  Anseelse,  Paris,  Professor  ved  Uni- 
versitetet; en,  Dumetz,  en  gammel  Ingeniør,  er  en  flittig 
og  maadeholden  Mand,  som  gaar  helt  op  i  Forsyningen  med 
Levnedsmidler.  De  andre,  som  ere  skrabede  sammen  i  de 
ubekj endte  Demagogers  Hob  ere  6  daarlige  Malere,  6  Kom- 
missionærer, 7  Kjøbmænd,  en  Lærer,  en  Kirurg,  en  forhen- 
værende Præst  og  andre  af  samme  Kaliber;  det  er  dem, 
som  under  Ledelsen  af  Mairen  Fleuriot-Lescot  og  National- 
Agenten  Payan  bringe  Kommuneraadet  ikke  administrativ 
Dygtighed,    men    den  Tale-   og  Skriveevne,    som    en   raad- 

slaaende  Forsamling  ikke  kan  undvære.  Den  gamle  Abbed 
Morellet,  en  af  det  franske  Akademis  Veteraner,  som  var 
bleven  ruineret  af  Revolutionen,  fortæller  i  sine  Memoirer, 
hvad  han  oplevede  i  Kommuneraadet  i  September  1795 
under  sine  Forsøg  paa  at  skaffe  sig  en  Attest  for  Borger- 
sind, uden  hvilken  han  ikke  kunde  hæve  den  lille  Pension 
paa  1000  Francs,  den  konstituerende  Nationalforsamling 
havde  tilstaaet  ham  til  Løn  for  hans  Skrifter.  Forst  skrev 
han  et  »meget  ydmygt«  Brev  til  Raadets  Formand,  Lubin, 
en  fordums  Malerdreng,  som  havde  opgivet  sin  Kunst  for 
Politiken  og  nu  boede  hos  sin  Fader,  en  Slagter,  hvor  Mo- 
rellet traf  ham  i  Sengen.  Blandt  dem,  der  skulde  under- 
søge hans  Sag,  var  den  vigtigste  en  forhenværende  Dame- 
frisør, Vialard;  men  denne  viste  en  hovmodig  og  ligegyldig 
Holdning  og  vilde  næppe  høre  paa  ham.  For  at  faa  ham 
i  Tale  var  Morellet  flere  Gange  til  Stede  ved  Raadets 
Møder.  Det  var  nogle  underlige  Møder,  hvor  Deputationer, 
frivillige,  private  Patrioter  skiftevis  indfandt  sig  for  at  de- 
klamere og  synge,  hvor  hele  Raadet  sang,  hvor  Formanden 
Lubin,  prydet  med  sit  Skjærf,  selv  5  eller  6  Gange  istem- 
mede  Marseillaisen,  Qa  ira  og  andre  Viser.  »Det  er  da 
løjerligt«,  sagde  en  Kone  ved  Siden  af  Morellet,  »at  de 
bruge  Tiden  til  at  synge;  er  det  derfor,  at  de  ere  her?« 
Nej,  ikke  blot  derfor:  efter  Markedsoptogene  give  de  sæd- 
vanlige Talere,  især  Frisøren,  sig  til  at  udslynge  morderiske 
Forslag  med  rasende  Stemme  og  Gebærder. 

Under  dette  fortræffelige  Kommuneraad  staa  de  48 
Revolutionsudvalg.  Lad  os  til  en  Prøve  betragte  et  af  disse, 
af  hvilket  man  kjender  alle  Medlemmer.  Af  18  Medlemmer 
af  den  rode  Hues  Udvalg  vare  14  for  den  10de  Avgust 
ubekj endte  i  Kvarteret  og  havde  ikke  taget  nogen  Del  i 
Revolutionen.  De  betydeligste  ere  tre  Malere,  som  vare 
blevne  forretningsløse  ved  Revolutionen,  to  Kræmmere,  en 
Smed  og  en  Salpetersyder;  fire  af  dem  vare  tillige  Lotteri- 
handlere, Pantelaanere   eller  Spillehusværter.     Ved  Siden   af 

dem  fungere  to  Lakajer,  en  Kusk,  en  bortjagen  Gendarm, 
en  Skoflikker,  en  forhenværende  Renovationskarl,  som  den 
Gang  var  klædt  i  Pjalter,  men  nu  forsynet  med  gode 
Kla:;der,  Møbler  og  Bolig,  endelig  en  dømt  Falskner.  Fire 
andre  ere  blevne  jagne  bort  fra  deres  Pladser  paa  Grund 
af  Utroskab  eller  Bedragerier,  tre  ere  berygtede  Drukken- 
bolte, og  i  dette  udsøgte  Selskab  er  Lederen,  som  sædvanlig, 
en  ilde  berygtet  Jurist,  den  forhenværende  Notar  Pigeot, 
som  er  udelukket  af  sit  Lav  formedelst  Bankerot.  Det  er 
sandsynligvis  ham,  der  har  udtænkt  følgende  Spekulation. 
Efter  at  Udvalget  siden  September  1793  har  faaet  frie 
Hænder  til  at  fængsle  hvem  det  vil,  har  det  i  4  Maaneder 
arresteret  300  Familiefædre  og  i  Begyndelsen  fyldt  en  gammel 
Kaserne.  Over  120  Fanger  bleve  her  sammenhobede,  under- 
tiden to  i  samme  Seng,  og  maatte  i  Bevogtnings-Omkost- 
ninger betale  300  Francs  om  Dagen.  Da  nu  de  virkelige 
Omkostninger  kun  udgjorde  62  Francs,  blev  der  238  Francs 
tilovers  til  de  hæderlige  Entreprenører;  de  levede  da  ogsaa 
højt  og  holdt  glimrende  Maaltider  i  deres  Forsamlingssal; 
men  for  at  udvide  sin  Bedrift  lejede  Udvalget  i  Slutningen 
af  Marts  1794  en  stor  Gaard  og  indlogerede  der  Kvarterets 
rige  og  fornemme  Folk  i  Lejligheder  til  12  Francs  om 
Dagen,  hvorved  det  tjente  langt  større  Summer.  Lidelukket 
Kvæg  kan  ikke  afslaa  sine  Hyrder  noget,  og  dette  saa  meget 
mindre,  som  det  bevarer  sit  Liv  ved  at  blive  udplyndret; 
thi  dets  Vogtere  tinde  det  alt  for  indbringende,  til  at  de 
skulde  sende  det  til  Slagterbænken.  I  de  sidste  6  Maaneder 
af  Rædselsperioden  bleve  kun  2  af  den  røde  Hues  Udvalgs 
160  Kostgængere  afleverede  til  Guillotinen.  Først  den  7de 
og  8de  Thermidor  begyndte  Velfærdsudvalget,  som  vilde 
tømme  Fængslerne,  at  gjøre  Angreb  paa  den  kostbare  Hjord, 
og  3  Maaneder  efter  blev  det  vindskibelige  Udvalg  sat  under 
Anklage;  10  af  dem  bleve  dømte  til  20  Aars  strængt 
Fængsel,  efter  at  de  under  Mængdens  Jubelraab  og  For- 
haanelser   vare  stillede  i    Gabestokken.      Og    dog    vare    de 

ikke  de  værste:  deres  Begjærlighed  havde  sløvet  deres 
Vildbed;  andre,  som  vare  mindre  behændige  til  at  stjæle, 
havde  vist  sig  mere  grusomme  til  at  myrde,  og  overalt, 
i  Provinserne  som  i  Paris,  var  Revolutionsudvalgenes  Be- 
skaffenhed omtrent  den  samme.  Efter  Listerne  over  Be- 
talingen (3  å  5  Francs  om  Dagen)  var  deres  Antal  i  hele 
Frankrig  21,500. 

Dersom  Lovene  af  21de  Marts  og  5te  September  1793 
havde  været  nøjagtig  overholdte,  vilde  der  i  Steden  for 
21,500  Revolutionsudvalg  have  været  45,000  med  540,000 
Medlemmer,  der  vilde  have  kostet  Staten  591  Millioner  om 
Aaret.  Allerede  i  Forvejen  var  Administrationen  dobbelt 
saa  talrig  og  dobbelt  saa  kostbar  som  under  den  gamle 
Regering.  Til  Lykke  kunde  den  vederstyggelige  Paddehat 
kun  halvt  trives:  hverken  den  jakobinske  Udsæd  eller  den 
daarlige  Luft,  som  den  behøvede  for  at  spire,  fandtes  alle 
Vegne.  »Folket  i  Provinserne«,  siger  en  samtidig,  »var  ikke 
paa  Højde  med  Revolutionen;  det  stillede  gamle  Vaner  og 
en  passiv  Modstand  mod  de  Reformer,  som  det  ikke  for- 
stod«. I  de  mindste  Kommuner  og  nogle  mere  befolkede, 
men  afsides  liggende  og  rent  agerdyrkende,  især  i  dem, 
hvor  man  kun  talte  Folkedialekter,  manglede  der  Personer 
til  at  danne  et  Revolutionsudvalg.  Det  kunde  allerede  være 
vanskeligt  nok  at  finde  en  Maire,  to  andre  Kommunal- 
Embedsmænd  og  en  National-Agent,  som  Loven  foreskrev. 
Bønderne  maatte  ofte  nødes  til  at  overtage  disse  Bestil- 
linger, og  deres  jakobinske  Iver  var  i  Regelen  ikke  stor. 
De  fandt  sig  i  den  nye  Regering,  ligesom  de  ogsaa  havde 
fundet  sig  i  den  gamle,  og  bare  deres  Byrder  af  Frygt  for 
noget  værre.  Heller  ikke  i  Flækker  og  mindre  Byer  var 
der  altid  Fanatikere  og  Halunker  nok  til  at  besætte  alle 
Pladser,  saa  at  man  maatte  nøjes  med  lunkne  og  ligegyldige 
Folk. 

S.  B.  Thrige. 

»JJet  er  ikke  alt  Guld,  som  glimrer«  —  dette  Ord- 
sprog med  den  dobbelte  Betydning  har  sin  Gyldighed  ikke 
mindst  paa  Aandens  Omraade,  i  Litteraturens  Verden  f.  Ex.; 
Ambrosius  Stub  de  de  som  den  fattige  Skoleholder,  der  blev 
begraven  paa  Fattigkassens  Regning,  og  meget  af,  hvad  han 
har  skrevet,  er  først  senere  blevet  erkjendt  som  ægte  Guld, 
der  nu  aldrig  vil  gaa  fra  sin  Værdi;  samtidig  med  ham 
levede  Magister  Kristen  Lassen  Tychonius,  der  døde  som 
Stiftsprovst  i  Viborg,  og  var  en  i  sin  Tid  bekjendt  Litterat, 
om  hvem  endog  sexten  Aar  efter  hans  Død  en  begejstret 
Beundrer  har  ment,  eller  i  alt  Fald  udtalt  som  sin  Mening, 
at  det  kunde  være  tvivlsomt,  hvem  der  burde  sættes  højest, 
Holberg  eller  Tychonius  —  og  han  synes  at  være  mest  til- 
bøjelig til  at  lade  Vægtskaalen  synke  til  Fordel  for  den 
sidste.  Dog  i  Aarenes  Løb  er  Forgyldningen  gaaet  saa 
grundig  af  Magister  Tychonius,  at  vistnok  de  færreste 
kjende  mere  til  ham,  end  netop  veå  at  have  hørt  eller  læst 
om  hans  Sammenstød  med  Ludvig  Holberg,  saa  det  har 
formodentlig  for  de  fleste  været  noget  helt  ukjendt,  der 
blev  dem  budet,  da  for  nogle  Aar  siden  hans  Virksomhed 
som  Poet  (»Digter«  vil  man  næppe  falde  paa  at  kalde  ham) 
fremdroges  for  Lyset*);    men   da   der   i  hin  Skildring   kun 


*)  H.  Degenkolv:   Bidrag  til  en  Skildring  af  Magister  K.  L. 
Tychonius  og  hans  Virksomhed;  Kbh.  1878. 

tages  Hensyn  til  ham  som  Poet,  og  han  dog  virkelig  indtog 
en  ikke  ubetydelig,  men  i  det  sidste  Aarhundrede  lidet  paa- 
agtet Plads  som  Theolog,  skulle  vi  forsøge  at  tegne  et 
saa  vidt  mulig  upartisk  Billede  af  ham  baade  som  Men- 
neske, Præst  og  Poet.*) 


*)  De  Læsere,  der  kunne  ønske  at  lære  håm  og  hans  Værker 
noget  nærmere  at  kjende,  skulle  vi  henvise  til  den  saare 
panegyriske  Levnedsbeskrivelse  af  ham,  hvormed  Ville 
Højberg  1756  indleder  anden  Del  af  sine  „kjøbenhavnske 
Samlinger",  indeholdende  „Tychoniana"  —  for  hvilken  Lov- 
tale Forfatteren  blev  tagen  haardt  i  Skole  samme  Aar  i 
Oktober-  og  Novemberhæftet  af  det  litterære  Maanedsskrift 
„Efterretninger  om  nye  Bøger  og  lærde  Sager".  Den  ved  sit 
store  personalhistoriske  Værk  „Jubellærere"  fortjente  Kantor 
Kristoffer  Gjessing  udgav  ligeledes  „Tychoniana"  1770, 
I — IL,  hvis  andet  Bind  indledes  med  en,  ogsaa  temmelig 
meget  i  Lovtaleform  holdt  Biografi  af  Tychonius.  I  1776 
udkom  i  Odense  en  „Samling  af  Vers  og  Indfald"  af  ham  — 
uheldigvis  for  Tychonius  har  Udgiveren  af  dette  posthume 
Værk  vist  saa  megen  Pietet  over  for  Forfatteren,  at  han  har 
inddelt  Versene  i  følgende  fem  Afdelinger,  som  Tychonius 
selv  i  levende  Live  havde  hentørt  sine  poetiske  Udgydelser 
under:  1)  Søndags-Klæder  eller  Andagter,  2)  Hæders-  eller 
Hofklæder,  3)  Sørgeklæder,  4)  Bryllupsklæder ,  5)  Noget 
Bips  Raps  i  en  Skuffe.  Fremdeles  maa  nævnes:  Rahbek  og 
Nyerup:  den  danske  Digtekunsts  Historie  IV.,  205 — 214;  N. 
M.  Petersen:  den  danske  Litteraturs  Historie,  fiere  Steder, 
især  IV.,  119—128.  Flere,  der  have  skildret  Holbergs  Liv  og 
Værker,  f.  Ex.  Werlauff  og  Rahbek,  have  lejlighedsvis 
dvælet  ved  Tychonius;  i  „Samlinger  til  jysk  Historie  og  To- 
pografi" findes  i  4de  Bind  Side  278—432  „Uddrag  af  J.  P. 
Thjørrings  Skildring  af  viborgske  Personligheder  i  forrige 
Aarhundrede";  Tychonius  omtales  her  selvfølgelig  mange 
Steder  (især  S.  316—357);  men  medens  der  i  flere  af  de  an- 
førte Skrifter  ydes  ham  for  stor  Ros,  bliver  han  vistnok 
paa  sine  Steder  i  denne  viborgske  Skildring  bedømt  noget 
skaanselløst,  hvorhos  dog  maa  lægges  Mærke  til,  at  Forfatteren 
deraf,  J.  P.  Thjørring,  der  tilbragte  sin  meste  Tid  i  Viborg, 
hvor  han  kom  i  Skole  tre  Aar  efter  Tychonius's  Død,  har 
haft  Lejlighed  til  at  hente  sine  Meddelelser  fra  Folk,  der 
personlig  paa  nært  Hold  havde  kjendt  Tychonius,    om    hvem 

I. 

I  Sal  Sogn  ved  Holstebro  var  der  i  en  Aarrække  baade 
før  og  efter  Midten  af  det  syttende  Aarhundrede  en  Præst 
og  Provst,  som  hed  Kristen  Pedersen  Nerkjær;  hans  Hustru 
hed  Anna  Pedersdatter ;  hendes  Søster  Kirstine  var  gift 
med  den  fra  Svenskekrigen  og  især  fra  Planen  om  Kron- 
borgs Tilbageerobring  bekjendte  Ridefoged  Hans  Rostgaard  — 
hans  første  Hustru;  det  var  hende,  der  saa  mesterlig  for- 
stod at  spille  sin  Rolle  som  Enke,  at  hun  fik  baade  Venner 
og  Fjender  til  at  tro,  at  Rostgaard  var  død,  saa  der  endog 
begyndte  at  melde  sig  Bejlere  til  den  unge,  smukke  Kvasi- 
Enke.  Da  Provst  Nerkjær  begyndte  at  blive  svagelig,  fik 
han,  i  1673,  en  Kapellan,  Lars  Tygesen,  der  kaldedes  med 
Løfte  om  senere  at  følge  efter  som  Sognepræst,  naar  den 
gamle  var  død;  det  gik  da  her,  som  det  saa  ofte  skete, 
baade  fer  og  siden,  at  nemlig  Kapellanen  snart  blev  Sviger- 
søn. Denne  Lars  Tygesen,  der  da  ogsaa  1681  blev  Sogne- 
præst i  Sal  efter  Svigerfaderens  Død,  maa  efter  alt  at 
dømme  have  været  en  meget  dygtig  og  begavet  Mand;  han 
var  en  Bondesøn  fra  det  magre  og  fattige  Hedesogn  Hade- 
rup; men  da  hans  Hu  stod  til  Bogen,  gjorde  han,  som 
Morten  Børup  havde  gjort,  og  som  flere  Bondesønner  gjorde 
i  de  Dage,  naar  de  ikke  kunde  faa  Forældrenes  Tilladelse 
til  at  følge  deres  Lyst  til  Studeringerne:  han  løb  bort  og 
gav  sig  i  den  latinske  Skole;  da  Faderen  nu  nok  kunde 
vide,  hvor  han  skulde  søge  sin  forsvundne  Søn,  gik  han 
ogsaa  til  Kjøbstaden  og  hentede  Sønnen  med  sig  ud  fra 
Skolen  og  hjem  til  Bondearbejdet ;  dette  gjentog  sig  et  Par 
Gange;  men  da  Sønnen  tredje  Gang  var  løben  til  Skolen 
og  sagtens  har   faaet  Rektoren   eller  Præsten   eller   ansete 


Mindet  og  Traditionen  vedblev  at  være  levende  i  Viborg  til 
helt  hen  mod  Slutningen  af  det  attende  Aarhundrede,  ja 
maaske  endnu  længere. 

Borgere  til  at  tale  sin  Sag,  bar  Faderen  endelig  givet  sit 
Minde  til,  at  Lars  gav  sig  paa  den  studerende  Vej. 

I  Ægteskabet  med  Karen  Norkjær  fødtes  fena  Sønner 
og  to  Døtre;  men  saa  vidt  vides,  naaede  af  disse  Børn  kun 
tre  Sønner  den  voxne  Alder;  den  yngste  af  disse  tre  var 
Kristen,  som  fødtes  syttende  Avgust  1680  og  blev  opkaldt 
efter  Morfaderen,  der  endnu  levede,  men  hvis  Endeligt 
nærmede  sig  med  stærke  Skridt.  Den  lille  Kristen  Lassen 
Tychonius  —  han  nævnedes  allerede  fra  Barndommen  med 
sit  latinske  Navn  —  viste  sig  snart  som  et  tidlig  udviklet 
Vidunderbarn ;  men  fra  Fødselen  af  syntes  der  at  lægge  sig 
uoverstigelige  Hindringer  i  Vejen  for  en  kommende  Virk- 
somhed som  Prædikant,  i  det  der  var  en  Fejl  ved  hans 
Tunge,  saa  Faderen  maatte  »skære  ham  for  Tungebaand« 
hvert  Aar,  indtil  han  var  fire  Aar  gammel.  Da  hans  Ud- 
tale endnu  vedblev  at  være  besværlig,  saa  han  i  en  Alder 
af  ti  Aar  endnu  ikke  kunde  udtale  alle  Bogstaverne  rent, 
viste  hans  Fader,  at  han  ikke  for  intet  havde  læst  sine 
græske  Klassikere,  men  bar  sig  ad  med  sin  Sen,  som  han 
havde  lært  ved  Demosthenes,  i  det  han  lod  ham  bestandig 
gaa  med  glatte  Smaasten  under  Tungen,  hvilken  Kur  havde 
en  saa  vidunderlig  Virkning,  at  han  i  sit  senere  Liv  »ikke 
alene  blev  rentalende,  men  endog  veltalende« ;  hertil  maa 
dog  føjes,  at  i  det  Vidnesbyrd,  Universitetet  gav  ham  i 
Anledning  af  hans  Dimisprædiken,  som  han  holdt  i  en 
Alder  af  halvattende  Aar,  bemærkes  det,  at  hans  Stemme 
endnu  ikke  var  rigtig  fast,  den  var  endnu  »i  Overgang«. 

Faderen  underviste  selv  sine  Sønner  og  sammen  med 
dem  et  Par  Drenge,  der  vare  i  Huset,  saaledes  som  det  tit 
var  Skik  hos  de  Præster,  der  af  en  eller  anden  Grund  ikke 
ønskede  Sønnerne  optagne  i  en  Latinskole;  det  fremmede 
Kappelysten  og  kunde  samtidig  hjælpe  lidt  paa  de  knappe 
Indtægter,  der  for  Præsterne  vare  magrere  i  Slutningen  af 
det  syttende  Aarhundrede,  end  nogen  Sinde  enten  før  eller 
efter,    i   det   de    dybe   Saar,    Aarhundredets    mange   Krige 

havde  slaaet  i  Landet  og  Befolkningen,  endnu  vare  langt 
fra  at  være  lægte.  Sønnen  Kristen  viste  tidlig  stor  Lyst 
til  at  lære  at  læse,  skjønt  haus  mangelfulde  Udtale  jo  har 
voldt  ham  store  Hindringer;  saa  snart  han  blot  havde  lært 
Bogstaverne  at  kjende,  lærte  han  sig  selv  at  læse;  og  saa 
snart  han  kunde  læse  Dansk,  forlangte  han  ogsaa  af  Faderen, 
at  han  skulde  begynde  med  ham  paa  Latinen;  men  han 
vilde  ikke,  før  Sønnen  var  syv  Aar,  saa  toge  de  med  hin- 
anden fat  paa  dette  de  lærdes  Tungemaal,  i  hvilket  han 
snart  blev  saa  vel  bevandret,  at  han,  ti  Aar  gammel,  endog 
kunde  lave  latinske  Vers;  danske  Vers  havde  han  længe  i 
Forvejen  kunnet  skrive.  I  sit  ellevte  Aar  begyndte  han 
paa  Græsken,  og  fire  Maaneder  efter  mægtede  han  allerede 
at  forstaa  det  nye  Testamente  i  Grundsproget;  i  sit  trettende 
Aar  læste  han  Homer  og  skrev  selv  græske  Vers,  saa  be- 
gyndte han  paa  Hebraisk,  ja  endog  Syrisk  og  Samaritansk; 
Talent  for  Sprog  har  han  vel  nok  haft,  men  det  synes  dog 
at  have  været  en  temmelig  tom  og  aandløs  Lærdom,  han 
fik  i  Hjemmet,  naar  det  som  et  sæ-rligt  Tegn  paa  hans 
Kundskabsfylde  nævnes,  at  han  havde  lært  udenad  hele 
Pauli  Brev  til  Romerne  paa  Græsk,  og  en  Gang  reciterede 
det  fra  Ende  til  anden  uden  at  standse  deri  mere  end  to 
Gange; —  dog  saadanne  Kuriøsiteter  hørte  fuldstændig  med 
til  Tidsalderens  Smag. 

Da  der  fra  den  Tid  haves  adskillige  Exempler  paa,  at 
Drenge  ere  blevne  Studenter  i  en  Alder  af  kun  ti — tolv 
Aar,  var  det  slet  ikke  noget  enestaaende  Tilfælde,  da 
Kristen  Tychonius  i  1695  blev  akademisk  Borger,  før  han 
«ndnu  havde  fyldt  de  femten;  han  og  hans  ældre  Broder 
Tyge  dimitteredes  af  Faderen,  der  fulgte  dem  til  Kjøbenhavn, 
hvor  han  havde  den  Glæde  at  se,  hvor  godt  de  stode  sig 
ved  Exaraenen;  men  da  han  ikke  havde  Kaad  til  at  holde 
dem  det  næste  Aar  i  Kjøbenhavn,  tog  han  dem  med  sig 
hjem  og  forberedte  dem  og  et  Par  andre  Russer  ved  Navn 
Winther  i  de  Fag,    hvori  de  næste  Aar   skulde  examineres 

til  anden  Examen.  Blandt  de  Fag,  i  hvilke  der  ingen,  eller 
i  alt  Fald  kun  højst  ubetydelig  Undervisning  var  given  i 
Skolerne,  men  som  de  unge  Studenter  skulde  lægge  sig 
efter  til  anden  Examen,  var  Arithmetik;  men  det  synes, 
som  om  Studenterne  ofte  næsten  have  fundet  det  under 
deres  latinske  Værdighed  at  give  sig  af  med  et  saadant 
Realfag ;  da  tog  Professoren  i  Mathematik,  den  ved  Opdagelsen 
af  Lysets  Hastighed  berømte  Ole  Rømer,  sig  for  grundig  at 
kurere  Studenternes  Dovenskab;  det  var  netop  den  Dag,  da 
de  to  Brødre  Tychonius  og  de  to  Brødre  Winther  skulde 
€xamineres,  at  det  skete,  som  vel  aldrig  før  eller  siden  er 
hændet  ved  Kjøbenhavns  Universitet:  de  24  første,  der 
bleve  examiuerede  i  Arithmetik,  bleve  rejicerede  af  Rømer, 
der  tordnede  og  lynede  paa  godt  Latin,  indtil  en  jysk 
Student  paa  en  studs  Maade  sagde  til  Professoren:  »Non 
omnia  omnes  possumus«  (Ikke  alle  kunne  alt)  —  da  gik 
Naturen  over  Optugtelsen  hos  Rømer  i  den  Grad,  at  han, 
hvad  der  vel  var  noget  hidtil  uhørt  inden  for  Højskolens 
Mure,  gav  sig  til  at  tale  Dansk,  i  det  han  sagde  til  ved- 
kommende Student:  »Jeg  skal  give  baade  dig  og  de  andre 
et  »Possumus«  som  vidt  skal  spørges  og  længe  huskes«,  og 
han  rejicerede  for  Fode,  saa  det  har  efter  et  saadant  Mande- 
fald næppe  været  med  let  Hjærte,  at  de  fire  Kammerater, 
Brødrene  Tychonius  og  Winther,  ere  gaaede  til  Examina- 
tionen,  da  Alfabetet  næsten  var  udløbet,  og  Turen  endelig 
kom  til  dem.  Dog  hvad  enten  de  nu  have  været  godt 
funderede,  eller  Professorens  Bersærkergang  endelig  havde 
faaet  Ende,  —  nok  er  det:  disse  fire  stode  sig,  og  Rømer 
kunde  endog  lykønske  sig  og  dem  i  Anledning  af  en  saa 
smuk  Slutning  paa  Dagen. 

Man  kan  vel  nok  sige,  at  Tychonius  har  været  lige- 
som fra  Fødselen  forud  bestemt  til  at  blive  Theolog;  og 
som  en  Del  af  den  Undervisning,  der  gaves  i  Skolerne  i  de 
Dage,  var  Begyndelsesgrundene  i  Theologi  —  man  havde 
al  Grund  til  at  antage  det  allerstørste  Procentantal  af  Di- 

sciplene  for  vordende  Præster  — ,  saaledes  havde  Faderens 
Undervisning  i  Hjemmet,  der  jo  i  dette  Tilfælde  traadte  i 
Steden  for  Skoleundervisningen,  ogsaa  til  Dels  omfattet  de 
theologiske  Discipliner,  saa  der  har  vel  været  lagt  et  ganske 
godt  Grundlag,  Tychonius  nu  skulde  bygge  videre  paa  for 
som  Kransen  paa  Bygningen  at  sætte  den  theologiske  Atte- 
stats; men  hvor  godt  og  hurtigt  et  Hovede  han  end  har 
været,  kan  man  dog  ikke  godt  undlade  at  mene,  at  det 
theologiske  Studium  ved  Universitetet  i  de  Dage  kunde 
fejes  over  med  en  Harefod,  naar  Tychonius  allerede  i  No- 
vember næste  Aar,  altsaa  kun  lidt  over  sytten  Aar  gammel, 
og  kun  lidt  over  et  Aar  efter  Filosofikum,  var  i  Stand  til 
at  tage  Attestats,  og  det  med  bedste  Karakter.  De,  der 
dannede  hans  nærmeste  Omgang  i  hans  korte  Studentertid, 
i  hvilken  han  laa  paa  Regensen,  vare  hans  Broder  og  de 
to  oven  omtalte  Brødre  Winther,  med  hvilke  han  drev  Di- 
sputereøvelser,  som  jo  Tidens  theologiske  Studiums  Ordning 
medførte  det;  til  at  deltage  i  det  den  Gang  ofte  meget 
udskejende  Studenterliv  har  han  vel  hverken  haft  Tid, 
Raad  eller  Lyst,  han  var  jo  saa  ung.  For  nu  at  have  alt 
fra  Haanden,  saa  han  kunde  modtage  gejstlig  Ansættelse, 
naar  hans  Alder  tillod  ham  det,  underkastede  han  sig  næste 
Foraar  den  befalede  Prøve  i  at  prædike;  den  Dom,  de 
theologiske  Professorer  som  Censorer  fældede  i  den  Anled- 
ning, existerer  endnu;  den  var  meget  rosende,  kun  med  det 
lille,  oven  anførte  Forbehold,  at  hans  Stemme  endnu  ikke 
var  rigtig  udviklet. 

Efter  at  dette  Studenterliv  nu  var  vel  overstaaet,  og  da 
han  hverken  havde  Kaad  til  ved  et  længere  Ophold  i  Kjø- 
benhavn  yderligere  at  søge  Uddannelse  (han  har  maaske 
ogsaa  selv  ment,  at  han  var  udlært)  eller  kunde  faa  Lej- 
lighed til  at  gjøre  en  Udenlandsrejse  (han  naaede  aldrig 
uden  for  Fædrelandets  Grænser),  var  det  hans  Hensigt 
at  begive  sig  hjem  til  Faderens  Præstegaard ;  men  foreløbig 
kom  han  ikke  længere  end  til  Kallundborg.    Da  han  havde 

naaet  der  til  og  netop  stod  i  Begreb  med  at  give  sig  paa 
den  sædvanlige  Overfart  til  Jylland,  der  senere  er  bleven 
saa  berømt,  »fra  Kallundborg  til  Aars«,  og  af  en  eller  anden 
Grund,  muligvis  Uvejr,  blev  opholdt  i  Kallundborg,  fik 
Byens  daværende  Sognepræst  Magister  Gudmand  Poscolan 
(saaledes  havde  han  efter  Tidens  Vis  latiniseret  sit  gode 
danske  Navn  »Paaske«)  fat  paa  ham  og  engagerede  ham 
til  Huslærer  for  sine  Børn,  hvorhos  han  undertiden  skulde 
hjælpe  til  med  at  prædike.  Den  første  Gang  han  i  Kal- 
lundborg var  paa  Prædikestolen,  gik  det  imidlertid  galt; 
hans  Hukommelse,  der  vel  er  bleven  overanstrængt  ved  det 
forcerede  Studium  i  Kjøbenhavn,  glippede  ganske,  og  han 
maatte  bryde  af  midt  i  sin  Prædiken ;  Tychonius  ansaa  dette 
for  en  saa  uoprettelig  Prostitution,  at  han  lovede  sig  selv 
aldrig  mere  at  bestige  en  Prædikestol,  —  et  Løfte,  han 
maaske  ogsaa  vilde  have  holdt,  i  alt  Fald  foreløbig,  hvis 
ikke  Præsten  ligefrem  havde  tvunget  ham  til  at  prædike 
igjen  næste  Søndag,  under  Trusel  af  ellers  ikke  at  ville 
have  ham  et  Øjeblik  længere  i  sit  Hus;  han  gjorde  det  da, 
og  nu  gik  det  godt.  Da  han  havde  været  et  Aars  Tid  i 
Kallundborg,  kom  der  Bud  til  ham,  at  hans  Fader  var 
bleven  syg,  og  at  han  øjeblikkelig  maatte  komme  hjem  for 
at  hjælpe  med  den  Del  af  Faderens  Gjerning,  der  kunde 
betroes  ham  som  uordineret;  han  rejste  da  og  blev  hjemme 
Vinteren  igjennøm;  men  da  Faderens  Helbred  havde  bedret 
sig,  tog  han  ved  Paasketid  1700  Plads  som  Huslærer  paa 
Vinderupgaard,  ikke  langt  fra  Sal  Præstegaard;  hans  Faders 
Helbredelse  havde  dog  kun  været  af  kort  Varighed,  i  Juli 
1700  døde  han. 

Vi  have  oven  for  set,  at  Tychonius  i  sin  Barndom 
havde  givet  sig  af  med  at  skrive  Vers,  baade  danske,  la- 
tinske og  selv  græske;  han  har  vel  ikke  lagt  Versemageriet 
paa  Hylden  i  de  mellemliggende  Aar,  men  det  første  Vers, 
der  kjendes  af  ham,  har  dog  vel  været  det,  han  skrev  til 
sin  Faders  Jordefærd,  og  som  baade  i  Titelen,   Formen  og 

ludholdet  giver  os  som  et  Begreb  om  hans  senere  poetiske 
Virksomhed;  det  fejler  ikke,  at  mange  af  de  ved  Begravelsen 
tilstedeværende  have  syntes,  det  var  en  mageløs  Titel: 
»Halv  forvisnede  Æres-Blomstor,  strodde  paa  Dydens  Grav, 
som  til  den  afdøde  blev  lavet  og  gravet,  der  Dyden  af 
Døden  blev  overvundet  udi  den  ærværdige  nu  Salige  Guds 
Mand,  Salig  Hr.  Lars  Tygesen,  fordum  Sognepræst  for  Sahl 
Menighed,  Haus  sørgelige  Liigbegængelse  den  24  Julii  1704*), 
forestillet  af  hans  efterladte  Søn  og  Discipel  C.  Lasson 
Tychonio.«  Vi  skulle  i  det  følgende  se  Titlerne  paa  nogle 
af  hans  Poemer,  skaarne  ganske  over  samme  Læst  som 
denne;  men  ligesom  her  ikke  kan  være  Stedet  til  at  give 
ret  mange  eller  længere  Citater  af  hans  Vers,  saaledes 
skulle  vi  ogsaa  her  kun  som  en  Mundsmag  meddele  Be- 
gyndelsen af  det  Gravvers,  hvormed  han  vilde  hædre  sin 
Faders  Minde;  men  ogsaa  den  er  ganske  betegnende  for 
ham;  man  skulde  tænke,  at  hans  Sorg  over  Faderens  Død 
maatte  være  saa  dyb,  at  han  kunde  hæve  sig  til  højere 
Toner  end  følgende: 

Da  jeg  min  Faders  Død  fornam, 

Der  Sorg  var  ud'  og  inde, 

Jeg  ledte  i  min  Verse-Kram, 

Begravels'- Vers  at  finde. 

Men  al  min  Leden  var  omsonst, 

Her  var  ej  Vers  at  vente; 

Thi  borte  var  min  Digte-Kunst, 

Som  Verset  skulde  hente. 

Af  Sorrig  var  min  Hjærne  træt, 

Af  Angst  min  Aande  stakket, 

Jeg  gik  af  salte  Taarer  mæt, 

Af  Graad  mit  Blæk  var  blakket!  o.  s.  v. 

Ikke  en  Gang  her  kan  han,  lige  saa  lidt  som  senere,  und- 
lade at  blande  Narrestreger  og  Smagløsheder  ind  dér,  hvor 
Alvoren  dog  burde  herske. 


♦)  1704  maa  være  en  Trykfejl  for  1700. 

I  halvandet  Aar,  fra  Paasken  1700  til  Mikkelsdag*) 
1701,  varede  Tychonius's  »Kondition«  som  Huslærer  paa 
Vinderupgaard;  da  han  nu  stod  uden  Plads  og,  efter  Fade- 
rens Død,  uden  noget  Sted,  hvor  han  kunde  finde  Tilhold, 
og  han  tilmed  endnu  manglede  fire  Aar,  inden  han  efter 
Kirkens  Lov  og  Kongens  Anordninger  kunde  blive  Præst, 
synes  det,  at  han  har  valgt,  i  alt  Fald  foreløbig,  at  slaa 
ind  paa  en  anden  Levevej;  han  skal  endog  have  søgt  og 
modtaget  Plads  som  Skriverkarl  paa  Amtstuen  i  Ringkje- 
bing,  hvor  en  Bekjendt  af  Familien,  Kaucelliraad  Hellevad, 
var  Amtsforvalter.  Det  blev  dog  ikke  til  noget;  men  langt 
snarere,  end  han  vel  havde  turdet  vente  eller  haabe,  fik 
han  sin  Kaldelse  til  den  første  gejstlige  Virksomhed,  som 
Kapellan  i  Skive;  hvorledes  det  egentlig  er  gaaet  til,  at 
han  fik  dette  Kald,  er,  efter  hvad  der  foreligger  i  to  for- 
skjellige  Beretninger,  ikke  let  at  afgjøre;  jeg  skal  her  an- 
føre dem,  saa  kan  Læseren  selv  efter  Behag  kombinere  dem 
til  en  Enhed,  —  lidt  sandt  er  der  vel  i  hver  af  dem.  I 
den  ene  hedder  det,  at  medens  Tychonius  gik  med  disse 
Tanker  om  at  blive  Skriver  i  Ringkjøbing,  blev  Kapellanen 
i  Skive,  Jens  Lukassen,  syg  og  sengeliggende;  det  blev  da 
af  fremmede  foreslaaet  Sognepræsten  Lars  Breth,  at  han 
skulde  se  at  faa  Tychonius,  der  da  var  ledig,  til  medens 
Kapellanens  Sygdom  varede,  at  besørge  hans  Forretninger; 
imidlertid  kom  Tychonius,  der  intet  vidste  om  dette  For- 
slag, en  Søndag  Formiddag  tilfældigvis  til  Skive  i  et  eller 
andet  Ærende;  Kapellanen  havde  været  saa  vel,  at  han 
havde  ment  nok  selv  at  kunne  besørge  Aftensangstj enesten, 
men  var  om  Formiddagen  bleven  saa  haardt  angreben,  at 
dette  viste  sig  at  være  umuligt;    da  nu  Sognepræsten,  der 


*)  Paaske  og  Mikkelsdag  vare  den  Gang  de  sædvanlige  Skifte- 
tider for  Tyende;  derfra  stammer  naturligvis,  at  Konfirma- 
tionen endnu  holdes  „Søndag  efter  Paaske  og  Søndag  efter 
Michaelis". 

havde  prædiket  til  Højmesse  og  selv  var  svag,  nødig  vilde 
lade  Dagens  sidste  Gudstjeneste  uforrettet,  men  netop  fik 
at  hore,  at  Tychonius  var  i  Skive,  fik  han  ham,  hvem  han 
tidligere  kjendte  som  et  hurtigt  Hovede,  til  at  prædike  om 
Eftermiddagen ;  derpaa  rejste  Tychonius  bort  uden  at  tænke 
videre  over  Sagen;  faa  Dage  efter  døde  Kapellanen,  Sogne- 
præsten Breth  sendte  da  strax  Bud  til  Tychonius  og  for- 
maaede  ham  til  at  prædike  i  Vakancen;  Tychonius  søgte 
saa  Kapellaniet  og  fik  det.  —  At  denne  Beretning  ikke 
kan  være  ganske  nøjagtig,  vil,  naar  man  tager  Hensyn  til 
det  foregaaende,  fremgaa  af,  at  Kapellanen  Jens  Lukassen 
allerede  5te  Maj  1701  afgik  ved  Døden.  I  Følge  den 
anden  Meddelelse  skulde  der,  da  Emhedet  var  ledigt, 
»prædikes  paa Kaldet«,  som  det  hed;  blandt  dem,  der  søgte 
det,  var  ogsaa  Jens  Ostenfeld,  som  den  Gang  var  Hører  i 
Viborg,  hvor  han  døde  1743  som  Skolens  Rektor;  han 
rejste,  fortælles  der,  en  Søndag  til  Skive  for  at  holde  sin 
Prøveprædiken;  medens  han  under  Salmesangen  gik  frem 
og  tilbage  i  Kirkens  Sakristi,  sad  Tychonius  i  en  Stol  i 
Kirken  og  ventede,  til  Salmen  næsten  var  forbi,  da  han 
skyndte  sig  op  paa  Prædikestolen,  før  Ostenfeld  kunde 
komme  til,  og  da  prædikede  saa  godt,  at  Menigheden  valgte 
ham  til  Kapellan.  Heller  ikke  dette  lyder  ganske  sandsyn- 
ligt, da  der  sikkert  nok  vilde  være  blevet  gjort  Indberet- 
ning om  en  saadan  Underfundighed,  som  vel  snarere  vilde 
have  hindret  end  fremmet  Tychonius's  Ønske  om  Embedet; 
men  at  der  dog  kan  have  været  Brand,  hvoraf  den  Røg  er 
gaaet,  synes  at  fremgaa  af,  at  medens  Tychonius  var  Stifts- 
provst i  Viborg,  og  Ostenfeld  Rektor  i  samme  By,  levede 
de,  altsaa  mange  Aar  efter,  paa  en  spændt  Fod  med  hin- 
anden. Hvordan  det  nu  end  er  gaaet  til,  —  nok  er  det,  at 
Tychonius  29de  Oktober  1701  blev  Kapellan  i  Skive  og 
kort  efter  ordineret  i  Viborg  af  den  unge,  nylig  beskikkede 
Biskop  Bartholomæus  Deichmann,  der  i  en  Aarrække  var 
hans  Velynder,    og   for   hvem    Tychonius    ogsaa   paa   alle 


Magister  Tychonius.  203 

Maader  strøede  Virak*);  om  Tychonius  før  Ordinationen 
har  faaet  Regeringens  Tilladelse  til  at  blive  Præst,  skjønt 
han  manglede  henved  fire  Aar  i  den  »kanoniske  Alder«, 
vides  ikke  med  Vished,  —  eller  maaske  den  ham  saa  vel- 
sindede Biskop  har  set  gjennem  Fingre  med  dette  Spergs- 
maal  og  ladet  Sagen  gaa,  som  den  kunde;  allerede  den 
Gang  formaaede  Deichmann  omtrent  alt,  hvad  han  vilde. 

(Forts.) 

Vilhelm  Bang. 


*)  Om  Biskop  Deichmann,  se  Historisk  Arkiv  1885,  L,  S. 
81—109,  185—200,  241—255;  paa  flere  Steder  omtales  hans 
Forhold  over  for  Tychonias,  hvilket  derfor  kun  løselig  skal 
berøres  i  denne  Skildring. 

(Forts.) 
V. 


Slivnitza.  —  Den  anden  Slagdag.  —  Paniken  i 
Sofia.   —   Den  tredje  Dag.   —   Solskin.  —  For- 
stærkningerne indtræffe.   —    Røverbrigaden.  — 
De  bulgariske  Tyrker. 

Hele  den  første  Slagdag  havde  Vejrliget  været  meget 
slet,  og  da  det  heller  ikke  bedrede  sig  mod  Aftenen,  var 
man  i  det  bulgariske  Hovedkvarter  ikke  uden  Bekymring 
for  de  stakkels  Soldater,  som  vare  prisgivne  det  umilde 
Klima.  Ude  paa  Højderne  maa  de  have  tilbragt  en  sørgelig 
Nat;  men  heller  ikke  i  Hovedkvarteret  kunde  man  slaa  sig 
til  Ro;  thi  man  maatte  sige  sig  selv,  at  det  værste  endnu  stod 
tilbage.  Hele  Natten  igjennem  arbejdede  Telegrafen  uaf- 
brudt, og  alle  Tropper,  som  befandt  sig  paa  Vejen  Sarambey- 
Slivnitza,  fik  Befaling  til  at  marchere  fremad  paa  Liv 
og  Død. 

Den  Opfattelse,  at  Serberne  vilde  forsøge  at  udjævne 
den  foregaaende  Dags  Nederlag,  skulde  hurtig  stadfæstes; 
thi  allerede  Kl.  772  tog  en  heftig  Kanonade  sin  Begyndelse, 
denne  Gang  paa  venstre  Flanke.  Serberne  maa  vel  i  Nattens 
Løb   have    bragt  i  Erfaring,    at  denne   Del   af  Bulgarernes 

Slaglinje  var  omtrent  uden  Beskyttelse,  og  de  rettede  følge- 
lig deres  Hovedangreb  mod  dette  Punkt,  men  nu  var  det 
for  sent;  thi  denne  Morgen  stode  allerede  20,000  Bulgarere 
mod  23,000  Serbere;  i  Nattens  Løb  vare  nemlig  Regimentet 
Preslavs  fire  Batailloner  indtrufne  samt  en  østrumelisk  Ba- 
taillon.  Da  den  sidste  naaede  Hovedstaden,  var  Mandskabet 
saa  udaset,  at  man  ikke  kunde  tænke  paa  nogen  yderligere 
Marche;  men  i  Sofia  kjendte  man  det  ringe  Antal  paa 
Slivnitzas  Forsvarere;  man  vidste,  at  hvert  Kompagni  var 
af  højeste  Betydning,  sendte  derfor  hele  Bataillonen  videre 
til  Hest,  to  Mand  paa  hvert  Dyr,  og  Tropperne  kom  lige 
i  rette  Tid  til  at  gribe  ind  i  Fægtningen;  intet  beviser 
bedre  Serbernes  utilgivelige  Fejl,  den  ulyksalige  Rastdag 
den  16de  November. 

Serberne,  som  muligvis  havde  gjort  Regning  paa  en 
let  Sejr,  stedte  nu  paa  en  sej  Modstand;  thi  allerede  ved 
Morgengry  havde  Fyrst  Alexander  ladet  venstre  Flanke 
besætte  med  de  friske  Tropper;  hvor  der  den  foregaaende 
Dag  ikke  havde  staaet  en  Sjæl,  fandtes  nu  5000  Mand,  og 
da  en  hel  serbisk  Division  udviklede  sig  til  Angreb  paa 
Stillingen,  gjorde  den  hurtig  denne  ubehagelige  Erfaring; 
det  offensive  Stød  forhaledes,  og  der  udspandt  sig  i  Steden 
en  heftig,  men  uvirksom  Artilleriild.  Fyrst  Alexander  og 
Major  Gutschev  havde  begge  begivet  sig  til  venstre  Flanke 
og  ledede  Fægtningen.  I  Begyndelsen  vandt  den  serbiske 
Overmagt  Terræn,  og  de  bulgariske  Fortropper  kastedes; 
men  saa  snart  Serberne  rykkede  ud  paa  aaben  Mark  og 
kom  inden  for  de  bulgariske  Skyttegraves  Rækkevidde,  lede 
de  svære  Tab,  og  enkelte  fremstormende  Kolonner  bleve 
ligefrem  nedmejede  af  de  bulgariske  Kugler.  Atter  tog 
Geværilden  fra  Skyttelinjerne  sin  Begyndelse,  nu  under  bedre 
Betingelser  for  Bulgarerne  og  Rumelioterne ,  som  laa  i 
dækkede  Stillinger,  og  da  Kampen  havde  varet  et  Par 
Timer,  vare  de  serbiske  Førere  overtydede  om  det  unyttige 
ved  yderligere  Forsøg  og  gave  Tegnet  til  en  Retraite,  der 


206  ^^  sidste  Kampe  i  Bulgarien. 

maatte  tiltrædes  under  en  ødelæggende  bulgarisk  Ild.  En- 
kelte bulgariske  Batailloner,  der  strax  vilde  styrte  sig  efter 
Serberne  med  Bajonetten  i  Haand,  kunde  med  Besvær  holdes 
tilbage;  nogen  egentlig  Forfølgelse  blev  der  altsaa  ikke 
Tale  om,  og  den  vilde  heller  ikke  have  været  paa  sin  Plads, 
da  de  Stillinger,  Bulgarerne  muligvis  havde  kunnet  erobre, 
vare  mindre  fordelagtige  end  de,  man  havde  inde,  og  Tiden 
til  et  almindeligt  Angreb  endnu  ikke  var  kommen.  Faren 
for  venstre  Flanke  syntes  saaledes  foreløbig  fjærnet,  og 
Fyrst  Alexander  kunde  atter  vende  tilbage  til  Hovedstil- 
lingen, hvor  alt  endnu  var  roligt.  Dagens  Held  var  imid- 
lertid kjøbt  med  ikke  ubetydelige  Tab;  alene  den  østrume- 
liske  Bataillon  havde  mistet  over  hundrede  Mand,  og  henimod 
300  Mand  af  Regimentet  Preslav  vare  utjenstdygtige. 

Forholdet  paa  Bulgarernes  højre  Fløj  var  imidlertid 
ikke  ublandet  glædeligt.  Midt  om  Natten  havde  Major 
Gutschev  maattet  bringe  Fyrst  Alexander  en  højst  uhyggelig 
Melding;  Benderevs  Batailloner,  der  den  foregaaende  Dag 
lige  til  Aftenens  Frembrud  havde  kæmpet  i  Bjærgene  med 
saa  stor  Tapperhed,  vare  blandede  mellem  hverandre,  havde 
forvildet  sig,  kort  og  godt,  der  manglede  næsten  3000 
Mand,  og  ingen  kunde  rigtig  sige,  hvad  der  var  blevet  af 
dem.  Man  kunde  og  vilde  ikke  tro,  at  disse  nys  saa  sejr- 
rige Tropper  havde  grebet  Flugten,  vare  deserterede;  men 
paa  den  anden  Side  stod  det  Faktum  fast,  at  højre  Fløj 
tidlig  om  Morgenen  den  18de  November  næsten  var  ukamp- 
dygtig paa  Grund  af  dette  store  Tab,  og  man  kan  derfor 
let  forstaa,  at  der  herskede  en  trykket  Stemning  i  Hoved- 
kvarteret, og  at  man  med  Bekymring  imødesaa  et  fjendtligt 
Angreb  paa  hejre  Fløj,  hvor  alt  vel  hidtil  var  forblevet 
roligt,  men  et  serbisk  Angreb  hvert  Øjeblik  kunde  finde 
Sted.  Til  alt  Held  bleve  Serberne  ogsaa  denne  Gang  deres 
Vane  tro,  de  forhastede  sig  ikke,  ja  syntes  i  det  hele 
ganske  at  have  opgivet  ethvert  Angreb  paa  denne  Fløj,  og 
imidlertid  indløb  ved  Middagstid  den  beroligende  Melding 
fra   L  enderev,   at  de  forsvundne  Tropper  for  største  Delen 

havde  indfundet  sig  igjen,  og  at  han  nu  var  parat  til  selv 
at  foretage  et  Angreb.  Forklaringen  paa  hans  Troppers 
gaadefulde  Forsvinden  var  ganske  simpel:  de  havde  forvildet 
sig  i  Bjærgene  og  kunde  i  den  bælgmørke  Nat  hverken 
gjenfinde  deres  Delinger  eller  selv  findes  af  de  Folk,  der 
fra  Slivnitza  skulde  bringe  dem  Proviant;  de  havde  saa 
paa  egen  Haand  begivet  sig  til  Slivnitza  og  endnu  fjærnere 
Flækker  for  at  skaffe  sig  Levnedsmidler,  men  med  Dagens 
Frembrud  søgte  de  atter  i  store  Flokke  tilbage  til  deres 
Stillinger.  Det  hele  var  naturligvis  alt  andet  end  militærisk, 
men  med  det  ringe  Antal  Officerer  ganske  forklarligt. 

Henimod  Kl.  1  foretoge  Serberne  en  meningsløs  De- 
monstration mod  det  bulgariske  Centrum;  Bulgarerne  bleve 
et  Par  Dusin  Granater  og  Serberne  lige  saa  mange  Mand 
fattigere,  Kl.  IV2  tiltraadte  de  sidste  deres  Tilbagetog,  og 
Kesten  af  Eftermiddagens  Anstrængelser  tilfaldt  udelukkende 
den  bulgariske  højre  Fløj.  Da  Ritmester  Benderev  nemlig 
saae  Serberne  rykke  mod  Centrum,  lod  han  sin  Brigade 
gaa  angrebsvis  frem  for  at  støtte  Forsvaret  af  Hovedstil- 
lingen og  samtidig  vinde  yderligere  Terræn.  Gjentagne 
Gange  kom  det  herved  til  Stormangreb,  mod  hvilke  Serberne 
i  intet  Tilfælde  formaaede  at  holde  Stand,  og  henimod 
Kl.  4  sendte  Fyrst  Alexander  Befaling  til  at  tage  en  meget 
betydelig  Højde,  da  man  nærede  Frygt  for,  at  Serberne  her 
i  Nattens  Løb  vilde  oprette  et  Batteri,  som  i  betænkelig 
Grad  kunde  true  Slivnitza.  Angrebet  blev  foretaget  af 
Benderevs  Batailloner  fra  Nord  og  Øst,  medens  samtidig  en 
Bataillon  fra  Hovedstillingen  gik  frem  langs  Landevejen  og 
under  en  fortsat  Geværild  langsomt  trængte  Serberne  over 
Sletten.  Denne  Del  af  Fægtningen  frembød  en  udmærket 
Lejlighed  til  at  sammenligne  de  tvende  Hæres  Kampmaade. 
Bulgarerne  skøde  vistnok  hurtigere  end  strængt  nødvendig: 
men  det  var  intet  i  Sammenligning  med  den  rasende  Hurtig- 
skydning, Serberne  en  hel  Time  igjennem  vedligeholdt  mod 
den  bulgariske  Skyttelinje;  Geværildens  Rullen  standsede 
ikke  et  halvt  Minut,  og  hvis  Bulgarernes  Tab  skulde  have 

svaret  til  Serbernes  Forbrug  af  Ammunition,  vilde  der  kun 
være  blevet  faa  Mand  i  Behold;  men  nu  sigtede  Serberne 
lige  saa  slet,  som  de  fyrede  hurtig,  Bulgarerne  trængte 
uafbrudt  frem,  Kl.  5V2  lød  »Dschumi  Maritza«  ned  fra 
Bjærgets  Top,  og  Geværilden,  der  trak  sig  længere  og 
længere  bort,  bragte  ligeledes  det  Bud,  at  Højden  var  tagen. 
Imidlertid  brød  Aftenen  frem,  og  man  skimtede  blot  de 
idelige  Blink  fra  Skyttelinjerne  nede  paa  Sletten,  hvor  Træf- 
ningen endnu  fortsattes  en  Stund,  før  den  lidt  efter  lidt 
døde  hen. 

Som  Læserne  se,  fulgte  Fyrsten  siden  den  17de  i  hver 
Træfning  den  samme  Taktik,  omtrent  Kl.  4  at  lade  et  Ba- 
jonetangreb gjøre  Udslaget;  det  indbrydende  Mørke  gjorde 
det  umuligt  for  Serberne  at  gjenvinde  den  tabte  Stilling  ved 
et  Modangreb. 

Den  19de  November  kom  endelig  den  afgjørende  Kamp. 
Paa  denne  Dag  stode  allerede  25,000  Bulgarere  over  for 
22,000  Serbere,  som  dog  henimod  Aftenen  fik  en  Forstærk- 
ning paa  omtrent  10,000  Mand.  Det  var  i  hver  Henseende 
en  højst  interessant  Kamp,  blot  Skade,  at  Fyrst  Alexander 
glimrede  ved  sin  Fraværelse;  thi  strax  om  Morgenen  indløb 
den  Melding,  at  Bresnik  var  tagen,  og  at  Serberne  rykkede 
løs  paa  Sofia.  Det  var  den  tidligere  omtalte*)  Morava- 
Di vision  under  Oberst  Topalovié,  som  nu  truede  med  at 
gribe  afgjørende  ind  i  Begivenhedernes  Gang;  thi  hvis  denne 
Efterretning  bekræftede  sig  —  og  den  lød  just  ikke  usand- 
synlig — ,  kunde  blot  et  skyndsomt  Tilbagetog  fra  Slivnitza 
redde  Bulgarerne  fra  et  Sedan.  Fyrsten  befandt  sig  i  et 
ulykkeligt  Dilemma;  befalede  han  et  Tilbagetog,  nu  da 
Kampen  allerede  havde  taget  sin  Begyndelse,  maatte  et 
frygteligt  Nederlag  for  Hæren  blive  den  umiddelbare  Følge ; 
blev  han  paa  Stedet,  udsatte  han  sig  for  at  blive  tagen 
til  Fange  tillige  med  hele  sin  Hær.    For  at  unddrage   sig 


*)  Se  oven  for  S.  149. 

denne  truende  Katastrofe  besluttede  Alexander  for  sin  egen 
Person  at  desertere  fra  Valpladsen  og  at  afvente  yderligere 
Efterretninger  i  Sofia.  »Tj^ngdepunktet  ligger  for  Øjeblikket 
i  Linjen  Bresnik-Sofia ;  hvor  tungt  det  end  falder  mig,  maa 
jeg  gaa  der  hen;  Slivnitza  er  nu  bleven  holdt  i  tvende  Dage 
og  kan  vel  ogsaa  holdes  længere.«  Blot  Skade,  at  der  ingen 
Tropper  fandtes  i  Hovedstaden,  og  at  de  fremrykkende  For- 
stærkninger først  havde  forladt  Ichtiman;  et  Forsvar  af 
Sofia  lod  sig  saaledes  slet  ikke  organisere.  Ogsaa  Formanden 
for  Deputeretkammeret,  Stambulov,  samt  A.  v.  Huhn  forlode 
den  truede  Stilling.  »Ogsaa  min  Beslutning  var  hurtig 
tagen;  jeg  sagde  mig  selv,  at  Afgj øreisen  maatte  falde,  hvor 
Fyrsten  opholdt  sig  —  og  fem  Minutter  senere  var  en  Hest 
sadlet  og  jeg  paa  Vejen  til  Sofia.«  Saaledes  naaede  alle  tre 
Kl.  11  Hovedstaden,  hvor  der  allerede  herskede  en  Panik, 
som  ikke  blev  ringere  ved  dette  forhastede  Tilbagetog.  Be- 
folkningens overvejende  Flertal  havde  ganske  opgivet  Spillet, 
og  det  russiske  Parti  begyndte  atter  at  rejse  Hovedet;  kun 
en  eneste  Person  dannede  en  Undtagelse,  »en  lille,  ung 
Kvinde,  Fru  Kathinka  Karavelov,  der  havde  taget  Plads  i 
sin  Mands  Arbejdsværelse  og  bevarede  en  urokkelig  Ro 
over  for  alle  indstrømmende  Hjobsposter.  »Vær  blot  ikke 
bange;  det  er  umuligt,  at  vore  bulgariske  Knøse  kunne  slaaes 
af  Serberne,  og  fordi  det  er  umuligt,  vil  det  heller  ikke 
kunne  ske.  Vent  blot  rolig;  nu  synes  vi  at  være  neden 
under;  om  fire  og  tyve  Timer  ville  vi  atter  være  oven  paa.« 
Senere  sagde  man  da  ogsaa  med  nogen  Ret,  at  af  hele 
Sofias  Befolkning  var  Fru  Karavelov  den  19de  November 
den  eneste  Mand. 

Paniken  lagde  sig  forst,  da  Fyrsten  havde  overtydet 
sig  om  det  ugrundede  i  sin  Frygt  og  Kl.  .3  atter  forlod 
Sofia  tillige  med  de  Herrer  Stambulov  og  Huhn  og  vendte 
tilbage  til  Slivnitza,  hvor  alle  tre  indtraf  omtrent  Kl.  6, 
efter  Slagets  Ende.     Fortjenesten  ved  at  have  vundet  dette 

tilkommer  altsaa  Major  Gutschev,  som  førte  Overkom- 
mandoen. 

Serberne  havde  om  Morgenen  indledet  Kampen  ved  en 
Kanonade  paa  deres  venstre  Plej ;  men  Gutschev  lod  sin 
højre  Pioj  gaa  over  til  et  Bajonetangreb,  da  han  var  over- 
tydet om,  at  Serberne  her  vare  svage  i  Tallet  og  kun  fore- 
toge en  Demonstration  for  at  bortlede  hans  Opmærksomhed 
fra  den  venstre  Flanke;  han  ansaa  det  for  klogest  at  af- 
parere dette  Træk  ved  selv  at  true  Serbernes  venstre  Fløj 
og  saaledes  sætte  dem  i  Uro. 

Det  blev  saaledes  atter  Benderevs  Tropper,  som 
maatte  optage  Kampen  og  under  Indtrykket  af  deres  tid- 
ligere Held  ogsaa  nu  udførte  forbavsende  Præstationer  under 
deres  unge,  talentfulde  Fører*);  de  havde  vundet  en  ube- 
grænset Tillid  til  sig  selv  og  derhos  i  de  foregaaende 
Dages  Kampe  indhostet  Erfaringer,  som  de  nu  droge  Fordel 
af.  Det  stod  fast,  at  Serberne  ikke  kunde  udholde  et  bul- 
garisk  Bajonetangreb,  og  derfor  søgte  Bulgarerne  blot  at 
komme  Serberne  saa  nær  paa  Livet,  at  man  kunde  ty  til 
de  blanke  Vaaben.  Benderev  fortalte  senere,  at  saa  snart 
han  havde  truffet  Anstalter  til  et  Angreb  paa  Fjenden,  var 
det  ham  næppe  muligt  at  holde  Tropperne  tilbage.  In- 
stinktmæssig havde  de  fattet  Theorien  om  den  døde  Vinkel, 
og  det  Faktum,  at  de  havde  størst  Tab  paa  længere  Af- 
stande, men  næsten  intet,  naar  de  kom  til  Foden  af  de 
stejle  Bjærge,  som  skulde  stormes,  det  Faktum  fik  dem  til 
at  ile  mod  Bjærgskrænterne.  Her  pustede  de  lidt  ud  og 
toge  dernæst  fat  paa  det  møjsommelige  Arbejde  at  klatre 
op  ad  Skrænterne,  som  vare  saa  bratte,  at  man  skulde 
undres  over,  at  de  efter  dette  Stykke  Arbejde  endnu  havde 


*)  Det  vil  vistnok  være  vore  Læsere  bekjendt,  at  han  ogsaa  har 
spillet  en  fremragende,  om  just  ikke  synderlig  nobel  Rolle 
ved  de  sidste  Tiders  Begivenheder  i  Bulgarien. 

Kræfter  tilovers  til  et  Bajonetangreb;  men  endnu  ube- 
gribeligere er  det  rigtignok,  at  Serberne,  som  havde  ud- 
hvilet sig  i  deres  Stillinger,  ikke  angrebe  de  udmattede 
Bulgarere  og  kastede  dem  paa  Hovedet  ned  ad  Skrænterne. 
Dog  paa  denne  tredje  Slagdag  var  Serbernes  moralske  Hold- 
ning allerede  dybt  rystet,  og  i  enkelte  Tilfælde  behøvede 
den  bulgariske  Musik  blot  at  spille  op  til  »Dschumi  Maritza« 
for  at  jage  Fjenden  paa  ilsom  Flugt. 

Den  vanskeligste  Storm  fandt  Sted  paa  den  sidste,  uden 
for  Dragoman  liggende,  særlig  stærke  Højde,  og  ved  denne 
Lejlighed  kom  det  endnu  en  Gang  til  en  virkelig  Bajonet- 
kamp. Efter  Erobringen  af  denne  Stilling  var  hele  Bjærg- 
strøget  til  højre  for  Vejen  til  Dragoman  i  Bulgarernes 
Hænder;  samtidig  vare  ogsaa  Tropperne  fra  Hovedstillingen 
rykkede  frem  ad  denne  Vej  og  havde  ligeledes  kastet  Fjenden, 
og  begge  de  fjendtlige  Hæres  Stilling  var  nu  fuldstændig 
foraudret;  tidligere  havde  Serberne  staaet  lodret  paa  Vejen, 
altsaa  dannet  en  Linje  fra  Syd  til  Nord;  men  nu  havde 
Bulgarerne  ganske  overfløjet  dem  i  Nord,  saa  at  den  serbiske 
Front  strakte  sig  fra  Syd  til  Nordvest.  Benderev  var  endog 
til  Sinds  at  fremtvinge  en  yderligere  Frontforandring  ved  et 
nyt  Stød  mod  den  serbiske  venstre  Fløj;  han  vilde  tvinge 
Serberne  helt  bort  fra  Dragoman,  saa  at  de  kom  til  at 
indtage  en  Linje  fra  Øst  til  Vest  med  en  eneste  Retræte- 
linje over  Trn;  men  Gutschev  gav  ham  Ordre  til  foreløbig 
at  gjøre  Holdt,  fordi  Tropperne  fra  Hovedstillingen  vare  for 
langt  borte  til  at  kunne  støtte  hans  Fremrykning,  og  denne 
Ordre  var  vistnok  vel  betænkt,  thi  man  kunde  i  Hoved- 
kvarteret endnu  ikke  vide,  i  hvor  høj  Grad  de  serbiske 
Tropper  allerede  vare  demoraliserede,  og  blot  under  en  slig 
Forudsætning  havde  Gutschev  kunnet  give  sit  Minde  til  en 
saa  dristig  Operation  af  sit  højre  Flankekorps  alene. 

Medens  Bulgarerne  paa  deres  højre  Fløj  trængte  frem 
med  saa  afgjort  Held,  havde  Fægtningen  efterhaanden  ogsaa 
forplantet  sig  over  Centrum  til  venstre  Fløj,  men  den  ind- 

skrænkede  sig  dog  længe  til  en  blot  Kanonade,  og  forst 
omtrent  Kl.  3  begyndte  serbiske  Troppemasser  at  rykke 
ned  ad  Skrænterne;  det  var  Fortravet  af  den  anden  Division, 
som  fra  Bresnik  var  gaaet  over  Bjærgene  og  nu  greb  ind 
i  Slaget.  I  Begyndelsen  bleve  Bulgarerne  kastede,  og  de 
serbiske  Skyttelinjer  trængte  frem  over  Slivnitza-Bæk;  naen 
deres  Forsøg  paa  at  bestige  den  modsatte  Skraaning  stran- 
dede paa  Bulgarernes  vedholdende  Ild.  Kl.  4V2  indtraf 
rimeligvis  Resten  af  anden  Division;  thi  Serberne  kastede 
sig  pludselig  med  fornyet  Kraft  mod  den  bulgariske  venstre 
Fløj  og  søgte  endnu  i  sidste  Stund  at  bemægtige  sig  Høj- 
derne ved  Vladimirovce ;  Salveilden  blev  henimod  Kl.  3  saa 
voldsom,  at  man  allerede  begyndte  at  nære  Frygt  for,  at 
Serberne  til  syvende  og  sidst  dog  vilde  bryde  igjennem  her, 
naa  Slivnitza  og  saaledes  afskære  Bulgarerne  fra  Sofia;  men 
i  sidste  Øjeblik  indtraf  nogle  rumeliske  Batailloner  og  et 
Batteri,  som  strax  dirigeredes  mod  det  truede  Punkt  og 
stoppede  Serbernes  Fremrykning  saa  længe,  til  det  ind- 
trædende Mørke  omtrent  Kl.  6  gjorde  Ende  paa  Kampen. 
Disse  østrumeliske  Batailloner  havde  marcheret  hele  9V3 
d.  Mil  og  maatte  nu  uden  Hvil  strax  i  Ilden.  Man 
maa  beundre  en  slig  Præstation;  trods  den  uhyre  Marche, 
og  skjønt  Tungen  af  Udmattelse  næsten  hang  ud  af  Halsen 
paa  dem,  marcherede  de  dog  fremad  med  temmelig  faste 
Skridt  til  »Dschumi  Maritza«'s  Toner. 

Imidlertid  var  Fyrsten,  som  alt  fortalt,  kommen  tilbage 
til  Hovedkvarteret,  hvor  man  i  glad,  opløftet  Stemning 
drøftede  Dagens  Begivenheder.  Forsvaret  var  afsluttet,  og 
et  nyt  Afsnit  i  denne  Krigs  Historie  tog  nu  sin  Begyndelse, 
hvor  Rollerne  vare  ombyttede;  fremtidig  tilfaldt  Forsvaret 
Serberne,  medens  Bulgarerne  gik  angrebsvis  frem. 

Varm,  som  i  Maj  og  Juni,  straalede  Solen  den  næste 
Dag  ned  over  Valpladsen,  hvor  der  hos  Bulgarerne  herskede 
det  travleste  Liv  og  en  hidtil  ukjendt  Lystighed ;  efter  hele 
5ex   lange   Dages   Forlob    optøede    Solen    atter    de    frosne 

Lemmer  og  fik  Blodet  til  at  strømme  raskere  gjennem  Aa- 
rerne;  til  det  fysiske  Velbehag  kom  endnu  Glæden  over 
den  tilkæmpede  Sejr;  efter  mange  Savn  og  Anstrængelser 
følte  Tropperne  for  første  Gang  en  dyb  Tilfredsstillelse  over 
den  forestaaende  Udsigt  til  at  gjøre  Serberne  Gjengjæld 
for  deres  frække  Overfald.  Trods  deres  halvtomme  Maver 
og  deres  af  Løbegravenes  Smuds  stivnede  Klæder  vare  de 
stakkels  Mænd  fuldstændig  oplivede,  og  da  Fyrst  Alexander 
besøgte  Stillingerne,  hilsedes  han  overalt  af  saa  begejstrede 
og  glade  Hurraraab,  som  om  Tropperne  altid  havde  levet 
under  Italiens  Solskin  og  ved  Ægyptens  Kjødgryder.  Mindet 
om  den  overstaaede,  tunge,  meget  tunge  Tid  var  bortvejret, 
og  Solskinnet  og  Sejrsrusen  forvandlede  i  Forening  de  sidste 
Dages  vaade,  smudsige  og  blodige  Krigsbilleder  til  et  mun- 
tert Manøverliv.  Regimenternes  Musikkorps  spillede  lystig 
op,  Officererne  fra  de  enkelte  Stillinger  og  Batterier  besøgte 
hverandre,  og  Tropperne  fremviste  stolt  de  serbiske  Trofæer, 
som  i  rigeligt  Maal  forefandtes  i  den  bulgariske  Lejr;  næsten 
hver  Mand  kunde  fremvise  en  eller  anden  Gjenstand,  han 
havde  frataget  disse  »Serbskis«,  et  Gevær,  en  Revolver,  en 
Sabel,  et  Kogekar,  en  Hue  eller  deslige;  ganske  vist  vare 
de  fleste  Gjenstande  i  og  for  sig  værdiløse,  men  de  havde 
en  Affektionsværdi. 

Under  de  tvende  Dages  Vaabenhvile  kom  man  i  det 
bulgariske  Hovedkvarter  først  ret  paa  det  rene  med  Hensyn 
til  Omfanget  af  den  vundne  Sejr,  særlig  gjennem  de  talrige 
serbiske  Fangers  Udsagn.  Allerede  under  Indtrykket  af  den 
tredje  Dags  Begivenheder  havde  man  besluttet  at  tage 
Offensiven,  og  dels  af  denne  Grund,  dels  fordi  man  dog 
ikke  følte  sig  ganske  tryg  over  for  en  Gjenoptagelse  af  den 
serbiske  offensive  Bevægelse,  skærpedes  Befalingen  om  at 
lade  Forstærkningen  rykke  frem  med  Opbydelse  af  enhver 
Anstrængelse,  og  om  Aftenen  den  20de  November  vare  de 
alle  indtrufne. 

»Tirnovski    Polk,    Primorski   Folk,    fire   østrumeliske 

Drushiner,  13,000  Mand  paa  Pletten«  —  med  disse  Ord 
sprængte  en  ung  Officer,  som  havde  ført  disse  Tropper  fra 
Østrumelien,  frem  mod  Fyrsten,  hilsende  ham  med  Sabelen. 
Og  bag  ved  Stillingerne,  i  en  lang  Kløft,  hvor  nylig  blot  et 
ensomt  Kogekar  sydede,  skimtede  man  en  Skov  af  Bajonetter, 
og  da  Fyrsten  nærmede  sig,  hilsedes  han  af  brusende^ 
døvende  Jubelraab.  Det  var,  som  om  Folkene  havde  en 
Følelse  af,  at  deres  Ankomst  afgj ørende  beseglede  den  ser- 
biske Hærs  Skæbne.  Fra  Jamboli  og  Hermanli  vare  de  i 
kæmpemæssige  Marcher,  gjennem  Regn  og  Sne  ilede  over 
Balkan,  uden  Rast,  ved  Dag  og  Nat,  kun  besjælede  af  den 
Trang  at  komme  deres  kæmpende  Brødre  til  Hjælp.  Dags- 
marcher paa  8  Mil  vare  Regelen,  ja  Priraorski-Regimentet 
havde  i  de  sidste  32  Timer  endog  tilbagelagt  12V2  Mil  og^ 
med  en  Styrke  af  næsten  4500  Mand  blot  ladet  62  Mand 
tilbage  paa  Vejen,  vistnok  en  af  de  mest  enorme  Marche- 
Præstationer,  Historien  kan  opvise.  Og  dog  saae  Folkene 
friske  og  kraftige  ud,  og  man  sporede  saa  ringe  Udmattelse 
hos  dem,  at  man  uden  Opsættelse  turde  fere  dem  mod 
Fjenden.  Jo  nærmere  man  kom  Slivnitza:  Soldater,  intet 
uden  Soldater!  Forbi  Fyrstens  tarvelige  Hytte  marcherede 
Bataillonerne  i  et  uendeligt  Tog,  og  naar  man  troede,  at  nu 
havde  det  vel  faaet  Ende,  kom  atter  en  ny  Bataillon.  Foran 
Residensen  spillede  Regimentsmusikken  »Dschumi  Maritza«, 
jublende  besvarede  Tropperne  deres  Fyrstes  Hilsen  —  den 
bulgariske  Hær  var  paa  Pletten. 

I  Hovedkvarteret  indløb  samtidig  nye  og  gode  Efter- 
retninger; Kaptejn  Usunov  i  Vidin  havde  med  sine  tyrkiske 
og  bulgariske  frivillige  sejrrig  og  blodig  slaaet  et  Angreb 
fra  General  Leschjanins  Side  tilbage  —  derhos  tvende  andre 
Meldinger,  der  med  lakonisk  Korthed  udsagde: 

»Kaptejn  Popov  har  taget  Trn.« 

»Kaptejn  Panitza  er  norden  for  Zaribrod  rykket  ind  i 
Serbien.« 

Da  man  den  18de  November  om  Aftenen  i  Hovedkvar- 

teret  havde  faaet  Nys  om,  at  et  stærkt  fjendtligt  Korps 
truede  Bresnik,  havde  man  ladet  Kaptejn  Popov  med  tre 
Batailloner  følge  Fjenden  i  Hælene  og  foreløbig  ikke  tillagt 
denne  Operation  nogen  større  Betydning;  men  vi  have  set, 
hvor  let  det  her  havde  kunnet  tage  en  ulykkelig  Ende  med 
hele  Felttoget.  Dog  allerede  i  Sofia  havde  Fyrst  Alexanr^ ar 
modtaget  den  trøsterige  Melding:  »Bresnik  er  taget,  Ser- 
berne slaaede,  Popov  marcherer  mod  Trn.«  Under  sin 
Marche  mod  Bresnik  havde  Kaptejnen  taget  alt  det  Mand- 
skab med  sig,  han  traf  paa;  med  den  Lyst  til  Offensiven, 
der  besjælede  de  bulgariske  Officerer,  angreb  Popov  tidlig 
om  Morgenen  den  19de,  slog  fuldstændig  den  overraskede 
Fjende  og  tvang  ham  til  i  al  Hast  at  tiltræde  et  Tilbagetog 
mod  Trn;  Kaptejnens  seneste  Melding  kom  for  saa  vidt  ikke 
overraskende;  men  Panitza?  Hvem  eller  hvad  er  Panitza? 
Før  Oprøret  brød  løs  i  Østrumelien,  var  han  Regiments- 
Avditør,  altsaa  juridisk  Embedsmand  i  estrumelisk  Tjeneste, 
derhos  Medlem  af  Revolutionsudvalget.  Dernæst  blev  han 
Præsident  for  Krigsretten  i  Sofia  og  udnævntes  efter  den 
serbiske  Krigserklæring  til  Kaptejn  og  Kommandør  for  de 
Makedonere,  vi  allerede  tidligere  have  omtalt*),  og  som  vi 
fremtidig  for  Korthedens  Skyld  ville  benævne  »Røverbri- 
gaden«. Da  Panitza  indtraf  i  Sofia  med  sit  Mandskab,  ud- 
bad han  sig  Tilladelse  til  at  benytte  dem  som  et  uregel- 
mæssigt Strejfkorps,  der  skulde  operere  i  Fjendens  Planke 
og,  om  muligt,  i  hans  Ryg;  Makedonerne  afgave  et  ud- 
mærket Materiel  for  en  slig  Krigsførelse,  Panitza  var  bekjendt 
som  en  dumdristig  Vovehals,  og  man  gav  ham  derfor  den 
udbedte  Tilladelse  uden  dog  at  vente  synderlige  Resultater 
af  hans  Krigsførelse.  Panitza  forsvandt  nu  nordvest  for 
Sofia,  og  dagevis  hørte  man  slet  intet  fra  ham;  men  saa 
kom  der  tre  Mænd  ridende  og  overbragte  et  Brev  fra  Pa- 
nitza  og    en    Sæk.     I   Brevet   stod,    at    han    havde    slaaet 


*)  Se  S.  131. 

Serberne  i  flere  Træfninger,  taget  mange  Fanger  og  Gevairer 
og  nu  liavde  overskredet  den  serbiske  Grænse  nord  for 
Zaribrod.  I  den  ikke  urigtige  Formodning,  at  en  slig  over- 
raskende Beretning  næppe  vilde  finde  ubetinget  Tiltro,  havde 
han  paa  ret  original  Vis  serget  for  at  bilægge  den  med 
Beviser;  da  man  aabnede  Sækken,  faldt  Embedsseglene  fra 
de  af  Panitza  besatte  serbiske  Toldsteder  og  Landsbyer  ud 
af  samme;  nu  kunde  man  ikke  betvivle  Sagens  Rigtighed, 
Panitzas  Brigade,  man  i  Begyndelsen  kun  lidet  havde 
ænset,  fik  pludselig  Betydning,  og  man  besluttede  ufortøvet 
og  med  største  Hast  at  sende  ham  Linjetropper  til  For- 
stærkning. 

Paa  bulgarisk  Side  stod  saaledes  alt  til  paa  det  bedste, 
og  man  nærede  kun  den  ene  Bekymring,  at  det  evropæiske 
Diplomati  skulde  lægge  sig  imellem;  men  for  Øjeblikket 
lod  dette  ikke  høre  fra  sig,  og  den  uventede  Sejr  begyndte 
at  gjøre  Indtryk  i  Evropa  og  at  vække  en  gunstig  Stem- 
ning for  Fyrsten  og  hans  Folk;  men  endnu  større  maatte 
Virkningen  være  i  selve  Bulgarien;  havde  Befolkningen 
allerede  forud  holdt  fast  ved  Foreningen  og  sin  Fyrste, 
syntes  det  nu  end  umuligere  at  ophæve  Foreningen  og  at 
fjærne  ham.  De  russiske  Partigængere  vovede  ikke  længere 
at  komme  for  Dagens  Lys,  heri  handlede  de  viselig,  og 
Indtrykket  af  Sejren  vakte  en  virkelig  bulgarisk  National- 
følelse, særlig  i  Officerskorpset.  Hidtil  havde  Religionen 
været  det  egentlige  Sammenknytningsbaand,  medens  Be- 
grebet »Fædreland«  laa  Qærnere  og  var  aldeles  ukjendt  paa 
Tyrkertiden;  men  Kanontordeiien  ved  Slivnitza  synes  for 
første  Gang  at  have  kaldt  denne  Følelse  til  Live  hos  det 
hele  bulgariske  Folk,  baade  Bulgarere  og  Tyrker.  Forso- 
ningen mellem  Kristendommen  og  Islam,  eller  rettere  Fø- 
lelsen af  Muhamedanernes  Ligeberettigelse  havde  gjort  et 
rask  Skridt  fremad,  Tyrkere  og  Bulgarere  kæmpede  trolig 
Side  om  Side,  og  blot  det  manglende  Kors  paa  Tyrkernes 
Kaipak  viste,    at   her  stode  jævnsides  med  hverandre  Re- 

præsentanter  for  tvende  Racer,  der  endnu  for  nogle  Aar 
siden  havde  bekæmpet  hinanden  paa  det  grusomste.  De 
Muhamedanere,  som  herte  til  den  bulgariske  Linjehær,  vare 
ganske  vist  i  stor  Minoritet  over  for  Bulgarerne;  men  i 
Eegimenterne  Preslav,  Plevna  og  Varna  vare  de  dog  repræ- 
senterede med  10—15  Procent;  efter  samtlige  Officerers 
Udsagn  sloges  disse  muhamedanske  Soldater  ganske  for- 
trinlig, stode  i  ingen  Henseender  tilbage  for  deres  bulgariske 
Kammerater,  ja  foregik  dem  hyppig  med  et  godt  Exempel; 
de  havde  heller  ingen  Anledning  til  at  beklage  sig  over 
manglende  Anerkjendelse  fra  deres  foresattes  eller  Kamme- 
raters Side.  Det  sidste  behøver  en  kort  Forklaring.  Den 
bulgariske  Hær  har  fra  den  russiske  overtaget  den  Skik,  at 
Udmærkelsestegnene  for  krigersk  Daad  ikke  tildeles  de 
enkelte  Mænd ,  men  Regimentet,  som  atter  fordeler  dem 
kompagnivis;  men  i  Kompagnierne  vælger  Mandskabet  selv 
dem  blandt  Kammeraterne,  som  skulle  hædres.  Da  nu 
de  første  Tapperhedskors  uddeltes,  indtraf  det  mærkelige 
Tilfælde,  at  Muhamedanerne  trods  deres  forsvindende  Mino- 
ritet dog  i  nogle  Regimenter  fik  næsten  lige  saa  mange 
Kors  som  de  kristne,  og  det  ved  deres  Kammeraters  Valg; 
endogsaa  det  første  uddelte  Tapperhedskors  af  første  Klasse 
smykkede  en  Muhamedaners  Bryst.  Denne  frejdige  Aner- 
kjendelse af  Tyrkernes  Fortjenester,  denne  Kammeratskabs- 
Aand  varsler  forhaabentlig  godt  om  fremtidig  Taalsomhed 
ogsaa  i  det  borgerlige  Liv. 

Ulig  Tyrkerne  udrettede  Grækerne  intet  til  Landets 
Forsvar,  og  Sejren  fremkaldte  højst  et  smerteligt  Indtryk 
hos  dem.  Uden  Energi  til  at  bekæmpe  den  bulgariske  Be- 
vægelse afventede  de  blot,  at  andre  skulde  rage  Kastanierne 
af  Ilden  for  dem  og  saaledes  spare  det  heltemodige  græske 
Folk  for  den  Umage  virkelig  at  lægge  dette  Heltemod  for 
Dagen  —  og  de  vente  endnu  herpaa. 

VI. 

Fra  Slivnitza  til  Zaribrod  og  Pirot.  —  Et  diplo- 
matisk  Mellemspil.    —    Højderne    ved  Dragomaii 
stormes.  —  Serbiske  Parlameutærer.  —  Den 
serbiske  Grænse  overskrides.  —  Et  uudfert 
Rytterangreb.  —  Kastellet  i  Pirot  sprænges.  — 
Slaget  ved  Pirot.  —  Den  serbiske  Hær  oprives.  — 
Uhyggelige  Scener. 

Den  22de  November  Kl.  772  stod  en  østrumelisk 
Brigade  paa  otte  Batailloner,  nemlig  de  tvende  Regimenter 
Tirnovo  og  Primorski,  formeret  til  Angreb  paa  Dragoman- 
passet.  Oberstløjtenant  Nikolajev  havde  faaet  Befaling  til 
at  tage  Serbernes  Stilling  i  Fronten,  medens  Ritmester 
Benderev  samtidig  skulde  angribe  Højderne  nordost  for  Dra- 
goman og  se,  om  muligt,  ved  en  Flankemarche  at  komme 
Serberne  i  Ryggen  og  spærre  dem  Tilbagetoget  gjennem 
Passet.  Gutschev  med  Hovedstyrken  blev  foreløbig  staaende 
i  Slivnitza. 

Bulgarernes  Fremrykning  gik  i  Begyndelsen  meget 
langsomt  for  sig;  thi  man  var  ikke  sikker  paa,  om  Serberne 
virkelig  havde  rømmet  det  hele  foran  liggende  Terræn,  og 
Rytteriets  Rekognoscering  gik  yderst  langsomt  og  ubehjælp- 
somt for  sig;  thi  denne  Del  af  Felttjenesten  havde  de  rus- 
siske Læremestre  kun  indøvet  meget  mangelfuldt.  Endelig 
fik  man  dog  slaaet  fast,  at  Serberne  kun  havde  besat  selve 
Dragomanpasset  og  Højderne  øst  og  vest  for  samme;  deres 
Stilling  var  utvivlsom  meget  stærk,  men  den  Omstændighed, 
at  de  allerede  havde  opgivet  mange,  ret  gode  Stillinger  i 
det  foran  liggende  Terræn  og  nu  indskrænkede  sig  til  at 
hævde  selve  Passet,  syntes  at  godtgjere,  at  den  tilsigtede 
Modstand  blot  skulde  dække  Hovedhærens  Tilbagetog. 

Først  heniniod  Middag  kunde  det  bulgariske  Angreb 
tage  sin  Begyndelse,  og  under  Dækning  af  Artilleri  ryk- 
kede  Tropperne    frem    mod   Stillingerne    syd    for    Passet. 

Fyrst  Alexander  og  hans  Stab  fulgte  den  fremadgaaende 
Bevægelse,  havde  lige  indtaget  en  tarvelig  Frokost  i  Læ  af 
de  forreste  Højder  og  tænkte  allerede  paa  Opbrud,  da  en 
Ordonnans  kom  ridende  og  overrakte  Fyrsten  en  Pakke 
Depecher.  Det  var  en  ret  behagelig  Overraskelse!  At 
Serberne  stode  næsten  foran  Sofias  Porte,  havde  hverken 
rørt  Magterne  eller  den  høje  Port;  men  nu,  da  Bulgarerne 
havde  sejret,  rykkede  begge  Parter  frem  med  det  diploma- 
tiske Skyts;  Fyrsten  skulde  slutte  en  Vaabenhvile,  og  Porten 
vilde  sende  en  overordentlig  Kommissær  til  Filippopel,  som 
skulde  overtage  Regeringen  i  Østrumelien,  med  andre  Ord, 
over  for  Serberne  vilde  man  berøve  Bulgarerne  den  mili- 
tære Fordel  og  i  Filippopel  den  politiske  Fordel,  de  havde 
tilkæmpet  sig  ved  det  tre  Dages  Slag;  men  saa  let  skulde 
det  dog  ikke  gaa,  og  ligesom  Serberne  havde  forregnet  sig 
ved  Bedømmelsen  af  Fyrstens  militære  Begavelse,  saaledes 
undervurderede  Magterne  nu  hans  Statsmands-  og  politiske 
Evner*).  Midt  under  Fægtningen,  medens  Granaterne  sprang 
i  en  halv  Fjerdingvejs  Afstand,  og  Geværsalverne  knaldede 
til  højre  og  venstre,  forvandledes  Feltherren  til  Statsmand 
og  hans  militære  Stab  til  et  diplomatisk  Kancelli.  Billedet 
var  virkelig  højst  mærkværdigt:  Fyrsten  sad  paa  en  Høstak, 
og  rundt  omkring  ham  laa  hans  Officerer  og  nedskreve  efter 
hans  Anvisning  diplomatiske  Noter.  Den  ene  forsikede  Stor- 
vesiren, at  Fyrsten  »i  Følge  den  militære  Æres  Bud  og 
paa  Grund  af  sine  hellige  Pligter  mod  de  faldne  hverken 
kunde  foreslaa  eller  modtage  en  Vaabenhvile,  saa  længe 
Bulgarien  ikke  var  fuldstændig  rømmet  af  de  serbiske 
Tropper,    og   at   han    først  kunde  give  sit  Minde  til  Fred, 


*)  Den  tyrkiske  Mægling  var  en  Følge  af  en  Depeche,  Kong 
Milan  havde  rettet  til  Porten,  hvori  han  erklærede  at  have 
opnaaet  sit  Maal,  da  Bulgarien  allerede  havde  kaldet  sine 
Tropper  bort  fra  Østrumelien,  og  at  han  følgelig  var  beredt 
til   at  indgaa  en  Vaabenhvile   med  Bulgarien  —  sikkerlig  en 


højst  naiv  Vending 

naar  han  stod  paa  fjendtlig  Grund.«  En  anden  kopierede 
en  Kundskrivelse  til  Magterne,  som  Fyrsten  selv  havde 
konciperet,  og  hvori  han  tilbageviste  ethvert  Ansvar,  saa- 
fremt  Porten  nu  sendte  en  Kommissær  til  Filippopel;  denne 
Foranstaltning  kunde  medføre  de  frygteligste  Følger,  og 
derfor  anmodede  Fyrsten  om,  at  den  maatte  opsættes  og 
enhver  Kegulering  af  de  estrumeliske  Forhold  i  det  hele 
taget  udsættes,  til  der  var  sluttet  Fred  mellem  Bulgarien 
og  Serbien.  En  tredje  nedskrev  Instruktioner  for  Udenrigs- 
ministeriet i  Sofia;  der  udvikledes  heri,  at  Fyrsten  var  beredt 
til  at  gjøre  alt  for  at  lette  Fredslutningen,  og  at  han  der- 
for ikke  forlangte  nogen  Landeafstaaelse  af  Serbien,  men 
vilde  lade  sig  nøje  med  en  Krigserstatning  af  30  Millioner 
Francs;  Udenrigsministeren  fik  Anvisning  til  at  udtale  sig 
i  denne  Retning  over  for  Magternes  Repræsentanter  i  Sofia. 
Alle  disse  Depecher  bleve  nedskrevne  med  Blyant  paa  ud- 
revne Blade  af  Notebøger  og  øjeblikkelig  expederede  til  Felt- 
telegrafen i  Slivnitza.  Disse,  i  al  Hast  nedskrevne  Depecher 
synes  at  have  talt  et  overbevisende  Sprog;  thi  Porten  gav 
Afkald  paa  sin  Kommissær,  Magterne  undlode  at  trænge 
paa  en  Besættelse  af  Østrumelien,  og  midt  under  Krigen 
og  Krudtdampen  havde  Pennen  dog  undtagelsesvis  udrettet 
en  god  Gjerning,  afvendt  en  truende  Fare.  Da  Depecherne 
vare  afsendte,  havde  alle,  mærkelig  nok,  en  fast  Tillid  til 
deres  Virkning,  det  improviserede  diplomatiske  Kancelli  steg 
til  Hest  og  forvandledes  atter  til  en  militær  Stab;  man 
tænkte  næppe  mere  paa  Noterne  og  betragtede  den  hele 
Sag  som  afgjort  i  en  for  Bulgarien  gunstig  Retning. 

Efter  dette  diplomatiske  Mellemspil  rettedes  hele  Op- 
mærksomheden paa  den  fortsatte  Kamp,  der  nu  var  i  Gang 
over  hele  Linjen.  Den  bulgariske  venstre  Pløj  havde 
imidlertid  gjort  store  Fremskridt,  hvad  man  kunde  skjønnø 
ikke  blot  af  Skyttelinjernes  Fremrykning,  men  ogsaa  af  den 
Omstændighed,  at  det  serbiske  Artilleri  havde  indstillet  sin 
Ild  og  rømmede  den  store  Redoute,    som  var  opkastet  paa 

et  højt  Bjærg  ved  den  yderste  hejre  Fløj,  og  som  beherskede 
hele  det  foran  liggende  Terræn.  Denne  forsagte  Tilbage- 
vigning  hænger  sammen  med  en  Ejendommelighed  ved  den 
serbiske  Artilleritaktik,  der  vel  atter  kan  feres  tilbage  til 
den  Opfattelse,  at  en  Kanon  ikke  er  en  simpel  Krigsmaskine, 
men  ligesom  Fanen  en  Art  Felttegn,  hvis  Tab  er  beskæm- 
mende og  under  alle  Omstændigheder  maa  undgaas.  Det 
kan  nu  være  en  meget  smuk  Grundsætning,  men  dens 
Gjennem førelse  medførte  ofte,  at  Skytset  blev  trukket  til- 
bage, naar  det  havde  kunnet  udfolde  største  Virkning. 
Hver  Gang  det  bulgariske  Fodfolk  kom  inden  for  de  serbiske 
Kanoners  egentlige  Rækkevidde,  kjørte  disse  bort  med 
største  Hast,  saa  at  Bulgarerne  ganske  vist  ikke  kunde 
gjøre  et  eneste  Stykke  Skyts  til  Bytte,  men  til  Gjengjæld 
ogsaa  lede  ganske  ubetydelige  Tab  ved  Artilleriilden.  Under 
denne  sidste  Afdeling  af  Kampen  fik  det  bulgariske  Fodfolk 
ogsaa  nu  kun  at  gjøre  med  Serbernes  Fodfolk,  som  tilmed 
blev  stærkt  medtaget  af  det  bulgariske  Skyts.  Serberne,  der 
allerede  vare  stærkt  rystede,  bleve  nu  forladte  af  deres  eget 
Artilleri  og  mægtede  ikke  at  modstaa  Bulgarernes  Angreb: 
et  Stormløb,  Stillingen  var  tagen  og  Serberne  kastede  til- 
bage mod  Passet,  hvis  egentlige  Indgang  de  dog  vedblivende 
holdt  besat. 

Henimod  Kl.  4  besluttede  Fyrsten  at  gaa  frem  til  det 
sædvanlige  Bajonetangreb;  med  Musikken  i  Spidsen,  der 
spillede  op  til  »Dschumi  Maritza«,  kastede  Regimentet  Tir- 
novo  sig  mod  den  nærmeste  Højde,  der  blev  tagen  i  kortest 
mulige  Tid,  da  Serberne  slet  ikke  lode  det  komme  til  nogen 
Nærkamp.  Dristig  gik  Regimentet  løs  paa  den  næste 
Højde,  som  ligeledes  blev  stormet,  hvorpaa  det  frembrydende 
Mørke  gjorde  en  Eude  paa  Kampen.  Bulgarerne  havde  i 
hele  Træfningen  næppe  tabt  100  Mand,  hvoraf  7  kom  paa 
den  tapre  Musikbande.  At  saa  stejle  og  derhos  forskansede 
Bjærge  kunde  stormes,  beviste,  at  den  serbiske  Hærs  Kraft 
allerede  var  brudt;    men    ogsaa   Benderevs    pludselige  Ind- 

gliben  i  Kampen  gjorde  sit.  Han  var  brudt  op  med  en 
Bataillon  og  et  Halvbatteri  for  at  udføre  sin  omgaaende 
Bevægelse,  men  maatte  snart  overtyde  sig  om  Umulig- 
beden af  at  bryde  frem  til  Midten  af  Passet  og  afskære 
Serberne  Tilbagevejen;  flere  Tropper  havde  han  imidlertid 
ikke  kunnet  medtage  paa  Grund  af  de  ufremkommelige 
Bjærge.  Da  Benderev  bemærkede,  at  Fægtningen  var  i 
stærkeste  Gang  paa  hejre  Flanke  ved  Dragoman,  besluttede 
han  at  anvende  sin  Deling  til  at  true  denne  Side  af  Ser- 
bernes Stilling,  og  snart  spillede  hans  Granater  i  deres 
Flanke,  eller  rettere  i  Ryggen  paa  dem,  medens  han  for- 
merede sin  Bataillon  i  et  eneste  Geled,  saa  at  de  fire, 
meget  stærke  Kompagnier  toge  sig  ud  som  Batailloner. 
Serberne,  der  allerede  vare  stærkt  trængte  i  Fronten  og 
her  havde  at  gjøre  med  en  frygtelig  Artilleriild,  kunde 
ikke  tænke  paa  at  holde  Stillingen  længere,  da  tilsyne- 
ladende saa  stærke  Masser  dukkede  op  i  Ryggen  paa  dem; 
de  trak  sig  derfor  i  største  Hast  tilbage  til  Indgangen  af 
Passet,  og  Bulgarerne  vare  Herrer  over  denne. 

Næste  Morgen  tidlig  tog  Kampen  atter  sin  Begyndelse. 
Faktisk  havde  Serberne  rømmet  Passet ;  men  det  syntes  dog 
ikke  raadeligt  strax  at  forcere  dette,  da  Fjenden  muligvis 
kunde  have  lagt  et  Baghold.  Fyrst  Alexander  havde  fore- 
løbig taget  Kvarter  i  en  Hytte  tæt  uden  for  Passets  Ind- 
gang; Bønderne  vilde  vide,  at  Kong  Milan  Dagen  forud 
havde  opholdt  sig  i  selv  samme  Hytte,  og  tilføjede,  at  han 
havde  iagttaget  Slaget  fra  Højderne.  Nogle  fangne  Serbere 
paastode  det  samme,  medens  andre  ikke  vilde  indrømme 
Fortællingens  Rigtighed,  og  det  var  ikke  muligt  at  konsta- 
tere Sandheden.  Hvis  Kong  Milan  virkelig  er  naaet  her  hen, 
er  han  i  hvert  Fald  ikke  kommen  videre,  og  navnlig  har 
han  ikke  set  noget  af  Kampene  ved  Slivnitza.  Den  Dag  i 
Dag  véd  man  i  øvrigt  saa  godt  som  intet  om,  hvad  der 
er  gaaet  for  sig  i  den  serbiske  Hær,  da  Serberne  afviste 
alle  Avisreferenter,    maaske   i  rigtig  Erkj endelse  af,    at  der 

paa  serbisk  Side  vilde  forefalde  Ting,  som  ikke  kunde  taale 
en  upartisk  Fremstilling;  hvad  Serberne  dernæst  selv  have 
fremstillet  i  deres  officielle  Telegrammer,  afgiver  et  saa 
upaalideligt  Materiale,  at  der  ikke  lader  sig  stille  noget  op 
med  dette. 

Henimod  Kl.  12  indløb  den  Melding:  »Passet  er  fuld- 
stændig rømmet,  Serberne  gaa  tilbage  til  Zaribrod.«  Det 
er  uforstaaeligt,  at  Passet  saaledes  blev  givet  til  Pris  uden 
Modstand.  Selv  om  Hæren  i  sin  Helhed  ikke  længere 
mægtede  at  rejse  nogen  sejrrig  Modstand,  maatte  man  dog 
have  kunnet  opdrive  nogle  Batailloner  under  dristige  og 
bestemte  Officerer,  som  havde  kunnet  gjøre  Bulgarerne  det 
surt  nok  at  forcere  Passet;  thi  dette  er  mere  end  en  Mil 
langt,  snævert  og  smalt,  og  paa  begge  Sider  rage  stejle 
Klippevægge  til  Vejrs,  saa  at  man  ikke  kan  tænke  paa  at 
vige  ud  til  Siderne;  mangen  Gang  beherskes  Vejen  derhos 
i  en  halv  Fjerdingvejs  Længde  af  en  Klippe,  der  springer 
frem  lig  et  Bul  værk,  som  Vejen  nu  maa  bugte  sig  omkring. 
Nogle  Kompagnier  maatte  her  timevis  have  kunnet  opholde 
hele  den  bulgariske  Hær ;  men  intet  sligt  Forsøg  blev  gjort, 
og  lige  saa  lidt  faldt  det  Serberne  ind  at  opholde  Fjendens 
Fremrykning  ved  at  afbryde  Broerne  eller  ødelægge  Vejen; 
ogsaa  Telegrafen  var  overalt  i  god  Behold;  blot  ved  Drago- 
man havde  man  oprevet  nogle  Stænger,  men  ladet  Traaden 
ligge  paa  Jorden. 

Dragoman-Passet  aabner  sig  ud  mod  en  lille  Slette, 
der  gjennemstrømmes  af  Moravas  Biflod  Nisava;  her  ligger 
Grænsebyen  Zaribrod,  hvor  de  sidste  Kampe  skulde  leveres 
paa  bulgarisk  Grund.  Stejle  Højder  omslutte  amfitheatralsk 
den  smalle  Slette  mellem  Byen  og  Udgangen  af  Passet,  og 
de  beherske  saaledes  ikke  blot  fuldstændig  Adgangen  til 
Zaribrod,  men  ogsaa  den  største  Del  af  Sletten,  som  de 
bulgariske  Tropper  nødvendigvis  maatte  marchere  over. 
Dog  hvem  Gud  giver  et  Embede,  giver  han  ikke  altid 
Forstanden,    og  saaledes  hændtes  det,    at  Serberne  hverken 

barrikaderede  Vejen   til  Zaribrod   eller   passede   paa,    hvad 
der  gik  for  sig  nede  paa  Sletten,   men  nejedes  med  at  for- 
svare sig  mod   de  bulgariske  Tropper,    som  stormede  Høj- 
derne.   Nede  paa  Sletten   stod  et  helt  bulgarisk  Regiment 
opstillet  i  Reserve,    og  deres  tætte  Masser  afgave   en  for- 
træffelig   Skive;    men    de    betænktes   ikke    med    en    eneste 
Granat,    fordi  Serberne    af  Frygt  for  at  miste  en  af  deres 
gamle  Kanoner  atter  havde  trukket  disse  tilbage  i  en  uri- 
melig   Afstand.      Kl.    4    besteg    det    bulgariske   Regiment 
Varna  Højderne  paa  Byens  højre  Side,  mødtes  med  Serberne 
paa  Bjærgryggen,  og  efter  en  Times  Forløb  vare  alle  Høj- 
derne tagne  og  Serberne  indskrænkede  til  at  holde  det  meget 
stejle    Bjærg  Pregleditste,    ved    hvis    Fod    Zaribrod   ligger; 
den  hele  Fægtning  kostede  Bulgarerne  blot  henved  70  Mand^ 
men  de  gjorde  omtrent  60  Fanger.     Vejen  til  Zaribrod   be- 
strøges vel  endnu  af  de  serbiske  Geværkugler*);  men  dette 
var  dog  ikke  til  Hinder  for,  at  Fyrst  Alexander  som  første 
Mand  red  ind  i  Byen  ved  Siden  af  Løjtenaut  Slavejkov,  der 
for  ni  Dage  siden  med  sin  Eskadron  havde  holdt  Byen  mod 
den  tyvedobbelte   Overmagt   og   saaledes   nok   fortjente    at 
være  den  første  ved  Indtoget.      Fyrsten  tog  sit  Kvarter    i 
det  samme  Hus,  Kong  Milan  havde   beboet  sidste  Nat,   til 
han  Kl.  1  om  Morgenen  allarmeredes  og  flygtede  til  Pirot; 
Milans   i  al  Hast   tilbageladte   Levnedsmidler  (Æg  og  01), 
hans  Kort  og  Papirer   lagde   F3Tst  Alexander  Beslag   paa; 
blandt  Tegningerne    fandtes    ogsaa   et  Par   nydelig   udførte 
Æselører,   men   Hovedet  —  mon  ikke  et  Mandshoved?  — , 
som  skulde  været  smykket  med  denne  Prydelse,  manglede. 
I   dette   Hus    havde   Kongen    haft   Kvarter    i   fem    Dage, 
Alexander  dvælede  her  i  tvende,    og   først  senere  kom  man 


*)  Kugleregnen  var  dog  ikke  synderlig  farlig;  thi  ikke  en 
Mand  af  Eskadronen  saaredes,  skjønt  den  maatte  afgive  Skive 
for  tre  serbiske  Kompagnier,  der  tilsammen  affyrede  femten 
Salver. 

efter,  at  de  to  Hovedkvarterer  i  hele  denne  Tid,  dem  selv 
uafvidende,  havde  sovet  paa  Dynamit;  Huset  tilhørte  nemlig 
en  Entreprenør,  der  ledede  Bygningen  af  Jærnbanen  ved 
Zaribrod,  og  i  sin  Huskjælder  gjemte  et  ret  betydeligt  For- 
raad  af  dette  farlige  Sprængstof 

Nu,  da  den  bulgariske  Avantgarde  stod  lige  ved  Ser- 
biens Grænse  og  beredt  til  at  trænge  ind  paa  det  fjendtlige 
Oraraade,  maatte  Hovedkvarteret  træife  Anstalter  til  at 
proviantere  hele  Hæren  og  koncentrere  den  omkring  Zari- 
brod, og  dette  medførte  et  to  Dages  Ophold  i  Staden;  men 
Opholdet  her  var  just  ikke  behageligt,  da  Zaribrod  fuld- 
stændig beherskedes  af  den  fjendtlige  Stilling,  og  de  ser- 
biske Kugler  af  og  til  forvildede  sig  helt  ind  i  Byen,  saa 
de  bulgariske  Regimenter  henimod  Middag  fik  Befaling  til 
at  tage  Bjærget  Pregleditste;  allerede  tidligere  paa  Dagen 
havde  man  arbejdet  paa  at  opkaste  Batterier  paa  de  om- 
liggende Bjærge,  men  var  ikke  bleven  færdig  hermed  paa 
Grund  af  de  overordentlige  Terrænvanskeligheder. 

Pregleditste -Bjærget,  hvis  Fod  beskj'-Ues  af  Nisava, 
hæver  sig  vest  for  Zaribrod;  det  er  meget  stejlt  og  deler 
sig  i  tvende  Tinder,  af  hvilke  den  sydlige,  mere  lave  blev 
holdt  besat  af  en  bulgarisk  Bataillon,  der  søgte  Dækning 
bag  en  naturlig  Stenvold;  en  Sænkning  skiller  denne  Tinde 
fra  den  mere  nordlige,  den  egentlige  Bjærgtop,  som  hæver 
sig  mindre  stejlt  og  delvis  er  bevoxet  med  Skov.  Paa 
denne  højere  Top  stode  tre  serbiske  Batailloner  af  tolvte 
Regiment;  det  fjerde  stod  lidt  længere  tilbage  som  Reserve. 
Ved  Skovbrynet,  paa  den  gjennem  Skoven  førende  Vej  og 
paa  selve  Bjærgtoppen  havde  Serberne  anlagt  Skyttegrave, 
hele  Stillingen  kunde  næsten  kaldes  stormfri,  og  Anlæggelsen 
af  et  Batteri  maatte  endog  have  kunnet  gjore  det  umuligt 
for  Bulgarerne  at  holde  Zaribrod;  men  ogsaa  nu  bleve 
Serberne  førte  saa  elendig,  at  Bulgarerne  sluttelig  trods 
alle  begaaede  Fejl  maatte  beholde  Valpladsen. 

15* 

Kampen  begyndte  omtrent  Kl.  4  om  Eftermiddagen,  med 
at  den  ene  Bataillon  »Varna«  gik  fra  den  sydlige  Tinde 
løs  paa  den  serbiske  Stilling  og  affyrede  en  fuld  Salve,  der 
fra  serbisk  Side  bevaredes  med  flere,  som  snart  gik  over  til 
en  uordnet,  hurtig  Ild.  Ogsaa  Kanontordenen  blandede  sig 
i  denne;  thi  et  bulgarisk  Batteri,  som  var  kjert  op  til 
højre  for  Kløften,  affyrede  i  Pavser  2S  Skud  mod  Serberne, 
som  vedbleve  at  vedligeholde  en  sand  djævelsk  Ild.  Den 
næste  Dag  kunde  vor  Hjemmelsmand  ved  de  fleste  Skytte- 
huller finde  100 — 150  tomme  Patronhylstre;  man  kan  alt- 
saa  antage,  at  de  3000  Serbere  i  det  mindste  have  bort- 
skudt deres  250,000  Patroner,  og  til  denne  kolossale  Ødselhed 
med  Ammunition  svarede  et  bulgarisk  Tab  af  —  58  Mand, 
hvoraf  de  sex  endda  faldt  som  Ofre  for  deres  Artilleri. 
Havde  der  i  Steden  for  de  3000  Serbere  staaet  300  Tyrkere 
af  Heltene  ved  Plevna,  vilde  der  ikke  være  blevet  én  Mand 
tilbage  af  de  3—4000  stormende  Bulgarere.  Nu  er  det 
næsten  utroligt,  hvor  slet  Serberne  skøde;  i  modsat  Fald 
havde  det  vel  heller  ikke  været  muligt,  at  de  serbiske  Kugler 
i  Steden  for  at  ramme  Sky ttekj  æden  kunde  falde  i  Zaribrod, 
der  ligger  i  IV2  Fjerdingvejs  Afstand,  og  her  saare  og 
dræbe  adskillige  Personer. 

Denne,  saa  uskadelige  Ild  gjorde  det  forstaaeligt,  at 
Bulgarerne  trængte  dristig  frem  og  snart  havde  drevet  Ser- 
berne tilbage  til  den  øverste  Tinde,  men  her  greb  den  fjerde 
Bataillon  ind  i  Kampen;  gjenuem  Kugleregnen  kunde  man 
tydelig  se  dens  Kommandant  sprænge  omkring  og  opflamme 
sine  Folk;  Serberne  grebe  Offensiven,  og  efter  et  Kvarters 
Forløb  havde  de  vundet  deres  Terræn  tilbage.  I  dette 
kritiske  Øjeblik  hørtes  imidlertid  et  højt  »Ura«  fra  den 
modsatte  Side  af  Bjærget,  og  Musiken  spillede  op  til 
»Dschumi  Maritza« ;  flere  bulgariske  Batailloner  vare  komne 
Serberne  i  Ryggen  og  stormede  her  frem  med  Bajonetten, 
og  Serberne  kom  nu  i  Forvirring  og  trak  sig  fægtende  til- 
bage til  den  øverste  Tinde,  hvor  fra  de  staaende  vedlige- 

holdt  en  afsindig  Hurtigild;  men  ogsaa  nu  fløj  næsten  alle 
Kuglerne  hen  over  Hovederne  paa  Bulgarerne,  og  da  de 
stormende  Skarer  vare  komne  Toppen  meget  nær,  sank  Ser- 
bernes Mod,  de  styrtede  ned  ad  Pregleditstes  vestlige  Skrænt, 
satte  over  Nisava  og  forenede  sig  med  deres  Brødre,  som 
stode  paa  Vejen  til  Pirot.  Under  denne  sidste  Episode  af 
Kampen  var  det  nær  lykkedes  Bulgarerne  at  tage  en  serbisk 
Fane;  allerede  var  den  vristet  fra  den  faldne  Fanebærer,  da 
den  serbiske  Kaptejn  Katanitsh  styrtede  ind  i  Nærkampen, 
med  sin  Revolver  skød  fire  Bulgarere  ned  og  bemægtigede 
sig  Fanen;  i  samme  Øjeblik  sank  han  vel  til  Jorden,  blø- 
dende af  flere  haarde  Saar,  men  sin  Fane  havde  han  faaet 
kastet  tilbage  ned  ad  Skrænten,  hvor  den  blev  greben  af  en 
serbisk  Soldat  og  reddet.  Katanitshs  Heltemod  hindrede 
ikke  Bulgarerne  i  at  bibringe  ham  flere  andre,  svære  Saar, 
uden  at  det  faldt  de  bulgariske  Officerer  ind  at  straff'e  denne 
Nedrighed. 

Medens  det  hele  denne  Dag  havde  været  mørkt,  regn- 
fuldt Vejrligt,  bragte  den  næste  Morgen  klart  Solskin.  Den 
nye  Overgeneral,  Oberstløj tenant  Nikolajev,  fik  i  Zaribrod 
Besøg  af  to  serbiske  Parlamentærer,  der  overbragte  et  Brev 
fra  den  øverstbefalende  over  »de  forenede  Schumadja-,  Drina-, 
Donau-  og  Moravadivisioner«  med  Anmodning  om  Vaaben- 
hvile,  da  Kong  Milan  »af  Agtelse  for  Magternes  Vilje« 
vilde  give  Afkald  paa  Krigens  Fortsættelse  og  slutte  Fred. 
Skade  blot,  at  denne  fredelige  Stemning  ikke  var  indtraadt 
fjorten  Dage  tidligere,  og  at  han  først  begyndte  at  ænse 
»Magternes  Vilje«,  da  hans  Hær  var  bukket  under  for  den 
bulgariske.  Nu  var  Sagens  Sammenhæng  alt  for  tydelig: 
den  serbiske  Hær  mægtede  ikke  mere  at  yde  Modstand,  og 
derfor  søgte  Kong  Milan  nu  ad  diplomatisk  Vej  at  hindre 
Bulgarernes  Indmarche  paa  serbisk  Omraade.  Havde  Bul- 
garien modtaget  hans  Tilbud  og  givet  ham  Tid  til  at 
organisere  og  forstærke  hans  Hær  ved  Grænsen,  vilde  den 
fredelige  Stemning  og  Agtelse  for  Magterne   vistnok   snart 

atter  være  fordampet;  men  nu  lød  Svaret  afslaaende,  og 
Oberstløjtenant  Nikolajev  underrettede  den  »øverstbefalende 
over  de  forenede  Schumadja-,  Drina-,  Donau-  og  Morava- 
divisioner«  om,  at  Fyrst  Alexander  ikke  havde  givet  ham 
nogen  Befaling  til  at  standse  Fjendtlighederne,  og  at  disse 
følgelig  maatte  have  deres  Gang;  men  da  den  serbiske 
Overgeneral  havde  tillagt  sig  en  saa  lang  og  skjøn  Titel, 
vilde  Bulgarerne  heller  ikke  i  denne  Henseende  staa  tilbage, 
og  Nikolajev  undertegnede  sig  følgelig  som  »Lieutenant- 
Colonel  et  Commandant  en  chef  des  armées  bulgare  et  rou- 
méliote  réuniees«,  en  Titel,  der  var  endnu  længere  og  der- 
hos mere  betydningsfuld  end  den  serbiske.  Næppe  var  dette 
Brev  besørget,  før  der  indfandt  sig  en  ny  Parlamentær  i 
en  serbisk  Oberstløjtenants  Skikkelse,  og  han  blev  ligeledes 
ført  for  Nikolajev.  Det  fremgik  af  Forhandlingerne,  at 
Serberne  virkelig  tiltroede  Bulgarerne  den  Dumhed  at  mod- 
tage Vaabenhvile;  thi  Serberen  overbragte  ikke  nye  Tilbud, 
men  havde  simpelthen  det  Hverv  i  Fællesskab  med  Bulga- 
rerne at  fastslaa  Demarkationslinien,  og  han  var  derfor 
højlig  forbavset,  da  Nikolajev  meddelte  ham,  at  der  ikke 
kunde  være  Tale  om  nogen  Vaabenstilstand,  trak  paa  Skul- 
deren og  anbefalede  sig,  aabenbart  højst  pinlig  berørt. 
Havde  Bulgarerne  ikke  allerede  tidligere  fattet  den  Beslut- 
ning at  passere  Grænsen  den  26de,  vilde  det  nu  være  sket; 
thi  alt  hvad  man  vidste  om  den  serbiske  Hærs  Opløsning, 
styrkedes  yderligere  ved  dette  Tilbud  om  Vaabenhvile. 

Den  26de  November  Kl.  8  stod  den  bulgariske  Hær  i 
følgende  Stilling:  Hovedkolonnen  under  Nikolajev  ved  Zari- 
brod  med  Avantgarden  ved  den  sprængte  Nisavabro;  en  højre 
Sidekolonne,  16  Batailloner  og  2  Batterier,  under  Major 
Outschev  i  Bjærgene  med  det  Hverv  at  marchere  løs  paa 
Pirot  ad  de  Bjærgveje,  som  førte  parallelt  med  Hovedvejen; 
en  venstre  Sidekolonne  under  Kaptejn  Popov,  som  ved  denne 
Tid  maatte  have  passeret  Grænsen  ved  Trn  og  fik  det 
JHverv  alt  efter  Omstændighederne  at  trække  sig  hen  imod 

Hovedhæren  i  Retning  ad  Pirot  og  at  støtte  deres  højre 
Fløj.  Lige  over  for  Bulgarerne  stode  de  4  serbiske  Divi- 
sioner, og  derhos  gik  Rygtet,  at  Delinger  af  General  Le- 
schjanins  Timokdivision  vare  under  Fremrykning  fra  Vidin 
for  at  støtte  Hovedhæren.  Den  bulgariske  Hovedhær  under 
Nikolajev  var  vel  omtrent  30,000  Mand,  saa  at  Bulgarerne 
med  Gutschevs  16,000  Mand  og  Popovs  9000  i  alt  havde 
-omtrent  55,000  Mand  disponible  til  deres  Fremrykning 
mod  Pirot,  af  hvilke  dog  Popovs  9000  Mand  først  den 
anden  Dag  kom  i  Forbindelse  med  Hovedhæren,  medens 
Gutschevs  16,000  Mand  slet  ikke  kom  til  at  gribe  ind  i 
det  egentlige  Slag.  De  serbiske  Divisioner  talte  efter  de 
lidte  Tab  vel  36,000  Mand,  saa  at  de  omtrent  vare  lige  i 
Tal  med  de  bulgariske  Tropper,  og  derhos  havde  de  Fordelen 
af  Forsvaret,  en  Fordel,  som  rigtignok  fuldstændig  opvejedes 
ved  deres  Troppers  trykkede  Stemning. 

Om  endskjønt  Serberne  næsten  uden  Modstand  gik  til- 
bage for  den  bulgariske  Avantgarde,  rykkede  man  dog  i 
Begyndelsen  kun  langsomt  fremad,  da  det  bjærgfulde  Terræn 
først  maatte  behørig  udspejdes  og  de  bulgariske  Batterier 
hentes  ned  fra  deres  Stillinger  i  Bjærgene.  Det  tog  ogsaa 
Tid  at  slaa  en  ny  Bro  over  Nisava,  og  imidlertid  tog 
Fyrsten  og  hans  Stab  Stilling  syd  for  Floden  paa  en  lille, 
skovbevoxet  Høj,  hvor  fra  man  dog  ikke  havde  en  synderlig 
vid  Udsigt.  Saa  meget  var  klart,  at  Serberne  havde  op- 
givet at  afværge  Fremrykningen  i  deres  Land,  og  rettede 
man  Blikket  tilbage,  saae  man  et  langt,  bredt,  sort  Baand, 
som  trak  sig  fra  Nisavabroen  mod  Zaribrod  og  forsvandt  i 
denne  Stad;  det  var  Hovedkolonnens  første  Division.  Kl. 
11 V2  kom  der  Liv  i  denne  stivnede  Masse;  som  dreven  af 
«n  usynlig  Magt  skød  Baandet  sig  fremad  —  Fremmarchen 
begyndte.  For  at  være  den  første,  der  hilsede  sine  Tropper 
paa  serbisk  Grund,  galoperede  Fyrsten  forud  til  den  første 
serbiske  Landsby,  hvor  han  med  sin  Stab  stillede  sig  op 
foran    det   serbiske  Toldhus,   lige  over  for   de   serbiske   og 

bulgariske  Græiisepæle,  som  her  fredelig  vare  opplanted^ 
Side  om  Side.  Beboerne  bragte  Fyrsten  og  hans  Stab  Vin, 
man  klinkede  paa  Pirots  snarlige  Indtagelse,  og  imidlertid 
marcherede  Fodfolket  under  brusende  Hurraraab  og  til 
»Dschumi  Maritzas«  Toner  forbi  deres  Fyrste.  Hvo  skulde- 
have tænkt  dette  for  ti  Hage  siden;  den  Gang  syntes  alt 
tabt,  og  nu  stod  man  paa  Serbiens  Grund,  hvis  Tropper  ikke^ 
engang  syntes  at  have  Kraft  til  at  forsvare  deres  eget 
Land.  Sic  transit  gloria  raundi,  og  sjælden  mere  vel 
fortjent. 

Mærkeligt  nok  var  det  bulgariske  Rytteri  i  Bagtroppen, 
i  Steden  for  at  være  tildelt  Avantgarden,  hvor  det  blandt 
andet  kunde  have  gjort  Nytte  som  Spejderkorps;  men 
Rytteriet  var,  som  sagt,  den  bulgariske  Hærs  svageste 
Side,  og  saaledes  skulde  det  ogsaa  nu  forsømme  en  gunstig 
Lejlighed  til  at  vinde  Udmærkelse.  Man  nærmede  sig  Pirot; 
i  det  fjærne  laa  Staden  med  sine  i  Solskinnet  glinsende 
hvide  Kirker,  og  foran  bredte  sig  en  Slette,  jævn  som  en 
Exercerplads,  men  paa  højre  og  venstre  Side  indrammet  af 
Bjærgstrøg,  medens  Baggrunden  sluttedes  af  høje  Tinder, 
som  hæve  sig  stejlt  bag  Pirot.  Ude  paa  Sletten  holdt  det 
serbiske  Rytteri  i  ubevægelige,  lange,  sorte  Linjer,  Pladsen 
syntes  saa  gunstig,  som  tænkeligt  var,  for  en  Rytterfægt- 
ning, og  da  det  bulgariske  Rytteri  endelig  naaede  frem,  saae 
det  ogsaa  et  Øjeblik  ud  til  Kamp;  Serberne  kom  i  Be- 
vægelse, Rytterregimenterne  gik  over  fra  den  ene  Formation 
til  den  anden,  men  gjorde  sluttelig  dog  omkring  og  trak 
sig  tilbage  ad  Vejen  til  Pirot,  og  i  Steden  dukkede  smaa, 
blaahvide  Krudtskyer  op;  det  serbiske  Rytteri  havde  kun 
gjort  Plads  for  sit  Fodfolk,  som  strax  aabnede  deres  Ild 
paa  den  bulgariske  Rytterbrigade.  Dette  turde  imidlertid 
ikke  gjøre  noget  Angreb  paa  Fodfolket,  skjønt  dette  kun 
var  lidet  talrigt;  Hestene  vare  for  udmattede,  hed  det  sig, 
efter  den  hidsige  Fremrykning,  og  Rytteriet  foretrak  altsaa 
at  vige  Pladsen  for  Fodfolket,  som  nu  atter  tog  Teten  og 

fortsatte  sin  Fremrykning  saa  rolig  som  i  den  dybeste  Fred. 
Fyrstens  Omgivelser  smigrede  sig  allerede  med  det  Haab 
endnu  samme  Aften  at  kunne  rykke  ind  i  Pirot,  tage  Kvarter 
i  Kong  Milans  flus  og  sove  i  hans  Senge;  men  saa  let 
skulde  det  dog  ikke  gaa.  Uden  at  ane  det  var  man  kommen 
ind  under  de  serbiske  Batterier,  der  pludselig,  som  paa  et 
Signal,  fra  alle  Sider  aabnede  Ilden  mod  de  fremmarcherende 
Bulgarere  og  overøste  Fyrsten  og  hans  Stab  med  en  Hagl 
af  Granater,  i  en  Paranthes  bemærket,  den  eneste  Gang 
under  hele  Felttoget  Fyrsten  svævede  i  virkelig  Fare. 
Kanontordenen  var  forfærdelig;  den  bulgariske  Hær,  som 
stod  nede  paa  Sletten,  var  baade  i  Fronten  og  paa  begge 
Sider  indesluttet  af  Serberne,  som  havde  spækket  alle  Højder 
med  Artilleri  og  besat  dem  med  Blænkerkjæder.  Havde 
Serberne  opsat  deres  Angreb  endnu  en  Time,  vilde  den 
bulgariske  Hær  efter  Fyrstens  egen  Tilstaaelse  have  været 
fortabt;  thi  da  havde  den  allerede  staaet  saa  tæt  og  nær 
inde  under  Pirot,  at  dens  Tab  maatte  være  blevet  umaade- 
ligt,  og  Forvirringen  i  Nattens  Mørke  have  forvandlet  sig 
til  Panik.  Serberne  havde  da  kun  behøvet  at  gjøre  et 
kraftigt  Angreb,  især  fra  begge  Fløje,  og  vilde  saaledes 
have  kunnet  knuse  Fjenden  aldeles.  Nu  fik  Bulgarerne 
imidlertid  Tid  til  endnu  ved  Dagens  Lys  at  trække  deres 
Centrum  tilbage  og  at  drage  Fordel  af  deres  numeriske 
Overvægt  til  at  aabne  et  energisk  Angreb  paa  Fjendens 
højre  Fløj,  hvorved  Centrum  tik  Luft. 

Indtoget  i  Pirot  maatte  imidlertid  opgives  for  denne 
Dag,  og  Mørket  hvilede  snart  over  alle  Omgivelser;  men 
pludselig  straalede  hele  Egnen  i  Ildglans ;  et  uhyre  Ildneg 
hævede  sig  højt  mod  Himlen,  stod  nogle  Sekunder  ube- 
vægeligt og  sank  derpaa  sammen  i  sig  selv;  den  mørke  Nat 
hvilede  atter  over  Scenen,  medens  Tavsheden  brødes  af  et 
langt,  dumpt  Skrald.  Det  var  Kastellet  i  Pirot,  som  Ser- 
berne selv  med  letsindigt  Hastværk  sprængte  i  Luften,  da 
nogle   bulgariske  Kompagnier  ved  Aftentider  trængte  ind  i 

Staden.  Explosionen  havde  saaret  et  Par  Mand  af  Bul- 
garerne, medens  de  bortdragende  Serbere  formentes  at  have 
mistet  40  Mand  dede  eller  saarede,  en  Paastand,  der  dog 
rimeligvis  var  greben  ud  af  Luften,  da  man  senere  hverken 
saae  Lig  eller  Blodspor  ved  Kastellet. 

Tidlig  om  Morgenen  den  27de  begyndte  Slaget  ved 
Pirot  paa  ny.  Bulgarerne  maatte,  som  udviklet,  se  at 
skaffe  sig  Luft  ved  at  angribe  Serbernes  Flanker  og  rettede 
særlig  deres  Anstrængelser  mod  disses  hejre  Fløj,  men 
gjorde  her  snart  den  lige  saa  overraskende,  som  behagelige 
Opdagelse,  at  Højderne  paa  denne  Kant  allerede  vare  besatte 
af  bulgariske  Tropper.  Popov  var  nemlig  marcheret  efter 
Kanontordenen,  var  den  foregaaende  Aften  indtruffen  fra 
Trn  og  havde  med  sin  Division  allerede  i  Nattens  Løb 
fordrevet  Serberne  fra  de  dominerende  Højder.  Bulgarerne 
bleve  saaledes  ikke  blot  sparede  fra  den  første  Del  af  deres 
Dagsværk,  men  saae  tilmed  deres  Styrke  yderligere  forøget 
med  9000  Mand.  Ogsaa  selve  Pirot  var,  som  alt  antydet, 
allerede  den  foregaaende  Aften  bleven  besat  af  bulgariske 
Tropper,  men  disse  maatte  dog  atter  om  Morgenen  rømme 
Byen,  og  faktisk  var  denne  nu  i  længere  Tid  herreløs.  Paa 
overdreven,  fantastisk  Vis  har  man  fablet  om,  at  det  ved 
denne  Lejlighed  er  kommet  til  vilde  Gadekampe,  at  Bulgarer 
og  Serber  gjentagne  Gange  ere  komne  i  Haandgemæng  og 
have  kæmpet  med  frygtelig  Forbitrelse.  1  Virkeligheden 
gik  det  nu  langt  fra  saa  slemt  til.  Da  Bulgarerne  den 
foregaaende  Aften  besatte-  Pirot,  kom  det  næsten  slet  ikke 
til  nogen  Kamp,  og  da  de  den  27de  atter  bleve  fordrevne 
fra  Byen,  søgte  de  vel  at  holde  sig  saa  længe  som  muligt, 
men  paa  Grund  af  deres  ringe  Tal  turde  de  ikke  lade  det 
komme  til  nogen  Nærkamp,  og  forst  Kl.  11  om  Formid- 
dagen kunde  deres  Skyttelinjer  atter  rykke  frem  mod 
Staden  for  at  prøve  paa  dens  Gjenerobring.  Serberne,  som 
havde  sat  sig  fast  i  Stadens  Udkant,  rettede  en  heftig  Ild 
mod  Angriberne,  men  kunde  dog   ikke  i  Længden   udholde 

Bulgarernes  Ild,  som  yderligere  støttedes  af  Artilleriet;  de 
rømmede  atter  Pirot,  Bulgarerne,  som  fulgte  dem  lige  i 
Hælene,  besatte  Byen  paa  ny,  og  ved  denne  Lejlighed 
vexledes  vel  en  Del  Skud,  men  en  virkelig  Gadekamp  kan 
man  heller  ikke  for  denne  Dags  Vedkommende  med  rette 
tale  om. 

En  mere  alvorlig  Fægtning  udspandt  sig  imidlertid  i 
Serbernes  hejre  Flanke,  hvor  de  estrumeliske  Tropper  nu 
gik  frem  til  Angreb,  men  fandt  en  haardnakket  Modstand 
hos  Fjenden,  som  havde  besat  en  Gruppe  lave  Bjærge,  ost 
for  Vejen  til  Nisch.  Lige  til  Middag  bølgede  Kampen  her 
uafgjørende  frem  og  tilbage,  da  Rumelioterne  ikke  i  til- 
strækkelig Grad  bleve  støttede  af  deres  Artilleri,  som  var 
indviklet  i  Kamp  med  tvende  serbiske  Batterier,  der  dog 
sluttelig  maatte  trække  sig  tilbage  til  de  Højder,  som  be- 
herske Indgangen  til  det  snævre  Pas,  hvorigjennem  Vejen 
til  Nisch  fra  Sletten  ved  Pirot  atter  bugter  sig  op  mellem 
Bjærgene.  Ogsaa  paa  den  serbiske  venstre  Fløj  udspandt 
sig  en  mindre  Kamp,  der  imidlertid  blev  ført  temmelig 
slæbende,  da  det  ikke  laa  i  Bulgarernes  Plan  at  afskære 
Vejen  til  Knæjevatsch,  før  man  havde  Sikkerhed  for,  at 
Gutschev  ogsaa  var  naaet  saa  langt  frem;  da  vilde  man 
forsøge  at  trænge  Serberne  saa  vidt  muligt  ind  paa  denne 
Vej,  hvor  de  vilde  løbe  lige  i  Armene  paa  Gutschevs  Divi- 
sion og  saaledes  efter  al  Sandsynlighed  enten  blive  fangne 
eller  fuldstændig  oprevne.  Til  disse  Tropper  hverken  hørte 
eller  saae  man  imidlertid  noget. 

Kl.  172  antog  Fægtningen  paa  den  serbiske  højre  Fløj 
et  yderst  heftigt  Præg,  Rumelioternes  Skyttelinjer  rykkede 
frem  til  et  energisk  Angreb,  og  tvende  af  de  omtalte  lavere 
Højder  bleve  efter  en  levende  Ild  tagne  med  Storm,  hvor- 
paa  Serberne  trak  sig  tilbage  ad  Vejen  til  Nisch,  tappert 
forsvarende  Terrænet  Skridt  for  Skridt.  Rumelioterne, 
tøttede  af  Popovs  Tropper,  fulgte  denne  tilbagegaaende 
Bevægelse    og  iværksatte  saaledes  en  fuldstændig  Svingning 


234  I)e  sidste  Kampe  i  Bulgarien. 

til  højre,  en  Manøvre,  som  dog  kun  langsomt  kunde  komme 
til  Udførelse,  da  samtidig  to  serbiske  Batterier  pludselig 
dukkede  op  i  deres  Flanke  og  beskøde  dem  næsten  lige  i 
Ryggen,  til  største  Overraskelse  for  de  bulgariske  Officerer, 
for  Fyrsten  og  hans  Stab,  som  bildte  sig  ind,  at  det  var  et 
bulgarisk  Batteri,  muligvis  endog  Gutschev,  der  altsaa 
maatte  være  naaet  ud  over  Pirot  og  nu  sked  sine  egne 
Landsmænd  ned.  Det  var  imidlertid  virkelig  serbisk  Artilleri, 
som  med  anerkj  endelses  værdigt  Mod  og  stor  Udholdenhed 
vedblev  at  beskyde  det  bulgariske  Fodfolk  uden  at  ænse 
de  bulgariske  Batterier.  Endelig  fik  det  bulgariske  Ka- 
valleri  Befaling  til  at  tage  de  serbiske  Batterier;  hertil 
havde  de  tapre  Ryttere  imidlertid  ikke  synderlig  Lyst,  og 
deres  Fremmarche  strandede,  hed  det  sig,  paa  det  sumpige, 
ufremkommelige  Jordsmon;  men  den  mislykkede  Demon- 
stration røbede  dog  Serberne,  hvilken  farlig  Stilling  de 
svævede  i,  og  deres  Batterier  protsede  af  og  forsvandt  ad 
Vejen  til  Nisch. 

Imidlertid  var  Klokken  bleven  tre,  og  naar  Bulgarerne 
inden  Nattens  Frembrud  vilde  tage  ikke  blot  Pirot,  men 
ogsaa  de  dominerende  Højder,  var  der  ingen  Tid  at  spilde. 
Fyrst  Alexander  gav  derfor  Befaling  til  at  gaa  frem  med 
al  Kraft;  den  bulgariske  venstre  Fløj  havde  imidlertid 
fuldendt  sin  Frontforandring  og  marcherede  nu  løs  paa 
Nisch-Vejen,  medens  Centrum  rykkede  gjennem  Pirot  og 
kastede  den  serbiske  Hovedmagt  mod  Nisch,  og  en 
anden  Del  blev  trængt  ind  paa  Vejen  til  Knæjevatsch. 
Hermed  var  Slaget  ved  Pirot  endt,  som  kun  havde  kostet 
Bulgarerne  40  døde  og  462  saarede,  medens  Serbernes  Tab 
vel  har  beløbet  sig  til  det  dobbelte.  Den  serbiske  Hær  var 
ikke  blot  paa  ny  slaaet,  men  sprængt  fra  hinanden,  og  kun 
Gutschevs  Udeblivelse  reddede  den  fra  en  delvis  Tilintet- 
gjørelse.  Divisionen  Gutschev  havde  under  sin  Fremmarche 
først  haft  store  Terrænvanskeligheder  at  bekæmpe  og  kunde 
derfor  ikke  komme   saa  hurtig  frem  som  Hovedhæren,    der 

passerede  den  slagne  Landevej;  men  desuagtet  vilde  den 
dog  være  indtruffen  i  rette  Tid  og  have  afskaaret  Serberne, 
hvis  den  ikke  paa  den  anden  Slagdag,  den  27de  November, 
var  stødt  paa  serbiske  Tropper,  som  i  det  vanskelige  Bjærg- 
terræn  med  Haardnakkethed  forsvarede  den  ene  Stilling 
efter  den  anden,  og  medens  Officererne  i  Hovedkvarteret 
klagede  over  Gutschevs  Langsomhed,  havde  hans  Tropper 
været  i  uafbrudt  Fægtning.  Som  de  serbiske  Officerer 
senere  forklarede,  blev  hans  Fremrykning  dog  ikke  uden 
Indflydelse  paa  Slagets  Skæbne;  thi  Serberne  besluttede 
først  at  give  Pirot  til  Pris,  da  de  følte  sig  truede  fra  Vejen 
til  Knæjevatsch.  I  Løbet  af  Eftermiddagen  fuldførte  Gut- 
schev  sin  Forening  med  Panitzas  Brigade,  der  hidindtil 
havde  opereret  paa  egen  Haand,  men  nu  forvandledes  til 
Avantgarde  for  hans  Division  og  henimod  Aftenen  rykkede 
ind  i  Pirot,  hvor  »Røverbrigadens«  Ankomst  skulde  blive  til 
liden  Baade  for  den  stakkels  By. 

Den  paafølgende  Nat  gjorde  de  bulgariske  Tropper  sig 
nemlig  skyldige  i  meget  betydelige  og  beklagelige  Ud- 
skejelser, som  man  fra  bulgarisk  Side  har  sogt  at  fortie 
eller  at  besmykke,  men  uden  at  dette  dog  ret  er  lykkedes. 
A.  v.  Huhn  søger  at  skyde  Skylden  paa  den  ophidsede 
Stemning,  som  herskede  i  Anledning  af  Kastellets  Spræng- 
ning; men  denne  saarede  jo  højst  et  Par  Mand;  han 
taler  tillige  om  Landevejens  Underminering,  uden  at  dog 
hverken  han  eller  nogen  anden  Forfatter  i  øvrigt  med  et 
Ord  omtaler  nogen  slig  Minesprængning,  der  vistnok  kun 
hører  hjemme  i  Fablernes  Eiige.  De  egentlige  Banditter 
skulle  dernæst  ikke  være  de  bulgariske  Soldater,  som  op- 
rindelig kun  snege  sig  ind  i  Byen  for  at  kjøbe  Levneds- 
midler, men  lode  sig  forlede  til  at  følge  det  slette  Exempel, 
der  var  givet  af  Byens  egen  rovbegjærlige  Pøbel,  til  Dels 
Bulgarere,  og  de  byttelystne  Bønder,  som  trak  ind  fra 
Omegnen.  Uheldigvis  lyder  dette  langt  mere  kjønt,  end 
det  stemmer  med  Sandheden;    der   blev   ikke  blot  plyndret 

over  en  stor  Maalestok,  men  ogsaa  skjændet  og  myrdet,  og 
det  var  ikke  blot  Panitzas  makedoniske  Røvere,  som  ved 
denne  Lejlighed  indlagde  sig  et  lidet  misundelsesværdigt 
Ry;  ogsaa  de  regulære  Tropper,  ja  selve  Fyrstens  'egen 
Livgarde  havde  deres  Fingre  med  i  Spillet,  uden  at  Offi- 
cererne gjorde  nogen  som  helst  alvorlig  Anstrængelse  for 
at  stoppe  disse  Skjændselsgjerninger.  For  øvrigt  var  det 
ing(>nlunde  blot  i  Pirot,  at  slige  Skjændselsscener  forefaldt; 
Serberne  have  offentliggjort  en  officiel  Beretning,  der 
nævner  ikke  mindre  end  35  Lokaliteter  som  hjemsøgte, 
særlig  af  Panitzas  Bande,  og  den  navngiver  en  Mængde 
bulgariske  Officerer,  som  have  haft  Del  heri,  uden  at  nogen 
Undersøgelse  eller  Afstraffelse  senere  har  fundet  Sted.  Alt 
dette  danner  en  beklagelsesværdig  Modsætning  til  den  ser- 
biske Hærs  Holdning;  thi  Serberne  i  Bulgarien  betalte  alt, 
hvad  de  rekvirerede,  og  deres  Tropper  gjorde  sig  ikke  skyldige 
i  Udskejelser  af  nogen  Art.  Fyrst  Alexander  gjorde  i  Pirot 
ganske  vist  nogle  svage,  men  frugtesløse  Forsøg  paa  at 
hemme  Uvæsenet,  og  hans  egen  Adfærd  var  heller  ikke 
synderlig  kavalermæssig.  Han  havde  sit  Kvarter  hos  Dr. 
Valenta,  som  er  Stabslæge  i  den  serbiske  Hær  og  derfor 
fulgte  sin  Konge  paa  Tilbagetoget  til  Nisch;  Fyrsten  og 
hans  Søskende  vare  Aaret  forud  blevne  gjæstevenlig  mod- 
tagne af  Valentas  Familie,  som  havde  søgt  at  vise  sine 
Gjæster  al  mulig  Hjærtelighed,  og  dette  Hjem  blev  nu 
fuldstændig  udplyndret  af  Bulgarerne,  som  for  Morskab 
opbrændte  Valentas  kostbare  Bibliothek,  medens  Fyrstens 
Tjenerskab  og  Officerer  stjal  alt,  hvad  der  endnu  var  levnet, 
og  i  Kaadhed  ødelagde  hans  Naturaliekabinet,  og  Fyrsten 
selv  drak  hans  Vin,  gjorde  sig  til  gode  med  Fru  Valentas 
Syltetøjer  og  erklærede  det  for  en  god  Idé,  at  hun  havde 
ladet  dette  blive  tilbage;  unægtelig  en  lidet  nobel  Adfærd  af 
Fyrsten  og  hans  yngre  Broder,  en  mærkelig  Maade  at 
lønne  den,  i  foregaaende  Aar  udviste  Gjæstfrihed;   Dr.  Va- 

lenta  saae  aldrig  den  ringeste  Erstatning  for  de  Øde- 
læggelser,   Fyrstens  Folk  havde   gjort  sig  skyldige  i. 

At  hverken  Fyrsten  eller  hans  Officerer  dristede  sig 
til  at  skride  alvorlig  ind  mod  deres  Tropper,  var  begrundet 
i  Mangel  paa  Avtoritet;  thi  Soldaterne  gjorde,  hvad  de 
vilde,  og  brøde  sig  ikke  en  Døjt  om  Befalinger.  I  Pirot 
viste  sig  tydelig,  at  Kommandoen  allerede  var  gleden  An- 
førerne fuldstændig  ud  af  Hænderne,  og  at  Hæren  begyndte 
at  demoraliseres.  Den  unge,  bulgariske  Hær  kunde  ikke 
bære  sine  exempelløse  Lavrbær,  og  dette  var  Begyndelsen 
til  Enden;  hvis  Serbien  med  friske  Tropper  og  under 
sin  prøvede  Feltherre  Horvatovié  havde  fortsat  Kampen, 
er  det  ikke  usandsynligt,  at  Lykken  vilde  have  vendt  sig, 
at  den  bulgariske  Hær  var  gaaet  til  Grunde  ved  sin  egen 
Tøjlesløshed.  Det  var  maaske  derfor  et  nyt  Held,  at 
Østerrige  greb  ind  og  ved  sit  Magtsprog  hindrede  Krigens 
Fortsættelse.  I  Nattens  Løb  indtraf  nemlig  et  Brev  tra 
det  serbiske  Hovedkvarter;  det  var  skrevet  af  den  østerrigske 
Sendemand,  Grev  Khevenhiiller,  som  ufortøvet  udbad  sig 
en  Saratale  med  Fyrsten,  da  han  i  sin  Kejsers  Navn  havde 
en  Meddelelse  at  gjøre  ham. 

Mere  indeholdt  Brevet  ikke;  men  det  var  ogsaa  til- 
strækkeligt. En  fremmed  Diplomat,  tilmed  Grev  Kheven- 
hiiller, i  Hovedkvarteret!  Alverden  vidste,  at  det  kun  drejede 
sig  om  at  redde  den  serbiske  Hær  og  fravriste  Bulgarerne 
Frugterne  af  deres  Sejre;  men  Fyrsten,  Karavelov,  alle 
Bulgarer  vare  imidlertid  fast  bestemte  paa  at  møde  ethvert 
sligt  Forsøg  med  sej  Modstand  og  at  forsvare  deres  over 
for  Serberne  vundne  Fordele  ogsaa  mod  det  østerrigske 
Diplomati.  Hvis  Khevenhiiller  bragte  antagelige  Fredsfor- 
slag, var  han  velkommen;  men  naar  der,  hvad  man  havde 
en  Fornemmelse  af,  blot  var  Tale  om  en  ussel  Vaabenhvile, 
skulde  han  —  det  var  den  almindelige  Stemning  —  have 
gjort  sin  Rejse  forgjæves. 

Dog  Kl.  8V2  indtraf  Khevenhiiller  i  Hovedkvarteret,  og 
Kl.  97«  havde  Fyrst  Alexander  givet  sit  Samtykke  til  at 
standse  Fjendtlighederne  uden  nogen  som  helst  Betingelse. 
Hvorledes  dette  gik  til,  hvorledes  Fyrsten  saaledes  kunde 
lade  sig  omstemme  i  en  lille  Time,  skulle  vi  strax  nærmere 
udvikle;  men  at  den  fremtvungne  Vaabenhvile  maatte  vække 
en  harmfuld  Følelse  mod  Østerrige,  er  vel  forstaaeligt. 

(Sluttes.) 

mius  blev  altsaa  residerende  Kapellan  i  Skive 
med  Annexet  Resen,  og  da  han  som  ugift  ikke  havde  Lyst 
til  at  føre  egen  Husholdning,  kom  han  til  at  logere  hos 
Sognepræsten,  den  gamle  Lars  Breth,  der  Aaret  i  Forvejen 
var  bleven  Enkemand  og  kun  havde  en  eneste  Datter,  Cecilie 
Margrethe,  der  styrede  Huset  for  ham;  hvad  enten  det  nu 
har  været  »Husvarmen«,  eller  Tanken  om  ad  denne  Vej 
lettest  at  kunne  blive  den  svagelige  Sognepræsts  Efterfølger, 
eller  virkelig  oprigtig  Kjærlighed  til  den  næppe  tyveaarige 
Pige,  er  ikke  let  at  vide;  men  Tychonius  blev  da  trolovet 
med  hende  og  holdt  Bryllup  første  Avgust  1702,  næppe  to 
Maaneder  førend  Lars  Breth  lukkede  sine  Øjne. 

Naturligvis  maatte  det  da  være  Tychonius  meget  magt- 
paaliggende  at  faa  sin  Svigerfaders  ledige  Embede,  og  han 
gjorde  ogsaa,  kan  man  nok  sige,  hvad  han  kunde,  for  at 
dette  Haab  skulde  gaa  i  Opfyldelse;  det  var  i  de  Dage 
ikke  Skik,  at  Embeder  bleve  opslaaede  ledige  saaledes  som 
i  vor  Tid;  enhver  maatte  se  at  skaffe  sig  privat  Underret- 
ning om  sligt,  og  da  snarest  mulig  henvende  sig  med  sit 
Ønske  og  sin  Ansøgning  til  den  kaldsberettigede ;  thi  det  gjaldt 
som  oftest,  at  den,  der  kom  først  til  Mølle,  fik  forst  malet. 

Det  blev  paa  den  Maade  ligesom  et  Slags  Væddelob  mellem 
Ansøgerne  om  at  komme  til  at  banke  forst  paa  Doren  hos 
høje  vedkommende;  men  hvor  det  kunde  lade  sig  gjøre, 
sørgede  man  i  Regelen  for  i  Forvejen  at  have  skaffet  sig 
Løfte  om  eller  Ventebrev  paa  Sognekaldene;  det  var  saaledes 
som  oftest  fra  en  personel  Kapellans  beskedne  Stilling,  at 
der  rykkedes  op  til  den  selvstændige,  men  ogsaa  mere  an- 
svarsfulde Plads  som  Sognepræst.  Tychonius  havde  ikke 
noget  Løfte  om  at  efterfølge  sin  Svigerfader,  men  han 
gjorde,  hvad  der  stod  i  hans  Magt,  for  at  det  kunde  ske: 
han  skyndte  sig  til  Kje benhavn  for  at  stemme  Kongen  til 
Gunst  for  sig;  ja  han  skyndte  sig  saa  meget  for  at  blive 
den  første,  at  han  ikke  en  Gang  gav  sig  Tid  til  at  oppebie 
Svigerfaderens  Jordefærd,  men  ved  denne  lod  sig  repræsen- 
tere af  et  Sørgekvad,  han  skrev,  og  som  blev  oplæst  ved 
Begravelsen;  det  bærer,  meget  betegnende  for  den  Skynd- 
somhed, hvormed  det  blev  forfattet,  følgende  ægte  tychoni- 
anske  Titel:  »Poetens  Hastværk  ved  Dudens  Lastværk,  for- 
aarsaget  udi  en  ilde  skreven,  dog  vel  ment,  Gravskrift  over 
den  velærværdige  og  højlærde  Guds  Mand  Hr.  Laurs  Breth, 
til  hans  hæderlige  Begravelses  Tid,  som  den  2den  Oktober 
1703  udi  Schive  Kirke  skal  celebreres,  i  Hast  af  hans 
efterladte  eneste  Son  og  Svoger  C.  L.  T.«  Han  maatte 
skynde  sig  med  dette  Sørgedigt,  baade  for  den  forestaaende 
Rejses  Skyld,  og  fordi  hans  Muse  havde  Ærende  andre 
Steder;  det  var,  som  bekjendt,  meget  almindeligt,  naar  en 
Mand  kunde  lave  Vers,  at  han  da  forfattede  sine  Ansøg- 
ninger i  bunden  Stil;  det  blev  paa  højere  Steder  anset  som 
en  særlig  Høflighed,  der  ogsaa  ofte  ikke  undlod  at  gjere 
den  tilsigtede  Virkning.  Det  har  jo  næppe  været  med  de 
største  Forhaabninger,  at  Tychonius  har  givet  sig  paa  denne 
Rejse;  thi  han  har  vel  selv  følt  Vanskelighederne  ved  at 
blive  Sognepræst,  da  han  endnu  var  i  en  saa  ung  Alder, 
at  han  egentlig  end  ikke  burde  have  været  Kapellan;  men 
det  kan  vel  nok  antages,    at  han  ikke  er  rejst  til  Kjeben- 

havn  uden  at  medbringe  Anbefalingsskrivelse  fra  Viborg 
Stifts  unge  Biskop,  Deichmann,  der  allerede  da  satte  ham 
højt,  og  desuden  var  han  ikke  ukjendt  for  Kongen  selv; 
denne  havde  Aaret  i  Forvejen  foretaget  en  gjenuemgribende 
Forandring  med  Hensyn  til  Soldatervæsenet  i  Danmark,  i 
det  han  ved  en  Forordning  af  22de  Februar  1701  havde 
indført  »Landeværnet«  som  en  staaende  Milits  hele  Landet 
over;  da  denne  Sag  var  bleven  bragt  nogenledes  i  Orden, 
var  det  en  af  Kongens  kjæreste  Adspredelser  at  rejse  rundt 
om  i  Landet  for  at  mønstre  Landeværnet,  og  i  dette  An- 
liggende havde  han  da  ogsaa  ved  Midsommers  Tid  1702 
været  i  Skive  og  Omegn,  hvor  Tychonius  opvartede  med  en 
Kantate  i  forskjellige  Afdelinger:  Velkommen  til  Jylland, 
—  Velkommen  til  Skive  By  —  Velkommen  til  Skive-Hus  — 
Velkommen  til  Bords  —  Velkommen  til  Mønstringen  — 
Farvel  til  Salling-Sund;  —  Begyndelsen  lyder: 

Nu  alle  Borgere  af  Skive  By  marchere 
For  Danner-Kongen,  sit  Gevær  at  præsentere; 
Skal  Gejstligheden  da  ej  ogsaa  i  Gevær, 
Nu  de  den  Naade  har,  de  Majestæten  ser. 

Kom  Dinte-dyppet  Rør,  som  mig  for  Flinten  tjener! 
Vær  proppet  med  et  Ønsk',  som  Kongen  trolig  mener! 
Lad  Hjærtet  give  Fyr  i  brændend'  Andagts  Blus 
Med  Lykke-Ønskninger  for  Kongen  og  hans  Hus. 

Højbaarne  Majestæt!  i  Gaar  din  Naade  hørte, 
Hvad  Aanden  da  ved  min  uværdig  Mund  fremførte, 
Lad  samme  Naade  dog  paa  dette  være  kast. 
Som  min  Poete-Pen  udiler  i  en  Hast. 

O.  S,  V.  i  samme  Tonart  gjennem  alle  Afdelinger.  At  Kongen 
nok  vilde  mindes  dette  Digt,  har  Tychonius  vel  ment,  da 
han  nu,  nogle  Maaneder  efter,  mødte  som  Supplikant.  I 
Kjøbenhavn  traf  han  ikke  Kongen,  som  netop  var  ude  for 
at  mønstre  det  sjællandske  Landeværn;  han  rejste  da  efter 
ham,  og  anden  Oktober,  samme  Dag  hans  Svigerfader  blev 

begraven,  fik  han  i  Nærheden  af  Kjøge  Lejlighed  til  at 
overrække  Kong  Frederik  en  versificeret  Ansøgning  om  Skive 
Kald;  men  som  enhver  vil  kunne  sige  sig  selv,  var  det 
ikke  andet,  og  kunde  ikke  være  andet  end  rimet  Prosa. 
Han  tog  tilbage  til  Kjøbenhavn  for  at  vente  paa,  hvad 
Kongen  vilde  bestemme  sig  til;  men  han  laa  dog  ikke  paa 
den  lade  Side;  han  vidste  nok,  at  det  var  godt  for  en  An- 
søger at  have  Talsmænd  ved  Hove,  og  Vers  kunde  han 
skrive  saa  mange  af,  det  skulde  være,  saa  han  ad  den  poe- 
tiske Vej  har  ment  let  at  kunne  skaffe  sig  Patroner;  han 
henvendte  sig  saaledes  til  den  meget  formaaende  Oversekretær 
Sehested  og  bad  om  hans  Medvirkning  hos  Kongen  og  hos 
Ministeren  Ditlev  Wibe;  men  endnu  en  Lejlighed  var  der, 
Tychonius  ikke  har  ment  at  burde  lade  gaa  unyttet  hen: 
den  ellevte  Oktober  var  det  Kongens  Fødselsdag,  og  den 
fejrede  Tychonius  selvfølgelig  med  et  Lykenskningsdigt;  naar 
Læseren  af  dette  faar  et  af  de  mellemste  Vers  som  en 
Mundsmag,  tænker  jeg  ikke,  der  ønskes  flere: 

Træd  frem  endnu  og  kys  det  Støv,  som  Kongens  Fod  skal  træde, 
Lad  Hjærtet  kildres  udaf  Fryd,  lad  Øjet  udaf  Glæde 
Oppumpe  klare  Fryds  Fontain  af  Hjærnens  Taarer-Væld 
Ved  Majestætens  Alders  Væxt  til  begge  Rigers  Held." 

Det  kan  gjærne  være,  at  det  har  været  denne  Lykønskning, 
der  har  slaaet  Hovedet  paa  Sømmet;  i  hvert  Fald  var  det 
kun  et  Par  Daire  efter  Kongens  Fødselsdag,  at  Tychonius's 
Udnævnelse  til  Skive  Sognekald  blev  underskreven,  hvorpaa 
der  naturligvis  fulgte  Takkekvad  baade  til  Kongen,  Sehested 
og  til  Wibe  (»Fit  Papirs  Diskretion  offereret  sin  Patron 
Højædle  og  Velbaarne  Herre,  Hans  Excellence  Hr.  Ditlev 
Wibe,  for  sit  store  Patrocinium  til  at  erlange  Skive  Kald«). 
Jeg  kan  ikke  nægte  mig  at  citere  et  af  Versene  som  meget 
betegnende  for  Tychonius,  men  vel  egentlig  lige  saa  beteg- 
nende for  hele  Tidsalderen;  han  skriver: 

„Saa  tit  som  min  Sognemand  Tiende  mig  bringer, 
Saa  tit  som  min  Skilling  paa  Alteret  klinger, 
Saa  tit  jeg  i  Kirken  gaar  ind  eller  ud, 
Jeg  takker  Hr.  Wibe,  næst  Kongen  og  Gud!" 

Tychonius  havde  til  visse  Grund  til  at  være  taknemnielig 
over  for  dem,  der  havde  hjulpet  ham  til  dette  Embede;  og 
det  fejler  næppe,  at  jo  mangen  ældre  Mand,  der  selv  kunde 
have  haft  Lyst  til  at  blive  Præst  i  Skive,  har  følt  sig  ube- 
hagelig berørt  ved  at  se  sig  overfløjet  af  et  saa  ungt 
Menueske,  der  maatte  synes  baade  for  umoden  og  for  uer- 
faren til  at  sættes  som  Sognepræst  for  et  Kjebstadkald  med 
tilhørende  Annex;  men  dertil  var  jo  intet  at  sige,  og  selv 
har  han  vist  været  langt  fra  at  fele  saadanne  Anfægtelser 
af  Beskedenhed;  thi  hele  sit  Liv  igjennem  har  han  næret 
stor  Tillid  til  sig  selv  og  sine  egne  Kræfter;  han  har 
snarere  ment,  at  hans  Stilling  som  Præst  i  Skive  kun  har 
været  forbigaaende,  og  at  han,  hvem  Lykkens  Gunst  hidtil 
havde  fejet,  snart  skulde  komme  i  en  endnu  højere  Stilling 
og  mere  anset  Virkekreds;  mindst  har  han  vel  anet,  at  det 
skulde  vare  et  fjerdedel  Aarhundrede,  inden  det  skete;  og 
saae  han  hen  til  sin  egen  Biskop,  Deichmann,  der  vist  i 
mange  Henseender  har  staaet  for  ham  som  et  Forbillede  til 
Efterfølgelse,  da  har  dér  vist  sig  et  saadant  Præcedens,  i 
det  Deichmann  jo  kun  var  29  Aar  gammel,  da  han  blev 
Viborg  Stifts  Biskop.  At  Tychonius  var  en  begavet,  og  til 
en  vis  Grad  ogsaa  en  dygtig  og  lærd  Mand,  har  man  vel 
aldrig  villet  nægte;  da  han  naturligvis  har  ment,  at  en 
akademisk  Grad  vilde  være  en  Anbefaling  for  ham,  naar 
han  søgte  Befordring,  tog  han  i  1706  Magistergraden  og  blev 
altsaa  i  Fremtiden  »Mester  Kristen«. 

Nogle  faa  Maaneder  efter  at  have  tiltraadt  sit  Embede 
ramtes  han  af  den  Ulykke,  at  hans  Præstegaard  brændte 
med  alt,  hvad  han  ejede  og  havde,  og  deriblandt  hans 
Bogsamling,  ikke  alene  hvad  han  havde  anskaffet  sig,  men 
ogsaa  det  forholdsvis  meget  betydelige  Bibliothek,  han  havde 

arvet  efter  sin  Svigerfader,  og  som  han  havde  suppleret 
ved  et  betydeligt  Indkjeb,  han  havde  gjort,  da  han  i  Efter- 
aaret  var  i  Kjøbenhavn,  i  det  han  har  ment,  at  han  nu,  da 
han  fik  Kaldet,  nok  kunde  have  Raad  til  den  Udgift. 
Præstegaarden  fik  han  snart  igjen  opbygget,  men  for  egne 
Midler;  sit  Bibliothek  kunde  han  ikke  saa  let  faa  erstattet, 
men  han  kom  dog  ikke  til  at  fole  Tabet  af  det  alt  for  tungt, 
i  det  Biskop  Deichmann  med  stor  Liberalitet  stillede  sin 
Bogsamling  til  hans  Raadighed,  og  saa  længe  Deichmann 
var  i  Viborg,  rejste  Tychonius  ti,  tolv  Gange  om  Aaret 
der  til  for  at  benytte  denne  Skat,  saa  dette  stadige  Samkvem 
har  vel  bidraget  til  at  knytte  Baandet  mellem  disse  to 
Mænd  fastere. 

Et  Aars  Tid  efter  er  der  hændet  Tychonius  noget,  som 
vist  nok  let  kunde  have  haft  en  hojst  uheldig  Indflydelse 
paa  hans  senere  Livs  Omstændigheder,  hvis  det  ikke  havde 
lykkedes  ham  paa  en  heldig  Maade  at  ride  Stormen  af  og 
afvende  Uvejret;  hvorledes  det  er  gaaet  til  med  denne  Sag, 
er  noget  dunkelt;  men  efter  al  Sandsynlighed  er  det  sket 
omtrent  saaledes:  Kong  Frederik  den  fjerde  kom  i  1704 
paa  en  af  sine  Rundrejser  til  Holstebro,  hvor  han  tog  ind 
hos  den  rige  Kristen  Linde,  »den  Vesterlands-Konge«,  som 
han  kaldtes  paa  Grund  af  sine  mange  Herregaarde  og  store 
Rigdomme;  Kongen  lod  sende  Bud  til  Skive  efter  Tycho- 
nius, for  at  han,  denne  unge  berømte  Prædikant,  kunde 
prædike  for  ham;  men  denne  Prædiken  kom  til  at  volde 
Bryderier;  thi  det  synes,  som  om  Kongen,  der  netop  i  den 
Tid  havde  en  Liaison  med  den  bekjendte  Frøken  Viereck, 
har  følt  sin  Samvittighed  berørt  derved,  at  Tychonius  i  sin 
Prædiken  adskillige  Gange  omtalte  »den  babyloniske  Skjøge« 
paa  en  saadan  Maade.  at  Kongen  mente,  der  derved  stikledes 
paa  ham  og  hans  Forhold  til  Frøkenen ;  det  fortælles  endog, 
at  Tychonius  blev  sat  i  Fængsel  paa  Grund  af  sin  Fri- 
talenhed, men  at  han  af  Bibelens  Ord  klart  og  tydelig 
godtgjorde,  at  han  havde  haft  Ret  i,  hvad  han  havde  udtalt 

i  sin  Prædiken.  Noget  maa  vel  have  ligget  til  Grund  for 
Beretningen  om  denne  uheldige  Hofprædiken;  men  den 
rette  Sanamenhæng  vil  vanskelig  blive  opklaret,  og  det 
viser  sig,  at  Tychonius  ogsaa  senere  var  vel  anskreven  ved 
Hove  som  en  dygtig  Prædikant,  der  oftere  blev  tilsagt  til 
at  møde  for  at  prædike  for  den  kongelige  Familie;  men 
han  synes  i  sin  Prædikemaade  at  have  været  temmelig 
uberegnelig.  Da  en  saa  lang  Aarrække  af  hans  præstelige 
Virksomhed  tilhører  Skive,  skulle  vi  lidt  nærmere  betragte 
den  uden  at  komme  videre  ind  paa  Theologien. 

Den  ligefremme  og  jævne,  i  Ordets  gode  Forstand  en- 
foldige og  derfor  opbyggelige  Prædiken  i  Reformationsaar- 
hundredet  blev  omtrent  ved  Aar  1600  afløst  af  den  dog- 
matisk-polemiske  Prædikemaade;  det  vrimlede  af  Udfald 
imod  enhver,  som  om  end  nok  saa  lidt  vovede  at  afvige 
fra  den  strænge  avtoriserede  Orthodoxi;  senere  kom  den  alle- 
goriske Prædiken  paa  Mode ;  medens  den  dogmatiske  nærmest 
var  af  tysk  Herkomst,  stammede  den  allegoriske  fra  Eng- 
land. De  unge  Mænd,  der  skulde  uddannes  til  Statsmænd, 
droge  til  Frankrig  for  dér  at  søge  deres  Forbilleder;  men 
de  unge  Theologer  vare  mest  tilbøjelige  til  i  England  at 
søge  deres  Uddannelse  i  gejstlig  Veltalenhed;  og  de,  der, 
saaledes  som  Tychonius,  ikke  kunde  faa  Lejlighed  til  at 
komme  udenlands,  kunde  dog  nok  her  hjemme  alligevel 
komme  til  at  tilegne  sig  Methoden;  i  alt,  selv  det  aller- 
simpleste, skulde  der  ligge  en  symbolsk  Betydning,  derfor 
vendte  og  drejede  Præsterne  Bibelens  Ord  for  at  faa  dem 
til  at  passe  efter  deres  Ønske,  saa  Biskop  Hersleb  vist  har 
fuldstændig  Ret,  naar  han  i  en  af  sine  Taler  ved  Præste- 
vielse advarer  de  unge  Præster  imod  saadant  »aandeligt 
Taskenspilleri«,  som  han  kaldte  det.  Prædikenerne  skulde 
ogsaa,  for  at  Tilhorerne  lettere  kunde  følge  Tankegangen, 
være  delte  i  skarpt  begrænsede  og  betegnede  Afdelinger  og 
Underafdelinger  (»vi  gaa  nu  over  til«  o.  s.  v.);  men  dette 
udvikledes  i  den  Grad  i  det  uendelige,  at  man  kommer  til 

at  tænke  paa  et  Skab  med  en  Del  større  og  mindre  Skuffer, 
der  hver  igjen  indeholdt  en  Mangfoldighed  af  Rum;  medens 
denne  nejagtige  Inddeling  skulde  være,  og  ogsaa  kunde 
være,  til  Støtte  baade  for  Præsten  og  Menigheden,  blev, 
naar  den  saaledes  dreves  i  det  smaalige,  netop  det  modsatte 
Tilfældet;  Menighederne  sad  og  kunde  hverken  hitte  ud 
eller  ind,  og  Præsterne  løb  ofte  vild  og  kom  ind  i  en  fejl 
Skuffe,  saa  de  maatte  standse,  i  det  de  vare  kjerte  fast. 
I  Regelen  begyndte  Prædikenerne  med  en  lang  exegetisk 
Indledning,  i  hvilken  Prædikanterne  ret  kunde  vise  deres 
Lærdom,  men  naturligvis  til  liden  Opbyggelse  for  Til- 
hørerne, t.  Ex.  naar  netop  ved  den  samme  Tid  en  Præst 
holdt  en  Tale,  som  han  udgav  under  Titelen :  »Vederkvægelse 
i  Bedrøvelse;  en  Bryllupsprædiken  over  døende  og  Ligpræ- 
diken over  levende«;  Sagen  var,  at  en  Soldat  var  dømt  til 
at  skydes,  men  fik  først  Lov  til  at  blive  ægteviet  til  sin 
Brud;  24de  Avgust  1722  bleve  de  viede  og  3die  September 
samme  Aar  blev  Dommen  exekveret  paa  Brudgommen;  det 
var  ved  Vielsen,  at  Præsten,  Magister  Tommerup,  holdt 
denne  Tale,  i  hvilken  han  opbyggede  de  arme  Mennesker 
med  lange  Forklaringer  over,  hvad  de  udenlandske  Theologer 
Beza  og  Vorstius  havde  ment  om  dette  eller  hint  omstridte 
Sted  i  Texten.  At  indblande  franske  og  latinske  Ord  og 
Sætninger  ansaas  som  meget  passende  for  og  som  Tegn 
paa  en  udmærket  Prædikant;  men  man  kan  ikke  undres 
over,  at  Menighederne  let  faldt  i  Søvn  ved  disse  Prædikener, 
der  kunde  spindes  ud  i  det  uendelige  og  ofte  varede  flere 
Timer,  saa  det  til  sidst  1740  ved  et  Forbud  fra  Regeringen 
maatte  indskærpes,  at  ingen  Prædiken  maatte  vare  længere 
end  en  Time,  hvilket  Forbud  imidlertid  de  i  egen  og  andres 
Indbildning  store  Prædikanter  ikke  ænsede.  At  der  til  saa- 
danne  Prædikener  i  høj  Grad  fordredes  Smag  og  Takt,  vil 
være  indlysende ;  men  der  var  netop  knap  Tid  paa  Smag  og 
Takt  blandt  de  daværende  gejstlige,  og  maaske  ikke  mindst 
hos  en  Mand  som  Tychonius,  der  bestandig  søgte  at  overbyde 

sig  selv  med  kunstige  Vendinger  og  nymodens  Talemaader, 
der  imponerede  Lægfolk,  som  ikke  kunde  indse  al  Hulheden 
i  den  Rhetorik;  man  kommer  uvilkaarlig  til  at  tænke  paa 
Æventyret  om  »Kejserens  nye  Klæder« ;  da  det  befriende 
Ord  endelig  var  sagt,  faldt  der  som  Skjæl  fra  Folks  Øjne; 
nu  saae  man,  at  det,  der  havde  været  Gjenstand  for  saa 
megen  Beundring,  dog  kun  var  lydende  Malm  og  klingende 
Bjælde.  N.  M.  Petersen  skildrer  med  korte,  men  træffende 
Ord,  Tychonius's  højt  priste  Veltalenhed,  vistnok  meget 
korrekt:  »Enkelte  Ting  ere  vel  tænkte  og  vel  udtrykte,  men 
det  hele  er  en  snurrig  Blanding  af  Bibelsprog,  franske 
Gloser,  dansk  Klingklang,  forunderlige  Lignelser  og  affekteret 
Svulst;  helligt  og  verdsligt  mænges  i  Hob«;  men  det  er 
ikke  Tychonius  alene,  der  rammes  af  denne  dadlende  Kritik, 
den  træffer  hele  Tidens  Prædikemaade,  for  hvilken  han  kun 
var  en  af  de  mest  fremtrædende  Repræsentanter. 

Stundum  vare  dog  hans  Prædikener  ikke  af  denne 
kunstige  Beskaffenhed,  men  han  kunde  tale  naturlig,  især 
naar  han  ikke  havde  haft  Tid  eller  Lyst  til  at  studere  alt 
for  ivrig,  og  han  har  selv  følt,  at  det  dog  var  bedst  paa 
den  Maade,  naar,  kan  man  sige.  Naturen  er  gaaet  over  Op- 
tugtelsen. En  Søndag  var  han  saaledes  tilsagt  til  at  præ- 
dike for  Kong  Frederik  den  flerde;  men  da  havde  han 
lavet  en  saa  kunstig  Prædiken,  at  han  gik  helt  fra  Kon- 
cepterne —  i  Ordets  egentligste  Forstand  —  og  maatte 
holde  op  i  Utide;  for  at  gjenoprette  sit  Renommé  bad  han 
om  Tilladelse  til  at  prædike  igjen  næste  Søndag,  og  da 
skilte  han  sig  saa  godt  ved  sin  Prædiken,  at  Kongen  skal 
have  sagt  til  ham:  »I  Dag  kunde  du  noget,  Tychonius«, 
hvortil  denne  svarede  med  priselig  Selvkritik:  »Ja,  Deres 
Majestæt,  i  Dag  otte  Dage  prædikede  Mester  Kristen,  men 
i  Dag  prædikede  Guds  Aand.«  Maaske  har  det  været  ved 
samme  Lejlighed,  at  Kongen  spurgte  en  af  sine  Hoffolk, 
hvad  han  syntes  om  Tychonius  som  Prædikant,  og  da  fik 
det  Svar:  »Han  fortjener  at  bindes  fast  med  gyldne  Lænker 

til  Prædikestolen  for  ikke  at  kunne  komme  ned  af  den 
igjen«;  rigtignok  lyder  Hofmandens  Svar  efter  en  anden 
Beretning  mindre  gunstig:  »Han  er  en  saadan  Mand,  at 
naar  han  er  paa  Prædikestolen,  burde  han  aldrig  faa  Lov 
til  at  komme  af  den;  og  naar  han  er  af  den,  burde  han 
aldrig  faa  Lov  til  at  komme  op  paa  den  igjen!«  —  Vi 
skulle  neden  for  komme  til  løselig  at  omtale  Tjchouius's 
Virksomhed  som  Præst  i  en  ældre  Alder;  her  skal  endnu 
kun  kortelig  berøres,  at  han  af  Præsteskabet  i  Hindborg 
Herred  i  1708  valgtes  til  Herredets  Provst,  hvilket  dog 
ikke  maa  betragtes  som  noget  ganske  overordentligt  Tillids- 
votum, da  det  i  hine  Dage  næsten  bestandig  var  Tilfældet, 
at  naar  der  i  et  Herred  laa  en  Kjøbstad,  var  Kjøbstads- 
præsten  omtrent  selvskreven  til  Provsteværdigheden,  og  det 
har  vel  kun  været  Tychonius's  unge  Alder,  der  har  voldet, 
at  han  ikke  strax  efter  sin  Udnævnelse  til  Sognepræst 
tillige  blev  sin  Svigerfaders  Eftermand  som  Provst.  I  sin 
Egenskab  af  Provst  var  det  da  ogsaa,  at  han  paa  hele 
Gejstlighedens  Vegne  den  26de  April  1713  holdt  en  Af- 
skedstale til  Biskop  Deichmann,  da  denne  skulde  rejse  til 
Kristiania  for  at  bestige  Norges  vigtigste  Bispestol,  —  en 
Tale,  for  hvilken  han  bag  efter  maatte  høre  ilde  paa  Grund 
af  dens  overdrevne  Smigrerier.*) 

Der  var  ellers  ogsaa  andre  Maader,  hvorpaa  Opmærk- 
somheden henlededes  paa  Tychonius,  medens  han  indtog 
den  forholdsvis  beskedne  Stilling  som  Præst  og  Provst  i 
Skive;  enhver  vidste  jo,  at  han  var  en  lærd  Mand,  hvis 
Meninger  man  i  adskillige  Tilfælde  ønskede  at  kjende,  og 
der  tillagdes  dem  en  ikke  ringe  Vægt;  saaledes  da  der  var 
begyndt  at  komme  Røre  med  Hensyn  til  Missionen,  og 
der  ogsaa  paatænktes  Forsøg  paa  en  storartet  Omvendelse 
af  Jøderne  som  nødvendig  før  Dommens  Dag,  havde  en 
jysk   Landsbypræst  Hans  Guldberg   i   Ramme  ved  Lemvig 

«)  Se  herom  Hist.  Arkiv.  1885.  I.,  107  og  flg. 

skrevet  et  lille  Skrift,  hvori  han  mente  at  kunne  paavise, 
hvorledes  Jødernes  Omvendelse,  Pavens  Fald  og  Tyrkens 
Undergang  skulde  kunne  fastsættes  til  Aaret  1733  — 
»Paven«  og  »Tyrken«  stode  jo  i  den  Tid  for  den  alminde- 
lige Bevidsthed  næsten  som  enstydige  Begreber  for  Kristen- 
hedens arge  Modstandere;  enhver  vil  mindes,  hvordan 
Holberg  lader  gamle  Gunild  paa  Anholt  i  hendes  Rædsel 
udbryde : 

„Jeg  tror,  vi  har  paa  Landet  Tyrken  eller  Paven, 
Om  han  er  kommen  hid  fra  Læsø  eller  Skaven." 

Medens  dette  Spergsmaal  ret  var  brændende  i  den  theologiske 
Verden,  kom  Tychonius  i  1715  til  Kjobenhavn,  og  i  en 
Samtale  med  Gehejmeraad  Plessen  kom  han  til  at  udtale 
sig  derom  paa  en  saadan  Maade,  at  Kongens  Broder,  Prins 
Karl,  der  var  stærkt  religiøst  paa  virket,  ytrede  Ønske  om, 
at  Tychonius  i  et  større  Værk  vilde  udforme  sine  Meninger ; 
han  gjorde  det,  og  det  var  et  i  alle  Henseender  dygtigt 
Indlæg,  han  leverede  i  denne  Sag,  —  det  maa  indrømmes, 
selv  om  vor  Tids  Theologi  ikke  kan  anerkjende  Berettigelsen 
af  hans  Paastande;  hans  Skrift  blev  ikke  trykt,  da  Prinsen 
var  bange  for,  at  det  kun  vilde  tjene  til  at  opvække  Splid 
i  Kirken;  først  tredive  Aar  efter  Forfatterens  Død  udkom 
det,  men  det  er  bedre  værdt  end  helt  at  skrives  i  Glemme- 
bogen. Nogle  Aar  efter  (i  1722)  indsendtes  der  fra  Skander- 
borg-Egnen til  Regeringen  en  anonym  Klage  over  Gejstlig- 
heden og  især  over  dens  Nærighed  med  Hensyn  til  Tiendens 
Ydelse;  det  overdroges  Tychonius  paa  de  jyske  Præsters 
Vegne  at  affatte  et  Forsvarsskrift  i  den  Anledning,  og  han 
gjorde  det  saa  tilfredsstillende,  at  det  synes,  som  Kongen 
senere  slet  ikke  har  reflekteret  paa  den  anonyme  Klage;  vel 
indrømmer  Tychonius,  at  Præsterne  maaske  vare  mere  nøje- 
regnende med  Hensyn  til  Indtægterne,  end  deres  Forgængere 
havde  været;  men  saa  påaviser  han  tydelig,  at  det  især  var 
paa  Grund  af,  at  Bønderne  paa  alle  Maader  søgte  at  faa 
Tienden,  Præsternes  Hovedindtægt,  nedsat;    »der  kommer«, 

skriver  han,  »en  fattig  Student,  der  aldrig  véd,  hvad  Plov 
og  Avl  er,  der  mener,  at  man  kan  avle  Malt  som  Byg; 
han  ser  vel  ud  til  at  kunne  trække  en  gammel,  klog  Bonde 
op  ved  Akkord,  helst  om  Korntienden.  Den  unge  Præst 
er  glad,  han  har  faaet  alt  sit  Ønske  og  naaet  et  fattigt 
Levebrød,  og  den  gamle  Bonde  véd  at  krympe  sig  over  et 
Fjerdingkar«;  til  Slutning  skriver  Tychonius,  hvad  der  er 
betegnende  for  Datidens  Præsteforhold,  og  maaske  nok  med 
Sandhed  ogsaa  kunde  anfores  nu  i  det  Aar  1886:  »Vi  ere 
500  gejstlige,  heje  og  lave,  i  Jylland;  naar  ti  Mænd  fra- 
drages, eje  vi  alle  sammen  i  holdne  Midler  vel  ej  en  Tønde 
Guld,  hvilket  er  den  Summa,  som  jeg  har  set  en  Kjøbmand 
eller  Landmand  ved  30  Aars  Lykke  erhverve  sig.« 

Især  i  de  første  Aar  af  sit  Ophold  i  Skive  synes  Ty- 
chonius at  have  været  meget  afholdt  af  Beboerne,  men  det 
lader  til  at  have  tabt  sig  en  Del  i  Aarenes  Løb;  han  laa  i 
Strid  og  Splid  baade  med  den  residerende  Kapellan  og  med 
Latinskolens  Rektor,  over  for  hvilke  han  paa  en  temmelig 
hensynsløs  Maade  vilde  øve  sin  Myndighed;  og  om  han 
maaske  nok,  som  kyndig  i  juridiske  Spørgsmaal,  i  Regelen 
har  haft  den  formelle  Ret  paa  sin  Side,  er  han  dog  vist 
ofte  optraadt  med  alt  for  lidet  Hensyn  over  for  sine  under- 
ordnede. Den  Mand,  med  hvem  Tychonius  i  Skive  synes 
at  have  haft  fortroligst  Omgang,  var  Kristian  Meinichen, 
der  først  var  Amtsforvalter  og  derpaa  Landsdommer,  og 
som  senere  kom  til  at  spille  en  ikke  ubetydelig  Rolle,  først 
'som  Biskop  Deichmanns  Fælle  i  den  berygtede  »hemmelige 
Kommission«  og  endelig  som  Oversekretær  i  det  danske 
Kancelli.  Man  kan  vel  ikke  undre  sig  over ,  at  en 
Mand  af  Tychonius's  Beskaffenhed  i  over  et  fjerdedel  Aar- 
hundrede  ikke  kunde  bevare  samme  Yndest,  hverken  som 
Præst  eller  som  Menneske ;  han  blev  alt  for  hurtig  gjennem- 
skuet,  og  man  opdagede  snart,  at  bag  den  efter  Datidens 
Mening  glimrende  Skal  var  der  en  ormstukken  og  fortørret 

Kjærne;  man  mente,  og  vistnok  ikke  uden  Grund,  at  der 
var  noget  falsk  og  underfundigt  ved  ham,  saa  han  ikke 
var  til  at  stole  paa,  ligesom  hans  evindelige  Lovtrækkeri 
ikke  bidrog  til  at  hæve.  ham  i  Folks  Omdømme;  det  skulde 
just  heller  ikke  bringe  haus  synkende  Popularitet  til  at 
stige,  at  da  Menigheden  ved  en  Højtid  havde  villet  vise  sin 
Uvilje  imod  ham  ved  at  ofre  mindre,  end  de  tidligere  havde 
plejet,  og  han  næste  Helligdag,  som  Skik  var  den  Tid,  fra 
Prædikestolen  skulde  »takke  for  Offer«,  gjorde  han  det  med 
disse  faa  dobbelttydige  Ord,  hvis  sande  Mening  dog  var  let 
nok  at  fatte :  »I  har  ofret  mig  til  denne  Hojtid,  saa  Herren 
betale  jer!«  Det  kan  dog  ikke  nægtes,  at  han  i  Nødens 
Tid  virkede,  hvad  han  kunde  for  Byen;  det  meste  af  Skive 
nedbrændte  atter  1715,  og  ogsaa  Præstegaarden,  saa  Ty- 
chonius  blev  anden  Gang  husvild,  og  det  Bibliothek,  han 
havde  samlet  efter  den  forrige  Ildsvaade,  brændte  ved 
samme  Lejlighed;  for  at  være  til  Hjælp  for  sine  Sognefolk, 
og  vel  ogsaa  for  selv  at  blive  hjulpen,  rejste  han  over  til 
Kjøbenhavn,  hvor  han  da  ogsaa  ved  sine  Henvendelser  til 
Regeringen  udvirkede  Skattefrihed  for  den  brandlidte  By  i 
nogle  Aar,  ligesom  adskillige  af  de  højtstaaende  skjænkede 
betydelige  Gaver  baade  til  ham  og  til  Borgerne,  hvorfor 
han  naturligvis  sendte  ydmyge  Taksigelser  paa  Vers  baade 
til  Kongens  Søster  Prinsesse  Sofia  Hedevig  og  til  hans 
Broder  Prins  Karl  —  Prosa  paa  Rim,  yderst  krybende, 
ejendommelig  for  Tiden  i  Almindelighed,  men  i  Særdeleshed 
for  Tychonius,  »jeg  fattige  afbrændte  (!)  Præst,  som  i  det 
usle  Skive  har  to  Gang'  Ilden  haft  til  Gjæst«,  betegner  han 
sig  selv  i  et  af  Kvadene. 

Langt  mere  end  i  Skive  har  Tychonius  følt  sig  vel  til 
Pas,  naar  han  gjæstede  Viborg,  og  det  skete  jo,  som  oven 
for  bemærket,  i  Gjennemsnit  en  Gang  om  Maaneden;  det 
var  ikke  alene  for  at  benytte  Deichmanns  Bibliothek,  at 
han  rejste  der  hen,  men  ogsaa  for  at  søge  Omgang  i  denne 

»Jyllands   Hovedstad«    baade   med   Jyllands   Intelligens   og 
med  Jyllands  Adel,  der  her  havde  sit  Centrum  og  sit  Sam- 
lingssted ;  han  har  vel  ogsaa  nok  været  søgt  som  en  ganske 
behagelig  Selskabsmand,  der,  naar  det  ønskedes,  kunde  ryste 
Vers  af  sig  baade  i  glædelige    og  bedrøvelige  Anledninger. 
Et  Savn    har   det   i   flere  Henseender   været   for   ham,    da 
Deichmann,  til  hvem  han  paa  mange  Maader  var  knyttet,  i 
1712  blev  forflyttet  til  Kristiania  Bispestol,  maaske  til  Dels 
til  Tak  for  den  Hjælp,    han  uden  Tvivl  har  ydet  Kongen 
ved  at  fremme  dennes  Planer  med  Hensyn  til  Forbindelsen 
med  Anna  Sofia   Reventlow.      Deichmanns   Eftermand   som 
Biskop  i  Viborg,  Kaspar  Wildhagen,  blev  ogsaa   hævet   til 
denne   heje   gejstlige  Rang   ved  Hjælp  af  kongelig  Liaison; 
han  havde  i  et  Par  Aar  haft  det,   skulde  man  synes,   tem- 
melig  prekære    Hverv    at    være    Skriftefader    for  Grevinde 
Charlotte   Helene  Schindel,    som    paa  Grund  af  Utroskab  (!) 
mod  sin  kongelige  Elsker  faldt  i  Unaade  og  forvistes  omtrent 
samtidig  med,    at   Anna  Sofia  Reventlows  Stjærne    hævede 
sig;  for  hendes  Skriftefader  Wildhagen  var  der  ikke  længere 
Brug   i  Kjøbenhavn,    han   fik   da   Embedet   som    Biskop   i 
Viborg  til  Tak  og  Belønning  for  sin  tro  Tjeneste  i  at  be- 
rolige  Grevindens   slumrende  Samvittighed;    men    af   nær- 
liggende   Grunde   har  Tychonius   ikke    ret   kunnet   komme 
paa   fortrolig    Fod    med    Deichmanns    Eftermand;    muligvis 
havde    han  ogsaa  selv  haabet  at  blive  Biskop  i  Viborg,    et 
Haab,  der  ogsaa  skuffedes,   da  Wildhagen   døde   i    1720  og 
efterfulgtes    af    den     hidtilværende    theologiske    Professor 
Søren  Lintrup,  der  havde  et  stort  Navn  som  lærd  Theolog 
hvilken  Berømmelse   dog  maaske  var  temmelig  overdreven; 
han  var  i  en  ung  Alder  bleven  Rektor  i  Bergen  og  var  dér, 
da   det  meste  af  Byen  og  tilmed  Skolen   brændte  i  1702; 
han  klagede  stærkt  over  det  Tab,   han  havde  lidt  ved  Ilde- 
branden,  og  for  at  den  lærde  Verden  ogsaa  skulde  lære  at 
erkjende,  hvilket  Tab  den  havde  lidt  ved  Bergens  Ildebrand, 

forfattede  Lintrup  —  syv  og  tyve  Aar  gammel  var  han  den 
Gang  -—  en  lang  Fortegnelse  over  Titlerne  paa  alle  de 
videnskabelige  Værker,  han  havde  forfattet  og  som  henlaa 
i  Manuskript,  da  'ien  bedrøvelige  Ildsvaade  fortærede  dem; 
da  han  senere  var  langt  fra  at  være  nogen  produktiv  For- 
fatter og  slet  ikke  gav  sig  til  paa  ny  —  hvad  der  jo  maatte 
have  været  ham  en  let  Sag  —  at  udarbejde  de  tabte  Værker, 
var  man  ondskabsfuld  nok  til  at  mene,  at  hele  Forfatter- 
virksomheden omtrent  skulde  have  indskrænket  sig  til  — 
Titlerne;  ja  man  betegnede  endog  med  Navnet  »Mendacium 
Lintrupianum «  (o:  en  lintrupsk Løgn)  lignende  Forsøg  paa  at 
ville  sætte  Folk  Blaar  i  Øjnene.  Med  Lintrup  levede  Ty- 
chonius, som  det  synes,  paa  en  fortrolig  Fod*),  og  han  fandt 
i  hans  Bogsamling  en  Erstatning  for,  hvad  han  havde 
maattet  savne  siden  den  Tid,  Deichmann  var  dragen  til 
Norge;  men  kun  fem  Aar  var  Lintrup  i  Viborg,  da  han 
udnævntes  til  kongelig  Konfessionarius,  og  har  Tychonius 
ogsaa  nu  ment  at  skulle  forlade  det  fattige  Skive,  er  han 
atter  bleven  skuffet,  i  det  Professor  Hans  Trellund  i  Som- 
meren 1725  beskikkedes  til  Biskop;  vi  skulle  neden  for  omtale 
det  Forhold,  i  hvilket  Tychonius  og  Trellund  senere  traadte 
til  hinanden,  og  her  kun  bemærke,  at  det  muligvis  var  for 
at  trøste  ham  over  de  skuffede  Forventninger,  at  Regeringen 
tilbød  ham  Kaldet  som  Sognepræst  ved  Frelserens  Kirke 
paa  Kristianshavn,  der  var  ledigt,  da  i  samme  Aar  Præsten, 


*)  Der  ligger  dog  vistuok  en  Finte  skjult  i  disse  Vers  af  den 
Kantate,  Tychonius  skrev  i  Anledning  af  Lintrups  Datters 
Brudefærd;  Lintrup  tiltales  saaledes: 

Gud  gav  Dem  ingen  Søn,  der  til  vor  Nordens  Glæde 
I  Lintrups  Lærdoms  Trin  og  Fodspor  kunde  træde; 
Der  kunde  give  os  de  Skrifter,  som  maaske 
Den  lærde  Verden  nu  end  aldrig  faar  at  se! 
Der  kunde  blive  med  sin  Faders  Pund  begavet 
Og  bringe  frem  den  Skat,  der  ligger  nu  begravet, 
Som  Guldet  i  sit  Erts  og  sin  Undfangelse, 
Beklagelig  for  os  og  Efterkommerne ! 


254  Magister  Tychonius. 

Magister  Hans  Trojel  var  bleven  afsat  og  paa  Grund  af 
Højforræderi  dømt  fra  Livet,  hvilken  Dom  dog  formildedes 
til  livsvarigt  Fængsel  paa  Munkholm.  Tychonius  kom  til 
Kjøbenhavn  og  »prædikede  paa  Kaldet«,  som  det  hed;  og 
han  vilde  have  faaet  det,  hvis  han  ikke  i  yderste  Øjeblik 
havde  skiftet  Sind  og  af  en  eller  anden  Grund  frabedt  sig  det 

(Sluttes.) 
Vilhelm  Bang. 


William  L.  Grarrison  og  hans  Tid*). 

(En  Skildring  af  Arbejdet  for  Negerslavernes  Frigjørelse  i  de 
Forenede  Stater). 


Negerslaveriets  Indførelse. 

i  Aaret  1619  kom  et  hollandsk  Handelsskib  til  den 
engelske  Nybygd  Jamestown  i  Virginia  med  en  Ladning 
Negere,  som  falbedes  til  Nybyggerne. 

Det  var  kun  tolv  Aar.  siden  Jamestown,  der  var  den 
første  engelske  Nybygd  i  Amerika,  var  bleven  grundlagt; 
Landet  var  rigt,  og  Nybyggerne  havde  Udsigt  til  at  blive 
rige,  bare  de  kunde  faa  tilstrækkelig  Arbejdskraft;  men  det 
var  ikke  saa  let.  Man  havde  prøvet  at  faa  Arbejdere  fra 
England  ved  at  byde  dem  fri  Overrejse,  mod  at  de  tjente 
syv  Aar  hos  en  af  Nybyggerne  og  efter  den  Tid  faa  et 
Stykke  Jord  for  dem  selv;    men  der   vandtes   ikke  megen 

*)  Antislavery  Days,  by  James  F.  Clarke.  New  York  1883.  — 
William  Lloyd  Garrison  and  his  times,  by  Oliver  johnson, 
with  an  introduction  by  John  H.  Whittier.  Boston  1880.  — 
Eminent  Americans,  by  Benson  J.  Lossing.  New  York 
1881.  —  The  History  of  our  country,  by  A.  S.  Richards  on. 
Boston  1883.  —  Early  Poens  of  John  G.  Whittier,  Boston 
1884.  —  Everett's  Life  of  Washington.  —  Constitution  of  the 
United  States. 
Historisk  Arkiv.    II.  1886.  17 

Arbejdskraft  ad  den  Vej ;  thi  der  fandtes  ikke  mange  engelske 
Arbejdskarle,  der  vilde  fraskrive  sig  syv  Aars  Frihed  mod 
Udsigten  til  at  blive  Landejere  i  den  nye  Verdensdel. 

Der  stod  saa  Nybyggerne  og  manglede  Hjælp;  de  høje 
Fyrretræer  i  Virginia  maatte  hugges  ned  og  brændes  for  at 
faa  Jorden  skikket  til  Dyrkning;  men  Aske  til  Sæbetilvirk- 
ning betaltes  godt  i  England,  Beg  og  Tjære  ligesaa.  Og 
naar  Jorden  var  ryddet,  groede  ved  Siden  af  Hvede  og  Majs 
Tobaksplanten  i  overordentlig  Frodighed,  og  denne  Ukrudts- 
plante havde  allerede  fundet  et  godt  Marked  i  PJvropa. 
Der  var  altsaa  nok  af  Rigdomskilder,  blot  man  kunde  faa 
Arbejdere. 

Nu  kom  Hollænderne  med  deres  Ladning  af  Neger- 
slaver, og  Fristelsen  til  at  kjøbe  dem  var  stor.  Spanierne 
længere  mod  Syd  havde  jo  allerede  længe  ejet  Negerslaver 
og  fundet,  at  det  betalte  sig  godt;  engelske  Kaptejner 
havde  ofte  taget  Del  i  at  fere  den  Slags  Varer,  saa  det  var 
ikke  noget  aldeles  nyt  for  Folkene  i  Jamestown,  at  deres 
Medmennesker  kunde  gaa  som  Handelsvarer,  kort  sagt,  de 
kjøbte  tyve  Negerslaver. 

Naar  en  Nybygger  havde  nogen  Betænkelighed  ved  at 
have  kjøbt  et  eller  flere  af  sine  Medmennesker,  prøvede  han 
at  berolige  sin  Samvittighed  ved  at  slutte  som  saa:  »Negerne 
ville  have  det  meget  bedre  paa  min  Plantage,  hvor  de  kunne 
faa  nok  at  æde  og  drikke  og  ordentligt  Husly,  end  ved  at 
strejfe  omkring  i  vild  Tilstand  i  Afrika.  Der  maatte  de 
leve  og  dø  som  Bæster,  medens  de  dog  her  kunne  blive 
kristnede.« 

Det  var  kraftige,  sværlemmede  Folk,  disse  sorte,  og 
vante  til  et  lige  saa  hedt  og  meget  usundere  Klima  end  det 
i  Virginia.  De  kunde  taale  at  arbejde,  og  det  betalte  sig 
derfor  godt  at  have  dem.  Jamestown  blomstrede  op  og  blev 
en  stor  Koloni  med  vidtstrakte  Marker  rundt  om  Byen,  flere 
Nybygder  dannedes  der  fra  baade  i  nordlig  og  sydlig  Retning,  og 
overalt  kom  Slavehandlerne  og  sagde:  Her  have  I  Arbejdere; 

det  er  kun  én  Gang  at  betale  dem,  saa  have  I  dem  for 
bestandig.  I  slippe  selv  for  at  arbejde,  I  føre  kun  Tilsyn 
med  dem.  Der  var  noget  tillokkende  for  en  engelsk  Ari- 
stokrat ved  den  Tanke,  at  havde  han  ruttet  vel  meget 
med  Pengene  der  hjemme,  eller  havde  han  ikke  faaet  til- 
strækkelig stor  Arv  til  at  kunne  fere  et  saa  overdaadigt 
Liv,  som  han  var  vant  til,  kunde  han  i  Virginia  faa  baade 
Jord  og  Arbejdskraft  for  en  Ubetydelighed  og  skaffe  sig  al 
den  Rigdom,  han  vilde  ønske  sig.  Han  kunde  i  det  store, 
skjønne  Land  søge  sig  et  venligt  Dalstrøg  og  bygge  sit  Hus 
ved  en  Kilde  eller  en  rislende  Bæk,  eller  han  kunde  bygge 
paa  et  Højdedrag  med  Udsigt  over  de  vide  Marker,  han 
efterhaanden  lod  opdyrke,  eller  han  kunde,  hvis  han  elskede 
Jagten,  opslaa  sin  Bolig  ved  Skoven,  hvor  den  prægtige 
Virginiahjort  og  den  fede  Kalkun  var  et  nemt  Bytte.  Der 
var  Nydelser  og  Rigdomme  at  hente  i  Virginia;  og  med 
Slaven  til  at  arbejde  for  sig  kunde  engelske  Rigmandssønner 
nok  finde  sig  i  at  opslaa  deres  Bo  der.  Her  ned  drog  Ari- 
stokratiet, men  til  Nordstaterne  droge  de  fattige  Puri- 
tanere. 

Englands  store  Plaade  fik  en  ny  og  indbringende 
Hånd  eisartikel  at  fragte;  man  regner,  at  efterhaanden  ind- 
førtes der  i  alt  300,000  afrikanske  Slaver  til  de  britiske 
Kolonier,  der  i  Aarenes  Løb  voxede  op  i  Amerika.  Georgia 
gjorde  fra  først  af  en  hæderlig  Undtagelse  blandt  de  syd- 
lige Kolonier.  Den  grundlagdes  af  en  ædel  Menneskeven, 
James  Oglethorpe,  der  gjorde  det  til  sin  Opgave  at  skaffe 
et  Fristed  for  dem,  der  i  England  fængsledes  for  Gjæld. 
Det  stred  mod  hans  Grundsætninger  at  tillade  Slaveri  i 
hans  Land  lige  saa  vel  som  at  sælge  berusende  Drikke  til 
Indianerne;  men  en  Del  af  Nybyggerne  vare  saa  vrede  paa 
ham  derfor,  at  de  gjorde  ham  Livet  surt  og  til  sidst 
utaaleligt.  Præsten  John  Vesley,  Methodistsamfundets 
Grundlægger,  prøvede  at  modarbejde  Nybyggernes  Lyst  til 
at  holde  Slaver,  medens  han  var  i  Georgia;  men  det  var  ogsaa 

17* 

forgjæves.  Saa  snart  Oglethorpe  forlod  Kolonien,  og  denne 
kom  ind  under  den  engelske  Regerings  Styrelse,  fik  Ny- 
byggerne af  Kong  Georg  den  anden  Lov  til  at  kjøbe  Slaver 
og  sælge  Rum  til  Indianerne,  saa  meget  de  lystede. 

Men  nu  Puritanerne  i  Massachusetts  og  de  andre  nord- 
lige Kolonier,  kunde  de  ogsaa  holde  Slaver? 

Ja,  det  samme  Uvæsen  begyndte  ogsaa  at  trænge  sig 
ind  der.  Der  var  fra  forst  af  ikke  nogen  Lov,  som  forbød 
det;  men  den  kristelige  og  sædelige  Alvor,  der  helt  igjennem 
udmærkede  disse  Folk,  som  for  Trosfrihedens  Skyld  havde 
forladt  deres  Fædreland,  gjorde  sig  ogsaa  snart  gj ældende 
her,  i  det  Ny-England  og  Mellemstaterne,  en  efter  anden, 
gave  Love  imod  Slaveriet.  Massachusetts,  Connecticut, 
New-Hampshire,  Rhode  Island  frigave  deres  Slaver;  Pen- 
sylvania,  hvor  Kvækerne  altid  havde  sat  sig  imod  at  eje 
menneskelige  Væsner,  frigjorde  dem  ogsaa  lidt  efter  lidt; 
ligesaa  New- York  og  New-Jersey.  Tid  efter  anden  begyndte 
de  Stater,  som  holdt  paa  Slaverne,  at  blive  kjendte  under 
Navn  af  »Syden«,  medens  de  andre  kaldtes  »Norden«,  saa  at 
selve  Slaveriet  satte  Skjel. 

Staten  Vermont  gav  Love  mod  Slaveriet  i  1777,  før 
den  endnu  var  optagen  i  Unionen.  En  Mand  kom  ved  den 
Tid  til  en  Dommer  i  Vermont  og  gjorde  Fordring  paa  en 
Neger  som  sin  Ejendom;  han  kom  frem  med  en  Regning 
fra  den  forrige  Ejer  af  Slaven  for  dermed  at  bevise,  at  han 
havde  Ret  til  Manden;  men  Dommeren  svarede:  »Dette  er 
ikke  noget  fyldestgj ørende  Bevis.  Intet  uden  en  Regning 
fra  den  almægtige  Gud  kan  antages  som  Bevis  for,  at  det 
ene  Menneske  ejer  det  andet.« 

Før  1804  havde  syv  af  de  tretten  første  Kolonier  (eller 
Stater,  som  de  nu  vare  blevne)  erklæret,  at  de  ikke  for 
nogen  Pris  vilde  have  Slaveri;  men  der  var  da  ogsaa  gaaet 
henved  200  Aar,  før  de  vare  komne  saa  vidt.  De  sex 
Stater,  som  vedbleve  at  holde  Slaver,  vare  Virginia,  Nord- 
og   Syd-Carolina,   Maryland,    Delaware   og   Georgia.     Hos 

mange  rettænkende  Mennesker  i  Virginia  var  iniicllertid 
Uviljen  mod  Slaveriet  lige  saa  stærk  som  i  Massachusetts; 
Georg  Washington  hadede  Slaveriet,  skjønt  han  selv  var  en 
rig  Planter  og  havde  mange  Slaver,  og  han  bestemte  i  sit 
Testamente,  at  de  efter  hans  og  hans  Hustrus  Død  skulde 
frigives  og  Midler  lægges  til  Side  for  de  gamles  Underhold 
og  de  unges  Oplysning.  Thomas  Jefferson  udtalte  sig  med 
Hensyn  til  Slaveriet  saaledes:  »Jeg  gruer  for  mit  Lands 
Fremtid,  naar  jeg  tænker  paa,  at  Gud  er  retfærdig.«  Man 
maatte  ogsaa  vente  et  saadant  Sindelag  hos  nogle  af  de 
Mænd,  der  i  Uafhængighedserklæringen  udtalte,  at  alle 
Mennesker  ere  skabte  til  at  have  lige  Rettigheder. 
Det  var  en  paafaldende  Selvmodsigelse,  at  medens  Amerika- 
nerne vakte  hele  den  civiliserede  Verdens  Medfølelse  for 
deres  Kamp  mod  Englands  Undertrykkelse,  holdt  de  selv 
flere  Tusende  Mennesker  i  Slaveri,  og  det  kom  til  at  staa 
som  en  slem  mørk  Plet  paa  den  Grundlov,  Amerikanerne 
gave  sig  selv  i  1787,  naar  det  heri  hedder*),  at  Handelen 
med  Slaver  ikke  skal  kunne  forbydes  af  Kongressen  fer 
1808,  medens  det  saa  henstilles,  om  det  efter  den  Tid  skal 
blive  forbudt,  og  at  de  Slaver,  som  flygte  til  en  anden 
Stat,  skulle  ikke  dermed  være  fri,  men  udleveres,  naar  Ejeren 
forlanger  det**). 

Indførselen  af  Slaver  fra  Afrika  blev  omsider  standset 
men  den  indenlandske  Slavehandel  og  Slaveopdrætning  ved- 
blev i  alle  Sydstaterne.  Og  efterhaanden ,  som  nye  Stater 
lagdes  til,  i  det  Indvandringen  bredte  sig  længere  mod  Vest, 
fulgte  Slaveriet  med  gjennem  det  hede,  frugtbare  Syden. 
Da  Louisiana  i  Aaret  1803  blev  kjøbt  af  Frankrig,  havde 
denne  Stat  allerede  40,000  Slaver.  Da  Missouri  i  1820 
skulde  optages  som  Stat  i  Unionen,  blev  det  som  slave- 
holdende Stat;  men  nogle  af  Statsmændene  fra  Norden,  der 


*)  Constitution  ot  the  United  States,  Article  L,  sec.  9. 
**)  Constitution  of  the  United  States,  Article  IV.,  sec.  2. 

øjnede  Faren  i  denne  stadige  Udbredelse  af  Slaveriet  mod 
Vest,  fik  gjennemført  den  saakaldte  Missouri-Overenskomst, 
hvorved  det  bestemtes:  at  Missouri  skulde  optages  som 
Slavestat;  men  at  syd  for  :-56°  30'  nordlig  Bredde  skulde, 
naar  Stater  optoges,  Beboerne  selv  afgjore,  om  de  vilde  have 
Ret  til  at  holde  Slaver  eller  ej;  og  at  nord  for  denne  Linje 
skulde  Slaveriet  være  forbudt  i  de  Landsdele,  som  endnu 
ikke  vare  optagne  blandt  Staterne. 

Det  var  først  efter  meget  haarde  Kampe,  at  de  ameri- 
kanske Nordboere  fik  sat  saa  meget  igjennem;  meu  disse 
Kampe  vare  kun  et  Forspil  til,  hvad  der  siden  skulde 
komme. 


IL 

Samfundsforhold  i  Sydstaterne. 

Før  vi  gaa  videre,  skulle  vi  nu  se  lidt  paa,  hvordan 
Samfundsforholdene  udvikle  sig  i  Syden  gjennem  det  syt- 
tende og  attende  Aarhundrede  med  Negerslaveriet  som 
Grundlag. 

Mens  »Farmeren«  i  Nordstaterne  fra  første  Færd  var 
Bonde,  var  »Planteren«  i  Sydstaterne  fra  første  Færd  Herre- 
mand ;  Tobak  og  Negerslaver  vare  den  virginske  Herremands 
Rigdomme.  Man  saae  rundt  om  Herregaarden  en  Mængde 
Smaahytter,  hvor  en  Vrimmel  af  smaa  sorte  Børn  legede 
uden  for  de  lave  Døre,  medens  Mødrene  sade  med  de  mindste 
paa  Skjødet  og  Mændene  vare  i  Arbejde  paa  Plantagen.  Saae 
man  nøje  efter,  vilde  man  maaske  opdage,  at  Børnene  ikke 
alle  sammen  vare  sorte,  nogle  endog  paafaldende  lyse.  Maaske 
Herrens  Børn,  der  lege  med  Slavernes?  Nej,  det  vilde  nok 
ingen  vove  at  sige,  at  det  var  Herremandens  Børn;  men 
disse  Negerbørn  kunne  nu  stundum  slumpe  til  at  blive 
hvide,  ja  endog  blaaøjede;   dog  forhindrer  det  ikke  Ejeren 

fra  at  sælge  dem,  naar  de  blive  store;  de  kunne  maaske 
koste  saa  nieget  mere  paa  Markedet. 

De  virginianske  Plantere  begynde  nemlig  efterhaanden 
at  »opdrætte«  Slaver  til  Salg.  Tobakken  slaar  af  og  til 
fejl;  Jorden  er  bleven  udpint  ved  at  skulle  frembringe 
denne  ene  Planteart  Aar  efter  Aar  uden  Skifte;  saa  maa 
der  jo  tænkes  paa  en  anden  Indtægtskilde.  De  yngre  Ko- 
lonier i  Syd  og  Vest  have  Brug  for  mange  Slaver.  Ind- 
førselen af  Negere  fra  Afrika  bliver  standset,  og  saa  maa 
Folk  kjøbe  deres  Slaver  fra  Virginia,  skjønt  mangen  bander 
over  det  og  siger,  at  han  kunde  faa  dem  ti  Gange  saa 
billige  fra  Afrika. 

I  Syd-Carolina  fandt  man  paa  at  dyrke  en  ny  Plante, 
som  snart  trængte  sig  frem  i  de  andre  Sydstater  og  over- 
gik Tobaksplanten  i  Betydning.  En  ung  Pige  fik  sendt 
nogle  Frø  af  Bomuldsplanten  fra  sin  Fader,  som  opholdt 
sig  i  Vestindien,  hun  plantede  dem  og  fik  en  god  Høst. 
Dette  var  Begyndelsen  til  de  store  Bomuldsplantager,  som 
snart  bredte  sig  over  alle  Sydstaterne,  og  hvor  Tusender 
af  Negerslaver  kunde  anvendes  med  Fordel,  en  Fordel,  som 
forøgedes  med  Millioner  af  Dollars,  efter  at  Whitney  (1793) 
havde  opfundet  sin  Bomuldsrenser.  Foruden  Tobak  og 
Bomuld  tog  man  dernæst  i  de  sydlige  Lavlande  fat  paa  at 
dyrke  Sukkerrør  og  Ris  m.  ra.,  alt  sammen  Produkter,  der 
fandt  god  Afsætning  og  gave  Slaveholderne  Mod  paa  stadig 
at  forøge  deres  Antal  af  Slaver. 

Det  var  et  i  alle  Maader  forskjelligt  Billede,  man  vilde 
faa  af  Landbolivet  i  Amerika  ved  at  besøge  en  »Farmer« 
i  Norden  og  en  »Planter«  i  Syden.  I  Norden,  hvor  Bonden 
(Farmeren)  selv  gjorde  sit  Arbejde  tillige  med  sine  Børn 
og  Tjenestefolk,  vilde  man  se  Huse,  Hegn  og  Marker  i  den 
skjønneste  Orden;  og  gik  man  ind  i  Huset,  hvor  Hustruen 
selv  gjorde  det  meste  af  Arbejdet,  var  der  Hygge,  Orden 
og  Renlighed  overalt.  Sydens  Planter  arbejdede  ikke  selv; 
hans  Hustru   og  Børn  heller  ikke;  Slaverne  arbejdede  kun, 

naar  de  havde  Pisken  over  Hovedet.  En  amerikansk  For- 
fatterinde skriver  saaledes,  at  i  et  Hjem  i  Virginia,  som 
hun  kjendte,  blev  der  af  over  en  halv  Snes  dovne  Slaver 
ikke  gjort  halvt  det  Arbejde,  som  blev  udrettet  i  et  Hjem 
i  Norden,  hvor  Husmoderen  og  hendes  Døtre  selv  besørgede 
det  hele. 

Planteren  i  Syden  kunde  ofte  have  en  fyrstelig  Formue 
og  holdt  af  at  føre  sig  som  en  Fyrste.  Han  bærer  en 
karmosinrød  Fløjels  Frakke,  broderet  med  Guld;  sølvgraa 
Atlaskes  Vest,  rigt  broderet  med  gyldne  Figurer;  et  grønt 
Silkeskjærf,  hvide  Silkestrømper,  grønne  Fløj  els  Benklæder, 
og  Skospænder  besatte  med  Diamanter.  Han  sender  sine 
Sønner  til  England  for  at  blive  opdragne,  og  hans  Døtre 
kunne  blive  modtagne  ved  det  engelske  Hof.  Han  kjører 
med  sex  Heste  og  holder  store  Selskaber.  Han  er  herske- 
lysten, men  stund  um  overbærende  mod  sine  undergivne, 
høflig  og  venlig  mod  sine  Ligemænd,  let  at  ægge  til  Strid 
og  tilbøjelig  til  at  mene,  at  en  Meningsforskjel  mellem 
Mænd  af  Ære  bedst  lader  sig  udjævne  ved  en  Duel;  han 
er  galant  mod  Damerne,  rede  til  at  aabne  baade  sin  Pung 
og  sit  Hjem  for  Venner.  Han  taler  med  Ringeagt  om 
»Yankeerne«  i  Norden  og  siger,  at  de  ere  karrige  og  tænke 
for  meget  paa  deres  Penge.  Dog  Tingen  er,  at  Yankeen  i 
Norden  tjener  Pengene  ved  sit  eget  Arbejde,  Planteren  i 
Syden  ved  sine  Slavers;  og  medens  Nordboeren  bruger  sine 
Penge  til  at  bygge  Skoler  og  Fabrikker  for,  sender  Syd- 
boeren sine  Børn  til  England  for  at  bruge  hans  Penge  dér 
og  komme  tilbage  med  en  overfladisk  evropæisk  Forfinelse. 

Foruden  denne  Herrestand  findes  i  Syden  to  andre 
Klasser:  Negerslaverne  og  de  fattige  hvide. 

Afrikanernes  oprindelige  sorte  Farve  viste  sig  at  være 
mindre  ægte  og  falmede  efterhaanden  under  den  amerikanske 
Sol,  saa  man  efter  nogle  Menneskealderes  Forløb  ikke 
sjælden  kunde  finde  »Negere«,  hvis  Hudfarve  vanskelig 
kunde  skjelnes    fra  deres  Herrers.      Det  var  en  almindelig 

Mening  blandt  Folk,  at  Negerne  ikke  vare  rigtige  Mennesker, 
og  hermed  forsvarede  man  Slaveriet  og  Slavehandelen ;  men 
det  kneb  med  dette  Forsvar  over  for  dem,  der  havde  mere 
end  halvt  af  de  hvides  Blod  i  deres  Aarer.  Stundum  kunde 
Negerslaverne  være  deres  Herrer  hengivne,  men  oftere  var 
det  modsatte  Tilfældet.  Den  Frihed,  som  var  bleven 
Negerne  i  Nordstaterne  til  Del,  vakte  Frihedstrangen  hos 
de  Slaver  i  Syden,  som  fik  at  høre  derom;  men  det  forstod 
Ejeren  godt  og  lod  derfor  som  oftest  Uvidenheden  gro  saa 
tyk  og  tæt  som  muligt  omkring  de  stakkels  Slaver. 

Den  tredje  Klasse  Mennesker  i  Syden,  de  fattige  hvide, 
var  Folk,  som  selv  Negerne  ringeagtede.  Det  var  Folk,  som 
vare  for  fattige  til  at  leve  ordentligt  uden  Arbejde,  men 
alligevel  afskyede  Arbejdet,  da  det  efter  deres  Mening  satte 
dem  paa  lige  Trin  med  Slaverne.  Uden  Virksomhed  og 
uden  ordentlig  Næring  sank  de  ned  til  at  blive  nogle  elen- 
dige Skabninger,  uslere  end  Slaverne.  De  brugtes  af  de 
rige  Plantere  som  Stemmekvæg  —  det  laveste  og  skadeligste 
de  som  Borgere  af  en  fri  Stat  kunde  blive.  En  Klasse 
Mennesker  som  disse  kunde  aldrig  findes  i  et  Land,  hvor 
Arbejdet  var  hædret. 

Vi  se  saaledes,  at  Slaveriets  demoraliserende  Indflydelse 
strakte  sig  ikke  alene  til  Slaverne  og  deres  Herrer,  men 
ogsaa  til  dem,  der  hverken  vare  Slaver  eller  Herrer. 

Fra  Sydstaterne  blev  ingen  uden  Slaveholdere  nogen 
Sinde  valgt  ind  i  Generalkongressen;  ingen  andre  blev  nogen 
Sinde  Guvernører,  Dommere  eller  fik  i  det  hele  med  den 
offentlige  Styrelse  at  gjere,  skjønt  Slaveholderne  kun  talte 
3  a  400,000,  medens  de  andre  talte  henimod  5,000,000.  Det 
var  dette  Mindretal  af  Slaveholdere,  der  ikke  alene  regerede 
i  Sydstaterne,  men  lige  fra  dette  Aarhundredes  Begyndelse 
og  til  Lincolns  Valg  i  1860  paa  to  Undtagelser  nær  havde 
været  i  Stand  til  hver  Gang  at  besætte  Præsidentstolen.  Og 
de  kunde  naa  dette  derved,  at  Grundloven  hjemlede  dem 
Ret   til   at   tælle   tre  Stemmer   for   hver  fem   Slaver,   de 

holdt.  Naar  altsaa  en  Mand  havde  hundrede  Slaver,  kunde 
han  møde  med  tresindstyve  Stemmer  foruden  sin  egen  og 
dem,  han  kunde  kjebe  af  de  oven  for  omtalte  »fattige 
hvide« ! 

Dette  Forhold  gjer  det  indlysende,  at  man  i  Nord- 
staterne kunde  have  saa  vel  politiske  som  moralske  Grunde 
til  at  ønske  »Slavemagten«  knækket. 


TIL 

Abolitionister.  —  W.  L.  Garrison. 

En  gradvis  Ophævelse  af  Slaveriet  havde  været  haabet 
af  Mænd  som  Georg  Washington,  Jefferson  og  Madison;  og 
et  Selskab  til  at  virke  for  Negerslaveriets  Ophævelse  havde 
været  stiftet  allerede  i  1787  med  Benjamin  Franklin  som 
Formand,  medens  et  andet  stiftedes  omtrent  ved  samme  Tid 
med  Mænd  som  John  Jay  og  Alexander  Harailton  i  Spidsen. 
Dog  Sagen  var  deet  hen  uden  at  efterlade  sig  noget  Spor. 
En  dødfødt  Plan  om  at  sende  de  frigivne  Negere  til  Afrika 
for  her  at  danne  en  Negerstat  med  fri  Forfatning  fremkom 
henved  en  Menneskealder  senere;  og  i  1816  dannedes  et 
Selskab  med  det  Formaal  at  skaffe  sig  af  med  de  frigivne 
Negere  ad  denne  Vej  —  af  pur  Menneskekjærlighed  natur- 
ligvis. En  Del  Negere  fik  man  ogsaa  overtalte  til  at  rejse 
til  det  Land,  hvor  fra  deres  Forfædre  vare  stjaalne;  men 
Negerrepublikken  Liberia  i  det  vestlige  Afrika,  som  grundedes 
af  disse,  har  aldrig  villet  trives;  og  det  var  komplet  Galskab 
at  ville  sende  Slumper  af  Negere  der  over. 

Det  var  som  sagt  heller  ikke  Negerslaverne,  man 
'  derigjennem  vilde  frigjøre,  det  var  de  fri  Negere,  man 
følte  sig  generede  af;  det  amerikanske  Samfund  havde  be- 
gyndt at  faa  fine  Nerver  og  taalte  ikke  Lugten  af  disse 
underordnede  Væsner.     »Afrikaneren  her  til  Lands  tilhører 

ved  Fødselen  den  allerlaveste  Del  af  Samfundet«,  hedder 
det  i  det  af  sidstnævnte  Selskab  udgivne  Blad,  »og  kan  ikke 
hæves,  hans  Evner  og  Dyder  være  saa  store,  de  ville.  Her 
ville  de  derfor  altid  være  nedsunkne,  ja,  mere  end  dette, 
de  ville  for  stedse  være  unyttige;  de  ville  for  stedse  være 
en  Urenhed,  som  det  vilde  være  en  Velsignelse  for  Sam- 
fundet at  komme  af  med.«  —  De  havde  været  nyttige, 
medens  de  vare  Slaver,  de  vare  nyttige  i  Syden  endnu  som 
Slaver;  men  i  Nordstaterne  vare  de  unyttige  og  urene  Dyr, 
som  man  gjærne  vilde  af  med! 

Hvad  Negerslaverne  i  Syden  angik,  talte  man  i  Be- 
gyndelsen af  dette  Aarhundrede  og  op  til  Trediverne  ikke 
ret  gjærne  om  dem.  Man  mente  jo  nok  somme  Steder,  at 
det  ikke  var  saa  rigtig  fat;  men  man  vilde  nu  ikke  for- 
nærme Sydboerne.  Desuden,  man  levede  selv  af  Slavernes 
Arbejde  saa  vel  som  Sydboerne;  thi  Dyrkningen  af  Bom- 
ulden ved  Slavernes  Hjælp  var  vel  Sydboernes  Sag,  men 
Fabrikationen  af  Bomuldstojer  og  den  videre  Forhandling 
var  Nordboernes.  Man  døvede  derfor  sin  moralske  Sans 
og  puttede  Pengene  i  Lommen.  Hverken  fra  Prædikestolen 
eller  Pressen  hørte  man  i  nævnte  Tidsrum  noget  ondt  om 
Slaveriet;  nævnte  man  det,  var  det  med  Forsigtighed,  som 
et  farligt  Æmne,  der  ikke  kunde  røres  ved,  uden  Fare  for 
Landet. 

Da  kom  en  Kvæker  i  Pensyl vania  ved  Navn  Benja- 
min Lun  dy  til  at  tænke  over,  at  det  var  en  daarlig  Skik 
at  opdrætte  Mennesker  for  at  sælge  dem  paa  Markedet 
paa  samme  Maade  som  Oxer  og  Heste;  han  gjorde  sig  en 
god  Del  Ulejlighed  med  at  faa  sagt  Folk,  hvad  han  tænkte 
om  den  Ting;  men  hans  Dygtighed  i  den  Henseende  svarede 
ikke  til  hans  gode  Vilje;  han  udgav  et  lille  Blad  med  et 
stort  Navn  (The  Genius  of  Universal  Emancipation)  en  Gang 
om  Maaneden.  En  god  Del  af  sin  Tid  tilbragte  han  med 
at  rejse  fra  Sted  til  Sted  for  at  samle  Holdere  og  for  med 
det  samme   at  vække  Folks  Opmærksomhed  for  Sagen  ved 

Foredrag  og  Samtaler;  men  hans  Røst  hertes  ikke  meget 
uden  for  Kvækersamfundet  og  knap  nok  der;  thi  det  var 
gaaet  tilbage  med  Kvækerne;  de  vare  ogsaa  komne  til  at 
tjene  Penge  ved  Bomulden  og  gaa  paa  Akkord  med  deres 
Samvittighed.  Den  Tid  havde  været,  da  én  Kvæker  var  i 
Stand  til  at  ryste  et  helt  Samfund  op  af  Søvne;  nu  kunde 
et  helt  Samfund  ikke  vække  én  Kvæker,  siger  Oliver  Johnson. 

Den  Mand,  der  skulde  komme  til  at  tale  Slavernes 
Sag,  saa  Folk  nødtes  til  at  hore  efter,  var  William  Lloyd 
Garrison.  Han  var  født  i  Massachusetts  1805.  Faderen 
var  Søkaptejn  og  en  Mand  med  nogen  Dannelse;  Moderen 
var  en  from  Baptist.  Efter  hende  arvede  Sønnen  en  dyb 
Ærbødighed  for  Gud  og  for  Mennesket  som  skabt  i  hans 
Billede,  saa  vel  som  hendes  sædelige  Renhed,  fine  aandelige 
Sans  og  hendes  Afsky  for  Undertrykkelse  i  alle  dens  Former. 
Han  havde  noget  ondt  ved  som  Yngling  at  finde  den  Virk- 
somhed, der  bedst  passede  for  ham,  og  prøvede  et  Par  for- 
skjellige  Haandværker,  før  han  endelig  som  Bogtrykkerlærling 
følte,  at  han  var  paa  Vej  til  at  komme  paa  sin  rette  Plads. 
At  trykke  og  at  redigere  et  Blad  var  ikke  den  Gang  to 
særskilte  Beskjæftigelser;  men  Sætteren  var  Redaktør  og 
Redaktøren  Sætter.  At  komme  i  Bogtrykkerlære  førte  for 
Garrison  som  for  andre  til  at  komme  paa  Højskole  og 
Latinskole;  og  efter  endt  Læretid  var  han  selv  i  Stand  til 
at  udgive  og  redigere  et  Blad,  medens  han  inden  den  Tid 
havde  øvet  sig  med  at  skrive  Artikler  til  flere  Blade.  Sit 
egentlige  Livskald  havde  han  dog  endnu  ikke  fundet,  og 
den  Vaklen,  som  fulgte  dermed,  gav  sig  til  Kjende  i,  at 
han  i  Løbet  af  faa  Aar  udgav  tre  forskjellige  Blade  efter 
hinanden,  hvoraf  det  ene  virkede  for  Totalafholdenhed  og 
havde  til  Motto  de  Ord:  »Moderat  Drikken  er  den  Vej,  der 
fører  ned  ad  Bakken  til  Drukkenskab.« 

Medens  han  i  1828  udgav  et  politisk  Blad,  fik  han 
Benjamin  Lundys  oven  for  omtalte  Blad  i  Bytte.  Lundys 
Artikler   imod  Slaveriet   vare    som    et   friskt   Pust   i    hans 

glødende  Had  til  al  Undertrykkelse  og  fik  det  til  at  flamme 
op  i  lys  Lue.  Han  gav  sig  selv  til  at  skrive  mod  Slaveriet 
og  det  med  en  saadan  Fynd  og  Klem,  at  det  strax  vakte 
Lundys  Opmærksomhed,  saa  denne  rejste  til  Boston  og  fik 
Garrison  trukken  med  sig  ned  til  Baltimore,  hvor  de  i 
Fællesskab  kunde  virke  for  Slaveriets  Ophævelse.  Og  nu 
(1829)  var  Garrison  kommen  paa  siu  Plads,  nu  blev  han 
den  egentlige  Leder  af  Lundys  Blad. 

Skjønt  enige  i  Grundspørgsmaalet,  Slaveriets  Ophævelse, 
vare  de  dog  uenige  i  et  meget  væsentligt  Punkt,  i  det  Lundy 
vilde  en  gradvis  Ophævelse,  medens  Garrison  lige  fra  det 
Øjeblik,  han  rigtig  havde  faaet  Sagen  tænkt  igjennem,  vilde 
en  øjeblikkelig  Ophævelse.  Han  sluttede  som  saa: 
»Slaveri  er  enten  ret  eller  vrangt,  i  Princip  saa  vel  som  i 
Praxis.  Er  det  Ret  i  en  Time,  maa  det  være  Ret  i  et 
Aar,  et  Hundredaav  eller  til  Tidens  Ende ;  og  ethvert  Forsøg 
paa  dets  Ophævelse  maa  være  Krig  mod  det  guddommelige 
Forsyn.  Er  det  vrangt,  da  er  det  saa  i  Øjeblikket  og  i  sit 
bele  Væsen,  og  saa  kan  der  ikke  være  nogen  U-ndskyldning 
for  at  beholde  det  en  Dag  eller  en  eneste  Time.«  Dette 
syntes  ham  klart,  og  paa  det  Grundlag  vilde  han  virke-, 
men  da  Lundy  ikke  kunde  gaa  videre  end  til  at  kræve 
gradvis  Ophævelse,  enedes  de  om  at  skrive  i  Bladet  hver 
efter  sin  Opfattelse.  Saaledes  kom  »The  Genius«  til  at 
gaa  paa  to  Ben,  der  ikke  vare  lige  lange;  men  det  gik  dog 
bedre  end  før. 

Baltimore,  hvor  Bladet  udkom,  var  ikke  alene  en  slave- 
holdende By,  men  en  af  Hovedpladserne  for  den  inden- 
landske Slavehandel.  Som  Kvæghandlerne  have  deres  Inde- 
lukker for  Kvæg  —  Kvægsti  eller  Kvægfold  — ,  saaledes 
havde  Slavehandlerne  i  Baltimore  deres  Slavefold  med  Skilt 
paa  Hovedgaderne;  og  disse  Slavehandlere  hørte  til  det  fine 
Selskab  og  vare  ansete  Menighedsmedlemmer  med  de  <bedste 
Sæder  i  Kirken.  Skibe,  ladede  med  Slaver,  der  vare  bort- 
revne   fra  Slægt   og  Venner  i  Mar3'land  og  Virginia,    afgik 


268  William  L.  Garrison  og  hans  Tid. 

stadig  til  Havnestæderne  længere  mod  Syd;  og  Kobler  af 
sammenlænkede  Slaver  førtes  hver  Dag  gjennem  Gaderne. 

Det  var  i  et  Samfund,  der  taalte  dette,  at  Garrison 
rejste  sit  Banner  med  Paaskrift  »øjeblikkelig  Ophævelse  af 
Slaveriet.«  Ganske  vist  var  Slaveriet  erkjendt  for  at  være 
daarligt  og  førende  til  mange  Gruligheder  og  Misgreb.  Selv 
Slaveholderne  kunde  indrømme  saa  meget;  men  at  faa 
Slaverne  frigjorte  var  man  enige  om  at  erklære  for  umuligt. 
Slaveejeren  regnedes  for  at  være  stillet  som  en  Mand,  der 
holder  en  Ulv  ved  Ørerne  —  han  maa  holde  fast  for  at 
redde  sit  eget  Liv.  Hvis  Slaverne  bleve  befriede,  hed  det, 
vilde  de  hævne  gammel  Uret  ved  at  skære  Halsen  over  paa 
deres  Herrer,  brænde  Husene  og  ødelægge  Landet.  De 
kunde  ikke  passe  sig  selv  i  fri  Tilstand  og  ønskede  i  det 
hele  ikke  at  blive  fri.  —  Med  den  Slags  Talemaader  søgte 
man  at  dysse  hinandens  Samvittigheder  i  Søvn  selv  i  de 
bedste  Kredse,  medens  Garrison  gjaldt  for  at  være  en  vild 
Fanatiker. 

Der  var  noget  æggende,  tirrende  i  Garrisons  Maade  at 
skrive  paa,  noget,  som  ikke  lod  Folk  have  Ro.  Hvad  den 
sølle  Lundy  havde  skrevet  fer,  kunde  man  nok  finde  sig  i, 
ja  man  kunde  endog  tage  det  som  en  Slags  Nydelse  at 
græde  lidt  over  de  stakkels  Slaver,  der  nu  en  Gang  vare 
fordømte  til  at  leve  dette  Dyreliv,  og  saa  kunde  man  for 
Resten  sove  lige  godt  og  putte  Pengene,  Negerne  havde 
erhvervet,  i  sine  Lommer;  men  Garrisons  ubønhørlige, 
skaanselløse  Blottelse  af  Samfundets  Synder  var  til  at  blive 
gal  over. 

De  enkelte,  der  efterhaanden  vandtes  for  Garrisons 
Anskuelse,  raaatte  være  modige  for  at  kunne  træde  frem  og 
vedkjende  sig  det  offentlig.  De  kaldte  sig  Abolitionister 
(Ophævere  —  af  abolish,  at  ophæve  eller  afskaffe),  og  Tid 
efter  anden  toge  enkelte  af  dem  virksom  Del  i  Garrisons 
Arbejde. 

Vrede   bleve  Slaveholderne  i  Syden.     Hvad  om  nogen 

af  disse  Abolitionister  kom  syd  paa  og  fortalte  Negerne, 
at  det  var  en  god  Ting  at  have  sin  Frihed  V  Slaverne 
kunde  jo  faa  i  Sinde  at  tro  det,  dumme  og  uvidende  som 
de  vare,  og  saa  prøve  paa  at  faa  deres  Frihed.  Et  af 
Amerikanernes  Stikord  fra  Revolutionskrigen  havde  været: 
»Modstand  mod  Tyranner  er  Lydighed  mod  Gud.«  Hvad 
om  nu  nogen  af  disse  Abolitionister  skulde  bilde  Slaverne 
ind,  at  deres  Ejere  vare  Tyranner!  Det  kunde  jo  føre  til 
Oprør,  og  Herrerne  kunde  frygte  at  blive  myrdede  i  deres 
Senge.  Saadan  noget  var  jo  hændt  paa  Øen  Haiti,  hvor 
Slaverne  havde  afkastet  deres  Aag  og  dannet  en  Republik 
efter  en  vild  og  blodig  Krig  mod  deres  franske  Herrer.  — 
Det  var  derfor  bedst  at  faa  Munden  lukket  paa  denne 
Garrison,  der  var  Skyld  i  det  hele;  og  det  mente  man  at 
opnaa  ved  at  lægge  Sag  an  imod  ham  for  fornærmelige 
Udtalelser  og  faa  ham  idømt  en  Bøde  af  halvtredsindstyve 
Dollars  og  Fængslet,  da  han  var  for  fattig  til  at  betale. 

Slavehandlerne  og  deres  Venner  jublede  over  at  have 
faaet  Vingerne  stækkede  paa  denne  ubehagelige  Fredsfor- 
styrrer. Og  i  Norden  kunde  man  høre  Folk  sige,  at  det 
var  slet  ikke  mere,  end  han  fortjente;  en  Mand,  der  saa 
hensynsløst  vilde  sætte  det  offentlige  Velfærd  paa  Spil, 
burde  holdes  under  Laas  og  Lukke;  men  den  berømte 
Statsmand  og  Taler,  Henry  Clay,  der  selv  var  en  Slave- 
holder, sagde,  at  Garrisons  Fængsling  var  et  ligefremt 
Angreb  paa  Pressefriheden;  og  en  Kjøbmand  i  New  York, 
Arthur  Tappan,  betalte  Bøden  for  ham,  saa  han  atter  kom 
paa  fri  Fod. 

Benjamin  Lundys  lille  Maanedsblad  var  under  Garrisons 
Ledelse  blevet  et  Ugeblad;  men  nu  ophævede  Garrison  sin 
Forbindelse  med  Lundy,  og  Bladet  faldt  atter  tilbage  til 
kun  at  udkomme  én  Gang  maanedlig.  Derimod  begyndte 
Garrison  selv  et  Blad,  som  han  kaldte  »Befrieren«  (The 
Liberator)  og  udgav  det  fra  Boston.  Han  blev  skjældt  ud 
for  en  Kryster,    fordi   han   vilde  kæmpe  mod  Slaveholderne 

i  Syden  fra  et  sikkert  Tilflugtssted  saa  langt  mod  Nord; 
men  han  vidste,  hvad  han  gjorde.  Saa  længe  selve  Norden 
var  fjendtlig  mod  hans  Reformplaner,  maatte  Arbejdet 
lægges  dér.  Det  gjaldt  for  ham  om  at  rejse  en  of- 
fentlig Mening  i  Norden  mod  Slaveriet  og  ikke  om 
at  bringe  Slaverne  i  Oprør,  hvor  meget  han  end  sigtedes 
for  at  ville  det  sidste.  Og  hvad  Sikkerheden  i  Boston  an- 
gaar,  var  den,  hvad  det  følgende  vil  vise,  slet  ikke  saa 
meget  stor. 

»Befrieren«  begyndte  at  udkomme  ved  Nyaar  1831. 
I  sin  Indledning  siger  han  med  Hensyn  til  Slavespergs- 
maalet:  »Jeg  mener  det  alvorlig;  jeg  vil  ikke  tale 
tvetydig;  jeg  vil  ikke  undskylde;  jeg  vil  ikke  vige 
en  eneste  Tomme,  og  jeg  vil  høres.«  Dog  naar  han 
til  Motto  vælger  Ordene  »Vort  Land  er  Verden,  vore  Lands- 
mænd er  hele  Menneskeslægten«,  antyder  han  hermed  en 
verdensborgerlig  Anskuelse,  der  siden  vanskeliggjør  hans 
Samarbejde  med  andre,  der  vel  vilde  have  Negerne  frigjorte, 
men  ogsaa  bevare  Landet  helt  og  udelt. 

»Befrieren«  fik  efter  fire  Maaneders  Forløb  et  Titel- 
billede, forestillende  ved  den  ene  Ende  en  Avktion,  hvor 
»Slaver,  Heste  og  andet  Kvæg«  sælges,  og  en  Piskepæl, 
hvor  en  Slave  bliver  pisket.  I  Midten  ses  Frelserens  Billede 
med  Omskrift:  »Jeg  kommer  for  at  løse  de  lænkebundne«, 
medens  en  Slave  knæler  tilbedende  og  en  Slaveholder  viger  i 
Forfærdelse.  Ved  den  anden  Ende  af  Billedet  ses  en  aaben 
Dør,  hvorigjennem  Slaver  strømme  ud  og  ile  mod  en  Port 
langt  borte  —  Porten  til  Frihedens  forjættede  Land.  Neden 
under  staar  Navnet  »Befrieren«,  og  paa  et  Baand  slynget 
ind  imellem  staa  Ordene:  »Du  skal  elske  din  Næste  som 
dig  selv«. 

Mere  aabent  og  tydelig  kunde  Garrison  ikke  have  ud- 
talt, hvad  han  vilde  med  sit  Blad.  Det  var  Svar  til  dem, 
der  troede  at  kunne  knække  hans  Mod  ved  Fængsel  og 
Bøder;    og  det  var  noget  af  det  dristigste,    man  havde  set 

—  dristigt  ogsaa  derved,  at  det  begyndte  uden  Subskribenter 
og  uden  Penge.  Han  og  hans  Medhjælper,  en  ung  Neger, 
gjorde  alt  Arbejdet  selv  med  at  skrive,  sætte  og  trykke 
Bladet.  De  vare  fornøjede,  om  de  kun  havde  det  tørre 
Brød  at  spise.  De  sov  i  Trykkeriet:  Pressen  i  ét  Hjørne, 
og  Sengen  i  et  andet;  Skrivebordet  dækket  af  Aviser,  Vin- 
duer og  Gulv  overplettede  med  Blæk  og  Sværte.  ',  ^i^, 

En  gammel  Præst,  J.  F.  Olarke,  skildrer  i  sin  nys 
udkomne  Bog,  »Antislaveri-Dage«,  Garrison,  saaledes  som 
han  kjendte  ham  paa  den  Tid,  med  følgende  Ord:  »Han 
var  begavet  med  Evner,  nødvendige  for  en  Reformator; 
hans  Forstand  var  klar  og  skarp,  hans  Formaal  fast;  han 
havde  en  Jærnvilje,  og  naar  han  en  Gang  havde  dannet  sig 
en  Overbevisning,  rokkedes  den  ikke  af  Tvivl  eller  Om- 
skiftelser. Ret  var  for  ham  Ret,  og  galt  var  galt,  han  saae 
ikke  noget  Halvlys  eller  nogen  Halvskygge  mellem  de  to.  En 
Spade  kaldte  han  altid  en  Spade  og  gav  sig  ikke  af  med 
at  definere  den  som  et  Agerdyrkningsredskab,  brugeligt  til 
at  forandre  Jordoverfladens  Form.  Sin  Samvittighed  maatte 
han  lyde,  og  den  var  i  den  nøjeste  Overensstemmelse  med 
hans  Overbevisning.  Det  slette  var  for  ham  uundskyldeligt, 
utaaleligt.  Hele  det  gamle  puritanske  Syndehad  var  hos 
ham  forenet  med  hele  den  puritanske  Uskikkethed  til  at 
forstaa,  at  der  kunde  være  en  Synd  uden  en  Synder.« 

Slaveholderne  skummede  af  Harme  mod  denne  kjække 
sexogtyve-aarige  Redaktør  og  gjorde  alt  muligt  for  at  hindre 
Udbredelsen  af  hans  Blad.  En  Forening  af  »respektable 
Gentlemen«  i  Syd-Carolina  udlovede  en  Belønning  af  1500 
Dollars  for  Paagribelsen  af  enhver  hvid  Person,  som  tog 
sig  for  at  uddele  eller  omsende  »Befrieren«.  Og  Staten 
Georgia  tilbød  at  betale  5000  Dollars  til  den  eller  dem,  der 
kunde  arrestere  Garrison  og  bringe  ham  i  Forhør  under 
Statens  Love.  Til  denne  Trusel  svarede  Garrison:  »Det 
skulle  I  vide,  I  Beskyttere  af  Mennesketyve,  at  jeg  foragter 
eders  Trusler  lige  saa  meget,  som  jeg  beklager  eders  Daar- 

skab;  vid,  at  bundrede  Mand  staa  rede  til  at  fylde  nain 
Plads  lige  saa  snart,  som  den  er  gjort  tom  ved  Vold. 
> Befrieren«  skal  leve  —  leve  for  at  minde  eder  om  eders 
Fare  og  Forbrydelse  —  leve  for  at  tale  den  fortrykte  Slaves 
Sag  —  leve  for  at  bilse  en  almindelig  Befrielsens  Dag.  For 
hvert  Haar  paa  mit  Hoved,  som  I  røre,  skal  der  fremstaa 
en  Forsvarer  af  eders  Slavers  Rettigheder  og  en  Anklager 
for  eders  Forbrydelser.« 

I  Nordstaterne  stod  man  fra  først  af  ligegyldige  og 
saae  til,  i  det  man  betragtede  Garrison  som  en  Fanatiker, 
der  kun  vilde  opnaa  at  skade  sig  selv;  men  efterhaanden 
som  flere  tænkende  Mænd  og  Kvinder  sluttede  sig  til  ham 
og  dannede  »Antislaveri- Foreninger«,  nødtes  Folk  til  at 
tænke  over  Sagen ;  Befrielses-Spørgsmaalet  blev  efterhaanden 
drøftet  fra  mange  Talerstole  og  i  enkelte  Blade,  om  end 
de  fleste  stode  i  »Bomuldskongens«  Tjeneste.  Man  begyndte 
at  tage  Parti  for  eller  imod. 

Vil  man  spørge,  om  det  var  muligt  for  ærlige  og 
sandhedskjærlige  Mennesker  at  være  Modstandere  af  dette 
Arbejde  for  Slavernes  Frigjørelse,  maa  Svaret  til  Dels  søges 
i  Tidsforholdene.  Tiden  var  konservativ;  man  frygtede 
Forandringer;  man  følte,  at  Foreningen  mellem  Nord-  og 
Sydstaterne  let  kunde  komme  i  Fare,  om  der  fremkom  alt 
for  stærke  Rystelser.  Sydstaterne  havde  lovhjemlet  Ret  til 
at  holde  Slaver,  og  saa  var  det  jo  en  egen  Sag  at  ville 
formene  dem  det.  Hvad  der  ogsaa  kunde  skræmme  en  Del, 
var  det  voldsomme  Sprog,  Garrison  og  hans  Venner  førte. 
Naar  Garrison  kaldte  de  forenede  Staters  Grundlov  »en 
Pagt  med  Døden  og  en  Overenskomst  med  Helvede«,  var 
det  i  de  manges  Øjne,  der  saae  paa  Grundloven  med  ned- 
arvet Ærbødighed  og  uden  Kritik,  næsten  en  landsforrædersk 
Tale;  og  værre  blev  det,  naar  han  raabte:  »Ingen  Union 
med  Slaveholdere!«  og  ønskede  Foreningen  med  Sydstaterne 
ophævet.  Den  ogsaa  andre  Steder  kjendte  Tankegang,  at 
den  Mand,  der  dadler  Præsterne,  nødvendigvis  maa  være  en 

Gudsbespotter,   vendte  sig  ogsaa   mod  Garrison,    naar  han 
kaldte  Kirken  »et  Broderskab  af  Tyve«. 

Dog  det  var  paa  den  anden  Side  naturligt  for  Gar- 
rison at  føre  et  stærkt  Sprog  —  mod  Grundloven,  da  den 
beskyttede  Slaveriet,  og  mod  Kirken,  da  største  Parten 
af  dens  Tjenere  brugte  alle  Theologiens  Kunstgreb  for  at 
pine  et  Forsvar  for  Slaveriet  ud  af  Bibelen.  Og  det  var 
nødvendigt  at  bruge  et  stærkt  Sprog  for  at  vække  den 
sovende  Slægt  til  Eftertanke;  Abolitionisterne  trøstede  sig 
med,  at  naar  de  kaldte  den  ligegyldige  og  fjendtlige  Mængde 
en  Øgleæt,  havde  Johannes  Døberen  gjort  det  samme;  og 
naar  de  kaldte  den  Del  af  Præsterne,  der  forsvarede  Slave- 
riet, Hyklere,  blinde  Vejledere,  kalkede  Grave,  havde  Jesus 
sagt  det  samme  om  Farisæerne.  i 


IV. 

Martyrer  og  Digtere.  —  Whittier. 

I  1832  aabnede  en  Frøken  Crandall  en  Skole  for  unge 
Piger  i  Canterbury,  Connecticut.  Nu  var  der  i  samme  By 
en  hæderlig  Neger,  en  Landmand  ved  Navn  Harris,  hvis 
syttenaarige  Datter  ønskede  at  uddanne  sig  til  Lærerinde 
for  Negerbørn;  hun  var  lys  af  Hudfarve  og  havde  et  til- 
talende Væsen  og  et  godt  Udvortes;  hun  havde  gaaet  godt 
i  Skole  før,  og  Frøken  Crandall  havde  ikke  noget  imod  at 
antage  hende  som  Elev.  Heller  ikke  havde  de  hvide  Piger, 
af  hvilke  nogle  kjendte  hende  fra  Børneskolen,  noget  der- 
imod; men  nogle  af  Forældrene  følte  sig  stødte  over,  at 
Negerpigen  skulde  undervises  sammen  med  deres  Døtre,  og 
de  forlangte  hendes  øjeblikkelige  Fjærnelse.  Dette  kunde 
Lærerinden  ikke  finde  rimeligt,  og  hun  besluttede  da,  at 
lade  de  hvide  Piger  gaa  og  at  aabne  en  Skole  for  Neger- 
piger alene;. men   fra   nu  af  var  hun  Gjenstand  for  For- 

følgelser  af  den  mest  umenneskelige  Art.  Kjebmændene  i 
Byen  nægtede  at  sælge  hende  Varer;  gik  hun  og  hendes 
Elever  paa  Gaden,  bleve  de  fornærmede;  Døre  og  Dørtrin 
i  hendes  Hus  tilsøledes;  og  hendes  Brønd  fyldtes  med  det 
værste  Snavs.  Bestyrelsen  for  den  Menighed,  hun  tilhørte, 
nægtede  hendes  Elever  Tilladelse  til  at  overvære  Guds- 
tjenesten. Efter  en  Mængde  Forfølgelser  af  enhver  Art, 
der  dog  ikke  vare  i  Stand  til  at  drive  hende  af  Vejen,  fik 
man  en  Lov  i  Stand,  ved  hvilken  det  forbødes  at  optage 
Negere  fra  andre  Stater  i  nogen  Skole;  og  da  Frøken 
Crandalls  Elever  til  Dels  vare  fra  andre  Stater,  kunde  man 
nu  endelig  faa  anlagt  Sag  mod  hende.  Hun  blev  fængslet 
og  maatte  sidde  i  en  Celle,  hvor  just  en  Morder  havde  haft 
Ophold. 

Nogle  enkelte  Venner  hjalp  hende  med  Raad  og  Daad; 
Arthur  Tappan  (den  samme  Kjøbmand  fra  New- York,  som 
havde  betalt  Bøden  for  Garrison)  sendte  Penge  for  at  sikre 
hende  en  Sagfører;  hun  blev  løsladt  mod  Kavtion,  men 
Folk  vedbleve  at  fortrædige  hende;  selv  Lægen  nægtede  at 
besøge  hende,  naar  hun  var  syg.  Til  sidst  nødtes  hun  til 
at  lukke  sin  Skole. 

Denne  Tildragelse  staar  vel  kun  i  indirekte  Forbindelse 
med  Ophævelsesværket,  men  tjener  ypperlig  til  at  vise 
Stemningen  i  Norden  paa  den  Tid,  Garrison  begyndte  at 
virke;  og  den  tjente  adskillige  i  Samtiden  til  at  faa  Øjnene 
op  for  den  daarlige  Aand,  der  raadede  saa  vel  i  det  borger- 
lige Samfund  som  i  Kirken. 

Medens  Garrison  og  hans  Venner  nu  i  de  følgende  Aar 
holdt  Møder  rundt  om  i  Landet  for  at  paavirke  Folke- 
stemningen, vare  de  ofte  Gjenstand  for  de  raaeste  Opløb  og 
Overfald.  Huse,  der  brugtes  til  deres  Forsamlinger,  øde- 
lagdes; og  hvor  man  paa  nogle  Steder  prøvede  paa  at  rejse 
Skoler  for  Negere,  blev  Foretagendet  enten  paa  Forhaand 
forbudt  af  den  stedlige  Myndighed  som  farligt  og  skadeligt 
for  Samfundet,  eller  de  bleve  siden  forstyrrede. 

Garrison  selv  blev  i  1835  Gjenstand  for  voldeligt  Over- 
fald af  den  forbitrede  Mængde  i  Boston,  der  troede  deres 
Velfærd  truet,  om  Slaverne  bleve  frigivne.  Han  blev  ført 
med  et  Reb  om  Livet  gjennem  Gaderne  af  den  rasende 
Mængde,  og  Truselen  om  at  hænge  ham  var  rimeligvis 
bleven  udført,  hvis  ikke  Borgmesteren  havde  reddet  ham 
ved  at  putte  ham  i  Arrest. 

Det  dæmpede  Raseri,  der  saaledes  ved  enkelte  Lejlig- 
heder kom  til  Udbrud,  faar  man  en  ypperlig  Forklaring  til 
i  en  Meddelelse  af  Præsten  Samuel  May,  der  var  en  frem- 
ragende Abolitionist.  Han  sad  en  Dag,  samme  Aar,  ved  et 
Møde  af  Antislaverimændene  i  New-York,  da  han  blev  kaldt 
til  Døren  af  en  af  Byens  første  Kjobmænd,  der  sagde  til 
ham:  »Vi  ere  ikke  saadanne  Tosser,  Hr.  May,  at  vi  ikke 
skulde  vide,  at  Slaveri  er  et  stort  Onde  og  en  stor  Uret- 
færdighed; men  Grundlæggerne  af  vor  Fristat  gav  det  Lov 
til  at  existere.  Der  blev  sørget  for  det  i  vor  Grundlov. 
En  stor  Del  af  Sydboernes  Ejendom  bestaar  i  Slaver,  og 
Forretningen  baade  i  Syden  og  Norden  er  paa  det  nejeste 
knyttet  dertil.  Millioner  paa  Millioner  af  Dollars  skylde 
Sydboere  til  Kjebmænd  og  Fabrikanter  i  New-York  alene, 
og  de  vilde  være  tabte,  om  det  kom  til  et  Brud  mellem 
Norden  og  Syden.  Vi  kunne  ikke  staa  os  ved,  min  Herre, 
at  lade  Dem  og  Deres  forbundne  faa  Held  til  at  kuldkaste 
Slaveriet.  Det  er  for  os  ikke  et  Princip,  men  en  Forret- 
ningssag. Vi  kunne  ikke  tillade  Dem  at  have  Fremgang, 
og  jeg  er  kommen  for  at  lade  Dem  og  Deres  Værkfæller 
det  vide.  Kunne  vi  ikke  standse  jer  med  gode  Midler, 
skulle  vi  gjøre  det  med  slette.« 

Denne  Mand  udtalte  aabent  den  Tankegang,  der  var 
raadende  hos  hans  Standsfæller,  og  efter  den  blev  Abolitio- 
nisterne  behandlet. 

Paa  samme  Tid,  Folk  i  Nordstaterne  kunde  tage  saa 
haardt  paa  Abolitionisterne,  var  det  ikke  sært,  at  Bladene  i 
Syden  førte  et  groft  Sprog   og  t.  Ex.   truede  med,   at  den, 

der  vilde  komme  ned  til  Syden  og  holde  Foredrag  om 
Slaveriets  Onder  og  Umoralitet,  kunde  være  vis  paa  at  faa 
sin  Tunge  reven  ud  og  kastet  paa  Møddingen. 

Imidlertid  vandt  Sagen  saa  jævnt  og  stille  Fremgang. 
Den  havde  nu  i  nogle  Aar  haft  sine  Talere  og  Penneførere ; 
nu  begyndte  den  at  faa  sine  Martyrer  og  sine  Sangere,  og 
det  var  i  sig  selv  gode  Tegn. 

E.  P.  Lovejay  hed  en  Præst  i  St.  Louis,  som  vel 
ikke  var  enig  med  Garrison  i  at  fordre  øjeblikkelig  Op- 
hævelse af  Slaveriet,  men  dog  virkede  for  dets  Ophævelse 
gjennera  et  Blad,  han  udgav.  Han  blev  jagen  fra  St.  Louis 
for  det  samme,  men  udgav  da  sit  Blad  fra  Byen  Alton  i 
Illinois,  paa  den  modsatte  Side  af  Floden.  Der  blev  hans 
Presse  ødelagt  af  en  Pøbelhob,  men  han  kjøbte  en  ny;  den 
blev  ogsaa  ødelagt,  og  han  kjebte  en  tredje.  Da  ogsaa  den 
blev  ødelagt  af  de  forbitrede  Modstandere,  kjøbte  han  en 
fjerde  og  havde  fyrretyve  bevæbnede  Mænd  rede  til  at  be- 
skytte den,  da  den  blev  bragt  fra  Dampskibet  og  op  til  den 
Stenbygning,  hvor  den  skulde  stilles  op;  man  mente,  den 
vilde  være  i  Sikkerhed  der,  og  de  fleste  af  dens  Beskyttere 
gik  bort.  Da  Aftenen  kom,  blev  Lovejoy  med  nogle  faa  Venner 
tilbage  for  at  holde  Vagt  over  Pressen  og  Huset;  en  stor 
Folkehob  samledes  uden  for;  de  skøde  efter  Vinduerne;  Præsten 
og  hans  Venner  skøde  igjen,  og  én  Mand  uden  for  blev 
dræbt.  Borgmesteren  prøvede  forgjæves  at  faa  Folkehoben 
væk,  til  sidst  satte  de  Stiger  til  Taget  og  stak  Ild  paa  Huset. 
Nu  nødtes  Lovejoy  og  hans  Venner  til  at  gaa  ud;  men  saa 
snart  han  var  kommen  uden  for,  blev  han  skudt  af  en 
Mand,  der  stod  skjult  bag  en  Stabel  Brædder. 

Dette  Mord  vakte  stort  Røre  blandt  Abolitionisterne. 
Da  Beretningen  derom  kom  til  Boston,  forlangte  de  Adgang 
til  Faneuil  Hall,  en  Bygning,  der  er  bleven  historisk  berømt 
som  Samlingsplads  for  Frihedsmændene  i  gamle  Dage,  for 
der  fra  at  protestere  mod  en  saadan  lovløs  Fremfærd.  Da 
det   blev   dem   nægtet,    appellerede   en   anset  Mand,    Dr. 

Canning,  til  Bostons  Baryere  og  sagde:  »Er  Boston  sunken 
saa  dybt,  at  dens  Borgere  ikke  kunne  blive  betroede  til  at 
kooame  sammen  og  forsvare  Frihedens  Grundsætninger,  for 
hvilke  deres  Fædre  døde?  Skulle  vore  Medborgere  myrdes, 
medens  de  forsvare  deres  Rettigheder,  og  vi  ikke  have  Lov 
til  at  udtale  vor  Afsky  derfor?«  Det  lykkedes  endelig  at 
faa  Hallen;  men  Dr.  Canning  har  næppe  udtalt  den  al- 
mindelige Folkefølelse  i  den  Grad  som  en  Regeringssagfører, 
der  traadte  op  imod  ham  og  bl.  a.  sagde,  at  Lovejoy 
selv  var  Skyld  i  sin  Død,  og  at  han  døde  som 
en  Nar. 

Abolitionisterne  havde  endnu  ikke  Folket  med  sig; 
men  de  havde  Digterne  med  sig.  Bryant,  Lowell  ogLong- 
fellow  have  givet  nogle  af  deres  bedste  Sange  til  denne 
Kamp;  men  mere  end  alle  de  andre  har  Kvækerdigteren 
John  G.  Whittier  hædret  og  hjulpet  den  med  sin  Sang. 
Naar  man  blader  hans  samlede  Digte  igjennem,  finder  man 
der  et  Afsnit  under  Benævnelsen  »Frihedsrøster«,  og  kjækkere, 
kraftigere  Frihedsrøster  ere  sjælden  blevne  hørte.  Han 
hilser  i  en  af  sine  Sange  Garrison  som  den,  han  elskede 
med  en  Broders  Kjærlighed,  og  siger  til  ham:  »Jeg  véd  nok, 
man  fortæller,  at  du  kun  stræber  efter  at  vinde  dig  et 
stort  Navn,  men  jeg  har  kjendt  dig  saa  længe  og  saa  godt, 
jeg  véd  det  bedre;  ingen  djævelsk  Sladder  skal  rokke  min 
Tiltro  til  dig.«  —  I  »Yankee-Pigen«  skildrer  han  i  Strofer, 
der  minde  om  et  bekjendt  Digt  af  Chr.  Winther,  en  ung 
Pige,  Ellen,  der  sidder  ved  Husets  Dør  og  spinder,  da  en 
Planter  fra  Syden  kommer  for  at  fri  til  hende.  »Fy  for 
Skam,  Ellen!«  siger  han,  »lad  du  dog  andre  Tosser  om  at 
arbejde,  det  er  du  for  smuk  til.  Kom  med  mig  til  Syden, 
hvor  Palmetræet  skygger  over  mit  Hjem,  og  hvor  hvert  af 
dine  Ønsker  vil  blive  adlydt  af  mine  Slaver  som  en  Lov.« 
Dog  Yankee-Pigen  svarer  stolt,  at  hun  før  vilde  være  i 
Lænker  med  hans  Slaver  end  i  Frihed  med  ham. 

'  Hvor  harmfuldt  han  udslynger  Bebrejdelser  mod  Præ- 
sterne, der  ville  forsvare  Slaveriet!  Se  Brudstykker  som 
disse: 

„Retfærdige  Gud!  og  disse  er  de, 
i       som  tjene  ved  dit  Alter,  Rettens  Gud! 


,Hvad!  prædike  og  stjæle  Mennesker? 
give  Tak  —  og  røve  dine  egne  forpinte  fattige? 
tale  om  din  herlige  Frihed 
og  laase  Fangens  Dør? 


„Retfærdige  Gud!  er  den  Kirke,  der  laaner 
Styrke  til  Fordærveren,  din? 

„—  Betalte  Hyklere,  som  forvende 
Retfærdigheden  og  røve  den  hellige  Bog 
for  dens  høje  Sandhedsord!  .... 

„Hvor  længe,  o  Herre!  hvor  længe 
skal  saadan  et  Præsteskab  bytte  Sandheden  bort, 
og  for  dit  Alter  bede  i  dit  Navn 
for  Røveri  og  Uret?" 


Eller  se  Digtet  »Menneskejægerne«,  hvilken  Understrøm 
af  Harme  mod  Samfundets  Usselhed,  der  gaar  igjeunem 
hans  Vers,  i  det  han  skildrer  hele  Samfundets  Forhold  til 
Negerne  under  Form  af  et  Jagttog.  Jeg  skal  her  forsøge 
at  give  en  lille  Mundsmag  af  Digtet  i  Oversættelse: 

„Har  I  set  vore  Jagttures  Storhed  og  Pragt  — 
gjennem  Skov,  over  Bjærge  —  vor  Menneskejagt? 
Landets  Herrer  de  samles  i  Jubel  og  Fryd, 
som  Jægere  samles  ved  Hornenes  Lyd. 
Hører  Piskenes  Knald  og  det  muntre  Hallo! 
og  Jagthundens  Glam,  naar  den  griber  sit  Rov! 

„Hvor  ædel  en  Sport!  —  de  er'  glade  i  Hu  — 
skjønt  de  hundrede  Tog,  er  der  tusend'  endnu! 
Lykke  til  Jagten  over  Bjærg,  gjennem  Skov  — 
denne  Menneskejagt  under  lystigt  Hallo! 

„Hvor  smukt  de  dog  ride,  hvor  stolt  dog  et  Synl 

—  i  glødende  Iver,  Begejstringens  Lyn! 
Præsten  i  Kjole  hugger  Sporerne  i 

og  farer  den  kløgtige  Statsmand  forbi. 

Synder  og  Helgen  med  Eder  og  Bønner 

ride  tilsammen,  det  samme  Lands  Sønner. 

Og  Kvinden  er  med  dem  —  kjærlige  Kvinde!  — 

Moder  og  Hustru,  Søster,  Veninde  — 

hun  styrker  de  kjære  ved  Kjærlighedsmagten, 

—  hvor  livsglad  hun  rider  til  Menneskejagten! 

„O,  herligt  at  se  her  i  „Frihedens  Land", 
hvor  frit  de  tør  jage  den  sorte  Mand !" 


Men  saa  havde  Whittier  ogsaa  paa  den  anden  Side 
mandige  Opraab  til  sine  Venner,  Abolitionisterne,  som  naar 
han  synger: 

„Har  vi  hvisket  Sandheden, 
hvisk  da  ej  længere ; 
tal,  som  Trompeten  lyder, 
stærkere,  strængere!" 

»Naturen  havde  ikke  givet  ham  Evne  til  at  virke  ved 
det  mundtlige  Ord«,  siger  en  amerikansk  Forfatterinde, 
»men  han  havde  faaet  Evne  til  at  røre  Menneskehjærtet 
ved  saadanne  Sange,  som  kun  den  kan  synge,  der  føler 
andres  Sorg  og  Glæde  som  sin  egen.  Hvis  han  havde  ladet 
være  at  blande  sig  i  Antislaveri- Bevægelsen,  kunde  han 
have  tjent  Penge  ved  sin  Digtning  og  vundet  Ros  og 
Smiger  Landet  over;  men  han  foretrak  at  gjere  Slavernes 
Sag  til  sin;  og  i  tredive  Aar  levede  Amerikas  elskeligste 
Sanger  under  en  Sky  af  Foragt,  Tilsidesættelse  og  Bag- 
talelse, fordi  han  havde  valgt  et  upopulært  Æmne  at  be- 
synge.« 


V. 

Oplysende  Smaahistorier. 
En  Mand  nord  fra,  der  kom  i  Besøg  hos  en  Slaveholder 
i  Kentucky,  sagde  for  at  smigre  denne: 

»Jeg  synes,  Hr.  Speed,  at  Slaverne  her  ere  lige  saa 
lykkelige  som  vor  arbejdende  Klasse  i  Norden.« 

»Jeg  gjør  mit  bedste  for  at  gjere  dem  lykkelige«, 
svarede  den  gamle  Slaveejer;  »men  jeg  skal  sige  Dem, 
hvordan  det  er:  man  kan  ikke  gjøre  en  Slave  lykkelig, 
hvad  saa  man  gjør  ved  ham.  Det  har  aldrig  været  Guds 
Vilje,  at  Mennesker  skulde  være  Slaver,  og  lykkelige  kunne 
de  ikke  blive,  saa  længe  de  ere  det.« 

Den  Snak,  at  Slaverne  i  Grrunden  vare  lykkelige  og 
tilfredse,  troede  mange  Nordboere  paa;  og  hvorfor  skulde 
man  saa  gjøre  et  sligt  Staabej  for  at  faa  dem  frigjorte? 

Dog  Abolitionisterne  pegede  paa  Grænserne  af  Ohio 
og  Pensylvania  og  hele  den  Linje,  der  skilte  Slavestaterne 
fra  Fristaterne,  hvor  flygtede  Slaver  hvert  Aar  strømmede 
ind  i  stedse  stigende  Mængde  —  ofte  med  Ryggen  sønder- 
flænget  af  Pisken.  De  gjengave  disse  flygtede  Mænds  og 
Kvinders  Historie,  hvordan  de  under  deres  Flugt  vare  blevne 
jagede  af  Blodhunde  og  kun  vare  slupne  med  Livet  ved  at 
ligge  skjulte  i  Sumpe  eller  ved  at  være  dykkede  ned  i  Floden 
til  Halsen  for  at  undgaa  Hundenes  fine  Lugt;  hvordan  Mødre 
maatte  se  deres  Smaabørn  blive  tagne  bort  og  solgte,  som 
man  sælger  Kalve  og  Pøl ;  og  hvordan  Ægtefolk  aldrig  kunde 
være  sikre  for,  hvad  Dag  de  vilde  blive  revne  fra  hinanden 
og  solgte  hver  til  sin  Side  ved  en  Avktion. 

Abolitionisterne  manglede  ikke  Svar,  naar  de  kom  ind 
paa  dette  Punkt.  For  Exerapel  kunde  de  faa  i  Sinde  at 
klippe  saadan  en  Kundgj øreise  ud  af  Sydstaternes  Aviser 
for  at  have  den  ved  Haanden: 

»500  Dollars  Belønning.« 

»Bortløben  den  4de  Juli  en  Slavepige  ved  Navn  Rosa. 
Har  glat  brunt  Haar  og  blaa  Øjne.  Halter  en  Smule  af 
et  Saar  i  Foden  og  har  et  Ar  paa  venstre  Skulder.  Hun 
forstaar  at  føre  sig  godt  og  vil  muligvis  prøve  at  give  sig 
ud  for  en  Dame.  Hvo  som  helst,  der  kan  give  Under- 
retning om  hende,  vil  modtage  oven  nævnte  Belønning.« 


William  L.  Garrison  og  hans  Tid.  281 

Den  Slags  Bevisførelse  var  jo  temmelig  slaaende.  Der- 
for sagde  man  ogsaa  i  Syden:  »Den  eneste  Maade,  hvor- 
paa  vi  kunne  møde  disse  Fanatikere,  er  med  Krudt  og 
koldt  Staal.«  Der  var  Mening  i  den  Tale.  Grunde  kunde 
man  ikke  slaa  Abolitionisterne  med. 

Flygtede  Slaver  fandt  ofte  Beskyttelse,  i  det  der  dog 
altid  fandtes  enkelte  Mennesker  og  enkelte  Hjem,  der 
kunde  hæve  sig  over  den  almindelige  Mening  i  Tiden  og 
tilstaa  for  sig  selv,  at  Slaverne  vare  deres  Medmennesker  og 
burde  behandles  som  saadanne.  Der  dannede  sig  endog 
efterhaanden  en  Slags  Foreninger  med  det  Formaal  at 
hjælpe  flygtede  Slaver  nord  over  til  de  britiske  Besiddelser, 
hvor  de  vilde  være  sikre  mod  Forfølgelse.  En  saadan  For- 
ening kaldte  man  en  »underjordisk  Jærnbane«,  og  den 
havde  sine  bestemte  Stationer  paa  hele  Linjen  fra  Slavesta- 
ternes Nordgrænse  til  Canada.  Naar  en  Flygtning  kom  til 
en  af  disse  »Stationer«  —  et  Hjem,  der  var  villigt  til  at 
give  dem  et  foreløbigt  Skjul  og  stod  i  Forbindelse  med 
andre  ligesindede  længere  borte  — ,  blev  han  der  fra  i  Sikker- 
hed og  paa  den  belejligste  Tid  fort  til  næste  Station  og 
saa  videre  til  de  forenedes  Staters  Nordgrænse. 

Frie  Negere  i  Nordstaterne  gjorde  undertiden  god 
Tjeneste  ved  at  hjælpe  flygtede  Stammefrænder.  En  ældre 
Negerkvinde  fik  Navnet  Moses,  fordi  hun  hjalp  saa  mange 
Slaver  ud  af  det  Ægypten,  hvor  de  havde  trællet.  Hun 
brugte  at  samle  Penge  hos  Godtfolk  i  Nordstaterne  og  gik 
saa  til  Maryland,  hvor  hun  i  Stilhed  samlede  en  Del  Slaver 
og  fik  dem  gjort  rede  til  at  flygte;  men  først  undersøgte 
hun,  om  de  havde  Mod  og  Fasthed  nok  til  at  vove  For- 
søget. Dernæst  ordnede  hun  det  saadan,  at  de  kunde 
komme  afsted  en  Lørdag  Nat,  da  der  ikke  vilde  være  nogen 
Lejlighed  til  at  bekjendtgjøre  deres  Flugt  om  Søndagen,  og 
de  saaledes  kunde  faa  et  godt  Forspring  den  Dag.  Hun 
havde  sine  visse  Stationer,  hvor  hun  kunde  faa,  dem  skjult; 
og  hun  lejede  en  Mand  til  at  se  efter,  naar  der  blev  slaaet 

Kundgjerelser  op  om  deres  Flugt,  for  saa  hurtigst  mulig 
at  tage  dem  ned  igjen.  Ved  med  Dygtighed  at  følge  denne 
snildt  anlagte  Plan  reddede  hun  mange. 

Hel  romantisk  er  Ellen  Craft's  Historie. 

Hun  var  en  meget  lys  Mulatkvinde  og  kunde  magelig 
gaa  for  en  hvid.  Hun  var  Amme  i  en  Farailje  i  Syd- 
Carolina  og  var  gift  med  en  Mand,  der  var  mørkere  end 
hun  selv.  Da  hendes  Herskerinde  en  Gang  vilde  gjøre  en 
Eejse  nord  paa,  gav  hun  Ellen  Ordre  til  at  rejse  med;  men 
da  Ellen  vilde  have  sit  Barn  med,  sagde  Fruen  nej.  Det 
lille  Barn  blev  da  ladt  tilbage;  men  da  Ellen  kom  hjem 
fra  Rejsen,  fandt  hun  sit  Barn  dødt,  og  da  besluttede  hun 
at  flygte.  Det  tog  hende  en  god  Del  Tid  at  lægge  en 
Plan  til  at  flygte  sikkert;  men  til  sidst  bestemte  hun  sig 
for  at  klæde  sig  ud  som  en  ung  Herre  fra  Syden  og  lade 
sin  Mand  gaa  med  som  sin  Tjener.  For  at  det  ikke  skulde 
ses,  at  hun  var  skjægløs,  lod  hun,  som  hun  havde  Tandpine, 
og  holdt  et  Tørklæde  bundet  for  Munden.  For  at  ikke 
nogen  skulde  forlange,  at  hun  skulde  skrive  sit  Navn  — 
noget,  hun  ikke  havde  lært  — ,  lod  hun  sin  højre  Arm 
binde  op  i  et  Bind,  som  om  den  havde  taget  Skade.  Saa- 
ledes  rejste  hun  og  hendes  Mand,  og  de  naaede  godt  nok 
Baltimore;  men  dér,  hvor  hun  nu  skulde  passere  fra  en 
Slavestat  ind  i  en  fri  Stat,  mødte  hun  Vanskeligheder,  i 
det  der  forlangtes  et  særligt  Pas  for  hendes  Tjener.  Hun 
havde  naturligvis  intet  Pas;  men  hun  paatog  sig  en  Syd- 
boers overlegne  Mine,  og  da  man  nægtede  at  give  hende 
Billet  til  hendes  Tjener,  sagde  hun:  »Jeg  maa  have  ham 
med.  De  ser  min  Arm;  De  ser  mit  Ansigt;  mener  De, 
jeg  kan  undvære  min  Tjener  i  den  Tilstand?«  —  Ved 
denne  myndige  Optræden  skaffede  hun  sig  Respekt  og 
naaede  i  god  Behold  Boston. 

Manden,  som  ejede  dem,  fik  at  bore,  at  William  Craft, 
Ellens  Mand,  var  i  Boston  og  sendte  Papirer  for  at  faa  ham 
arresteret;   men  Craft  besluttede  at  sætte  sig  til  Modværge 

Og  truede  med  at  slaa  Byfogden  ihjel,  om  han  prøvede 
paa  at  arrestere  ham.  Hans  Venner  lode  ham  imidlertid 
vide,  at  det  var  det  værste,  han  kunde  gjere,  da  det  vilde 
gjøre  det  mere  vanskeligt  siden  at  hjælpe  andre  Flygtninge. 
De  bleve  da  reddede  paa  anden  Maade  ved  at  blive  hjulpne 
længere  mod  Nord. 

—  »Jeg  mindes,  da  jeg  boede  i  Kentucky«,  fortæller 
Clarke,  »at  der  var  en  af  mine  Venner  ved  Navn  Godwin, 
der  havde  lejet  en  lille  Pige,  som  hed  Milly.  Hun  var 
voxet  op  i  hans  Hjem,  og  Fru  Godwin  havde  lært  hende 
at  læse  og  skrive,  at  sy  og  at  føre  Husholdning.  Hun  var 
paa  den  Tid  en  sytten,  atten  Aar.  Pigens  Ejer  var  en 
Engelskmand  ved  Navn  Booth,  som  havde  boet  i  Kentucky 
i  flere  Aar. 

En  Dag  sad  jeg  i  Hr.  Godwins  Kontor  sammen  med 
Hr.  Booth,  da  der  kom  et  Brev  til  Godwin  fra  hans  Kone, 
i  hvilket  der  var  indlagt  et  Brev  til  hende  selv  fra  Milly. 
Godwin  læste  Millys  Brev  højt.  »Det  gjør  mig  inderlig 
ondt«,  skrev  Pigen,  »at  forlade  Dem,  kjære  Frue.  Jeg  vil 
aldrig  i  Verden  finde  saa  god  en  Ven,  som  De  har  været 
mod  mig,  og  aldrig  nogen,  jeg  kommer  til  at  holde  saa 
meget  af:  men  De  har  lært  mig  mange  Ting  og  deriblandt 
ogsaa  at  vurdere  Friheden.  Al  den  Opdragelse,  De  har 
givet  mig,  har  tjent  til  at  overbevise  mig  om,  at  jeg  ikke 
har  Ret  til  at  vedblive  at  være  Slave,  naar  jeg  kan  blive 
fri;  jeg  er  nødt  til  at  forlade  Dem.  Jeg  haaber  at  skulle 
se  Dem  en  Gang  igjen,  men  jeg  véd  det  ikke.  Jeg  ønsker, 
De  skal  vide,  hvor  taknemmelig  jeg  er  og  altid  vil  være  for 
al  Deres  Godhed.«  —  Medens  dette  Brev  blev  læst  højt, 
lagde  jeg  Mærke  til  hendes  Ejermands  Ansigt.  Det  var 
et  haardt  Ansigt,  og  jeg  kunde  ikke  sige,  hvad  han  tænkte 
eller  følte;  dette  var  et  Tab  for  ham  af  halvanden  til  to 
Tusende  Dollars.  Da  Brevet  var  læst,  vendte  han  sig  om 
mod  mig  og  sagde:  »Hvis  jeg  eller  De,  Hr.  Clarke,  havde 
været  i  Pigens  Sted,  havde  vi  gjort  det  samme.    Jeg  dadler 

hende  ikke,  og  jeg  skal  ikke  gjøre  noget  Forsøg  paa  at 
faa  hende  tilbage.«  —  Saadan  kunde  hæderlige  Mænd  i 
Syden  tænke  i  disse  Tider. 

—  Af  en  modsat  og  des  værre  mere  almindelig  Art  er 
Octave  Johnson's  Historie.  Han  tilhørte  en  Hr.  Coutsell  i 
Louisiana,  og  hans  Herre  gav  en  Dag  Ordre  til,  at  han 
skulde  piskes,  fordi  han  var  falden  i  Søvn  over  sit  Arbejde. 
Octave  havde  aldrig  været  pisket,  og  han  løb  nu  øjeblikke- 
lig sin  Vej  i  Retning  ad  en  Sump;  da  han  var  en  god 
Løber,  kom  han  ogsaa  fra  sine  Forfølgere,  og  efter  nogle 
Dages  Forløb  traf  han  en  Flok  andre  Flygtninge  dybt  inde 
i  Sumpskoven.  Hans  Herre,  der  var  bestemt  paa  ikke  at 
ville  miste  ham,  hyrede  en  øvet  Slavejæger  med  et  Kobbel 
af  tyve  Hunde  til  at  opspore  ham.  Flygtningene  fik  paa 
Forhaand  Nys  om  dette  og  skaffede  deres  Kvinder  i  Sikker- 
hed, i  det  de  gned  deres  Fødder  med  Hareblod  for  at  vild- 
lede Hundene  og  ventede  da  paa  Jægernes  Komme,  væbnede 
med  Køller.  Det  lykkedes  dem  efterhaanden  at  dræbe  otte 
af  Hundene,  medens  de  langsomt  og  kæmpende  trak  sig  til- 
bage; men  udmattede  og  oprevne  af  Hundenes  Tænder, 
flygtede  de  endelig  henimod  Aften  til  forskjellige  Sider. 
Octave  og  nogle  af  hans  Fæller  lob  til  en  Vandpøl,  som  de 
fandt  fuld  af  Alligatorer;  men  de  kravlede  afsted  over 
Rødder  og  faldne  Træer  og  undslap.  Hundene  fulgte;  men 
Alligatorerne,  der  ikke  havde  gjort  Negerne  nogen  Skade, 
dræbte  sex  af  Hundene,  og  Resten  blev  kaldte  tilbage. 
Dermed  slap  de.  Octave  Johnson  blev  siden  under  Borger- 
krigen i  1864  Korporal  i  Negerkorpset. 

(Sluttes). 

Kr.  Østergaard. 


I 


Werner  Abrahamson. 

(Forts.) 
IL 

Vi  have  set,  at  Abrahamson  allerede  1769  var  traadt 
op  med  et  lille  Forsøg  i  Digtekunsten,  og  den  følgende  Tid 
skulde  vise,  hvorledes  han  ikke  blot  som  Menneske-  og 
Fædrelandsven  bestandig  søgte  at  virke  til  Gavn,  men 
ogsaa  hvorledes  hans  Sans  var  opladt  for  det  skjønne,  og 
at  han  ogsaa  paa  dette  Omraade  med  sin  vanlige  Ihærdighed 
kom  til  at  spille  en  Rolle.  Vistnok  maa  vi  strax  tilføje,  at 
nogen  stor  Digter  blev  han  ikke,  det  var  langtfra;  men 
der  var  en  poetisk  Aare  i  ham,  og  den  traadte  frem,  mindre 
i  det  han  selv  ydede,  langt  mere  i  det  han  fandt  hos  andre, 
og  som  han  da  kunde  henlede  Opmærksomheden  paa.  I 
saa  Henseende  fortjener  det  at  bemærkes,  at  Abrahamson 
var  en  af  de  første,  der  fik  Øjet  op  for  det  skjønne  og 
store  ved  vore  Kæmpeviser.  Vistnok  blev  han  ledet  hen 
til  dem  af  en  anden,  den  tyskdannede  Slesviger  Gersten- 
berg, men  Abrahamson  kunde  ganske  anderledes  tilegne  sig 
den  Aand,  der  gaar  igjennem  dem,  og  han  tøvede  ikke  med 
at  prise  disse  saa  længe  glemte  Skatte  for  sine  nordiske 
Landsmænd  og  gav  derved  et  Stød  til,  at  flere  og  flere 
bleve  opmærksomme  paa  dem.  I  nær  Forbindelse  hermed 
staar,  at  han  fra  1773  gik  en  Streg  længere  tilbage  i  den 
nordiske  Fortid   og    vendte   sig   mod  den  islandske  Saga- 

verden.  Han  lærte  a\g  Oldnordisk  og  fandt  snart  den 
største  Glæde  ved  at  fordybe  sig  i  hin  Qærne  Tid  med 
dens  kraftige  Lys-  og  Skyggesider.  Hvor  godt  han  tilegnede 
sig  Sproget,  gav  han  nogle  Aar  senere  et  offentligt  Vidnes- 
byrd om,  i  det  han  oversatte  Sagaen  om  »Gunlaug  Orm- 
tunge og  Skjalden  Rafn«  paa  et  for  den  Tid  ualmindelig 
godt  Dansk  og  med  den  gamle  Stil  særdeles  vel  holdt.  Han 
gjorde  ogsaa  sine  Landsmænd  opmærksomme  paa,  hvilken 
stor  Betydning  det  Islandske  nødvendig  maa  have  for  vort 
nyere  Maal.  Det  er  mærkeligt,  at  se  en  Mand,  der  var 
tysk  født  og  opdraget,  saaledes  gaa  i  Spidsen  for,  hvad  der 
kunde  tjene  til  at  fremme  det  ægte  danske;  men  hvad  han 
saaledes  nu  var  kommen  ind  paa,  det  blev  han  trolig  ved 
med  hele  Livet  igjennem. 

Af  stor  Betydning  for  Abrahamson  var  hans  Forhold 
til  Digteren  Johannes  Evald.  De  vare  næsten  lige 
gamle,  i  det  Evald  kun  var  5  Maaneder  ældre,  og  de  havde 
begge  en  Tilknytning  til  Slesvig,  eftersom  Evalds  Fader  var 
en  Sønderjyde.  De  ha<rde  endog  begge  i  næsten  fire  Aar 
samtidig  opholdt  sig  i  Slesvig  By,  fra  1754  til  1758,  da 
Evald  gik  i  den  derværende  Latinskole;  men  det  er  meget 
tvivlsomt,  om  de  da  have  kjendt  hinanden,  da  Abrahamson 
jo  blev  holdt  saa  fjærnet  fra  Omgangen  med  Kammerater. 
De  kom  ogsaa  omtrent  paa  samme  Tid  begge  til  Kjøben- 
havn,  den  ene  for  at  blive  Student,  den  anden  Kadet.  Det 
er  først  langt  hen  i  Treserne,  at  man  finder  dem  i  nær- 
mere Forbindelse  med  hinanden,  efter  at  Evald  var  kommen 
et  Stykke  ind  paa  sin  Digterbane;  men  da  møde  de  os 
ikke  som  Bekjendte,  men  som  Venner.  Og  snart  blev 
dette  Forhold  saa  inderligt,  at  man  næppe  fejler  ved  at 
betegne  Abrahamson  som  en  af  Digterens  fortroligste  eller 
snarere  den  allerfortroligste  og  varmeste  af  hans  Venner. 
Der  var  en  mærkelig  Forskjel  paa  disse  to  baade  i  ydre 
Livsførelse  og  indre  Anlæg;  men  i  Venskab  som  i  Kjær- 
lighed gaar  det  jo  ofte  saa,  at  Kontrasterne  medes.    Abra- 

hamsons  Liv  var  jo  gaaet  en  stræng,  regelmæssig  Gang; 
den  Bane,  han  som  Dreng  kom  ind  paa,  gik  han  videre 
frem  ad.  Evald  derimod  var  tumlet  om,  navnlig  havde  han 
gjort  det  den  Gang  saa  betænkelige  Spring  fra  Student  til 
hvervet  Soldat,  oven  i  Kjebet  i  to  fremmede  Potentaters 
Tjeneste,  og  siden  hen  havde  han  svinget  om  fra  Theologiens 
til  Poesiens  Fane.  Disse  de  to  Venners  saa  forskjellige  ydre 
Forhold  var  igjen  væsentlig  en  Følge  af  deres  meget  for- 
skjellige Karakterer.  Abrahamsen  var  i  høj  Grad  et  Pligt- 
menneske, Evald  som  bekjendt  intet  mindre.  Der  var  noget 
sønderrevet  ved  vor  store,  i  Grunden  saa  ædle  Digter. 
Indtrykkene  fra  hans  oprigtig  fromme  Fader,  i  sin  Tid 
Vajsenhuspræst  i  Kjøbenhavn,  men  bortkaldt  i  hans  Drenge- 
alder, bleve  aldrig  fuldstændig  udslettede,  og  der  er  en 
Understrøm  i  ham  af  kristelig  Alvor,  som  blev  stærkere 
og  stærkere  paa  hans  senere  Aar,  da  Lidelser  og  Savn  bleve 
ham  en  gavnlig  Skole.  Men  paa  Overfladen,  hvilket  Væld 
af  Lidenskaber  tumlede  ikke  om  med  ham,  brændende  Ær- 
gjerrighed,  sanselig  Kjærlighedslyst  og  saa  den  ulykkelige 
Flaske!  Dog  hvilket  varmt  og  ildfuldt  Hjærte  bankede 
der  ikke  i  dette  Digterbryst,  og  enhver,  der  kjender  noget 
til  Evald  gjennem  hans  Digte  eller  hans  Selvbiografi,  vil 
have  let  ved  at  forstaa,  at  lian  med  alle  sine  vitterlige  Fejl 
nok  var  værd  at  være  Ven  med.  Derfor  er  det  saa  langt 
fra  at  være  nedsættende  for  Abrahamson,  at  det  tvært  imod 
maa  blive  ham  en  Hæder,  at  han  var  Evalds  Ven,  og  han 
har  i  dette  Forhold  spillet  en  hæderlig  Rolle  som  den,  der 
søgte  at  støtte  og  hjælpe  sine  ulykkelige  Ven. 

Vi  ville  give  nogle  smaa  Træk  af  dette  Venskab.  I 
Vinteren  1769 — 70  laa  Evald  paa  Hospitalet;  Gigtsygdommen 
havde  for  første  Gang  angrebet  ham  med  Vælde.  Under 
store,  stundum  næsten  ulidelige  Smerter  laa  han  dér,  og 
hans  nærmeste,  der  knap  vilde  være  ham  bekjendt,  lod  ham 
skjøtte  sig  selv.  Hun ,  som  han  havde  elsket  og  endnu 
elskede  med    en  aldrig  ophørende  Kjærlighed,  Arendse  var 

den  Gang  gift  med  en  anden.  Kun  én  besøgte  ham  og 
trøstede  ham  i  Nøden,  det  var  Abrahamson,  og  sandsynligvis 
er  Venskabet  imellem  dem  for  Alvor  blevet  grundfæstet 
ved  dette  Sygeleje.  Fra  en  noget  senere  Tid  fortæller 
Evald  selv  følgende,  der  levende  sætter  os  ind  i  hans 
ulykkelige  Forhold:  »Jeg  laa  for  nogle  Aar  siden  paa 
Landet,  en  halv  Mil  fra  Kjøbenhavn.  Jeg  havde  i  en  otte 
Dages  Tid  ikke  kunnet  forlade  Sengen,  da  min  gode  Ven, 
Løjtenant  A(brahamson),  som  vilde  gjere  en  Tur  ind  til 
Byen,  om  Morgenen  tidlig  kom  ind  til  mig  for  at  sige  mig 
Farvel  og  for  at  paatage  sig  mine  Kommissioner  til  min 
Familie.  Han  gik  lige  fra  mig  ud  paa  Vognen,  og  han 
steg  ikke  af  den  førend  hos  min  Moder.  Han  var  ikke 
kommen  igjennem  Døren,  førend  hun  raabte:  »Ak,  Hr. 
Løjtenant,  jeg  véd,  hvorfor  De  kommer  —  min  ulykkelige 
Søn  —  jeg  véd  alt!«  Løjtenanten  begjærede  nærmere 
Forklaring,  og  hun  troede,  at  han  forstilte  sig.  Endelig 
fortalte  hun  ham,  at  en  af  hendes  meget  gode  Venner,  en 
ærlig  Mand,  der  for  Resten  kj endte  hendes  Søn  saa  godt 
som  hun  selv,  for  en  Time  siden  havde  mødt  mig  paa 
Gaden,  i  den  allerelendigste  Tilstand,  uordentlig  i  Klæder, 
ravende  fra  én  Side  til  den  anden.  Løjtenanten,  som  troede 
sine  egne  Sanser  bedst  og  ikke  troede  Gjengangere,  svor 
hende  til  paa  sin  Ære,  at  den,  som  hun  kaldte  sin  gode 
Ven,  var  en  nedrig  Løgner,  og  han  havde  ondt  ved  at  over- 
tyde hende  derom.« 

I  Abrahamsons  Stambog  skrev  Evald  d.  1 5de  Januar 
1773  blandt  andet  følgende  Linjer,  der  maaske  minde  om, 
hvad  der  undertiden  havde  været  Gjenstand  for  deres 
Samtale: 

Tre  Ting  —  o  skærp  mit  Syn,  Kalliope! 
Tre  sjældne  Under  ønsker  jeg  at  se: 
den  Dråabe  i  Neptuni  salte  Skjød, 
som  Solen  greb  og  ikke  gjorde  sød; 

det  bitre  Blomster,  som  en  vittig  Bi 
forgjæves  søgte  Kraft  og  Honning  i, 
og  saa  den  Gift,  hvoraf  den  vises  Bryst 
ej  tilbereder  Dyd  og  salig  Lyst. 

Men  hau  ender  med  det  fyrige  Ønske: 

Derfor,  gid  Amors  Ild  og  Pluti  Glans 
og  Martis  Palmer  og  din  Føbi  Krans 
forøge  din  Lyksalighed,  min  Ven! 
Alektons  Gift  kan  ej  formindske  den. 

Og  han  tilføjer  neden  under: 

»Dersom  disse  Linjer  maa  være  et  svagt  Bevis  paa  min 
sande  Højagtelse  og  min  levende  Taknemmelighed  for  det 
Venskab,  hvormed  De  beærer  mig,  saa  har  de  fuldkomment 
naaet  deres  Øjemærke.  Thi  Himlen  forbyde,  at  de  nogen 
Tid  skulde  behøves  til  at  erindre  Dem  om  Deres  ærbødigste 
Ven  og  Tjener  Johannes  Evald.« 

Den  Gang  Digteren  var  i  den  allersørgeligste  Periode 
at  sit  Liv,  i  alt  Fald  udvortes  talt,  nemlig  i  Søbækshuset 
ved  Helsingør,  og  hans  Familie  gjennem  Præsten  Schøn- 
heyder  truede  med  at  sætte  ham  som  Lem  ind  paa  Al- 
mindeligt Hospital,  beder  han  i  sin  Vaande  denne  at  tale 
med  hans  Venner  om  hans  Stilling,  og  han  siger  da:  »I 
Henseende  til  mit  sande  Vel  beder  jeg  Dem  tale  med  min 
Abrahamson,  min  Arendse,  min  Wissing  o.  s.  v.«  Disse  Ord 
tale  tydelig  nok  om,  hvad  Abrahamson  var  for  ham,  og  det 
har  sikkert  ikke  været  for  intet,  at  han  satte  denne  først 
blandt  sine  ægte  Venner.  Det  blev  nu  ikke  ham,  der 
direkte  kom  til  at  udrive  Evald  af  Elendigheden  paa  dette 
vel  mest  kritiske  Punkt  i  hans  Liv,  men  Kammerjunker 
Fr.  Moltke,  der  var  hans  Beundrer,  og  som  formaaede  noget; 
det  er  dog  ikke  aldeles  usandsynligt,  at  Abrahamson  har 
haft  en  lille  Finger  med  heri,  eftersom  han  godt  kjendte 
Moltke. 

Hvad  der  knyttede  Abrahamson  til  Evald  var  imidlertid 
ikke  blot  et  personligt  Venskab,  men  det  var  tillige  Beun- 
dring  af  ham  som  Digter.      Evald   var  jo  til  Dels  en  Di- 

scipel  afKlopstock  og  gjorde  sig  en  Ære  af  at  ved- 
kjende  sig  dette;  men  Abrahamson  havde  ogsaa  tidlig  felt 
sig  paa  det  stærkeste  dragen  hen  imod  denne  saa  højt 
ansete  tyske  Digter.  Klopstock  opholdt  sig,  som  bekjendt, 
henved  en  Snes  Aar  her  i  Danmark  (fra  1751  til  1770),  og 
skjønt  han  ingen  Forbindelse  havde  med  det  særlig  danske 
i  Litteraturen,  kom  han  dog  gjennem  sine  tyske  Digte,  især 
ved  Messiaden,  men  ogsaa  ved  sine  nationale  Sange,  til  at 
øve  en  stor  Indflydelse  paa  mange  her  i  Landet.  Abraham- 
sens Aandsretning  var  overvejende  alvorlig  og  stemt  for  det 
høje,  og  dette  kom  ham  netop  i  Mode  i  Klopstock.  Hvor 
højt  han  satte  denne,  ser  man  af  et  Udbrud  i  et  af  Datidens 
Tidsskrifter  (Litteraturjournalen),  hvor  han  kalder  ham 
»denne  unægtelig  største  Digter,  det  nyere,  maaske  og  det 
ældre  Evropa  har  frembragt.«  Denne  Dom  er  rigtignok 
meget  langt  fra  at  holde  Stik,  og  næppe  vilde  nogen  nu 
til  Dags  underskrive  den,  men  den  Gang  blev  den  delt  af 
mange  og  viser,  at  der  var  en  Trang  efter  den  højere,  al- 
vorlige Poesi,  der  følte  sig  tilfredsstillet  i  ham.  Med 
hvilken  Glæde  maatte  da  ikke  Abrahamson  hilse  en  dansk 
Digtergenius  som  Evald,  der  vandrede  frem  ad  den  samme 
Bane  som  Klopstock,  netop  Abrahamson,  der  saa  mærkelig 
havde  faaet  Øjet  op  for  det  danske  og  elskede  det.  Vi 
forstaa  da,  at  saadanne  Værker  som  Evalds  »Rolf  Krage«, 
»Balders  Død«  og  »Piskerne«,  der  baade  gik  i  den  op- 
højede Retning  og  tillige  vare  Æmner  af  det  nordiske 
Helteliv  eller  det  danske  Folkeliv,  jmaatte  tiltale  ham  i 
højt  Maal.  Og  intet  Under  derfor,  at  naar  Abrahamson 
slog  sin  beskedne  Lyre,  søgte  han  at  bringe  de  Toner,  han 
mægtede  at  lokke  ud  af  den,  i  Harmoni  med  Klopstocks  og 
Evalds.  Og  naar  man  allerede  den  Gang  og  end  mere 
siden  ofte  gjorde  Nar  af  de  »ha-stemte  Toner«  hos  de  to 
store  Digtere  —  og  ganske  vist  ofte  med  rette  — ,  da  falde 
ogsaa  en  Del  af  Abrahamsens  Frembringelser  ind  under 
den  samme  Dom. 

Imidlertid  var  der  ogsaa  en  anden  Retning  i  Abraham- 
sons  Aand,  en  kritisk- satirisk,  sona  han  for  øvrigt  ligeledes 
havde  fælles  med  sin  Ven  Evald.  Og  den  kom  frem  ved 
mange  Lejligheder,  men  ingenlunde  var  den  af  den  ond- 
skabsfulde Art,  tvært  imod,  hvor  skarpt  og  hensynsløst  han 
end  stundura  traadte  op,  altid  var  det  ridderligt  og  med 
aaben  Pande.  Hans  første  Forsøg  i  denne  Retning  fremkom 
ved  en  bekjendt  og  ofte  omtalt  Lejlighed.  Det  var  i  den 
sidste  Periode  af  Struensees  Regering,  i  det  Halvaar,  der  vel 
var  det  mest  bevægede  i  hele  forrige  Aarhundrede  her  i 
Landet,  og  som  betegnes  ved  Matrosernes  Vandring  til 
Hirschholm  i  September  1771,  Fodgardens  Opstand  i  Jule- 
aftensfejden,  Hofrevolutionen  den  paafølgende  17de  Januar 
og  den  blodige  Afslutning  paa  Østerfælled  den  28de  April. 
Der  var  i  hele  dette  Tidsrum  en  stærk  Uro  blandt  Folk, 
som  rimeligt  var,  og  den  gav  sig  ogsaa  til  Kjende  paa  det 
æsthetiske  Omraade,  nemlig  i  Theatret.  Da  Sæsonen  be- 
gyndte om  Efteraaret,  var  en  Nordmand,  tidligere  Borger- 
mester i  Throndhjem,  N.  K.  Bredal  bleven  Direktør  for 
Theatret.  Han  aabnede  Forestillingernes  Række  med  en 
»lyrisk  Tragikomedie«  af  ham  selv,  kaldet  »Tronfølgen  i 
Sidon«,  med  Musik  af  Sarti.  Uagtet  Stykket  var  temmelig 
kj edeligt,  gjorde  det  dog  Lykke  for  Musikkens  Skyld,  især 
henreves  Tilskuerne  af  den  første  Arie,  hvor  Orkestret  efter- 
lignede forbkjellige  Dyrs  Lyd;  man  hørte  til  sin  store  For- 
nøjelse Frøers  Kvæk,  Biers  Summen,  Haners  Galen  og 
Gjøgens  Kuk.  Samtidig  med  Sæsonen  begyndte  imidlertid 
ogsaa  et  Blad,  hvis  Formaal  var  at  følge  Theatrets  Fore- 
stillinger med  en  gavnlig  Kritik  paa  lignende  Maade,  som 
den  tyske  Digter  Lessing  med  stort  Held  havde  gjort  i  sit 
Fødeland.  Det  hed  »den  dramatiske  Journal«  og  udgaves 
af  en  IHaarig  Student  Rosenstand  Goiske,  som  trods 
sin  unge  Alder  havde  et  skarpt  kritisk  Blik  og  et  godt 
æsthetisk  Omdømme.  Bladet  aabnedes  med  en  Bedømmelse 
af  »Tronfølgen  i  Sidon«,  der  var  meget  hvas;    han  kaldte 

Stykket  et  elendigt  Misfoster  og  paaviste  det  i  Enkeltheder, 
ligesom  han  ogsaa  ankede  over,  hvor  slet  det  var  sat  i 
Scene,  saa  at  det  endog  spilledes  i  Dragter  fra  det  ISde 
Aarhundrede,  uagtet  det  foregik  i  Oldtiden.  Direktør  Bredal 
fdr  i  Harnisk  over  Kritiken  og  skrev  som  Gjensvar  paa 
den  en  Komedie- Bagatel,  betitlet  »den  dramatiske  Journal«, 
i  hvilken  der  indførtes  en  Skolemester,  Hr.  Journal,  som 
trænger  ind  paa  Theatret  og  i  en  hoven  Tone  sætter  Skue- 
spillerne i  Rette  for  deres  Opførelse  af  Tronfølgen  i  Sidon; 
men  de  svare  da  igjen  og  gjendrive  paa  Kraft  Ankerne 
mod  Stykket.  Da  denne  Bagatel,  som  var  i  høj  Grad 
maadelig,  første  Gang  blev  opfort  den  25de  November,  var 
Huset  fuldt  besat;  det  gjaldt  en  Styrkeprøve  mellem  dem, 
som  vare  for  og  imod  Bredals  Stykker.  Officerer,  som  havde 
faaet  Fribilletter,  traadte  op  som  Klappere,  Studenter  som 
Pibere ;  de  første  viste  stor  Brutalitet,  sloge  til  med  Stokke, 
sparede  ikke  paa  Skjældsord  og  sejrede,  for  saa  vidt  de 
dreve  Studenterne  ud;  men  hele  Kjø benhavn  kom  i  Uro  ved 
denne  Lejlighed.  Da  Stykket  næste  Gang  skulde  opføres 
nogle  Dage  efter,  var  ikke  alene  Theatret  fuldt  af  hidsige 
Mennesker  af  begge  Partier,  men  uden  for  var  Kongens 
Nytorv  sort  af  Mennesker,  da  Matroser  og  Haandværkere 
havde  Lyst  til  at  hjælpe  Studenterne  med  at  banke  de  i 
Forvejen  ilde  lidte  »Stivstøvler«,  Officererne,  hvoraf  mange 
vare  tyske.  Politimesteren  nedlagde  under  disse  Omstæn- 
digheder Forbud  mod  Stykkets  Opførelse,  og  saaledes  fore- 
byggedes Voldsomheder;  men  det  varede  noget,  inden  Bøl- 
gerne af  denne  dramatiske  Krig  lagde  sig.  Evald,  som  den 
Gang  laa  syg,  skrev  som  bekjendt  sit  lille  Stykke  »de 
brutale  Klappere«  i  denne  Anledning. 

Men  ogsaa  Abrahamson  var  stærkt  i  Røre  ved  denne 
Lejlighed,  og  vi  finde  ham,  som  det  forstaar  sig,  ikke  paa 
sine  Kammeraters,  Officerernes  Side,  men  paa  Studenternes, 
der  her  repræsenterede  Intelligensen.  Uagtet  det  nok  kunde 
volde  ham  Ubehageligheder,  traadte  han  offentlig  frem  med 

sine  Meniuger  i  et  særskilt  lille  Skrift:  »Kritiske  Tanker 
over  Tronfølgen  o.  s.  v.«  Tonen  er  noget  vel  stærk  og 
vidner  om,  hvor  meget  Sindene  vare  satte  i  Bevægelse. 
Han  udmaler,  hvorledes  det  var  gaaet  til  ved  Opførelsen 
hin  Aften,  hvorledes  Stokkenes  Torden  havde  rullet  fra  den 
ene  Ende  af  Parterret  til  den  anden,  hvorledes  man  hørte 
Officerer  skraale  af  fuld  Hals:  »Bravo,  min  Sjæl!  Gott  straf 
mich,  bravissimo,  fort  bien!«  Han  viser,  at  »Tronfølgen« 
var  et  daarligt  Stykke,  men  tilføjer  ærlig  nok:  »Jeg,  som 
er  overbevist  om  dette  Stykkes  Slethed  som  om  min  Til- 
værelse, jeg  har  set  det  alligevel  og  klappet  af  Hjærtens 
Grund  i  somme  Arier«,  thi  Musikken  var  i  det  hele  taget 
meget  god.  Han  hævder  Retten  til  at  pibe  et  daarligt  Stykke 
ud.  Straffen  bør  ligesom  Belønningen  uddeles  strax  paa 
Stedet.  Paa  Gods  og  Krop  straffes  der  ikke,  —  ved  Ord 
kan  det  ikke  ske,  hele  Forsamlingen  kan  ikke  tale  paa  én 
Gang,  der  raaa  altsaa  bruges  Tegn,  og  det  er  nu  en  Gang 
Piben  og  Klappen.  Men  naar  man  ikke  maa  udpibe  et 
daarligt  Stykke,  men  kun  klappe,  saa  vil  Skuepladsen  snart 
gaa  ned  ad  Bakke,  thi  den  kan  ikke  undvære  Kritik,  og 
Publikum  kan  kun  vise  den  paa  Stedet.  Men  et  National- 
theater  er  en  vigtig  Ting.  Han  fremsætter  som  sin  Mening, 
at  vor  Scene  først  og  fremmest  bør  være  dansk  i  sin 
Rod,  og  han  vil  have  italiensk  Opera,  som  den  Gang 
spillede  en  Rolle  i  Kjøbenhavn  og  opførtes  paa  det  konge- 
lige Theater,  udelukket.  Ogsaa  Balletterne  har  han  ikke 
noget  tilovers  for.  Udenlandske  Sangere  og  Dansere  ere  en 
Uting;  vi  bør  holde  os  til  vort  eget,  og  han  mener,  at  det 
vil  uok  kunne  lade  sig  gjøre,  naar  man  vil  ofre  de  fornødne 
Penge  paa  Uddannelsen. 

I  Aaret  1772  traadte  en  Del  yngre  Videnskabsmænd 
og  lærde,  hvoriblandt  Abrahamson,  sammen  for  at  udgive 
et  Tidsskrift:  »Bibliothek  for  nyttige  Skrifter«.  Det  var  et 
Vidnesbyrd  om  den  Drift,  der  nu  begyndte  at  røre  sig  paa 
det   litterære  Omraade;    men  det  fik  kun   Betydning    som 

Forløber  for,  hvad  der  senere  skulde  følge  efter;  thi  Bladet 
bestod  kun  et  Aer.  Abrahamson  skrev  flere  Stykker  i  det, 
hvori  han  blandt  andet  udtalte  sin  Glæde  over  Trykkefriheden. 
Han  mener,  at  ogsaa  en  Regerings  Handlinger  bør  bedømmes, 
naar  det  sker  med  Anstændighed  og  Ærefrygt,  og  han  er 
overbevist  om,  at  Folkets  Meningsytringer  gjennem  den 
frie  Presse  kunne  have  en  stor  Betydning.  Det  havde  nylig 
vist  sig  i  den  Struenseeske  Periode,  og  i  Virkeligheden  kom 
denne  Statsmand,  da  han  underskrev  Anordningen  om  Trykke- 
frihed, derved  til  at  underskrive  sin  egen  Dødsdom.  Imod 
den  Indvending,  at  denne  Frihed  giver  Anledning  til  saa 
mange  Udskejelser,  hævder  han,  at  Navngivelse  af  For- 
fatterne vil  være  tilstrækkelig  til  at  holde  sligt  i  Tømme. 
Med  Aaret  1772  gled  det  danske  Folk  ind  i  den  rolige 
Guldbergske  Periode,  der  stod  i  en  saa  skarp  Modsætning 
til  den  foregaaende.  I  én  Retning  viste  der  sig  imidlertid 
Liv  og  Røre  nok,  mere  end  nogen  Sinde  tidligere,  og  det 
var  i  Litteraturen.  Og  som  det  gjærne  gaar,  denne  Be- 
vægelse fremkom  for  en  Del  ved  Brydningen  mellem  to 
forskjellige  Strømninger,  og  disse  udvikledes  igjen  ved  en 
af  Tidens  nye  Fremtoninger,  Klublivet.  I  Neergaards 
Kaffehus  i  Badstustræde  havde  en  Del  af  Stadens  gode 
Hoveder  et  Samlingssted,  og  blandt  dem  var  Abrahamson 
og  hans  unge  Ven,  Kritikeren  Rosenstand-Goiske.  Her 
»æsthetiserede ,  dramaturgiserede  og  polemiserede«  man 
for  Fode.  I  Madam  Juls  Kaffehus  i  S  værtegade  samledes 
især  Nordmænd,  og  her  grundlagdes  i  April  1772  det 
vidt  bekjendte  eller  berømte  »Norske  Selskab«,  hvoraf 
Digteren  Wessel  var  Medlem,  foruden  Mænd  som  Ove 
Meyer,  Nordal  Brun,  Fasting,  Søren  Monrad  o.  s.  v. 
Der  var  saaledes  to  Kredse  i  disse  Klubber,  og  de  kom 
strax  til  at  staa  i  skarp  Modsætning  til  hinanden,  ikke  blot 
i  en  national,  Nordmænd  over  for  Danske,  som  havde  ikke 
saa  lidt  Betydning,  men  meget  mere  i  en  litterær.  Det 
norske   Selskab    nærede  stor  Uvilje    mod   den    Klopstockske 

Smag  og  som  Følge  deraf  ogsaa  mod  Evalds  Digtning;  den 
var  en  stadig  Gjenstand  for  deres  Vittighed.  Man  kunde 
sige,  at  Holbergs  Aand  især  svævede  over  denne  Kreds, 
og,  ligesom  han,  saae  den  i  aandelig  Henseende  nærmest 
hen  mod  England  og  Frankrig.  De  andre  derimod,  hvortil 
Abrahamson  hørte,  sluttede  sig  om  Evald.  I  1775  stiftede 
disse  et  fast  Samfund,  kaldet  »det  danske  Litteratur- 
selskab«, som  samledes  i  en  ny  oprettet  Klub,  Drejers. 
De  bekjendteste  Medlemmer  her  vare,  foruden  Abrahamson, 
Jens  Wadum,  Tyge  Rothe,  Præsten  Dr.  Schønheyder, 
Thaarup,  Brødrene  Trojel,  Ove  Malling,  Fr.  Moltke.  Evald 
blev  naturligvis  Æresmedlem,  og  i  det  Abrahamson  paa 
Selskabets  Vegne  underrettede  ham  om  denne  Hædersbevis- 
ning, tilføjede  han  de  Ord:  »Lad  dette  være  Dem  en 
nogenledes  Modvægt  imod  den  Fortrædelighed,  De  ventelig 
føler  ved  Tossernes  og  Abderiternes  Domme.«  Med  disse 
sidste^  Ord  sigtede  han  vel  blandt  andet  til  det  norske 
Selskab.  Evald  blev  nu  Gjenstand  for  en  næsten  ubetinget 
Hyldest,  selv  i  sine  Overdrivelser,  og  man  kan  ikke  nægte, 
at  Abrahamson  var  den,  der  gik  videst  heri;  han  beundrede 
næsten  alt,  hvad  Evald  skrev.  Det  var  nu  en  Smule 
Skæbnens  Ironi,  at  den  Mand,  der  havde  faaet  saa  stor  en 
Kjærlighed  til  det  danske,  ja  endog  til  det  ægte  gammel- 
nordiske,  og  som  altid  blev  denne  Kjærlighed  tro,  at  Abra- 
hamson med  alt  det  dog  havde  en  ikke  lille  Part  af  den 
tyske  »Ueberschwenglichkeit«,  saa  at  han  frydede  sig  i 
den,  naar  den  aandede  ham  i  Møde  fra  Klopstocks  og 
stundum  fra  Evalds  Harper,  hvor 

„Tankerne  trættes  og  rave  og  svimle 
og  slumre  og  synke  i  Himlenes  Himle 
og  drømme  om  Gud." 

»Det  danske  Litteraturselskab«  bestod  i  hen  ved  6  Aar, 
men  fik  ikke  den  Betydning  som  sin  norske  samtidige. 
Bestemmelsen  var,  at  hvert  Medlem  kvartaliter  skulde  fore- 

læse  et  af  ham  selv  forfattet  Stykke,  der  saa  maatte  cirku- 
lere blandt  Medlemmerne,  som  alle  skriftlig  skulde  kritisere 
det.  Herefter  skulde  Forfatteren  udarbejde  en  Imøde- 
gaaelse  af  Kritiken,  hvorpaa  det  hele  skulde  debatteres  i 
Forsamlingen.  De  bedste  Arbejder  skulde  udgives  i  Trykken, 
de  andre  henlægges  i  Arkivet.  Det  blev  dog  kun  saare 
lidet,  der  kom  offentlig  frem,  nemlig  en  Samling  Oder  i 
Anledning  af  Indfødsretten,  og  den  gav  ikke  Publikum 
nogen  synderlig  Lyst  til  niere.  Tre  af  disse  Digte  vare  af 
Abrahamson,  og  det  ene  af  dem  blev  parodieret  i  en  Vise. 
Abrahamson  havde  skrevet: 

Saa  synge  vi  med  Højtidsklang: 

Længe  leve  Kongen! 
Og  glad  er  vores  fælles  Sang: 

Længe  leve  Kongen! 

Saa  stod  der  i  Parodien: 

Og  Visen  gjorde  Abraham, 

Længe  leve  Kongen! 
Gid  han  faa  baade  Last  og  Skam, 

Længe  leve  Kongen ! 

Siden  udgav  Litteraturselskabet  ikke  mere,  og  dets  fleste 
Arbejder  ferte  saaledes  kun  en  beskeden  Tilværelse  inden 
for  Samfundets  fire  Ys^gge.  Det  første  Arbejde,  Abra- 
hamson forelæste  for  Medlemmerne,  kom  dog  videre  ud  i 
Verden,  da  det  blev  trykt  i  Schwarz'  Lommebog  for  Skue- 
spilyndere. Det  var  en  »Samtale«  mellem  Holberg  og  den 
nys  (1773)  afdøde  bekjendte  Skuespiller L onde mann,  ham, 
om  hvem  Wessel  skrev  de  træffende  Linjer: 

Man  græder  for  han  er  ej  mer, 
man  husker  hvad  han  var  og  ler. 

Ingen  havde  som  han  kunnet  fremstille  Holbergs  Henri kker. 
Samtalen  tænkes  ført  i  »Elysium«.  Londemann  siger  blandt 
andet  til  Holberg:  »I  har  i  eders  Komedier  anbragt  saa 
mange  højst  latterlige  Situationer,  hvor  stedse  det  latterlige 

ligger  i  Karakter  og  Handling,  og  en  Cato  selv  maatte  have 
lét  ad.  Men  næsten  altid  har  jeg  ved  dem  set  Parterret 
adspredt,  snakkende,  gabende  og  alvorligt,  men  aldrig  saa 
snart  vankede  et  Skjældsord  eller  en  Grimase,  førend  hele 
Forsamlingen  lo,  saa  Kulisserne  vaklede.  Tit  har  jeg,  og 
ikke  stedse  med  Selvbehag,  udskraalet  en  ligegyldig  Ting 
eller  gjort  Krumspring,  alene  for  at  vække  Opmærksomhed.  —  « 

Holberg:    »Men  det  burde  du  heller  ikke  have  gjort. 

Naar  I  hige  efter  Haandklap  og  ere  fornøjede  med  en  af- 
tvungen Latter,  saa  vænne  I  naturligvis  Tilskueren  galt. 
Du  véd  jo,  at  den  gode  og  den  slette  Smag  grunder  sig 
paa  (eller  rettere  befæstes  ved)  Vane,  lige  saa  vel  som  Dyd 
og  Last.  Naar  der  forestilles  tit  gode  komiske  Stykker, 
og  de  spilles,  som  de  bør  (du  véd,  hvor  meget  der  hører 
dertil),  saa  vænnes  naturligvis  Tilskueren  til  at  give  Agt 
paa  Stykkerne  og  at  indse  det  sande  komiske,  der  flyder  af 
Handlingen,  og  da  ler  Tilskueren  med  Smag.  Har  du  ikke 
hørt  om  Manden,  som  fra  Skuepladsen  sagde  til  sine  Til- 
hørere:   Jeg    er   ikke    her  for  at  lære  af  eder,    men  I  bør 

lære  af  mig!« Londemann:  »De  Folk  der  oppe  have 

næsten  faaet  mig  til  at  tro,  at  Skuespil  vare  intet  uden 
Tidsfordriv,  ja  somme  paastod  endog,  at  de  vare  farlige  for 
Sæderne.«  Holberg:  »Det  har  jeg  selv  hørt  tit  nok,  men 
slig  Dom  grunder  sig  paa  en  svag  Indsigt  i  Tingene.  Det 
er  sandt  nok,  at  Drankeren  og  Spilleren  gaar  lige  fuldt  hen 
og  drikker  eller  spiller,  naar  han  kommer  fra  Komedien; 
men  det  beviser  intet  imod  dennes  Nytte,  thi  af  samme 
Grund  og  efter  ligesaadanne  Erfaringer  maatte  man  og 
fradømme  Kirkegang  sin  Nytte.  Slige  Laster  kunne  ikke  ud- 
ryddes paa  én  Gang  blot  ved  Overtalelse.  Men  de  Daar- 
ligheder,  som  ere  indflettede  i  disse  Laster,  dem  kau  Ko- 
medien bestride  med  Nytte.  Spilleren  ser  dér  f.  Ex.  sin 
Utaalmodighed,  naar  han  taber,  sin  naragtige  Triumf,  naar 
han  vinder  o.  s.  v.«  Londemann:  »Godt!  Men  hvor  mange 
huske  vel  det,  de  høre,   længere  end  til  de  komme  ud  paa 

Gaden?«  Holberg:  »Just  derfor  skal  Digteren  ikke  frem- 
sætte sin  Sædelære  i  Sentenser,  men  i  Handlinger.  —  Ind- 
bildningskraften maa  røres  ret  levende,  Billeder  maa  ind- 
præntes  i  den,  hvis  blotte  Erindring  maa  prædike  den 
samme  Moral  igjen,  og  da  kan  den  ikke  saa  let  glemmes. 
Derfor  bør  og  Digteren  lægge  Vind  paa,  at  de  Situationer, 
der  mest  vise  den  paasigtede  Moral,  at  just  de  blive  mest 
glimrende,  og  derefter  bør  og  Skuespilleren  læmpe  sit  Spil, 
at  han  ikke  skal  gjere  andre  Scener  mere  levende  end  disse.« 
Londemann  klager  over,  at  Folk  ikke  forstaa  Situationerne, 
saa  at  de  i  Sørgespil  stundum  le  ved  den  tragiske  Kata- 
strofe eller  omvendt  ikke  heller  kunne  forstaa  det  ægte 
komiske.  »I  eders  »Honette  Ambition«,  som  er  fuld  af 
latterlige  Situationer,  er  blandt  andre  ogsaa  den,  hvor  den 
rangsyge  gamle  omfavner  den  forstilte  Barons  Tjener.  Saa 
latterlig  end  denne  Modsigelse  er,  saa  var  der  dog  ingen, 
som  lo,  indtil  denne  Tjener  med  sine  store  sorte  Knevels- 
barter  sværtede  Jeronimus'  Ansigt,  da  lo  alle  Mand.  En  i 
Parterret  sagde  til  sin  Nabo:  Fy!  det  kunde  Aktøren  nok 
ladet  være!  Naboen,  som  gottede  sig  inderlig  over  Jeroni- 
mus' sværtede  Næse,  svarede  hel  troskyldig:  Ih,  han  maa 
jo  gjøre  noget  til  at  le  ad!«  Holberg:  »Dér  ser  du,  hvad 
jeg  sagde  før,  at  Skuespilleren  gjør  meget  til  at  fordærve 
Smagen.  Saadanne  Streger  som  denne  burde  forvises  Skue- 
pladsen.« —  Vi  have  anført  disse  Brudstykker  af  Samtalen, 
fordi  de  vise  Abrahamsens  sunde  Omdømme  med  Hensyn 
til  den  sceniske  Kunst. 

Det  fremgaar  for  øvrigt  klart  nok  af  dette  lille  Skrift, 
at  Abrahamsen  trods  sin  Forkjærlighed  for  den  alvorlige 
Klopstockske  Poesi  ingenlunde  manglede  Sans  for  den 
komiske.  Han  har  et  Par  andre  Gange  udtalt  sig  om 
Holberg;  hans  Komedier  satte  han,  som  man  ser,  megen 
Pris  paa  og  glædede  sig,  da  Rahbek  siden  udgav  dem. 
»Peder  Paars«  forholdt  han  sig  mere  kritisk  over  for;  han 
fandt  i  det  hele  Stilen    for  lav    og   for  lidet  poetisk.     Da 

»Niels  Klim«  udkom  i  Baggesens  Oversættelse,  skrev  han 
blandt  andet:  »Hvor  meget  Smagen  (end)  renses,  ville  de 
Holbergske  Arbejder  endda  altid  holde  sig  i  deres  Pris,  thi 
jo  renere  Smag  Læseren  har,  jo  lettere  finder  han  det 
sande,  det  skjønne,  og  jo  lettere  ser  han  hen  over,  hvad 
Tid  og  Omstændigheder  foranledigede  den  Gang,  og  som 
ere  Pletter,  om  man  vil,  men  ej  saadanne,  der  kunne  skade 
det  heles  Virkning.«  Det  var  sande  Ord.  Han  var  meget 
glad  ved  Baggesens  fortræffelige  Fordanskning  af  dette 
Holbergs  geniale  Værk,  men  han  dadler  med  sin  sædvanlige 
Ærlighed  de  Billeder,  der  ledsagede  det,  skjønt  de  vare  af 
Datidens  priste  Mester,  Abildgaard,  og  stukne  af  Clemens. 
1  Sammenligning  med  dem  roser  han  Chodowiecky,  der 
skjønt  tysk  havde  udført  Billeder  til  adskillige  danske 
Værker,  fordi  »han  studerer  sin  Autor  indtil  mindste  Træk.« 
Denne  Ytring  toge  vedkommende  danske  Kunstnere  meget 
ilde  op;  men  det  var  aldrig  Abrahamsens  Sag  at  stikke 
noget  under  Stolen,  og  enhver  kan  da  ogsaa  let  overbevise 
sig  om,  at  han  har  Ret. 

Skjønt  alt,  hvad  der  hørte  det  norske  Selskab  til,  stod 
i  stram  Opposition  mod,  hvad  der  var  Abrahamson  kjærest, 
nemlig  den  Evaldske  Retning,  og  han  selv  igjen  ingenlunde 
lagde  Fingrene  imellem  over  for  disse  Modstandere,  bedømte 
han  dog  med  Billighed  Wessel  som  Digter.  Han  skriver 
i  en  Recension  af  hans  Værker  efter  hans  Død,  med  særligt 
Henblik  til  »Kjærlighed  uden  Strømper«:  »Alle  Løjerlig- 
hedens Midler  havde  han  saaledes  i  sin  Magt,  at  de  stode 
til  Rede  for  ham  ved  enhver  Lejlighed.  Nu  brugte  han 
Naivitet,  nu  Ironi  —  snart  høre  vi  Haandværkssvenden  tale 
Pøbus'  og  snart  Guderne  Almuesmændenes  Sprog.«  Men 
Abrahamson  dadler  det  jaskede  ved  flere  af  hans  Arbejder, 
navnlig  fra  hans  senere  Aar.  »Sandelig  havde  Wessel  be- 
gyndt med  slige  Vers,  saa  var  hans  Digterros  ikke  bleven 
stor.«     Og  deri  har  han  ogsaa  Ret. 

I  omtrent  6  Aar  levede,  som  for  er  sagt,  »det  danske 
Litteraturselskab«,  og  det  har  sikkert  optaget  en  stor  Del 
af  Abrahamsens  Fritid,  da  han  maaske  var  dets  allervirk- 
soniste  Medlem.  At  det  ikke  udelukkende  gav  sig  af  med 
alvorlige  Forretninger,  vidner  en  Ytring  af  Rahbek  om: 
»Muntert  henspegtes  Aftenerne,  de  faa  Brødre  kjendte  hver- 
andre saa  nøje,  at  intet  Ord  havde  nødigt  at  vejes.  Man 
legede  som  Børn,  man  opfandt  Gaader,  man  certerede  i 
rimede  og  urimede  Irapromptuer,  man  gættede,  man  gjorde 
Viser,  man  spillede  Komedier  o.  s.  v.«  Æresmedlemmet 
Evald  gjæstede  kun  nogle  enkelte  Gange  Selskabet;  han 
var  jo  forhindret  ved  Sygdom;  men  da  han  døde  i  Marts 
1781,  vare  dermed  Selskabets  Dage  talte;  det  opløste  sig 
kort  efter,  thi  han  havde  i  Virkeligheden  været  Midt- 
punktet. 

Faa  have  serget  saa  meget  ved  Evalds  Død  som 
Abrahamson.  Ved  Sørge  festen  over  ham  paa  Theatret  op- 
førtes »Fiskerne«  og  en  Prolog  af  Abrahamson.  Denne 
var  bestemt  til  at  fremsiges  af  Madame  Rossing;  men  hun 
kom  ikke  til  det,  og  den  Skuespillerinde  (Jfr.  Møller),  der 
deklamerede  den,  skilte  sig  kun  daarlig  derved.  Adskillige 
i  det  norske  Selskab  vare  skadefro  nok  til  at  glæde  sig 
derover,  og  der  blev  ytret,  at  Højtiden  ganske  svarede  til 
Fortjenesten,  den  blev  gjort  for.  Det  er  kun  ét  blandt  flere 
Vidnesbyrd  om  Uviljen  mod  Evald  fra  denne  Side;  men  at 
Abrahamson  paa  den  anden  Side  var  fuld  af  Indignation 
mod  det  norske  Selskab,  fremgaar  tydelig  nok  af  hans 
Anmeldelse  af  Evalds  Skrifter,  hvor  han  siger:  »Her  have 
vi  Fortsættelsen  af  Evalds  samlede  Arbejder,  saa  længe 
ønsket  af  enhver,  som  vil  fole  det  sande  gode  i  Digter- 
værker, og  saa  frygtet  af  dem,  som,  haardt  bundne  Trælle 
under  Misundelsens  stygge  Jærnaag,  helst  saae,  at  Evalds 
Arbejder  adspredtes,  saa  de  ikke  mere  saargjøre  de  svage, 
aldrig  lige  ud  seende  Øjne.  —  Det  være  sagt  for  at  redde 
det  Folks  Rygte,  som  lyder  dansk  Scepter:    Ogsaa  hos  flere 

Nationer  have  mod  store,  fremstraalende  Genier  smaa,  lavt- 
tænkende  Sjæle  rejst  sig  for  om  muligt  at  skygge  for 
Glansen,  der  er  saa  utaalelig  for  selvbeYidst  Fortjeneste- 
mangel og  for  den  skumle  Avind.  —  Fandtes  disse  Nedrig- 
heder ikke  saaledes  al  Kloden  om,  saa  maatte  en  dansk 
Mand  fristes  til  at  blues  ved  Tanken  om  sine  Medborgere 
(Provinsen,  hvor  vi  ere  fødte,  gjør  intet  til  Sagen,  vi  ere 
jo  dog  Medborgere  af  én  Stat  og  tale  ét  Sprog),  naar  man 
ser  det,  der  sker  med  en  Evalds  Navn  og  Rygte.«  Disse 
bitre  Ord,  rettede  særlig  mod  det  norske  Selskab,  vare  ikke 
ugrundede,  men  dog  alt  for  stærke,  saa  de  maa  staa  som  et 
Vidnesbyrd  om,  at  Abrahamson  nok  kunde  blive  hensynsløs, 
naar  han  blev  ramt  paa  et  ømt  Sted.  Men  vi  maa  dog 
huske  paa,  at  de  havde  sit  Udspring  i  hans  varme  Kjær- 
lighed til  den  ædle  Digter.  Det  er  i  det  hele  et  Træk  i 
Abrahamsens  Karakter,  at  hans  Kjærlighed  til  noget  stort, 
enten  det  nu  var  en  ophøjet  Personlighed,  eller  det  var 
Fædreland  eller  Modersmaal,  at  den  kunde  let  bringe  ham 
i  Lidenskab,  men  kan  det  end  ikke  billiges,  undskyldes  kan 
det  let;  thi  Bevæggrunden  var  ædel.  Har  han  udtalt  sig 
stundum  vel  overdrevent  om  Evalds  Værd  og  alt  for  skarpt 
mod  hans  Modstandere,  glemmes  maa  det  ikke,  at  Abra- 
hamson var  Evalds  Hjærtens  Ven.  (Forts.) 

Richard  Petersen. 

(Slutn.) 
VII. 


Østerrige-Ungarns  orientalske  Politik.  --  Grev 
Khevenhtiller.  —  Faren  for  en  evropæisk  Krig.  — 
Østerriges  Opgave.  —  Det  internationale  Militær- 
udvalg. —  General  Kaulbars  og  Fyrstens 
Armébefaling. 

JJen  berømte  Oxenstjernas  vise  Ord:  »Nescis  mi  fili, 
quanta  stultitia  mundus  regitur«  har  den  Dag  i  Dag  fuld 
Gyldighed  og  kunne  særlig  rettes  mod  det  østerrigske 
Diplomati.  Enten  har  Østerrige  en  orientalsk  Politik,  eller 
det  har  ingen.  Besættelsen  af  Bosnien  og  Herzegovina  og 
Anstrængelserne  for  at  vinde  en  dominerende  Indflydelse  i 
Belgrad  tale  for  Tilværelsen  af  en  slig  Politik,  medens  det 
østerrigske  Diplomatis  Adfærd  under  de  bulgariske  Forviklin- 
ger taler  lige  saa  stærkt  herimod;  om  dette  Fejlgreb  er  sket 
med  Bevidsthed,  eller  om  de  begaaede  Fejl  med  logisk  Konse- 
kvens have  ladet  Østerrige  tabe  Traadene  af  sin  flaand,  er 
i  og  for  sig  ligegyldigt:  det  endelige  Resultat  er  blevet 
en  Svækkelse  af  Magtstillingen  i  Orienten.  Hvorledes  var 
nemlig  Østerrigies  Stilling  for  Udbruddet  af  Rejsningen  i 
Filippopel?    Det  regerede,  kan  man  nok  sige,  som  Herre  i 

Serbien,  og  om  Bulgarien  end,  potitisk  talt,  var  unddraget 
dets  Magtomraade,  var  Østerrige  dog  forbundet  med  det 
ved  Handelsinteresser,  Interesser,  der  i  vor  Tid  ere  saa 
mægtige,  at  de  blive  politiske  Faktorer,  saa  snart  de  optræde 
med  større  Styrke. 

Og  hvorledes  er  Østerriges  Stilling  for  Tiden?  Det 
har  saaret  og  krænket  Bulgarien  paa  det  dybeste,  men 
har  samtidig  mistet  sit  Hold  og  Fodfæste  i  Serbien,  hvis 
Tillid  til,  at  al  Frelse  kun  var  at  vente  fra  Østerrige,  er 
bleven  rystet  paa  det  dybeste;  det  har  vist  sig  som  en  slet 
Raadgiver  og  en  utilstrækkelig  Beskytter  for  det  lille  Land; 
thi  medens  Østerrige  lod  samme  skride  til  Krig  eller  indgød 
det  Tanken  om  en  slig  Krig,  mægtede  det  senere  ikke  at 
skaffe  denne  Krig  et  Udfald,  som  svarede  til  Serbiens  ær- 
gjerrige  Lyster.  Sandt  nok,  Østerrige  reddede  Serbien  for 
Tilintetgj øreise;  men  denne  negative  Tjeneste  indbragte  det 
kun  liden  Tak,  og  ganske  vist  svinger  den  serbiske  Rege- 
rings magnetiske  Naal  frem  og  tilbage,  uvis  om  den  skal 
pege  mod  Wien  eller  St.  Petersborg;  men  det  serbiske 
Folks  store  Flertal  søger  nu  fast  og  bestemt  mod  Czarrigets 
Hovedstad. 

Den  østrumeliske  Rejsning  forte  ufortøvet  til  det  Re- 
sultat, at  Serbiens  Lyst  efter  en  lignende  Forøgelse  vaagnede, 
og  det  kaldte  sin  Hær  under  Vaaben  med  den  bestemte 
Hensigt  at  skære  en  tilsvarende  Portion  ud  af  Livet  paa 
Tyrkiet ;  men  at  mobilisere  og  at  føre  Krig  ere  tvende  Ting, 
hvortil  der  nødvendigvis  hører  Penge,  og  herpaa  havde  Serbien 
absolut  ingen  Overflod.  Som  naturligt  var,  henvendte  det  sig 
til  Østerrige  med  Anmodning  om  et  Laan  og  fik  ogsaa  uden 
Vanskeligheder  et  Forskud  paa  25  Millioner  hos  den  øster- 
rigske  Landsbank,  hvis  intime  Forbindelse  med  Regeringen 
er  bekjendt  nok.  For  saa  vidt  var  Østerriges  Holdning 
korrekt;  thi  det  var  ganske  naturligt,  at  det  vilde 
sætte  sin  Myndling  i  Stand  til  at  staa  rustet  over  for  For- 
viklinger, der  ikke  lode  sig  beregne ;    men  nu  begyndte  en 

anden,  uheldsvanger  Indflydelse  at  gjøre  sig  gjældende  og 
bragte  Serbiens  Politik  ind  paa  en  Bane,  som  kunde  blive 
farlig  for  selve  Landet  og  ligefrem  faretruende  for  Østerrige 
og  den  evropæiske  Fred.  Evropa  hørte  nu  for  første  Gang 
Tale  om  Grev  Khevenhiiller,  om  hans  mange  og  langvarige 
Samtaler  med  Kong  Milan,  om  den  store  Indflydelse,  han 
udøvede  i  Serbien,  og  samtidig  kunde  man  i  Wienerbladene 
læse  Antydninger  af,  at  Serbien  vilde  holde  sig  skadesløs 
for  Bulgariens  Udvidelse  hos  Bulgarien  selv;  disse  Antyd- 
ninger antoge  en  fastere  og  fastere  Form,  Serbien  erklærede 
ad  diplomatisk  Vej,  at  det  ikke  kunde  tinde  sig  i  Opret- 
telsen af  et  Storbulgarien,  og  sluttelig  opmarcherede  de 
serbiske  Tropper  langs  den  bulgariske  Grænse,  et  utvetydigt 
Tegn  paa  Qendtlige  Hensigter. 

Denne  Serbiens  Adfærd  maa  vistnok  i  væsentlig  Grad 
tilskrives  Khevenhiiller,  som  tidligere  havde  været  diploma- 
tisk Agent  i  Sofia,  her  var  optraadt  som  udpræget  Russer- 
gende  og  havde  gjort  alt  for  at  modvirke  den  russiske  Ind- 
flydelse. Denne  hans  Uvilje  mod  Russerne  var  sluttelig 
gaaet  over  til  Sygelighed,  der  kunde  ikke  forefalde  det 
mindste,  uden  at  Khevenhiiller  heri  troede  at  spore  russiske 
Rænker,  og  saaledes  kan  man  let  forstaa,  at  han  ved  det 
rumeliske  Oprørs  Begyndelse  troede  paa  russisk  Medhjælp 
og  særlig  var  overtydet  om,  at  Fyrsten  af  Bulgarien  spillede 
under  Dækket  med  Rusland.  Denne  hans  Opfattelse  var 
ganske  vist  undskyldelig  i  Begyndelsen;  men  det  er  ube- 
gribeligt, at  Khevenhiiller  kunde  holde  fast  ved  Tanken  om 
en  hemmelig  Forstaaelse  med  Rusland  efter  de  russiske 
Officerers  Tilbagekaldelse,  og  efter  at  Fyrst  Alexander  var 
strøgen  af  de  russiske  Lister.  Dog  hans  Russerfrygt  var 
bleven  til  Mani  og  gjorde  ham  blind  for  alle  Kjendsgjer- 
ninger,  og  hans  hele  Stræben  gik  kun  ud  paa  at  bekæmpe 
Ruslands  formentlige  Redskab  Bulgarien  og  saaledes  at 
hemme  den  russiske  Indflydelses  videre  Udbredelse  over 
Balkanhalvøen.    Man  kan  opkaste  det  Sporgsmaal,  hvorledes 

Khevenhiiller  kunde  faa  sine  personlige  Anskuelser  og  Ønsker 
til  at  samstemme  med  de  Anvisninger,  som  tilfløde  ham 
fra  Wien;  men  Sammenhængen  er,  at  Khevenhiiller  drog 
det  størst  mulige  Udbytte  al  alle  Grev  Kalnokys  Ytringer  og 
Anvisninger,  saa  vidt  de  vare  ugunstige  for  Bulgarien,  medens 
han  ikke  lod  sin  Ministers  fredelige  Anvisninger  komme  til 
deres  Adresse  med  det  behørige  Eftertryk;  de  vilde  i  saa 
Fald  rimeligvis  have  afholdt  Serbien  fra  en  Krigserklæring; 
Kalnokys  Formaninger  ere  blevne  forebragte  Serbien  i  en 
saa  dæmpet  Form,  at  de  maaske  ikke  saa  ganske  vare  ulige 
en  Opmuntring,  og  de  have  vel  heller  ikke  fra  første  Færd 
været  meget  eftertrykkelige.  Saaledes  udbrød  Krigen  mod 
»Ruslands  Redskab«,  og  i  sin  Forblindelse  stod  Kheven- 
hiiller i  Begreb  med  at  yde  sine  Fjender,  Russerne,  den 
størst  tænkelige  Tjeneste;  thi  naar  Alexander,  som  det  var 
at  forudse,  bukkede  under,  maatte  han  forlade  Bulgarien, 
og  der  blev  Plads  for  en  russisk  Statholder.  Nu  ble  ve 
Serberne  imidlertid  slaaede,  Khevenhiillers  Politik  gik  fuld- 
stændig i  Vasken,  og  der  blev  ikke  mere  tale  om  at  knuse 
det  »russiske  Redskab«,  men  om  at  redde  det  »østerrigske 
Redskab«  fra  Undergang;  ikke  blot  Grev  Khevenhiiller,  men 
ogsaa  Grev  Kalnoky  ønskede  at  redde  Serbien  og  navnlig 
Serbiens  Konge,  og  saaledes  fik  Khevenhiiller  Befaling  til 
at  gaa  til  Fyrstens  Hovedkvarter  og  med  alle  diplomatiske 
Kunster  at  bevæge  ham  til  at  indrømme  Serberne  en 
Vaabenhvile;  han  var  ogsaa  bemyndiget  til  at  erklære  for 
Fyrsten,  at  Østerrige  ikke  vilde  kunne  tilstede  Serbiens 
fuldstændige  Tilintetgjørelse.  Hertil  gik  hans  Bemyndigelse, 
og  ikke  videre. 

Hvorledes  har  Khevenhiiller  nu  løst  sin  Opgave?  Han 
søgte  først  at  føre  et  Bevis  for,  at  Bulgarien  ikke  havde 
noget  at  vente  af  en  Fortsættelse  af  Krigen,  da  Østerrige 
aldrig  vilde  tilstede  Serbiens  Sønderlemmelse;  hermed  kom 
han  imidlertid  ingen  Veje,  da  Fyrst  Alexander  gjærne  vilde 
gaa  ind  paa  en  Fred,    men   ikke   afslutte   en   Vaabenhvile. 

20* 

Den  østerrigske  Sendemands  Mission  var  følgelig 
strandet,  og  i  hans  Sted  traadte  nu  af  egen  Magtfuld- 
kommenhed Hr.  V.  Khevenhtiller,  som  kort  og  godt 
afgav  den  Erklæring  til  Fyrsten,  at  hvis  han  gik  frem  til 
Angreb,  »vilde  han  ikke  længere  komme  til  at  staa  over 
for  serbiske,  men  over  for  østerrigske  Tropper;«  han  til- 
føjede, at  den  østerrigske  Hær  var  parat  til  at  overskride 
den  serbiske  Grænse  endnu  samme  Aften,  den  28de  No- 
vember. Altsaa  en  østerrigsk  Krigserklæring  til  Bulgarien  I 
Fyrsten  kunde  ikke  ret  vel  betvivle,  at  Khevenhtiller  talede 
saaledes  efter  sin  Monarks  Ordre;  han  kunde  heller  ikke 
tænke  paa  alene  at  føre  Krig  mod  Østerrige,  og  saaledes 
paafulgte  Vaabenhvilen  ikke  ved  Østerriges  Mellemkomst, 
men  fordi  Grev  Khevenhiiller  havde  villet  det  saaledes  og 
ikke  veg  tilbage  fra  at  overtræde  sine  Instruxer  paa  den 
mest  uhørte  Maade. 

Khevenhtiller  satte  saaledes  ganske  vist  igjennem,  hvad 
hans  Regering  ønskede,  men  rigtignok  paa  en  slig  Maade, 
at  han  bragte  Evropa  nærmere  ved  en  evropæisk  Krig,  end 
det  har  været  i  de  sidste  tyve  Aar.  Fyrst  Alexander  havde 
med  koldt  Blod  kunnet  sætte  sig  ud  over  de  østerrigske 
Krigstrusler,  og  Østerrige  vilde  dog  ikke  været  gaaet  over 
Grænsen,  —  da  det  var  blevet  optaget  andensteds.  Hr.  v. 
Kalnoky  har  næppe  forglemt  en  Depeche,  Hr.  v.  Giers 
rettede  til  ham,  kort  efter  at  Khevenhtillers  Krigstrusler 
ble  ve  bekj  endte,  og  hvori  den  russiske  Udenrigsminister 
med  tørre  Ord  lod  ham  vide,  at  Østerriges  Indmarche  i 
Serbien  vilde  sønderrive  den  Overenskomst,  hvorpaa  Nord- 
magternes Enighed  beroede.  Og  sæt  nu,  at  Fyrst  Alexander, 
i  sin  første  Harme  og  for  at  hævne  sig  paa  Østerrige,  ganske 
simpelt  havde  kapituleret  over  for  Rusland  og  som  For- 
soningspant foruden  fremtidige  Løfter  om  blind  Lydighed 
tillige  havde  bragt  et  Storbulgarien  i  Medgift  med  Hoved- 
stæderne Sofia  og  Filippopel,  muligvis  endogsaa  Belgrad  — 
der   var   ingen    Mangel    paa   Tilbud    om    at   fremkalde    et 

Oprør  i  Serbien,  og  det  kunde  meget  vel  være  lykkedes, 
da  Hæren  ikke  længere  var  at  stole  paa  — ,  hvad  var  der 
saa  blevet  af  Østerriges  orientalske  Politik  eller  den  evro- 
pæiske  Fred? 

Det  er  ingen  Sag  at  dadle,  men  i  foreliggende  Til- 
fælde er  det  ogsaa  let  at  paapege,  hvorledes  Østerrige  burde 
have  handlet  for  at  høste  større  Fordel  af  den  østrumeliske 
Eejsning,  end  Rusland  af  alle  sine  Tyrkerkrige.  Det  ligger 
nær  nok  for  Haanden,  at  ingen  kunde  forlange  af  Østerrige, 
at  det  skulde  støtte  Bulgarien  i  dets  Enhedsbestræbelser 
og  Modstand  mod  Rusland;  dette  lod  sig  ikke  forlige  med 
den  bestaaende  Overenskomst,  i  Følge  hvilken  Ruslaud  ikke 
paa  nogen  Maade  maatte  træde  hindrende  i  Vejen  for  den 
østerrigske  Indflydelse  i  Serbien,  saa  lidt  som  Østerrige 
maatte  hemme  Ruslands  Overvægt  i  Bulgarien,  medens  i 
øvrigt  Status  qvo  skulde  opretholdes  i  Orienten.  Ingen 
Østerriger  og  ingen  Ungarer  vil  kunne  paastaa,  at  Russernes 
ubegrænsede  Herredømme  syd  for  Donau  vil  være  ham 
ønskeligt;  hans  hele  Bestræbelse  maa  snarest  gaa  ud  paa  at 
fremme  Oprettelsen  af  uafhængige  Stater  paa  Balkanhalvøen, 
eller  hans  Interesse  vil  i  det  mindste  sige  ham,  at  han  ikke 
maa  foretage  sig  noget  mod  en  Dannelse  af  slige  Stater; 
men  nu  frembød  der  sig  en  Lejlighed  for  Østerrige  til  at 
lade  et  ungt  Folk,  en  gjenopvaagnet  Nationalitet  voxe  frem 
til  en  lignende  Stilling,  som  Rumænien  indtager  nord  for 
Donau.  Der  udkrævedes  intet  andet  end  —  intet  at 
foretage  sig,  højst  at  afholde  Serbien  fra  overilede  Skridt. 
Dette  havde  med  nogen  god  Vilje  været  en  let  Sag,  og 
derhos  havde  man  samtidig  meget  godt  kunnet  varetage 
Serbiens  Interesser;  man  behøvede  blot  at  modtage  Fyrst 
Alexanders  Sendemand,  Grekov;  hans  Tilbud  havde  kunnet 
afgive  Grundlaget  for  en  meget  tilfredsstillende  Løsning, 
som  Serbien  og  dets  Raadgivere  imidlertid  ikke  vilde  høre 
noget  om,  da  Krigen  mod  »Ruslands  Redskab«  en  Gang 
for   alle  var    en  afgjort  Sag.     Havde  Østerrige    den  Gang 

fattet  sin  Opgave  og  ikke  stillet  sig  fjendtlig  i  Vejen  for 
den  bulgariske  Enhed,  men  simpelthen  intet  foretaget  sig, 
vilde  ogsaa  de  andre  Stater  have  stillet  sig  mere  venlig 
over  for  Grundsætningen  om  en  »Ikke- Intervention«,  og  der 
vilde  ved  Donau  være  opstaaet  tre  Stater,  Rumænien,  Ser- 
bien og  Bulgarien-Rumelien,  som  alle  havde  forfulgt  samme 
Formaal,  Uafhængigheden,  og  gjort  Front  mod  enhver,  der 
truede  denne,  men  derhos  vilde  have  været  knyttede  saa 
nøje  til  Østerrige  ved  fælles  sociale  Interesser,  at  hvis  der 
overhovedet  kunde  blive  Tale  om  Indflydelse,  maatte  det 
være  en  osterrigsk.  Ikke  at  have  haft  et  aabent  Øje  her- 
for, er  den  østerrigske  Diplomatis  sørgelige  Fortjeneste. 

Da  Khevenhtiller  forlod  Pirot,  var  der  ikke  blevet  af- 
sluttet nogen  egentlig  Vaabenstilstand,  men  blot  en  Vaaben- 
hvile,  der  kunde  opsiges  fra  begge  Parters  Side  simpelthen 
ved  at  affyre  en  Kanonsalve:  fire  Timer  efter  en  slig  Salve 
kunde  Fjendtlighederne  paa  ny  tage  deres  Begyndelse. 
Imidlertid  lagde  Serbien  saa  megen  ond  Vilje  for  Dagen 
under  de  indledede  Underhandlinger,  at  de  evropæiske 
Magter  fik  en  fornyet  Lejlighed  til  Indblanding;  i  Steden 
for  at  lægge  et  passende  Tryk  paa  Serbien  besluttede  man 
at  sende  Stormagternes  Militær- Attachéer,  som  vare  ansatte 
i  Wien,  til  Pirot,  for  at  de  paa  Aastedet  kunde  studere, 
hvilken  Magt  der  egentlig  var  bleven  slaaet,  og  hvo  der 
følgelig  maatte  give  efter  for  den  andens  Fordringer.  Pirot, 
denne  afskylige  Rede  af  Smuds  og  Dynd,  kom  saaledes  til 
at  nyde  den  Ære,  at  se  en  virkelig  Konference  af  Stor- 
magternes Attachéer  afholdt  inden  sine  Mure;  den  20de 
December  skulde  Udvalget  foretage  et  Rekognoscerings-Ridt 
for  at  vise,  hvor  samvittighedsfuldt  man  vilde  løse  den 
tekniske  Side  af  det  givne  Paalæg;  naar  man  havde  over- 
skuet Stillingen  med  sagkyndigt  Øje,  skulde  Drøftelserne 
tage  deres  Begyndelse;  men  næste  Morgen  var  det  Isslag, 
og  da  Rideture  og  Bestigning  af  Bjærge  saaledes  blev  en 
temmelig  farlig  Sag,    besluttede  Udvalget  hellere   at  blive 

hjemme  og  strax  begynde  sine  Drøftelser,  ved  hvilke  særlig 
de  italienske  og  osterrigske  Repræsentanter  viste  sig  yderst 
fjendtlige  mod  den  bulgariske  Sag;  allerede  den  næste  Dags 
Eftermiddag  var  man  færdig  med  sine  Drøftelser,  de  frem- 
mede Attachéer  tilkaldte  de  serbiske  og  bulgariske  Repræ- 
sentanter og  oplæste  Protokollen,  hvori  man  havde  indrømmet 
alle  serbiske  Fordringer,  d.  v.  s.  Vidins  og  Pirots  samtidige 
Rømning,  men  dog  tilstaaet  Bulgarerne  den  ringe  Fyldest- 
gjørelse,  at  Serberne  »considérant  les  avantages  remportés 
par  l'armée  bulgare«  skulde  paabegynde  Rømningen  to  Dage 
tidligere;  Vaabenhvilen  skulde  vare  til  1ste  Marts  og  Freds- 
forhandlingerne ufortøvet  tage  deres  Begyndelse.  Trods 
disse  for  Serbien  saa  gunstige  Bestemmelser  vægrede  General 
Topalovitch  sig  imidlertid  ved  at  undertegne  Protokollen;  i 
Begyndelsen  toge  de  fremmede  Officerer  det  for  en  slet 
Spøg  fra  hans  Side,  men  sluttelig  tabte  de  Taalmodigheden 
og  lode  ham  med  haarde  Ord  vide,  at  han  ikke  var  hidkaldt 
for  at  give  eller  nægte  sit  Samtykke,  men  simpelthen  for 
at  underskrive;  dette  hjalp,  og  saaledes  var  denne  Komedie 
spillet  til  Ende;  de  militære  Attachéer  kunde  lige  godt 
have  sparet  sig  den  hele  Ulejlighed  med  at  komme  til 
Pirot,  da  de  ikke  havde  set  andet  end  Kort,  og  dem  havde 
de  kunnet  faa  lige  saa  gode,  om  end  ikke  bedre  i  Wien. 

Af  særlig  Interesse  var  General  Kaulbars's  Adfærd,  da 
han  tidligere  havde  opholdt  sig  i  Bulgarien,  men  imidlertid 
ikke  maa  forvexles  med  den  General  Kaulbars,  der  søgte 
at  sæ.tte  det  oven  for*)  omtalte  Statskup  i  Scene  mod 
Fyrst  Alexander.  Kaulbars  gav  sig  Mine  af,  at  Rusland 
med  største  Sympathi  havde  fulgt  Bulgarernes  Sejre,  og  hao 
berørte  de  »beklagelige  Misforstaaelser«,  som  dog  ikke  burde 
sprænge  det  gamle,  faste  Baand  mellem  de  tvende  Stater. 
Man  indvendte,  at  Kejseren  af  Rusland  i  sin  nylige  Armé- 
befaling   havde  ydet  de  fra  Bulgarien  hjemkaldte  Officerer 


*)  Se  oven  for  S.  123. 


310  De  sidste  Kampe  i  Bulgarien. 

en  hej  Ros  for  den  bulgariske  Hærs  fortrinlige  Uddannelse, 
men  hverken  havde  omtalt  Fyrst  Alexander  eller  de  bul- 
gariske Officerer;  naar  Rusland  paa  slig  Vis  ene  tillagde 
de  russiske  Officerer  Æren  for  Sejrene,  kunde  dette  dog 
kun  opfattes  som  Haan  og  en  ny  fjendtlig  Demonstration. 
Herimod  nedlagde  General  Kaulbars  en  bestemt  Protest; 
han  havde  aldrig  tænkt  sig,  at  man  kunde  give  Armé- 
befalingen en  slig  Udtydning;  Kejser  Alexander  kunde  dog 
i  sin  Armébefaling  ikke  godt  omtale  Fyrst  Alexander  eller 
de  bulgariske  Officerer,  da  de  jo  ikke  hørte  til  hans  Hær; 
men  naar  Kejseren  midt  under  de  bulgariske  Sejre  i  en 
saa  særlig  Grad  udmærkede  de  Officerer,  som  havde  tjent 
i  den  bulgariske  Hær,  fik  Bulgarerne  da  ikke  ogsaa  deres 
Part  i  denne  Udmærkelse?  Naar  man  endelig  vilde  lægge 
noget  ind  i  Kejserens  Armébefaling,  kunde  man  kun  mellem 
Linjerne  læse  en  Beklagelse  af  de  Misforstaaelser,  som 
havde  hidført  den  bestaaende  Spænding.  Det  var  imidlertid 
umuligt  for  Kejseren  af  Rusland  at  gjøre  det  første  Skridt 
til  Forsoning;  men  i  Armébefalingen  laa  en  Antydning  af, 
at  der  strax  vilde  følge  en  ny  Tilnærmelse,  naar  Bulgarien 
vilde  gjøre  det  første  Skridt.  Kaulbars  maatte  være  nøje 
underrettet  om  sin  Monarks  Stemning,  det  var  utænkeligt, 
at  man  havde  ladet  ham  rejse  til  Pirot  uden  aldeles  nøj- 
agtige Instruxer,  og  følgelig  gjorde  Fyrst  Alexander,  hvad 
han  i  sit  Lands  Interesse  holdt  for  sin  Pligt:  uden  at  ænse 
de  personlige  Fornærmelser,  Rusland  havde  tilføjet  ham, 
undertegnede  han  en  Armébefaling,  hvori  han  med  største 
Ros  fremhævede  de  russiske  Officerers  Fortjenester  af  den 
bulgariske  Hærs  Uddannelse.  Dette  var  det  første  Skridt, 
det  næste  udeblev  imidlertid,  og  Kaulbars's  Løfte,  at  Rus- 
land fremtidig  ikke  mere  vilde  lægge  nogen  Hindring  i 
Vejen  for  Bulgariens  Forening  med  Østrumelien,  forblev  et 
tomt  Ord ;  enten  er  man  i  St.  Petersborg  kommen  paa  andre 
Tanker,    eller   man   har  blot  villet  lægge  Fyrsten  ud  med 

hans  Folk;    thi  den  omtalte  Hærbefaling  satte  ondt  Blod  i 
Folket  som  i  Hæren*). 


VIIL 

Fyrst  Alexanders  Sejrsindtog.  —  Freden  med 

Serbien  og  Konstantinopel-Protokollen.  — 

S  lutningsbe  mærkninger. 

Den  19de  November  var  Vejret  i  Sofia  vidunderlig 
smukt  som  i  Juni,  og  Gaderne  vrimlede  af  ivrig  talende, 
frem  og  tilbage  ilende  Mennesker;  Kanontordenen,  kunde 
tydelig  høres  fra  Slivnitza,  man  antog  almindelig,  at  Ser- 
berne rykkede  frem  over  Bresnik,  truede  Hovedstaden  med 
et  direkte  Angreb  og  Stillingen  ved  Slivnitza  med  et  Angreb 
i  Ryggen,  og  Fyrst  Alexander  kom,  halvt  som  Flygtning, 
ilsomt  til  sin  Hovedstad.  Nu,  den  anden  Juledag,  omtrent 
6  Uger  senere,  sendte  Solen  atter  sine  venlige  Straaler  ned 
over  den  samme  Stad  og  beskinnede  de  brogede  Flagstænger 
og  Flag,  de  udsmykkede  Huse  og  tætte  Menneskeskarer, 
som  ved  Byporten  afventede  Fyrst  Alexanders  sejrrige 
Hjemkomst.  Med  militær  Punktlighed  naaede  Toget  Stadens 
Port  Kl.  11;  i  Spidsen  red  Fyrst  Alexander  i  simpel  Felt- 
uniform, bag  ham  Stabschef  Petrov,  Kaptejn  Panov,  Alexan- 
ders Broder  Frans  Josef,  Adjudanterne  og  hele  Staben. 
Mængden,  der  i  Begyndelsen  var  stille  og  tavs,  kom  i  en 
underlig  Bevægelse;  som  ved  en  uvilkaarlig  Impuls  trængte 
den  sig  under  uendelige  Jubelraab  ud  paa  Gaden,  og  i  et 
Øjeblik  var  Fyrsten  omringet  af  et  Hav  af  Hoveder  og  op- 
løftede Hænder;   Kranse   og  Blomsterbuketter   raktes   ham 


*)  Det  er  den  her  omtalte  General  Kaulbars,  som  i  den  sidste 
Tid(Septbr. — Oktbr.  1886)  er  bleven  saa  omtalt  fra  sine  frug- 
tesløse Forsøg  paa  at  intimidere  Stemningen  i  Bulgarien. 

Red. 's  Anm. 

fra  alle  Kanter,  og  tillige  med  sin  Hest  forsvandt  han  næsten 
under  den  grønne  Byrde.  Det  var  et  prægtigt  Indtog, 
Folket  her  beredte  sin  Fyrste,  og  det  hele  var  saa  meget 
mere  betydningsfuldt,  som  Bulgareren  sjælden  plejer  at 
give  sin  Smerte  eller  Glæde  Luft  i  heje  Toner,  men  denne 
Gang  forglemte  sin  sædvanlige  Ro  og  kom  helt  ud  af  sine 
almindelige  Folder.  Ved  venlig  og  taalmodig  Tiltale  lykkedes 
det  endelig  Fyrsten  at  skaffe  sig  Plads  og  at  ride  ind  i 
Staden,  hvor  han  overalt  hilsedes  af  lignende  Jubel.  Foran 
Slottet  modtog  Alexander  det  samlede  diplomatiske  Korps  i 
fuld  Galla,  selv  den  russiske  Sendemand  havde  ved  denne 
Lejlighed  indfundet  sig.  Derpaa  toge  de  sejrrige  Troppers 
Parademarche  sin  Begyndelse,  og  deres  selvbevidste,  glade 
Holdning  viste,  i  hvor  høj  Grad  de  følte  sig  som  Sejr- 
herrerne fra  Slivnitza,  Zaribrod  og  Pirot.  Tre  Regimenter 
Fodfolk,  en  østrumelisk  Druschine,  et  Kavalleriregiment  og 
tvende  Batterier  droge  saaledes  forbi  Fyrsten;  men  hermed 
var  Indtoget  endnu  langtfra  til  Ende;  thi  ret  som  man 
troede,  at  de  sidste  Tropper  vare  komne  forbi,  lød  »Dschuma 
Maritza«  paa  ny,  nye  Batailloner  marcherede  op,  og  til 
almindelig  Overraskelse  viste  det  sig,  at  tvende  Regimenter 
Fodfolk  og  en  Eskadron  ubudne  havde  indfundet  sig  til 
Indtoget  og  i  den  Anledning  gjort  sig  den  private  For- 
nøjelse at  tilbagelægge  Vejen  fra  Dragoman  til  Sofia,  sex 
danske  Mil,  i  Formiddagstimerne.  At  de  saaledes  uden 
videre  toge  Del  i  Indtoget,  hvortil  de  slet  ikke  havde  Ordre, 
var  ganske  vist  efter  sædvanlige  Begreber  lidt  vel  egen- 
raadigt;  men  paa  den  anden  Side  var  det  visselig  extra- 
ordinært,  at  tvende  Regimenter  paa  én  Formiddag  toge  sig 
en  sex  Timers  Extratur,  hvortil  de  slet  ikke  vare  nødsagne; 
Regimenter,  der  havde  kæmpet  saa  fortrinlig,  kunde  man 
vel  nok  for  en  Gangs  Skyld  tilgive  en  lille  Afvigelse  fra 
Reglementet,  og  Fyrsten  hilste  dem  derfor  lige  saa  venlig 
og   hjærtelig   som   de   første;   men    bag   efter   havde   man 

rigtignok  sin  Hyre  med  at  faa  disse  uventede  Gjæster  ind- 
kvarterede i  Sofia. 


Hermed  burde  vor  Fremstilling  have  været  til  Ende ;  Bul- 
garien havde  med  saa  stor  Redebonhed  paataget  sig  Krigens 
Ofre  og  med  saa  stor  Tapperhed  tilbagevist  et  uretfærdigt 
Angreb,  at  Landet  vel  havde  fortjent  en  bedre  Lon  og  en 
endelig  Afgjørelse  af  sin  Skæbne.  Dog  Mennesket  spaar, 
men  Stormagterne  afgjøre  —  Smaastaternes  Kaar,  og  deres 
Naades  Sol  skinnede  nu  en  Gang  ikke  over  den  lille  Stat, 
som  havde  den  Dristighed  selv  at  ville  raade  over  sin 
Fremtid.  Forst  efter  møjsommelige  Forhandlinger,  der  gjen- 
tagne  Gange  vare  nær  ved  at  strande  paa  Serbiens  onde 
Vilje,  lykkedes  det  umiddelbart  før  Vaabenhvilens  Udløb  at 
faa  undertegnet  en  Fredstraktat  i  Bukarest;  dens  eneste 
Artikel  indeholdt  blot,  at  den  ved  Krigen  afbrudte  Fred 
mellem  Serbien  og  Bulgarien  atter  var  gjenoprettet ;  Serbien 
havde  altsaa  ikke  lidt  anden  Straf  for  sit  Overfald  end  sine 
Nederlag  i  Krigen  og  sit  vanskelig  gjenoprettelige  Tab  af 
militær  og  politisk  Anseelse  samt  af  financiel  Kredit;  det 
hele  fjorten  Dages  Felttog  skal  efter  den  endelige  og  offi- 
cielle Opgjørelse  have  kostet  Serberne  732  døde,  4570 
saarede  og  1641  Fanger  af  de  45,000  Mand,  der  i  Virke- 
ligheden havde  været  under  Fanerne,  hvor  af  endda  de  12,000 
kom  paa  Vidin- Divisionen.  I  Penge  skal  Krigen  have  kostet 
omtr.  30  Millioner  Kroner.  Ikke  uden  Uvilje  undertegnede 
den  bulgariske  Fyrste  denne  Overenskomst;  naar  noget 
kunde  forsone  Bulgarerne  med  denne  paatvungne  Fredslut- 
ning, var  det  den  Omstændighed,  at  den  i  det  mindste 
skabte  en  klar  og  a^jort  Position  over  for  Serbien,  frem- 
for alt  —  at  den  bragte  Fred. 

De    bulgariske  Underhandlinger   med   Porten   toge   en 

noget  gunstigere  Vending;  den  2den  Febr.  1886  under- 
tegnedes en  foreløbig  Overenskomst,  i  hvis  Følge  Fyrst 
Alexander  udnævntes  til  Generalguvernør  over  Østrumelien,  en 
Udnævnelse,  der  skulde  fornyes  for  hver  fem  Aar,  saa  længe 
Fyrsten  blev  Sultanen  tro;  tillige  indeholdt  Protokollen  Be- 
stemmelser om  gj ensidige  Hjælpetropper,  altsaa  en  Slags 
defensiv  Alliancetraktat.  At  de  trufne  Bestemmelser  ikke 
vilde  behage  Rusland,  var  man  beredt  paa ;  men  man  haabede, 
at  det  vilde  gjøre  gode  Miner  til  slet  Spil;  i  Steden  herfor 
rejste  Rusland  først  Indvendinger  mod  Alliancebestemmel- 
serne: det  skrækkelige  Tilfælde  kunde  ellers  let  indtræde, 
at  Bulgarerne  kunde  komme  til  at  kæmpe  Side  om  Side 
med  Tyrkerne  mod  en  kristen  Nation.  Bulgarien  og  Tyr- 
kiet ilede  med  at  udslette  denne  anstødelige  Bestemmelse; 
men  nu  forlangte  Rusland,  at  Fyrst  Alexanders  Navn 
skulde  stryges  af  Traktaten,  at  altsaa  ikke  Fyrst  Alexander, 
men  »Fyrsten  af  Bulgarien«  skulde  være  Guvernør  over 
Østrumelien.  Ogsaa  dette  personlige  Offer  gik  Fyrst 
Alexander  ind  paa ;  men  dernæst  forlangte  Rusland  yderligere, 
at  Fyrstens  Gjenudnævnelse  hver  Gang  skulde  gjøres  af- 
hængig af  Stormagternes  Samtykke,  en  Bestemmelse,  der 
slog  Døren  op  paa  vid  Gavl  for  Stormagternes,  særlig  Rus- 
lands Indblanding.  Hvis  Fyrst  Alexander  gik  ind  paa  denne 
Betingelse,  stod  han  Fare  for  at  miste  sin  hele  Popularitet, 
særlig  da  man  nøje  vidste,  at  Ruslands  Agenter  nok  skulde 
forstaa  at  bruge  hans  Eftergivenhed  som  et  nyt  Agitations- 
middel;  han  nægtede  altsaa  sit  Samtykke  og  fastholdt  sin 
Vægring  trods  al  Pression  fra  Stormagternes  Side,  der  nu 
atter  sejlede  fuldstændig  i  Ruslands  Kjelvand.  Da  besluttede 
Stormagterne  at  sætte  sig  ud  over  hans  Vægring  og  simpelt- 
hen gaa  over  til  Dagsordenen;  den  5te  April  1886  under- 
tegnedes en  Protokol,  hvori  Fyrsten  udnævntes  til  General- 
guvernør over  Østrumelien  paa  de  af  Rusland  stillede 
Betingelser.     Fyrst  Alexander  havde  nu  ingen  anden  Udvej 

end  at  finde  sig  i  den  ham  saaledes  paatvungne  Protokol, 
Storherrens  Firman  paafulgte,  og  saaledes  var  den  faktisk 
fuldstændig  gjennemførte  Personalunion  mellem  Bulgarien 
og  Østrumelien  nu  ogsaa  fuldbyrdet  paa  Papiret,  og  det 
blev  blot  et  Spørgsmaal,  om  ikke  fremmede  Indflydelser 
under  Sagernes  videre  Udvikling  vilde  gribe  hemmende  og 
forstyrrende  ind. 

De  sidste  Maaneders  saa  uventede  og  bratte  Omvexlinger 
have  allerede  givet  et  bekræftende  Svar  paa  dette  Spørgs- 
maal. Ruslands  Rænkespil  og  dominerende  Optræden  paa 
Balkanhalvøen  har  været  det  øvrige  Evropa  en  saare  uvel- 
kommen Overraskelse;  men  de  indtrufne  Begivenheder  have 
dog  ingenlunde  været  alle  saa  uventede,  som  man  skulde 
tro;  vi  skulle  i  saa  Henseende  anføre  nogle  Bemærkninger 
fra  en  kyndig  Iagttager  (Gopéevié),  der  nedskrev  dem  alle- 
rede i  Slutningen  af  April  dette  Aar,  umiddelbart  efter 
Protokollens  Undertegnelse : 

»Det  bulgariske  Spørgsmaal  har  ved  den  serbisk-bul- 
gariske  Fredsiutning  og  ved  Fyrst  Alexanders  Underkastelse 
under  Stormagternes  Vilje  faaet  sin  foreløbige  Afslutning. 
Jeg  betoner  Ordet  »foreløbig« ;  thi  at  den  nuværende  Tin- 
genes Tilstand  paa  Balkanhalvøen  er  uholdbar,  maa  vel  alle 
have  Rede  paa  .  .  .  Lad  os  kaste  et  Blik  paa  Stormagternes 
nylige  Afgjørelse  med  Hensyn  til  de  tvende  Bulgariers  For- 
ening. Det  simpleste  vilde  have  været  at  anerkjende  denne 
fuldstændig  og  fuldt  ud;  men  hertil  vilde  Rusland  ikke  give 
sit  Samtykke  af  Hensyn  til  Fyrst  Alexander.  Rusland  har 
nemlig  endnu  en  Regning  at  gjøre  op  med  ham. 

»At  Alexander  I.  bag  Alexander  III.' s  Ryg  ud- 
kastede Planen  til  og  gjennemførte  Statskupet  og  derhos 
bag  efter  fra3k  lej   sig  fra  det*),    vil  Czaren   aldrig   tilgive 


*)  Vi  have  oven  for  S.  111-13  fremstillet,  hvorledes  den  rette 
Sammenhæng  rimeligvis  er,  —  i  det  mindste  efter  Fyrst 
Alexanders  Fremstilling. 

ham.  Hvis  Bulgarerne  samtykkede  i  at  afsætte  deres  Fyrste 
og  modtoge  Prins  Valdemar  af  Ruslands  Haand,  er  der 
ingen  Tvivl  om,  at  Rusland  vilde  findes  villig  ikke  blot  til 
at  gjennemfere  begge  Bulgariernes  fuldstændige  Forening, 
men  ogsaa  Oprettelsen  af  et  uafhængigt  Kongerige  Bulgarien 
inden  de  i  St.  Stefano-Freden  afstukne  Grænser. 

»Hvad  der  hidindtil  har  været  til  Hinder  for  at  faa 
Bulgarerne  til  at  gaa  ind  paa  de  russiske  Forslag,  er  mindre 
Kjærlighed  til  Alexander  L,  end  langt  snarere  Frygten  for 
trods  det  blændende  »Stoibulgarien«  faktisk  at  blive  et 
russisk  Vasalrige.  Tilmed  er  Karavelov  fast  overtydet 
om,  at  det  nok  skal  lykkes  ham  ogsaa  uden  Ruslands  Hjælp 
at  vinde  Makedonien  og  at  skabe  et  uafhængigt  storbulga- 
risk  Kongerige,  med  en  Skyggekonge  naturligvis,  thi  Ka- 
ravelov er  en  rød  Republikaner. 

»Det  bliver  blot  et  Spørgsmaal,  hvem  der  forst  naar 
Maalet:  Karavelov  eller  Rusland?  Karavelov  gj er  Regning 
paa,  at  Rusland  skal  blive  indviklet  i  en  stor  Krig  og  der- 
ved sat  ude  af  Stand  til  at  sysselsætte  sig  med  Bulgarien. 
Da  vil  efter  hans  Anskuelse  Øjeblikket  være  kommet  til 
at  gjentage  Statskupet  i  Filippopel  andensteds,  at  vække  et 
Oprer  i  Makedonien  og  at  proklamere  Kongeriget  Storbul- 
garien. Om  Serbien  imidlertid  rolig  vil  se  herpaa,  turde 
være  mere  end  tvivlsomt. 

»Det  kan  desuden  godt  hændes,  at  Rusland  kommer 
tidligere  til  Maalet  end  Karavelov.  At  Czaren  over  et  Rige 
paa  104  Millioner  Sjæle  ikke  ustraffet  lader  sig  byde  Trods 
af  en  lille  halvsuveræn  Fyrste,  er  forstaaeligt.  Man  skal 
derfor  ingenlunde  blive  overrasket,  naar  Rusland 
i  Aarets  Lob  forer  et  Hovedslag  mod  »der  kleine 
Racker«  (Rakker  eller  Hund).  Hvorledes  dette  vil 
blive,  véd  foreløbig  naturligvis  kun  de  indviede;  men  at 
Czarens  Hævn  vil  komme  som  en  Lynstraale  over  Alexander 

I.'s  Hoved,  synes  mig  en  sikker  Sag.  Gaar  det  ikke  ad 
diplomatisk  Vej,  er  en  Landgang  af  russiske  Tropper  i 
Bulgarien  ikke  udelukket.  At  dette  maaske  vil  have  en  ny 
russisk-tyrkisk  Krig  til  Følge,  kan  kun  være  Rusland  ønske- 
ligt. England  er  Rusland  ikke  mere  bange  for  nu  til 
Dags,  hvor  en  Invasion  i  Indien  ligger  inden  for  Mulig- 
hedens Grænse;  Østerrige  lader  sig  sluttelig  nok  holde 
nevtral  ved  en  Indrømmelse  af  den  udelukkende  Indflydelse 
over  Halvøens  vestlige  Del,  og  Tyskland  har  ingen  Aarsag 
til  for  Tyrkiets  Skyld  at  lægge  sig  ud  med  sin  Nabo,  hvis 
Holdning  under  den  næste  Krig  mod  Frankrig  vil  være  af 
af gj  ørende  Betydning. 

»Det  russiske  Diplomati,  der  nærer  saa  faa  Betænke- 
ligheder, vil  vanskelig  være  forlegent  med  at  finde  et  Paa- 
skud til  at  besætte  Bulgarien.  Det  lader  sig  f.  Ex.  tænke, 
at  Rusland  hos  Porten  gjør  energiske  Skridt  for  at  faa 
Betaling  for  de  betingede  Krigsomkostninger,  sluttelig 
sætter  Sultanen  Kniven  paa  Struben  og  tvinger  ham  til  at 
transportere  sig  den  Tribut,  Bulgarien  traktatmæssig  har  at 
betale,  men  endnu  aldrig  har  betalt  til  Porten.  I  dette 
Tilfælde  kunde  den  russiske  Regering  af  den  bulgariske 
kræve  baade  den  Tribut,  som  skyldes  for  de  sidste  syv  Aar, 
saavel  som  Restancerne  af  Østrumeliens  Tribut.  En  saa 
betydelig  Summa  vilde  Bulgarien  ikke  være  i  Stand  til  at 
udrede  paa  Stedet,  og  Rusland  kunde  godt  bruge  denne 
Omstændighed  som  et  Paaskud  til  at  besætte  Bulgarien. 
Om  Rusland  imidlertid  vil  slaa  ind  paa  denne  Vej  eller 
opdrive  et  eller  andet  nyt  Paahit,  kan  jeg  naturligvis  ikke 
vide;  men  at  det  ganske  ustraffet  vil  lade  sig  haane  af 
Fyrst  Alexander,  er  utænkeligt.  Historien  lærer,  at  Rus- 
land aldrig  ustraffet  har  ladet  sig  fornærme. 

»Det  er  særligt  dette  unaturlige  Forhold  mellem  Rus- 
land og  Bulgarien,    som  i  sig  bærer  Spiren  til  fremtidige 

Forviklinger.  Hvorledes  disse  ville  ende,  hvorledes  For- 
holdene ville  ændre  sig  i  Løbet  af  næste  Aar,  skal  jeg 
ikke  her  anstille  Betragtninger  over.  Saa  meget  synes  mig 
imidlertid  sikkert,  at  det  orientalske  Spørgsmaal  vil  blive 
lost  endnu  inden  Udløbet  af  dette  Aarti  —  skulde  det  end 
ske  ved  en  evropæisk  Krig.« 


Werner  Abrahamson. 


(Forts.) 

III. 

Vi  have  set,  hvorledes  Abrahamson  ved  Siden  af  sin 
egentlige  Gjerning  som  Officer  og  Lærer  ved  Artilleriskolen 
var  kommen  ind  paa  den  litterære  Bane.  Vel  var  det  ikke 
st«rre  Værker,  der  udgik  fra  hans  Pen;  men  disse  Smaa- 
skrifter  eller  Artikler  bare  Vidne  om  en  livlig  Aand  og  en 
sund  Dømmekraft,  og  .de  havde  derfor  allerede  nu  skaffet 
ham  et  anset  Navn.  Vi  skulle  nu  se,  hvorledes  han  gjennem 
mange  Aar  arbejdede  i  den  periodiske  Litteraturs  Tjeneste. 
I  Aaret  1778  begyndte  et  nyt  Tidsskrift:  »Almindeligt 
dansk  Bibliothek«.  Det  udgik  i  10  Bind  indtil  Udgangen 
af  1780  og  lagde  Vind  baade  paa  det  nyttige  og  det 
morende,  men  det  meste  var  Oversættelser.  Her  vil  man 
finde  en  rimet  Portælling  af  Abrahamson  under  Navnet: 
»Frejas  Guldkjæde«,  en  Travesti  af  Mythen  om,  hvorledes 
Freja  fik  Bryssingmon;  men  det  er  aabenbart  et  dobbelt 
Misgreb  af  ham,  i  det  Mythen  ikke  egner  sig  til  trave- 
sterende Behandling,  og  det  skjæmtende  desuden  ikke  laa 
for  ham.  Mere  Fornøjelse  kan  man  have  af  at  læse  nogle 
Rejsebreve. fra  ham,  og  vi  skulle  meddele  nogle  Enkeltheder 
af  dem,  blandt  andet  fordi  de  tjene  til  at  kaste  Lys  over 
hans  Person. 

Historisk  Arkiv.  H.  1886.  21 

Denne  Abrahamsons,  saa  vidt  vides  eneste  Udenlands- 
rejse foregik  i  Sommeren  1778,  og  Maalet  var  Wolfen- 
blittel,  paa  hvis  BibJiothek  han  havde  et  os  ukjendt 
Arbejde  for.  Lang  var  Rejsen  altsaa  ikke,  og  store  Mærke- 
ligheder oplevede  han  heller  ikke;  det  var,  som  han  selv 
siger  beskedent,  »en  ubetydelig  Mands  ubetydelige  Rejse«. 
De  karakteristiske  gamle  Gavlhuse  i  Ltibeck  tiltalte  ham 
ikke,  lige  saa  lidt  som  det  mærkelige  Urværk  i  denne  Stada 
Mariakirke.  »Apostlenes  Spaseretur  om  Middagen,  naar 
Klokken  slaar  12«,  skriver  han,  »er  et  daarligt  Børneværk,* 
som  man  vist  ikke  længes  efter  at  se  to  Gange.  Alligevel 
indfinder  sig  gjærne  en  halv  Snes  Mennesker  paa  denne 
Tid,  som  staa  og  ennyere  sig  taalmodigen,  alene  for  at  se 
paa  disse  grove  Trædukker,  der  skydes  stivelig  omkring,  og 
naar  de  komme  paa  Halvvejen,  da  dreje  sig  og  nikke  med 
Hovedet.«  Det  var  nu  en  Misforstaaelse  af  Abrahamsen; 
thi  det  er  det  tyske  Riges  Kejser  og  7  Kurfyrster,  der 
komme  frem  og  boje  Hovedet  for  Kristus;  men  det  naivt- 
hjærtelige  i  denne  Fremstilling  af  den  gamle  Kunstner  gik 
saaledes  Abrahamsen  forbi.  —  Forskjellen  mellem  Rejse- 
maaden  den  Gang  og  nu  træder  levende  frem,  naar  han 
fortæller  om  den  videre  Rejse  syd  paa  over  Liineburgerheden. 
Med  én  Ledsager  kjørte  han  i  en  halv  Kurve-,  halv  Chaise- 
vogn.  1  en  lille,  ikke  navngiven  Kjebstad  toge  de  ind  i 
Værtshuset  »den  hvide  Hest«.  Værten  var  tillige  Borg- 
mester i  Staden,  og  man  kan  deraf  slutte,  at  det  maa  have 
været  Byens  bedste  Hotel.  Der  logerede  i  Forvejen  en 
General  og  en  Kaptejn;  Generalen  havde  det  eneste  Værelse, 
Kaptejnen  laa  paa  Loftet  bag  et  Skjærmbræt.  Paa  samme 
Loft  bleve  Abrahamsen  og  hans  Ledsagere  indlogerede.  De 
maatte  i  al  Tarvelighed  drikke  deres  Te  der  oppe  og  om 
Natten  nejes  med  at  ligge  i  Halm. 

Rejsen  gik  lige  mod  sit  Maal,  Wolfenbiittel.  Her  var 
den  berømte  Lessing  den  Gang  Bibliothekar,  og  Abra- 
hamsen blev  saaledes  en  af  de  faa  danske,   der  gjorde  hans 

Bekjendtskab ;  men  han  maatie  beklage,  at  han  ikke  kunde 
faa  Tid  til  at  nyde  det  rigtig,  da  han  var  saa  optagen  af 
det  Arbejde,  der  havde  foranlediget  Rejsen.  Han  fortæller, 
at  Lessing  var  høflig  og  venskabelig,  og  de  »snakkede  en 
hel  Del  med  hinanden«.  Lessing  fortalte  blandt  andet,  at 
med  Undtagelse  af  Romaner  bleve  saa  godt  som  ingen  Boger 
forlangte  fra  Bibliotheket.  Det  er  det  hele,  Abrahamson 
beretter  om  sit  Mode  med  denne  mærkelige  Mand  I  —  Paa 
en  af  sine  Vandringer  i  Byen  lagde  Abrahamson  Mærke  til 
en  gammel  Bygning  i  en  af  de  smukkeste  Gader;  paa  dens 
Mur  var  fastgjort  en  sort  Kasse,  hvorpaa  med  hvide  Bog- 
staver stod  skrevet:  »Denunciations-Stock«.  Den  var  for- 
synet med  en  Aabning  til  at  nedlægge  Sedler  eller  Breve. 
Han  tænkte  først,  at  slig  en  Angiverkasse  maatte  være  et 
Snurrepiberi  fra  en  svunden  Tid;  men  paa  sit  Spørgsmaal 
fik  han  at  vide,  at  den  var  i  fuld  Brug.  Og  i  sit  stille 
Sind  priste  han  Danmark  lykkeligt,  at  der  ingen  saadan 
»Stock«  er  ophængt  paa  Kancelliet  eller  i  Hof-  og  Stads- 
rettens  Port! 

I  6  Uger  opholdt  Abrahamson  sig  i  Wolfenbiittel. 
Folk  vare  meget  forekommende  imod  ham;  men  han  fandt 
ikke  Smag  i  deres  Selskabelighed,  hvor  det  mest  gik  ud 
paa  Spil,  noget  han  ikke  gav  sig  af  med.  ^  Han  havde  sin 
Fornøjelse  af,  at  der  i  Wolfenbiittel  og  Brunsvig  endnu 
bestod  den  gamle  Skik,  at  Skoledisciplene  visse  Dage  i 
Ugen  gik  omkring  og  sang  uden  for  Husene.  »Det  er  ikke 
simpel  Sang«,  skriver  han,  »ikke  Kirkesalmer,  men  Motetter, 
som  ere  satte  i  Musik  af  de  bedste  Mestere  og  synges  efter 
alle  Musikkens  Regler,  men  uden  noget  Instrument.  Stem- 
merne ere  omdelte  mellem  en  12  å  16  Personer  fra  den 
dybeste  Bas  til  den  højeste  Diskant;  det  var  herligt  at  høre, 
især  hvor  der  er  saa  gode  Sangere  som  i  Brunsvig.  Naar 
Indvaanerne  ville  have  deres  Sang  en  Gang  om  Ugen,  be- 
tale de  en  Gylden  for  hele  Aaret  til  deres  Anfører.  —  De 
synge  ikke  blot  aandelige  Ting,   ogsaa  andet.     Saaledes  har 

21* 

jeg  hørt  dem  synge  nogle  Strofer  af  Horatses:  »Beatus 
ille,  qui  procul  negotiis«.  Kjæreste  Ven,  dersom  jeg  havde 
50  Tusende  Rigsdaler,  anvendte  jeg  de  10  paa  at  indføre 
denne  Skik  i  mit  Fædreland !« 

Paa  Hjemvejen  blev  Abrahamson  imponeret  af  Hamburg. 
Det  stolteste  Syn,  han  havde  set  nogen  Sinde,  erklærer 
han  at  være  Hamburg  og  Altona,  sete  fra  deti  anden  Side  af 
Elben.  Da  han  stod  ved  Enden  af  den  lille  Rejse,  havde 
han  en  afgjort  Følelse  af,  at  han  ikke  mere  vilde  komme 
ud  paa  en  lignende.  »Min  Stilling  er  vel  nu  saaledes  be- 
stemt, at  jeg  ikke  mere  kommer  ud  af  den  Kreds,  hvori 
jeg  lever,  og  hvori  jeg  er  saa  lykkelig,  at  skjønt  nye  og 
fremmede  Gjenstande  virke  paa  min  Sjæl  til  saa  megen 
Vellyst,  jeg  dog  aldrig  ønsker  at  forlade  Kredsen.«  Saa- 
ledes blev  det  ogsaa;  men  han  har  næppe  heller  haft  megen 
Rejselyst  i  sig.  For  øvrigt  havde  han  paa  Tilbagevejen 
gjæstet  baade  Klopstock,  som  han  personlig  kjendte,  i 
Hamburg,  Gerstenberg  i  Ltibeck  og  »den  saa  yndede  og 
yndestværdige  Claudius«  i  Wandsbeck. 

»Almindeligt  dansk  Bibliothek«,  der  kun  førte  en  kort- 
varig Tilværelse,  fik  en  Afløser  i  et  nyt  Fjerdingaarsskrift : 
»Almindelig  dansk  Litteraturjournal«,  og  det  betegner  et 
godt  Fremskridt*  Ogsaa  i  dette  var  Abrahamson  en  flittig 
Medarbejder;  men  det  har  undertiden  sin  Vanskelighed  at 
vide,  hvilke  Artikler  der  ere  af  ham,  da  han  baade  nu  og 
senere  ofte  betegnede  sig  kun  ved  et  eller  andet  Mærke, 
stundum  ogsaa  skrev  aldeles  uden  Underskrift.  Det  er  Re- 
censioner, der  navnlig  her  findes  af  ham,  saaledes  af  flere 
af  Evalds  Værker,  af  Nordal  Bruns  »Ejnar  Tambeskjælver« 
(som  han  syntes  om),  og  af  nogle  nye  Komedier.  Som 
Prøve  skulle  vi  meddele  el  lille  Stykke  af  hans  Anmeldelse 
af  Gerstenbergs  »Ugolino«,  ikke  for  dette  én  Gang  meget 
læste,  men  nu  forglemte  Skuespils  Skyld,  men  fordi  det 
fører  ham  ind  paa  mere  almindelige  Betragtninger:  »Man 
har  brugt  det  Mundheld,    at   det  var  lettere   at  tage  med 

Magt  Køllen  fra  Herkules  eud  at  tage  og  bruge  et  Vers 
af  Homer.  Slet  saa  vanskeligt  er  det  ikke  at  ligne  Shake- 
speare; men  der  fejler  kun  saare  lidet  i,  at  jo  denne 
Vanskelighed  er  som  hin.  Saaledes  se  vi  og  i  vore  Dage 
en  Mængde  tyske  Digtere  lægge  alle  Aarer  om  Bord  for  at 
naa  eller  i  det  mindste  at  felge  langt  fra  denne  store 
Mester,  men  forgjæves!  Med  fulde  Sejl  styrer  han  hen 
foran,  og  i  en  flyvende  Hast  ojne  de  ikke  mere  hans  Vimpel, 
og  nu  drive  de  med  deres  smaa  Skuder  om  paa  det  stor- 
mende Ocean,  og  Forglemmelse  sluger  dem.  Hvad  Under? 
Shakespeare  er  ikke  udødelig,  fordi  hans  Stykker  somme 
Tider  indbefatte  et  Tidsrum  af  en  Snes  Aar,  ikke  fordi  han 
flytter  sine  Læsere  fra  Rom  til  Ægypten  og  tilbage 
igjen,  ikke  fordi  han  blander  Løjer  og  Alvor  sammen, 
ikke  fordi  han  har  en  stor  Mængde  Personer,  ikke  fordi 
han  lader  disse  Personer  sige  Ting,  der  nu  ere  imod  den 
fine  Verdens  Tone.«  Men  han  siger  længere  nede:  »Ganske 
anderledes  er  det,  naar  en  Gerstenberg  eller  en  Goethe 
vove  den  store  Fart.  Naa  de  ham  ikke,  sejle  de  ikke  i  hans 
Kjølvand,  saa  se  de  dog  stedse  hans  Flag  vaje  lystelig 
for  sig.«  Nu  til  Dags  vil  man  ikke  synes  om  at  jævnføre 
Gerstenberg  med  Goethe;  men  denne  sidste  var  jo  den 
Gang  endnu  i  sin  Begyndelse.  Imidlertid  ser  man  heraf, 
at  Abrahamson  havde  Blik  for  hans  Betydning. 

Aaret  f779  danner  et  Vendepunkt  i  Abrahamsens  Liv. 
Hidtil  havde  han  vandret  alene,  og  han  var  nu  en  Mand 
paa  35  Aar;  men  hans  Bekjendtskab  med  Tyge  Rothe 
førte  ham  en  Brud  i  Møde.  Nogle  Aar  tidligere  havde 
Abrahamson  oversat  dennes  Bog  om  »Kristendommens 
Virkning  paa  Folkenes  Tilstand  i  Evropa«  paa  Tysk.  Medens 
dette  omfangsrige  og  dybsindige  Værk  kun  fandt  faa  Læsere 
her  hjemme,  vandt  det  derimod  stærkt  Bifald  i  Tyskland. 
En  ikke  uvæsentlig  Grund  hertil  var  upaatvivlelig  Rothes 
løjerlige,  knudrede  Sprog,  som  danske  Læsere  havde  ondt 
ved   at  fordøje,    men    som    blev   fremsat   i   en  tækkeligere 

Form  af  Abrahamson  paa  Tysk.  Hermed  var  imidlertid 
Bekjendtskabet  mellem  disse  to  indledet,  og  det  gik  snart 
over  til  et  Venskab,  som  trolig  fortsattes,  lige  til  Døden 
skilte  dem.  Tyge  Rothe  var  en  af  Datidens  anseteste 
Mænd;,  han  var  13  Aar  ældre  end  Abrahamson  (f.  1731), 
theologisk  Kandidat,  havde  siden  rejst  i  Udlandet  og  navnlig 
opholdt  sig  i  Gottingen,  hvor  han  studerede,  og  i  Geneve, 
hvor  han  bevægede  sig  i  de  finere  Kredse.  Som  en  smuk 
og  begavet  ung  Mand  var  han  vel  set  alle  Vegne,  og  ved 
sin  Hjemkomst  blev  han  Lærer  for  Arveprins  Frederik. 
Derfra  kom  han  i  General-Toldkammret.  30  Aar  gammel 
blev  han  gift  med  Karen  Bjørn,  Datter  af  en  Tømmer- 
handler, og  da  han  med  hende  fik  en  meget  stor  Medgift, 
kjøbte  han  Tybjærggaard  paa  Sjælland.  Her  slog  han  sig 
til  at  være  praktisk  Landmand,  og  da  han  var  energisk  i 
alt,  satte  han  sig  snart  godt  ind  i  Landvæsenet  og  fik  Inter- 
esse for  Bondestanden.  Af  Struensee  blev  han  1771  uventet 
kaldet  til  at  være  første  Borgmester  i  Kjøbenhavn  og  kort 
efter  til  Medlem  af  Finanskollegiet.  Den  guldbergske  Re- 
gering sendte  ham  strax  af  Vejen  over  til  Holsten  som 
Amtmand  i  Segeberg,  men  gav  ham  allerede  Aaret  efter 
sin  Afsked.  Fra  nu  af  levede  han  som  Privatmand,  mest 
ude  paa  Tybjærggaard.  Det  Otium,  han  havde  faaet,  be- 
nyttede han  til  en  meget  frugtbar  Forfattervirksomhed  i 
historisk,  filosofisk  og  naturvidenskabelig  Retning.  Han  var 
en  Mand  med  et  i  mange  Retninger  frit  Blik,  med  Dybde 
i  Tænkningen,  Iver  for  Religionen  og  varm  Kjærlighed  til 
Fædrelandet;  men  hans  med  Aarene  mer  og  mer  skruede 
og  vanskelige  Stil  hindrede  Udbredelsen  af  hans  Skrifter. 
Abrahamson  siger  om  ham,  at  Hovedtrækket  i  hans  Karakter 
var  en  alvorlig  Tænksomhed,  men  at  han  ogsaa  ofte  var 
munter  og  vittig.  I  Samtale  havde  han  sin  Styrke  ved  en 
»mageløs  Fynd«,  meget  sammentrængt  i  faa  Ord. 

Tyge  Rothes   Hustru    Karen    Bjørn    er   bekjendt    af 
Grudtvigs    smukke    Mindedigt    (1813).      Grundtvig    havde 

ikke  kjendt  hende,  men  Digtet  er  navnlig  bygget  over  et 
Mindeskrift  over  hende  af  Rothe  selv  og  mundtlig  Fortælling 
af  Børnene.  Hun  viser  sig  at  have  været  en  sjælden  Kvinde; 
Abrahamsen  siger  om  hende,  at  hun  var  en  Modstander  af 
al  Yppighed,  og  at  hun  levede  for  andre.  I  al  Stilhed  var 
hun  meget  godgj  ørende,  hun  talede  kun  lidet,  men  forstod 
at  herske  over  sine  mange  Gigtlidelser.  Tyge  Rothe  skriver: 
»Korttalende  var  hun,  men  hendes  Sjæl  kunde  rumme  mange 
og  store  Tanker;  med  fin  Skarphed  dømte  hun,  hadede 
Falskhed  eller  Løgn;  var  en  Ven  saaledes,  da  var  det  forbi 
med  Venskabet.«     Hun  var  2  Aar   ældre   end  Abrahamson. 

Efter  at  have  gjort  Rothes  Bekjendtskab  kom  Abra- 
hamson af  og  til  ud  paa  Tybjærggaard.  Her  var  en  stor 
Familiekreds.  Rothes  havde  6  Bern  og  desuden  en  Pleje- 
datter, en  ung  Pige  ved  Navn  Benedikte  Rosine  Marie, 
Datter  af  en  afdød  Broder  til  Rothe,  som  havde  været 
Major.  Hun  gjorde  Indtryk  paa  Abrahamson  baade  ved  sin 
ualmindelige  Skjønhed  og  ved  sit  elskværdige  Væsen;  han  vandt 
hendes  Hjærte,  og  den  28de  April  1779  stod  deres  Bryllup. 

Abrahamsons  Ægteskab  blev  lykkeligt.  I  en  vis  Hen- 
seende lignede  Ægtefolkene  hinanden;  der  var  en  rastløs 
Virksomhed  over  dera  begge.  Ligesom  hans  Dag  gik  hen 
med  det  travle  Arbejde,  fra  Læretimerne  til  Militærtjenesten 
og  fra  den  igjen  til  Syssel  med  Pen  og  Bog,  saaledes  ogsaa 
hendes.  Ja  hendes  Rastløshed  synes  endog  at  være  gaaet 
til  Yderlighed,  naar  der  fortælles  om  hende,  at  hun  var 
oppe  om  Morgenen  Kl.  4,  og  at  hun  saa  syede  eller  bro- 
derede næsten  hele  den  lange  Dag  igjennem.  Hun  tog  siden 
hen  unge,  enlig  stillede  Piger  i  Huset,  som  ogsaa  maatte 
sy  fra  Morgen  til  Aften,  ja  selv  naar  hun  fik  kvindelige 
besøgende,  kunde  hun  ofte  med  de  Ord:  »De  har  vist  intet 
Arbejde  med?«  drage  dem  ind  i  den  travle  Gjerning  med 
Syning  og  Broderi.  Ogsaa  naar  hun  var  ude  i  Selskab, 
havde  hun  sit  uundgaaelige  Sytøj  med.  Det  var  jo  en 
Overdrivelse ,    skjent    Meningen   vel    var   god    nok.      Disse 

Haandarbejder  solgte  hun  og  ydede  derved  et  vistnok  ofte 
velkomment  Bidrag  til  Husets  Førelse;  thi  Abrahamsens 
pekuniære  Stilling  blev  aldrig  andet  end  tarvelig.  For 
øvrigt  var  hun  en  dannet  Kvinde,  som  fulgte  sin  Mand  i 
aandelig  Henseende,  og  i  sin  Selvbiografi  giver  han  hende 
det  Skudsmaal:  »En  omhyggelig  Moder  for  sine  Bern  har 
hun  været  og  er  endnu,  ligesom  hun  for  mig  har  været  en 
Ægtemage,  der  har  lettet  min  Vej  gjennem  Livet  i  utallige 
Tilfælde.«  I  deres  Ægteskab  havde  de  tre  Sønner  og  en 
Datter. 

Aaret  efter  sit  Bryllup  blev  Abrahamson,  der  endnu 
stedse  kun  var  Lojtenant,  Lærer  for  Landkadetterne  uden  at 
opgive  sin  Stilling  ved  Artilleriskolen.  I  denne  ny  Lærer- 
virksomhed blev  hans  Fag  Filosofi  og  de  skjenne  Viden- 
skaber, samt  Dansk  og  Tysk.  Det  filosofiske  voldte  ham 
mest  Besvær;  i  Begyndelsen  foredrog  han  Logik  og  navnlig 
Psykologi,  men  da  man  formodentlig  fandt,  at  Kadetterne 
ikke  vare  modne  nok  dertil,  læste  han  senere  efter  Ordre 
kun  over  Bastholms  »Filosofi  for  ulærde«.  Denne  Bog, 
som  udkom  1787,  blev  i  sin  Tid  anset  som  et  Mesterværk 
og  som  det  bedste,  Bastholm,  der  var  den  mest  fejrede 
Forfatter  den  Gang,  havde  skrevet.  Den  gaar  ud  fra  den 
Grundtanke,  at  Naturen  er  en  Aabenbaring  fra  Gud  lige  saa 
vel  som  Bibelen,  og  den  giver  da  Betragtninger  over  Himlen 
og  Jorden  med  dens.  Skabninger  med  Anvendelser  deraf  til 
religiøst  og  moralsk  Gavn.  Det  maa  man  lade  Bastholm, 
at  han  kunde  skrive  populært,  og  det  har  ikke  været 
vanskeligt  for  Abrahamson  at  bruge  denne  Bog  som  Grundlag 
for  en   Slags  naturfilosofisk  Undervisning  i  hin  Tids  Smag. 

Det  blev  dog  ikke  ved  denne  udvidede  Lærergjerning. 
I  Aaret  1783  blev  det  overdraget  ham  at  undervise  den 
12aarige  Prinsesse,  Lovise  Avgusta,  Kronprins  Frederiks 
Søster,  senere  gift  med  Prinsen  af  Avgustenborg,  i  det 
tyske  Sprog.  I  tre  Aar  læste  Abrahamson  med  hende  om 
Vinteren,   og  han  havde  megen  Glæde  deraf;    thi  hun  var 

begavet  og  livlig  og  gjorde  ypperlig  Fremgang.  Han  siger 
selv  —  og  Abråhamson  var  mindst  af  alt  en  Smigrer  — , 
at  denne  Kongedatters  Blidhed,  hendes  Flid  og  lykkelige 
Talent  have  gjort  ham  Undervisningstimerne  til  sande 
Glædesfester.  •  Som  bekjendt  var  Prinsessen  ogsaa  i  sine 
yngre  Aar  meget  afholdt  af  Folket. 

I  Aaret  1785,  da  Abråhamson  var  41  Aar,  rykkede 
han  endelig  op  til  at  blive  Stabskaptejn  i  Artilleriet.  To 
Aar  efter  blev  et  Par  Kompagnier  ledige,  og  det  ene  skulde 
tilfalde  ham,  men  i  Steden  for  at  tage  imod  dette,  som 
vilde  have  været  en  pekuniær  Forfremmelse  for  ham,  segte 
han  sin  Afsked.  Han  havde  nemlig  i  de  senere  Aar  mærket, 
at  hans  Helbred  ikke  var  stærkt;  Exercertiden  tog  paa  ham, 
og  han  ansaa  det  da  for  rettest  at  træde  ud  af  aktiv 
Tjeneste.  Han  fik  da  sin  Afsked  med  Kaptejns  Karakter 
og  med  Tilladelse  til  at  bære  Uniformen,  og  saaledes  kunde 
han  nu  mere  udelukkende  hellige  sig  den  ham  saa  kjære 
Lærergjerning.  Den  rigeligere  Tid  benyttede  han  blandt 
andet  til  ved  Lejlighed  at  holde  Foredrag  for  Officerer  over 
forskjellige  Ting,  som  nærmest  kunde  interessere.  Blandt 
disse  Æmner  kunne  vi  nævne:  mathematisk  Geografi,  Bast- 
holms Filosofi  for  ulærde,  siden  hen  om  den  første  franske 
Konstitution,  politisk  Geografi,  ja  om  Aviserne.  Man  ser, 
at  han  fulgte  med  Tiden. 

Efter  at  der  et  Par  Aar  havde  været  en  Standsning  i 
den  højere  Tidsskriftlitteratur,  da  »den  danske  Litteratur- 
journal« var  ophørt  1783,  begyndte  1785  det  bekjendte 
Maanedsskrift  »Minerva«  sin  lange  og  hæderlige  Tilværelse. 
Det  blev  først  udgivet  af  Pram  og  Rahbek,  senere  af 
Rahbek  alene.  Abråhamson  var  i  en  Række  Aar  jævnlig 
Medarbejder  i  dette  Tidsskrift  og  leverede  baade  moralske, 
satiriske  og  politiske  Afhandlinger,  ikke  altid  lige  heldige 
eller  interessante,  men  altid  ærlige  og  vel  mente.  Som 
Politiker  forenede  han  et  udpræget  Frihedssind  med  en 
varm  Hengivenhed  for  Monarkiet,    og  i   saa  Henseende  var 

han  i  Overensstemmelse  med  den  bedste  Del  af  sine  Lands- 
mænd. Han  bestrider  de  republikanske  Ideer  paa  det  kraf- 
tigste. Saaledes  skriver  han  1786:  »En  Undersaat  i  en 
monarkisk  Stat  maa  harmes,  naar  han  læser  disse  Repu- 
blikaneres Skrifter,  der  tro,  at  Frihed  ikke  kan  findes  uden 
i  en  Stat,  hvor  flere  serge  for  Landets  Velfærd.  De  have 
ingen  Følelse  af  Klopstocks: 

Nicht  nur  da  ist  Freiheit, 

wo  das  Gesetz  und  viele  herrschen; 

auch  da  ist  Freiheit, 

wo  da  Gesetz  und  Einer  herrscht! 

Idelig  blande  de  Despotiskhed  og  suveræn  Regering.«  Abra- 
hamsen fremhæver  Kejser  Josef  den  2den,  suveræn  i  sine 
6  Kongeriger  og  15  Fyrstendømmer,  og  dog  saa  frisindet. 
Dette  Exempel  kan  man  nok  forstaa,  mindre  derimod,  naar 
han  ogsaa  stiller  Preussens  Frederik  den  2den,  som  den 
Gang  sang  paa  sit  sidste  Vers,  frem  som  et  Mønster  paa 
en  ret  og  frisindet  Monark.  Han  kalder  ham  »lige  stor  i 
Krigens  og  Fredens  Handlinger«,  og  han  anfører  de  Ord 
af  ham:  »Det  befindes,  at  Fyrsten,  da  han  er  Statens  for- 
nemste Tjener,  skylder  den  Regnskab  for  de  offentlige  Ind- 
komsters Anvendelse.«  Den  Glans,  der  var  om  Frederik 
den  2den,  gav  ogsaa  et  stærkt  Gjenskin  her  i  Danmark,  og 
Abrahamsen  var  i  saa  Henseende  ikke  mere  klartskuende 
end  hans  fleste  Landsmænd. 

Naar  Abrahamsen  hævdede  Frihed  og  Monarki  i  For- 
ening, slog  han  derved  paa  Strænge,  som  gave  stærk  Gj en- 
klang  i  Folket.  Lige  fra  den  Stund,  da  det  guldbergske 
Ministerium  traadte  af  1784,  vare  disse  Ord  Løsenet  i  den 
oplyste  Del  af  Nationen.  Regeringen  havde  skrevet  »Frihed« 
paa  sit  Banner  og  lod  det  ikke  blive  ved  tomme  Ord,  derom 
bar  Arbejdet  for  Bondestanden  Vidne,  ligesom  dens  hele 
Færd  var  frisindet;  men  Folket  omfattede  Tronarvingen, 
den    ganske  unge  Kronprins  Frederik,    med  Kjærlighed    og 

et  stort  Haab;  i  hans  lovende  Fremtid  saae  man  en  Borgen 
for  Frihed  og  Fremskridt.  Det  var  dog  ikke  alle,  der  vare 
glade  over  Kronprinsen;  men  der  fandtes  et  Parti,  som 
saae  med  skjæve  Øjne  paa  ham.  Det  var  dem,  der  ikke 
yndede  Frihed,  men  helst  vilde  holde  paa  de  gamle  Til- 
stande. Trykkefriheden  var  dem  højlig  imod,  og  Reformerne 
i  Land  boforhold  ene  ligeledes.  De  vare  fornærmede  paa  Kron- 
prinsen, fordi  han  havde  stillet  sig  paa  den  Side,  og  de 
sparede  ham  ikke.  Der  udkom  Smædeskrifter  og  satiriske 
Billeder  af  ham,  og  i  mange  Kredse  i  Kjøbenhavn  hørte 
det  til  »god  Tone«  at  udtale  sig  haanlig  om  ham.  Dette 
oprørte  Abrahamson  og  gav  ham  Anledning  til  at  udgive  et 
skarpt  Skrift,  hvor  han  med  sædvanlig  Djærvhed  gik  løs 
paa  Modstanderne.  Skriftet  var  et  Ord  i  rette  Tid;  det 
vakte  stor  Opsigt  og  blev  udsolgt  paa  faa  Dage.  Da  det 
saa  atter  udkom,  var  det  forsynet  med  et  Tillæg.  Vi  maa 
kortelig  dvæle  herved. 

»Tronfølgeren  i  Gondar«,  saaledes  lyder  Navnet  paa 
dette  Skrift.  Efter  en  den  Gang  ikke  ualmindelig  Skik 
henflytter  Abrahamson  de  danske  Forhold  til  Abessinien. 
Dets  Hovedstad  Gondar  er  altsaa  Kjøbenhavn,  og  dets  Tron- 
følger er  Kronprins  Frederik.  Han  giver  en  Fremstilling 
af  denne  19aarige  Fyrstes  daglige  Liv.  Om  Morgenen 
staar  han  meget  tidlig  op  og  læser  eller  lader  sig  forelæse 
Breve  og  Ansøgninger ;  noget  op  ad  Dagen  møder  han  stadig 
ved  Krigsmagtens  Øvelser  og  er  utrættelig  i  at  underkaste 
sig  de  Besværligheder,  som  følge  dermed.  Saa  snart  han 
er  kommen  hjem  derfra,  sætter  han  sig  til  at  arbejde  i  de 
Ansøgninger,  han  ikke  blev  færdig  med  om  Morgenen. 
Taflet  varer  kun  kort,  og  Kronprinsen  er  ualmindelig  tarvelig. 
Efter  at  det  er  til  Ende,  modtager  han  i  fire  Timer  sine 
Undersaatter,  der  have  noget  at  andrage  hos  ham,  og  hører 
dem  med  en  saadan  Opmærksomhed,  at  han  endog  flere 
Maaneder  efter  kan  erindre,  hvad  man  har  forebragt  ham. 
Aftenen    anvender  han  som  oftest  til  Arbejde  med  Rigets 

højeste  Tjenere.  Et  kort  Aftensmaaltid  slutter  hans  Dag. 
De  sædvanlige  fyrstelige  Forlystelser  ere  udelukkede  fra 
ham;  hverken  Lediggang,  Jagt  eller  Kvinder  have  nogen 
Tillokkelse  for  ham.  Med  ét  Ord:  han  er  alvorlig,  arbejd- 
som og  nidkjær,  en  god  Husholder  uden  at  være  gjerrig  og 
en  stor  Ynder  og  Befordrer  af  al  Slags  Frihed. 

Indbyggerne  i  Gondar  (eller  Kjebenhavn)  ere  imidlertid 
ikke  saa  glade  over  denne  fortræffelige  unge  Fyrste,  som 
det  øvrige  Land  ellers  er.  liln  Del  udspreder  Anekdoter 
om  ham  for  at  gjore  ham  latterlig  og  ringeagtet;  man 
sælger  endog  Skamskrifter  om  ham.  Hvad  kan  Aarsagen 
være  hertil?  Ja,  der  er  mange  forskjellige  Grunde.  Visse 
egennyttige  Folk  ærgre  sig  over,  at  de  ikke  længere  kunne 
trænge  sig  frem  til  Æresposter  ad  de  sædvanlige  Veje,  ved 
Jagtpartier  eller  ved  smukke  Døtre  eller  Søstre.  Mange 
synes  ikke  om.  at  han  arbejder  saa  meget  selv,  af  Frygt 
for  at  han  skal  kige  dem  i  Kortene;  endnu  flere  ere  for- 
bitrede over,  at  Prinsen  elsker  Frihed, -thi  de  vilde  gjærne, 
om  muligt,  holde  deres  Medborgere  under  Trælleaag,  især 
er  Pressefriheden  dem  en  Torn  i  Øjet,  fordi  saa  mange 
Misbrug  oplyses  ved  den.  End  videre  sætter  han  ingen  Pris 
paa  Glimmer,  saa  hos  ham  gjor  Kjolen  ikke  Manden;  hans 
Husholderskhed  gjør,  at  han  sparer  paa  Pensioner,  og  dem 
er  der  mange  Bejlere  til.  En  særlig  Forargelse  tage  mange 
af  hans  Krigsovelser;  thi  de  betragte  Hæren  som  en  over- 
flødig Byrde,  da  Riget  nu  i  over  to  Menneskealdre  ingen 
Krig  har  haft.  »Den  største  Hob  af  de  fine,  pyntelige,  vittige 
og  naturligvis  tillige  dumme  Gondarer  se  deres  Tronfølger 
flere  Timer  hver  Dag  paa  Exercerpladsen ;  men  Resten  af 
Dagen  se  de  kun  lidt  til  ham.  Nu  tro  de  at  slutte  ypperlig, 
uaar  de  sige:  Vor  Kronprins  bestiller  intet,  gider  intet  be- 
stille uden  at  exercere.  De  fandt  det  ikke  under  Værdig- 
heden, om  han  tilbragte  sin  Morgen  med  at  jage  efter  en 
Hjort  og  Aftenen    med    at  lade   sig   bedrage   af  en   land- 

udsugende  Bolerske.«  Endelig  bemærker  Abrahamson,  at 
man  i  de  senere  Aar  i  Gondar  har  en  utrolig  Lyst  til 
Ondskab  mod  Folk.  De  bedste  Boger  ligge  ulæste  hen, 
de  fleste  gode  Forfattere  maa  arbejde  uden  Vederlag  for 
deres  Arbejde,  men  Skrifter,  der  indeholde  Bitterhed  og 
Spot,  blive  kjøbte  med  Begjærlighed.  —  Man  kan  ikke 
nægte,  at  dette  lille  Skrift  (32  Sider)  er  hvast. 

Det  gav  Anledning  til  et  Slags  Gjensvar  af  Tyge 
Rothe,  som  har  sin  Interesse.  »Du,  der  har  meddelt  os 
Fortællingen  om  Tronfølgeren  i  Gondar«,  skriver  han  i  sin 
løjerlige  Stil,  »i  rette  belejlige  Stund  har  du  talet,  og  gid 
kun  dine  Taler  maatte  af  mange  rigtigen  forstaas  og  ærligen 
behjærtes!«  Rothe  mener  ellers,  at  det  vil  gaa  med  al 
denne  onde  Folkesnak  som  med  »Snuesygen  Anno  1782«, 
den  vil  snart  henvejres.  Han  synes  dog,  at  Abrahamson 
har  været  for  heftig  og  hensynsløs  ligesom  Moses,  der  slog 
Lovens  Tavler  i  Stykker.  »Det  dæmoniske  Væsen  stod  dér 
for  dig,  bestrides  skulde  det  og  standses  brat  i  dets  pest- 
udbredende  Fremgang.  Saa  faldt  du  an  paa  Udyret,  og 
hårdt  frem  maatte  du  gaa,  og  du  kunde  kun  tænke  paa 
dette  ene;  du  kunde  ej  være  blideligen  varsom.«  Men  han 
fortsætter:  »Et  Spejl  er  din  Tale,  min  Mand!  et  tro,  et 
rigtig  slebet  Spejl.  Som  du  holdt  os  det  for,  saa  fik  vi  det 
at  se,  hvilket  Spejlet  i  den  Stilling  kunde  fatte.  Ogsaa 
jeg  har  et  Spejl,  det  jeg  vil  holde  frem,  men  det  i 
anden  Stilling;  det  skal  være  tro  som  dit,  og  det  skal  vise 
Virkeligheder,  skjønt  andre.«  Rothe  udbreder  sig  da  om 
Kronprinsens  Rejse  til  Holsten,  der  var  sket  i  al  Tarve- 
lighed, uden  pralende  Følge-,  om  de  gavnlige  Følger  af 
hans  Exerceren,  hvilket  navnlig  kunde  kjendes  paa  Kadet- 
korpset: »Undse  dig  kun  ikke  ved  Glædestaarer,  der  kunne 
rinde  dig  paa  Kind!  Saadan  Bevægelighed  hos  denne 
prægtige  Trop,  saadan  Fasthed  i  Gangen,  at  Tiaars-Gutten 
holder  Trin  med  fuldt  udvoxne  Mand.     Saadant  Manøvreren, 

saadant  Skyden,  saadant  Tindren  i  Øje  ved  at  have  vundet 
Ære !«  Og  til  Slutning  skriver  Rothe  til  Abrahamson : 
»Dette,  du  nidkjære,  velmenende,  frimodige  Mand,  at  jo 
flere  de  maatte  være,  hvilke  ønske,  du  ikke  havde  fremlagt 
Fortæl ningeu,  jo  stærkere  kjendeligt  vorder  det,  hvor  vi 
hade  og  fordømme  sligt  Gondarsk  arge  Væsen,  som  det, 
hvorom  din  Tale  melder.« 

Det  Tillæg,  Abrahamson  udsendte  med  andet  Oplag  af 
»Tronfølgeren«,  bestod  af  tænkte  Samtaler  mellem  forskjel- 
lige  Slags  Folk,  der  vare  misfornøjede  og  stiklede  til  Kron- 
prinsen. Der  er  dog  ikke  meget  Salt  i  dem.  I  et  Forord, 
adresseret  til  Rothe,  skriver  han  om  sig  selv:  »Jeg  blev 
bitter  og  er  det  endnu,  at  disse  Nisser  og  Trolde  og  Pus- 
linger og  Vampyrer  og  Ellefolk  og  Nøkker  vare  saa  mange 
og  vare  saa  onde  at  ville  holde  Mørket  fast,  ja,  om  de 
kunde,  føre  det  tilbage.«  Ogsaa  af  disse  Ord  ser  man,  hvor 
stærkt,  vistnok  for  stærkt,  Abrahamsons  Sind  var  sat  i 
Bevægelse. 

Naar  vi  læse  om,  hvorledes  Kronprinsen  med  levende, 
næsten  begejstrede  Ord  bliver  prist  af  Abrahamson,  kan 
man  let  komme  paa  den  Tanke,  at  han  dog  ikke  har  kunnet 
holde  sig  fri  for  hine  Tiders  Lyst  til  at  ofre  Røgelse  paa 
Kongers  og  de  stores  Altre;  men  det  nlde  være  en  stor 
Uret  mod  ham.  Som  han  skrev,  saa  mente  han,  og  der 
var  netop  snarere  en  Retning  i  ham  ad  den  modsatte  Vej, 
saa  at  alt  Stormandskryberi  var  ham  særlig  forhadt.  Det 
har  ogsaa  givet  sig  Udtryk  i  det  bekjendte  Digt,  som  han 
gav  til  Overskrift:  »Norma  morum,  efter  Tidernes  Lejlighed«, 
der  blev  trykt  i  Minerva  for  1790,  men  dog  nok  er  skrevet 
noget  tidligere.  Det  er  i  al  sin  Skarphed  baade  vittigt  og 
træffende  og  vandt  da  ogsaa  aaadan  Indgang,  at  det  end 
ikke  i  vore  Dage  er  glemt.  Som  hørende  til  Abrahamsons 
Karakteristik  kunne  vi  ikke  forbigaa  det  her,  men  anføre 
nogle  af  de  mest  betegnende  Vers: 


-Werner  Abrahamson.  333 

Min  Søn,  om  du  vil  i  Verden  frem, 

saa  buk, 
og  ti  til  Tingen,  du  finder  slem, 

og  buk! 
Vid,  du  est  fattig,  thi  maa  du  bukke, 
og  skjønt  du  vel  kan  i  Løndom  sukke, 
saa  ti,  buk  atter, 
♦   hold  Munden,  buk  atter 
og  ti! 

Naar  Stormand  møder  dig  paa  din  Vej, 

saa  buk, 
og  siger  han  til  dit  Ønske  Nej, 

saa  buk  I 
Og  holdt  du  ham  for  en  ussel  Taabe, 
saa  husk,  du  vandrer  i  Ringheds  Kaabe, 

og  ti,  buk  atter  o.  s.  v. 

Om  nogen  brovter  med  sit:  „Bei  mir!" 

da  buk! 
Og  harmes  du  ved  hans  dumme:  hier! 

saa  buk! 
Thi  vid,  han  lønnes  med  Guld  og  Ære, 
at  du  skal  Kunster  og  Visdom  lære, 

saa  ti,  buk  atter  o.  s.  v. 

Og  ser  du  Daarlighed  fjærn  og  nær, 

saa  buk! 
Om  alting  galt  og  forstyrret  er, 

saa  buk! 
Hvad  bryder  du  dig  om  Folk  og  Riger? 
Drik  Punsch,  vær  doven  og  fjas  med  Piger, 

men  ti,  buk  atter  o.  s.  v. 

Og  spottes  haanlig  med  Skrift  og  Gud, 

saa  buk! 
Og  skjælder  nogen  din  Konge  ud, 

saa  buk! 
Og  lyster  Hovmand  dit  Gods  at  tage, 
hvad  heller  Kys  af  din  Ægtemage, 

saa  ti,  buk  atter  o.  s.  v. 

Kun  Graven  ænser,  min  kjære  Ven, 

ej  Buk, 
og  hisset  kjender  og  Dommeren 

ej  Buk. 

Men  til  du  ligger  i  Graven  rolig 
og  Frihed  finder  i  Aanders  Bolig, 

til  da,  buk  stedse, 

hold  Munden,  buk  stedse 
og  ti! 

Dette  Digt  er  noget  af  det  allerbedste  af  Abrahamson 
og  ber  være  udødeligt  i  den  danske  Litteratur.  Der  ligger 
en  knusende  Alvor  bag  ved  denne  »Leveregel«,  men  denne 
Alvor  fik  forøget  Styrke  derved,  at  den  kom  fra  en  Alvors- 
mand, som  selv  aldrig  bukkede  sin  Ryg  for  den  falske 
Storhed.  Derfor  forsmaaede  han  ogsaa  at  stige  til  Hæders- 
poster, som  nok  kunde  have  aabnet  sig  for  ham,  men  fore- 
trak et  jævnt  og  tarveligt  Liv  i  den  Gjerning,  der-  laa  for 
ham.  Han  var  og  blev  en  sand  Friheds-  og  Lighedsmand 
af  den  Slags,  der  ikke  har  Fraserne  i  Munden,  men  Kjær- 
ligheden dertil  i  Hj ærtet  og  Viljekraft  til  at  føre  det  ud  i 
sit  Liv.  (Sluttes). 

Richard  Petersen. 

(Slutning). 


III. 

Under  Tychonius's  Ophold  i  KJebenhavn  i  denne  An- 
ledning havde  han  sit  bekjendte  Sammenstød  med  Holberg; 
til  det  stadig  uvenlige  Forhold,  hvori  disse  to  Mænd  stode 
til  hinanden,  har  der  vel  været  forskjellige  Grunde:  men 
det  fejler  næppe,  naar  vi  antage,  at  en  væsentlig  Aarsag 
kan  have  været  —  hvor  underlig  det  end  lyder  —  digterisk 
Skinsyge  og  Rivalitet  —  Rivalitet  mellem  Holberg  og 
Tychonius!  Og  dog,  som  tidligere  anført,  var  der  endog 
efter  Holbergs  Død  en  begejstret  Beundrer  af  Tychonius, 
der  ikke  ret  var  klar  paa,  hvem  af  disse  to  han  skulde 
stille-  højest,  men  dog  egentlig  var  mest  tilbøjelig  til  at 
tilkjende  Tychonius  Fortrinnet.  Det  vil  derfor  raaaske  være 
mest  passende  ved  denne  Lejlighed  at  se  lidt  paa  Tycho- 
nius's  digteriske  Virksomhed  i  den  Tid,  han  var  Præst  i 
Skive,  og  ogsaa  senere,  efter  at  han  (1727)  var  bleven 
befordret  til  Stiftsprovstiet  i  Viborg;  thi  dette  Aarstal 
danner  hverken  i  poetisk  eller  i  anden  Henseende,  og  da 
mindst  maaske  i  poetisk,  noget  synderligt  Vendepunkt  i 
hans  Liv. 

Omtrent  det  først  affattede  af  Tychonius's  »Vers  og 
Indfald«,  der  har  opnaaet  den  Ære  at  blive  trykt,  det,  som 

*)  Se  Side  192  o.  flg.  og  239  o.  fig. 

aabner  Afdelingen  »Sergeklæder«,  skriver  sig  allerede  fra 
Tiden,  fer  han  blev  Præst;  ganske  betegnende  er  det  — 
»et  Tilfælde,  der  ser  ud  som  en  Tanke«  — ,  at  dette  Digt 
er  et  »Begravelse- Vers  over  Byfogdens  dødfødte  Barn  i 
Holstebro«  (3dje  Februar  1701);  Tychonias  har  været  i 
Stand  til  over  dette  interessante  Æmne  at  udbrede  sig 
i  hele  tretten  Vers,  hvert  paa  fire  lange  Linjer,  foruden 
en  »ha« -stemt  Overskrift  om  den  »liden  Søn,  hvis  Sjæl  ved 
Døden  indkom  i  Himlen,  førend  hans  Legeme  ved  Fødselen 
indkom  i  Verden«.  Formodentlig  vil  Læseren  være  tak- 
nemmelig over  at  forskaanes  for  at  lære  dette  dødfødte 
Digt  at  kjende,  men  have  nok  i  Titlen;  og  i  det  hele  taget, 
ser  man  Titlerne  paa  Tychonius's  Vers,  vil  man  faa  det 
Indtryk,  at  en  stor  Kraft  er  koncentreret  paa  disse,  saa 
Versenes  Magerhed  maaske  til  Dels  maa  skrives  paa  den 
Regning;  men  ogsaa  i  saa  Henseende  viser  han  sig  fuld- 
stændig som  et  Barn  af  sin  Tid;  thi  ser  man  hen  til  de 
Skrifter,  der  udkom  i  den  Tid  —  omtrent  for  et  Par 
Hundrede  eller  halvandet  Hundrede  Aar  siden  — ,  er  det 
rigtignok  nogle  horrible  Titler,  man  finder;  især  var  dette 
Tilfældet  med  Bøger  af  religiøst  Indhold;  men  saaledes 
fordrede  Smagen  det  nu  en  Gang,  og  naar  en  Forfatter 
ønskede,  at  et  Skrift  af  ham  skulde  faa  saa  god  Afsætning 
som  muligt  —  hvem  ønsker  ikke  det?  — ,  var  det  bedste 
Middel  hertil  at  give  Skriftet  en  saa  fjantet  Titel  som 
muligt;  Holberg  harcellerer  derover:  »Titler  paa  Bøger«, 
siger  han  et  Sted,  »have  samme  Virkninsr  som  Tjære  paa 
Hjul;  hine  komme  et  Skrift,  dette  en  Vogn  til  at  løbe.« 
Her  skal  nævnes  nogle  Titler  paa  populært-religiose  Skrifter 
netop  fra  denne  Periode:  »Lyst- Mad  eller  Forældre-  og 
Børn e- Konfekt«;  »En  hellig  Anatomi  ved  Guds  hellige  og 
kraftige  Ord«;  »Nogle  med  Blod  besprængte  Blomster«; 
»Katekismi  Berns  aandelige  Mælk  og  Tyggemad«  (den  er 
vist  gaaet  af  som  »varmt  Brød«!);  »Himmelske  Have- 
gelskab«  ;   »Himmelens  Provianthusnøgle« ;  »En  from  Kristens 

Nathue« ;  »Nyt  Skind  paa  Mirjams  Tromme«  o.  s.  v.  o.  s  v. 
Naar  man  ser  disse  Titler,  vil  man  ikke  længere  undre  sig 
over,  at  Tychonius  kunde  finde  paa  saadanne  Overskrifter 
som:  »Et  Guds  Barns  Forundrings- Tanker  over  Guds 
underlige  Forandrings-Tanker,  udi  den  højagtbare  og  velvise 
Mand,  salig  Valter  Klerke,  fordum  Borgermester  i  Skive, 
hans  sørgelige  Ligbegængelse  den  29de  November  1703, 
forestillede  de  efterlevende  til  Undervisning  og  de  sørgende 
til  en  ChristeLig  Trøst« ;  saaledes  brugte  han  ogsaa  ofte, 
efter  Tidens  Skik,  at  betegne  sig  som  Forfatteren  ved  Ud- 
hævelsen af  Begyndelsesbogstaverne  til  sit  Navn:  C.  L.  T. ; 
men  saa  maatte  han  jo  ogsaa  se  at  finde  paa  Variationer, 
og  det  lykkedes  ham  at  faa  sit  Navn  indflettet  i  CLienT 
og  CondoLereT.  Et  andet  Gravvers  har  følgende  Overskrift : 
»En  Haandfuld  terre  Blomster,  sendte  fra  Himlens  Have, 
vædede  med  Dydens  Taare,  og  strøede  paa  den  højædle  og 
velbaarne  Salige  (NB.  med  stort  S)  Hr.  Poul  von  Klingen- 
berg  til  Højris,  Terslese,  Dueholm,  Lund  etc,  Hans  kongl. 
.Majestæts  Konferens-,  Etats-  og  Justitsraad,  hans  Grav-  og 
Ligsten  af  C.  L.  Tychonius« ;  da  et  ungt  Menneske,  Peter 
Fabricius,  døde  som  Student,  inden  han  havde  faaet  theo- 
logisk  Attestats,  mødte  Tychonius  med  en  Sonnet  med 
følgend«  Titel:  »Da  den  hæderlige  Theologiæ  Studiosus 
Salig  Peter  Fabricius  blev  af  Hans  Majestæt,  Konge  til 
Himmelen  og  Jorden,  kaldet  til  at  være  Præst  i  Himmel- 
borgs, Englefreds  og  Sjæleros  Menigheder,  gratulerede  en 
Ven  ham.«  Vi  skulle  senere  betragte  det  Skrift,  han  vel 
har  anset  for  sit  Hovedværk  i  den  tragiske  Genre  — 
»Elims  Kilder«  hedder  det,  og  det  er  heldigvis  paa  Prosa  — ; 
og  af  de  »Sørgeklæder«,  hvori  hans  Musa  hyllede  sig,  skal 
her  endnu  kun  henvises  til  følgende:  »Da  Posten  den  2den 
Oktober  1728  bragte  det  bedrøvede  Nyt,  at  Kancelli-Sekre- 
tærer, Sal  Hr.  Henrich  Møinichen,  var  den  28de  September 
uformodentlig  død,  blev  ved  disse  snart  udilede  og  ilde 
stilede  Strofer  hans  Fader  CondoLereT.«    Begyndelsen  lyder: 

22* 

„Forvorpen  Post,  ulyksom  Bud 
Der  mig  den  Tidend'  bragte, 
At  Dødens  uformærket  Skud 
Paa  Mikkels  Aften  lagde 
Hr.  Sekretærer  Møinichen, 
Ak!  Salig  Sekretærer! 
Ned  udi  Jordeklædningen, 
Saa  man  det  Haab  udbærer;"  o.  s.  v. 

Efter  at  have  snakket  i  samme  Tone  nogle  Sider,  ender 
han  ganske  gemytlig: 

„Din  Alder  og  din  Lykke  her 
Vi  skifte,  som  vi  lyster, 
Imellem  din  Hr.  Fader  kjær 
Og  saa  din  Frøiken  Søster. 
^  Din  store  Fader  dine  Aar 

Vi  i  vort  Ønsk*  tilregne, 
At  Himlen  dine  Dages  Skaar 
Ham  dobbelt  vil  tiltegne, 
Din  vakre  Frøiken  Søster  skal 
Din  Verdens  Lykke  have 
Paa  sin  Lod-Seddel  tusind  Tal 
Af  Gud  til  Morgengave." 

Men  Tychonius  var  en  alsidig  Mand;  han  trak  ikke  blot  i 
>Sørgeklæder« ,  nej ,  ogsaa  »Bryllupsklæder«  passede  for 
ham;  men  om  hans  Bryllupsdigte  vilde  passe  for  os  i  vor 
Tid,  er  et  andet  Spørgsmaal;  Smagen  har  jo  i  den  mellem- 
liggende Tid  forandret  sig  ikke  saa  lidt,  og  de  »skjæmt- 
somme  Ord«,  der  i  de  Dage  maaske  nok  have  »lokket  paa 
Læben  frem  et  Smil«,  vilde  næppe  blive  videre  vel  optagne, 
hvis  nu  en  Forfatter  frembød  dem  ved  en  Bryllupsfest;  — 
især  naar  vedkommende  Forfatter  var  Præsten,  vilde  man  let 
faa  lidt  underlige  Tanker  om  ham. 

Oven  for  have  vi  ogsaa  set  Tychonius  paradere  i  sine 
»Hof-Klæder«,  som  han  kaldte  sine  Vers,  naar  de  vare  Bøn 
om  eller  Tak  for  et  Embede  eller  en  anden  Naades  Bevis- 
ning;  men  ogsaa  for  Kirken  skrev  han  adskillige  Vers 
(»Sundags-Klæder  eller  Andagter«);  han  skrev  baade  »Arier« 
og  Kantater,   og  det  baade  ved  Viborg  Domkirkes  Indvielse 

efter  Branden,  og  ved  Gudstjenester,  der  bleve  afholdte  i 
Anledning  af  kongelige  Personers  Fødselsdage  eller  ved 
lignende  Lejligheder;  han  skrev  paa  Vers  Bønner  fer  Præ- 
diken og  efter  Prædiken,  han  skrev  Morgensalmer  og  Aften- 
salmer; men  det  meste  er  aldeles  tomt  Ord  skvalder,  og 
rundt  om  træffer  man  Prøver  paa  hans  sædvanlige  Smag- 
løshed; at  han  saaledes  overen  Morgensalme  sætter:  »Melodi: 
Phyllis  sad  udi  en  Skøjte«,  vil  være  noget  lignende,  som 
om  i  vore  Dage  en  Mand  skrev  en  Salme  og  fandt  paa  at 
sætte  oven  over:  »Melodi:  Peder  Skjøt  i  Barndomsalder«. 
Der  findes  dog  virkelig  gode  Ting  blandt  disse  Rimerier; 
den  »Enrums  Andagt«,  han  skrev  for  Fru  Møinichen,  og 
som  findes  i  hans  Vers  Side  21 — 22,  kan  godt  fortjene 
Navn  af  Salme,  —  jævn,  inderlig  og  hjærtelig.  Da  Beboerne 
i  Grønning  By  i  Salling  i  1722  havde  begaaet  den  For- 
brydelse at  binde  en  gammel  Kone,  som  de  ansaa  for  at 
være  en  Hex,  fast  til  en  Stolpe  i  hendes  eget  Hus,  som  de 
derefter  stak  Ild  paa,  tog  han  Ildgjerningsmændene  og  alle 
ligesindede  alvorlig  i  Skole  i  en  ganske  velskreven  »Gudelig 
Erindring  til  Salling- Boerne  om  deres  Overtro«;  da  som 
Melodi  er  sat  oven  over:  »Mit  Barn,  frygt  den  sande  Gud«, 
har  Forfatteren  vel  nok  uaaet  sin  Hensigt  med  at  gjøre  den 
bekjendt  for  Menigmand,  der  gjennem  Sangen  lærte  dens 
Moral  at  kjende,  nemlig  saaledes  at  forebygge  Gjentagelse 
af  lignende  Selvtægt  for  Fremtiden. 

Den  sidste  Afdeling  af  Samlingen  af  Tychonius's  Vers 
hedder,  som  oven  for  bemærket,  »noget  Rips  Raps  i  en 
Skuffe« ;  det  er  med  en  mærkelig  Selv-Ironi,  at  Tychonius 
selv  fra  forst  af  har  brugt  denne  Betegnelse,  der  virkelig 
er  passende  for  denne  Blanding  af  Vers,  som  faa  Læseren 
til  at  tænke  paa  en  Marskandiser-Butik;  der  er  Nyaarsvers 
og  Fødselsdagsvers,  Fastelavnsvers  og  Taksigelsesvers  (saa- 
ledes til  Fru  Fischer  for  et  Rosmarin-Træ,  til  Oberst 
Levetzau  for  en  »Damastes  Slafrok,  en  forgyldt  Sølvkande 
og   en   kunstig    Sølv -Tommel«,   til    samme    for    et    Anker 

Graves- Vin),  Tilskrifter  i  Bøger  og  Indskrifter  paa  Huse, 
alt  imellem  hinanden;  men  den  største  Del  af  dette  »Rips 
Raps«  er  Bindebreve;  nu  i  vor  Tid  er  den  Skik  vistnok 
de  fleste  Steder  gaaet  af  Brug,  at  man  paa  Navnedagen, 
som  jo  Almanaken  udviste,  sendte  en  god  Ven  eller  Ven- 
inde et  Brev,  helst  paa  Vers,  og  naar  Modtageren  enten 
ikke  kunde  gætte,  hvem  Afsenderen  var,  eller  ikke  kunde 
løse  en  i  Brevet  indlagt  Silketraad,  der  var  bunden  i  mange 
Knuder,  eller  —  stundum  var  det  endog  saa  strængt  — 
blot  havde  været  saa  letsindig  at  erkjende  sig  selv  som 
Adressaten,  —  ja,  saa  var  Straffen,  at  vedkommende  maatte 
gjøre  et  Gilde  for  Brevets  Afsender  og  andre  gode  Venner; 
saadanue  Bindebreve  findes  snesevis  i  denne  Afdeling,  de 
fleste  af  dem  har  Tychonius  ikke  skrevet  i  sit  eget,  men  i 
andres  Navn;  ligesom  ogsaa  adskillige  af  hans  Bryllups- 
og  Begravelses-Vers  ikke  vare  fra  ham  selv,  men  skrevne 
paa  en  Maade  »med  paaholdt  Pen«,  som  f.  Ex.  et  »Bryl- 
lupsvers  til  Hans  Rasmussen  og  Dorothea  Nielsdatter,  deres 
Bryllup  23de  Febr.  1718«  —  »skrevet  i  Hast  paa  Bryllups- 
dagen, da  Fri-Herreinde  Holk  paa  Starupgaard  havde  befalet 
mig,  jeg  skulde  strax  gaa  ind  i  hendes  Moders  Kammer  og 
dér  gjøre  hende  et  Bryllups- Vers«;  —  Verset  er  ogsaa  der- 
efter, i  højeste  Grad  »invita  Minerva«;  saaledes  ogsaa  »da 
Velbaarne  Frøken  Jakobe  Johanne  Møinichen  havde  ved 
min  Ankomst  til  Kjebenhavn  den  22de  Juni  1725  befalet 
mig  den  23de  dito,  at  jeg  skulde  gjøre  hende  et  Vers  til 
Plaisir,  gav  jeg  hende  St.  Hans  Dag  den  24de  Juni  dette 
Bindebrev« ;  dette  Bindebrev  er  ikke  det  eneste  Exempel 
paa,  at  Tychonius  nok  har  holdt  af  det  tvivlsomme  Tillids- 
hverv, der  ofte  blev  ham  givet,  at  være  et  Slags  »Maitre 
de  plaisir«  for  de  fornemme. 

Det  fejler  næppe,  at  jo  Tychonius  har  været  en  Mand, 
hvis  Navn  har  været  vidt  og  bredt  bekjendt,  og  det  sikkerlig 
ikke  alene  i  Jylland,  hvor  jævne  Folk,  der  vare  i  Trang  for 
et  Lejlighedsvers,  vidste,  at  de  sjælden  gik  forgjæves,  naar 

de  henvendte  sig  til  ham;  at  Holberg  har  vidst  dette,  kan 
maaske  have  været  en  af  Hovedgrundene  til,  at  han  tog 
Tychonius  under  skarp  Behandling;  men  der  kan  nok  have 
været  andre  Faktorer,  som  maa  tages  i  Betragtning,  naar 
man  ser  paa  Forholdet  imellem  disse  to  Mænd,  der  vare 
saa  store  Kontraster;  hvor  lærde  end  begge  vare,  har  dog 
Holberg  ikke  kunnet  have  Smag  for  den  aandlese  Maade, 
paa  hvilken  Tychonius's  Lærdom  ytrede  sig,  og  skjønt 
Holberg  jo  nok  selv  har  været  et  lille  Stykke  af  en  Pedant 
—  som  man  med  uhildet  Blik  vel  heller  ikke  kan  frikjende 
Sokrates  for  at  have  været  et  Stykke  af  en  Sofist  — ,  har 
han  dog  aldrig  kunnet  forsone  sig  med  en  saa  inkar- 
neret Pedant  som  Tychonius,  der  havde  det  rette  Greb  paa 
at  vende  op  og  ned  paa  al  Ting,  at  gjøre  smaat  til  stort 
og  stort  til  smaat.  Det  har  vel  ogsaa  nok  rygtedes  til 
Kjøbenhavn,  at  Præsten  i  Skive  omgikkes  med  Tanker  om 
et  Forslag  til  et  Universitet  i  Viborg,  der  skulde  fremtræde 
som  en  Konkurrent  til  Kjøbenhavns  Universitet,  og  som 
ventedes  blandt  andet  at  skulle  gjøre  store  Affærer  ved  at 
drage  alle  de  norske  Studenter  til  sig;  denne  Plan,  der  dog 
først  senere  traadte  ud  i  Livet  som  et  rigtigt  Forslag,  har 
selvfølgelig  ikke  kunnet  undgaa  at  være  ubehagelig  for  de 
kjøbenhavnske  Professorer.  I  Foraaret  1724  spilledes  der  i 
Kjøbenhavn  et  af  Ludvig  Holbergs  Stykker,  der,  saa  vidt 
man  kan  forstaa  af  hans  egne  senere  Udtalelser  derom, 
dog  ikke  strax  har  vakt  en  saa  udelt  Beundring,  som  den. 
Eftertiden  har  skjænket  det;  det  var  »Jakob  von  Thybo«; 
vi,  der  nu  kjende  det,  vide  jo  alle,  at  han  deri  drager  til 
Felts  baade  mod  den  stortalende  Soldat,  der  havde  sit 
Forbillede  i  Plautus's  »miles  gloriosus«,  og  som  til  Dels  er 
gjenfunden  i  vort  Aarhundrede  i  Hostrups  »Løjtenant  von 
Buddinge«,  og  mod  den  tomme  akademiske  Lærdom,  der 
ender  i  poetisk  Styverfængeri,  og  har  sin  Repræsentant  i 
Magister  Stygotius,  i  mange  Henseender  et  Sidestykke  til 
Erasmus  Montanus;    men   i  første  Udgave    af  »Jakob  von 

Thybo«  hed  Magisteren  ikke  Stygotius,  nej,  han  hed  med 
rene  Ord  —  Magister  Tychonius!  Holberg  siger  selv,  at 
han  ikke  har  tænkt  paa  nogen  Person,  da  han  gav  sin 
Magister  dette  Navn;  vi  have  ondt  ved  at  tro,  at  det  har 
været  aldeles  oprigtig  sagt  af  Holberg;  thi  det  er  jo  en 
bekjendt  Sag,  at  han  paa  en  temmelig  hensynsløs  Maade 
holdt  af  at  stille  Folk  i  Gabestokken,  saa  alle  og  enhver 
kunde  se,  hvem  der  var  ment;  med  temmelig  Sikkerhed  kan 
det  siges,  at  den  brovtende  Soldat,  han  fremstiller  under 
Navnet  von  Thybo,  var  en  i  de  Dage  i  Kjøbenhavn  meget 
omtalt  Person  Major  von  Thielo  —  allerede  Navnet  frem- 
byder jo  ikke  saa  ringe  Lighed;  ligeledes  have  jo  vel  de 
fleste  hørt,  at  Holberg  i  den  første  Udgave  af  Erasmus 
Montanus  har  nævnet  Helten  —  om  man  saa  vil  kalde  det  — 
i  denne  sin  Komedie  »Johannes  Montanus«,  og  at  han  ved 
dette  Navn  »Johannes«  har  villet  sigte  til  sin  berømte 
Kollega  Hans  Gram,  der  var  en  Præstesøn  fra  Bjærgby  i 
Vendsyssel  (deraf  Navnet  »Montanus«  —  »Berg«).  Man 
kan  ikke  nægte,  at  det  var  i  en  alt  for  høj  Grad,  Holberg 
gjorde  Brug  af  den  aristofaniske  Frihed  —  det  vil  da  vist- 
nok i  vor  Tid  enhver  indrømme  — ,  saaledes  at  fremstille 
paa  Scenen  lyslevende,  under  deres  eget  Navn,  Mænd,  hvis 
Navn  alle  kj endte,  eller  som  de  strax  kunde  se  gjennem 
Sløret.  Da  Tychonius  kom  til  Kjøbenhavn  —  enten  i 
1725,  da  Embedet  som  Præst  ved  Kristianshavns  Kirke  var 
tiltænkt  ham,  eller  maaske  Aaret  efter,  da  den  største  Del 
af  Viborg  var  brændt,  og  Tychonius  vilde  lægge  et  godt 
Ord  ind  for  den  brandlidte  By,  dog  snarest  i  1725  — ,  har 
han  hørt  almindelig  fortælle,  hvorledes  han  selv,  han,  Jyl- 
lands store  Præst  og  Skjald,  Magister  Tychonius  havde  paa 
Theatret  i  Grønnegade  været  til  Latter  for  det  ganske 
Kjøbenhavn  —  underligt  er  det  for  øvrigt,  at  ikke  Rygtet 
om  Holbergs  Stykke  tidligere  er  naaet  til  Viborg  I  Det  var 
jo  en  Plet,  Tychonius  ikke  kunde  lade  blive  siddende  paa 
sig,  og  man  kan  ikke  undres  over,  at   han  har  søgt  dog  i 

det  mindste  at  faa  sit  Navn  udslettet  af  Personlisten,  i  det 
han  vel  har  tænkt,  det  da  ogsaa  skulde  lykkes  ham  at  faa 
Folk  til  at  glemme  den  Rolle,  Holberg  havde  ladet  ham, 
meget  ufrivillig,  spille.  Til  Dels  lykkedes  det  ham  da, 
men  ogsaa  kun  til  Dels ;  hvorledes  det  egentlig  er  gaaet  til, 
at  Tychonius  og  Holberg  personlig  kom  til  at  træffe  sammen, 
og  hvad  der  foregik  ved  dette  mærkelige  Mede,  er  ikke  let 
at  vide  med  fuldkommen  Vished,  da  sikkert  ingen  af  dem 
har  holdt  af  at  udtale  sig  derom;  men  rimeligvis  er  det 
omtrent  gaaet  saaledes  til:  Tychonius  har  henvendt  sig  til 
sin  gode  Ven  Meinichen,  der  nu  beklædte  den  indflydelses- 
rige Plads  som  Oversekretær  i  det  danske  Kancelli,  for  ved 
hans  Hjælp  at  faa  Holberg  straffet;  skjønt  Meinichen  fore- 
stillede ham,  at  han  selv  var  bedst  tjent  med  at  lade  være 
at  gjøre  Ophævelser  over  det,  som  nu  en  Gang  var  sket, 
lod  Tychonius  sig  dog  ikke  stille  tilfreds,  men  vedblev 
stadig  at  overhænge  Meinichen  med  sine  Ønsker;  da  han 
saa  en  Dag  var  oppe  i  Kancelliet,  traf  det  sig  netop,  at 
Holberg  ogsaa  kom  der  —  muligvis  har  Møinichen  sendt 
Bud  efter  ham;  Møinichen  sagde  da  til  Tychonius:  »Der  er 
Manden,  tal  nu  selv  med  ham«,  —  hvilket  Tychonius  ikke 
lod  sig  sige  to  Gange,  men  han  overfaldt  Holberg  med  sin 
Veltalenheds  Strøm,  der  blev  dobbelt  stærk,  fordi  Holberg 
lod  ham  tale  uden  at  svare  et  Ord,  indtil  endelig  Tychonius 
havde  udraset;  da  vendte  Holberg  sig  mod  Møinichen  og  tog 
Afsked  med  de  Ord:  »Jeg  havde  aldrig  vidst,  at  der  virkelig 
existerede  en  Tychonius«  —  hvilken  Ytring  jo  nok  med  en 
god  Vilje  kan  tages  i  dobbelt  Betydning.  Imidlertid  blev 
Holberg  dog  —  maaske  ved  Kongens  Broder,  Prins  Karls 
Indflydelse  —  nødt  til  at  forandre  Navnet  Tychonius,  saa 
Pedanten    i  Komedien    nu   gaar  under  Navnet  Stygotius*). 


*)  For  øvrigt  indtraf  i  Frankrig  et  aldeles  lignende  Tilfælde: 
da  Moliére  skrev  sit  Stykke  „les  femraes  savantes",  indførte 
han  i  dette  en  Versemager  Tricotin,  som  enhver  kunde  kjende 

Holberg  var,  som  bekjendt,  ikke  den  Mand,  der  let 
glemte  dem,  han  en  Gang  havde  faaet  noget  imod;  de 
kunde  være  temmelig  sikre  paa  ved  given  Lejlighed  at  faa 
et  Hib  fra  ham;  Tychonius  kom  ikke  heller  til  at  gaa 
Ram  forbi  som  et  vel  ment  »Tak  for  sidst«,  og  man  kan 
jo  nu  heller  ikke  undres  over,  at  Holberg,  selv  om  han 
beholdt  Latteren  paa  sin  Side,  dog  har  felt  sig  krænket  og 
ærgret  sig  over  det  Paalæg,  der  gaves  ham,  at  forandre 
Navnet.  Det  varede  da  heller  ikke  ret  mange  Aar,  inden 
Tychonius  frembød  sig  selv  som  en  kjærkommen  Skive  for 
Holbergs  Vittigheds  Pile.  Det  er  oven  for  omtalt,  at 
Tychonius  allerede  tidligere  havde  fattet  Planen  til  et  Uni- 
versitet, der  skulde  anlægges  i  Viborg;  men  1729,  to  Aar 
efter  at  være  bleven  Stiftsprovst  i  Viborg  og  Sognepræst 
ved  Domkirken,  fremkom  han  med  sit  i  det  hele  taget  godt 
motiverede  Forslag  til  Oprettelsen  af  det  ny  Universitet, 
som  vilde  have  været  af  stor  Betydning  for  Jylland  i  Al- 
mindelighed og  for  Viborg  By  i  Særdeleshed,  hvis  Forslaget 
var  blevet  til  Virkelighed;  hvad  der  især  gav  en  gunstig 
Lejlighed  for  Holberg  til   at  kaste  sig  over  Tychonius,  var, 


skulde  være  en  Karikatur  af  en  bekjendt  Mand,  Abbed  Cotin, 
hvis  Manerer  endog  bleve  kopierede,  og  hvis  slette  Vers 
bleve  reciterede  paa  Scenen;  da  Cotin  besværede  sig  derover 
ved  Hoffet,  tik  Moliére  Betaling  til  at  forandre  Navnet,  og 
han  ændrede  det  da  til  Tristotin;  men  Cotin  naaede  derved 
kun  at  gjøre  sig  yderligere  latterlig,  og  Publikum,  der  lo  ad 
Tristotin,  tænkte  dog  stedse  paa  Cotin.  Ved  hans  Død  blev 
der  gjort  følgende  Epigram: 

„Savez  vous  en  quoi  Cotin 
Differe  de  Tristotin? 
Cotin  a  fini  ses  jours, 
Tristotin  vivra  toujours." 

(„Hvad  Forskjel  er  der  mellem  Cotin  og  Tristotin?  Cotin  er 
død,  Tristotin  vil  stedse  leve").  —  Saaledes  vil  ogsaa  Ty- 
chonius altid  leve  efter  sin  Død  i  Magister  Stygotius's 
Skikkelse. 

at  han  havde  foreslaaet,  at  det  øverste  af  de  fire  Professo- 
rater  i    det   theologiske  Fakultet  altid  skulde  beklædes   af 

—  Stiftsprovsten  i  Viborg,  altsaa  nu  af  Tychonius  selv,  de 
to  næste  skulde  være  de  to  Sognepræster  ved  Viborgs  to 
andre  Kirker,  den  nederste  theologiske  Professor  skulde 
træde  i  Steden  for  den  hidtilværende  Lektor  ved  Gymnasiet; 
men  man  gjør  Tychonius  højlig  Uret,  naar  man   har  sagt, 

—  og  det  er  gjentaget  saa  ofte,  at  det  er  slaaet  fast,  som 
om  det  var  en  Kjendsgjerning,  —  at  dette  hans  Forslag 
skulde  smage  i  en  alt  for  betænkelig  Grad  af  Egennytte; 
thi  han  foreslaar  med  rene  Ord,  at  de  tre  Professorer,  der 
tillige  vare  Præster,  skulde  »nøjes  med  deres  Sognekalds 
Indkomst  uden  videre  Salarium«.  En  anden  Sag  er  det, 
at  det  jo  vilde  kaste  betydelig  Glans  over  ham  og  hans 
Lærdom,  dersom  hans  Forslag  blev  vedtaget;  det  blev  det 
jo  nu  ikke;  men  Holberg  tog  af  det  Anledning  til  at  skrive 
Lejlighedsdigtet  »Den  jyske  Fejde«,  der  i  en  Del  Aar  cirku- 
lerede i  Afskrifter,  og  hvoraf  endog  nogle  Exemplarer  imod 
Holbergs  Vilje  skulle  være  blevne  trykte  i  Tychonius's 
Livstid,  men  som  Holberg  dog  først  senere  erkj endte  som 
«it  Værk  ved  at  indføre  det  i  sine  »Mindre,  poetiske 
Skrifter«;  det  var  ingen  »halvkvædet  Vise«,  men  saare  let 
forstaaeligt  for  Datiden,  naar  Holberg  begyndte: 

„Jeg  sjunger  om  en  Krig,  som  en  retfærdig  Iver 
I  Norden  tændte  op,  et  bittert  Had  beskriver, 
En  tærend'  Lue,  som  af  hele  Limtjords  Vand, 
Af  norske  Bjærges  Sne  og  Is  ej  slukkes  kan; 
Krigsguden  selv  til  Fred  man  bringe  kan  med  Lempe, 
Den  største  Ildebrand  af  Vand  sig  lader  dæmpe; 
Men  her  mod  denne  Ild  jeg  finder  ingen  Trøst, 
Thi  den  har  fæstet  Rod  i  filosofisk  Bryst." 

Og  det  maatte  være  klart  for  enhver,  hvem  Holberg  tænkte 
paa,  da  han  senere  i  Digtet  skrev: 

„Se  da!  en  cimbrisk  Helt,  skjult  under  Levi  Kjole, 
Der  blive  vil  et  Lys  paa  Viborgs  høje  Skole, 

Sit  lærde  Fornavn  (!)  fandt  i  Skuespil  at  staa 

Blandt  hundred  Navne,  som  nødvendig  b^'^g^^  maa. 

Sligt  udi  gejstligt  Bryst  optændte  heftig  Vrede, 

Han  sagde:  Jeg  mig  maa  til  evig  Krig  berede; 

Mit  magistralske  Navn,  som  jeg  i  Romer-Dragt 

Saa  sirlig  pyntet  har,  ej  skikker  sig  til  Agt 

I  skjæmtsomt  Skuespil;  man  burde  heller  flette 

Ti  Lavrbærkranse  og  en  Ærestøtte  sætte 

For  den,  der  kan  sit  Navn  faa  endt  in  us  vel  es, 

Omstøbe  Landsby-Per  til  en  Petreides. 

Sligt  Navn  maa  aldrig  paa  en  Skueplads  fremtrine, 

I  Spidsen  af  Postil  det  dannet  er  at  skinne, 

At  ståa  med  gylden  Stil  paa  Bog  af  tvende  Fag 

Som  prægtigt  Smykke  paa  en  Foliantes  Bag". 

Da  Helten    havde    sat    sig  ned  for  at  skrive  sit  Fejdebrev, 
kom  Fredsgudinden  ind  i  Værelset;  men  det  nyttede  ikke,  at 

„Hun  nærmede  sig  til  den  magistralske  Stol 
Og  sagde:  Cimbrers  Lys  og  Jyllands  klare  Øje 
Jeg  Fredsgudinde  er,  som  dig  til  Fred  vil  bøje"  o.  s.  v. 

Nej,  han  lyttede  langt  hellere  til  de  Raad,    han  fik  af  en 

anden  Gudinde,  der  trængte  ind  til  ham,   og  som  beskrives 

saaledes,  at  hendes 

„Gang  afpasset  var,  saa  hvert  et  FodeQed 
Udtrykte  Orden  og  metodisk  Sirlighed; 
Pedanteria  man  den  samme  Frue  kalder, 
Hvis  Alter  ofres  paa  af  al  Slags  Stand  og  Alder; 
For  Scepter  flettet  Ris  i  magre  Haand  blev  set, 
Som  tegner  Herredom  og  En'volds  Myndighed. 
Hun  brugte  Klæder  ej  som  denne  Tids  Matroner, 
Alt  sammenflikket  var  ud  af  Citationer, 
Saa'  ud  som  Bredden  af  en  lærd  teutonisk  Bog, 
Der  siger  intet,  men  i  Øjne  stikker  dog; 
En  lang  Parentesis,  med  Skolestøv  broderet, 
Bar  Fruerkjolens  Svans  paa  samme  Vis  stafferet, 
I  Luften  svævede  latinske,  græske  Ord"  o.  s.  v. 

Hun  opfordrer    ham  til  ikke  at  finde  sig  i  Forsmædelsen, 

men: 

„Tag  Sværdet  fat,  lad  virke  lærde  Galde! 
Lad  se,  Parnassi  Søn,  du  est  som  du  var  før; 
Lad  klinge  Krigsbasun  og  Hjærnens  Trommer  rør; 


Magister  Tychonius.  347 

Bring  udi  Felten  frem  en  Skok  af  Syllogismer, 
Lad  regne,  hagle  ned  stridbareste  Sofismer, 
Celarent,  Barbara,  Darii,  Ferio 
Og  tusind  slige  Ting,  som  i  din  Pande  bo.'' 

Pedanterias  Tale  havde  da  den  ønskede  Virkning,  i  det: 

„Til  inderste  Kallun  i  Øjeblik  den  drev, 
Det  hele  lærde  Blod  bevæget  oprørsk  blev; 
Han  paa  sin  Konkordans  ærværdig  Fingre  lagde 
Og  disse  hellig'  Ord  med  Tordenrøst  udsagde: 
Jeg  sværger,  at  jeg  ej  bekvemmer  mig  til  Fred, 
Men  jeg  mig  hævne  skal  i  tredje,  fjerde  Led."  o.  s.  v. 

Mange  ville  vist  endnu  i  vor  Tid  have  Interesse  af  at  kjende 
denne  holbergske  Satire,  der  snart  er  gjennemlæst,  —  den 
er  kun  i  alt  sex  trykte  Sider;  hvor  meget  mere  har  den  da 
maattet  interessere  i  den  Tid,  da  Helten  Magister.  Tychonius 
gik  levende  omkring  som  Gjenstand  for  mange  forskjellige 
Domme,  men  da  selv  de,  der  satte  ham  højest,  alligevel 
nok  have  kunnet  unde  ham  en  saadan  lille  Opmuntring. 
Om  Holberg  og  Tychonius  senere  have  mødtes,  forlyder  der 
intet  om;  de  have  vel  begge  gj ensidig  anset  det  for  heldigst 
at  gaa  af  Vejen  for  hinanden;  men  der  er  ingen  Tvivl  om, 
at  da  Holberg  senere  skrev  »Det  lykkelige  Skibbrud«,  har 
han  ogsaa  ved  Skildringen  af  Magister  Rosiflengius  haft 
Tychonius  i  sine  Tanker  som  en  Type  paa  hele  Arten. 


IV. 

Det  er  oven  for  berørt,  at  Tychonius  i  de  senere  Aar, 
da  han  virkede  som  Præst  i  Skive,  næppe  har  følt  sig  saa 
tilfreds  med  Opholdet  dér  som  i  Begyndelsen,  saa  han  vel 
stadig  har  haabet  paa  Forflyttelse  til  en  anden  Virksomhed, 
hvor  hans  Evner  kunde  komme  til  at  paaskjennes  af  en 
større  og  mere  intelligent  Kreds  end  i  Skive;  og  det  skete 
da  endelig  ogsaa,  i  det  han  blev  befordret  til  Viborg,  men 
dog    vistnok   paa    en    noget   anden    Maade,    end   han   selv 

havde  ønsket;  thi  medens  hans  Haab  om  at  blive  Viborg 
Stifts  Biskop  gjentagne  Gange  er  blevet  skuffet,  blev  han 
sjette  Oktober  1727  udnævnt  til  Sognepræst  ved  Domkirken 
(der  Aaret  i  Forvejen  til  Dels  var  nedbrændt)  samt  Stifts- 
provst, og  han  udvirkede  da  samtidig  —  formodentlig  ved 
sin  Ven  og  Velynder  Møinichen,  der  har  paraferet  Kalds- 
brevet — ,  at  Indtægterne  fra  det  residerende  Kapellani  til- 
stodes ham,  imod  at  han  lønnede  en  personel  Kapellan,  lige- 
som han  ogsaa  fik  Tienden  af  forskjellige  Landsbysogne. 
Sin  Glæde  over  at  komme  bort  fra  Skive  udtrykte  han  paa 
en,  mildest  talt,  upassende  Maade,  i  det  han  i  sin  Afskeds- 
prædiken  blandt  andet  lod  falde  følgende  Ytringer:  »Nu 
har  jeg  prædiket  for  jer  i  saa  mange  Aar;  lige  kloge  ere  I, 
og  lige  rig  er  jeg;  men  nu  skal  en  Æsel  prædike  for  jer; 
nu  skal  en  Hase  prædike  i  mit  Sted«;  hermed  sigtede  han 
til  sin  Eftermands  Navn  Jakob  Lavridsen  Hasse,  hvem 
han  alisaa  sigter  for  at  være  en  Hase,  Bønhase,  et  Ord, 
som  i  vor  Tids  Sprogbrug  er  temmelig  sjældent,  men  i  de 
Dage  var  almindeligt  for  at  betegne  en  Fusker,  en  ulærd 
og  i  det  hele  udygtig  Person. 

Den  Menighed,  der  egentlig  skulde  høre  til  hans  Sogn, 
var  i  Tal  kun  meget  ringe;  thi  indtil  Begyndelsen  af  dette 
Aarhundrede  bestod  Viborg  Domkirkes  Menighed  kun  af 
Byens  adelige  og  gejstlige,  Latinskolens  Personale,  samt 
Stiftsstadens  Rangspersonale,  —  altsaa  ret  en  Elite-Menighed 
af  Jyllands  Beaumonde,  der  allerede  godt  kjendte  ham  fra 
hans  mange  Ophold  i  Viborg;  men  han  naaede  snart  at 
blive  Modeprædikanten,  ikke  alene  for  sine  egne  Sognebørn, 
men  ogsaa  for  Byens  andre  Folk,  —  i  de  Dage  vare  Folk 
ogsaa  flittigere  Kirkegængere  end  nu  om  Stunder,  hvorfor 
det  i  en  Instrux  af  1737,  altsaa  netop  i  Tychonius's  Em- 
bedstid,  for  de  Viborg  Vægtere  hedder,  at  »to  af  dem  skulle 
under  Gudstjenesten  patrouillere  paa  Gaderne,  efterdi  Husene 
mesten  Dels  ere  tomme«.  Naar  saa  »Snapstinget«  var 
»indringet«,    da   begyndte    ret  Tychonius's   Glanstid;    i    de 

første  Åar,  han  var  i  Viborg,  maatte  han  prædike  i  Graa- 
brødrekirken,  den  eneste  af  Byens  Sognekirker,  som  var 
bleven  urørt  af  den  store  Ildebrand,  der  St.  Hansdag  1726 
havde  lagt  den  største  Del  af  Viborg  i  Aske;  Domkirken 
indviedes  efter  sin  Restavrering  og  delvise  Gjenopførelse 
paa  St.  Hansdag  1730,  og  ikke  alene  holdt  Tychonius  i  sin 
Egenskab  af  Kirkens  Sognepræst  den  ene  af  Talerne  paa 
Højtidsdagen;  men  det  var  ham  selvfølgelig  en  saare  kjær- 
kommen Lejlighed,  som  han  ikke  kunde  lade  gaa  unyttet 
forbi,  til  at  skrive  en  Kantate. 

Om  den  Tilstrømning,  der  var  i  Viborg  efter  at  høre 
Tychonius  prædike,  hedder  det  i  en  Beretning,  at  Kareterne 
ikke  uden  den  største  Møje  kunde  komme  hinanden  forbi 
for  at  bringe  Tilhørerne  til  eller  fra  Kirken ;  og  uagtet  han 
prædikede  længe,  stundum  endog  et  Par  Timer,  vare  Til- 
hørerne lige  begjærlige  efter  at  høre  ham,  saa  man  kan 
ikke  undlade  at  mene,  der  virkelig  har  været  noget  fængs- 
lende og  tiltalende  ved  hans  Prædikener,  hvor  besynderlige 
de  end  ofte  have  været,  baade  naar  han  prædikede  paa  sin 
sædvanlige  studerte  Maade  med  de  mange  Afdelinger,  og 
naar  han,  for  at  tale  populært,  f.  Ex.  kunde  falde  paa  at 
omtale,  hvorledes  Abraham  hindredes  i  at  ofre  Isak,  med 
følgende  Ord:  »Da  kom  Herrens  Engel  ned  fra  Himlen  og 
raabte:  Abraham,  Abraham,  est  du  gal!  vil  du  slagte  dit 
uskyldige  Barn?«  —  eller  han  slog  løs  paa  den  pietistiske 
Retning,  der  netop  i  den  Tid  var  i  sin  Glansperiode,  — 
eller  han  kunde  faa  i  Sinde  at  optræde  som  den  strænge 
Bodsprædikant  og  tordne  mod  alskens  Laster,  der  gik  i 
Svang  i  Viborg  og  Omegn,  saaledes  som  da  Ejerinden  af 
Asmild  Kloster  paa  den  modsatte  Side  af  Viborg  Sø,  en 
Fru  Lange,  hvis  Dyd  var  bekjendt  for  at  staa  paa  meget 
svage  Fødder,  en  Gang  havde  anmodet  Tychonius  om  at 
prædike  i  Klosterkirken;  han  lod  sig  paa  den  fastsatte 
Søndag  færge  over  Søen,  men  afslog  at  benytte  Kareten, 
der  ventede  ham   ved  Færgehuset,    da    han  let   kunde  gaa 

det  korte  Stj^kke  Vej;  han  prædikede  da  efter  Opfordring, 
men  med  saa  djærve  Ord  mod  alle  Synder  imod  det  sjette 
Bud,  at  Fru  Lange,  der  følte  sig  truffen,  listede  sig  ud  af 
Kirken,  fer  Prædikenen  var  forbi,  og  ikke  oftere  ytrede  Ønske 
hverken  om  at  høre  eller  se  Tychonius. 

At  Tychonius  var  en  belæst  Mand,  derfor  borger  os 
blandt  andet  det  Bibliothek,  han  besad;  og  han  rugede  ikke 
som  den  gjerrige  over  sin  Skat,  tvært  imod  berømmes  han 
for  den  velvillige  Imødekommenhed,  hvormed  han  stillede 
sine  Bøger  til  Raadighed  for  Studenter  og  andre,  der  kunde 
ønske  at  gjøre  Brug  af  dem.  Skjent  hans  Bogsamling  med 
alt,  hvad  han  ellers  ejede,  var  brændt  to  Gange,  i  1703 
og  1715,  havde  han  dog  naaet  allerede  6  Aar  efter  den 
sidste  Ildsvaade  at  faa  samlet  et  Bibliothek,  som  han  selv 
meddelte  bestod  af  3090  Bind,  hvoraf  375  Folianter,  847 
Kvarter,  1362  i  Oktav  og  Resten  i  mindre  Formater  — 
senere  er  Antallet  af  Bøgerne  vel  blevet  flere  Gange  for- 
doblet. At  han  ikke  havde  dem  staaende  til  Pynt,  kunne 
vi  se  af,  at  han  for  hver  Bog,  han  læste,  gav  en  kort 
•Bedømmelse  derover,  især  over  de  Bøger,  som  efter  hans 
Mening  vare  særlig  at  anbefale  til  Brug  for  Præster;  denne 
hans  Censur  er  senere  bleven  trykt,  og  selv  om  meget  af 
det,  han  anbefalede  som  læseværdigt  eller  endog  uundvær- 
ligt, nu  er  sunket  helt  i  Glemsel,  gives  der  dog  mangt  et 
godt  Vink  til  Kj ondskaben  af  den  theologiske  Litteratur  for 
henved  et  Par  Aarhundreder  siden.  Tychonius  var  ikke 
alene  en  belæst  Mand,  men  virkelig  ogsaa,  inden  for  visse 
Grænser,  en  lærd  Theolog,  hvilket  maaske  nok  i  Tidernes 
Løb  er  blevet  lovlig  meget  overset;  nogle  Exempler  ere 
oven  for  anførte;  men  det  dygtigste  theologiske  Værk,  han 
leverede,  har  været  »den  augsburgske  Bekj endelses  Historie«, 
et  virkelig  grundigt  Skrift,  der  altid  vil  have  Betydning; 
han  udgav  det  1730  i  Anledning  af  Tohundredaarsfesten  for 
denne  den  lutherske  Kirkes  symbolske  Bog,  en  Fest,  der 
faldt    sammen   med  Indvielsen    af  den    gjenopførte  Viborg 

Domkirke.  Det  er  nok  muligt,  at  han  har  udgivet  denne 
Bog  med  den  Bagtanke,  at  den  skulde  vise  den  lærde 
Verden,  hvad  han  vilde  kunne  præstere,  dersom  hans  Forslag 
fra  det  foregaaende  Aar  om  Oprettelsen  af  et  Universitet  i 
Viborg,  med  Tychonius  som  øverste  Theolog,  blev  realiseret. 

Vi  fejle  næppe  ved  at  antage,  at  Tychonius  har  ment 
om  sig  selv,  at  han  især  var  stor  i  Henseende  til  Vel- 
talenhed; han  havde  i  en  ung  Alder  haft  det  Held  —  eller 
Uheld,  ligesom  man  vil  kalde  det  —  at  høre  sig  af  alle 
berømmet  som  en  fortrinlig  Prædikant,  og  i  Aarenes  Løb 
er  den  Tanke  stadig  voxet  hos  ham,  at  han  var  aldeles 
mageløs,  end  sige  da  uovertræffelig,  i  gejstlig  Veltalenhed; 
Selvkritik  og  Beskedenhed  have  været  temmelig  ukjendte 
Begreber  for  ham.  Der  er  to  Værker,  i  hvilke  han  vist- 
nok især  har  ment  at  have  overgaaet  sig  selv,  om  det  var 
muligt;  det  ene  var  »Tolv  Elims-Kilder«,  det  andet  Ligtalen 
over  Biskop  Trellund ;  vi  skulle  lidt  nærmere  betragte  disse 
Beviser  paa  ægte  tychoniansk  Veltalenhed. 

I  det  første  se  vi  nærmest  den  »skrevne  Veltalenhed«, 
i  det  Bogen  til  Dels  har  Form  som  Taler,  der  dog  ikke 
bleve  holdte,  den  blev  først  trykt  adskillige  Aar  efter  For- 
fatterens Død.  Tychonius  var  især  under  sit  Ophold  i 
Viborg  kommen  i  selskabelig  og  venskabelig  Forbindelse 
med  mange  af  den  fornemme  danske,  især  jyske,  Adel; 
blandt  disse  var  Gehejmeraad  C.  L.  von  Plessen  til  Fousingø, 
Glorup  0.  s.  V.,  som  var  gift  med  Charlotte  Amalie  Scheel ; 
da  hun  døde  temmelig  pludselig,  i  1729,  og  hendes  Mand 
lod  til  at  tage  sig  Tabet  meget  nær,  skrev  Tychonius 
»Tolv  Elims-Kilder,  aabnede  til  Husvalelse  for  højædle  og 
højvelbaarne  Hr.  Gehejme-  og  Etatsraad  Hr.  Christ.  Ludv. 
von  Plessen  ved  hans  ulignelige  Frue,  Charlotte  Amalie 
Scheel,  hendes  dødelige  Afgang,  den  dydige  Frue  til  en  be- 
rømmelig Amindelse,  og  den  sørgende  Herre  til  en  Christe- 
Lig  Trøst.«  I  hver  af  Sørgeaarets  tolv  Maaueder  sendte 
han    da    en    saadan    Elims    Trøstekilde    til    den    bedrøvede 

Excellence,  og  de  synes  virkelig  at  have  naaet  deres  Hensigt; 
Højberg,  der  som  oven  for  bemærket,  udgav  Elims-Kilderne 
samt  en  Skildring  af  Tychonius  som  Menneske  og  Forfatter, 
omtaler  dette  Værk  bl.  a.  med  følgende  Ord:  »Han  har  paa 
en  besynderlig  og  fast  ulignelig  Maade  vidst  at  blande  det 
alvorlige  og  det  behagelige  sammen  med  hinanden,  og  ved 
alle  Lejligheder  fremstillet  Dyden  i  saa  prægtig  og  behagelig 
en  Skikkelse,  at  enhver,  som  finder  den  mindste  Gnist  af 
Dyden  i  sin  Barm,  maa  blive  indtagen  deraf.«  Smagen 
forandres;  det  var  i  1756,  at  Hejberg  skrev  denne  rosende 
Anmeldelse;  i  vore  Dage  er  der  en  saadan  Mangel  paa 
»Dyd«,  at  vistnok  de  allerfleste,  selv  de,  der  have  det 
bedste  Forsæt  om  at  læse  Bogen  til  Ende,  opgive  det,  naar 
de  komme  lidt  ind  i  den,  og  lade  sig  nøje  med  at  gjennem- 
blade  den;  langt  hyppigere  vil  man  komme  til  at  smile  ad 
Tychonius's  mærkværdig  smagløse  og  taktløse  Indfald,  end 
blive  opbygget  ved  de  virkelig  smukke  og  vel  udtænkte  og 
udarbejdede  Dele.  der  nok  have  kunnet  være  til  Trøst  for 
en  sørgende  Enkemand.  Det  er  netop  i  Anledning  af 
»Elims-Kilder« ,  at  N.  M.  Petersen  skriver  den  oven  for 
citerede  Dom  over  Tychonius's  Forfattervirksomhed:  »En 
snurrig  Blanding  af  Bibelsprog,  franske  Gloser,  dansk  Kling- 
klang,  forunderlige  Lignelser  og  affekteret  Svulst;  helligt  og 
verdsligt  mænges  i  Hob,  og  alt  det  midt  i  den  sørgelige 
Gjenstand.«  Han  har  i  sin  Litteratur-Historie  (2den  Udg. 
IV.,  S.  122 — 26)  leveret  nogle  Prøver,  hvoraf  man  kan  lære 
Elims-Kilder  at  kjende;  her  et  Par  andre  Exempler,  grebne 
omtrent  i  Flæng  ud  af  Bogen:  »En  Doktor  véd  saa  vel  at 
blande  hedt  og  koldt  i  sine  Medikamenter,  at  endog  de 
stridige  Ting  i  Komplexionerne,  hvis  Uenighed  ellers  vilde 
forbinde  sig  til  en  Stempling  paa  Patientens  Liv,  maa 
slænge  Geværet  og  blive  Akkord  om  Helbredens  Fred  og 
Stilstand,  naar  hans  Forstand  bliver  Mediatør  eller  faar 
Arbitrage.«  —  Et  andet  Sted  hedder  det:  »Man  saae  den 
Salige  Dame  paa  otte  Dages  Tid   ønskelig  frisk  og  ynkelig 

død,  Og  hvad  var  Helsoten?  en  lumpen  Feber,  som  man 
maatte  tænke  var  en  liden  Gnist,  der  med  en  liden  Plaske 
fra  Apotheket  kunde  slukkes  inden  Døre  uden  aL  kalde 
mange  Doktores  som  Brandmajorer  eller  mange  Mediciner 
som  Sprojter  til  saa  ringe  en  Ild  at  læske;  men  ej  des 
mindre  saae  man  denne  Lampe  at  slukkes,  dette  Blomster 
at  visne,  denne  Dame  at  dø,  ja  ak!  at  do!«  —  eller:  »Det 
kommer  mig  fore,  som  jeg  skulde  op  til  Attestats,  og  jeg 
da  havde  en  mærkelig  Avantage,  om  min  Hr.  Examinator, 
der  vidste  mulig  min  Faiblesse,  og  hvor  slet  jeg  da  vilde 
staa  mig  in  Examine,  men  vilde  dog  konservere  mig  for  at 
blive  rejiceret,  havde  da  den,  ej  ganske  uhørlige  Godhed 
for  mig,  at  han  vilde  give  mig  forud  paa  en  Seddel,  hvad 
for  Qvæstioner  jeg  skulde  faa;  thi  da  maatte  jeg  vist  være 
saa  stor  en  Pedant,  at  min  Dumhed  ej  var  til  at  pardonnere, 
om  jeg  ej  skulde  lave  mig  til  et  taaleligt  Svar.  Min  Jesus, 
der,  naar  den  store  Attestats  skal  holdes,  vistnok  bliver 
min  Examinator,  vil  ikke,  at  nogen  skal  blive  saa  ulykkelig 
at  rejiceres,  det  er  fortabes;  han  giver  mig  derfor  paa.  en 
Seddel,  hvad  for  et  Locum  han  vil  mest  examinere,  nemlig 
det  om  de  hungriges  vSpisning,  de  tørstiges  Læskning,  de 
nøgnes  Klædning«  o.  s.  v.  —  Det  vilde  være  næsten  over- 
menneskeligt, dersom  Tychonius  et  helt  Aar  igjennem  kunde 
have  haft  Dampen  oppe  paa  denne  Vis;  han  blev  ogsaa 
træt  paa  Halvvejen,  hvilket  bedst  fremgaar  af,  at  de"  sidste 
af  »Kilderne«  hverken  springe  saa  rigelig  eller  saa  højt 
som  de  første.  De  anførte  Prøver  af  Værket  give  tydelig 
til  Kjende,  at  Forfatteren  har  haft  stor  Tilbøjelighed  til  ret 
at  svælge  i  Brugen  af  fremmede  Ord;  og  de  findes  i  Elims- 
Kilderne  i  langt  højere  Grad  end  i  noget  af  hans  andre 
Værker;  selv  hans  saa  venlig  sindede  Biograf  Højberg  maa 
indrømme,  at  han  ofte  uden  Nødvendighed  har  anvendt 
franske  og  andre  fremmede  Ord;  men  han  mener  som  Und- 
skyldning at  kunne  fremføre,  dels  at  Tychonius  vel  selv 
har  anset  disse  som  »Skjønhedspletter«,  dels  at  de  Skrifter, 

hvori  de  hyppigst  forekomme,  ikke  ere  skrevne  »for  Bønder 
og  Kjældermænd,  men  for  høje  Standspersoner«;  —  det  er 
altsaa  til  Ære  for  Gehejmeraad  Plessen,  at  han  især  i  dette 
Skrift  har  givet  efter  for  Fristelsen  til  at  mishandle  sit 
ModersmaaL 

Den  anden  store  Veltalenhedsprøve,  han  aflagde,  var 
Ligtalen,  han  holdt  over  Biskop  Johannes  Trellund,  som 
efter  i  en  Aarrække  at  have  været  theologisk  Professor  i 
Kjøbenhavn  i  1725  blev  Biskop  i  Viborg,  hvilket  jo  naturlig- 
vis næppe  har  været  saa  ganske  efter  Tychonius's  Ønske. 
Det  var  netop  i  den  Tid,  at  den  pietistiske  Retning  havde 
begyndt  at  faa  nogen  Indgang  her  i  Landet,  og,  som  en- 
hver let  vil  kunne  indse  af  det  foregaaende,  var  det  en 
Retning,  der  maatte  være  meget  langt  fra  at  tiltale  en 
Mand  som  Tychonius,  der  da  ogsaa  kun  sjælden  betraadte 
sin  Prædikestol  uden  at  blæse  til  Larm  imod  »Hyklerne«, 
som  han  kaldte  alle  uden  Porskjel,  der  af  ham  —  med 
eller  uden  Grund  —  antoges  at  hylde  de  pietistiske  An- 
skuelser; skjønt  det  nu  var  langt  fra,  at  Trellund  hørte  til 
de  yderliggaaende  Pietister,  saa  undlod  Tychonius  dog  ikke, 
naar  Lejlighed  gaves,  baade  i  sine  Prædikener  og  i  sine 
Skrivelser  til  Stiftsøvrigheden,  at  stikle  paa  Trellund,  som 
om  han  var  en  topmaalt  Hykler;  ja  han  skal  endog  en 
Gang  i  en  Prædiken  have  sagt  saa  tydelig,  at  enhver  af 
Sammenhængen  kunde  mærke,  han  sigtede  til  Biskoppen: 
»Et  skabet  Paar  kan  fordærve  en  hel  Hjord.«  Dog  da 
Tychonius  snart  mærkede,  at  hvor  rolig  og  fredelskende 
Trellund  end  var  af  Naturen,  vilde  han  dog  ikke  finde  sig 
i  alt,  og  at  han  maatte  tage  sig  i  Agt  for  at  gaa  over 
Stregen,  forandrede  han  sin  Holdning  og  blev,  i  alt  Fald  i 
det  ydre,  meget  høflig  og  forekommende  over  for  sin 
Biskop;  og  da  Biskop  Trellund  den  tolvte  Juni  1735  var 
afgaaet  ved  Døden,  var  det  ikke  alene  Tychonius,  der  skrev 
Sørgekantaten,  som  blev  sunget  ved  Begravelsen  den  femte 
Julit  men  han  holdt  en  Ligprædiken,    som  vel,   skjent  Da- 

tiden  nok  kjendte  til  lange  Prædikener,  maaske  har  over- 
gaaet  alt,  hvad  der  hidtil  var  hørt;  den  varede  halvQerde 
Time,  og  da  han  endelig  var  færdig,  var  han  ogsaa  saa  ud- 
mattet af  den  store  legemlige  og  aandelige  Anstrængelse, 
at  han  var  nær  ved  at  besvime  og  vilde  være  styrtet  om 
paa  Kirkegulvet,  hvis  ikke  Klokkeren  havde  grebet  ham  1 
sine  Arme.  At  han  endda  kunde  blive  færdig  paa  halv- 
fjerde Time,  er  underligt  nok,  naar  man  ser  hen  til  den, 
som  den  foreligger  trykt  under  en  Titel,  der  begynder 
saaledes  paa  ægte  Tychoniansk :  »Registrering  over  et  Guds 
Herrens  hellige  Ønsker  af  Nehemiæ  Kap.  18,  Vers  31,  og 
Vurdering  over  en  Guds  Herrens  herlige  Gaver  af  Matthæi 
Kap.  25,  Vers  20,  foredragen  efter  Begjæring  og  andragen 
efter  høj  Fortjeneste«  o.  s.  v.  o.  s.  v.;  snarest  er  det  vel, 
at  Tychonius  bag  efter  videre  har  udarbejdet  sit  holdte 
Foredrag,  før  det  blev  givet  i  Trykken;  thi  foruden  For- 
talen, der  er  24  (fire  og  tyve)  Ark  stor,  er  selve  Talen, 
Parentationen,  80  Ark,  trykt  i  Folio,  altsaa  .320  (tre  Hun- 
drede og  tyve)  Foliosider!  I  Fortalen  gaar  han  ud  fra 
Textens  Ord  Matth.  25,20:  »Da  kom  den  Tjener  frem,  som 
havde  annammet  de  fem  Pund«,  og  fremkommer  med  lærde 
Undersøgelser  om  det  fejlagtige  i  at  gjengive  »Talenter« 
med  »Pund«,  med  dertil  knyttede  Udsigter  over  de  gamle 
Folkeslags  Mentvæsen  og  sligt.  Af  den  egentlige  Ligtales  Text, 
der  efter  Trellunds  egen  Begjæring  var  tagen  af  Nehemias 
11-5, 8i:  »Min  Gud,  tænk  paa  mig  til  det  bedste«,  tager 
Tychonius  først  Anledning  til  at  give  en  Skildring,  ikke  af 
Trellund,  men  af  Nehemias,  med  sprænglærde  Undersøgelser 
om  Betydningen  af  Benævnelsen  »Hattirsatha«,  om  Nehe- 
mias's  Alder,  spækket  med  en  Uendelighed  af  Citater,  ikke 
blot  af  Biblen,  men  ogsaa  af  Josefus  o.  s.  v.,  med  sproglige 
orientalske  Undersøgelser,  med  Polemik  mod  »Atheisten« 
Spinozas  urimelige,  ubillige,  ja  ugudelige  Mening,  at  Nehe- 
mias ikke  selv  er  Forfatter  til  Skriftet,  der  tillægges  ham, 
0.  s.  V.     »Trods  alt  det  kan   man  ikke  nægte,    at  der  kan 

spores  en  glimrende  ydre  Veltalenhed,  som  gjør  det  for- 
staaeligt.  at  den  store  Mængde  Tilhørere  ikke  alle  til  Hobe 
faldt  i  Søvn  over  den  halvfjerde  Times  sprænglærde  Tale. 
Enkelte  Steder  kan  han  hæve  sig  op  til  et  højt  Sving« 
(Jyske  Saml.  IV.,  333).  Underligt  er  det  for  Resten,  at 
Tychonius  og  Holberg  ved  den  Lejlighed  kom  til  at  virke 
sammen,  i  det  Holberg,  som  det  Aar  var  Universitetets 
Rektor,  leverede  en  Fortegnelse  over  Biskop  Trellunds  trykte 
Værker,  hvilken  blev  trykt  foran  Ligtalen. 

Dersom  nu  Tychonius  har  ment,  at  denne  Ligprædiken 
skulde  være  i  Stand  til  at  sikre  ham  Viborg  Bispestol,  har 
han  højlig  taget  fejl;  i  1725  kunde  man  næppe  være  be- 
kjendt  at  udnævne  til  Biskop  en  Mand,  der  var  kjendt 
som  Modellen  til  Holbergs  Magister  Stygotius;  ti  Aar  efter 
havde  Forholdene  forandret  sig,  saa  Tychonius  nu,  under 
Kristian  den  sjettes  Regimente,  maatte  være  en  endnu 
større  Umulighed  som  Biskop  end  tilforn,  og  dertil  var  der 
mange  Grunde:  det  har  ikke  været  Regeringen  ubekjendt, 
at  Tychonius  var  en  Ven  og  Beundrer  af  den  tidligere  saa 
mægtige  Biskop  Deichmann,  der  var  død  kort  efter  at  være 
bleven  styrtet  ved  Kristian  den  sjettes  Regerings-Tiltrædelse; 
Tychonius  havde  selv  serget  for  at  gjøre  deres  venskabelige 
Forhold  bekjendt  ved  det  Lykønskningsdigt,  han  skrev,  da 
Deichmann  1724  var  bleven  Konferensraad*);  og  at  han 
lig^'ledes  var  en  af  den  fremblomstrende  Pietismes  skarpeste, 
og  maaske  ogsaa  mest  begavede.  Modstandere,  der  ensidig 
og  hensynsløst  angreb  Pietismens  Ensidighed,  har  man  snart 
faaet  at  vide  paa  højere  Steder,  hvor  heller  ikke  den  største 
Del  af  hans  poetiske  Virksomhed  har  kunnet  vinde  Bifald  i 
hine  Dage,  da  jo  Holberg  maatte  ophøre  med  at  skrive 
Komedier;  hans  personlige  Fremtræden  og  hele  Færden  har 
vel  ogsaa  —  hvor  meget  man  end  ellers  i  mange  Henseender 
har  maattet  anerkjende   hans  Dygtighed  —  været  saaledes, 


♦)  Se  nærmere  herom  Hist.  Arkiv  1885,  I.  107—108. 

at  muligvis  de  fleste  Regeringer  vilde  nære  Betænkelighed 
ved  at  ansætte  ham  som  et  Stifts  Biskop,  ~  hvor  meget 
mere  da  den  Regering,  der  lededes  af  Kristian  den  sjette 
med  Bartholoniæus  Bluhme  som  gejstlig  Stabschef!  Til 
sine  underordnede,  f.  Ex.  Rektorerne,  stod  han,  baade  medens 
han  var  i  Skive  og  i  Viborg,  stadig  i  spændt  Forhold,  i  det 
han  al  Tid  var  rede  til  at  vise  sin  Myndighed,  og  over  for 
dem,  der  baade  vare  hans  underordnede  og  hans  Kolleger, 
de  andre  Præster  i  Viborg,  stundum  ligefrem  paa  Krigsfod, 
saa  der  maatte  beskikkes  extraordinære  Provsteretter  for  at 
dømme  dem  imellem.  Det  gjor  beller  intet  heldigt  Indtryk, 
naar  man  ser  ham  skrive  et  latinsk  Epigram  over  Præsten 
ved  Graabrødre  Kirke  i  Viborg  Ernst  Samuel,  der  var  en 
saa  lidenskabelig  Jæger,  at  han  havde  sine  Bøsser  og  Hunde 
med  sig  i  Vognen,  naar  han  kjørte  til  sine  Annexer,  og  i 
Anledning  af  hans  1733  indtrufne  Død  lader  Harer  og  Ræve 
udjuble  deres  Glæde  over,  at  han  nu  i  Fremtiden  forhaa- 
bentlig  vil  lade  dem  være  i  Fred;  og  naar  han  saa  ender 
sin  Ligprædiken  over  ham  med  dette  Vers: 

Din  Præstedragt,  vor  Samuel, 
Med  Ære  du  nedlagde, 
Du  alt  for  tidlig  dit  Farvel 
Til  os  og  Verden  sagde; 
*  Tak  for  det  du  for  Herren  stod 
Og  tær'de  dine  Kræfter; 
Gud  trøste  dem,  du  efterlod, 
Vi  andre  kommer  efter!  — 

ja,  saa  maa  man  vel  ikke  undres  over,  at  hans  Samtid  ofte 
tvivlede  om,  at  han  af  Hjærtet  mente,  hvad  han  talte  i 
Kirken.  Og  med  al  Grund  har  det  vakt  Anstød,  naar  det 
kom  ud  blandt  Menigheden,  at  da  en  Præst  havde  foreholdt 
ham,  at  han  dog  burde  rette  sig  efter  Skriftens  Ord  at 
»forlige  sig  med  sin  Modstander,  medens  de  vare  paa  Vejen«, 
da  de  jo  skulde  møde  for  Guds  Domstol,  havde  Tychonius 
svaret:    »En  Skjælm,  der  møder« !     En   saadan  Skjæmt  var 

temmelig  blasfemisk  af  enhver,  men  da  især  af  en  Præst, 
og  den  har  vel  vundet  størst  Bifald  hos  de  adelige,  der 
synes  at  have  dannet  hans  kjæreste  og  fortroligste  Omgangs- 
kreds; men  han  er  vistnok  ofte  ved  denne  fornemme  Om- 
gang kommen  i  Selskaber,  som  ikke  have  været  videre 
passende  og  derved  bragt  i  en  Stilling,  der  har  været  mindre 
heldig  for  ham  som  Præst.  Det  kan  saaledes  være  meget 
sandsynligt,  at  Tychonius  kan  have  haft  sin  Fornøjelse  af 
en  Gang  paa  en  Herregaard  i  Salling,  hvor  han  var  i  Besøg 
sammen  med  en  meget  daarlig  begavet  Godsejer  Pasbjerg, 
at  have  faaet  Tjeneren  til  at  lukke  en  Gedebuk  og  en 
Jagthund  ind  i  Gjæstekamret,  hvor  Pasbjerg  hvilede  efter 
Aftenens  Anstrængelser.  Da  Pasbjerg  om  Morgenen  tortalte, 
hvor  urolig  Natten  var  gaaet,  og  at  han  havde  ment,  da 
Gedebukken,  dette  laadne  og  stinkende  Uhyre,  var  sprungen 
op  i  Sengen  til  ham,  at  det  var  Djævelen,  der  var  efter 
ham,  spurgte  Tychonius,  om  han  da  ikke  i  sin  Angest  havde 
bedt  til  Gud,  og  i  sin  Egenskab  af  hans  Sjælesørger  blev 
han  ved  at  trænge  ind  paa  ham  for  at  faa  at  vide,  hvad 
han  havde  bedet;  endelig  kom  da,  ganske  efter  Tycho- 
nius's  Beregning,  Svaret,  at  han  i  sin  Dødsangest  havde 
læst:  »Vor  Disk  og  Dug  er  alt  beredt«  o.  s.  v.,  som  Tycho- 
nius vidste,  var  den  eneste  Ben,  Pasbjerg  kjendte,  og  at 
han  havde  lært  den  ved  at  høre  sine  Folk  læse  til  Bords. 
En  saadan  Streg  kunde  godt  ligne  Tychonius,  ligesom  ogsaa, 
hvad  der  fortælles  om  ham,  at  da  han  en  Gang  havde  op- 
daget, hvorledes  en  Bonde  havde  narret  ham  med  Tienden, 
der  skulde  leveres  ham,  indbød  han  Bonden  til  at  spise  til 
Middag  og  trakterede  ham  da  med  Rævesteg. 

Tychonius  blev  altsaa  ikke  Biskop  i  Viborg,  og  vi  maa 
nok  tilføje  et  »heldigvis« !  thi  at  en  Mand,  der  af  adskillige 
endog  ansaas  for  Atheist,  skulde  komme  til  at  indtage  en 
saadan  Stilling,  vilde  na^ppe  have  været  til  Gavn  for 
Kirken.  Men  havde  det  ikke  været  med  Glæde,  at  han 
i  sin  Tid  modtog  Trellund,   kunde  det  endnu  langt  mindre 

være  det,  da  Holmens  Provst  Andreas  Weldike  femtende 
Juli  1735  udnævntes  til  Biskop.  Tychonius  følte  denne 
Udnævnelse  som  en  stor  Forurettelse  og  Forbigaaelse  imod 
sig,  den  ældre  baade  i  Aar  og  i  Embede;  Weldike*)  var 
en  dygtig  og  anset  Mand,  der  allerede  som  ganske  ung 
Kapellan  havde  indlagt  sig  stor  Berømmelse  ved  den  op- 
ofrende Dødsforagt,  han  viste  i  sin  nidkjære  Virksomhed 
under  Pesten  i  Helsingør  1710 — 11;  dér  havde  han  fremdeles 
været  Præst,  indtil  han  1733  forflyttedes  til  Holmens  Kirke ; 
men  det  Haab,  der  var  næret,  at  han  skulde  vise  sig  meget 
ivrig  i  pietistisk  Retning,  skuffedes  snart,  i  det  han  nærmest 
ønskede  at  gaa  en  mæglende  Middelvej  mellem  de  theolo- 
giske  Partier,  skjønt  han  nok  synes  i  det  hele  at  have 
hældet  mest  over  til  Pietisterne.  Man  vilde  vide,  at  det 
var  meget  imod  hans  Vilje,  at  han  blev  forflyttet  fra  Kje- 
benhavn  til  Viborg,  hvilket  Kongebud  han  jo  maatte  adlyde. 
Naar  det  hedder,  at  han  i  de  første  Aar  ønskede  sig  tilbage 
til  sit  tidligere  Embede,  altsaa  til  Kjøbenhavn,  eller  maaske 
snarere  helt  tilbage  til  Helsingør,  er  det  vel  ikke  saa  urime- 
ligt at  antage,  at  den  største  Del  af  Grunden  til,  at  hau 
følte  sig  utilfreds  ved  Opholdet  i  Viborg,  har  ligget  hos 
Tychonius;  thi  denne,  der  fra  første  Færd  har  følt  sig  over- 
tydet om  i- sin  Biskop  at  have  en  Pietist  af  det  reneste 
Vand,  har  gjort  alt,  hvad  han  kunde,  for  at  ærgre  og  chi- 
kanere ham  paa  enhver  Maade.  Dog  den  Maade,  han  op- 
traadte  paa,  har  i  Længden  været  værst  for  ham  selv;  det 
var  saaledes  højst  ubetænksomt  af  Mester  Tychonius,  at 
han,  nogen  Tid  efter  Biskop  Wøldikes  Tiltræden   af  Bispe- 


*)  Der  er  mange  her  i  Landet,  som  nedstamme  fra  Biskop 
Wøldike  ellers  hans  Brødre,  men  som  maaske  slet  ikke  vide 
det,  naar  Navnet  gjennem  kvindelige  Descendenter  er  blevet 
forandret;  det  kan  maaske  interessere  at  erfare,  at  blandt 
deres  Forfædre  kan  tælles  Hussiternes  berømte  Anfører  Johan 
Ziska  (flden  enøjede"),  hvis  Sønnesøns  Sønnesøns  Sønnedatters 
Sønnesøn  var  Biskop  Wøldike. 

embedet,  i  en  Fasteprædiken  i  sin  Omtale  af  Ypperste- 
præsten Annas,  med  en  temmelig  grovkornet  Hentydning 
til  Biskoppens  Fornavn  Andreas,  sagde:  »Vi  have  her  en 
ypperste  Præst,  en  Dux,  en  Dox,  et  Doggerhoved,  som 
hedder  Andre  —  Anders,  —  hvad  jeg  vilde  sige  Annas.« 
Da  Biskop  Weldike  selvfølgelig  nødig  vilde  udsætte  sig  for 
at  høre  slige  Udfald,  gik  han  i  Regelen  i  en  af  de  andre 
Kirker;  men  Tychonius,  som  snart  bemærkede  dette,  kunde 
ikke  undlade  at  hentyde  dertil  med  de  stiklende  Ord,  hvis 
Mening  alle  kunde  forstaa:  »Jeg  har  mistet  et  fortabt  Faar 
af  min  Menighed«;  og  da  Biskoppen  en  Søndag  dog  var 
kommen  i  Domkirken,  og  Tychonius  opdagede  ham  blandt 
Tilhørerne,  udbrød  han  i  sin  Prædiken:  »Hillemænd,  er 
Doktor  Faustus  kommen  i  Kirke  i  Dag!«  —  Heller  ikke  i 
Privatlivet,  ja  end  ikke  i  selskabelige  Sammenkomster  kunde 
Tychonius  lade  være  at  give  sit  onde  Lune  Tøjlen,  naar 
han  traf  sammen  mod  sin  Biskop.  Der  skete  saaledes  en 
Skandale,  da  Stiftamtmand  With  en  Dag  til  et  Middags- 
selskab havde  været  saa  uheldig  blandt  flere  at  indbyde 
begge  disse  Stiftets  højeste  gejstlige;  over  en  eller  anden 
Ting  ere  de  blevne  uenige  ved  Bordet,  Tychonius  blev  ivrig 
og  hidsig,  sprang  op  fra  Bordet,  som  om  han  var  gal,  rev 
Pibekraven  af  sin  Hals,  kastede  den  paa  Gulvet,  i  det  han 
raabte:  »Fy  for  al  Verdens  Ulykker,  den  Dag  jeg  skulde 
tage  den  om  min  Hals  og  lade  mig  offentlig  tortere  og 
beskæmme  af  en  Dosmer,  et  Doggerhoved,  en  Pedant«,  o.  s.  v. 
Dagen  efter  lod  Tychonius  endog  udtage  Stævning  mod 
Biskoppen  for  dennes  Ytringer  om  og  til  ham;  endelig 
jævnedes  dog  Sagen  ved  Stiftamtmanden,  der  fik  et  tilsyne- 
ladende Forlig  bragt  i  Stand  mellem  dem  nogle  Dage  senere, 
saa  Skandalen,  der  allerede  var  stor  nok  i  Forvejen,  ikke 
kom  til  at  antage  større  Dimensioner.  Det  var  vel  ogsaa 
den  heldigste  Udgang  af  Striden,  og  der  kan  næppe  være 
Tvivl  om,  at  Biskoppen  heller  ikke  ganske  har  været  uden 
Skyld;  men  man  kan  nok  tænke  sig,  at  de  senere,  efter  et 

saadant  Sammenstød,  ikke  have  været  Venner  af  Hj ærtet, 
selv  om  de  maaske  nok  i  deres  Forhold  over  for  hinanden 
have  søgt  at  bevare  de  udvortes  Høflighedsformer.  Unægtelig 
har  med  Wøldikes  Udnævnelse  til  Biskop  Tychonius's  Glans- 
tid været  forbi;  det  hidtil  uhørte  skete  flere  Gange,  at 
Tychonius  baade  fra  Stiftsøvrigheden  og  fra  det  i  1737  op- 
rettede General-Kirke-Inspektions-Kollegium  fik  adskillige 
drøje  Tilrettevisninger  for  forskjellige  Mangler  og  Misligheder 
i  hans  Embedsførelse,  saa  han  har  nok  kunnet  indse,  at 
Biskoppen  just  ikke  var  at  spøge  med. 

Man  kan  godt  mærke,  at  Tychonius  selv  har  haft  paa 
Fornemmelsen,  at  han  var  paa  Retur;  hans  poetiske  Aare 
vilde  heller  ikke  flyde  som  tilforn;  der  er  fra  dette  Tidsrum 
kun  to  Begravelsesdigte,  han  har  skrevet,  det  ene  over  en 
Herremand  Fischers  Hustru:  »Visne  Blomster,  strøede  paa 
den  Højædle,  Salige  Frue,  Frue  Maria  Kristine  Paulsen, 
den  velbaarne  Herre,  Hr.  Kristian  Fischer  til  Vinderslev, 
Alling,  Gravbaile  og  fJvidsted  Gaarde ,  hans  højtelskede 
Husfrue,  hendes  Grav  den  28de  Maj  1736«;  han  ender  med 
følgende  Opfordring: 

„Hr.  Fischer!  vis  en  Kristens  Sind, 
Som  dette  grant  betænker; 
Og'slaa  kun  hen  i  Vejr  og  Vind(!!) 
Den  Sorg,  som  Hjærtet  krænker." 

Saa  tilføjer  han  videre  den  Gravskrift,  han  havde  forfattet 
over  den  hensovede: 

„I  andre  Kister  er  kun  Lig 
Af  Mennesker  at  finde; 
Men  disse  Fjæl  har  inden  sig 
En  livløs  Dyds  Gudinde." 

Tychonius  blev  sig  selv  lig  til  det  sidste  som  en  Ros-i- 
flengius!  Det  sidste  Sergedigt,  han  skrev,  var  over  Lægen 
og  Apothekeren  i  Viborg  Johan  Stabel,  der  begravedes  7de 
Juni  1738,  hans  »Dyds  og  Døds  Portræt,  med  Vandfarver 
afskildret   med  en  uartig   og  rystende  Haand  af  den  Salig 

Mands  Ven,  Patient  og  Præst  C.  L.  Tychonius«;  her  ned- 
lægger han  sin  flarpe  for  ikke  at  slaa  den  mere: 

„Vi  tales  ved  i  Himmelen 
Og  Paradisets  Have; 
Jeg  min  forslidte  Digter-Pen 
Vil  nu  med  dig  begrave." 

Saaledes  slutter  han  Sørgekvadet;  i  sine  Velmagtsdage,  da 
han  i  Tide  og  i  Utide  sled  paa  sin  Pen,  havde  han  en 
Gang  i  et  selvkritisk  Øjeblik  omtalt  den  som:  »Min  Pen, 
den  svatsig  Snakke-Gjæk.« 

De  sidste  Aar,  Tychonius  levede,  vare  meget  sørgelige 
for  ham;  et  Par  Aar  fer  sin  Død  blev  han  ramt  af  et 
apoplektisk  Anfald,  —  saaledes  maa  man  vel  nærmest  kalde 
det;  han  sad  en  Dag  i  sit  Studereværelse,  da  der  pludselig 
kom  et  heftigt  Vindstød,  som  under  Torden  og  Lynild  slog 
alle  Døre  i  Præstegaarden  op,  saa  det  endog  væltede  Stolen, 
hvorpaa  han  sad;  efter  en  anden  Meddelelse  var  han  dog 
kommen  ned  i  Gadedøren,  hvor  han  faldt  omkuld;  hans 
Familie,  der  kom  til,  fandt  ham  mere  ded  end  levende,  og 
aldrig  forvandt  han  denne  Dags  Begivenheder;  de,  der 
mente,  han  uagtet  alle  sine  blomstrende  Prædikener  dog  i 
Hjærtet  var  Atheist,  tænkte,  det  var  Djævelen,  som  havde 
Bud  efter  ham  i  dette  Uvejr.  Siden  den  Dag  kom  han 
aldrig  mere  paa  Prædikestolen;  naar  han  var  saa  rask,  at 
han  kunde  taale  at  prædike,  skete  det  fra  en  Stol,  hvorpaa 
han  sad  i  Kordøren;  selv  har  han  haft  paa  Følelsen,  at 
ikke  alene  hans  legemlige,  men  ogsaa  hans  aandelige  Kraft 
var  brudt;  derfor  søgte  han  allerede  da  at  gjere  sine  sjældne 
Bøger  i  rede  Penge,  og  en  Del  fik  han  solgt  i  Holland, 
hvortil  der  sendtes  endog  nogle  Vognlæs,  mange  solgtes  i 
Kjøbenhavn;  til  sidst  kunde  han  ikke  komme  ud,  ja  end 
ikke  af  Sengen,  hvoi-  han  henlaa  ussel  og  elendig,  da  han 
ved  et  nyt  apoplektisk  Anfald  Aaret  fer  sin  Død  var  bleven 
lammet  paa  Tungen,  saa  ingen  kunde  forstaa,  hvad  han 
sagde;  i  al  denne  Jammerens  Tid  viste  Biskop  Weldike  sit 

venlige  og  forsonlige  Sindelag  ved  at  overtage  alle  Tycho- 
nius's  Embedsforretninger. 

Endelig  udfriedes  han  da  ved  Døden  Juleaften  1740; 
hans  Søn  skrev  et  »Æreminde«  over  ham,  ellers  vides  ikke 
noget  Mindeskrift  at  være  udkommet  om  ham,  som  jo  selv 
havde  været  saa  rede  med  sin  Pen  til  at  skrive  Digte  ved 
andres  Jordefærd,  —  det  skulde  da  være,  om  man  vil  regne, 
at  Holberg  nu  gav  sin  Tilladelse  til,  at  »den  jyske  Fejde«, 
som  vi  oven  for  have  omtalt,  endelig  udkom  paa  Tryk, 
da  Tychonius  ikke  længere  var  levende  og  kunde  tage 
til  Gjenmæle.  Han  jordedes  i  det  saakaldte  Kaas's  Kapel 
i  Viborg  Domkirke,  hvor  han  allerede  kort  efter  at  være 
bleven  ansat  i  Viborg  havde  ladet  sit  Gravsted  indrette, 
som  jo  Skik  og  Brug  saa  ofte  var  i  Præstestanden. 

Det  vil  mindes,  at  Tychonius  i  en  Alder  af  kun  lidt 
over  en  Snes  Aar  blev  gift  med  Skive- Præstens  Datter 
Cecilie  Breth;  vi  kjende  kun  meget  lidt  til,  hvorledes  dette 
Ægteskab  hengled;  kunne  vi  slutte  af  det  yderst  vemodige 
latinske  Digt,  han  skrev,  da  hun  første  Maj  1731  kaldtes 
bort  fra  ham,  maa  han  have  taget  sig  Dødsfaldet  saare 
nær  og  vel  næsten  anset  sig  selv  for  utrøstelig;  men  han 
trøstede  sig  dog,  i  det  han  allerede  fjerde  April  næste  Aar, 
altsaa  inden  Sørgeåaret  endnu  var  omme,  indgik  Ægteskab 
med  Bolette  Sofie  Amalie  Holmer,  Datter  af  Krigsraad 
Holmer,  Borgmester  i  Randers;  hun  blev  senere  gift  med 
Jakob  Hasse,  der  1727  var  bleven  Tychonius's  Eftermand  i 
Skive,  og  paa  hvis  Navn  han  saa  slemt  havde  stiklet  i  sin 
Afskedsprædiken;  endnu  en  Gang  kom  han  til  at  træde  i 
Tychonius's  Fodspor,  i  det  han  1750  blev  Viborg  Domkirkes 
Præst  og  Provst.  Dette  Tychonius's  andet  Ægteskab  var 
barnløst;  i  hans  første  Ægteskab  var  der  født  fem  Børn, 
af  hvilke  dog  kun  to  naaede  den  voxne  Alder;  den  ene,  en 
Datter,  som  døde  to  Aar  før  Moderen,  kaldes  i  en  samtidig 
Beretning,  »den  dejlige  Else  Tychonia« ;  en  Son,  Johan 
Amelius  Tychonius,  var  Magister  i  Filosofi  og  havde  baade 

theologisk  og  juridisk  Examen,  men  døde  1747  uden  at 
være  kommen  i  Embede  og  uden  at  være  indtraadt  i  Ægte- 
stand; Tychonius's  Slægt  er  uddød. 

Dog  Tychonius  lever  endnu;  man  vil  kjende  ham  i 
Holbergs  Komedier.  Næppe  nogen  vil  nægte,  at  han  har 
været  udrustet  med  glimrende  Evner,  der  dog  ikke  kom 
til  den  rette  Anvendelse,  og  egentlig  har  han  vist  været 
bedre  værd  end  nu  næsten  blot  at  være  en  theologisk, 
poetisk  og  litterær  Kuriøsitet. 

Vilhelm  Bang. 

Um  endskjønt  Lycien  aldrig  spillede  en  fremragende 
Kolle  i  den  helleniske  Verden,  er  der  meget  baade  i  Landets 
Naturbeskaffenhed  og  dets  Folks  Karakter,  som  er  særlig 
tiltrækkende.  Det  danner  en  bred  Halvø  paa  Lilleasiens 
Sydkyst  og  er  afskaaret  fra  sine  Nabolande  mod  Øst  og  Vest, 
Pamphylien  og  Karien,  ved  dybe  Kløfter  og  uvejsomme 
Bjærge,  medens  Landet  selv  er  gjennemskaaret  af  høje 
Kjæder,  som  sende  deres  Grene  ud  til  Kysten  og  ende  i 
høje  Forbjærge.  Dybe  Dale  imellem  disse  Grene  aabne  Vej 
for  Floderne  Xanthus,  Limyrus  o.  a.  Alle  rejsende  ere 
enige  om  at  prise  Lydens  uforlignelige  Skjønhed  og  den 
rige  Afvexling  i  dets  Landskaber,  som  forene  Alpernes 
storartede  Herlighed  med  Grækenlands  straalende  Farvespil 
og  Italiens  yppige  Plantevæxt.  Den  Maade,  hvorpaa  Naturen 
saaledes  har  isoleret  Lyciens  Folk,  kan  for  en  stor  Del 
forklare  dets  karakteristiske  Nationalitets  Ejendommeligheder. 
De  store  klimatiske  Forskjelligheder  og  Jordbundens  Frugt- 
barhed begunstigede  Agerdyrkning  og  Kvægavl  og  gjorde 
Landet  uafhængigt  af  fremmede.  Dersom  man  kan  stole  paa 
Overleveringen,  som  tilskriver  lyciske  Bygmestere  de  ældste 
Bygninger  i  Grækenland,    maa  Lycien    allerede    længe    før 

Homers  Tid  have  naaet  en  betydelig  Kultur.  Efter  Strabo 
var  Tiryns  befæstet  af  et  gammelt  Lav  af  Bygmestere,  som 
kom  fra  Lycien  og  ogsaa  befæstede  Mykenæ.  Ogsaa  de 
homeriske  Digtes  Vidnesbyrd  tyde  paa,  at  Lycien  meget 
tidlig  havde  naaet  en  høj  Grad  af  Rigdom  og  Dannelse; 
ingen  af  de  Helte,  som  kæmpede  ved  Troja,  ere  skildrede  i 
en  ædlere  Skikkelse  og  med  finere  Egenskaber  end  Lyciens 
Konger,  Sarpedon  og  Glavkus.  Med  det  mest  uforfærdede 
Mod  forene  de  et  ædelt  Sindelag  og  en  fin  Følelse,  der 
minder  os  om  de  mest  udmærkede  af  Ridderne  ved  Kong 
Arthurs  Hof,  som  de  skildres  af  Digterne.  Ogsaa  Bellero- 
phon,  som  skjønt  ikke  født  i  Lycien  blev  Konge  i  dette 
Land,  er  en  af  de  ædleste  Skikkelser  i  den  mythiske  Tid  — 
en  Helt,  som  Guderne  gav  »Skjønhed  og  elskelig  Manddom«, 
som  overvandt  enhver  Fjende  og  modstod  ulovlig  Elskovs 
Fristelse.  Det  er  i  Lycieren  Glavkus's  Mund,  at  Homer 
lægger  den  bekjendte  og  ofte  efterlignede  Sammenligning 
mellem  Vaarens  og  Efteraarets  Blade  og  Menneskenes 
Slægter.  Det  er  den  samme  Glavkus,  som  i  sin  Samtale 
med  Diomedes  paa  Slagmarken  fortæller,  at  hans  Fader 
havde  sendt  ham  til  Troja  og  »alvorligen  lagt  ham  paa 
Hjærte,  altid  at  være  den  første,  udmærket  i  Heltenes 
Skare,  aldrig  at  vorde  til  Skam  for  Fædrenes  Slagt,  som 
bestandig  vare  de  gjæveste  Mænd  i  Lyciens  Land  og  Ephyra«. 
Og  da  Diomedes  saa  havde  erkjendt  ham  som  sin  fædrene 
Gjæsteven  og  opfordret  ham  til  at  bytte  Rustning  med  sig, 
gav  han  sin  »Rustning  af  Guld  for  en  Rustning  af  Kobber, 
hundrede  Høveders  Værd  for  Værdien  af  tre  Gange  trende.« 
Det  er  Sarpedon  og  Glavkus,  som  næst  efter  Hektor  ere  de 
første,  der  storme  Grækernes  Brystværn,  og  det  er  Sarpedon, 
som  siger  til  Glavkus:  »Glavkus!  Hvi  hædred  man  os  be- 
standigen  højest  af  alle  hist  i  Lyciens  Land?  hvi  ser  man 
paa  os  som  paa  Guder?  hvi  har  vi  faaet  ved  Xanthus's  Bred 
en  stor  og  fortrinlig  Lod  vinbærende  Land  og  hvedebevoxede 
Marker?     Derfor  det  sommer  sig  nu,   at  i  Spidsen   for  Ly- 

ciens  Kæmper  rask  vi  færdes  og  ind  os  styrte,  hvor  Kampen 
er  hedest,  at  man  kan  sige  som  saa  blandt  de  pansrede 
lyciske  Krigsfolk:  Visselig  ej  uden  priseligt  Ry  ere  de 
Konger,  som  styre  Lyciens  Land.«  Sarpedon  bliver  dræbt 
af  Patroklos  og  opfordrer  døende  Glavkus  til  at  hævne  sin 
Stalbroder.  Sarpedons  Lig  bortføres  af  Apollon,  som  »over- 
antv order  ham  til  de  to  letsvævende  Ilbud,  Søvnen  og 
Døden,  det  Tvillingepar,  og  flux  de  ham  bære  hjem  til  det 
frugtbare  Lycierlands  vidtgrænsende  Rige.« 

Om  Lyciens  tidligste  Historie  ere  Efterretningerne 
meget  usikre.  Oprindelig  synes  det  at  være  blevet  beboet 
af  et  semitisk  Folk,  Milyerne  eller  Solyraerne,  som  dog 
allerede  tidlig  bleve  undertvungne  af  en  indoevropæisk 
Stamme,  Tremilerne  (i  bevarede  Indskrifter  »Tramiler«),  som 
Grækerne  kaldte  Lyciere.  De  tilbade  Apollo  og  hans  Moder 
Leto,  til  hvem  de  opførte  en  prægtig  Helligdom  i  Xanthos. 
Lycien  blev  af  Navn  en  Del  af  Krosus's  Rige  (c.  560  f.  Kr.), 
men  var  i  Virkeligheden  uafhængigt.  Mod  Cyrus's  Feltherre, 
Harpagus,  forsvarede  Lycierne  sig  med  heltemodig  Tapperhed 
(546),  og  til  sidst  trak  Indbyggerne  i  Hovedstaden  Xanthos 
sig  tilbage  til  Borgen,  hvor  de  samlede  deres  Hustruer, 
Børn  og-  Kostbarheder,  og  efter  at  have  opbrændt  det  hele 
styrtede  de  sig  mod  Fjenden  og  søgte  Døden.  Det  samme 
fortvivlede  Mod  viste  Indbyggerne  i  Xanthos  43  f.  Kr.  i 
deres  Modstand  mod  Brutus.  Atter  stak  de  Ild  paa  deres 
By  og  styrtede  sig  selv  i  Ilden. 

Naar  deres  nationale  Liv  blev  truet,  som  af  den  kariske 
Hersker  Mausolus,  gjorde  Lycierne  saaledes  den  tapreste 
Modstand;  men  de  holdt  sig  borte  fra  alle  fjærne  Fore- 
tagender. De  toge  saaledes  ingen  Del  i  Aristagoras's  Opstand 
mod  Persien,  og  efter  Kimons  Dobbeltsejr  foretoge  de  ikke 
nogen  fjendtlig  Bevægelse  mod  Perserne.  Lj^cien  nævnes 
næppe  under  de  romerske  Borgerkrige,  men  vi  høre,  at 
Cæsar  beundrede  det  lyciske  Forbunds  Forfatning,  som 
Strabo    og    i    nyere    Tider    Montesquieu     betragtede    som 

Mønsteret  paa  en  vis  republikansk  Indretning.     Først  under 
Kejser  Claudius  blev  Lycien  romersk  Provins. 

Lydens  Ry  beror  dog  fortrinsvis  paa  1)  den  ejendomme- 
lige Lov,  i  Følge  hvilken  Arveretten  tilkom  ikke  Sønnerne, 
men  Døtrene,  og  2)  de  lyciske  Graves  overordentlige  Mængde 
og  Pragt.  »I  én  Henseende«,  siger  Herodot,  »adskille 
Lycierne  sig  fra  alle  andre  Mennesker,  at  de  nemlig  kalde 
sig  efter  deres  Mødre,  ikke  efter  deres  Fædre.  Spørger  nu 
en  Mand  en  anden,  hvem  han  er,  giver  han  altid  Besked 
om  sin  Moder  og  videre  om  sin  Moders  Moder,  og  naar  en 
Borgerkvinde  lever  sammen  med  en  Slave,  regnes  Børnene 
for  fribaarne;  men  naar  en  Borger  har  en  fremmed  Kvinde 
til  Medhustru,  blive  deres  Børn  uærlige.«  De  lyciske 
Kvinder  fik  derved  en  enestaaende  Stilling,  og  man  kan 
maaske  af  den  forklare  sig  meget  af  det  ejendommelige  i 
dette  Folks  Karakter  og  Historie  —  deres  Kjærlighed  til 
Hjemmet  og  Landet  og  til  et  fredeligt,  vel  ordnet  Liv, 
deres  Utilbøjelighed  til  fjærne  Foretagender  og  Udvandring 
til  andre  Lande,  deres  Heltemod  og  Selvopofrelse  i  For- 
svaret for  Arne  og  Hjem,  deres  religiøse  Sans  og  Ærbødighed 
for  de  døde  og  deres  Grave. 

Medens  de  levendes  Boliger  næppe  have  efterladt  et 
Spor,  er  Lycien  ligesom  en  umaadelig  Dødningestad:  hvor 
hen  den  rejsende  vender  sig,  ser  han  Grave  og  atter  Grave 
i  de  forskjelligste  Former.  Som  i  Ægypten  sørgede  man 
mere  for  de  dødes  end  for  de  levendes  Boliger;  men  medens 
Ægypterne  søgte  at  bevare  deres  Mumier  for  Aartusender, 
stræbte  Lycierne  efter  at  fortære  Legemet  saa  hurtig  som 
muligt.  De  troede  paa  Sjælens  Udødelighed,  og  en  Indskrift 
i  Limyra  indskærper  Troen  paa  Gud.  Kjærlighed  til  hæder- 
ligt Arbejde,  Taalraodighed  og  Haabet  om  en  tilkommende 
Lykke  under  denne  Verdens  Lidelser. 

De  utallige  lyciske  Grave  kunne  deles  i  flere  Klasser: 
1)  Hulegravene.  I  det  gamle  Pinara  ved  Xanthus's 
Bred  hæver  sig  saaledes  en  rund  Klippe,  der  som  en  Bikube 

er  fyldt  med  flere  Tusende  Gravhuler  paa  omtrent  6—7 
Fods  Højde.  I  det  indre  af  disse  Grave  ere  Stenbænke 
eller  Senge,  paa  hvilke  Legemerne  lagdes  uden  nogen  Be- 
dækning. Undertiden  finder  man  Sengene  over  hinanden 
som  Kojer  i  en  Kahyt.  Disse  usmykkede  Gravhuler  ere 
uden  Tvivl  de  ældste  Gjemmesteder  for  de  døde  i  Lycien; 
senere  prydedes  de  med  en  Portal,  der  ligeledes  blev  huggen 
ud  i  Klippen,  sædvanlig  i  ionisk  StiL  Mange  af  disse  Fa- 
cader antage  et  lille  Tempels  Forhold. 

2)  Fra  Indgangene  til  Hulegravene  gik  man  over  til  at 
udhugge  Klippegrav e,  der  efterlignede  de  levendes  Træ- 
huse. Nogle  have  to  Stokværk  og  et  Forværelse  og  ere 
prydede  med  Relieifer.  Disse  Grave,  endnu  mere  end 
Klippehulerne,  ere  udelukkende  bestemte  for  Familier.  Som 
et  Exerapel  paa  deres  talrige  Indskrifter  anføre  vi  følgende: 
»Dette  Mindesmærke  blev  opført  af  Hermandoas,  Platons 
Søn,  til  Hvilested  for  ham  selv,  hans  Hustru  Zoilis,  deres 
Børn  og  Efterkommere  og  dem,  som  han  vil  give  skriftlig 
Tilladelse.  Ingen  anden  maa  bruge  det  under  Straf  af  at 
fornærme  de  underjordiske  Guder  og  betale  en  Bøde  til 
Raadet  i  Myra,   hvoraf  Halvdelen  skal   tilfalde  Angiveren.« 

3)  Sarkofagerne  (Kjødædere)  bleve  aabenbart  byggede 
i  Ejernes  Levetid  og  findes  undertiden  midt  i  Byerne  nær 
ved  de  levendes  Boliger,  undertiden  paa  Landet,  naar  man 
havde  en  passende  Grund  der.  De  ligge  for  største  Delen 
aabne  og  bestaa,  naar  de  ere  fuldstændige,  af  Trappetrin, 
et  helt  Rum  under  Graven,  den  egentlige  Ligkiste  og  et 
stort  og  svært  Laag  over  denne.  Paa  Laagets  buede  Sider 
er  der  Fremspring,  ofte  dannede  i  Form  af  Løvehoveder. 
Af  disse  Sarkofager  har  man  fundet  over  2000  i  Lycien, 
mest  fra  en  nyere  Tid.  De,  som  have  lyciske  Indskrifter 
og  græsk  Stil,  ere  for  det  meste  fra  det  4de  eller  5te  Aar- 
hundrede  f.  Kr.  og  efterligne  i  Gravens  Enkeltheder  den 
samme  Trækonstruktion  som  de  oven  for  skildrede  Klippe- 
grave.     Det  britiske  Museum    ejer  to   prægtige  Exemplarer 

af  disse  Sarkofager,  hvis  buede  Laag  ere  prydede  med  Re- 
lieffer, som  fremstille  lyciske  Heroer  og  Kampen  mellem 
Bellerophoa  og  Chimæra. 

4)  Af  Taarngrave  har  man  fundet  to  i  Xanthos,  11 
i  andre  Dele  af  f.ycien.  Den  ældste  af  dem  (i  Gjølbashi) 
synes  at  stamme  fra  det  6te  Aarh.  f.  Kr.;  men  den  mærke- 
ligste er  »Harpy-Monumentet«  i  det  britiske  Museum.  Det 
bestaar  af  et  Taarn,  dannet  af  en  eneste  Kaikstensblok  med 
et  fladt  Tag,  under  hvilket  er  en  Frise  af  hvidt  Marmor 
21  Fod  over  Grunden.  Paa  den  ene  Side  af  Frisen  er  der 
en  Aabning,  gjennem  hvilken  Urnen  med  den  dødes  Aske 
blev  bragt  ind.  Paa  Frisen  er  der  afbildet  mandlige  og 
kvindelige  Guddomme,  til  hvilke  deres  Tilbedere  bringe 
Frugter,  Blomster,  Fugle  og  Vaaben  som  Offer,  men  ved 
Siden  af  dem  de  Væsener,  som  man  lidet  passende  har 
kaldet  Harpyer.  Disse  fugleagtige  Uhyrer  have  baade 
Vinger  og  Menneskearme  med  Kløer  i  Steden  for  Hænder 
og  fjedrede  Haler.  De  have  Kvindehoveder  og  æggeformede 
Legemer.  De  bære  de  dødes  Sjæle  bort  under  Skikkelse  af 
smaa  Børn  og  synes  at  betegne  Døden  som  Begyndelsen  til 
et  nyt  Liv.  En  anden  Taarngrav  (ved  Murgab)  ligner 
meget  Cyrus' s  Grav. 

5)  Gravstene  i  Form  af  Altare  ligge  ofte  som  Stelai 
over  underjordiske  Grave.  Disse  Altare  i  græsk  Stil,  som 
ogsaa  findes  paa  Khodos,  Kos  og  Naboøerne,  ere  sædvanlig 
prydede  med  Relieffer  af  en  Oxehjærneskal  og  en  Blomster- 
krans; men  det  mærkeligste  Mindesmærke  i  denne  Stil  er 
det  saakaldte  »Nereide-Monument«  i  det  britiske  Museum, 
et  Værk  fra  den  Perikleiske  Tid. 

6)  Romerske  Grave  fik  ofte  Kuppelform  ligesom  i 
Syrien.  Der  er  ingen  særegen  Form  for  kristne  Grave,  men 
undertiden  er  Korset  udhugget  paa  dem. 

Opdagelserne  i  Lycien  bleve  før  1850  særlig  gjorte  af 
Englændere,  især  af  Sir  Charles  Fellows  (1839 — 41);  men 
i  den  nyeste  Tid  har  navnlig  Professor  Benndorf  fra  Wien, 

ledsaget  af  flere  østerrigske  lærde,  gjort  store  Opdagelser 
(1881 — 82).  Af  hans  store  Pragtværk  give  vi  her  et  kort 
Uddrag: 

Da  de  rejsende  den  4de  April  1881  landede  i  Snoyrna, 
fandt  de  Byen  i  stor  Bevægelse  ved  Efterretningerne  om 
det  frygtelige  Jordskjælv  paa  Chios,  ved  hvilket  næsten 
4000  Mennesker  vare  omkomne.  Lycien  og  dets  Skatte 
vare  for  Øjeblikket  glemte,  og  efter  i  Hast  at  have  samlet, 
hvad  der  kunde  være  til  Gavn  for  de  ulykkelige  Indbyggere 
paa  Chios,  ilede  de  rejsende  der  hen.  Havnen  var  allerede 
fuld  af  tyrkiske,  græske,  franske  og  engelske  Skibe,  som 
bragte  Hjælp;  men  dyb  Hjælpeloshed  og  Haabloshed  var 
dog  endnu  herskende  paa  Øen.  Der  fra  sejlede  det  øster- 
rigske Krigsskib  videre  til  Lycien.  I  Bugten  ved  Kekova 
mødte  de  rejsendes  Blik  paa  alle  Sider  Landets  mest  karak- 
teristiske Træk  —  de  utallige  Grave,  som  bedække  Kysten 
og  som  skinne  hvidt  fra  hver  Krog.  Deres  Hovedformaal 
var  at  undersøge  en  stor  Helligdom,  som  allerede  var  funden 
og  kort  beskreven  af  en  tysk  rejsende,  Schonborn,  1841. 
Den  bestaar  af  en  stor  dobbelt  Sarkofag,  hugget  ud  af 
Klippen  og  omsluttet  af  en  Ringmur,  paa  hvis  øvre  Del  en 
skjon  Frise  fremstiller  Scener  af  Odysseen,  den  kalydoniske 
Jagt  0.  s.  V.  Den  ligger  i  en  øde  Egn  ved  Gjølbashi,  et 
Par  Mile  nord  for  Myra.  Inden  de  imidlertid  fandt  dette 
mærkelige  Mindesmærke  igjen,  gjorde  Østerrigerne  mange 
andre  Opdagelser,  bl.  a.  mange  Levninger  af  et  gammelt 
kristent  Liv  i  Egne,  som  nu  ere  øde  eller  kun  bebos  af 
raa  Barbarer. 

S.  B.  Thrige. 

X  en  af  Provences  snævre  Bjærgdale,  der  gjennemstrem- 
mes  af  den  vilde  Durance,  paa  Vejen  fra  Pertuis  til  Manosque, 
knejser  Slottet  Mirabeau  statelig  paa  en  brat  Klippe.  Fra 
Aaret  1570  til  Revolutionen  ejedes  dette  Slot  af  Familien 
Riquetis,  som  roste  sig  af  at  nedstamme  fra  en  florentinsk 
Adelsfamilie,  Arrighetti ;  den  skulde  ved  Midten  af  det  tret- 
tende Aarhundrede  som  Ghibellinere  være  fordreven  fra  Firenze 
og  have  fundet  et  nyt  Hjem  i  Provence.  Den  hele  For- 
tælling om  Mirabeauernes  italienske  Herkomst  er  dog  blot 
en  Tradition,  der  paa  mangfoldig  Vis  og  ikke  uden  Grund 
er  dragen  i  Tvivl;  den  godtgjøres  ikke  ved  noget  som  helst 
Dokument,  og  Navnet  »Riquet«,  et  Deminutiv  af  »Henri«, 
var  et  meget  udbredt  Familienavn  i  Provence.  Med  Sikker- 
hed véd  man  blot,  at  Mirabeaus  Forfædre  i  det  sextende 
Aarhundrede  havde  hjemme  i  Digne,  en  lille  provencalsk 
By,  og  at  en  Jean  Riqueti  levede  i  Marseille  som  rig 
Kjøbmand  og  Fabrikant.  Ved  Handel  med  Skarlagenstøjer, 
som  han  selv  fabrikerede,  havde  han  tjent  sig  en  stor  For- 
mue, var  1562  bleven  valgt  til  Konsul  i  Marseille  og  havde 
ægtet    en   Dame    af   den    gamle    Adelsfamilie    Glandevés. 


*)  Efter  Ferd.  Lotheiszen:  Zur  Sittengeschichte Frankreichs. 
Lpz.  1885. 

Slottet  Mirabeau  tilhørte  paa  denne  Tid  Familien  Glandevés, 
men  var  blevet  ødelagt  under  Reformationens  Krige;  Jean 
Riqueti  kjøbte  det  i  Aaret  1570  for  en  Sum  af  56,000 
Kroner,  blev  saaledes  Herre  af  Mirabeau,  og  snart  knejsede 
Slottet  atter  fast  og  mægtig  og  blev  Sædet  for  en  ny, 
energisk  og  i  sine  enkelte  Medlemmer  mærkelig  Familie. 

I  tvende  Aarhundreder  boede  Mirabeauerne  i  dette 
barske,  men  ved  sin  vilde  Skjønhed  imponerende  Bjærgland, 
til  Familiens  Navn  vandt  Verdensry  ved  Gabriel  Honoré  af 
Mirabeau,  Revolutionens  mægtigste  Taler;  men  med  ham 
var  Slægten  ogsaa  sin  Uddøen  nær,  thi  Mirabeau,  Tri- 
bunen, døde  uden  Efterkommere,  og  hans  Broder,  Vicomte 
Boniface  de  Mirabeau,  kaldet  Tønden,  efterlod  sig  nok  en 
Søn,  men  denne  Son  blev  Ættens  sidste  Led. 

I  Revolutionens  Historie  rager  Mirabeau  op  som  en 
Kæmpe  over  sine  samtidige ;  men  han  yder  os  intet  Billede 
af  moralsk  Højhed  og  mandig  Storhed.  Manden  med  det 
brede,  koparrede  Ansigt,  der  tvende  Aar  igjennem  beherskede 
Nationalforsamlingen  og  herved  Frankrig,  havde  en  mørk 
Fortid  bag  sig ;  der  fandtes  ingen  Lidenskab,  som  ikke  havde 
opildnet  hans  Hjærte,  ingen  Elendighed,  han  ikke  havde 
prøvet.  I  én  Provins  var  han  dømt  til  Døden,  i  en  anden 
som  Ødeland  stillet  under  Kuratel,  skilt  fra  sin  Hustru, 
flygtet  med  en  anden  Mands  Hustru  og  atter  hentet  hjem 
med  Magt,  flere  Gauge  holdt  i  strængt  Fængsel,  indviklet 
i  forbitret  Fejde  snart  med  sin  Fader,  snart  med  sin  Moder, 
—  kort  sagt,  hans  Ungdom  og  første  Manddoms  Historie 
byder  os  kun  et  mørkt  Natstykke;  men  samtidig  besejrer 
denne  mærkelige  Mand  den  Uvilje,  han  havde  vakt  mod  sig, 
ved  den  mægtige  aandelige  Kraft,  han  med  ét  Sæt  udfolder, 
da  Skæbnen  anviser  ham  en  passende  Plads. 

Man  kan  kun  forstaa  Mirabeau,  naar  man  kjender  hans 
Families  Historie ;  men  da  ser  man  ogsaa  tydelig,  hvorledes 
Spiren  til  Fordærvelse  kommer  op,  voxer  og  bliver  truende 
i  denne  kraftige  Slægt;   hvorledes  en  aandelig  og  moralsk 

Sygdom  nedarves  og  hidfører  hele  Husets  Undergang. 
Mirabeaus  Forældres  og  Bedsteforældres  Historie  har  hid- 
indtil kun  været  lidet  bekjendt,  og  navnlig  er  Faderen 
paa  mangfoldig  Maade  bleven  urigtig  og  uretfærdig  bedømt; 
det  var  derfor  desto  mere  velkomment,  da  der  for  nogle 
Aar  siden  udkom  et  efterladt  Arbejde  af  den  1878  i  Meu- 
tona  afdøde  Historiker  Louis  de  Loménie,  et  Arbejde  om 
Mirabeaus  Familie,  der  bragte  en  Fylde  af  interessante  Do- 
kumenter og  Meddelelser;  hidindtil  er  der  kun  udkommet 
tvende  Bind,  som  navnlig  omhandle  Forældrenes  Historie; 
tvende  andre  Bind,  som  skulle  give  selve  Talerens  Levneds- 
beskrivelse, ere  stillede  i  Udsigt. 

Lige  som  i  det  sextende  Aarhundrede,  saaledes  var 
ogsaa  i  Revolutionsaarene  Slottet  Mirabeau  blevet  ødelagt 
og  derhos  konfiskeret,  da  Ejeren  var  emigreret.  En  Bonde 
kjøbte  Ruinen  for  Spotpris  og  beholdt  den  i  mange  Aar  i 
sin  Besiddelse,  lige  til  Kejserdømmets  Fald,  skjent  han 
flere  Gange  havde  kunnet  sælge  sit  Eje  med  Fordel. 

I  Aaret  1815  afstod  han  dog  Ruinen  for  fem  Hundrede 
Franks.  Den  nye  Ejer  hed  Lucas  de  Montigny  og  gik 
almindelig  for  Grev  Mirabeaus  Søn;  i  hvert  Fald  var  han 
bleven  opdragen  af  denne  med  stor  Kjærlighed  og  betænkt 
i  hans  Testamente.  Montignys  Sen,  Gabriel  Lucas  de  Mon- 
tigny lod  igjen  Slottet  opføre  efter  de  gamle  Planer  og 
valgte  det  til  sin  Bolig.  Han  havde  fra  sin  Fader  arvet 
en  overordentlig  rig  Samling  Dokumenter  og  Familiepapirer, 
der  hidindtil  vare  utilgængelige,  men  hvortil  han  gav  Lo- 
ménie fri  Adgang,  da  han  troede  Tiden  kommen  til  at 
give  Historien  dens  Ret  og  at  rense  Marquis'en  af  Mira- 
beaus Minde  fra  mange  Beskyldninger,  man  tidligere  ansaa 
for  sikkert  godtgjorte;  dog  dette  kunde  nu  rigtignok,  hvad 
vi  ville  faa  at  se,  blot  ske  paa  andre  Familiemedlemmers 
Bekostning.  Loménies  Arbejde  er  lidt  uformeligt,  da  det 
ikke  fik  sin  sidste  Affiling;    men  ogsaa  i  denne  Form  giver 

det  et  mærkværdigt  Familiebillede  og  er  et  værdifuldt  Bidrag 
til  de  franske  Sæders  Historie  i  forrige  Aarhundrede.*) 

Blandt  de  tidligere  Marquis'er  af  Miiabeau  fremtræder 
først  Talerens  Bedstefader  Jean  Antoine  som  en  original 
Figur.  Han  var  født  1666,  indtraadte  tidlig  i  Hæren  og 
tog  Del  i  Ludvig  XIV.'s  blodige  Krige.  Paa  Slottet  Mira- 
beau  er  endnu  bevaret  et  Portræt,  der  forestiller  ham  som 
Yngling  i  en  kongelig  Officers  klædelige  Uniform;  hans 
Ansigtstræk  ere  smukke,  aandrige  og  bære  et  Præg  af  stor 
Mildhed;  men  Billedet  skuffer,  thi  Jean  Antoine  var  en 
fast,  lidenskabelig  Natur;  han  naaede  aldrig  videre  end  til 
Oberst,  fordi  hans  skarpe  Tunge  ikke  skaanede  nogen,  og 
han  ogsaa  som  Soldat  vanskelig  forstod  at  føje  sig  efter 
Forholdene. 

Om  hans  guddommelige  Grovhed  fortalte  man  mange 
Historier.  Da  han  endnu  var  Kaptejn,  skulde  han  engang 
præsentere  sit  Kompagni  for  en  Generalinspektør,  men  kom 
for  sent,  og  Inspektøren  tog  ingen  Undskyldning  for  gyldig 
og  gav  Marquis'en  en  Anmærkning  som  fraværende.  »Siden 
jeg  er  fraværende,  antag  da  ogsaa,  at  dette  sker  i  min 
Fraværelse« ,  udbrød  Mirabeau  i  sin  Heftighed  og  slog 
Generalen  med  sin  Ridepisk  i  Ansigtet.  Historien  er  ikke 
uanfægtelig,  og  i  hvert  Fald  fik  dette  Mellemspil  ingen  far- 
lige Følger. 

Som  Oberst  stod  han  en  Dag  med  sit  Regiment  i  en 
varm  Fægtning  og  blev  saaret;  General  Chamillard,  en 
Broder  til  den  daværende  udygtige  Krigsminister,  ønskede 
ham  til  Lykke  og  lovede  at  give  sin  Broder  en  nøjagtig 
Beretning  om  Regimentet  og  dets  Obersts  tapre  Holdning; 
den  gnavne  Oberst  skal  da  have  givet  til  Svar:  »Det  er  en 
sand  Lykke,    at  Ministeren  har  Dem,    i  modsat  Fald   vilde 


*)  Les   Mirabeau.     Nouvelles   etudes    sur  la  société  du  XVIIL 
siécle  par  Louis  de  Loménie.    I — IL     Paris.     1879. 

han  være  det  dummeste  Menneske  paa  Jorden.«  Mirabeau 
var  aabenbart  alt  andet  end  Hofmand. 

Under  den  spanske  Arvefølgekrig  stod  han  med  sit 
Regiment  ved  Venddmes  Hær  i  Øvreitalien.  I  Træfningen 
ved  Cassano  (1705)  tilfaldt  ham  den  Opgave  at  forsvare  en 
Bro  mod  de  kejserlige;  haus  Folk  havde  kastet  sig  ned  for 
bedre  at  skytte  sig  mod  de  igendtlige  Kugler,  men  han  selv 
foragtede  slige  Porsigtighedshensyn ;  i  sin  glimrende  Uniform 
stod  han  alene  oprejst,  og  hans  kæmpemæssige  Legeme  af- 
gav en  fortrinlig  Skive.  Et  ferste  Skud  i  Armen  ænsede 
han  ikke,  men  et  Skud  i  Halsen  strakte  ham  til  Jorden,  og 
næsten  livløs  blev  han  transporteret  til  den  esterrigske  Lejr, 
hvor  fra  Prins  Engen  lod  ham  bringe  til  Vendome.  Hans 
Helbredelse  gjaldt  som  et  Mirakel  af  Kirurgien,  men  i 
Resten  af  sin  Levetid  maatte  han  bære  et  Sølvhalsbaand 
under  Halsbindet  for  at  kunne  holde  Hovedet  oppe.  Ogsaa 
hans  højre  Arm  var  og  blev  lam;  men  dette  var  dog  ikke 
til  Hinder  for,  at  den  to  og  fyrgetyveaarige  Mand,  tre  Aar 
efter  denne  skrækkelige  Lemlæstelse,  ægtede  den  unge 
Frøken  Pranciska  de  Castellane,  en  af  Provinsens  største 
Skjønheder. 

Marquis'ens  Besynderligheder  vare  et  rigt  Æmne  for 
Folkesnakken,  og  dette  i  og  for  sig  besynderlige  Bryllup 
avlede  endnu  mange  andre  Fortællinger;  man  vilde  t.  Ex, 
vide,  at  Marquis'en  kontraktmæssig  havde  betinget  sig,  at 
hans  Kone  ikke  maatte  faa  nogen  Medgift,  og  at  hans 
Svigermoder  aldrig  maatte  besøge  sin  Datter.  Den  første 
Fortælling  gjendrives  af  Dokumenterne,  hvor  der  i  adskillige 
Opgjørelser  stadig  tales  om  Marquisens  rigtignok  lille  Med- 
gift. Den  anden  Historie  maa  da  vel  ogsaa  være  en  Fabel; 
thi  den  unge  Marquise  var  en  Kvinde  af  ædel  Aand  og 
vilde  vistnok  aldrig  have  givet  sit  Samtykke  til  en,  for 
Moderen  saa  fornærmelig  Betingelse;  men  det  er  jo  muligt, 
at  Marquis'en  altid  har  vidst  at  holde  sin  Svigermoder  paa 
Afstand  og  saaledes  givet  Anledning  til  Sagnet. 

Han  var  en  stræng  Herre;  ingen  turde  gjere  ham 
Modstand,  og  ve  den,  som  æggede  hans  Vrede ;  hans  under- 
givne vidste  af  Erfaring,  at  han  forstod  at  svinge  sin  Stok 
fortræffelig  ogsaa  med  venstre  Haand,  siden  han  ikke  mere 
kunde  bruge  den  hejre  hertil.  Hans  Bønder,  der  vare  bange 
for  ham,  kaldte  ham  »Sølvhals«  ;  men  naar  alt  kom  til  alt, 
var  han  retfærdig,  og  trods  sit  barske  Væsen  velvillig;  han 
tvang  ganske  vist  Dovendyrene  til  at  arbejde,  men  værnede 
sine  Bønder  mod  de  kongelige  Embedsmænds  og  Skatte- 
forpagternes overvættes  Tryk;  kom  der  tunge  Tider  over 
Landet,  lod  han  udføre  større  Arbejder  for  at  skaffe  sine 
Folk  Fortjeneste  og  fri  dem  af  Nød. 

Marquisen  var  som  sin  Ægtefælle  en  ejendommelig 
Karakter;  hun  havde  indgaaet  sit  Ægteskab,  fordi  hun  i 
Marquis'en  saae  en  Helt,  hvem  hun  maatte  foretrække  for 
andre,  yngre  Mænd;  hun  var  en  stolt  Fremtoning  og  fuld 
af  Viljeskraft,  der  ofte  gav  hendes  Adfærd  et  lidt  vel 
barsk  Præg. 

Da  Penge  forholdene  efter  Mandens  Død  viste  sig  at 
være  i  Uorden,  forstod  hun  med  forstandig  Sparsommelighed 
og  Orden  atter  at  sikre  og  fæstne  dem;  hendes  Sønner  om- 
tale hende  i  deres  Breve  med  største  Højagtelse  og  Kjær- 
lighed som  en  sjælden  Kvinde;  desto  sørgeligere  var  det, 
at  hun  i  de  sidste  tre  Aar  af  sit  Liv  blev  sindssyg;  ved 
Bedømmelsen  af  hendes  Sønnesøn,  Revolutionstribunen,  maa 
man  næppe  overse  dette  Moment.  Hun  døde  1769,  i  en 
Alder  af  fire  og  firsindstyve  Aar. 


IL 

Marquis  »Sølvhals«  havde  tre  Sønner  og  fire  Døtre. 
Sønnerne  vare  alle  usædvanlige  Mennesker,  hverandre  ulige 
i  Karakter,  men  ægte  Mirabeauer.  Den  ældste,  som  arvede 
Faderens  Titel  og  Godser,    Marquis   Viktor  Mirabeau,   var 

født  1715;  han  blev  Fader  til  den  berømte  Statsmand,  og 
vi  skulle  strax  omhandle  ham  lidt  udførligere. 

Den  anden  Søn  var  Chevalier  Johan  Anton,  som  var 
tvende  Aar  yngre  end  sin  Broder;  han  var  bestemt  for 
Marinen  og  forlod  det  fædrene  Hus  i  en  Alder  af  tretten 
Aar.  Det  maa  have  været  en  slem  Knægt,  thi  som  Sekadet 
forfaldt  han  til  Drik  og  tilbragte  den  største  Part  af  sine 
første  Tjenesteaar  i  Arrest;  men  med  ét  mestrede  han  sin 
Lidenskab,  og  den  forviltrede  Yngling  blev  en  brav,  ærekjær, 
maadeholden  Mand.  Hans  Fader  havde  bestemt  ham  for 
Malteserordenen  og  sendte  ham  i  Sextenaarsalderen  til 
Malta,  hvor  han  tjente  flere  Aar  paa  Flaaden,  men  derpaa 
traadte  tilbage  i  den  franske  Marine,  gjorde  store  Rejser, 
tog  Del  i  flere  Søslag  og  mindre  Kampe  mod  Englændere, 
blev  haardt  saaret  som  Linjeskibsløjtenant  og  faldt  i  engelsk 
Fangenskab.  Senere  forfremmedes  han  til  Kaptejn  og  blev 
(1753)  sendt  som  Guvernør  til  Øen  Uuadeloupe,  som  han 
dog  tvende  Aar   senere    maatte  forlade   af  Sundhedshensyn. 

Han  syntes  bestemt  til  en  betydelig  politisk  Rolle,  og 
man  saae  i  ham  den  fremtidige  Marineminister;  men  han 
havde  arvet  sin  Faders  Evne  til  at  fornærme  Folk  ved  usminket 
Tale,  og  heri  kunde  man  mindst  finde  sig  ved  Hoffet  i 
Versailles;  i  en  Række  af  Indberetninger  og  Memoirer 
kritiserede  han  Marinebestyrelsen  og  dens  Fejl.  »Naar  du 
mægter  at  tæmme  dit  livlige  Blod  og  at  holde  din  Tunge 
lidt  i  Tømme,  er  der  Æmne  i  dig  til  en  stor  Mand«,  skrev 
hans  Broder,  Marquis'en,  til  ham;  men  han  svarede:  »Vort 
Sprog  bliver  ganske  uforstaaeligt,  og  man  mindes  i  anden 
Forstand  om  Babels-Taarnet.  Enhver  ærlig,  fast  Karakter, 
der  udtaler  sig  mod  Misbrug,  vil  man  nu  kalde  en  Fusen- 
tast; en  dorsk,  aand-  og  hjærteløs  Pjalt  gaar  derimod  for 
en  Mand,  fuld  af  Takt,  og  en  Skurk  kaldes  nu  blot 
en  behændig  Fyr.  Hvorfra  kommer  denne  Forvirring  i 
vort  Sprog?  Skal  man  give  Lasterne  smukke  Navne, 
fordi  alle  Mennesker  ere  lastefulde  og  dog  holde  af  Smiger? 

Skal  man  betegne  Dyderne  med  afskrækkende  Navne,  fordi 
enhver  frygter  og  skyr  dem?«  (Brev  af  12te  Avgust  1758). 

Chevalier  Mirabeau  blev  ikke  Minister;  det  attende 
Aarhundrede  enerverede  Karaktererne  ved  at  bringe  dem 
under  en  blødagtig  Atmosfære;  men  Chevalieren  hævdede 
sin  faste  Natur  og  viste  sig  ved  hver  Lejlighed  som  en 
Hædersmand. 

Fra  fransk  Tjeneste  kaldte  man  ham  atter  tilbage  til 
Malta  tor  at  gjere  ham  til  Befalingsmand  over  Galejflaaden ; 
men  med  denne  Værdighed  var  der  først  og  fremmest  for- 
bundet store  Udgifter,  thi  Ordenen  vilde  paa  denne  Maade 
forbeholde  alle  store  Embeder  for  Medlemmerne  af  den  høje 
Adel.  Chevalieren  vægrede  sig  ved  at  modtage  Embedet, 
da  han  var  uden  Formue;  han  vidste  ikke  engang,  hvor 
meget  hans  Broder  egentlig  havde  at  udbetale  ham  for 
hans  Arvepart;  men  Marquis'en  tilraadede  ham  indtrængende 
at  modtage  Tilbudet  og  laante  selv  de  Penge,  Chevalieren 
behøvede  for  at  indrette  sig;  Embedet  blev  kun  bortgivet 
for  tvende  Aar,  indbragte  kun  lidt  og  kostede  140,000  Livres, 
dels  som  Tribut  til  Stormesteren,  dels  i  Repræsentations- 
udgifter 0.  s.  V.;  Ordenen  var  i  fuldstændigt  Forfald,  og 
det  nyttede  kun  lidet,  at  den  nye  Admiral  i  sine  tvende 
Embedsaar  (1763—65)  tog  sig  for  at  hæve  Flaaden  og 
sætte  den  i  bedre  Stand.  Marquis'en  var,  som  vi  ville  faa 
at  se,  i  Almindelighed  en  slet  Spekulant;  men  i  sin  Broders 
Sag  lagde  han  Skarpsindighed  og  Mod  for  Dagen;  thi  efter 
sin  Tjenestetids  Udlob  fik  Chevalieren  Ordenens  rigeste 
Komthuri  i  Provence,  der  aarlig  indbragte  ham  fyrgetyve 
Tusende  Livres;  nogle  Aar  senere  stege  hans  Indtægter 
endnu  højere,  og  han  var  i  Stand  til  ikke  blot  at  tilbage- 
betale Marquis'en  hele  hans  Udlæg,  men  kunde  nu  paa  sin 
Side  ogsaa  staa  Broderen  kraftig  bi,  da  han  kom  i  Nød. 

Et  inderligt  Venskab  forbandt  de  tvende  Brødre,  og 
det  smukke  Forhold,  der  bestod  mellem  dem,  blev  aldrig 
forstyrret;    medens  Marquis'en   i    sin    brændende  Iver   ofte 

handlede  ubetænksomt  og  rodede  sig  ind  i  de  værste 
Vanskeligheder,  bevarede  Komthuren  altid  sin  Betænksomhed 
og  klare,  praktiske  Forstand.  Da  de  ofte  bleve  adskilte 
ved  deres  Livsstilling,  korresponderede  de  med  Iver  ind- 
byrdes, og  der  er  bevaret  henved  fire  Tusende  af  disse 
Breve,  som  vise,  at  Marquis'en  i  al  sin  Nød  udøste  sit 
Hjærte  for  Broderen,  og  at  denne  altid  trolig  stod  ved  hans 
Side,  selv  om  Familiens  hele  øvrige  Flok  væbnede  sig  mod 
deres  Overhoved.  Foruden  deres  personlige  Anliggender 
drøftede  de  tvende  Brodre  i  deres  Breve  ogsaa  alle  mulige 
Spørgsmaal,  som  den  Gang  fængslede  Verden;  en  Offent- 
liggjerelse  af  disse  Breve,  i  det  mindste  i  et  Udvalg,  vilde 
efter  de  Prøver,  Loménie  meddeler,  give  et  interessant  Bidrag 
til  vort  Kjendskab  til  de  franske  Tilstande  i  det  attende 
Aarhundrede. 

'Komthuren  vendte  i  Aaret  1767  tilbage  til  Frankrig 
og  kunde,  som  vi  ville  faa  at  se,  trolig  staa  ved  Broderens 
Side  i  hans  tunge  Kampe;  han  overlevede  baade  ham  og 
sine  tvende  Brodersønner;  men  Revolutionens  Storme  dreve 
ham  atter  tilbage  til  Malta,  hvor  han  døde  1794. 

Den  tredje  Sen  af  »Sølvhals«,  Grev  Ludvig  Alexander, 
indtraadte  i  Hæren,  men  lagde  sig  ud  med  sin  Slægt,  da 
han  ægtede  en  berygtet  Skuespillerinde;  efter  hendes  tidlige 
Død  fik  han  en  indflydelsesrig  Post  ved  Hoffet  i  Bayreuth, 
hwY  fra  han  tvende  Gange  kom  til  Paris  som  Sendemand. 
Den  første  Gang  (1757)  skulde  han  i  den  preussiske 
Konges  Interesse  arbejde  for  en  Fredslutning,  men  var 
uheldig.  Da  han  senere  ægtede  en  Grevinde  Julie  Doro- 
thea Kunsberg,  udsonede  han  sig  atter  med  sin  Moder  og 
sine  Søskende.  Han  døde  1761  uden  at  efterlade  sig  Efter- 
kommere, og  hans  Enke  ofrede  sin  hele  Formue  for  at 
betale  Mandens  Gjæld.  Da  indbød  Marquis'en  sin  Sviger- 
inde til  sig,  skaffede  hende  en  kongelig  Pension  paa  4000 
Franks  som  Erstatning  for  en  Gjæld,  hendes  Mand  havde 
at   kræve    af  den    franske  Stat,   og   »la  petite  Allemande«, 

som  hun  kaldes  i  Brevene,  viste  sig  som  Huset  Mirabeaus 
gode  Fe;  navnlig  stod  hun  Moderen  kjærlig  og  hjælpsom 
bi  i  hendes  sidste,  tunge  Leveaar. 


III. 

Marquis  Viktor  de  Mirabeau,  den  ældste  af  de  tre 
Brødre  og  Familiens  Overhoved,  interesserer  os  ikke  blot 
ved  sin  besynderlige  Karakter,  men  særlig  som  Faderen  til 
den  berømte  Taler;  han  var  en  Mand  af  et  rastløs  Sind, 
fuld  af  Foretagsomhed  og  i  Stand  til  at  nære  Begejstring 
og  Hengivelse;  en  Tid  lang  hørte  han  til  sit  Lands  mest 
afholdte  Forfattere,  men  kom  derpaa  i  Strid  med  sine 
nærmeste  Slægtninge,  blev  miskjendt,  forarmet  og  maatte 
tømme  Bagtalelsens  beske  Skaal  til  Bunden. 

I  sin  Ungdom  var  han  Soldat,  gjorde  1734  et  kort 
Felttog  i  Tyskland,  laa  derpaa  i  forskjellige  Garnisoner, 
blev  Ven  af  den  ædle  Vauvenargues,  der  kun  alt  for  tidlig 
blev  bortreven  fra  Litteraturen,  og  stiftede  i  Bordeaux  Be- 
kjendtskab  med  Montesquieu.  Da  han  ved  Faderens  Død 
kom  i  Besiddelse  af  Formue  og  overtog  Godsernes  Bestyrelse, 
opgav  han  den  militære  Løbebane.  Selv  med  Fradrag  af 
de  11,000  Livres,  han  havde  at  betale  sin  Moder  og  sine 
Søskende,  beløbe  hans  aarlige  Indtægter  sig  til  16,000  Livres, 
hvormed  han  kunde  leve  sorgfrit  og  standsmæssig  i  Pro- 
vinsen; men  sit  hele  Liv  igjennem  nagedes  han  af  den 
Orm,  at  han  maatte  kunne  fortjene  langt  mere,  ikke  for  sig 
selv,  men  for  sin  P'amilie.  Han  syslede  idelig  med  Planer, 
der  gik  ud  paa  at  forbedre  hans  Besiddelser,  og  som  ofte 
ogsaa  havde  været  forstandige  og  praktiske  nok,  hvis  han 
havde  haft  større  Kapital  til  deres  Udførelse.  Saaledes 
fattede  han  lige  strax  den  Plan  at  lede  en  Kanal  til  Mira- 
beau, men  maatte  afstaa  derfra,  efter  at  han  havde  udgivet 
nogle  Tusende  Livres   til  Planer  og  Forsøg.    I  Aaret  1740 

kjøbte  han  i  Nærheden  af  Nemours  et  Herresæde  for  en 
Sum  af  over  hundrede  Tusende  Livres,  skjønt  det  var  saa 
forsømt,  at  han  endnu  maatte  anvende  mange  Penge,  før 
han  kunde  faa  noget  Udbytte  af  det.  Med  lignende  Over- 
ilelse kjøbte  han  i  Paris  et  Hus,  der  ved  nærmere  Eftersyn 
fandtes  saa  forfaldent,  at  han  ikke  kunde  flytte  ind  i  det; 
han  havde  kjøbt  det  for  30,000  Livres,  efter  nogle  Aars 
Forløb  havde  det  allerede  kostet  ham  100,000  Livres,  og 
han  var  glad  ved,  at  han  med  Tab  kunde  mageskifte  det 
med  et  mindre. 

Paa  aldeles  tilsvarende  Vis  handlede  Marquis'en,  da 
han  kom  paa  den  Tanke  at  gifte  sig.  En  Dag  faldt  det 
ham  ind,  at  det  vilde  være  gavnligt,  om  han  kunde  hjem- 
føre en  Datter  af  Marquis'en  af  Vassan  som  sin  Brud;  han 
kj endte  rigtignok  sin  eventuelle  Svigerfader  som  en  havesyg, 
aldeles  uduelig  Mand,  han  havde  aldrig  set  hans  Hustru 
og  Datter,  som  beboede  et  Gods  ved  Limoges,  og  hertil 
kom,  at  de  Betingelser,  hvorpaa  Vassan  vilde  give  ham  sin 
Datter,  aldeles  ikke  vare  fordelagtige.  Vassans  vare  meget 
rige,  thi  de  havde  Godser  i  Limousin,  Perigord  og  Poitou, 
men  de  vare  gjerrige  og  egoistiske;  de  gave  deres  Datter  i 
Medgift  Godset  Saulveboeuf,  som  efter  deres  Paastand  skulde 
indbringe  4000  Livres,  men  i  Virkeligheden  var  langt  mindre 
værd.  Marquis'ens  Venner  fraraadede  ham  Afslutningen  af 
dette  Ægteskab,  men  Mirabeau  holdt  fast  ved  sin  Plan, 
rejste  til  Aigueperce  og  lod  sig  vie  til  Frøken  Vassan  (21de 
April  1743).  »Faa  Dage  senere  indsaa  jeg,  hvor  lidt  jeg  i 
Opfattelse  og  Karakter  stemmede  sammen  med  de  Folk, 
hos  hvem  jeg  boede«;  saaledes  fortæller  han  selv;  thi  hvis 
han  ikke  egenhændig  havde  nedskrevet  sin  Frierhistorie, 
skulde  man  fristes  til  at  holde  den  for  en  Overdrivelse  af 
spottelystne  Venner.  Marquis'en  var  en  ivrig  Forfatter,  om 
end  kun  de  færreste  af  hans  Arbejder  bleve  trykte;  i  Ar- 
kivet i  Mirabeau  opbevares  omtrent  40  Bind  Manuskript  af 
ham;    heriblandt   findes    nu    en    Slags    Regnskabsberetning, 

som  han  1747  begyndte  at  nedskrive  for  sine  Efterkommere. 
Han  tog  sit  Bryllup  som  Udgangspunkt,  og  da  han  længe 
fortsatte  sin  Beretning,  fremkom  der  saaledes  en  Slags 
Selvbiografi,  som  lærer  ham  fortrinlig  at  kjende.  Mirabeaus 
Broder,  Sømanden,  var  alt  andet  end  henrykt  over  sin  Sviger- 
inde; i  Aaret  1780  skriver  han  til  Marquis'en:  »Tre  Dages 
Bekjendtskab  med  din  Hustru  lærte  mig,  at  hun  ikke  passer 
nogensteds  hen«,  og  han  fortæller  end  videre  sin  Broder, 
hvorledes  han  engang  har  søgt  at  skaffe  ham  en  Gesandt- 
skabspost,  men  at  Ministeren  har  hentydet  til  hans  latter- 
lige Hustru,  som  gjorde  Marquis'en  enhver  Repræsentation 
umulig.  Han  indsaa  da  ogsaa  selv,  at  han  ikke  havde 
sørget  for  sin  egen  Lykke,  men  han  trøstede  sig  med  den 
Tanke,  at  han  ofrede  sig  for  sit  JJus;  hans  Efterkommere 
vilde  engang  komme  i  Besiddelse  af  vidtstrakte  Godser,  og 
hans  Ærgjerrighed  havde  allerede  udpønset  et  højere  Maal 
for  dem.  Skjønt  han  ved  sine  oven  berørte  Spekulationer 
og  Kjøb  havde  bundet  sin  Formue  i  den  Grad,  at  han  ikke 
havde  meget  mere  end  6000  Livres  i  aarlig  Indtægt  —  thi 
hans  Hustru  forbrugte  sine  Indtægter  til  eget  Brug  — ,  vovede 
han  sig  i  sin  uforstyrrelige  Optimisme  dog  til  et  nyt  stort 
Kjøb.  Af  en  Rohan  kjøbte  han  Hertugdømmet  Koquelaure, 
der  i  tidligere  Tid  havde  hørt  til  de  mægtige  Grever  Ar- 
magnacs Besiddelser;  uden  at  tage  det  i  Øjesyn  kjøbte 
han  det  for  450,000  Livres  og  lod  dernæst  sin  Notar  sørge 
for  at  opdrive  de  nødvendige  Penge  til  den  første  Udbetaling. 
Han  styrtede  sig  herved  ind  i  et  Utal  af  Bekymringer, 
Besværligheder  og  Processer;  men  kunde  hans  Efterkommere 
ikke  høste  Frugten  deraf?  Kunde  han  ikke  blive  Stamfader 
for  en  Hertugfamilie?  Denne  skjønne  Drøm  varede  otte 
Aar;  derpaa  maatte  Marquis'en  være  glad  ved  at  kunne 
sælge  sit  Hertugdømme  til  Kronen  uden  synderligt  Tab. 

Lignende  Pengesorger  havde  han  hele  sin  Levetid;   thi 
han  indlod  sig  stadig  paa  nye  Foretagender,  som  i  Regelen 

kun  krævede  Pengeofre;   saaledes  var  han  fra  1763  Hoved- 
Historisk  Arkiv.  II.  1886.  25 

aktionær  i  et  Bjærgværksforetagende,  om  hvilket  han  nogle 
Aar  senere  rosende  siger,  at  det  har  gode  Udsigter  til  Held ! 

Gavmild  og  højmodig  havde  han  sat  igjennem,  at  hans 
Broder  modtog  de  Summer,  hvormed  han  kunde  hævde  sin 
Admiralværdighed  paa  Malta,  men  —  han  laante  selv  de 
fornødne  Penge.  Da  hans  anden  og  tredje  Datter  giftede  sig 
—  den  ældste  Datter  var  gaaet  i  Kloster  — ,  gav  han  hver 
af  dem  80,000  Livres  i  rede  Penge,  men  han  maatte  først 
laane  dem!  Da  hans  ældste  Sen  1772  ægtede  Frøken 
Martignac,  sikrede  han  det  unge  Par  en  aarlig  Indtægt  af 
6000  Livres  og  lovede  dem  endnu  mere  for  Fremtiden. 

Trods  denne  mærkværdige  Finanskunst  havde  Marquis'en 
nok  kunnet  hævde  sin  Stilling,  og  hans  Børn  vare  endog 
med  Tiden  blevne  rige  ved  den  Vassanske  Arv,  hvis  der 
havde  hersket  Enighed  i  Familien;  men  her  laa  Kilden  til 
hans  Ulykke;  det  var  hans  Skæbne,  at  han  skulde  finde 
sine  værste  Fjender  i  sin  Hustru  og  sine  Børn. 


IV. 

Da  Fejden  brod  løs  i  Mirabeaus  Familie,  var  han  en 
berømt  Mand,  og  hans  litterære  Arbejder,  der  vandt  ham 
det  største  Ry,  fængsle  endnu  den  Dag  i  Dag  vor  Interesse. 
Marquis'en  syslede  meget  med  politiske  og  nationaløkono- 
miske Spørgsmaal,  der  i  Midten  af  forrige  Aarhundrede  til- 
droge sig  den  almindelige  Opmærksomhed  i  højere  Grad 
end  tidligere.  Montesquieu  havde  med  sit  berømte  Værk 
»Esprit  des  lois«  (1748)  givet  det  første  Stod  hertil  og 
rystet  den  indslumrede  Nation  af  Søvne,  i  det  han  opkastede 
en  Mængde  vigtige  Ideer  og  Problemer  til  yderligere  Drøf- 
telse ;  han  indledede  saaledes  Reformbevægelsernes  Tidsalder, 
som  først  fandt  sin  foreløbige  Afslutning  med  Kevolutionen. 

Marquis'en  af  Mirabeau  forudsaa  allerede  fra  første 
Færd  den  Fare,  som  truede  Frankrig,   og   han  tilraadede  at 

besværge  den  gryende  Revolution  ved  vidtgaaende  Re- 
former. Allerede  1750  forlangte  han  i  et  anonymt  Skrift 
Gjenoprettelsen  af  Landdagene  i  alle  Provinser  og  traadte 
samtidig  aabent  i  Skranken  for  tredje  Stands  Ret  til  at 
møde  i  et  dobbelt  saa  stort  Tal  som  de  øvrige  Stænder. 
Dette  havde  nu  ganske  vist  ikke  været  til  nogen  Baade, 
naar  der  skulde  afstemmes  standsvis,  d.  v.  s.  Adel,  Gejst- 
lighed og  Borgerskab  for  sig;  men  Marquis'en  udtalte  sig 
netop  med  Bestemthed  for  en  Samling  af  alle  Deputerede 
i  ét  Kammer  og  for  en  Afstemning  efter  Persontallet, 
hvorved  tredje  Stand  var  bleven  lige  saa  stærk  som  Re- 
præsentanterne for  de  tvende  andre  Stænder  tilsammen. 
Det  er  til  visse  mærkeligt,  at  allerede  den  ældre  Mirabeau 
paa  den  mest  liberale  Maade  har  anbefalet  Løsningen  af 
det  Spørgsmaal,  som  ved  Rigsstændernes  Sammentræden 
1789  skulde  fremkalde  Revolutionens  Udbrud  og  for  første 
Gang  godtgjøre  den  yngre  Mirabeaus  Magt  som  Taler.  Det 
Værk,  som  dog  især  skulde  gjere  Marquis'en  bekjendt,  ud- 
kom 1756  og  bærer  den  betegnende  Titel  »Menneskevennen«. 
Det  attende  Aarhundrede  kan  have  mange  Fejl  paa  sin 
Samvittighed,  men  det  forsoner  sine  Uvenner,  naar  man 
stifter  nøjere  Bekjendtskab  med  den  Fylde  af  Menneske- 
kjærlighed  og  højmodig  Begejstring,  som  det  lægger  for 
Dagen  i  alle  Fremskridtets,  Humanitetens  og  den  aandelige 
Frigj øreises  Spørgsmaal.  Ogsaa  Marquis*en  af  Mirabeau 
var  en  slig  Apostel  for  Menneskeaanden,  men  ganske  vist 
mangen  Gang  en  hejst  besynderlig  Apostel;  han  var  over- 
tydet om  at  have  fundet  et  simpelt  Middel  til  at  gjøre 
Menneskene  lykkelige,  og  han  offentliggjorde  dette  Middel  i 
sin  »Menneskeven«.  Pauperismens  Spørgsmaal  forekom 
ham  i  højeste  Grad  vigtigt;  han  var  en  af  de  første,  som 
videnskabelig  syslede  med  og  søgte  en  Løsning  paa  dette 
Spørgsmaal,  og  saaledes  blev  han  en  af  Nationaløkonomiens 
Grundlæggere. 

Man  forbavses,  naar  man  i  Marquis'ens  Bog  læser  om 

25* 

den  fattiges  Ret  til  Arbejde;  han  lærer,  at  Staten  har  den 
Pligt,  at  byde  enhver  af  sine  Borgere  en  sikker  Existens, 
en  nødvendig  Næring,  en  passende  Klædning  og  en  Levevis, 
som  ikke  er  skadelig  for  hans  Sundhed.  Han  klager  over, 
at  Bønderne  flytte  fra  Landsbyerne  ti)  Flækkerne,  at  man 
ombytter  Flækkerne  med  Stæderne,  og  disse  igjen  med 
Paris  og  saaledes  svækker  Landet.  Han  vil,  at  Regeringen 
nok  skal  elske  de  store  og  stotte  Mellemklasser,  men  dog 
ære  de  smaa  fremfor  alle  andre,  foi*  at  disse  ikke  stadig 
skulle  stræbe  ud  over  deres  Stand.  »Manden,  der  lever  af 
sine  Penge,  er  en  Lediggænger,  som  kun  er  nydende  og 
bærer  Skylden  for  Flertallet  af  de  Onder,  hvoraf  Samfundet 
er  sygt.«  Det  lyder  næsten  som  vore  Dages  Socialisme, 
og  dog  stod  Marquis'en  dette  Standpunkt  meget  fjærnt;  han 
vilde  kun  overtyde  Regeringen  om,  hvor  klogt  den  vilde 
handle  ved  lidt  efter  lidt  at  nedsætte  Rentefoden  og  sluttelig 
afbetale  Statsgj ælden.  Ogsaa  i  andre  Retninger  var  Mira- 
beau  forud  for  sin  Tid;  han  taler  som  en  ægte  Frihandels- 
mand, der  kunde  ønske  at  fjærne  enhver  Skranke  for  Han- 
delen. Skjønt  royalistisk  sindet,  tillader  han  sig  at  sige  sin 
Konge  drøje  Sandheder;  blandt  andet  spørger  han,  om 
Majestæten  dog  ikke  finder  det  meget  barnagtigt,  at  man 
altid  giver  hans  Statuer  et  saa  hovmodigt  og  kommanderende 
Udtryk,  og  andre  lignende  Stiklerier.  Bogen  udkom  kun 
nogle  Aar  før  Rousseaus  »Contrat  social«  og  vakte  saa  stor 
Opsigt,  at  den  i  kort  Tid  oplevede  flere  Oplag.  Da  ogsaa 
dette  Arbejde  var  udkommet  anonymt,  tillagde  Publikum 
Montesquieu  det;  men  Marquis'en  blev  dog  snart  bekjendt 
som  den  egentlige  Forfatter  og  beholdt  fremtidigen  Kjen- 
dingsnavnet  »Menneskevennen«,  som  man  rigtignok  senere 
gav  en  ironisk  Udtydning*).  Til  sin  Veninde,  Grevinde 
Rochefort,  skrev  han  engang :  »Jeg  holder  af  Folket,  holder 
af  Menneskene   og  véd,    hvor  langt  elskværdigere  de  vilde 


')  Bogen  „rami  des  hommes"  er  nylig  bleven  optrykt  paa  ny. 

være,  naar  de  vare  lykkelige.«  Denne  Tanke  havde  foran- 
lediget ham  til  at  skrive  sin  Bog;  han  paabegyndte  den 
uden  at  have  dannet  sig  et  strængt  System,  ja  som  en 
simpel  Dilettant.  Han  havde  ikke  mere  Forstand  paa  Na- 
tionaløkonomien end  en  Kat,  skriver  han  en  anden  Gang 
(Brev  til  Longo  af  Ilte  Juni  177S),  og  kun  hans  kraftige 
Temperament  havde  vejledet  ham  ved  Udarbejdelsen  af 
denne  Bog. 

Senere  sluttede  han  sig  til  Physiokraternes  Skole,  der 
ventede  sig  Frelsen  af  Agerdyrkningens  Udvikling  og  Fremme; 
Hovedet  for  denne  Skole  var  Madame  Pompadours  Livlæge, 
Doktor  Quesnay,  og  Marquis'en  var  hans  mest  ivrige  og 
virksomme  Tilhænger;  han  var  en  af  de  første,  som  med 
Bestemthed  optraadte  mod  Hoveri  byrderne,  og  da  der  blev 
Tale  om  at  udvikle  Physiokraternes  Skattesystem,  blev  han 
ligeledes  sendt  i  Ilden. 

I  sit  Arbejde  »de  l'impSt«  (1760)  blotter  Mirabeau 
med  Frimodighed  alle  Finansstyrelsens  Synder  og  betoner, 
at  Monarken  ikke  tør  hæve  nogen  Skat  uden  sine  Under- 
saatters  Samstemme;  fremfor  alt  tordner  han  løs  mod 
Finansforpagterne,  som  havde  forpagtet  Opkrævningen  af  de 
fleste  Afgifter  og  tjente  uhyre  Summer.  Hvilke  Forhold 
der  den  Gang  bestode  i  Frankrig,  viser  denne  ene  Angivelse, 
at  Prisen  paa  Saltet  var  forskjellig  i  hver  Provins,  og  at 
Centneret  i  én  Provins  kostede  to  Livres,  i  en  anden  der- 
imod 62  Livres,  hvad  der  jo  ligefrem  opfordrede  til  Smugleri. 
I  Aaret  1753  blev  der  alene  for  Saltskattens  Skyld  fore- 
taget 4000  Beslaglægninger,  arresteret  2500  Mænd,  2000 
Kvinder  og  6000  Bern  og  sendt  200  Mennesker  paa  Ga- 
lejerne. Af  6000  Galejslaver  var  den  Gang  over  en  Tredjedel 
Smuglere!  »Lad  os  først  styrte  Forpagtningssystemet,  da 
have  vi  gjort  nok  for  Gjenfødelsen« !  udbryder  Mirabeau  i 
sin  Bog;  men  Finansforpagterne  vare  stærkere  end  han;  et 
Arrestdekret  bragte  ham  til  Vincennes,   hvor  fra  han  nogle 

Dage  senere  forvistes  til  sit  Gods  Bignon,  omtrent  20  Mil 
fra  Paris. 


Ved   denne   Tid    stod    Marquis'en    paa    sin   Anseelses 
Højdepunkt;  men  et  bedrøveligt  Omslag  ventede  ham. 

Han  havde  vugget  sig  i  det  Haab  at  kunne  bringe  den 
lidende  Menneskehed  Hjælp  og  maatte  nu  høste  den  bitre 
Erfaring,  at  ban  ikke  engang  kunde  holde  Ulykke  og  Had 
borte  fra  sin  egen  Familie.  Han  selv  bar  Skylden  for  sine 
mislige  Formueforhold,  men  han  havde,  som  alt  fortalt, 
undgaaet  den  fuldstændige  Ruin,  da  mange  af  hans  Fore- 
tagender efter  Aaringers  Forlob  endelig  bleve  frugtbringende, 
og  han  ved  sine  Svigerforældres  Død  endelig  kom  i  Besid- 
delse af  en  stor  Formue;  men  da  optraadte  hans  Hustru 
mod  ham  som  en  frygtelig,  uforsonlig  Fjende.  Marquis'en 
havde  altid  behandlet  hende  med  Hensyn  og  Overbærenhed, 
skjønt  hun  gjorde  ham  Livet  meget  surt.  »De  tyve  Aar,  jeg 
har  tilbragt  sammen  med  hende,  vare  tyve  Aar,  fulde  af 
Kolik«,  tilstod  han  senere  for  sin  Broder;  men  endelig 
kunde  det  ikke  gaa  længere  saaledes.  Han  kom  i  Besiddelse 
af  Papirer,  der  kompromitterede  hans  Hustrus  Ære  i  højeste 
Grad  og  stillede  hende  paa  samme  Trin  som  en  simpel 
Tøjte  —  en  Skilsmisse  uden  Rettens  Mellemkomst  var 
Følgen.  Snart  overtydede  Marquisen  sig  imidlertid  om,  at 
hendes  Ægtefælle  var  bange  for  en  offentlig  Skandale,  og 
ægget  af  Intriganter  begyndte  hun  at  gaa  angrebsvis  frem; 
hendes  tredje  Datter,  Fru  de  Cabris,  der  stod  i  det  sletteste 
Ry,  ofrede  en  Del  af  sin  Medgift  for  at  indlede  en  Proces; 
og  hendes  Fader  havde  laant  Pengene  for  at  udstyre  denne 
Datter!  Nu  forlangte  Marquisen  Skilsmisse  ad  Rettens  Vej 
og  naturligvis  ogsaa  Udbetalingen  af  hendes  Forældres  For- 
mue uden  at  betænke,  hvad   hendes  Ægtefælle  havde  givet 

ud  for  hende  selv  og  Børnene.  Sejrede  hun  i  Processen, 
var  Marquis'en  ødelagt,  og  dette  ønskede  de  tvende  van- 
artede Kvinder. 

Samtidig  fik  Marquis'en  en  ny  Hjobspost;  hans  ældste 
Søn  havde  i  Løbet  af  faa  Maaneder  paadraget  sig  en  Gjæld  af 
1 80,000  Livres,  for  det  meste  med  Aagerrenter,  og  forlangte 
Penge.  Marquis'en  kunde  ikke  hjælpe  og  vilde  hermed 
ogsaa  kun  have  opnaaet,  at  Sønnen  med  korteste  Frist  igjen 
havde  paadraget  sig  en  ny  og  lige  saa  stor  Gjæld;  han 
udvirkede  derimod  en  kongelig  Befaling,  der  forviste  hans  Sen, 
Oreven,  til  Slottet  Mirabeau,  og  da  han  her  lod  Skovene 
fælde,  ja  endog  solgte  Møblementet,  forviste  en  ny  Ordre 
ham  til  den  lille  Flække  Manosque  i  Provence.  Vi  skulle 
her  ikke  komme  meget  ind  paa  Orevens  Ungdorashistorie, 
kun  skulle  vi  berøre,  at  han  1774  blev  sat  under  Kuratel. 
Heller  ikke  denne  Foranstaltning  hjalp;  den  unge  Mirabeau, 
som  blev  groft  bedragen  af  sin  Hustru,  forlod  Manosque  og 
gjorde  sig  skyldig  i  saadanne  Voldshandlinger,  at  man  an- 
lagde en  Kriminalproces  mod  ham.  Da  lod  Marquis'en,  der 
selv  tidligere  havde  skrevet  mod  lettres  de  cachet  som  et 
Misbrug,  sig  forlede  til  at  ansøge  om  en  slig  kongelig 
Arrestbefaling  mod  sin  Søn,  som  derpaa  blev  sendt  til  det 
lille  Øslot  If  ved  Marseille  og  senere  til  den  lille  Fæstning 
Joux  i  Jurabjærgene ;  men  her  traadte  han  i  et  Kjærlig- 
hedsforhold  til  Sofie  de  Ruffey,  den  aldrende  Præsident 
Marquis  de  Monniers  attenaarige  Hustru,  og  flygtede  1776 
med  hende  til  Amsterdam,  hvor  han  levede  under  Navnet 
Mathieu  og  blev  tvungen  til  at  søge  Livets  Ophold  ved  litte- 
rære Arbejder,  navnlig  Oversættelser  fra  Engelsk.  Hans  alt  i 
Manosque  paabegyndte,  men  nu  fuldendte  »Essai  sur  le  des- 
potisme« gjorde  stor  Opsigt  ved  sine  dristige  Frihedstanker 
og  kraftige  Sprog.  Imidlertid  havde  Domstolen  i  Pontar- 
lier  udtalt  Dødsdommen  over  Bortføreren,  hans  Billede  blev 
opslaaet  paa  Galgen,  ved  Efterforskninger,  som  anstilledes 
—  muligvis   paa  Faderens  Rekvisition  —  opdagedes  snart 


• 

hans  Opholdssted,  han  udleveredes  i  Maj  1777  af  General- 
staterne og  blev  nu  i  tre  Aar  (1777 — 80)  holdt  fængslet 
paa  Slottet  Vincennes,  medens  man  indespærrede  hans  Sofie 
i  St.  Claraklosteret  i  Gien.  De  Breve,  den  unge  Mirabeau 
fra  sit  Fængsel  tilskrev  sin  elskede,  bleve  senere  fundne  i 
Paris's  Politiarkiv,  udgivne  under  Titelen:  »Lettres  origi- 
nales de  Mirabeau,  écrites  du  donjon  de  Vincennes«  (Paris 
1792,  2  volL),  og  meget  læste  i  Frankrig  som  en  klassisk 
Kjærlighedens  Bog.  Samtidig  forfattede  Mirabeau  imidlertid 
ogsaa  sin  »Essai  sur  les  lettres  de  cachet  et  les  prisens 
d'état«  (Hamb.  1782,  2  volL),  som  udmærke  sig  ved  sin 
kraftige  Stil.  Denne  Fængsling  var  i  Virkeligheden  næsten 
utaalelig  for  Grevens  ildfulde  Sjæl  og  en  tung  Prøvelse  for 
ham;  dog  han  gik  ikke  til  Grunde  ved  dette  Tryk,  men 
hans  Aand  indsugede  blot  Had  og  Hævnfølelse  mod  det 
hele  politiske  System,  under  hvilket  han  maatte  lide  saa 
haardt,  han  bevarede  hele  sit  sprudlende  Væsen  og  sin  ufor- 
styrrelige Spændstighed,  udvidede  sine  Kundskaber  og  ud- 
dannede sin  Aand.  Forst  i  December  1780  udfriedes  han 
af  sit  Fængsel,  begyndte  øjeblikkelig  en  Række  dristige 
Processer  for  at  gjenerobre  sin  Stilling  i  Samfundet,  og 
udvirkede  da  ogsaa  i  September  1782  ved  sit  Selvforsvar 
for  Domstolen  i  Pontarlier,  at  den  mod  ham  og  hans  Sofie 
afsagte  Dom  forkastedes,  hvorimod  han  1783  tabte  Processen 
mod  sin  Hustru.  I  øvrigt  var  den  yngre  Mirabeau  ganske 
henvist  til  sine  egne  Kræfter;  han  havde,  som  strax  skal 
paavises,  selv  bidraget  til  at  ruinere  sin  Fader  og  maatte 
nu  under  dyb  Nød  søge  at  leve  af  sin  Pen.  Han  skrev 
talrige  Skrifter  mod  sin  Tids  politiske  og  sociale  Brøst, 
aflagde  et  kort  Besøg  i  England,  forlod  1785  atter  Paris, 
gik  til  Berlin,  hvor  han  blev  forestillet  for  Frederik  II.,  og 
vendte  i  Maj  1786  tilbage  til  Paris,  hvor  han  indleverede 
en  Memoire,  som  med  Frimodighed  belyste  Frankrigs  mis- 
lige Stilling,  særlig  over  for  Preussen.  Hans  kort  efter  ud- 
komne Værk:  »Sur  la  monarchie  prussienne  sous  Frédéiic  le 

Grand  (Paris  1787,  4  voll.)  fremhævede  Manglerne  i  den 
preussiske  Stat  og  Kegeringsmaskineriets  Hjælpeløshed  og 
Svaghed  efter  den  store  Konges  Død  samt  paapegede  med  et 
overraskende  Skarpsyn  Nødvendigheden  af  Keformer.  De 
snart  derpaa  sammentrædende  Rigsstænder  aabnede,  som 
bekjendt,  en  glimrende  Bane  for  hans  store  Talent  xldelen 
i  Provence  forkastede  Mirabeaus  Kandidatur  af  Hensyn  til 
hans  Fortid,  men  han  traadte  nu  aabenlyst  over  til  Tredje- 
stand,  aabnede  et  Klædeudsalg  i  Marseille  for  at  kunne 
opnaa  Valg  og  gik  i  1789  til  Versailles  som  Deputeret  fra 
Aix.  Den  23de  Juni  1789  udtalte  han  de  skæbnesvangre 
Ord,  som  indledede  den  store  Revolution,  og  fra  nu  af  til- 
hører hans  Færd  Historien. 

Den  vordende  Folketribuns  Forhold  til  Moderen  var 
af  meget  vexlende  Art;  et  Par  Aar  før  hans  Fængsling  i 
Vincennes  havde  den  elskværdige  Dame  i  et  Anfald  af  Raseri 
affyret  en  Pistol  mod  ham,  hvad  han  selv  tilstaar  i  et  Brev 
(til  Boucher,  18de  November  1779);  men  han  havde  dog 
sluttet  Fred  med  hende,  da  han  indsaa,  at  han  ikke  kunde 
vente  flere  Penge  af  sin  Fader;  naar  Moderen  derimod 
vandt  sin  Proces,  kunde  hun  jo  betale.  Følgelig  havde 
han  tilbudt  hende  sin  Hjælp  og  særlig  fra  Holland  skrevet 
mod  Marquis'en.  Den,  i  Forhold  til  Faderen  lidet  værdige 
Søn  generede  sig  ikke  for  at  indrykke  hadefulde  Artikler  i 
Amsterdamer-Bladene,  og  han  affattede  et  saa  gement  Skand- 
skrift mod  sin  Fader,  at  han  anbefalede  sin  Moder  kun  at 
udbrede  det  hemmelig;  han  sendte  hende  fem  Hundrede 
Exemplarer  med  Bøn  ora  at  overgive  dem  til  en  Kolportør, 
for  at  han  sa  ålede  s  kunde  faa  sine  Udgifter  erstattede ! 
Moder  og  Søn  overbøde  hinanden  i  de  frækkeste  Bagvaskelser 
og  trak  de  intimeste  Begivenheder  for  Dagens  Lys;  Mar- 
quis'en tav  stille,  han  vægrede  sig  ved  at  gjere  det  nys- 
gjerrige  Publikum  til  Dommer  i  sin  Sag,  men  da  Retten 
(1777)  afviste  Marquisens  Skilsmisseklage,  og  hun  i  Forening 

med  sin  giftige  Datter  dog  fortsatte  Kampen,  paakaldte 
Marquis'en  endnu  engang  den  kongelige  Mellemkomst;  i  Følge 
nye  lettres  de  cachet  bleve  de  tvende  Kvinder  indespærrede 
i  et  Kloster,  naturligvis  to  forskjellige,  hvad  dog  ikke  var  til 
Hinder  for,  at  Fru  de  Cabris  nu  ogsaa  paa  sin  Side  offent- 
liggjorde et  rasende  Skandskrift  mod  sin  Fader. 

Det  Middel,  Marquis'en  nu  havde  bragt  til  Anvendelse 
mod  tre  Medlemmer  af  sin  Familie,  viste  sig  mere  for- 
dærveligt for  ham  end  for  dem;  thi  hermed  gav  han  sine 
Fjender  nye  Vaaben  i  Hænde.  De  udstrege  ham  nu  som 
en  Tyran  af  værste  Art,  der  tidligere  blot  havde  hyklet 
liberable  Grundsætninger,  og  hans  Popularitet  slog  om  i 
sin  Modsætning;  men  han  afventede  i  Ro  en  bedre  Dom  af 
Efterverdenen.  Omhyggelig  samlede  han  alle  Dokumenter 
om  sin  Familietragedie,  og  nu  da  disse  ere  blevne  bekj endte, 
godtgjøre  de,  at  han  vel  ofte  har  fejlet,  men  at  han  var  en 
Hædersmand  og  med  et  varmt  følende  Hjærte. 

Marquisen  vandt  nu  sin  Proces;  hendes  Advokat  be- 
tonede, at  en  Hustru,  der  er  bleven  sendt  i  Fængsel  af  sin 
Mand,  har  et  Krav  paa  Skilsmisse,  og  Parlamentet  udtalte 
sig  i  Aaret  1781  i  den  forønskede  Retning.  Hermed  var 
Marquis'en  ruineret;  thi  han  maatte  nu  skaife  sin  Hustru 
38,000  Livres  i  aarlig  Rente;  han  udleverede  alt  og  vilde 
uden  sin  Broder,  Komthuren,  have  været  fortabt;  men  denne 
havde  jo  tidligere  faaet  en  stor  Indtægt  ved  Marquis'ens 
broderlige  Kjærlighed  og  sikrede  ham  til  Gjengjæld  en 
aarlig  Pension  af  15,000  Livres. 

Den  fraskilte  Marquise  var  endnu  ikke  tilfreds;  hun 
førte  Processer  mod  sin  tidligere  Ægtefælle  til  hans  Død; 
hun  paastod,  at  hendes  Ejendomme  dels  vare  bortsolgte, 
dels  forsømte  og  ødelagte  af  Marquis'en,  og  rj^kkede  sin 
Mand  for  den  Bagatel  af  omtrent  en  Million  i  Skades- 
erstatning. 

Hun    kom    for  øvrigt   ikke    til    at  glæde   sig  over  sin 

Sejr;  thi  hun  havde  allerede  forud  dels  fraskrevet  sig  sin 
Formue  til  bedste  for  de  Intriganter,  som  ledede  hende, 
dels  tabt  den  i  Spil,  og  hun  sank  nu  ned  i  den  bitreste 
Elendighed.  Hendes  Breve  fra  denne  Tid  ere  næsten  kun 
Tiggerbreve.  »Jeg  drikker  ikkun  Vand  og  har  intet  Brænde; 
jeg  behøver  ti  Louisdorer  og  anmoder  Dem  om  ved  denne 
Tjeneste  at  redde  mit  Liv«  (Brev  til  Baron  M.  af  17de 
Januar  1786}.     Dette  kun  som  Prøve  paa  hendes  Stil. 

Marquis'en  døde  i  Sommeren  17S9  og  saae  saaledes 
Begyndelsen  af  Sønnens  glimrende  politiske  Løbebane.  Der- 
imod overlevede  Marquisen  Folketribunen;  thi  hun  døde 
først  i  November  1794.  Hun  havde  atter  lagt  sig  ud  ogsaa 
med  ham;  men  da  hun  borte  om  hans  nære  Endeligt,  vilde 
hun  trænge  sig  ind  til  ham,  skjønt  han  havde  forbudt 
hende  sit  Hus.  Man  lod  hende  imidlertid  ikke  komme  ind 
til  den  døende,  da  man  frygtede  for  at  ophidse  ham,  og 
Sønnen  selv  vægrede  sig  ved  at  se  hende.  Efter  hans  Død 
angreb  hun  hans  Testamente,  eftersom  han  stod  under 
Kuratel;  thi  Ediktet  af  1774  var  endnu  ikke  kaldt  tilbage, 
ja  hun  bebrejdede  endog  ved  samme  Lejlighed  den  afdøde, 
at  han  havde  benyttet  denne  Omstændighed  til  at  stifte 
Gjæld  og  undlade  at  betale  den,  til  at  give  rige  Gjæstebud 
og  henvise  Værterne  til  sin  Kurator. 

Og  nu  endnu  blot  et  Par  Linjer  om  Marquis  Mirabeaus 
yngre  Søn,  Vikomte  André  Boniface,  som  var  født  1754  i 
Bignon.  Han  hengav  sig  tidlig  til  et  udsvævende  Levned,  og 
hans  usædvanlige  Fedme  skaffede  ham  Tilnavnet  »Tønden«. 
Efter  at  have  deltaget  i  den  amerikanske  Frihedskrig  fik 
han  af  Regeringen  et  Dragonregiment  og  blev  1789  af 
Adelen  i  Limoges  sendt  som  dens  Repræsentant  til  Rigs- 
stænderne,  hvor  han  i  Modsætning  til  den  ældre  Broder 
optraadte  som  en  heftig  Aristokrat,  anklagedes  af  National- 
forsamlingen, derpaa  forlod  Frankrig  og  ved  Rhinen  op- 
rettede et  Emigrantkorps,  les  Hussards  de  la  mort,  hvormed 

han  1792  paabegyndte  en  blodig  Partikamp  mod  sit  Fædre- 
land, men  allerede  i  September  s.  A.  afgik  ved  Døden  i 
Freiburg  i  Baden. 

Sandelig,  Tribunen  havde  faaet  en  uhyggelig  Arvelod 
fra  sine  Forfædre;  hvorledes  kunde  der  fremgaa  en  Mand 
af  stræng  Moralitet  fra  en  Æt,  man  med  Gysen  har  sammen- 
lignet med  Atridernes? 


De  vigtigste  Begivenlieder  i  Aaret  1885. 


De  tre  nordiske  Riger. 

I. 

Ved  Nyaarstid  1885  var  den  politiske  Stilling  i  Dan- 
marks Rigsdag  meget  lig  den  et  Aar  tidligere.  Kun  var 
Spændingen  mellem  Ministeriet  Estrup  og  den  efter  Valgene 
den  25de  Juni  1884  endnu  stærkere  Opposition  i  Folke- 
thinget  voxet  betydelig.  Medens  Folkethinget  i  den  forrige 
Samling  havde  henvist  Regeringens  fleste  Forslag  tjl  det 
saakaldte  »Nimandsudvalg« ,  der  blev  betegnet  som  et 
»Venteudvalg«,  standsede  det  i  Samlingen  1884—85  For- 
slagene med  en  motiveret  Dagsorden,  hvori  udtaltes,  at 
Thinget  efter  Valget  med  forøget  Styrke  maatte  fastholde, 
at  en  Forhandling  om  Reformer  med  dette  Ministerium  var 
ørkesløs.  9  Regeringsforslag  vare  allerede  inden  Juleferien 
standsede  paa  denne  Maade,  og  da  Folkethinget  derfor  ikke 
havde  noget  større  Arbejde,  før  end  dets  den  14de  November 
1884  nedsatte  Finansudvalg  fik  afgivet  sin  Betænkning,  ud- 
straktes dets  Juleferie  indtil  den  12te  Januar.  Landsthinget, 
som  i  endnu  højere  Grad  —  om  end  af  andre  Grunde  — 
savnede  noget  at  sætte  paa  sin  Dagsorden,  udstrakte  endog 
sin  Juleferie  til  den  28de  Januar,  Ugedagen  efter  at  Folke- 
thingets  Finansudvalg  havde  afgivet  sin  Betænkning  (den 
21de). 

Historisk  Arkiv.  IL  1886.  (la) 

Behandlingen  af  Finanslovforslaget  for 
1885  —  86  blev  imødeset  med  stor  Spænding.  Regeringen 
havde  begjæret  over  6  Mill.  Kr.  mere,  end  der  var  bevilget 
ved  Finansloven  for  1884 — 85;  ved  Ændringsforslag  til 
anden  Behandling  forlangte  Ministeriet  omtrent  en  Million 
endnu  og  til  tredje  Behandling  atter  henved  en  Million  Kr. 
Det  var  ikke  at  vente,  at  Folkethinget  paa  Grund  af  dets 
erklærede  Mistillid  til  Ministeriet  vilde  bevilge  saa  meget, 
som  dette  ansaa  for  nødvendigt;  men  paa  den  anden  Side 
kunde  man  vente,  at  Landsthinget  vilde  gjore  fælles  Sag 
med  Ministeriet  mod  Folkethinget.  Udvalgets  Standpunkt 
var  —  i  Følge  Ordførerens  Udtalelser  ved  anden  Behandling  — 
at  tilraade  at  bevilge  »hvad  der  fra  et  rent  finansielt  Stand- 
punkt vilde  være  forsvarligt«,  men  ikke,  hvad  det  maatte 
anse  for  »økonomisk  og  finansielt  rigtigt  at  nægte«.  Anden 
Behandling  varede  fra  30te  Januar  til  10de  Februar,  tredje 
fra  6te  til  9de  Marts,  da  Forslaget  gik  over  til  Landsthinget. 
Ved  Folkethingets  Nægtelser  var  Overskuddet  forøget  med 
TVs  Mill.  Kr.  over  det  oprindelige  Lovforslags  Overskud. 

Men  imidlertid  havde  Finansminister  Estrup  den  20de 
Februar  i  Folkethinget  fremlagt  et  Forslag  til  en  midler- 
tidig Finanslov,  der  afveg  saa  stærkt  fra  den  ved  en 
35aarig  Praxis  i  Rigsdagen  fastslaaede  Form.  at  det  ikke 
kunde  ventes,  at  Folkethinget  vilde  gaa  ind  paa  den;  den 
bemyndigede  nemlig  Regeringen  til  at  afholde  Udgifter 
efter  Finanslovforslaget,  >med  de  Ændringer,  der  ere  ved- 
tagne af  begge  Rigsdagens  Afdelinger«,  hvorved  det  altsaa 
vilde  blive  Ministeriet  muligt  at  ophæve  enhver  af  Folke- 
thingets Nægtelser,  naar  den  fik  Landsthingets  Samtykke. 
Som  Grund  til  denne  væsentlige  Afvigelse  fra  den  tilvante 
Form  anførte  Finansministeren  ved  Fremlæggelsen,  at  Lands- 
thinget —  der  jo  den  29de  Marts  1884  havde  forkastet  det 
af  ham  sidste  Gang  i  den  gamle  Form  foreslaaede  og  af 
Folkethinget  uændret  vedtagne  Forslag  —  havde  udtalt, 
>at  slige  Love  i  den  hidtilværende  Affattelse  ere  fuldkommen 

ubrugelige,  en  Udtalelse«  —  tilføjede  han  —  »Regeringen 
fuldkommen  maa  slutte  sig  til.«  Polkethinget  gjenindsatte 
imidlertid  den  gamle  Text  med  63  Stemmer  mod  9  (27de 
Februar)  og  sendte  Lovforslaget  saaledes  ændret  til  Lands- 
thinget.  Her  advarede  vel  enkelte  af  de  ældre  Ledere, 
Krieger  og  Ussing,  imod  at  forlade  -den  tilvante  Form, 
som  Folkethinget  havde  fastholdt,  men  den  7de  Marts  fertes 
dog  Lovforslaget  med  43  Stemmer  mod  16  tilbage  til  den 
af  Regeringen  foreslaaede  Form,  kun  med  en  mindre  væsent- 
lig Redaktionsændring,  og  efter  tredje  Behandling  den  9de 
Marts  gik  det  til  eneste  Behandling  i  Folkethinget,  som 
den  Ilte  fremdeles  fastholdt  den  gamle  Text,  hvorfor  det 
atter  sendtes  tilbage  til  Landsthinget.  Her  kom  Forslaget 
til  Behandling  den  14de  Marts,  og  efter  en  længere  varm 
Forhandling  forkastede  Thinget  det  efter  Matzens  Forslag 
med  41  Stemmer  mod  17  uden  at  lade  det  gaa  til  Fælles- 
udvalg. Imod  Forkastelsen  stemte  foruden  det  egentlige 
Venstre  Krieger,  Ussing,  Broberg  og  Termansen; 
Oxenbøllog  de  Ministre,  som  vare  Landsthingsmænd, 
undlode  at  stemme  ved  Navneopraabet.  Kun  3  Medlemmer 
(alle  af  Hejre)  vare  fraværende. 

Dagen  fer  havde  Landsthinget  henvist  det  fra  Folke- 
thinget oversendte  Finanslovforslag  til  et  Udvalg  efter 
de  to  Dages  første  Behandling.  Denne  aabnedes  af  Mini- 
strene, som  bebudede  at  ville  stille  omtrent  alle  de  af  Folke- 
thinget forkastede  Forslag  op  paa  ny  i  Landsthinget,  og 
flere  af  dettes  Medlemmer  tilsagde  Ministrene  deres  Støtte. 
Da  det  saaledes  saae  ud  til,  at  Finansaaret  vilde  udløbe 
uden  nogen  lovhjemlet  Bevilling,  enedes  Bestyrelsen  for  de 
to  Venstregrupper  den  17de  Marts  om  at  foreslaa  en 
Adresse  til  Kongen,  i  det  den  Mulighed  forudsattes,  at 
et  Ministerskifte  kunde  hidføre  en  Udjævning  af  Striden. 
Dagen  efter  indbragte  Højres  Bestyrelse  i  Landsthinget  en 
Adresse  i  modsat  Retning.  Begge  Adresser  dvæle  ved  den 
midlertidige    Finanslovs   Skæbne.     I  Folkethingets   Adresse 

betones  derefter  Villigbeden  til  at  forhandle  »med  en  Re- 
gering, der  har  Vilje  og  Evne  til  at  samarbejde  med  Rigs- 
dagen og  forniaar  at  fremkalde  den  samstemmende  Beslut- 
ning af  alle  Statsmagterne,  der  kræves  til  enhver  Lov  og 
Bevilling.«  I  Landsthiugets  Adresse  udtales  derimod:  »Intet 
af  de  Ministerier,  Deres  Majestæt  har  kaldet,  har  manglet 
Evne  eller  Vilje  til  at  samarbejde  med  Rigsdagen  eller  med 
nogen  af  dens  Afdelinger.«  I  øvrigt  var  Sproget  i  begge 
Adresser  paa  nogle  Steder  heftigere,  end  man  hidtil  var 
vant  til  at  se  det  i  slige  parlamentariske  Aktstykker.  Polke- 
thingets  Adresse  vedtoges  den  18de  Marts  med  76  Stemmer 
imod  16,  blandt  hvilke  de  to  Ministre,  som  vare  Folkethings- 
mænd;  Klein  og  Monrad  samt  de  to  Socialdemokrater 
undlode  at  stemme;  5  Medlemmer  vare  fraværende.  Dagen 
efter  vedtoges  Landsthiugets  Adresse  med  44  Stemmer  mod 
12;  den  eneste  tilstedeværende  Minister,  som  var  Lands- 
thingsmand,  stemte  ikke,  heller  ikke  Krieger,  Broberg 
og  S.  Pedersen;  den  sidste  nedlagde  kort  efter  sit  Mandat. 
Af  Landsthingets  Medlemmer  vare  ogsaa  o  fraværende. 

Kongen  modtog  begge  Adresser  samtidig  den  21de 
Marts,  da  de  overbragtes  af  12  Medlemmer  af  hvert  Thing. 
Kongens  Svar  var  ogsaa  rettet  til  begge  Thingene  under 
ét.  »Vort '  Ministerium«  —  hedder  det  heri  —  »er  ikke 
nogen  gyldig  Hindring  for,  at  de  tvende  Thing  indbyrdes 
komme  til  den  nødvendige  Overenskomst  om  Finansloven.c 
Til  Slutning  forsikres  Folkethinget  om,  »at  det  fremdeles 
er  Vor  faste  Vilje  at  hævde  den  grundlovmæssige  Frihed 
og  Magtfordeling«,  medens  Landsthinget  takkes  »for  den 
Beredvillighed  til  at  søge  Overenskomst,  som  det  allerede  i 
Gjerning  har  vist  ved  dets  Behandling  af  Finanslovforslaget.« 
Svarets  Hovedpunkt,  som  findes  i  dets  Midte,  lød  saaledes: 
»Vi  kunne  ikke  uden  at  opgive  den  Kongen  tilkommende 
forfatningsmæssige  Stilling  lade  Os  sætte  det  Vilkaar  for  en 
Finanslovs  Vedtagelse  af  Rigsdagen,  at  Vi  skulle  afskedige 
vort  Ministerium.«     I  øvrigt  —  hedder  det  videre  —  maatte 

»Vi  anse  det  for  en  Ulykke,  dersom  Rigsdagens  tvende  Af- 
delinger ikke  komme  overens  om  en  Finanslov  for  det  snart 
begyndende  ny  Finansaar.« 

Side  om  Side  med  Adresseforhandlingerne  gik  den  fort- 
satte Behandling  af  Finanslovforslaget  for  det  Finans- 
aar, som  skulde  begynde  den  1ste  April.  Den  18de  Marts 
afgav  Landsthingets  Finansudvalg  sin  Betænkning.  Mini- 
steriet havde  stillet  2f)9  Ændringsforslag,  og  af  disse  til- 
traadte  Udvalget  131,  hvortil  finansielt  svarede  en  Forøgelse 
med  4^/4  Mill.  Kr.  eller  Halvdelen  af  de  godt  og  vel  9 
Millioner,  som  havde  været  det  finansielle  Maal  for  Uenig- 
heden mellem  Ministeriet  og  t'olkethinget.  Saa  snart  der- 
efter anden  Behandling  var  aabnet,  tog  Konsejlspræsidenten 
paa  egne  og  Kollegers  Vegne  strax  de  Ændringsforslag  til- 
bage, som  ikke  vare  tiltraadte  af  Udvalgets  Kiertal.  Ord- 
føreren (Schlegel)  betonede,  at  Landsthinget  ved  sin 
Imødekomst  ønskede  »at  gjøre  det  klart  baade  for  Befolk- 
ningen og  det  andet  Thing,  at  det  ikke  er  os,  der  ville 
bidrage  til  at  bryde  Forfatningen.«  Efter  en  meget  kort 
tredje  Behandling  den  2 1  de  Marts  gik  dernæst  Finanslov- 
forslaget tilbage  til  Folkethinget,  hvis  Finansudvalg  allerede 
den  24de  afgav  sin  Erklæring  over  de  foretagne  store  Æn- 
dringer. I  denne  anbefalede  Flertallet  »en  Forhandling  med 
det  andet  Thing,  eventuelt  gjennem  et  Fællesudvalg«,  og 
for  at  der  ikke  skulde  »lægges  en  saadan  Forhandling  andre 
Hindringer  i  Vejen  end  de,  som  ere  en  nødvendig  Følge  af 
den  manglende  Tid«,  foreslog  det  ved  eneste  Behandling 
kun  at  tilbageføre  Lovforslaget  til  Affattelsen  ved  tredje 
Behandling.  Det  gik  nu  hurtig.  Den  2ode  foretog  Folke- 
thinget sin,  den  26de  Landsthinget  sin  eneste  Behandling 
hvorved  hvert  Thing  fastholdt  den  ved  tredje  Behandling 
vedtagne  Affattelse.  Den  26de  valgtes  15  Medlemmer  af 
hvert  Ting  til  et  Fællesudvalg.  I  Folkethinget  valgtes 
7  Medlemmer  af  »det  danske  Venstre«,  4  af  »Folkethingets 
Venstre«,  1  af  den  »liberale«  Gruppe  og  3  af  det  ministerielle 

Højre;  af  sidstnævnte  Parti  valgte  Landsthinget  11,  af  den 
liberale  Gruppe  1,  af  Venstre  3.  Det  ved  Forholdstalsvalg  i 
begge  Thing  valgte  Fællesudvalg  kom  saaledes  til  at  bestaa 
af  14  ministerielle  og  16  Medlemmer  af  Oppositionen, 
hvilken  første  Gang  fik  Flertal  i  et  Fællesudvalg.  Et 
Medlem  af  Venstre  (Bojsen)  blev  saaledes  valgt  til  For- 
mand. 

Fra  nu  af  samlede  den  politiske  Interesse  sig  om 
Fællesudvalget.  Den  27de  Marts  om  Formiddagen 
aabnede  Formanden  dettes  første  Behandling  af  Uoverens- 
stemmelserne paa  Finanslovforslaget,  og  denne  fortsattes  i 
et  Aftenmøde  samme  Dag  og  et  Formiddags-  og  et  Aften- 
møde den  næste  Dag  (en  Lørdag),  da  første  Behandling 
sluttedes.  Søndagen  forbeholdtes  til  Forhandlinger  med 
Meningsfæller  uden  for  Udvalget,  Ændringsforslag  til  anden 
Behandling  indkaldtes  til  Mandag  den  30te  Marts  Kl.  12 
og  næste  Mede  til  samme  Dag  Kl.  8.  I  dette  forelaa  fra 
begge  Sider  Ændringsforslag,  ved  hvilke  man  søgte  at 
komme  hinanden  i  Møde.  Fra  højre  Side  tilbed  man  Ned- 
sættelser paa  i  alt  496,700  Kr..  hvoraf  de  300,000  dog  af 
Modpartiet  betragtedes  som  en  Selvfølge,  da  vedkommende 
Minister  i  Landsthinget  havde  opgivet  denne  Bevilling. 
Venstre  tilbød  at  komme  i  Møde  med  1 19,000  Kr.,  hvorhos 
det  stillede  en  yderligere  Imødekommen  paa  IV2  Mill.  i 
Udsigt;  men  da  Ændringsforslagene  herom  ej  saa  hurtig 
kunde  udarbejdes,  bl.  a  fordi  man  vilde  tage  Hensyn  til, 
hvilke  Bevillinger  Højre  lagde  mest  Vægt  paa,  foreslog 
Formanden  en  Henvendelse  til  Konsejlspræsidenten.  Der 
affattedes  derefter  en  Skrivelse  til  denne,  som  gik  ud  paa 
»at  meddele  Regeringen,  at  der  efter  det  Standpunkt,  hvor- 
paa  Udvalgets  Forhandlinger  for  Tiden  befinde  sig,  næppe 
er  Sandsynlighed  for,  at  den  tilbagestaaende  Tid  af  Finans- 
aaret  vil  være  tilstrækkelig  til  at  tilendebringe  Udvalgets 
Arbejde«.  Det  vedtoges  med  16  Stemmer  mod  13  at  af- 
sende denne  Skrivelse. 

Den  31te  Marts  havde  Flertallet  udarbejdet  sit  Tilbud 
om  IV2  Mill.  Kroners  Bevillinger,  som  det  dog  ferst  næste 
Dag  lykkedes  at  faa  trykt  og  omdelt.  Fordelingen  med- 
deltes derfor  mundtlig  i  Fællesudvalget.  Mindretallet  kom 
i  Møde  med  lidt  over  V2  Mill,  saa  at  Forskj ellen  imellem 
de  af  Folke thinget  vedtagne  og  de  af  Regeringen  i  Lands- 
thinget  fremsatte  Forslag  nedbragtes  fra  c.  7V2  til  3 V2  Mill.; 
men  med  hver  Time  nærmede  man  sig  Midnatten,  da  Fi- 
nansaaret  udlob. 

Imidlertid  havde  et  Medlem  i  Folke  thinget  (Juel) 
indbragt  et  Forslag  til  en  midlertidig  Finanslov  i 
følgende  ny  Affattelse:  »Indtil  en  regelmæssig  Finanslov 
foreligger  for  Finansaaret  1885—86,  dog  ikke  ud  over  1ste 
Maj  d.  A.,  bemyndiges  Regeringen  til  at  opkræve  Skatter 
og  afholde  de  til  Statsstyreisens  uforstyrrede  Gang  uom- 
gængelig fornødne  Udgifter.«  Indbringelsen  fandt  Sted  om 
Morgenen  Kl.  9  paa  Finansaarets  sidste  Dag;  første  Be- 
handling foretoges  Kl.  9V2,  anden  Behandling  begyndte 
Kl.  1 1 ;  men  ved  denne  gjenindsatte  Folkethinget  den  gamle 
Form,  dog  saaledes  at  Lovens  Tidsfrist  forkortedes  til  15de 
April,  medens  den  af  Landsthinget  forkastede  Lov  havde 
haft  »1ste  Maj«.  Den  sædvanlige  Ordfører  i  finansielle 
Sager  (Holstein)  betonede  dog,  at  »det  ikke  er  Meningen 
med  dette  Forslag  at  stille  et  Ultimatum«,  og  udtalte,  »at 
det  selvfølgelig  er  vor  Hensigt  at  forhandle  Sagen.«  Kl. 
IV4  oversendtes  Forslaget  til  Landsthinget  efter  Folke- 
thingets  tredje  Behandling;  men  da  Landsthinget  Kl.  2 Vi 
aabnede  sin  første  Behandling,  tog  dets  i  den  senere  Tid 
sædvanlige  Ordfører  i  slige  Sager  (Matzen)  strax  Ordet  og 
udtalte,  at  man  ikke  kunde  lægge  nogen  Vægt  paa  oveu- 
nævnte Udtalelser  af  Ordføreren  i  det  andet  Thing  om 
Redebonhed  til  at  forhandle  om  en  forandret  Affattelse ;  han 
tilraadede  derfor  at  stemme  imod  Forslagets  Overgang  til 
videre  Behandling.    Landsthinget  fulgte  ham  og  forkastede 

efter   en  Times   varm   Forhandling  Kl.  37«  Forslaget   med 
43  Stemmer  mod  18. 

Saaledes  var  der  opnaaet  det  modsatte  af  det  med 
Forslaget  tilsigtede,  i  det  Fællesudvalgets  Meder  havde 
maattet  udsættes  paa  Grund  af  Thingenes  Forhandlinger  om 
Juels  Forslag.  Først  Kl.  8  om  Aftenen  samledes  Fælles- 
udvalget atter.  Venstres  Tilbud  tilfredsstillede  ikke  Hejre, 
og  et  Mæglingsforslag  af  den  »liberale«  C.  Hage  fandt 
heller  ikke  dets  Tilslutning.  Samme  Aften  traadte  Fælles- 
udvalget anden  Gang  sammen  efter  et  kort  Landsthings- 
møde,  og  Mindretallets  Ordfører  (Schlegel)  fremsatte  nu 
paa  sit  Partis  Vegne  dets  Ultimatum.  Det  fandt  det 
»rigtigt,  for  ikke  at  lade  noget  Middel  uforsøgt  til  at  faa 
tilvejebragt  en  regelmæssig  Finanslov,  at  fremlægge  en  Liste 
over  de  Bevillinger,  som  vi  mente  at  maatte  fastholde«,  til- 
sammen til  et  Beløb  af  lidt  over  3  Mill.  Kr.  Klokken  var 
10,  da  dette  Tilbud  stilledes,  og  inden  Kl.  12  forlangte 
man  Svar.  Flertallet  turde  ikke  uden  forudgaaende  For- 
handling med  Meningsfæller  gaa  ind  paa  saa  store  Ind- 
rømmelser, og  Formanden  udsatte  derfor  Mødet,  indtil  en 
saadan  havde  kunnet  finde  Sted.  Forsøg  paa  at  faa  til- 
strækkelig talrige  Partimøder  sammenkaldte  paa  den  Tid  af 
Døgnet  mislykkedes,  og  noget  fortsat  Mede  kunde  heller 
ikke  næste  Dag  holdes,  da  Regeringen  besluttede,  at 
Samlingen  skulde  sluttes  inden  Kl.  12. 

Da  Landsthinget  samledes  til  Slutningsmødet  lidt 
over  Kl.  IIV2,  fik  Fællesudvalgets  Mindretals  Ordforer 
(Schlegel)  først  Ordet  for  at  oplæse  en  Erklæring  fra 
Landsthingets  delegerede  i  Udvalget.  5  Min.  før  Kl.  12  var 
Landsthinget  sluttet.  I  Folkethinget,  som  samtidig  traadte 
sammen,  begyndte  Formanden  med  at  meddele,  at  9  Med- 
lemmer (Venstres  Fællesbestyrelse)  havde  indbragt  et  Forslags 
til  Beslutning,  hvilket  han  oplæste.  Deri  fremhæves,  at 
»man  har  afvist  den  paa  ny  tilbudte  Forhandling  om  en 
midlertidig  Finanslov«,  og  at  »Regeringen  afbryder  Fælles- 

udvalgets  Arbejde  og  hjemsender  Rigsdagen  uden  nogen 
lovlig  Bevilling  for  det  ny  Aar«,  hvorfor  »Folkethinget  ned- 
lægger Indsigelse  mod  det  længe  forberedte,  nu  forestaaende 
Grundlovsbrud.«  Da  Forslaget  ikke  kunde  komme  til  For- 
handling, gav  Thingets  Flertal  sin  Tilslutning  til  Kjende 
ved  at  rejse  sig  og,  da  Holstein  havde  raabt:  »Grundloven 
leve!«,  at  udbryde  i  et  nifoldigt  kraftigt  Hurra.  Derpaa 
forlod  største  Delen  af  Medlemmerne  Salen,  medens  For- 
manden gav  en  kort  statistisk  Meddelelse  om  Samlingens 
Varigfhed,  og  Konsejlspræsidenten  oplæste  det  »aabne  Brev« 
om  Rigsdagens  Slutning  for  det  næsten  tomme  Hus. 

Den  provisoriske  Finanslov  udkom  endnu  samme 
Dag.  Den  begrundes  i  sin  Indledning  med,  at  »der  ikke 
inden  det  ny  Finansaars  Begyndelse  er  tilvejebragt  nogen 
samstemmende  Vedtagelse  at  begge  Rigsdagens  Afdelinger«. 
I  Texten  adskiller  den  sig  deri  fra  den  seneste  lignende 
provisoriske  Finanslov  af  12te  April  1877,  at  de  i  de  mid- 
lertidige Love  almindelige  Udtryk  om  at  afholde  »de  nød- 
vendige løbende  Udgifter  efter  de  hidtil  gjældende  Regler« 
ere  ombyttede  med  følgende:  »de  til  Statsstyreisens  forsvar- 
lige Førelse  nødvendige  Udgifter,  deriblandt  de  Udgifter, 
som  ere  vedtagne  af  begge  Rigsdagens  Afdelinger  ved 
Finanslovforslagets  sidste  Behandling«,  hvorimod  provisorisk 
Lov  af  1877  indskrænkede  Udgifterne  til  dem,  som  vare 
»vedtagne  baade  af  Folkethinget  og  Landsthinget«. 

Først  den  4de  April  meddeltes  Ministeriets  »under- 
danigste Forestilling«  til  Kongen,  ligeledes  af  1ste 
April.  1  denne  omtales  »den  paafaldende  Langsomhed« 
i  Fællesudvalget,  uden  »at  nogen  Udsigt  til  Overenskomst 
har  aabnet  sig«,  og  Juels  mislykkede  Forsøg.  Det  udtales 
dernæst,  at  »der  kan  ingen  Tvivl  være  om,  at  det  i  Aar, 
ligesom  i  1877,  har  været  Hensigten  at  benytte  Finansloven 
som  et  Middel  til  at  fremtvinge  Ministeriets  Afgang«. 
»Dersom  det  blev  taalt,  at  Folkethinget  gjorde  sin  Villighed 
til  at  enes  med  Landsthinget  om  en  Finanslov  afhængig  af, 

at  Deres  Majestæt  afskediger  Deres  Ministerium,  vilde 
Polkethinget  faktisk  i  Strid  med  Grundlovens  Bestemmelser 
blive  Eneherre  over  Finansloven,  og  det  vilde  være  forbi 
med  Kongens  i  Grundloven  hjemlede  Ret  til  at  vælge  sine 
Ministre  efter  eget  Skjen  over,  hvad  Landets  Tarv  kræver«. 
»Det  vil  ikke  kunne  undgaas,  at  Uro  og  Gjæring  i  Landet 
vil  blive  en  Følge  af,  at  en  regelmæssig  Finanslov  ikke 
kommer  i  Stand,  og  det  kan  ventes,  at  man  fra  flere  Sider 
vil  bestræbe  sig  for  at  tilvejebringe  en  stærk  Ophidselse  i 
de  lavere  Samfundslag,  som  man  længe  har  bearbejdet  i 
denne  Retning;  men  dette  —  som  man  maa  haabe  —  for- 
bigaaende  Onde  vil  dog,  selv  om  alvorlige  Foranstaltninger 
maa  træffes  imod  det,  være  mindre  end  den  varige  For- 
vanskning af  Forfatningen,  som  vilde  blive  en  Følge  af,  at 
man  maatte  kjebe  Finanslove  med  Opgivelse  af  Kongens 
Ret  til  at  vælge  sine  Ministre«.  I  det  Ministeriet  saaledes 
ligesom  i  1877  maatte  tilraade  Kongen  at  underskrive  en 
foreløbig  Bevillingslov,  troede  det  den  Gang  ikke  at  burde 
»indskrænke  sig  til  de  Udgifter,  som  vare  vedtagne  af  begge 
Thing  ved  Finanslovforslagets  sidste  Behandling« ,  i  det 
Ministeriet  antog,  »at  der  ingen  anden  legal  Begrænsning 
gives  for,  hvad  der  kan  optages  paa  en  foreløbig  Bevillings- 
lov, naar  ingen  Finanslov  er  kommen  i  Stand,  end  Hensynet 
til,  hvad  Statens  Tarv  med  Nødvendighed  fordrer«.  Grænsen 
maatte  under  disse  Omstændigheder  drages  efter  Hensynet 
til,  hvad  Ministeriet  mente  at  kunne  tage  Ansvaret  for, 
»naar  det  under  en  eventuel  Rigsretsaktion  skal  afgjøres, 
om  det  kan  forsvares,  at  slige  Udgifter  ere  gjorte.«  Det 
lader  sig  derfor  ikke  gjøre  nærmere  »at  specialisere«,  og 
Ministeriet  »ser  sig  derfor  nødsaget  til  at  foreslaa  Deres 
Majestæt  at  give  Regeringen  en  i  almindelige  Udtryk  holdt 
Bemyndigelse«. 

Imod    den    »Uro  og  Gjæring«,    som  Regeringen   havde 
frygtet    ved    Rigsdagens    Slutning,    havde    den    truffet    for- 

skjellige  militære  Foranstaltninger;  men  den  fik  ingen  Brug 
for  disse,  da  Hovedstaden  forblev  fuldstændig  rolig. 

Udbyttet  af  Rigsdagen  1884  —  85  var  kun  ringe: 
kun  11  Lovforslag  bleve  vedtagne  og  stadfæstede  af  Kongen. 
Foruden  løbende  Sager,  som  Indfødsrets  Meddelelse  og 
Vederlag  for  Koutorudgifter,  maa  nævnes  Loven  af  30te 
Marts  1885  om  yderligere  Foranstaltninger  mod  asiatisk 
Koleras  Indførelse,  ved  hvis  Vedtagelse  Rigsdagen  god- 
kjendte,  at  Regeringen  havde  udstedt  den  foreløbige  Lov  af 
12  September  1884,  hvilken  nu  dækkedes  af  den  nye  Lov 
og  saaledes  bortfaldt.  Af  mange  Fiskere  lagdes  Vægt  paa 
den  midlertidige  Lov  af  50te  Marts  1885  om  Anvendelse 
af  de  for  Fiskeriet  paa  Søterritoriet  gjældende  Lov- 
bestemmelser, hvilken  Lov  nu  er  gjældende  indtil  den  1ste 
Marts  1889.  Midlertidig  er  ogsaa  den  i  international  Hen- 
seende vigtige  Lov  af  30te  Marts  1885  om  Forholdsregler 
til  Beskyttelse  af  undersøiske  Telegrafkabler, 
der  til  Grundlag  har  den  i  Paris  den  1 4de  Marts  1884 
undertegnede  internationale  Konvention.  Foruden  Tillægs- 
bevillingsloven for  Finansaaret  1884 — 85  udkom  den 
1ste  April  ogsaa  en  Lov  om  Fabrikation,  Forhandling  og 
Udførsel  af  Kunstsmør,  paa  hvilken  Landmændene  lagde 
megen  Vægt,  især  af  Hensyn  til  Danmarks  store  Smør- 
udførsel til  England.  Endelig  stadfæstedes  den  17de  April 
en  Lov,  hvorved  den  midlertige  Jagtlov  af  r2teMaj  1882 
forlængedes,  dog  med  noget  ændrede  Fredningstider;  For- 
længelsen skal  gjælde  indtil  den  1 2te  Septbr.  1 888. 

Andre  mulige  Frugter  af  Samlingen  hindredes  ved  dens 
bratte  Slutning,  som  Regeringen  foretog  for  at  faa  Lejlighed 
til  at  udstede  den  ovennævnte  »provisoriske  Finanslov«; 
men  denne  blev  ikke  den  eneste  provisoriske  Lov,  til  hvis 
Udstedelse  Regeringen  benyttede  Lejligheden,  medens  Rigs- 
dagen ikke  var  samlet.  Den  5te  Maj  udkom  den  s.  k. 
»provisoriske  Riffellov«,  d.  v.  s.  »foreløbig  Lov  an- 
gaaende  Forholdsregler  for  at  hindre  Misbrug  af  den  uind- 

skrænkede  Adgang  til  at  anskaife  Vaaben  og  øve  sig  i  disses 
Brug«,  som  dens  fuldstændige  Titel  lyder.  Som  Bevæg- 
grund til  Udstedelsen  anferes  i  Indledningen,  at  »det  maa 
befrygtes,  at  den  hidtil  stedfindende  uindskrænkede  Adgang 
til  at  anskaffe  Vaaben  og  øve  sig  i  disses  Brug  vil  blive 
misbrugt  til  at  forstyrre  og  true  den  offentlige  Orden.« 
Den  Bevægelse,  som  Regeringen  søgte  at  hemme,  var  be- 
gyndt allerede  i  Efteraaret  188:-5.  Oppositionens  Mistillid 
til  Regeringen  var  efterhaantlen  voxet  saaledes,  at  denne 
mentes  at  ville  gaa  videre  og  videre  i  Retning  af  Grund- 
lovens Krænkelse  og  vel  endog  det  aabenbare  Statskup. 
Forseg  i  denne  Retning  vilde  imidlertid  efter  Oppositioneus 
Mening  næppe  gjeres,  naar  der  havde  dannet  sig  »Riffel- 
foreninger«, saaledes  som  man  havde  set  det  under  Forfat- 
ningskampen i  Norge,  eller  naar,  som  i  Schweiz.  Folket  ej 
alene  var  vaabenevet,  men  i  Besiddelse  af  Vaaben.  Da  i 
Løbet  af  Vinteren  1884 — 85  den  Anskuelse  mer  og  mer 
vandt  Indgang  hos  Oppositionen,  at  Regeringen  ligefrem 
forberedte  »provisoriske«  Tilstande,  først  og  fremmest  en 
provisorisk  Finanslov,  begyndte  Befolkningen  hist  og  her  at 
nære  Ønsker  om  at  sætte  sig  i  Besiddelse  af  Vaaben  til 
dermed  at  værne  sin  Frihed.  Hvor  Skytteforeninger  bestode, 
hvis  Bestyrelser  delte  Oppositionens  Opfattelse,  ansaas  Dan- 
nelsen af  Riffelforeninger  for  unødvendig;  men  saadanne  op- 
rettedes hist  og  her,  hvor  Skytteforeninger  savnedes,  eller 
disses  Bestyrelser  hørte  til  det  ministerielle  Parti.  1  øvrigt 
vare  Oppositionens  indflydelsesrigeste  Ledere  betænkelige 
ved  »Riffelbevægelsen« ,  saa  meget  mere  som  adskillige 
Talere  paa  Folkemøder  og  flere  Redaktører  i  Provinserne 
undertiden  fremkom  med  Ytringer,  der  muligvis  kunde  for- 
tolkes, som  om  Riffelbevægelsen  tilsigtede  noget  revolu- 
tionært. Etter  at  en  Samling  af  saadanne  Ytringer  var 
gjengiven  i  den  ministerielle  Presse,  udkom  »den  provisoriske 
Riffellov«  af  5te  Maj.  Dernæst  begyndte  Regeringen  ved 
rejsende  Forhørsdommere    og   Oprettelsen   af  Kommissions- 

domstole  ad  retlig  Vej  at  forfølge  de  Personer,  der  havde 
spillet  den  mest  fremtrædende  Rolle  i  Riffelbevægelsen. 
Sagerne  forfulgtes  videre  og  naaede  omtrent  ved  Aarets 
Udgang  til  Højesteret. 

Forsvarsbevægelsen  gik  ligesom  i  de  foregaaende 
Aar  nærmest  ud  paa  den  store  Plan  til  Kjøbenhavns  Be- 
fæstning. En  Deputation  fra  20,000  Kvinder  meddelte  saa- 
ledes  Kongen  den  5te  Februar,  at  de  ved  frivillige  Bidrag 
havde  tilvejebragt  8  60pundige  Fæstningskanoner.  Et  Ka- 
sinomøde holdtes  den  28de  Marts  for  at  paavirke  Stemnin- 
gen til  Fordel  for  Hovedstadens  Befæstning,  og  samtidig 
dermed  begyndte  den  s.  k.  »Selvbeskatning  til  Fædrelandets 
Forsvar«  med  det  Formaal  at  indkjøbe  Jord  og  anlægge 
Forter  omkring  Kjøbenhavn  ved  frivillige  Midler.  Dette 
Foretagende  billigedes  ikke  af  alle  Højremænd,  men  fandt 
Medhold  hos  Regeringen,  og  Krigsministeren  fik  Bemyndi- 
gelse til  »at  anvende  en  Sum  af  1(X),000  Kroner  paa  for- 
ventet Tillægsbevilling  til  Projektering  og  Udarbejdelse  af 
detaillerede  Arbejsdsplaner  vedrørende  Kjøbenhavns  Land- 
befæstning«. Da  senere  »Garderhøj«  (i  Nærheden  af  Erme- 
lundskrattet)  var  udpeget  af  de  sagkyndige  som  Stedet  for 
et  Fort,  blev  Grunden  erhvervet  af  Selvbeskatningens 
Venner. 

I  April  fik  Rigsdagssamlingen  et  lille  Efterspil,  som 
forløb  næsten  ubemærket,  uagtet  der  var  anvendt  et  hidtil 
saa  usædvanligt  Middel  som  Nedsættelsen  af  en  parla- 
mentarisk Kommission  i  Henhold  til  Grundlovens 
§  46.  Anledningen  var,  at  Kultusministeren  (Scavenius) 
havde  vægret  sig  ved  at  meddele  Finansudvalget  Oplysninger: 
a)  om  Udgifterne  til  det  den  8de  Oktober  1883  oprettede 
og  i  Sept.  1884  for  første  Gang  samlede  kirkelige  Raad, 
hvis  Oprettelse  Folkethinget  den  1 7 de  November  1883 
havde  erklæret  for  uforenelig  med  Grundloven,  og  b)  om  de 
Regler,  der  fulgtes  ved  Salget  af  Præstegaardsj  order,  hvortil 
Anledningen  var  den  stedfundne  Afhændelse  af  nogle  Trane- 

kjær  Præstekald  paa  Langeland  underliggende  Jorder  og 
Skove.  Kommissionen,  hvis  Nedsættelse  vedtoges  -af  Folke- 
thinget  den  28de  Januar  (med  54  Stemmer  mod  11),  og 
hvis  7  Medlemmer  valgtes  den  30te,  havde  ikke  tilende- 
bragt sit  Arbejde  inden  Higsdagens  Slutning,  og  holdt  derfor 
Møder  den  9de  og  18de  April.  I  Slutningsmødet  afgaves 
Beretningen,  som  tog  Forbehold  imod  Regeringens  Frem- 
gangsmaade;  dog  deltog  Kommissionens  eneste  Hejre-Med- 
lem (Scharling)  ikke  i  dette  Mede,  men  havde  meddelt, 
at  han  ikke  kunde  tiltræde  et  enkelt  Punkt,  nemlig  Kom- 
missionens Udtalelse  om,  at  Ministeriet  savnede  en  almin- 
delig Myndighed  til  at  raade  over  Roskilde  Domkirkes  Midler, 
af  hvilke  Udgifterne  til  det  kirkelige  Raad  vare  blevne  af- 
holdte. 

I  den  første  Tid  efter  Rigsdagens  Slutning  mærkedes 
baade  Efterdønninger  fra  denne  bevægede  Samling  og  For- 
varsler om  voxende  Misstemning  mellem  det  ministerielle 
Højre  og  Oppositionen.  Et  Manifest  fra  Rigsdagens 
Højre,  som  dog  ikke  var  underskrevet  af  Lands things- 
mændene  Krieger,  Ussing,  Broberg  og  S.  Pedersen  eller  af 
Folkethingsmændene  Monrad,  Klein,  C.  V.  Nyholm,  C.  Hage, 
Bluhme,  Strøm  og  Weeke,  fik  en  vid  Spredning.  Manifestet 
var  rettet  imod  >Folkethingsparlamentarismen«,  hvorom  det 
hedder:  »En  saadan  ensidig  Parlamentarisme  er  uberettiget, 
saa  længe  vor  nuværende  Statsforfatning  bestaar«.  Hos 
Oppositionen  vakte  det  især  Misstemning,  at  7  af  de  Lands- 
thingsmænd,  som  havde  Sæde  i  Rigsretten,  paa  Forhaand 
syntes  at  have  bundet  sig  til  at  frikjende  Ministeriet  under 
en  mulig  Rigsretssag,  i  det  de  havde  underskrevet  følgende 
Ytring:  »Venstre  har  foretrukket  Finanslovens  Sprængning 
fremfor  at  tage  fornødent  Hensyn  til  Landsthingets  beret- 
tigede Ønsker,  og  har  derved  nødvendiggjort  en  provisorisk 
Bevillingslov.« 

Den  Ilte  April  holdt  den  kjøbenhavuske  Opposition  et 
8.  k.  »liberalt  Protestmøde«   i   Folketheatret.     Herpaa 

svaredes  med  et  Høj  rerne  de  den  19de  i  Kristiansborg 
Slots  Ridehus,  medens  samtidig  Socialdemokraterne  holdt 
Møde  paa  Nørrefælled,  og  fra  nu  af  gik  det  Slag  i  Slag 
med  politiske  Meder  hele  Landet  over  indtil  næste  Rigs- 
dagssamling,  i  det  begge  Partier  organiserede  sig,  Hejre 
især  ved  Hjælp  af  de  efterhaanden  talrigere  >konserva- 
tive  Klubber«;  men  næsten  uden  Undtagelse  holdt  hvert 
Parti  Møde  for  sig.  Ligesom  under  det  første  Provisorium 
1877  havde  Justitsminister  Nellemann  beordret  Politiet 
til  at  overvære  ethvert  offentligt  Mede.  Da  Folkethingets 
Formand  Berg  paa  et  saadant  havde  erklæret,  at  han  ikke 
vilde  tale  med  »Politimesteren  i  Nakken«,  og  da  paa  hans 
følgende  Mede  den  Ude  Juni  i  Holstebro  den  derværende 
Politimester  ikke  godvillig  vilde  forlade  den  Plads,  han 
havde  indtaget  paa  Talerstolen,  blev  han  sat  ned  af  to  Ind- 
bydere til  Mødet,  Noes  og  Nielsen,  eftersom  Berg  fast- 
holdt, at  han  ikke  vilde  deltage  i  Mødet,  saa  længe  Politi- 
mesteren var  paa  Tribunen,  og  derfor  gjorde  Mine  til  at 
gaa  sin  Vej.  I  denne  Anledning  oprettede  Justitsministeren 
en  Kommissionsdomstol ,  som  endelig  den  30te  September 
dømte  de  alt  i  lang  Tid  arresterede  Noes  og  Nielsen  til 
6  Maanedors  Fængsel  paa  sædvanlig  Fangekost,  hvilken 
Straf  ogsaa  ikjendtes  Berg.  Sagen  indankedes  for  Højeste- 
ret (der  stadfæstede  Dommen  efter  Nyaar  1886).  Opposi- 
tionen lagde  imidlertid  paa  mange  Maader  sine  velvillige 
Følelser  for  de  domfældte  for  Dagen,  saaledes  da  Berg 
kom  tilbage  til  Kjebenhavn  fra  en  Rejse  (den  2den  Oktober), 
og  da  Noes  og  Nielsen  løslodes  af  Varetægtsarresten.  Da 
Universitetsprofessorerne  Erslev  og  Høffding  i  »Studenter- 
samfundet« havde  tilkjendegivet  deres  Medfølelse  med  dem^ 
fik  de  en  skarp  Irettesættelse  af  Kultusministeren. 

Samme  Minister  (Scavenius)  havde  allerede  den  22de 
April  vakt  Misstemning  blandt  Skolelærerne  ved  et 
Cirkulære,  som  paalagde  alle  Skoledirektioner  uden  for 
Kjebenhavn  uopholdelig  at  gjøre  Indberetning  til  Ministeriet, 

i  Fald  nogen  under  vedkommende  Direktion  horende  Skole- 
lærer deltog  i  »offentlig  mod  Regeringen  rettet  ophidsende 
Agitation«,  navnlig  i  den  s.  k.  »Riffelbevægelse«,  da  sligt 
»ikke  for  Fremtiden  vilde  blive  taalt« ;  gjorde  nogen  Lærer 
sig  skyldig  i  sligt,  vilde  man  »se  sig  i  den  Nødvendighed 
at  entledige  ham  fra  hans  Embedsstilling«.  Dette  blev  det 
paalagt  enhver  Direktion  at  tilkjendegive  alle  under  dem 
børende  Skolelærere. 

Paa  Grund  af  Udtalelser  ved  Meder  blev  der  anlagt 
mange  Sager,  der  for  en  Del  paadømtes  ved  særlige  Kom- 
missionsdomstole.  Foruden  den  oven  for  nævnte  Sag,  hvorved 
Berg  dømtes,  rejstes  politiske  Sager  mod  Folkethings mæn- 
dene Claussen,  Fogtmann  og  Ravn.  Den  sidste,  hvis 
endelis^e  Dom  faldt  ved  Højesteret  den  22de  December  og 
lød  paa  3  Maaneders  simpelt  Fængsel,  blev  paa  Aarets 
sidste  Dag  fængslet  i  Viborg  til  Afsoning  af  Straffen,  skjønt 
han  protesterede  under  Henvisning  til  Grundlovens  §  57, 
der  bestemmer,  at  ;&saa  længe  Rigsdagen  er  samlet,  kan 
ingen  Rigsdagsmand  uden  Samtykke  af  det  Thing,  hvortil 
han  hører,  hæftes  for  Gjæld,  ej  heller  fængsles  eller  tiltales, 
med  mindre  han  er  greben  paa  fersk  Gjerning«,  hvorved 
han  gik  ud  fra  den  Mening,  at  Udtrykket  »fængsles«  maatte 
forstaas  om  alt  Slags  Fængsel  og  ikke  blot  om  Varetægts- 
fængsel. 

Paa  Grund  af  en  anden  Grundlovsfortolkning  forsøgtes 
paa  adskillige  Steder,  især  i  det  østlige  Jylland,,  en  mer 
eller  mindre  gjennemført  Skattenægtelse.  Da  nemlig 
Grundlovens  §  49  siger,  at  »forinden  Finansloven  er  ved- 
tagen, maa  Skatterne  ej  opkræves« ,  og  da  man  ikke  ansaa 
Finansloven  for  1885—86  for  »vedtagen«,  vægrede  mange 
Gaardmænd  —  for  en  Del  valgte  Tillidsmænd  i  Rigsdag, 
Amtsraad  og  Sogneraad  —  sig  ved  at  betale  Statsskatter, 
der  opkrævedes  i  Henhold  til  den  foreløbige  Lov  af  1ste 
April.  For  fleres  Vedkommende  blev  Skattenægtelsen  gjen- 
nemført indtil  Udpantning,  og  naar  de  udpantede  Gjenstande 

skulde  sælges  ved  Avktion,  udøvedes  der  undertiden  paa 
dem,  som  vilde  kjebe,  et  moralsk  Tryk,  der  paa  et  enkelt 
Sted  (Tvingstrup  ved  Horsens)  antog  en  støjende  Karakter. 
Som  Følge  heraf  idømtes  Bøder,  som  de  dømte  imidlertid 
til  Dels  foretrak  at  afsone  ved  Fængsel. 

En  Tvist  af  social  Natur,  der  fremtraadte  i  den  s.  k. 
Lock-out,  traadte  ogsaa  i  Forbindelse  med  den  politiske 
Uenighed.  Den  10de  Juni  stillede  Smeddene  og  Maskin- 
arbejderne flere  Fordringer  til  Fabrikant  Eichhoff.  Da 
man  vidste,  at  de  samme  Fordringer  vilde  blive  stillede  til 
andre  Fabrikanter,  ansaa  Fabrikanterne  det  for  rigtigt  at 
slutte  sig  sammen  og  handle  i  Fællesskab.  De  bleve  enige 
om  at  imødekomme  Arbejderne  i  4  af  de  af  dem  opstillede 
Punkter,  men  nægtede  at  gaa  ind  paa  det  femte  Punkt, 
hvorefter  der  skulde  garanteres  en  Minimumsbetaling  af 
27  Øre  pr.  Time.  Da  Enighed  ikke  kunde  opnaas,  standsede 
Arbejdet  d.  14de  Juli.  I  4  Maaneder  hvilede  derpaa  Ar- 
bejdet til  stort  Tab  for  begge  Parter;  men  uagtet  Opposi- 
tionen paa  mange  Maader  støttede  de  arbejdsløse,  maatte 
de  dog  til  sidst  i  alt  væsentligt  give  efter.  Fra  højre  Side 
stiftedes  en  Forening  »Arbejdernes  Værn«,  som  søgte  at 
skaffe  Arbejde  til  dem,  der  vilde  unddrage  sig  fra  Social- 
demokraternes Indflydelse. 

Med  x\arets  sidste  Halvdel  begyndte  en  Række  Ud- 
stillinger og  Møder.  Den  1ste  Juli  aabnedes  saaledes 
den  tredje  almindelige  Industri-  og  Landboudstilling 
i  Odense,  og  under  denne  fandt  flere  Møder  Sted.  Den 
16de — 17de  Juli  samledes  de  delegerede  af  Fællesrepræsen- 
tationen for  dansk  Haandværk  og  Industri,  og  den  18de— 
21de  holdtes  sammesteds  det  5te  danske  Industriraøde. 
Den  31te  Juli  til  1ste  Avgust  holdtes  et  Skolemøde,  og  i 
de  samme  Dage  fandt  en  Fjerkræudstilling  Sted.  Fremdeles 
holdtes  dér  den  26de — 27de  Avgust  det  første  almindelige 
danske  Organistmøde  og  den  1ste  September  et  Sygekasse- 
Historisk  Arkiv.  IL  1886.  (2a) 

møde.  Endelig  blev  den  26de  September  en  Frugt-  og 
Produktudstilling  forbunden  med  den  øvrige  Udstilling. 

I  Kjøbenhavn  aabnedes  en  international  Pjerkræ- 
udstilling  den  3dje  Juli  og  den  31te  Avgust  et  to  Dages 
Handelsmøde,  paa  hvilket  der  bl.  a.  forhandledes  om  en 
nordisk  Toldforening  og  om  den  tyske  Nord-Østersø-KanaL 
Af  andre  Møder  kunne  nævnes  den  almindelige  danske 
Lægeforenings  18de  Møde  i  Silkeborg  den  19de — 20de 
Avgust  og  det  andet  almindelige  Dyrlægemøde  i  Fre- 
deriksborg den  30te  Avgust — 1ste  September. 

Den  første  større  indenlandske  Kongerejse  fandt 
Sted  i  Anledning  af  den  ovennævnte  Udstillings  Aabning  i 
Odense  den  1  ste  Juli.  Medens  i  tidligere  Aar  Repræsentanter 
fra  forskjellige  politiske  Partier  plejede  at  deltage  i  den 
Hyldest,  som  vistes  Kongehuset,  begyndte  nu  Oppositionen 
at  holde  sig  tilbage,  medens  de  nystiftede  konservative 
Klubber  for  første  Gang  spillede  en  fremtrædende  Rolle. 
Da  Kongen  under  et  Besøg  i  Sydfyn  og  paa  Taasinge  den 
6te  Avgust  havde  talt  til  en  konservativ  Klub  fra  Svend- 
borg, læstes  kort  efter  i  det  kjøbenhavnske  Dagblad  »Poli- 
tikens« »Brevkasse«  et  Spørgsmaal,  undertegnet  »Cajus  p.  t 
Taasinge«,  hvori  Justitsministeren  mente  at  finde  Hentyd- 
ninger til  Kongens  Tale.  Der  blev  imod  Bladets  ansvar- 
havende, en  af  Folkethingets  Viceformænd,  Hørup,  rejst 
Tiltale  for  Majestætsforbrydelse,  og  den  24de  November 
dømte  Kriminal-  og  Politiretten  ham  til  6  Maaneders  sim- 
pelt Fængsel.  (Kort  efter  Nyaar  blev  han  frikjendt  af 
Højesteret). 

En  udenlandsk  Kongerejse  i  Avgust  stod  i  Forbindelse 
med  Kongens  yngste  Sen,  Prins  Valdemars  Forlovelse 
med  Prinsesse  Marie  af  Orleans.  Forlovelsen  forkyndtes 
den  12te  Avgust,  og  Brylluppet  stod  paa  Slottet  Eu  i  Frankrig 
den  22de  Oktober.  Den  8de  December  stege  Prinsen  og 
Prinsessen  i  Land  ved  Humlebæk  for  der  fra  at  rejse  til 
Fredensborg,  og  den  20de  fandt  deres  festlige  Indtog  Sted 

i  Kjøbenhavn.  Sidstnævnte  Dag  blev  Residensen  nemlig  forlagt 
til  Hovedstaden  fra  Fredensborg,  hvor  den  danske  Konge- 
familie —  ligesom  flere  foregaaende  Aar  —  havde  modtaget 
Besøg  af  sine  mange  kejserlige  og  kongelige  Slægtninge, 
især  imellem  den  5te  September  og  18de  Oktober. 

I  Slutningen  af  September  dannede  der  sig  i  konserva- 
tive Kredse  en  Komité,  der  udstedte  Opfordring  til  ad  privat 
Vej  at  gjenoprette  Kongens  Livjægerkorps,  som  var 
ophævet  ved  Lov  den  28de  Maj  1870.  Krigsministeriet 
understøttede  Foretagendet  ved  Udlaan  af  Vaaben  m.  m.,  og 
den  9de  November  kronedes  det  med  Held,  i  det  Kongen 
bemyndigede  Krigsministeren  til  at  stadfæste  det  saaledes 
gjenoprettede  Livjægerkorps's  Love. 

Foruden  det  allerede  omtalte  betydelige  nationale  Tab, 
som  medførtes  af  Arbejdsstandsningen,  bragte  Aarets  sidste 
Maaneder  ogsaa  økonomiske  Tab  for  mange  ved  store 
Besvigelser  og  Falliter,  hvorved  Børsen  gjentagne  Gange 
blev  sat  i  stærk  Bevægelse,  og  mange  rentebærende  Pa- 
pirer sank. 

I  Ministeriets  Sammensætning  skete  der  den  8de  Av- 
gust  den  Forandring,  at  Finsen  paa  Grund  af  tiltagende 
Svagelighed  blev  afløst  som  Indenrigsminister  af  Godsejer 
Ingerslev. 

Rigsdagen  aabnedes  atter  den  5te  Oktober  for  at 
begynde  sin  38te  ordentlige  Samling.  Noget  frugtbart 
Samarbejde  mellem  Lovgivningens  forskjellige  Led  kunde  jo 
ikke  ventes,  og  Interessen  knyttede  sig  derfor  nærmest  til 
den  provisoriske  Finanslovs  Skæbne.  Den  forrige  (af  1877) 
var  forelagt  Rigsdagen  af  Finansministeren  samtidig  med 
Finanslovforslaget  for  det  følgende  Finansaar.  Ved  Frem- 
læggelsen af  det  for  1886—87  erklærede  imidlertid  Finans- 
minister Estrup,  at  han  først  vilde  forelægge  den,  »saa 
snart  første  Behandling  af  det  nu  fremlagte  Finanslovforslag 
er  tilendebragt«. 

(2a*) 

Paa  Grund  heraf  blev  det  allerede  den  8de  Oktober 
meddelt,  at  Alberti  vilde  indbringe  baade  den  provisoriske 
Finanslov  af  1ste  April  og  den  provisoriske  Riffellov  af  5te 
Maj;  men  da  Behandlingen  skulde  begynde  den  12te  Ok- 
tober, afgav  Konsejlspræsident  Estrup  strax  ved  Mødets 
Begyndelse  en  Erklæring,  hvori  det  bl.  a.  hed,  at  Forelæg- 
gelsen af  en  foreløbig  Lov  »ikke  kan  ske  ved  nogen  anden 
end  Regeringen  efter  Kongens  Bemyndigelse«.  Strax  efter 
Erklæringens  Oplæsning  forlod  Regeringens  tilstedeværende 
Medlemmer  Mødet,  medens  Formanden  (Berg)  svarede: 
»Denne  Indsigelse  fra  Konsejlspræsidenten  maa  jeg  tilbage- 
vise som  uberettiget.  Denne  Indsigelse  anser  jeg  for  at 
indeholde  et  Angreb  paa  Folkethingets  grundlovmæssige 
Ret«.  Behandlingen  fortsattes  derpaa  og  endte  med,  at 
Thinget  med  79  Stemmer  imod  17  vedtog  følgende  af  Al- 
berti foreslaaede  Overgang  til  Dagsordenen:  »I  det  Folke- 
thinget  nægter  det  foreliggende  Lovforslags  Fremme  og 
herved  forkaster  »foreløbig  Lov«  af  1ste  April  om  Indtægts- 
og  Udgiftsbevilling,  indtil  Finansloven  for  Finansaaret  1ste 
April  1885  til  31te  Marts  1886  er  given,  hvilken  »foreløbig 
Lov«  er  stridende  ikke  blot  mod  Grundlovens  §  49,  men 
ogsaa  mod  dens  §  25,  gaar  Thinget  over  til  den  næste  Sag 
paa  Dagsordenen«.  Ved  en  tilsvarende  motiveret  Dagsorden 
forkastedes  Dagen  efter  den  provisoriske  Riffellov.  Ikke 
des  mindre  lod  Regeringen  begge  de  provisoriske  Love  for- 
blive bestaaende. 

Den  16de  Oktober  aabnedes  i  Folke  thinget  1ste  Be- 
handling af  Finanslovforslaget  for  1886—87.  Det 
viste  en  Underbalance  af  c.  9,400,000  Kr.,  som  nærmest 
var  foraarsaget  ved  den  nu  for  første  Gang  paa  Finans- 
loven optagne  Begyndelse  af  Kjøbenhavns  Befæstning,  og 
i  Anmærkningerne  henvistes  til  de  i  Landsthinget  derom 
fremsatte  særlige  Lovforslag.  Thingets  sædvanlige  Ordfører 
i  finansielle  Sager  (Holstein),  som  aabnede  Forhandlingen, 
fremhævede,    at  Folkethinget   af  reelle  Grunde  altid  havde 

udtalt  sig  imor)  Kjøbenhavns  Befæstning;  men  i  øvrigt  vilde 
han  fraraade  en  Realitetsbehandling  af  dette  Lovforslag;  thi 
»hvad  Folkethinget  siger,  betyder  ingen  Ting«.  »Regeringen 
har  fuldstændig  sat  sig  ud  over  Folkethingets  Nej«;  derfor 
er  »enhver  virkelig  Forhandling  unaulig;  thi  den  ene  Faktor, 
der  skulde  forhandle,  forhandler  ikke,  den  dikterer«.  Han 
anbefalede  derfor  at  nægte  Forslaget  Overgang  til  anden 
Behandling.  p]fter  et  Par  Timers  Ordskifte  nægtedes  Over- 
gangen med  77  Stemmer  mod  '21;  H.  C.  Nyholm  stemte 
ikke,  medens  af  det  »liberale«  Parti  C.  V.  Nyholm  og 
Monrad  stemte  for  Overgangen,  Bluhme  og  C.  Hage 
mod  den. 

Nogle  Dage  efter  (den  21de  Oktober)  meddelte  Folke- 
thingets Formand,  at  Finansministeren  vilde  forelægge  den 
provisoriske  Finanslov  af  1ste  April,  og  Fremlæggelsen  blev 
sat  paa  Dagsordenen  til  det  følgende  Møde;  men  inden  den 
Tid  krydsedes  Begivenhederne  paa  en  uberegnelig  Maade. 
Under  Folkethingets  korte  Møde  den  21de  Oktober  sad  paa 
Tilhørerpladsen  en  18— I9aarig  Typograf  Julius  Ras- 
mussen; han  var  i  en  ophidset  Sindsstemning  paa  Grund 
af  skuffede  Forventninger  om,  at  Folkethinget  hurtig  skulde 
løse  den  politiske  Knude  ved  at  tilvejebringe  Ministeriets 
Afgang.  Skuffet  forlod  han  det  korte,  rent  formelle  Møde 
og  drev  om  paa  Gaden,  i  det  han  rugede  over  den  forbryder- 
ske Tanke,  ved  Hjælp  af  en  Revolver,  han  bar  hos  sig, 
selv  at  tilvejebringe  en  Løsning  ved  at  skyde  Konsejlspræ- 
sidenten.  Ved  dennes  Port  afventede  han  længe  hans 
Hjemkomst.  Da  den  ventede  endelig  kom,  omtrent  Kl.  5, 
affyrede  det  unge  Menneske  to  Skud.  Det  første  prellede 
af  mod  en  Knap  i  Ministerens  Overfrakke;  det  andet  traf 
Porten,  i  det  Forbryderen  i  det  samme  blev  anholdt  af 
forbigaaende. 

Rygtet  om  det  forsøgte  Mord  vakte  almindelig  Harme, 
hos  Oppositionen  tillige  Bekymring  for  den  Maade,  hvorpaa 
det   kunde    blive    taget   til    Indtægt  af  dens  Modstandere. 

Fra  de  forskjelligste  Sider  indløb  Beviser  paa  Deltagelse  for 
Konsejlspræsideuten,  der  imidlertid  tog  Sagen  med  megen 
Ro.  Landsthinget  havde  Mede  den  28de  Oktober.  Dets 
Formand  (Liebe)  aabnede  det  med  »et  Ord  først  og  frem- 
mest hjærtelig  deltagende,  men  derhos  tillige  alvorligt«, 
hvortil  Thinget  sluttede  sig  ved  at  rejse  sig.  Dernæst  med- 
delte han  en  netop  fra  Konsejlspræsidenten  modtagen  Skri- 
velse om  Rigsdagens  Udsættelse  indtil  den  18de  De- 
cember. 

Ogsaa  Folkethingets  Medlemmer  samledes  samme  Efter- 
middag til  et  hurtig  sammenkaldt  Mode,  hvor  Formanden 
oplæste  den  Skrivelse  fra  Konsejlspræsidenten,  han  havde 
modtaget  om  Udsættelsen.  Han  udtalte  dernæst  »en  dyb 
Beklagelse  og  Fordømmelse  af  den  forovede  Forbrydelse«, 
hvortil  Thingets  Medlemmer  sluttede  sig  ved  at  rejse  sig. 
Han  opgav  dernæst  samme  Dagsorden  for  det  første  Møde 
efter  Udsættelsen,  altsaa  ogsaa  den  provisoriske  Finanslovs 
Forelæggelse.  Den  21de  var  der  imidlertid  i  Folkethinget 
af  et  Medlem  (Juel)  anmeldt  et  Forslag  til  Grundlovs- 
ændring. 

Imidlertid  begyndte  en  Række  s.  k.  Estrup- Fester 
i  Anledning  af  Mordforsøget.  Et  Fanetog  fandt  Sted  gjen- 
nem  Kjøbenhavns  Gader  til  Konsejlspræsidentens  Bolig  Søn- 
dagen den  25de  Oktober,  en  stor  Kasino-Fest  holdtes  den 
7de  November,  en  lignende  Fest  den  10de. 

Fra  Regeringens  Side  udfoldedes  en  stor  Virksomhed 
med  Mordforsøget  som  Baggrund.  Medens  Rigsdagen  ikke 
var  samlet,  udstedtes  3  nye  provisoriske  Love,  hvis 
paatrængende  Nødvendighed  begrundedes  med  en  Henvisning 
til  de  stedfindende  Forhold.  De  to  første  udkom  allerede 
den  27de  Oktober.  Ved  den  ene  af  disse  oprettedes  et 
hvervet  militært  Gendarmerikorps,  i  det  Regeringen 
antog,  »at  der  af  de  civile  Myndigheder  vil  blive  stillet 
Fordringer  om  militær  Bistand  i  større  Omfang,  end  Hærens 
Tarv  og  Hensynet  til  de  værnepligtiges  Uddannelse  taaler«. 

Dertil  sluttede  sig  nogle  den  7de  December  givne  Regler 
for  dette  Korps's  Samvirken  med  de  civile  Myndigheder;  1 
disse  faar  Gendarmeriet  en  udstrakt  Myndighed  til  i  visse 
Tilfælde  »af  egen  Drift  og  paa  eget  Ansvar  at  foretage, 
hvad  der  maatte  være  fornødent«,  medens  »den  skyldige, 
som  derved  kommer  til  Skade  eller  omkommer,  tager  Skade 
for  Hjemgjæld  og  ligger  paa  sine  Gjerninger.«  De  4  Gen- 
darmeriafdelinger fik  Hovedgarnisoner  i  Kjøbenhavn,  Ringsted, 
Kolding  og  Aarhus,  medens  Detachementer  fordeltes  til  j  flere 
Kjøbstæder  uden  militær  Garnison. 

Den  anden  provisoriske  Lov  —  om  overordentlige 
Politiudgifter  —  af  samme  Dag  bemyndiger  Justits- 
ministeren til  »for  Statskassens  Regning  at  afholde  de  Ud- 
gifter, som  Tilvejebringelsen  af  overordentlig  Politihjælp  og 
andre  særlige  Politiforanstaltninger  til  Opretholdelsen  af  den 
offentlige  Orden  i  eller  uden  for  Kjøbenhavn  maatte  udkræve«, 
»da  de  særlige  Forhold  for  Tiden  stille  større  Krav  til 
Politiet,  end  de  i  Medfør  af  den  gj ældende  Lovgivning  til 
Raadighed  staaende  Kræfter  og  Midler  tillade  at  gjøre 
Fyldest,  og  da  det  ikke  findes  billigt  at  paalægge  Kommu- 
nerne Udgifter  i  den  Anledning«. 

Den  tredje  provisoriske  Lov  udkom  den  2den  November 
og  indeholdt  et  Tillæg  til  den  almindelige  borger- 
lige Straffelov,  »da  det  under  de  forhaanden værende 
Omstændigheder  maa  anses  paatrængende  nødvendigt  at  ud- 
fylde den  almindelige  borgerlige  Straffelov  med  saadanne 
Bestemmelser,  som  i  andre  Landes  Straffelove  ere  fundne 
fornødne  til  Beskyttelse  af  den  offentlige  Ro  og  Orden«. 
Det  var  især  den  tyske  Straffelov,  som  havde  tjent  til 
Mønster  ved  Affattelsen.  De  Bestemmelser,  som  vakte  mest 
Opmærksomhed,  vare  følgende:  Fængselsstraf  fastsattes  for 
at  fremstille  »Forbrydelsers  Begaaelse  som  fortjenstligt  eller 
bifaldsværdigt« ,  for  »at  ophidse  Klasser  eller  Dele  af  Befolk- 
ningen til  Had  og  Forbitrelse  eller  til  Voldsgjerninger  mod 
andre  Klasser  eller  Dele  af  den«,   og  for  offentlig  at  frem- 

stille  eller  udbrede  »opdigtede  eller  forvanskede  Kjends- 
gjerninger  for  derved  at  gjere  Statens  Indretninger  eller 
Kegeringens  Foranstaltninger  forhadte  eller  foragtelige.« 

Rigsdagens  Fortsættelse  den  18de  December  fore- 
gik for  Landsthiugets  Vedkommende  med  den  af  dets  For- 
mand den  23de  Oktober  opgivne  Dagsorden.  Derimod  maatte 
Folkethinget  af  sin  Dagsorden  lade  udi>aa  alle  de  inden 
Udsættelsen  bestemte  Sager.  Formanden  oplæste  nemlig 
ved  Mødets  Begyndelse  en  Skrivelse  fra  Finansministeren, 
hvori  han  tilbagetog  sin  under  21de  Oktober  gjorte  Med- 
delelse om,  at  han  agtede  at  fremlægge  de  paa  Dagsordenen 
opførte  Lovforslag,  deriblandt  den  provisoriske  Finanslov  af 
1ste  April,  og  han  tilføjede,  at  han  senere  skulde  underrette 
Formanden  om,  naar  han  ønskede  at  fremlægge  disse  Sager. 
Derimod  ønskede  Ministeren  Lejlighed  til  »snarest  muligt, 
helst  endnu  i  Dag«,  at  fremsætte  Forslag  om  Grundlovs- 
ændring og  et  Lovforslag  om  Foranstaltninger  til  at 
modvirke  Arbejdsløsheden  og  formindske  den  derved 
foranledigede  Nød«.  Denne  Lejlighed  blev  givet  Ministeren 
i  et  nyt  Folkethingsmøde  samme  Dag. 

Hvad  det  af  Regeringen  fremsatte  Forslag  til  Grund- 
lovsændring gik  ud  paa,  meddeles  bedst  i  Forbindelse 
med  en  Redegjørelse  for  dets  Behandling,  der  først  fandt 
Sted  efter  Nyaar  1886.  Kun  saa  meget  bør  allerede  her 
meddeles,  at  det,  ligesom  det  af  Juel  inden  Udsættelsen 
anmeldte,  havde  til  Formaal  at  finde  en  Afgjørelsesmaade 
for  det  Tilfælde,  at  der  ikke  imellem  Rigsdagens  to  Afde- 
linger var  opnaaet  Enighed  om  en  Finanslov,  efter  at  Be- 
handling gjennem  Fællesudvalg  forgjæves  havde  været  forsøgt. 
Den  22de  December  indbragte  Klein  et  tredje  Forslag  til 
Grundlovsændring,  saa  at  der  under  Rigsdagens  Juleferie 
forelaa  flere  forskjellige  Losninger  af  samme  Opgave  til 
Lovgivningsmagtens  Overvejelse. 

Den  19de  December  indbragtes  i  Folkethinget  af  Alberti 
de    .3    under    Rigsdagens    Udsættelse    udstedte    foreløbige 

Love,  ligesom  han  havde  indbragt  de  to  tidligere  provi- 
soriske Love  i  Oktober,  med  det  Pormaal  at  give  Thinget 
Lejlighed  til  hurtigst  mulig  at  forkaste  dem.  I  det  kort 
efter  aabnede  Landsthingsmede  samme  Dag  indbragte  Ju- 
stitsminister Nellemann  og  Krigsminister  Bahnsonde 
3  samme  provisoriske  Love.  Forkastelsen  fandt  Sted  i 
Folkethinget  den2ldeDecember  ved  motiverede  Dagsordener 
med  74—76  Stemmer  mod  12—14. 

Samme  Eftermiddag  kom  »Arbejdsløshedsloven«, 
for  hvis  Vedkommende  »Visnepolitiken«  blev  brudt,  til 
første  Behandling  i  Folkethinget.  Den  fremmedes  paa  over- 
ordentlig Maade  ved  Undtagelse  fra  Forretningsordenens 
Regler,  saa  at  anden  Behandling  fandt  Sted  næste  Morgen 
Kl.  10  og  tredje  samme  Dag  Kl.  1.  En  halv  Time  senere 
var  den  oversendt  til  Landsthinget.  Her  behandledes  den 
første  Gang  Kl.  2^2,  anden  Gang  den  23de  December  Kl.  10, 
tredje  Gang  KL  127*,  hvorpaa  den  paa  Grund  af  Uenighed 
om  Indholdet  gik  tilbage  til  Folkethinget. 

Dette  Things  »eneste«  Behandling  fandt  Sted  Kl.  IV2, 
Landsthingets  KL  2^4.  Da  Uenigheden  endnu  ikke  var 
hævet,  vedtoges  Nedsættelsen  af  et  Fællesudvalg.  Dette, 
bestaaende  af  11  Medlemmer  fra  hvert  afThingene,  traadte 
strax  sammen.  Ved  Form andsud valget  havde  Høgsbro  (af 
Folkethingets  Venstre)  og  P.  Pedersen  (af  Landsthingets 
Højre)  lige  mange  Stemmer,  hvorfor  den  sidste  som  den 
ældste  ansaas  valgt.  Denne  afbrød  efter  en  kort  Forhand- 
ling om  mulige  Mæglingsforslag  Udvalgets  Arbejde  (Kl. 
5 — 5)  og  udsatte  dets  Møder  indtil  efter  Juleferien.  Derved 
svandt  det  Haab,  som  havde  været  næret  om  at  faa  Loven 
gjennemført  inden  Julen,  paa  Grund  af  hvilket  Sagens  Be- 
handling havde  været  fremmet  saa  hurtig.  Uenigheden  var 
nærmest  grundet  i  Lovforslagets  Uoverensstemmelse  med  en 
tidligere  lignende  Lov  af  10de  Marts  1879  »om  midlertidige 
Foranstaltninger  mod  den  ved  Arbejdsløshed  og  Vinterens 
Strænghed   indtraadte  Nød«,    hvis  6    første  Paragrafer  væ- 

sentlig  stemmede  med  Regeringsforslagets  tilsvarende  Para- 
grafer, meu  hvortil  Regeringen  nu  havde  fejet  2  nye,  ved 
hvilke  den  bemyndigedes  til  at  bruge  c.  2  Mill.  Kr.  til 
Arbejder,  til  hvis  Udførelse  den  hidtil  forgjæves  havde  søgt 
Bevilling  paa  Finansloven.  Dette,  der  af  M on  rad  betegnedes 
som  »et  Stykke  Finanslov  i  Arbejdsløshedens  Kappe«,  vilde 
Folkethinget  ikke  gaa  ind  paa;  derimod  indsatte  det  et  Til- 
skud af  Statskassen  til  Kommunerne,  beregnet  efter  For- 
holdet af  50  Øre  for  hver  Indbygger,  hvilket  skulde  udbe- 
tales gjennem  de  kommunale  Bestyrelser  for  dermed  hurtigst 
mulig  at  lindre  den  største  Nød.  Landsthinget  vilde 
imidlertid  ikke  give  »Almisse«  i  Steden  for  Arbejde.  Derimod 
vare  begge  Thingene  enige  om  at  yde  1  Mill.  Kr.  af  Stats- 
kassens Midler  til  midlertidige  Laan  til  Kommunerne  for  at 
sætte  disse  i  Stand  til  at  iværksætte  kommunale  Arbejder. 
Et  Mæglingsforslag  af  Fællesudvalgets  »liberale«  Medlem 
CV.  Nyholm,  oprindelig  fremsat  i  Folkethinget  af  N. 
Andersen  (af  Højre),  blev  ikke  sat  under  Afstemning,  fordi 
Udvalgets  Møder  udsattes.  Saaledes  var  der  intet  udrettet 
for  de  nødlidende  Arbejdere,  da  Rigsdagens  Juleferie  begyndte 
(om  Aftenen  den  23de  December). 

Af  danske,  døde  i  Aaret  1885,  kunne  nævnes:  den 
tidligere  Kultusminister  Johan  Christian  Henrik  Fischer, 
t  16de  September;  Gehejmekonferensraad  Jens  Peter  Trap, 
der  i  mange  Aar  havde  været  Kongens  Kabinetssekretær, 
t  21de  Januar;  Museumsdirektør  Jens  Jakob  Asmussen 
Worsaae,  f  lode  Avgust;  General  Vilhelm  Carl  Bernt  Stricker, 
f  26de  Avgust;  Kontreadmiral  Hans  Georg  Friboe  Garde, 
t  ved  Malta  13de  December;  Fysiologen  Peter  Ludvig  Panum, 
t  2den  Maj ;  Skoledirektør  Jens  Andreas  Christian  Holbech,  f 
23de  December;  Veterinæren  Ferdinand  Victor  Alphons 
Prosch,  t  ^9de  Juli;  Historikeren  Carl  Frederik  Vilhelm 
Mathildus  Rosenberg,  f  ^dje  December;  Digterne  Hans 
Vilhelm  Kaalund,  t  27de  April,  og  Jens  Peter  Jacobsen, 
t  30te  April;    forhenværende    Skuespiller   Frederik   Ludvig 


De  vigtigste  Begivenheder  i  Aaret  1885.  27 

Høedt,  t  22de  Marts;    Kobberstikkeren  Joel  Ballin,  f  2lde 
Marts,  og  Maleren  Niels  Simonsen,  f  Ilte  December. 

Island  led  stor  Skade  ved  et  Sneskred  ved  Sey dis- 
fjord  den  18de  Februar,  hvorved  24  Mennesker  omkom.  Ved 
aabent  Brev  af  6te  Januar  var  Althinget  indkaldt  til  at 
samles  den  1ste  Juli.  Ved  Aabningen  oplæstes  et  »aller- 
højeste Budskab«  af  22de  Maj.  I  dette  udtales  »det  tillids- 
fulde Haab,  at  det  ved  Befolkningens  Sparsommelighed  og  Flid 
og  ved  ufortrødent  Arbejde  for  at  fremme  Udviklingen  af 
Landets  Næringsveje  vil  lykkes  snart  at  indvinde  de  lidte 
Tab«,  som  Misvæxtaarene  havde  bevirket,  og  som  ogsaa 
havde  givet  sig  Udtryk  i  Regeringens  Finanslovforslag  for 
1886—87;  som  »et  virksomt  Middel  til  Næringsvejenes  Op- 
komst anbefaledes  en  Lov  om  Oprettelsen  af  en  Lands- 
bank. Af  de  talrige  Lovforslag,  som  dette  Althing  vedtog, 
var  dette  det  første,  som  stadfæstedes  (den  18de  September). 
Den  2den  November  udkom  —  foruden  Finansloven,  Til- 
lægsbevillingslove og  flere  mindre  Love,  som  nærmest  maa 
henregnes  til  løbende  Sager  —  en  Lov  om  Nedsættelse 
af  Skat  paa  Brugen  og  Benyttelsen  af  Jordejendom  og  paa 
Løsegodset,  som  dog  foreløbig  kun  fik  midlertidig  Varighed 
for  1886  og  1887.  Den  16de  December  stadfæstedes  en 
større  Lov  om  Udpantning  og  Udlæg  uden  Grundlag  af 
Dom  eller  Forlig,  der  svarer  til  den  danske  Lov  af  29de 
Marts  1873  med  samme  Titel,  og  en  mindre  Lov  om 
Fredning  af  Fugle  og  Rensdyr,  hvorved  Loven  af  17de 
Marts  1882  ændredes.  Inden  Aarets  Udgang  vare  i  alt  15 
af  de  paa  dette  Althing  vedtagne  Love  udkomne,  medens 
flere  først  stadfæstedes  i  1886.  Paa  Grund  af  Althingets 
store  Virksomhed  maatte  Samlingen  ogsaa  forlænges  14 
Dage  ud  over  den  i  Forfatningsloven  af  1874  bestemte 
Samlingstid  af  6  Uger  eller  indtil  den  27de  Avgust.  Ved 
Siden  af  denne  frugtbare  Reformvirksomhed  udarbejdede  og 
vedtog  Althinget  tillige  et  privat  indbragt  Forslag  om  en 
revideret  Forfatningslov  for  Islands  særlige  Anliggender 

samt  to  Adresser  til  Kongen,  en  fra  hvert  af  Althingets 
Afdelinger,  der  nærmest  havde  til  Formaal  at  anbefale  For- 
fatningsændringen. Som  Følge  heraf  blev  Althiuget  op- 
løst ved  aabent  Brev  af  2den  November,  og  samme  Dag 
udskreves  de  nye  Valg  til  at  foretages  i  Tidsrummet  fra 
den  1ste  til  den  10de  Juni  1886,  hvorefter  en  over- 
ordentlig Samling  blev  indkaldt  til  den  28de  Juli  1886. 
I  det  dette  kundgjordes,  meddelte  Kongen  imidlertid  i  For- 
vejen, »for  at  der  ikke  til  disse  af  Forfatningsloven  paa- 
budne  Skridt  skal  knyttes  Forventninger,  som  ikke  senere 
opfyldes«,  »at  det  ikke  vil  være  Os  muligt  at  stadfæste  det 
af  Althinget  vedtagne  Forfatuingsforslag,  selv  om  det  af 
det  nyvalgte  Althiiig  paa  ny  maatte  blive  vedtaget«.  Det 
af  begge  Althingets  Afdelinger  vedtagne  Forslag  gaar  ud 
paa,  at  Islands  øverste  Styrelse  overdrages  en  af  Kongen 
udnævnt,  i  Island  bosat,  uansvarlig  Landsstyrer,  som  paa 
Kongens  Vegne  skal  kunne  afgjøre  de  Sager,  hvortil  Kongens 
Samtykke  kræves  —  med  Undtagelse  af  Stadfæstelse  af  Æn- 
dringer i  Forfatningsloven  og  Meddelelse  af  Benaadning  og 
Amnesti  — ,  og  som  skal  udøve  sin  Myndighed  gjennem 
af  ham  valgte  Ministre,  der  over  for  Althinget  staa  til  Ansvar 
for  Regeringens  Førelse.  Dette  Forslag,  hvorved  Islands 
øverste  Styrelse  henlægges  til  en  stedlig  Regeringsmyndighed, 
som  er  uafhængig  af  det  danske  Statsraad  og  Danmarks 
øvrige  Regering,  og  som  har  sit  Sæde  i  selve  Island,  stemmer 
i  det  væsentlige  med,  hvad  Althinget  allerede  i  sit  Mede 
1871  ønskede  gjennemfert,  men  som  Kongen  modsatte  sig 
ved  »allerhøjeste  Bekjendtgjørelse  til  Althinget«  af  23de 
Maj  1873.  I  den  »allerhøjeste  Kundgjørelse  af  2den  No- 
vember 1885«  advares  derfor  til  Slutning  Islænderne  mod  »at 
spilde  Tid,  Kræfter  og  Landets  Penge  paa  en  ufrugtbar 
Forfatningsstrid  og  paa  en  fornyet  Kamp  for  at  gjennemføre 
Fordringer,  der  ere  uforenelige  med  Rigets  Enhed.« 

Paa  de   danske  Øer   i  Vestindien    har   der   imellem 
Regeringens    Repræsentant,    Guvernøren,    og    Kolonialraadet 

paa  St.  Thomas  hersket  en  uafbrudt  mdb5Tdes  Misstemning, 
der  atter  og  atter  kom  til  Udbrud.  Guvernoren  besøgte 
en  stor  Del  af  Aaret  Kjebenhavn  og  raadførte  sig  med 
Regeringen. 


2. 

Norge  havde  ved  Ministerskiftet  1884  i  politisk  Hen- 
seende faaet  en  ny  Skikkelse;  men  Begivenhederne  i  1885 
vidne  af  og  til  om,  at  det  nye  endnu  ikke  havde  vundet 
fuld  Fasthed.  Allerede  ved  Nyaarstid  blev  det  aabenbart, 
at  Ministeriet  ikke  var  ganske  ensartet,  i  det  der  imellem 
Regeringens  Formand,  Statsminister  Johan  S  ver  dr  up,  og 
Chefen  for  Armédepartementet,  Statsraad  D  a  a  e,  var  opstaaet 
Uenighed  med  Hensyn  til  Hærsagens  Forelæggelse  paa  det 
forestaaende  Storthing.  I  denne  Anledning  ankom  i  Januar 
til  Kristiania  fra  Stockholm  Medlemmerne  af  den  der- 
værende norske  Statsraadsafdeling,  Statsminister  Richter 
og  Statsraaderne  Jakob  Sverdrup  og  Stang.  Ved  Sam- 
raad  mellem  alle  Statsraadets  Medlemmer  lykkedes  det  at 
hæve  Uenigheden,  og  Statsraad  Daae  paatog  sig,  inden 
Midten  af  Marts  at  besørge  udarbejdet  et  Lovforslag  om 
Værnepligt  og  Udskrivning  i  Overensstemmelse  med  Stor- 
thingets  Beslutning  af  1881*).  Saaledes  blev  den  truende 
Ministerkrise  for  denne  Gang  overstaaet. 

Den  2den  Februar  traadte  det  34te  ordentlige  Stor- 
thing sammen,  og  Dagen  efter  foregik  den  højtidelige 
Aabning,  som  denne  Gang  foretoges  af  Kronprinsen,  der  i 
denne  Anledning  var  ankommen  til  Kristiania.  Den  vigtigste 
Sag,  der  blev  Gjenstand  for  Storthingets  Behandling,  var 
Spørgsmaalet  om   Værnepligt  og  Udskrivning,    som  i 


*)  Se    Hist.  Arkiv    1882    II.     De    vigtigste  Begivenheder  i  1881. 
Side  15. 

en  lang  A årrække  havde  staaet  paa  Dagsordenen,  uden  at 
det  under  de  foregaaende  Ministerier  havde  været  nauligt  at 
tilvejebringe  Enighed  mellem  Regeringen  og  Thinget.  Den 
13de  Marts  fremlagdes  det  Regeringsforslag,  som  Statsraad 
Daae  var  bleven  anmodet  om  at  udarbejde,  og  som  skulde 
opstille  13  Aarsklasser,  3  Opbud  og  det  Minimum  af  Øvelser, 
der  var  foreskrevet  i  Storthingets  Beslutning  af  18HL 
Daae  havde  allerede  i  det  Statsraadsmøde,  i  hvilket  han 
var  bleven  opfordret  til  at  udarbejde  Forslaget,  ladet  tilføre 
Protokollen,  at  han  kun  for  en  Del  ubetinget  kunde  god- 
kjende  de  i  Storthingsbeslutningen  opstillede  Udgangspunkter, 
og  at  han,  naar  han  besørgede  det  begj ærede  Forslag  ud- 
arbejdet, ikke  derved  paa  nogen  som  helst  Maade  erklærede 
sig  enig  deri,  og  da  Lagthinget  den  24de  April  ved  Be- 
handlingen af  Lovforslag  om  Underofficerers  Ansættelse  og 
Afskedigelse  enstemmig  havde  forkastet  et  af  ham  udarbejdet 
Udkast,  erklærede  han,  at  han  deri  saae  et  Udtryk  for,  at 
han  burde  træde  tilbage,  og  indgav  samme  Dag  sin  Be- 
gjæring  om  Afsked.  Denne  meddeltes  ham  den  30te  April, 
og  samtidig  dermed  bestemtes,  at  Statsminister  Sverdrup 
indtil  videre  skulde  overtage  Styrelsen  af  Armédepartementet 
i  Forening  med  Marinedepartementet,  medens  det  dermed 
hidtil  forenede  Postdepartement  midlertidig  skulde  forestaaa 
af  Statsraad  Kil  dal  ved  Siden  af  Revisionsdepartementet. 
Efter  at  Statsministeren  selv  var  traadt  i  Spidsen  for  hele 
Forsvarsvæsenet,  gik  Sagen  hurtig  fremad;  thi  vel  førtes 
der  den  20de — 21de  Maj  en  varm  Forhandling  i  Odels- 
thinget;  men  da  Sagen  derefter  var  tilstillet  Lagthinget,  og 
dette  havde  bifaldet  Forslaget  den  4de  Juni,  overbragtes  det 
til  den  norske  Regering,  og  den  16de  udkom  Loven.  I 
Følge  denne  skal  Landvæbningen  bestaa  af  3  Opbud: 
Linjetropper,  Landværn  og  Landstorm.  Linjetropperne,  der 
dannes  dels  af  udskrevne,  dels  af  frivillige,  skulle  kunne 
bruges  til  Forsvar  af  Landets  Interesser  hvor  som  helst; 
Landværnet   maa  kun   benyttes  inden  for  Landets  Grænser*,. 

Landstormen  er  nærmest  bestemt  til  lokalt  Forsvar.  I 
Landstormens  Forstærkningsafdelinger  er  enhver  vaabenfør 
Mand,  som  ikke  er  fritagen  for  Værnepligt  og  ikke  aftjener 
denne  ved  nogen  anden  Væbningsklasse,  under  Krig  pligtig 
til  at  tjene  mellem  sit  fyldte  18de  og  sit  fyldte  .nOde  Aar. 
Tjenestetiden  er  13  Aar,  nemlig  5  i  Linjen,  4  i  Landværnet 
og  4  i  Landstormen.  Rekrutøvelserne  ved  Linjen  er  fra  42 
til  70  Dage  efter  de  forskjellige  Vaabenarter.  Varigheden 
af  Instruktionskurser  for  Befalingsmænd  —  hvilke  Poster 
enhver  udskreven  er  pligtig  at  modtage  —  bestemmes  af 
Lovgivningsmagten.  Til  andre  militære  Øvelser  for  Mand- 
skabet anvendes  mindst  24  Dage  aarlig  »for  Linjen  og  12 
for  Landværnet  (6te  Aarsklasse).  Den  1ste  Januar  1886 
traadte  Loven  i  Kraft.  Dens  Udarbejdelse  og  Gjennem- 
førelse  skyldes  —  foruden  Sverdrup  —  især  Statsrevisor^ 
fhv.  Oberstløjtnant  Hjorth. 

Af  andre  Love,  som  denne  frugtbare  Storthingssamling 
gjorde  færdige,  skulle  følgende  nævnes:  Ved  Lov  af  Ilte- 
April  udvidedes  og  ændredes  den  ældre  Stempelpapirs- 
lov;  af  6te  Juni  ere  en  Lov  om  spedalskes  Afsondring 
og  Indlæggelse  i  offentlig  Pleje  og  Lov  om  Ansættelse  og 
Afskedigelse  af  Hærens  fastlønnede  Underofficerer.  Ved 
Lov  om  Patenter  af  16de  Juni  fik  Norge  paa  et  nyt 
Omraade  en  Lovgivning,  som  Sverige  havde  faaet  omordnet 
1884.  Ved  Lov  af  17de  Juni  indskrænkedes  Arbejds- 
tiden i  Bagerier. 

Den  14de  Februar  blev  der  af  41  Storthingsmænd  ind* 
givet  en  Henvendelse  til  Storthinget  om  at  stille  det 
norske  Folkemaal  lige  med  Bogmaalet.  Efter  flere 
Dages  Forhandlinger  bevilgede  Storthinget  den  2den  Maj 
med  73  imod  25  Stemmer  6000  Kroner  til  Uddannelses-^ 
kursus  for  Folkeskolelærere  i  Overensstemmelse  med  det 
herom  af  Regeringen  stillede  Forslag,  og  i  Anledning  af  de 
41  Storthingsmænds  Forslag  vedtog  Thinget  den  12te  Maj 
med    78    mod    31     Stemmer     Kirkekomitéens    Indstilling, 

hvorved  Regeringen  anmodedes  om  at  træffe  fornøden  For- 
fejning  til,  at  det  norske  Folkesprog  som  Skole-  og  officielt 
Sprog  sidestilledes  med  Norges  almindelige  Skrift-  og  Bog- 
sprog. Endelig  bevilgedes  den  17de  Juni  med  60  mod  35 
Stemmer  Lønning  for  en  Professor  ved  Universitetet  i  det 
norske  Folkesprog. 

Til  et  to-  eller  treaarigt  iVliddelskolekursus  paa  Folke- 
skolens Grundlag  ydede  Storthinget  et  Tilskud  af  indtil 
5000  Kroner,  der  med  96  mod  15  Stemmer  den  7de  Maj 
stilledes  til  Regeringens  Raadighed. 

En  ivrig  Meningskamp  opstod  om,  hvor  vidt  der  skulde 
gives  Digtergage  til  Alexander  Kjelland.  I  det  der 
dannede  sig  et  saakaldet  »klerikalt  Venstre«  med  Lars 
Oftedal,  Redaktør  af  Vestlandsposten  og  i  Januar  1885 
udnævnt  til  Sognepræst  i  Stavanger,  som  Fører,  der  i  denne 
Sag  forbandt  sig  med  Højre,  forkastedes  Forslaget  om  Digter- 
gagen den  10de  Juni  med  60  Stemmer  mod  49;  men  der- 
efter anmodede  Storthinget  med  70  Stemmer  mod  39  Re- 
geringen om  at  tage  under  Overvejelse,  hvor  vidt  Norge  burde 
slutte  sig  til  den  internationale  Konvention  til  Beskyttelse 
af  den  litterære  Ejendomsret,  som  den  var  vedtagen 
paa  en  Kongres  i  Bern,  og  derom  at  fremkomme  med  Be- 
retning. Bestyrelsen  for  den  liberale  Forening  og  den  pri- 
vate liberale  Klub  indbød  til  en  Nationalsubskription  for 
Kjelland. 

Den  17de  Juni  bevilgede  Storthinget  Ventepenge  paa 
5000  Kr.  aarlig,  indtil  Storthinget  andet  bestemmer,  for  de 
tidligere  Statsraader  Johansen  (mod  14  Stemmer)  Hertz- 
berg  (mod  13)  og  Dahl  (mod  20). 

En  Beslutning  af  Sveriges  Rigsdag  den  12te  Marts  fik 
i  sine  Følger  indgribende  Betydning  for  Norge.  Den  nævnte 
Dag  havde  den  svenske  Rigsdag  nemlig  besluttet  at  ændre 
§  11  og  12  i  den  svenske  Regeringsform  saaledes,  at  her- 
efter diplomatiske  Sager  skulle  foredrages  for  Kongen 
af  Udenrigsministeren  i  Overværelse  af  to  andre  Medlemmer 


De  vigtigste  Begivenheder  i  Aaret  1885.  33 

(tidligere  kun  et)  af  det  svenske  Statsraad.  Da  denne  Be- 
stemmelse den  7de  Maj  var  stadfæstet  af  Kongen,  ansaas 
det  for  nødvendigt  af  Hensyn  til  Norges  Ligestilling  i 
Foreningen  med  Sverige  at  søge  tilvejebragt  Ændringer 
ogsaa  i  Norges  Forfatning.  I  et  den  15de  Maj  i  Stockholm 
afholdt  sammensat  Statsraad  paalagde  Kongen  den  norske 
Regering  og  Chefen  for  det  svenske  Justitsdepartement  at 
udarbejde  Forslag  til  Tillæg  i  Rigsakten*),  hvilke  blandt 
andet  skulde  gaa  ud  paa,  at  tre  Medlemmer  af  Kongens 
norske  Raad  skulde  have  Sæde  i  »det  ministerielle  Stats- 
raad«. Derefter  indstillede  den  norske  Statsraadsafdeling, 
at  der  ogsaa  i  Norges  Grundlov  burde  indføres  en  saadan 
Bestemmelse,  hvorfor  Kongen  besluttede  at  paalægge  den 
norske  Regering  i  betimelig  Tid  inden  næste  Storthing  at 
indkomme  med  Forslag  til  Grundlovsbestemmelse,  gaaende 
ud  paa,  at  Kongen  i  diplomatiske  Sager  træffer  Afgjørelse 
efter  at  have  hørt  de  til  enhver  Tid  tilstedeværende  Med- 
lemmer af  den  norske  Statsraadsafdeling.  Beslutningen 
herom  skulde  strax  meddeles  det  forsamlede  Storthing.  Her 
gav  den  Anledning  til  en  Forhandling  den  9de  Juni,  hvoraf 
fremgik,  at  Sagen  uden  Tvivl  paa  sin  senere  Vej  vilde  støde 
paa  uforudsete  Vanskeligheder,  der  endog  under  visse  Om- 
stændigheder kunde  blive  faretruende  for  Unionens  Bestaaen. 
Som  et  Forspil  til  senere  Forhandlinger  bør  den,  som  fandt 
Sted  i  Storthinget  den  9de  Juni,  derfor  ikke  overses.  Det 
som  da  især  vakte  Betænkelighed,  var  Frygten  for,  at  man 
skulde  faa  en  Grundlovsbestemmelse  affattet  saaledes,  at 
der  i  denne  udtaltes  i  klare  og  tydelige  Ord,  at  den 
svenske  Udenrigsminister  var  Minister  for  de  to  forenede 
Riger.  Om  han  end  i  Virkeligheden  var  det,  var  det  dog 
hidtil  ingensteds  udtalt;  skete  dette,  vilde  der  være  gjort 
et  Brud  paa  Rigernes  Ligestilling  i  Unionen.    Norge  vilde 


*)  Rigsakten  (af  6te  Avgust  1815)  gj ælder  i  Norge  som  Grundlov 
(jfr.  dennes  §  12),  men  i  Sverige  kun  som  almindelig  Lov. 
Historisk  Arkiv.  IL  1886.  (3a) 

da  lovformelig  have  anerkjendt,  at  det  lod  sine  udenrigske 
Sager  varetage  af  den  svenske  Minister,  der  kun  stod 
Sveriges  Folkerepræsentation  til  Ansvar. 

En  Handels-  og  Sofartstraktat  mellem  de  forenede 
Riger  og  Portugal  blev  afsluttet  den  10de  April,  stadfæstet 
af  Storthinget  den  5te  Juni  og  ratificeret  den  V2te  Juni. 
Den  skal  gjælde  i  10  Aar. 

Den  18de  Juni  blev  Storthinget  sluttet  eller  — 
som  det  i  Norges  parlamentariske  Sprog  hedder  —  opløst. 

De  nye  Storthingsvalg,  der  foretoges  efter  den 
nye  Valgordning  af  1884,  begyndte  den  2den  Juli  og  endte 
den  3dje  December.  Udfaldet  af  Valgene  var,  at  Partierne 
kom  tilbage  omtrent  i  den  samme  Styrke.  Som  et  Minde 
om  Striden  mellem  de  saakaldte  »Oftedøler«  og  det  øvrige 
Venstre  kan  det  mærkes,  at  Oftedal  selv  og  et  af  det  øvrige 
Venstres  mere  ansete  Medlemmer,  Øverland,  faldt  i  denne 
Valgkamp. 

Den  26de  Juni  1885  tiltraadte  de  forenede  Riger  den 
i  Paris  den  20de  Marts  1888  sluttede  Konvention  om 
international  Beskyttelse  for  den  industrielle  Ejen- 
domsret. 

Af  de  i  Aarets  sidste  Halvdel  nedsatte  Regerings- 
kommissioner  fortjener  at  nævnes  den,  som  den  1 3de 
Juli  blev  nedsat  til  Undersøgelse  af  Kongsberg  Sølv- 
værk, og  som  den  17de  December  afgav  Betænkning.  Den 
19de  Avgust  udnævntes  en  Kommission  til  at  tage  Arbej- 
derspørgsmaalet  under  Overvejelse,  især  Spørgsmaalet 
om  Fabriksarbejde,  Ansvar  for  Ulykker,  Syge-  og  Alderdoms- 
forsikring o.  s.  V.  Den  Arméorganisationskommis- 
sion,  som  var  nedsat  1884,  blev  med  nogen  Ændring  i  sin 
Sammensætning  anmodet  om  at  udarbejde  et  Hærord  ni ngsfor- 
slag  paa  Grundlag  af  den  ovennævnte  nye  Lov  af  16de  Juni 
1885;  denne  Kommission  var  endnu  i  Virksomhed  ved 
Aarets  Udgang.     End  videre  blev  der  den   14de  November 

nedsat  en  Skolekommission,  som  fik  det  Hverv  at 
gjennemse  Lovgivningen  om  Folkeskolerne  paa  Landet  og  i 
Byerne,  derunder  Bestemmelserne  om  Seminariernes  Ordning 
og  Folkeskolelærernes  Pensionering,  samt  udarbejde  Forslag 
herom  (en  Kvinde  blev  Medlem  af  denne  Kommission). 
Endelig  nedsattes  samme  Dag  en  Kommission  til  at  gjøre 
Udkast  til  en  omarbejdet  Straffelov. 

Et  nyt  Ministerium  blev  under  Navn  af  »Departe- 
mentet for  de  offentlige  Arbejder«  oprettet  den  30te  Juli, 
og  samtidig  dermed  blev  Armédepartementet  og  Marineaf- 
delingen forenet  til  Forsvarsdepartementet.  Postafdelingen 
henlagdes  under  Departementet  for  det  indre,  Sverdrup  ved- 
blev at  forestaa  hele  Pinansvæsenet.  Bestyrelsen  af  det  nye 
Departement  for  de  offentlige  Arbejder  overtoges  den  3dje 
Avgust  af  Grosserer  H.  R.  Astrup,  som  samme  Dag  var 
udnævnt  til  Statsraad. 

En  delvis  Ministerkrise  truede  med  at  udbryde,  da 
Statsminister  Richter  den  17de  Juli  søgte  sin  Afsked  og 
i  sammensat  Statsraad  tilkjendegav,  at  han  ønskede  at  gaa 
tilbage  til  Generalkonsulatet  i  London;  men  den  8de  Avgust 
tog  han  sin  Afskedsansøgning  tilbage,  og  Generalkonsulatet 
i  London  blev  da  endelig  opslaaet  som  ledigt. 

Kristiania  Arbejderakademi,  som  den  26de  Marts 
var  aabnet  ved  en  Fest  paa  Universitetet,  begyndte  Dagen 
efter  sin  Virksomhed.  Den  9de  Juni  stillede  Storthinget 
3000  Kroner  til  Kongens  Raadighed  for  at  udredes  til  Ar- 
bejderakademiet paa  Betingelse  af,  at  mindst  6000  Kr. 
uden  for  Medlemsbidraget  erhverves  paa  anden  Maade. 

Det  tredje  norske  Arbejdermøde  holdtes  i  Kristians- 
sand  fra  den  2den  til  den  6te  Avgust.  Af  andre  norske 
Møder  kan  nævnes  det  Møde  af  Militærlæger,  som  fandt 
Sted  i  Kristiania  den  16de  til  18de  Oktober.  Ligeledes 
holdtes  i  Kristiania  den  15de  til  29de  Oktober  et  »frivilligt 
kirkeligt  Landsmøde«. 

(3a*) 

Som  tidligere  nævnt*),  havde  Storthinget  ved  Beslut- 
ning af  i 5de  Maj  1882  nedsat  en  Jurykommission.  De  af 
denne  udarbejdede  Lovforslag  blev  det  den  81te  Oktober 
paalagt  den  norske  Regering  at  gjennemgaa,  og  derefter  at 
indkomme  med  Forslag  til  Lov  om  Rettergangsmaaden 
i  Straffesager  og  til  de  øvrige  Lovændringer,  som  i  For- 
bindelse dermed  maatte  anses  ønskelige. 

Den  12te  November  stiftedes  i  Kristiania  »den  fri- 
sindede Studenterforening«  (med  Diskussion  som  Hoved- 
formaal).  Denne  Forening  svarer  nærmest  til  Studentersam- 
fundet i  Kjøbenhavn,  medens  den  danske  Studenterforening 
svarer  til  det  ældre  Studentersamfund  i  Kristiania. 

En  for  Danmark  og  Norge  fælles  Mindedag  var  Hundred- 
aarsdagen  efter  Digteren  Johan  Herman  Wessels  Død 
den  29de  December;  men  medens  han  i  Kjøbenhavn  kun 
mindedes  af  en  mindre  Kreds,  foregik  i  Kristiania  en  større 
Højtidelighed,  i  det  der  afsløredes  en  af  »Norske  Selskab« 
rejst  Buste  af  "Wessel,  udført  af  Billedhugger  Jacobsen. 

Af  Nordmænd,  døde  i  1885,  kan  nævnes  Forfatteren, 
fhv.  Forstmester  Peder  Christian  Asbjørnsen,  f  6te  Januar. 


3. 

I  Sverige  var  den  politiske  Interesse  ved  Nyaarstid 
1885  optagen  af  det  Omvalg  i  Stockholm,  som  den 
9de  Januar  skulde  foretages  paa  19  Medlemmer  til  Rigs- 
dagens andet  Kammer,  efter  at  det  den  26de  September 
1884  foretagne  Valg  var  blevet  forkastet,  og  nye  Valglister 
vare  udarbejdede.  Da  725  Vælgere  ved  disse  havde  mistet 
deres  Valgret,  og  Overtallet  for  Venstre  forrige  Gang  havde 
været  ringe,  ventede  man  nu  Overtal  for  Højre;  men  Ud- 
faldet  blev   anderledes.     C.  1000   flere   Vælgere  deltoge  i 


*)  Se  Hist.  Arkiv  1883 II.   De  vigtigste  Begivenheder  i  1882.   S.  19. 

Valget,  og  medens  der  sidst  var  valgt  16  af  Venstre  mod 
3  af  Højre,  valgtes  nu  18  af  Venstre  og  kun  1  af  Højre. 
Ligesom  sidst  klagede  en  Redaktør  over  Valget;  men  det 
blev  godkjendt  saa  vel  af  Overstatholderembedet  som  af  den 
den  højeste  Domstol.  Paa  den  første  Rigsdag  i  Valgperi- 
oden 1885—87  havde  derfor  den  s.  k.  »Stockholmsbænk«  i 
andet  Kammer  et  helt  andet  Udseende  end  fer. 

De  fleste  nyvalgte  Repræsentanter  for  Stockholm  slut- 
tede sig  strax  til  det  store  Landmandsparti.  Det  tid- 
ligere konservative  Parti  tabte  paa  Grund  af  Omslaget  i 
Hovedstaden  sin  Sammenholdskraft  i  andet  Kammer  og 
dannede  det  s.  k.  nyeCentrum  paa  henved  30  Medlemmer. 
Den  Rundbåckske  Gruppe,  som  ehdnu  under  Valgene 
havde  spillet  en  Rolle,  i  det  den  indtog  en  særlig  Stilling 
i  Forsvars-  og  Skattesporgsmaalet,  led  i  den  nye  Rigsdag 
det  ene  Nederlag  efter  det  andet.  Sin  første  store  Sejr 
vandt  Landmandspartiet  den  23de  Januar  ved  Nedsættelsen 
af  de  sædvanlige  Udvalg  (fælles  for  begge  Kamre),  og  selve 
Chefen  for  Ministeriet,  Statsminister  Themptander, 
styrkede  Partiet  ved  en  aaben  Erklæring  om,  at  han  ansaa 
Grundskatterne  for  uretfærdige  og  derfor  maatte  ønske  dem 
snarest  mulig  afskaffede.  Ved  saa  bestemt  at  stille  sig 
paa  Landmand spartiets  Side  i  dettes  Hovedsag  banede  han  Vej 
for  en  Løsning  af  det  med  Grundskattespørgsmaalet  siden 
1873  sammenknyttede  Porsvarsspørgsmaal.  At  dette  efter 
saa  mange  Aars  Kampe  af  Rigsdagen  1885  blev  ført  et  af- 
gj ørende  Skridt  fremad  mod  sin  endelige  Løsning,  maa 
regnes  til  de  vigtigste  af  Aarets  Begivenheder  i  Sveriges 
politiske  Udvikling. 

Rigsdagen  traadte  som  sædvanlig  sammen  af  sig  selv 
den  15de  Januar.  Dens  Aabning  foregik  den  19de,  da 
Kongen  oplæste  en  Trontale.  Denne  betegnede  Udviklingen 
af  den  nuværende  »Bevårings«-Indretuing  som  Kongens 
-Hovedformaal,  men  i  Forbindelse  hermed  bebudedes  »Lettelse 
med  30  pCt.  i  de  paa  visse  Jorder    hvilende   Grundskatter 

samt  Rustnings-  og  Roteringsbyrder«  *).  Den  22de  Maj 
sluttedes  Rigsdagen  efter  et  frugtbart  Arbejde. 

Inden  dette  kunde  tage  sin  Begyndelse,  optoges  Rigs- 
dagens Tid,  næsten  indtil  Slutningen  af  Marts,  for  en  stor 
Del  af  den  s.  k.  »Toldkrig«.  Denne  endte  med  et  tre 
Dages  Slag  imellem  Beskyttelsesmændene  og  Frihandels- 
mændene. Udfaldet  blev,  at  de  første  efter  tapre  Kampe 
ble  ve  slaaede  tilbage  næsten  paa  alle  Punkter.  Ikke  stort 
andet  end  »Blomster  og  Frugter«,  der  bleve  toldpligtige, 
ofredes  til  sidst  »som  et  Fredens  Symbol  paa  Protektionis- 
mens Altar«,  siger  et  stockholmsk  Dagblad.  I  første  Kam- 
mer sejrede  i  øvrigt  Frihandelsmændene  med  12  mod  52 
Stemmer,  i  andet  med  186  mod  145  Stemmer. 

En  vigtig  Grundlovsændring  foretoges  i  Regeringsfor- 
mens §§  11,  12  og  32  om  diplomatiske  Sagers  Be- 
handling, de  s.  k.  »ministeriella  mål«,  hvorom  et  Forslag 
havde  været  hvilende  siden  Rigsdagen  1883**).  Efter  at 
Rigsdagen  i  Skrivelse  af  28de  Marts  til  Kongen  havde  an- 
modet denne  om  at  godkjende  Beslutningen  om,  at  herefter 
—  foruden  Udenrigsministeren  —  tillige  Statsministeren  og 
en  tredje  Statsraad  skulde  deltage  i  slige  Sagers  Behand- 
ling, gav  Kongen  den  16de  Maj  sit  Samtykke  til  Forslaget 
(jf.  Norge). 

Paa  den  egentlige  Lovgivnings  Omraade  mærkes  Loven 
af  12te  Juni  om  Løsgængeres  Behandling,  hvorved  der 
blev  gjort  et  i  en  halv  Menneskealder  tilsigtet  Skridt  fremad 
i  human  Retning.  Uændret  vedtog  Rigsdagen  et  Regerings- 
forslag  om  at  indføre  to  nye  Vægtenheder:  Ton  paa  1000 
og  Deciton  paa  100  Kilogrammer,  hvorved  man  dog  maa 
undgaa  Forvexlinger  med  den  engelske  Ton,  der  er  forskjellig 
fra  den  nye  svenske-,  denne  er  derimod  lig  med  den  1875 


*)  Se  Hist.  Arkiv   1884  II.     De   vigtigste  Begivenheder  i  1883. 

S.  29  Noten. 
**)  Se  Hist.  Arkiv  1884  II.    De  vigt.  Begiv,  i  1883.    S.  31—33. 

i  Norge  indførte  Ton.  Den  nye  Forordning  om  Vægt  og 
Maal  udkom  den  9de  Oktober.  Ligeledes  vedtog  Rigsdagen 
Forslag  om  Forpligtelsen  til  at  deltage  i  Omkostningerne 
ved  Bygning  og  Vedligeholdelse  af  Præstegaard  (Lov  af 
Iste  Maj)  og  af  Kirke  m.  m.  (Lov  af  12te  Juni),  det  første 
paa  Grundlag  af  Regeringens,  det  sidste  efter  privat  For- 
slag. Lovgivningen  om  Skifte  ændredes  ved  to  nye  Love 
af  Iste  Maj.  End  videre  vedtog  Rigsdagen  efter  Justitieom- 
budsmandens  Forslag  en  ændret  Ordlyd  af  Jøders  Ed, 
saa  at  disse  herefter  kunne  sværge  ved  »Gud  og  hans  hel- 
lige Lov«  (tidligere  »Evangelium«),  hvorom  Loven  udkom 
den  30te  Oktober.  Samme  Dag  udkom  to  Love  om  Æn- 
dringer i  Prioritets-  (»Intecknings«)  og  Pante- Lovgiv- 
ningen. Af  Iste  Maj  er  en  Lov  om  Ændring  i  Konkurs- 
Lovgivningen. 

Den  nye  Værnepligtslovs  Vedtagelse  er  dog  Rigs- 
dagens betydningsfuldeste  Begivenhed  i  denne  Samling,  ja 
vel  den  vigtigste  siden  Forfatningsændringen  i  1866.  Inden 
Loven  blev  vedtagen,  førtes  en  Række  Forhandlinger  med 
skæbnesvangre  Afstemninger,  og  Udvalget  havde  i  Mellem- 
tiden vanskelige  Opgaver  at  løse  for  at  bringe  Forbindelse 
og  frugtbart  Samarbejde  i  Stand  mellem  Kamrene.  Lidt 
efter  lidt  kom  disse  hinanden  i  Møde,  og  den  9de  Maj  var 
den  nye  Værnepligtslov  sikret,  i  det  første  Kammer  med  79 
Stemmer  imod  50,  og  andet  med  126  mod  83,  vedtog  Ud- 
valgets Mæglingsforslag.  Loven  udkom  den  5te  Juni.  I 
Følge  denne  er  enhver  svensk  Mand  værnepligtig  fra  det 
fyldte  21de  til  det  32te  Aar.  Værnepligten  aftjenes  i  Be- 
væringen  og  Landstormen;  i  Beværingen  er  Tjenestetiden  6 
Aar;  dog  kan  den  forlænges  i  Krigstid.  Beværingen  tilhører 
Hæren  eller  Flaaden,  Landstormen  kun  Hæren.  Riget  ind- 
deles i  Udskrivningsomraader,  der  falde  sammen  med  Hæ- 
rens Inddeling  (Bataillons-,  Kompagniomraader  o.  s.  v.).  Den 
udskrevne  værnepligtige  skal  for  sin  Uddannelses  Skyld  gjere 
Tjeneste  i  42  Dage,  medens  Beværingen  tidligere  kun  øvedes 

i  30  Dage.  Forøgelsen  indtræder  efterhaanden  i  Løbet  af 
8  Aar.  1  det  Beværingen  er  forøget  med  en  Aargang,  kan 
den  øvede  Krigsstyrke  anses  forøget  med  15 — 16,000  Mand. 
Sveriges  aktive  Krigsstyrke  kan  derefter  anslaas  til  86,000 
Mand,  hvoraf  dog  kun  50—60,000  kan  paaregnes  til  at 
møde  en  landgaaende  Fjende  i  aabeu  Mark.  Desuden  er 
Forsvaret  ved  denne  Lov  forøget  med  6  iVldersklasser  Land- 
storm, tilsammen  c.  80,000  Mand;  men  Landstormen  maa 
ikke  føres  uden  for  eget  eller  nærmest  tilgrænsende  Udskriv- 
niugsomraade.  Beværingen  ved  Hæren  maa  kun  til  Rigets 
Forsvar  anvendes  uden  for  de  forenede  Rigers  Grænser, 
efter  at  Statsraadet  er  hørt  og  Rigsdagen  indkaldt.  Den 
nye  Værnepligtslov  begynder  først  i  1887  efterhaanden  at 
træde  i  Kraft  og  kommer  ikke  til  at  gjælde  for  Gotland^ 
der  beholder  sin  gamle  Folkevæbning.  Denne  Lov  ophæver 
ikke  det  nuværende  System  for  de  hvervede  Troppers  Re- 
krutering, Lønning  og  Tjenestegjøren,  men  vil  i  sine  Følger 
lede  til  en  Omordning  deraf. 

I  Forbindelse  med  denne  Lov  udkom,  ligeledes  den  5te 
Juni,  Lov  om  Lindring  i  Rustnings-  og  Roterings- 
byrderne,  hvis  vigtigste  Bestemmelse  er,  at  disse  for  1886 
og  fremdeles  skulle  lettes  med  30  pCt.  af  deres  Værdi. 
Uagtet  disse  »store  Spørgsmaal«  fik  en  Losning,  som  vandt 
et  saa  stort  Flertal  i  Rigsdagen,  kan  det  dog  ikke  skjules, 
at  et  ikke  ringe  Misnøje  ytredes  i  de  Samfundslag,  som  ved 
den  forøgede  Værnepligt  fik  nye  Byrder,  men  ikke  til  Gjen- 
gjæld  fik  Del  i  Vederlaget,  eftersom  de  ikke  vare  Rust-  eller 
Rodeholdere. 

Paa  Grund  af  et  Skrivelseforslag,  hvortil  især  Ædrue- 
lighedens Venner  oprindelig  havde  tilskyndet,  udgik  den 
29de  Maj  en  ny,  meget  udførlig  Forordning  om  Betingel- 
serne for  Salg  af  Brændevin  og  andre  brændte  og  destil- 
lerede spirituøse  Drikke,  hvis  vigtigste  ny  Bestemmelse  er, 
at  den,  som  vil  sælge  til  Afhentning  mindre  end   10  Liter, 

skal  løse  Næringsbevis  paa  samme  Maade  som  til  Fortæring 
paa  Stedet. 

Det  skyldes  dels  Rigsdagen,  dels  flere  Landhusholdnings- 
selskaber, at  der  den  2den  Oktober  udkom  en  Forordning 
om  Kontrol  af  Handelen  med  Margarin-  eller  kunst  gjort 
Smør,  der  har  samme  Formaal  som  den  danske  Lov  af 
1ste  April  s.  A.,  men  er  fyldigere  i  Indholdet. 

Oven  for  (under  Norge)  er  omtalt  den  Handels-  og 
Søfar tstraktat,  som  de  forenede  Riger  paa  10  Aar  have 
sluttet  med  Portugal,  og  som  Rigsdagen  godkj endte.  Sverige 
venter  sig  heraf  Fordele  ved  sin  Udførsel  af  Jærn  og  Staal, 
medens  Portugal  udvider  Markedet  for  sine  Vine.  Af  denne 
Traktat  fulgte  derfor  Ændringer  i  den  svenske  Vintold. 

Under  et  saa  frugtbart  Samarbejde  mellem  Rigsdagen 
og  det  mod  denne  hensynsfulde  Ministerium  Themptan- 
der,  der  paa  en  vis  Maade  kunde  siges  at  skylde  System- 
skiftet i  Norge  i  Juni  1884  sin  Tilværelse*),  havde  der  i 
Samlingens  Løb  udviklet  sig  et  næsten  parlamentarisk  For- 
hold. Det  kan  derfor  ikke  vække  Forundring,  at  der  den 
16de  Maj  —  6  Dage  før  Rigsdagens  Slutning  —  blev  givet 
Regeringen  et  Tillidsvotum  i  Form  af  en  Afstemning. 
Det  gjaldt  det  s.  k.  »Kasernespørgsmaal«.  I  Statsudvalget 
—  svarende  til  det  danske  Finansudvalg,  men  bestaaende  af 
24  Medlemmer,  12  fra  hvert  Kammer  —  havde  ikke  mindre 
end  10  af  andet  Kammers  Medlemmer,  alle  de  indflydelses- 
rigeste Rigsdagsmænd,  modsat  sig  Regeringens  Forslag  i 
denne  Sag,  og  derefter  maatte  dette  anses  for  redningsløst. 
Krigsministeren  (Ry ding)  gjorde  imidlertid  (i  andet  Kam- 
mers Møde  den  16de  Maj),  i  det  mindste  for  sit  Vedkom- 
mende, Sagen  til  et  Kabinetsspørgsmaal ,  og  Statsminister 
Theraptander  antydede,  at  det  ikke  alene  var  Krigsministeren, 
for  hvem  dette  var  Tilfældet,  hvorfor  han  opfordrede  Kamret 
til  alvorlig  at  betænke,   hvad  Følgen    vilde  blive  af,  at  det 


*)  Se  Hist.  Arkiv  1885  II.    De  vigtigste  Begivenheder  i  1884.  S.  37. 

forkastede  et  Forslag,  »paa  hvilket  Regeringen  lægger  særlig 
Vægt«.  Da  kort  efter  Næstformanden  Liss  Olof  Larsson 
(fra  Dalarne),  et  af  de  Udvalgsmedlemmer,  som  vare  imod 
Regeringens  Forslag,  fik  Ordet,  stillede  han  sig  uforbe- 
holdent paa  Regeringens  Side,  i  det  han  tilraadede  at  vise 
Kammerets  Tillid  til  denne  ved  at  stemme  for  et  Forslag, 
hvorpaa  den  lagde  saa  megen  Vægt.  Flere  Medlemmer  af 
Landmandspartiet  talte  i  lignende  Retning,  og  ved  Afstem- 
ningen, som  ved  den  foregaaende  Forhandling  havde  faaet 
et  rent  parlamentarisk  Præg,  fik  Regeringens  Forslag  det 
uventet  store  Flertal  af  148  Stemmer  mod  50.  Senere  hen 
paa  Aaret  afløstes  Udenrigsministeren  Friherre  Hoch- 
schild  som  Udenrigsminister  (siden  1880)  af  Landshevding 
Grev  Ehrensvård. 

Den  13dp  Maj  afsløredes  »Blomsterkongen«  Linnés 
Billedstøtte  i  Humlegaarden,  en  af  Stockholms  offentlige 
Haver.  I  Sommerens  Løb  afholdtes  som  sædvanlig  en 
Række  Møder,  saaledes  den  8dje — 5te  September  et  al- 
mindeligt svensk  Lægemøde  i  Jonkoping,  den  22de— 25de 
September  et  Sagførermøde  i  Stockholm. 

Af  svenske,  døde  i  Aaret  1885,  kunne  nævnes:  For- 
fatterne Carl  Georg  Starbåck,  f  8de  Oktober,  og  Jonas 
Gustav  Wahlstrøm,  f  28de  Oktober,  Arkitekten  Otto  August 
Mankell,  f  ^^de  Juni,  og  Billedhuggeren  Johannes  Frithjof 
Kjellberg,  f  16de  December. 


4. 

Som  en  Begivenhed,  der  vedkommer  hele  Norden, 
maa  det  nævnes,  at  under  Kongo-Konferencen  i  Berlin,, 
der  afsluttedes  den  26de  Februar  1885  med  Vedtagelsen  af 
en  »Generalakt«,  var  det  første  Gang,  at  disse  tre  mindre 
Stater  vare  repræsenterede  paa  en  international  diplomatisk 
Konference,  hvori  foruden  de  6  evropæiske  Stormagter  samt 

de  forenede  Stater  i  Nordamerika  og  Tyrkiet  i  øvrigt  kun 
de  mindre  Magter  vare  repræsenterede,  som  vare  mere 
interesserede  i  de  vestafrikanske  Forholds  Ordning :  Portugal, 
Spanien,  Nederlandene  og  Belgien.  I  Forbindelse  med 
»Generalakten«,  der  indførtes  i  alle  3  Rigers  officielle  Lov- 
tidender, blev  der  senere  paa  Aaret  sluttet  Konventioner 
mellem  hvert  af  Rigerne  og  det  internationale  Kongo-Sel- 
skab;  Stadfæstelsesdokumen  terne  udvexledes  mellem  de  3 
nordiske  Regeringer  .;og  den  belgiske,  i  det  Kongen  af 
Belgien  anses  som  Kongo-Statens  Repræsentant.  Ved  disse 
Overenskomster  forpligtes  de  traktatsluttende  Magter  til  at 
behandle  hverandres  Undersaatter  som  den  mest  begunstigede 
Nations. 

Paa  Grund  af  Krigsfarerne  i  Poraaret  1885  drøftedes 
Spørgsraaalet  om  en  fælles  Optræden  af  de  nordiske  Riger 
med  Hensyn  til  deres  Nevtralitet.  Til  Opretholdelse  af 
denne  iværksatte  de  tre  Regeringer  hver  for  sig  militære 
Foranstaltninger.  Den  17de — 19de  Avgust  afholdtes  et 
nordisk  Fredsmøde  i  Goteborg,  paa  hvilket  de  paa 
Fredsmøderne  i  Genf  1883  og  i  Bern  1884  vedtagne  Be- 
slutninger om  de  3  nordiske  Rigers  Nevtralisering  *)  bleve 
stadfæstede.  Paa  samme  Møde  behandledes  første  Gang  et 
nyt  Forslag  om  en  vedvarende  Voldgiftstraktat  mellem  de 
3  nordiske  Riger.  Alle  3  Riger  vedkom  i  Grunden  ogsaa 
en  den  23de  Januar  i  Danmarks  Folkething  til  Udenrigs- 
ministeren (Rosenørn-Lehn)  rettet  Forespørgsel  af  F.  Baj  e'r; 
men  i  Formen  kunde  den  kun  omtale  Danmarks  Nevtrali- 
sering. Svaret  gik  i  Hovedsagen  ud  paa,  at  Danmark  ikke 
vilde  prisgive  sin  Handlefiihed. 

Som  Følge  af  Beslutningen  paa  den  internationale  Post- 
kongres i  Lissabon,  hvor  Verdenspostforeningens  Bestem- 
melser bleve  gjennemsete,    fandt   ogsaa  Forhandlinger  Sted 


*)  Se   Hist.  Arkiv   1885   H.    De  vigtigste  Begivenheder  i  1884, 
S.  41. 

imellem  nordiske  sagkyndige  med  det  Formaal  at  tilveje- 
bringe billigere  og  lettere  Forbindelser  saa  vel  imellem  de 
nordiske  Riger  indbyrdes  som  imellem  dem  og  Udlandet. 
Af  Regeringerne  sammensattes  blandede  Kommissioner,  der 
boldt  Møder  baade  i  den  ene  og  den  anden  nordiske  Hoved- 
stad. Frugten  af  deres  Arbejder  har  dels  været,  at  Befor- 
dringsafgifterne  for  Breve  imellem  de  nordiske  Riger  ere 
nedsatte  fra  12  til  10  Øre  (for  Brevkort  fra  6  til  5),  dels 
Overenskomster  om  Oprettelsen  af  nye  daglige  Postfor- 
bindelser med  de  deraf  følgende  Ændringer  i  Jærnbane- 
togenes  Fartplaner  og  Befordringstaxter. 

I  Avgust  og  September  fandt  en  Række  fællesnor- 
diske Møder  Sted.  Et  nordisk  Folkehøjskolemøde  holdtes 
paa  Sagatun  i  Norge  den  ote — 8de  Avgust;  et  Søndagsskole- 
møde  i  Kristiania  den  8de — I  Ode  Avgust,  og  sammesteds 
den  9de — 12te  det  f)te  nordiske  Skolemøde  (med  mindst 
3000  Deltagere).  I  Stockholm  begyndte  en  nordisk  Skytte- 
fest den  1ste  September  og  en  skandinavisk  Assurance- 
kongres  den  21de  September,  medens  et  evangelisk  luthersk 
Missionsmøde  samlede  Deltagere  fra  alle  3  Riger  i  Goteborg 
den  6te  til  8de  September. 


Rusland. 


Efter  at  Russerne  1884  havde  taget  Merv,  havde  den 
engelske  Regering  ladet  sig  nøje  med  en  beskeden  Klage 
over,  at  de  ikke  havde  holdt  deres  tidligere  Løfter,  og 
stræbte  nu  efter  at  faa  fastsat  en  bestemt  Grænse  mellem 
Afghanistan  og  de  turkomanniske,  nu  af  Rusland  afhængige 
Stammers  Besiddelser  for  herved  at  undgaa  fremtidige  For- 
viklinger. Den  russiske  Regering  var  gaaet  ind  paa  at 
sende  en  Kommissær  til  Saraks  (S.  for  Merv),  men  trak 
stadig  Sagen  i  Langdrag,  og  imidlertid  rykkede  de  russiske 

Tropper  under  General  Komarov  frem  imod  det  omstridte 
Punkt  Pendsheh,  medens  Afghanerne  rykkede  frem  fra 
den  anden  Side.  Imidlertid  lovede  den  russiske  Udenrigs- 
minister Giers  d.  1 7de  Marts  1885  England,  at  Russerne 
vilde  standse  deres  Fremrykning,  naar  Afghanerne  gjorde  det 
samme.  Ikke  desto  mindre  kom  det  den  80te  Marts  til  et 
Sammenstød  ved  Pendsheh,  Russerne  sloge  Afghanerne,  som 
maatte  flygte  til  Herat,  men  forfulgte  ikke  deres  Sejr  og 
trak  sig  tilbage  til  deres  tidligere  Stilling.  De  to  Parter 
kastede  Skylden  for  Fredsbruddet  paa  hinanden;  men  den 
engelske  Kommissær  Sir  Peter  Lumsden,  som  befandt 
sig  i  Afghanernes  Lejr  og  længe  havde  holdt  sig  rede  til 
et  Grænsemøde,  paa  stod,  at  Russerne  vare  de  skyldige. 

Samme  Dag,  som  Træfningen  stod  ved  Pendsheh,  havde 
den  indiske  Vicekonge  Lord  D  uf  fer  in  en  Sammenkomst  i 
Raval  Pindi  (i  Pandshab)  med  Emiren  af  Afghanistan, 
Abdurrhaman,  som  fik  Lofte  om  Vaaben  og  Forhøjelse 
af  de  ham  tilstaaede  engelske  Subsidier  samt  Garanti  for 
alle  sine  Besiddelser.  Lumsdens  Beretninger  vakte  stor 
Harme  i  England,  man  begyndte  at  ruste  sig,  og  den  21de 
April  fordrede  Gl-adstone  en  Bevilling  paa  1 1  Mill.  Pd.  Sterl. 
Den  27de  April  holdt  han  en  stor  Tale  i  denne  Anledning, 
og  Bevillingen  blev  uden  Indvendinger  tilstaaet.  Den  en- 
gelske Regering  forlangte  Py Idestgj  øreise  af  Rusland  og 
navnlig  General  Komarovs  Tilbagekaldelse;  men  Kejser 
Alexander  gav  ham  tvært  imod  en  Æressabel.  England 
foreslog  nu  en  Voldgift;  men  skjønt  Rusland  den  2den  Maj 
gik  ind  herpaa,  og  man  allerede  havde  tænkt  paa  at  anmode 
Kongen  af  Danmark  om  at  være  Voldgiftsmand,  kom  det 
dog  til  en  Overenskomst  uden  Voldgift.  Der  blev  aabnet 
nye  Grænseforhandlinger  i  London,  og  efter  Ministerskiftet 
i  England  blev  det  den  10de  September  bestemt,  at  Rusland 
skulde  have  Pendsheh,  Afghanerne  det  s.  derfor  liggende 
Merutshak  og  Passet  ved  Zulfikar.  Den  truende  Krig 
mellem  England  og  Rusland,    som  ingen  af  Parterne  havde 

ønsket,  var  indtil  videre  undgaaet;  men  Rusland  havde 
atter  gjort  et  Skridt  fremad  paa  Grænsen  mellem  Turan 
og  Iran. 

Derimod  var  den  russiske  Politik  ikke  saa  heldig  paa 
Balkan- Hal  veen:  man  saae  med  Uvilje  Østerrige  faa  den 
overvejende  Indflydelse  i  Serbien,  og  Bulgarien  gaa  sine 
egne  Veje;  de  ivrig  nationale,  som  Akaakov  og  Ignatiev, 
paastode,  at  Østerrige  fra  Bosnien  drev  politiske  Intriger; 
men  Kejser  Alexander  sluttede  sig  til  Giers's  fredelige 
Retning  og  gjorde  den  25de — 26de  Avgust  med  Kejserinden, 
sine  Sønner  og  sin  Udenrigsminister  et  Besøg  ved  det  øster- 
rigske  Hof,  som  modtog  ham  i  Kremsier  (i  Måhren). 
Her  synes  man  ligesom  Aaret  fer  i  Skiernevice  at  være 
bleven  enig  om  at  opretholde  den  bestaaende  politiske  Orden. 
Derefter  rejste  den  kejserlige  Familie  til  Kje benhavn. 

Den  indre  Ned  i  Rusland  føltes  i  1885  stærkt:  Nærings- 
vejene laa  nede,  fordi  Produkterne  ikke  kunde  finde  Kjøbere. 
For  at  forbedre  Tilstanden  gav  Regeringen  i  Januar  Bøn- 
derne Ret  til  at  forpagte  Statsejendomme,  og  den  1ste 
Februar  forhøjedes  Tolden  paa  mange  Gjenstande.  Til  den 
nihilistiske  Bevægelse  mærkede  man  i  selve  Rusland  mindre 
end  tidligere;  men  paa  Grund  af  en  i  1884  opdaget  Sammen- 
sværgelse i  Polen  fængsledes  efterhaanden  henved  200 
Mennesker,  og  af  disse  bleve  4  henrettede,  de  øvrige  dømte 
til  Straffearbejde  eller  Forvisning.  Lige  over  for  Polakker 
og  Tyskere  viste  Regeringen  stor  Haardhed.  I  Januar  blev 
det  forbudt  Polakker  at  erhverve  Grundejendom  i  de  10 
vestrussiske  Guvernementer.  Den  18de  April  indførtes 
russisk  Undervisningssprog  i  de  polske  Elementarskoler. 
Den  26de  September  fik  Embedsmændene  i  de  3  Østersø- 
provinser Befaling  til  i  Steden  for  det  tyske  at  benytte  det 
russiske  Sprog,  og  dette  blev  for  nogle  Fags  Vedkommende 
indført  i  de  tyske  Skoler.  Ogsaa  den  lutherske  Kirkes 
Frihed  blev  paa  forskjellige  Maader  indskrænket. 

Balkan-Halvøen. 

De  8  første  Maaneder  af  Aaret  1885  gik  paa  Balkan- 
Halvøen  hen  uden  mærkelige  Begivenheder.  Til  saadanne 
kan  man  nemlig  ikke  henregne  et  af  de  sædvanlige  Minister- 
skifter i  Grækenland,  hvor  De  ly  an  ni  s  den  25de  April 
traadte  i  Steden  for  Trikupis  som  Ministerpræsident.  Da  led 
pludselig  det  Budskab  over  hele  Evropa,  at  der  var  udbrudt 
en  Revolution  i  Østrumelien,  hvor  Generalguvernøren 
Gavril  Pasha  (Chrestovic)  var  bleven  styrtet,  at  Foreningen 
med  Bulgarien  var  proklameret,  og  at  Fyrst  Alexander  var 
afrejst  fra  Sofia  for  at  overtage  Regeringen.  I  Begyndelsen 
forstod  man  ikke  rigtig  Sammenhængen:  da  Rusland  1878 
havde  villet  skabe  et  Storbulgarien,  og  ogsaa  senere  havde 
begunstiget  Tanken  om  Foreningen,  troede  man,  at  ogsaa 
denne  Bevægelse  var  foregaaet  med  Ruslands  hemmelige 
Samtykke.  Det  viste  sig  imidlertid  snart,  at  dette  aldeles 
ikke  var  Tilfældet:  det  var  det  radikalt- nationale  Parti, 
hvis  Fører  Karavelov  1884  var  kommen  i  Spidsen  for 
Ministeriet  i  Bulgarien,  som  havde  dannet  et  Net  af  Fore- 
ninger over  hele  Østrumelien  for  at  gjennemføre  Foreningen 
uden  Rusland.  De  forskjellige  Foreninger  stode  under  et 
Central-Udvalg  i  Filippopel,  som  lededes  af  den  bulgariske 
Læge  Stranski,  der  havde  været  Finansdirektør  under  den 
forrige  Generalguvernør  Aleko  Pasha.  Denne  havde  1884 
maattet  vige  for  Gavril  Pasha,  netop  fordi  han  havde  været 
Rusland  for  selvstændig.  Den  nye  Generalguvernør  var 
udygtig  og  ilde  lidt,  og  Officererne,  der  næsten  alle  vare 
Bulgarer,  vare  indviede  i  Sammensværgelsen.  Saaledes  ud- 
førtes Revolutionen  med  stor  Lethed. 

Den  18de  September  gjorde  man  Adgangene  fra  Tyrkiet 
uvej  bare  og  besatte  dem  med  Tropper;  1000  Bulgarer  kom 
med  Jærnbanen  til  Filippopel,  de  derværende  Tropper  gik 
over  til  dem,  Gavril  Pasha  blev  tagen  til  Fange  og  nogle 
Dage  efter  løsladt,  hvorpaa  ban  begav  sig  til  Konstantinopel. 

Der  blev  dannet  en  provisorisk  Regering  med  Stranski  i 
Spidsen,  »Nord-  og  Sydbulgariens«  Forening  blev  for- 
kyndt, og  Fyrst  Alexander  blev  opfordret  til  at  komme 
til  Filippopel  og  overtage  Regeringen.  Den  20de  September 
modtog  han  Valget  og  kom  den  21de  til  Filippopel,  hvor 
han  blev  modtagen  med  Jubel.  Han  befalede,  at  den  tyr- 
kiske Fane  skulde  plantes  paa  Paladset  ved  Siden  af  den 
bulgariske,  og  sendte  et  Telegram  til  Konstantinopel,  hvori 
han  meddelte  Regeringsforandringen  og  forsikrede,  at  han 
fuldstændig  anerkjendte  Sultanens  Overherredømme.  Den 
2;ide  September  rettede  derpaa  Porten  en  Rundskrivelse  til 
Stormagterne,  hvori  den  meddelte  dem,  at  den  vilde  gjere 
Brug  af  sin  Ret  til  at  lade  Tropper  rykke  ind  i  Østru- 
melien;  imidlertid  paakaldte  den  dog  Magternes  Indblanding 
og  trak  Sagen  ud  uden  at  træde  op  med  Magt. 

Vanskeligere  blev  Forholdet  til  Rusland.  Vel  hilsede 
den  russiske  Presse  i  Begyndelsen  med  Glæde  den  Begivenhed, 
som  maatte  tiltale  den  slaviske  Nationalfølelse;  men  Kejser 
Alexander  skjulte  ikke  sin  Misfornøjelse  med  Dannelsen  af 
et  af  Rusland  uafhængigt  Storbulgarien.  Efter  hans  Be- 
faling toge  alle  russiske  Officerer,  som  tjente  i  den  bul- 
gariske Hær,  blandt  dem  Krigsministeren  Fyrst  Kantakuzenos, 
deres  Afsked.  Da  en  bulgarisk  Deputation  begav  sig  til 
Kjøbenhavn  for  at  vinde  Kejseren,  gav  han  den  den  3dje 
Oktober  kun  den  Besked,  at  han  i  Forening  med  de  øvrige 
Stormagter  vilde  bestræbe  sig  for  at  løse  det  bulgariske 
Spørgsmaal  paa  fredelig  Vis,  og  Deputationen  fik  det  Ind- 
tryk, at  Kejseren  ikke  vilde  gjøre  noget  for  Bulgarien,  saa 
længe  Fyrst  Alexander  stod  i  dets  Spidse.  Dette  viste  sig 
ogsaa  tydelig,  da  han  den  ote  November  gav  Befaling  til 
at  stryge  Fyrsten  af  den  russiske  Hærs  Lister.  Dette  over- 
ilede Skridt  synes  at  være  foranlediget  ved  falske  Beret- 
ninger om,  at  Fyrst  Alexander  skulde  have  udtalt  sig  paa 
en  fornærmelig  Maade  om  de  russiske  Officerer  i  en  Tiltale 
til  de  bulgariske  Tropper. 

Den  unge  Fyrste  viste  sig  imidlertid  den  ham  stillede 
Opgave  voxen.  Da  ban  maatte  undgaa  Krig  med  Tyrkiet, 
som  førte  talrige  Tropper  over  fra  Lilleasien  til  Macedonien, 
afviste  han  ethvert  Forsøg  paa  at  faa  ham  til  at  understøtte 
de  macedoniske  Bulgarers  i  og  for  sig  fuldt  berettigede 
Ønsker  om  at  ombytte  deres  ulykkelige  Tilstand  under  Tyr- 
kernes Plagerier  med  Optagelse  i  den  nye  Stat,  og  over- 
værede i  Moskeen  i  Filippopel  de  derværende  Muhamedaneres 
Bøn  for  Sultanen.  Denne  gav  derfor  ikke  efter  for  Krigs- 
partiet i  Konstantinopel,  og  efter  at  det  Ministerium,  som 
havde  ladet  sig  overraske  af  Begivenhederne  i  Østrumelien, 
den  24de  September  var  blevet  afløst  af  et  nyt  med  Said 
Pasha  (tidligere  Sendemand  i  Berlin)  som  Udenrigsminister, 
indrettede  Porten  sin  Politik  efter  Stormagternes  Ønsker. 
Disses  Sendemænd  i  Konstantinopel  traadte  sammen  til 
fælles  Raadslagning  og  overrakte  den  13de  Oktober  Sultanen 
og  Fyrsten  af  Bulgarien  et  Memorandum,  hvori  de  roste 
den  førstes  fredelige  Optræden  og  dadlede  Begivenhederne  i 
Østrumelien.  Den  5te  November  traadte  dernæst  en  Kon- 
ference af  Sendemændene  sammen  under  Forsæde  af  Said 
Pasha,  men  denne  førte  ikke  til  noget  Resultat,  da  de  3 
Kejsermagter  holdt  fast  ved  Berliner-Kongressens  Bestem- 
melser og  igjen  vilde  adskille  de  to  bulgariske  Lande, 
medens  England,  som  nu  ikke  længere  i  et  forenet  Bul- 
garien saae  en  Forpost  for  Rusland,  men  snarere  imod  det, 
erklærede,  at  man  burde  tage  Hensyn  til  det  østrumeliske 
Folks  Ønsker,  og  fandt  Støtte  hos  Frankrig. 

Imidlertid  havde  Serbien  og  Grækenland  begyndt 
at  røre  sig.  Naar  Nordbulgarerne  forenede  sig  til  én  Stat 
med  Sydbulgarerne,  mente  de,  at  de  ogsaa  kunde  gjøre 
Fordring  paa  nationale  Udvidelser,  og  det  saae  ud  til,  at 
alle  Forhold  paa  Balkan- Halvøen  vilde  blive  rystede,  hvilket 
let  kunde  føre  til  Udbruddet  af  en  evropæisk  Krig.  Netop 
derfor  vare  Stormagterne  saa  ugunstig  stemte  mod  en  Fore- 
ning af  Nord-  og  Sydbulgarien,    fordi   de  andre  Smaastater 

deraf  toge  Anledning  til  at  ville  gjere  Erobringer.  I  Athen 
udtalte  Stemningen  sig  den  21de  September  i  Opfordringer 
til  Regeringen  om  at  beskytte  Hellenernes  Rettigheder. 
Ministerpræsident  Delyannis  udtalte  det  Haab,  at  Stor- 
magterne vilde  opretholde  den  forrige  Tilstand;  ellers  vilde 
Grækenland  se  sig  nødt  til  at  felge  den  offentlige  Mening, 
som  ikke  vilde  have  Ligevægten  forstyrret  til  Hellenismens 
Skade.  Da  Kong  Georg  den  27de  September  kom  tilbage 
fra  Kjøbenhavn,  blev  han  modtagen  af  en  stor  Menneske- 
masse, som  udfoldede  macedoniske,  kretensiske,  epirotiske, 
ja  thraciske  Faner;  i  en  Tale,  han  holdt  fra  Slottets  Balkon, 
formanede  han  til  Besindighed.  Imidlertid  fremskyndedes 
Krigstilberedelser  af  al  Magt,  og  da  Stormagternes  Sende- 
mænd den  9de  Oktober  indgave  en  Erklæring  i  fredelig 
Retning,  svarede  Delyannis  den  20de  Oktober,  at  en  For- 
ening af  Bulgarien  og  Østrumelien  vilde  forstyrre  Lige- 
vægten paa  Balkan- Halvøen  og  udsætte  den  græske  Befolkning 
i  Østrumelien  for  Tilintetgjerelse.  Den  23de  Oktober 
aabuedes  Kammeret,  og  efter  at  Trontalen  havde  erklæret 
krigerske  Forholdsregler  for  nødvendige,  bevilgedes  alle  Re- 
geringens Fordringer,  bl.  a.  endog  Nedsættelser  i  alle  Løn- 
ninger foruden  Optagelsen  af  et  stort  Laan;  Delyannis  fik 
med  stort  Flertal  et  Tillidsvotum.  I  December  var  Hærens 
Størrelse  naaet  op  til  72,000  Mand,  og  man  kjøbte  to 
Panserskibe  i  England.  Beboerne  paa  Kreta  rettede  et 
Andragende  om  Forening  med  Grækenland  til  Stormagterne, 
Tyrkerne  samlede  Tropper  paa  den  thessaliske  Grænse,  og 
det  saae  saaledes  ved  Aarets  Ende  temmelig  krigersk  ud. 

Serbien  havde  imidlertid  ikke  ladet  sig  noje  med 
Forberedelser.  Allerede  den  22de  September  besluttedes 
Hærens  Mobilisering,  i  de  følgende  Dage  sendtes  Tropper 
med  Jærnbanen  til  Nish  ved  Sydgrænsen,  Presseloven  og 
Forsamlingsretten  ophævedes  indtil  videre,  og  Skuptshinaen 
samledes  i  Nish  (den  2den  Oktober).  Efter  at  have  givet 
de  fornødne  Bevillinger   og  rettet  en  begejstret  Adresse  til 

Kong  Milan,  sluttedes  den  allerede  den  4de  Oktober.  Da 
Serberne  indsaa,  at  de  ikke  kunde  udrette  noget  mod  Tyr- 
kiet, segte  de  Udvidelse  paa  Bulgariens  Bekostning,  og  her 
syntes  en  Sejr  let.  Den  serbiske  Hær  udgjorde  over  100,000 
Mand,  medens  den  bulgariske  kun  talte  36,000  og  havde 
mistet  sine  overordnede  Førere  ved  de  russiske  Officerers 
Udtrædelse.  Den  13de  November  erklærede  Serbien  Krig, 
og  den  14de  rykkede  4  Kolonner  ind  i  Bulgarien:  den 
nordlige  under  Leshjanin  mod  Fæstningen  Viddin,  de  3 
andre  under  General  Jovanovic  ad  forskjellige  Veje  mod 
Sofia;  Kong  Milan  førte  O  ver  befalingen  over  hele  Hæren. 
I  Begyndelsen  trængte  Serberne  rask  frem  til  Slivnitza; 
men  her  havde  Bulgarerne  taget  fast  Stilling.  Fyrst  Alex- 
ander stillede  sig  selv  i  Spidsen  for  dem,  slog  den  17de 
November  Serbernes  Angreb  tilbage,  og  efter  at  han  den 
19de  havde  modtaget  Forstærkninger,  drev  han  Fjenderne 
ud  af  alle  deres  Stillinger  og  nødte  dem  til  at  trække  sig 
tilbage.  Alexander  forfulgte  dem,  fordrev  dem  fra  Passet 
ved  Dragoman  og  besatte  den  23de  Zaribrod.  Imidlertid 
var  Sultanen  optraadt  som  Mægler;  men  Fyrst  Alexander 
svarede,  at  efter  Serbiens  uretfærdige  Angreb  og  de  store 
Ofre,  Bulgarerne  havde  bragt,  kunde  han  først  paa  serbisk 
Grund  høre  Tale  om  Vaabenstilstand.  Uagtet  ogsaa  Stor- 
magterne den  24de  November  krævede  en  saadan,  overskred 
han  den  26de  den  serbiske  Grænse  og  stormede  i  de 
følgende  Dage  med  stor  Tapperhed  Højderne  ved  Pirot. 
Disse  sejrrige  Kampe  havde  knyttet  Alexander  nøje  til  det 
bulgariske  Folk,  og  der  kunde  ikke  mere  være  Tale  om  at 
rive  det  fra  hinanden. 

Den  serbiske  Hær  var  i  fuld  Opløsning,  den  bulgariske 
fuld  af  Sejrsglæde  og  Selvtillid.  Serbien  var  i  en  lignende 
Stilling  som  9  Aar  tidligere  efter  det  mislykkede  Angreb 
paa  Tyrkiet.  Den  Gang  havde  Rusland  standset  Tyrkernes 
Fremgang;  nu  var  det  Østerrige,  der  havde  den  overvejende 
Indflydelse  i  Belgrad  og  udsatte  sig  for  at  miste  denne  og 

i  det  hele  sin  Magtstilling  paa  Halvøen,  hvis  det  ikke  holdt 
sin  Haand  over  den  lille  Stat,  som  den  ikke  havde  hindret 
i  at  begynde  Krig.  Den  østerrigske  Sendemand  i  Belgrad, 
Grev  KhevenhuUer,  ankom  den  28de  November  i  Fyrst 
Alexanders  Hovedkvarter  og  lod  ham  vide,  at  hvis  Bul- 
garerne rykkede  videre  frem,  vilde  de  østerrigske  Tropper 
komme  Serberne  til  Hjælp.  Paa  Grund  heraf  indvilligede 
Alexander,  efter  at  have  holdt  Krigsraad,  i  at  standse  Fjendt- 
lighederne. 

Khevenhiillers  Optræden  vakte  stærk  Misstemning  i 
St.  Petersborg;  thi  uagtet  Vreden  mod  Fyrst  Alexander 
havde  man  der  glædet  sig  over  de  af  russiske  Officerer  ud- 
dannede Bulgarers  Sejr.  I  en  Dagsbefaling  af  30te  November 
roste  Kejser  Alexander  de  bulgariske  og  østrumeliske  Tropper, 
hvis  udviste  Tapperhed  og  Mandstugt  han  tilskrev  de  rus- 
siske Officerers  Virksomhed,  men  nævnte  ikke  Fyrst  Alex- 
ander med  et  Ord.  Derimod  anerkjendte  denne,  da  han  den 
21de  December  meddelte  sin  Hær  Vaabenstilstandens  Af- 
slutning, hvor  meget  de  bulgariske  Tropper  skyldte  Kejserens 
Omsorg  og  deres  russiske  Læremestres  Dygtighed.  Da  der 
fra  flere  Sider  fremkom  Dadel  over  Østerriges  ensidige  Op- 
træden, tog  den  østerrigsk-ungarske  Regering  sin  Tilflugt 
til  en  foregiven,  lidet  sandsynlig  Misforstaaelse  fra  Grev 
Khevenhiillers  Side. 

Vaabenstilstanden  mellem  Serbien  og  Bulgarien  af- 
sluttedes, som  sagt,  den  21de  December,  efter  at  Stormag- 
terne havde  faaet  Bugt  med  de  haardnakkede  Indvendinger, 
Serbien  gjorde  mod  Bulgariens  Forening.  Fredsunderhand- 
lingerne  aabnedes  først  i  1886.  Tyrkiet,  som  først  havde 
villet  sende  en  Kommissær  til  Østrumelien,  der  skulde 
styre  dette  Land  indtil  Udnævnelsen  af  en  Generalguvernør, 
havde  maattet  opgive  dette  Forehavende,  da  Fyrst  Alexander 
erklærede,  at  han  maatte  fralægge  sig  alt  Ansvar  for  de 
Uordener,   dette   kunde    fremkalde;    derimod    sendte   det   i 

Slutningen  af  Aaret  Kommissærer  til  Sofia  for  at  finde  en 
Løsning  af  det  østrumeliske  Spergsmaal. 


Østerrige  Ungarn. 

I  det  østerrigske  Rigsraads  Deputeretkammer, 
der  optog  sine  Forhandlinger  den  20de  Januar,  indbragte 
Regeringen  to  Lovforslag  mod  socialistiske  Foreninger  og 
Anvendelsen  af  Sprængstoffer,  som  begge  vedtoges  den  27de 
Marts,  og  flere  Jærnbanelove,  af  hvilke  den  om  Forlængelse 
af  Koncessionen  for  Nordbaneselskabet  (Wien — Krakau)  gav 
Anledning  til  heftige  Debatter.  Venstre  fordrede,  at  Nord- 
banen skulde  gjøres  til  en  Statsbane,  og  da  dette  blev  for- 
kastet, udraabte  den  antisemitiske  Deputerede  Schonerer: 
»Det  er  Nordbanejødernes  Sejr!«  Da  Galleriet  derpaa  ud- 
bragte et  Pereat  for  Jøderne,  lod  Præsidenten  Smolka  det 
rydde.  Loven  blev  vedtagen  den  27de  Marts  med  et  Flertal 
af  11  Stemmer,  i  Herrehuset  den  20de  April  uden  Debat. 
Budgettet,  der  som  sædvanlig  gav  Anledning  til  skarp  Strid 
mellem  Tyskere  og  Slaver,  blev  vedtaget  den  20de  Marts; 
den  23de  April  blev  Rigsdagen  opløst. 

De  nye  Valg  foregik  mellem  den  27de  Maj  og  den 
13de  Juni.  Af  Deputeretkammerets  353  Pladser  tilfaldt  180 
det  czechisk  -  klerikal  -  fevdale  Parti,  130  det  tyskliberale 
(Venstre),  de  fleste  øvrige  Coronini-Klubbens  Mellemparti. 
Rigsraadet  aabnedes  af  Kejseren  den  26de  September.  Imid- 
lertid havde  det  tyskliberale  Parti  delt  sig  i  en  »tysk-oster- 
rigsk«  og  en  udpræget  national  »tysk«  Klub;  dog  blev  der 
dannet  et  fælles  Udvalg,  som  skulde  forene  begge  Klubberne 
til  Tyskhedens  Forsvar.  I  Oktober  blev  der  stillet  to  Inter- 
pellationer til  Regeringen.  Den  ene  fra  Venstre  spurgte 
Regeringen,  hvorledes  den  kunde  retfærdiggjøre  sin  Und- 
ladelse af  en  tilstrækkelig  Beskyttelse  for  Tyskerne  i  Bohmen, 

Og  hvilken  Holdning  den  vilde  indtage  lige  over  for  de  na- 
tionale Kampe  i  dette  Land.  Ministerpræsidenten  Grev 
Taaffe  svarede,  at  Regeringen  misbilligede  Udskejelserne, 
i  hvilke  Medlemmer  af  begge  Nationaliteter  havde  taget  Del. 
Embedsmændene  havde  overalt  gjort  deres  Skyldighed,  og 
Regeringen  maatte  tilbagevise  den  Paastand,  at  Tyskerne 
ikke  fandt  tilstrækkelig  Beskyttelse.  Skulde  Udskejelserne 
gjentage  sig,  vilde  Regeringen  upartisk  og  hensynsløst  an- 
vende Lovens  hele  Strænghed.  Den  anden  Interpellation, 
der  nærmest  udgik  fra  Polakkerne,  angik  Udvisningen  af 
østerrigske  Undersaatter  (Polakker)  fra  Preussen.  Taaffe 
svarede,  at  Regeringen  ikke  kunde  foretage  videre  Skridt  til 
Ophævelse  af  denne  Forholdsregel,  da  den  preussiske  Re- 
gering allerede  havde  svaret  den,  at  den  betragtede  disse 
Udvisninger  som  et  rent  indre  Anliggende. 

Adressedebatten,  som  i  Deputeretkammeret  varede 
fra  den  17de  til  den  21de  Oktober,  gav  Anledning  til  hef- 
tige Anklager  mod  Ministeriet,  især  med  Hensyn  til  de 
bohmiske  Forhold.  Venstres  Adresseforslag  forkastedes  med 
194  mod  123  Stemmer,  Flertallets  antoges  med  177  mod 
146;  Coronini-Klubben  stemte  mod  begge.  Derefter  ud- 
sattes Rigsraadets  Møder,  da  Delegationerne  den  22de 
Oktober  traadte  sammen  i  Wien.  De  sluttedes  den  18de 
November,  efter  at  de  havde  vedtaget  Fællesbudgettet, 
hvoraf  62  MilL  Gylden  faldt  paa  Østerrige,  26 Va  Mill.  paa 
Ungarn. 

Derefter  samledes  de  østerrigske  Landdage.  I  den 
bohmiske  foresloge  Tyskerne  atter  en  administrativ  Ad- 
skillelse mellem  tyske  og  slaviske  Distrikter,  medens  paa 
den  anden  Side  Czecherne  androge  paa  en  mere  gjennemfort 
Brug  af  deres  Sprog.    Begge  Forslag  henvistes  til  et  Udvalg. 

I  Ministeriet  indtraadte  den  7de  November  den  For- 
andring, at  Konrad  v.  Eybesfeld,  der  havde  været  Kultus- 
minister siden  1880,  blev  afløst  af  Dr.  Gautsch  v.  Fran- 
kenthurm.       Den    5te    Januar     døde    Fyrst    Adolf  v. 

Auersperg,  der  havde  været  Ministerpræsident  1871 — 79; 
den  28de  Marts  Ærkebiskoppen  af  Prag,  Fyrst  Friedrich 
V.  Schwarzenberg.  Ved  hans  Efterfølger  Grev  Franz 
V.  Schonborns  Indsættelse  den  15de  Avgust  bleve  alle 
Taler  holdte  i  det  czechiske  Sprog,  og  en  af  Talerne,  Borg- 
naester  Czerny,  talte  om  Kejserens  tilkommende  Kroning 
som  Konge  af  Bohmen.  Dette  vakte  imidlertid  Mishag  i 
Wien,  og  han  maalte  træde  tilbage  fra  sit  Embede. 

I  Ungarn  fortsattes  Magyarernes  ivrige  Bestræbelser 
for  at  gjøve  deres  Sprog  eneherskende.  Undervisningsmini- 
steren Trefort  kunde  meddele,  at  Folkeskoler  med  magyarisk 
Sprog  fra  1869  til  1884  vare  stegne  fra  5819  til  7984, 
medens  Folkeskoler  med  tysk  Sprog  vare  sunkne  fra  1232 
til  676,  og  selv  i  disse  lægges  den  overvejende  Vægt  paa 
Undervisningen  i  Magyarisk.  I  det  ungarske  Underhus 
begyndte  i  Februar  Behandlingen  af  Forslaget  om  Over- 
husets Reform.  Hidtil  dannedes  Overhuset  af  8 — 900 
»Magnater«;  men  nu  blev  Tallet  stærkt  nedsat,  i  det  for- 
uden Biskopper  kun  de  Magnater,  der  betalte  3000  Gylden 
i  Grundskat,  skulde  have  Sæde  i  Huset.  Dernæst  skulde 
Kongen  have  Ket  til  at  vælge  en  Tredjedel  af  Borgerstanden. 
Underhuset  vedtog  Forslaget  den  3dje  Marts,  Overhuset  fore- 
tog nogle  Forandringer,  saasom  Nedsættelse  af  de  konge- 
valgte Medlemmers  Tal  til  30,  og  med  disse  Ændringer 
vedtog  Underhuset  den  nye  Lov  den  22de  April.  Rigsdagen 
sluttedes  den  21de  Maj. 

Den  nye  Samling  begyndte  den  26de  September.  I 
denne  vedtog  Underhuset  den  14de  December  en  Forlængelse 
af  sine  Medlemmers  Mandater  fra  3  til  5  Aar. 


Tyskland. 

I  den  tyske  Rigsdag,    som   traadte    sammen  efter 
Juleferien  den  8de  Januar,  drejede  Forhandlingerne  sig  først 

om  Kolonialpolitiken.  Den  Modstand,  Centnim  og  de 
tyskfrisindede  i  1884  havde  gjort  imod  de  dertil  krævede 
Bevillinger,  var  nu,  navnlig  for  de  sidstes  Vedkommende 
langt  svagere,  efter  at  den  offentlige  Mening  havde  udtalt 
sig  for  den.  Der  bevilgedes  saaledes  med  stort  Flertal  en 
Sum  af  248,000  Mark  til  Lønninger  og  Indretninger,  for 
største  Delen  i  Kamerun.  Ligeledes  bevilgedes  de  20,000 
Mark  til  en  ny  Departementsdirekter,  som  vare  nægtede  den 
15de  December  1H84,  og  den  23de  Marts  vedtoges  endelig 
Loven  om  Understøttelse  til  regelmæssige  Dampskibsfor- 
bindelser med  Østasien  og  Avstralien  samt  til  en  Sidelinje 
fra  Triest  over  Brindisi  til  Alexandria,  alt  for  en  Tid  af 
15  Aar,  hvortil  der  i  alt  bevilgedes  4,400,000  Mark.  Den 
ligeledes  foreslaaede  Linje  for  Samkvemmet  med  Afrika  blev 
derimod  forkastet  med  166  mod  157  Stemmer.  Den  ved- 
tagne Rigsunderstøttelse  blev  af  Forbundsraadet  tilstaaet  den 
nordtyske  Lloyd  i  Bremen. 

Under  Forhandlingerne  om  Kolonialpolitiken  holdt  Fyrst 
Bisraarck  flere  mærkelige  Taler  og  udtalte  sig  bl.  a.  om 
Englands  lidet  venskabelige  Holdning.  Bl.  a.  ytrede  han: 
»Man  har  i  England  officielt  trykt  Aktstykker  af  fortrolig 
og  temmelig  skarp  Natur,  som  vare  rettede  til  os,  førend 
de  vare  komne  i  vore  Hænder,  og  fortrolige  Samtaler,  som 
jeg  har  haft  med  Englands  Sendemænd. Forhandlin- 
gerne føres  af  det  engelske  Kabinet  næsten  udelukkende  i 
Form  af  skriftlige  Noter,  som  redigeres  i  London  og  fore- 
lægges mig  af  den  herværende  engelske  Sendemand«.  Han 
holdt  det  mundtlige  Samkvem  for  hensigtsmæssigere,  og  det 
engelske  System  medførte  en  overvældende  Mængde  af  skrift- 
lige Meddelelser.  Siden  forrige  Sommer  havde  han  saaledes 
modtaget  128  skriftlige  Noter  fra  det  engelske  Kabinet,  mere 
end  han  i  23  Aar  havde  modtaget  fra  alle  andre  Regeringer. 
Han  nægtede  dernæst,  at  han  nogen  Sinde,  som  Lord  Gran- 
ville havde  paastaaet,  havde  raadet  England  til  at  annektere 
Ægypten.     Som  sin  private  Mening  havde   han  udtalt,    at 

han,  hvis  han  var  engelsk  Minister,  vilde  søge  Sultanens 
Mægling  for  ved  ham  at  opnaa  en  Stilling  i  Ægypten,  som 

kunde  sikre  Englands  Interesser. Han  kunde  ikke  tro, 

at  England  vilde  vedblive  at  virke  mod  Tysklands  Kolonial- 
politik, saaledes  som  det  var  sket  i  Avstralien,  Ny-Guinea, 
Fidshi  og  andre  Steder. 

For  at  gjenoprette  et  venskabeligt  Forhold  sendte  Rigs- 
kansleren den  3dje  Marts  sin  Søn,  Grev  Herbert  Bis- 
marck,  som  overordentlig  Sendemand  til  London.  Han 
havde  strax  en  Samtale  med  Lord  Granville,  og  i  Overhu- 
sets Møde  den  6te  Marts  afgav  denne  tilfredsstillende  Er- 
klæringer og  udtalte  sin  Beklagelse  over,  at  han  havde 
ytret  sig  mindre  korrekt.  I  Underhusets  Møde  den  12te 
Marts  sluttede  Gladstone  sig  hertil  og  sagde,  at  England 
ikke  skulde  se  skjævt  til  Tysklands  Kolonialbestræbelser 
eller  opfatte  Besættelsen  af  et  eller  andet  Punkt  i  en  kræm- 
meragtig Aand. 

Ved  Siden  af  de  koloniale  Spørgsmaal  beskæftigede 
Rigsdagen  sig  med  de  sociale.  Regeringen  forelagde  to 
Lovudkast,  af  hvilke  det  ene  om  Udvidelse  af  Forsikrings- 
loven  af  1884  til  at  gjælde  Transportnæringsvejene  blev 
vedtaget  den  6te  Maj,  medens  det  andet  om  Forsikring  for 
Land-  og  Forstvæsens-Arbejder  ikke  naaede  til  anden  Be- 
handling. Til  disse  Lovudkast  sluttede  sig  flere  private 
Forslag  orn  Forbud  mod  Arbejde  paa  Helligdage,  Ind- 
skrænkning i  Kvinders  og  Børns  Arbejde  og  en  Normal- 
arbejdsdag for  voxne  mandlige  Arbejdere.  Bismarck  talte 
navnlig  imod  den  sidste,  hvis  Indførelse  han  erklærede  for 
umulig.  I  øvrigt  henvistes  disse  Forslag  til  et  Udvalg  paa 
28  Medlemmer,  som  særlig  henvendte  sin  Opmærksomhed 
paa  Søndags- Arbejdet. 

Af  finansielle  Love  vedtoges  Bremens  Optagelse  i 
Toldforbundet,  en  betydelig  Forhøjelse  af  Told  en,  især  paa 
Korn,  og  en  Børsskat.  Et  Forslag  af  Junggreen  om 
at  »Retsforhandlinger  i  de  Dele  af  det  tyske  Rige,  hvor  et 

ikke-tysk  Sprog  er  Folkesprog,  naar  den  anklagede  forlanger 
det,  skulle  føres  i  Folkets  Sprog«,  som  første  Gang  kom 
til  Forhandling  den  28de  Januar,  anden  Gang  den  Ilte 
Marts,  blev  fortræffelig  forsvaret  af  Forslagsstilleren  og 
understøttet  af  Polakkerne  og  Windthorst,  men  forte  natur- 
ligvis ikke  til  noget  Resultat.  Blandt  Modstanderne  udtalte 
navnlig  Slesvigholsteneren  Francke  sig  paa  en  Maade,  som 
viste  enten  en  topmaalt  Uvidenhed  eller  den  største  Frækhed 
i  at  fremføre  aabenbare  Usandheder.  Rigsdagen  sluttedes 
den  15de  Maj. 

Samtidig  med  Rigsdagen  var  den  preussiske  Land- 
dag forsamlet.  Den  aabnedes  den  15de  Januar  med  Fore- 
læggelsen af  Budgettet.  Regeringen  maatte  her  gaa  ind 
paa  den  Betingelse,  under  hvilken  Centrum  lovede,  i  Rigs- 
dagen at  ville  stemme  paa  Forhøjelsen  af  Korn-  og  Kvæg- 
tolden, nemlig  at  de  paa  Preussen  faldende  Overskud  heraf 
skulde  tilfalde  de  enkelte  Kommuner.  I  Følge  et  privat 
Lovforslag  vedtoges  en  Pensionslov  for  Folkeskolelærere: 
i  Deputeretkammeret  fastsattes  Pensionen  til  mindst  750 
Mark;  men  da  Ministrene  udtalte  sig  herimod,  nedsatte 
Herrehuset  den  til  600  Mark,  og  Kammeret  gik  den  8de 
Maj  ind  paa  denne  Nedsættelse.  Love  om  Kjøb  af  private 
Jærnbaner  og  Anlæggelse  af  nye  Baner  vedtoges,  og  den 
24de  Marts  bevilgede  Deputeretkammeret  en  Skadesløs- 
holdelse for  det  avgustenborgske  Fyrstehus,  imod  at 
dette  gav  formeligt  Afkald  paa  alle  Fordringer  paa  Slesvig- 
holsten.  Windthorst  fremkom  som  sædvanlig  med  Andra- 
gender til  Fordel  for  den  katholske  Kirke,  der  forkastedes 
med  c.  180  mod  c.  130  Stemmer.  Paa  de  danske  Slesvigeres 
Vegne  fremtraadte  Lassen  med  Klager  over  Fortyskningen 
i  Nordslesvigs  Almueskoler  (den  27de  og  28de  Februar)  og 
over  Udvisningerne  (den  12te  Marts). 

Landdagen  sluttedes  den  9de  Maj.  Dens  treaarige 
Valgperiode  var  hermed  udløben,  og  der  foretoges  nye  Valg- 
mands valg   den  29de  Oktober,    Deputeretvalg   den  5te  No- 

vember.  Udfaldet  var  en  Forstærkning  af  de  konservative 
og  nationalliberale,  en  Tilbagegang  for  de  tysksindede,  me- 
dens Centrum  bevarede  sit  sædvanlige  Tal  (c.  100).  De 
første  Partier,  paa  hvilke  Regeringen  støttede  sig,  havde 
nu  et  betydeligt  Flertal. 

Under  Samlingen  indtraf  Fyrst  Bismarcks  TOaarige 
Fødselsdag,  den  1ste  April,  paa  hvilken  der  blev  overrakt 
ham  et  Gavebrev  paa  Godset  Schonhausen,  hvor  han  var 
født  og  opdragen,  men  som  var  gaaet  tabt  for  Familien 
Bismarck  (nu  tilbagekjøbt  for  IV2  Mill.  Mark)  samt  1,229,000 
Mark,  der  bleve  stillede  til  hans  Raadighed  til  offentlige 
Formaal.  For  denne  Kapital  grundedes  en  Stiftelse  til 
Fordel  for  unge  Mænd,  der  uddanne  sig  til  at  blive  Lærere 
ved  højere  tyske  Undervisningsanstalter,  samt  for  Enker 
efter  saadanne  Lærere.  Paa  mangfoldige  andre  Maader 
hædredes  den  Mand,  hvem  Tyskland  skylder  sin  Enhed  og 
Magt:  ved  Deputationer,  Besøg  af  Kejseren  og  alle  Prin- 
serne, Lykønskningsskrivelser,  Gaver,  Fakkeltog  o.  s.  v. 

Rigsdagen  aabnedes  igjen  den  1 9de  November.  Den 
beskæftigede  sig  især  med  Finansloven;  men  langt  mere 
Opmærksomhed  vakte  to  Interpellationer,  den  ene  af 
Centrum  (28de  November),  den  anden  af  Polakkerne  (1ste 
December).  Den  første  foranledigedes  ved,  at  der  var 
nægtet  to  tyskfødte  katholske  Missionærer,  der  hørte  til  den 
franske  Kongregation  Saint  Esprit,  Tilladelse  til  at  virke  i 
Kamerun.  Den  gik  ud  paa  at  spørge,  1)  om  enhver  Mis- 
sion s  virksomhed  i  de  tyske  Kolonier  var  forbudt  Jesuiter 
eller  Ordener,  der  vare  beslægtede  med  dem,  2)  om  det  i 
det  hele  var  Meningen  at  udelukke  eller  indskrænke  ka- 
tholske Missioners  Virksomhed  i  Kolonierne.  Bismarck  be- 
svarede det  første  Spørgsmaal  med  Ja,  da  de  tyske  Love 
ogsaa  maatte  gjælde  for  Kolonierne,  det  andet  med  Nej. 
Den  anden  Interpellation  klagede  over,  at  i  de  sidste  Maa- 
neder  c.  30,000  Polakker,  som  vare  russiske  eller  østerrigske 
Undersaatter,    vare   udviste    af  Preussens   østlige   Provinser, 

Og  at  samme  haarde  Skæbne  truede  flere.  Denne  Inter- 
pellation blev  afvist  ved  et  Budskab  fra  »Kongen  af  Preussen«, 
som  erklærede,  at  en  Udvisning  af  udenlandske  Undersaatter 
fra  Preussen  ikke  vedkom  Rigsregeringen.  Derefter  bragte 
Windthorst  Sagen  igjen  paa  Bane  under  Finanslovens  Be- 
handling og  fremhævede,  at  de  udviste  for  største  Delen 
vare  Katholiker.  Bismarck  erklærede,  at  Grunden  var  Frygten 
for,  at  den  polske  Nationalitet  skulde  tiltage  paa  den  tyske 
Befolknings  Bekostning.  Lige  over  for  denne  Frygt  kom 
de  Ulykker,  Udvisningen  bragte  over  mange  Mennesker, 
naturligvis  ikke  i  Betragtning  hos  den  haarde  Statsmand. 
Rigsdagens  Juleferie  indtraadte  den  17de  December. 

I  Begyndelsen  af  Aaret  fortsatte  den  vestafrikanske 
Konference  sine  af  Juleferien  afbrudte  Moder,  og  den 
23de  Februar  vedtoges  dens  »Generalakt*.  Denne  inde- 
holder Erklæringer  om  Handelsfriheden  i  Kongolandet,  For- 
bud mod  Slavehandelen,  det  store  Lands  Nevtralitet  m.  m. 
I  det  belgiske  Deputeretkammer  blev  det  næsten  enstemmig 
tilladt  Kong  Leopold  den  2den  at  antage  Titelen  »Suveræn 
over  Kongostaten«,  uden  at  denne  for  Resten  skulde  have 
nogen  Forbindelse  med  Belgien  (den  28de  April).  Til  den 
nye  Stats  Guvernør  udnævntes  Stanley. 

Den  20de  April  døde  den  af  de  nye  Erhvervelser  i 
Afrika  højt  fortjente  Generalkonsul  Dr.  Nachtigal;  men 
andre  traadte  i  hans  Fodspor.  Saaledes  blev  det  tyske  Flag 
hejset  ved  den  sydlige  Kongobred,  og  imellem  Sansibar- 
kysten  og  Søen  Tanganyika  erhvervedes  store  Landstræk- 
ninger.  Vel  paastod  Sultanen  af  Sansibar,  Said  Bargas h, 
at  der  herved  var  gjort  Lidgreb  i  hans  Højhedsret,  og  søgte, 
opmuntret  af  den  engelske  Konsul,  at  gjøre  denne  gjældende; 
men  den  7de  Avgust  indtraf  en  Bskadre  af  4  Panserskibe 
under  Kommandør  Paschen  ved  Sansibar  og  tvang  Sultanen 
til  at  anerkjende  Tysklands  Overherredømme  over  alle  de 
Landstrækninger,  det  havde  taget  i  Besidddelse.  Det  tyske 
»østafrikanske  Selskab«    udvidede   derefter  sine   Besiddelser 

mere  og  mere  over  Egnene  omkring  de  store  Søer,  og  den 
20de  December  blev  der  sluttet  en  Handelstraktat  med 
Sultanen  af  Sansibar. 

De  oven  for  omtalte  Kolonialstridigheder  med  England 
drejede  sig  navnlig  om  Ny-Guinea  og  endte  med  en 
Overenskomst  i  Juni,  ved  hvilken  England  anerkjendte  Tysk- 
lands Overherredømme  over  den  store  Øs  nordlige  Del,  som 
har  faaet  Navnet  »Kejser  Vilhelms  Land«,  medens  de  nær- 
mest øst  derfor  liggende  Øer  (Admiralitets- Øerne,  Ny-Bri- 
tannien  og  Ny-Irland)  have  faaet  Navnet  »Bismarcks-Øerne«. 

Langt  stærkere  Harme  end  i  England  vakte  Tysklands 
Kolonialpolitik  i  Spanien,  da  det  tyske  Flag  blev  hejset  paa 
Karolinerne.  I  Almindelighed  antog  man,  at  disse  Øer 
og  de  vest  derfor  liggende  Palaos-Øer  stode  under  spansk 
Højhed;  men  Spanien  havde  aldrig  besat  dem.  Den  tyske 
Regering  besluttede  nu  at  tilegne  sig  dem  og  meddelte  dette 
til  Spanien  ligesom  til  andre  Magter;  men  den  spanske 
Regering  protesterede  derimod  (den  12te  Avgust)  og  med- 
delte, at  Skibe  fra  Filippinerne  vilde  tage  Øerne  i  Besiddelse. 
De  spanske  Skibe  ankom  den  22de  Avgust  til  Yap,  den 
største  af  Karolinerne;  men  inden  de  havde  foretaget  noget 
til  Øens  Besættelse,  løb  en  tysk  Kanonbaad  ind  i  Taps 
Havn,  hejsede  det  tyske  Flag  og  proklamerede  det  tyske 
Riges  Højhed  over  Karolinerne  og  Palaos-Øerne  (24de  Av- 
gust). I  Madrid  og  andre  Stæder  vakte  disse  Efterretninger 
en  voldsom  Ophidselse,  og  da  Efterretningen  om,  at  Tyskerne 
havde  besat  Yap,  havde  naaet  Spanien  (den  4de  September), 
drog  en  stor  Folkemasse  til  den  tyske  Sendemands  Bolig 
og  rev  det  tyske  Vaaben  og  Flag  ned.  Samme  Dag  over- 
rakte den  tyske  Sendemand,  Grev  Solms,  Svaret  paa  den 
spanske  Note  af  1 2te  Avgust.  Svaret  var  holdt  i  en  meget 
venskabelig  Tone  og  tilbød  at  lade  Sagen  afgjøre  ved  Vold- 
gift. I  Begyndelsen  vilde  det  spanske  Ministerium,  der 
frygtede  Folkestemningen  og  betragtede  Spaniens  Ret  som 
utvivlsom,  ikke  høre  noget  herom,   medens  det  paa  enhver 

Maade  søgte  at  undskylde  og  oprette  Forhaanelsen  af  det 
tyske  Flag.  Kong  Alfonso  viste  Mod  og  Klogskab  lige 
over  for  det  almindelige  Raab  om  Krig,  og  efter  at  ogsaa 
de  øvrige  Stormagter  havde  formanet  den  spanske  Regering 
til  at  modtage  Forslaget  om  Voldgift,  gik  den  ind  paa  at 
overdrage  denne  til  Paven.  Bismarck,  som  ikke  ønskede  at 
udsætte  Kong  Alfonsos  Trone  for  Faro,  havde  selv  foreslaaet 
denne  Voldgiftsmand.  Den  17de  December  udtalte  Paven 
sin  Dom,  i  Følge  hvilken  Tyskland  anerkj endte  Spaniens 
Overherredømme  over  Karolinerne  og  Palaos-Øerne,  imod 
at  den  spanske  Regering  tilstod  tyske  Undersaatter  fuld- 
stændig Handelsfrihed  paa  Øerne  og  gav  Tyskland  Ret  til  at 
indrette  en  Skibsstation  og  et  Kuloplagssted  paa  en  af  dem. 
Paven  udtalte  den  31te  December  sin  Anerkj  endelse  af  Bis- 
marcks  Statsklogskab  og  fredelige  Politik  og  oversendte  ham 
Kristusordenen  i  Brillanter. 

Til  Erstatning  for  Karolinerne  hejsedes  det  tyske  Flag 
i  Oktober  paa  Marshals-Øerne,  efter  at  der  var  sluttet 
Overenskomst  med  Øernes  Høvdinger.  Den  tyske  Marine 
led  et  sørgeligt  Tab,  i  det  Korvetten  Avgusta,  som  den 
28de  April  havde  forladt  Wilhelrashafen  for  at  sejle  til 
Avstralien,  sporløst  forsvandt  med  "sin  Besætning  paa  223 
Mand. 

Ved  Aarets  Begyndelse  vare  de  to  Ærke bispe- 
dømmer i  Koln  og  Posen  endnu  ubesatte,  og  om  Be- 
sættelsen af  det  sidste  lykkedes  det  endnu  ikke  at  komme 
til  nogen  Overenskomst.  Derimod  blev  Ærkebiskop  Melchers 
af  Koln  udnævnt  til  Kardinal,  og  Biskoppen  af  Ermeland, 
Krementz,  blev  hans  Efterfølger.  I  øvrigt  gjorde  den  preus- 
siske Regerings  Forhandlinger  med  Kurien  ingen  Frem- 
skridt i  1885. 

Den  2den  Juni  døde  Fyrst  Anton  af  Hohenzollern, 
som  1850  havde  afstaaet  sit  Land  til  Preussen  og  fra 
1858  til  1862  været  preussisk  Ministerpræsident  (Fader  til 
Kong  Karol  af  Rumænien),  den  15de  Juni  Kejserens  Broder- 

Søn,  Prins  Friedrich  Karl,  som  havde  udmærket  sig  som 
General,  og  den  17de  Juni  Statholderen  i  Elsass-Lothringen, 
Generalfeltmarskalk  v.  Manteuffel.  I  hans  Sted  ud- 
nævntes den  28de  September  den  tyske  Sendemand  i  Paris, 
Fyrst  Chlodvig  af  Hohenlohe-Schillingsftirst,  til 
Statholder  i  Elsass-Lothringen.  Til  hans  Efterfølger  valgtes 
Sendemanden  i  London,  Grev  Miinster,  i  hvis  Sted  igjen 
Grev  Hatzfeld  traadte. 

I  Hertugdømmet  Brunsvig  havde  Hertugen  af  Cum- 
berland  forgjæves  søgt  at  gjøre  sin  Arveret  gj ældende. 
Først  erklærede  den  preussiske  Regering  (den  16de  Maj),  at 
hans  Regering  i  Brunsvig  ikke  lod  sig  forene  med  Rigets 
indre  Fred  og  Sikkerhed,  den  30te  Juni  sluttede  den  bruns- 
vigske Landdag  og  den  2den  Juli  Forbundsraadet  sig  hertil. 
Efter  at  det  for  det  brunsvigske  Regentskabsraad  bestemte 
Aar  var  gaaet,  samledes  dernæst  igjen  Landdagen  (den  20ile 
Oktober),  og  i  denne  valgtes  Kejserens  Brodersøn,  Prins 
Albrecht  af  Preussen,  født  den  8de  Maj  1837,  til 
Brunsvigs  Regent. 


England  med  Ægypten. 

Ministeriet  Gladstone  havde  dynget  Pejl  paa  Fejl  i  sin 
ydre  Politik,  især  i  Ægypten.  Ved  Nyaar  1885  var  Op- 
mærksomheden især  henvendt  paa  den  lille  Hjælpehær  under 
General  Wolseley,  som  langt  om  længe  var  udsendt  for  at 
redde  Gordon.  Omtrent  Halvdelen  af  denne  (1200  Mand) 
under  Oberst  Stewart  stødte  den  17de  Januar  under  sin 
Fremrykning  fra  Korti  til  Metamneh  paa  10,000  Arabere, 
som  det  dog  efter  en  haardnakket  Kamp  lykkedes  Eng- 
lænderne at  faa  Bugt  med.  Imidlertid  havde  de  mistet 
200  Mand,  og  i  en  ny  Kamp  2  Dage  efter  biev  Stewart 
haardt  saaret  (han  døde  den  1 6de  Februar),  hvorefter  Oberst 

Wil  son  overtog  Kommandoen  og  slog  Fjenden  tilbage. 
Han  fik  Understøttelse  af  en  lille  Styrke,  Gordon  havde 
sendt  ned  ad  Nilen  paa  4  Dampbaade,  og  haabede  inden 
faa  Dage  at  kunne  naa  sit  Maal;  men  da  han  den  28de 
Januar  nærmede  sig  Kartum,  blev  han  modtagen  med  Skud 
af  Araberne  og  erfarede,  at  Staden  2  Dage  fer,  den  26de 
Januar,  ved  Forræderi  var  falden  i  Mahdiens  Hænder,  og 
at  Gordon  var  bleven  dræbt. 

Det  sørgelige  Budskab  vakte  naturligvis  Harme  i  Eng- 
land mod  Ministeriet,  og  i  Begyndelsen  var  der  Tale  om 
at  tage  Kartum  tilbage;  men  efter  at  General  Earle  i 
Spidsen  for  2200  Mand  ved  Kerbekar  paa  Nilvejen  fra  Korti 
til  Berber  havde  mødt  en  heftig  Modstand  af  Araberne  og 
vel  havde  stormet  deres  Stillinger,  men  selv  var  falden,  op- 
gav Wolseley  al  videre  Fremtrængen  og  gik  først  tilbage 
til  Korti,  derpaa  til  Dongola.  I  nogen  Tid  var  der  nu  Tale 
om  at  trænge  frem  til  Kartum  ad  en  anden  Vej:  fra  Sua- 
kim  ved  det  rede  Hav,  hvor  fra  man  tænkte  paa  at  bygge 
en  Jærnbane  gjennem  Ørkenen  til  Berber,  og  General 
Graham,  der  1884  havde  kæmpet  i  disse  Egne  med  Osman 
Digma,  blev  paa  ny  afsendt  med  Forstærkninger  til  Suakim. 
Han  foretog  en  større  Rekognoscering  med  engelske  og 
indiske  Tropper  og  slog  Osman  Digmas  Tropper  ved  Haskin 
den  20de  Marts  og  ved  Tamaj  den  22de,  paa  det  sidste 
Sted  dog  ikke  uden  store  Tab  af  Forraad  og  Kameler;  men 
imidlertid  indtraadte  de  afghaniske Forviklinger,  og  den  Ilte 
Maj  erklærede  Lord  Hartington  i  Underhuset,  at  Planen  til 
en  Fremtrængen  mod  Kartum  var  opgiven  og  Tilbagetoget 
fra  Nubien  besluttet.  Med  Undtagelse  af  3500  Mand,  som 
bleve  liggende  i  Suakim,  kaldtes  alle  Tropper  tilbage  til 
England  og  Indien,  og  Wolseley  vendte  tilbage  til  London. 
Mahdiens  Død,  som  indtraf  den  28de  Juni,  bragte  nogen 
Stilhed  i  Arabernes  Bevægelser;  men  under  en  ny  Mahdi, 
Abdullah,  trængte  de  dog  snart  igjen  frem,  og  England 
maatte  paa  ny    sende  Forstærkninger  til  Ægypten.     Over- 

anfører  var  General  Stephenson.  I  December  forefaldt 
flere  Træfninger,  bl.  a.  den  HOte  December  ved  Kojeh  (n. 
for  Dongola),  hvor  Araberne  bleve  drevne  paa  Flugten. 

I  det  ægyptiske  Finansspø rgsmaal,  som  havde 
voldet  saa  mange  Vanskeligheder  i  1884,  gav  England  ende- 
lig efter,  og  den  17de  Marts  sluttedes  en  Overenskomst 
mellem  Stormagterne,  i  Følge  hvilken  det  ægyptiske  Laan 
blev  fastsat  til  9  Mill.  Pund  Sterl.  til  3V2  Procent  og  ikke 
blev  stillet  under  engelsk,  men  under  alle  Stormagternes 
Kavtion,  og  Rentenedsættelsen  ikke,  som  England  havde 
foreslaaet,  blot  kom  til  at  ramme  den  gamle  Gjæld,  men 
hele  Gjælden  og  navnlig  ogsaa,  som  Frankrig  havde  fore^ 
slaaet,  de  engelske  Suezkanal-Aktier.  Dernæst  nedsattes 
Okkupations -Omkostningerne,  og  de  i  Ægypten  boende 
fremmede  kom  til  at  deltage  i  Skatterne.  Efter  at  Laauet 
var  udstedt,  blev  der  endelig  udredet  Skadeserstatning  til 
de  Evropæere,  som  havde  lidt  Tab  ved  Alexandrias  Bom- 
bardement. Der  var  imidlertid  endnu  meget  at  ordne  i 
Ægyptens  Styrelse,  og  for  at  lette  de  dertil  sigtende  For- 
anstaltninger traadte  den  engelske  Regering,  efter  at  Lord 
Salisbury  den  23de  Juni  havde  afløst  Gladstone,  i  Forbindelse 
med  Sultanen  som  Ægyptens  Overherre.  Sir  Drummond 
Wolff  kom  i  denne  Anledning  den  22de  Avgust  til  Kon- 
stantinopel, og  efter  lange  Forhandlinger  afgik  Muktar 
Pasha  som  tyrkisk  Kommissær  til  Kairo  (i  December)  for 
i  Forening  raed  Wolff  og  Kedivens : Regering  at  ordne  For- 
holdene. 

Lige  saa  lidt  som  i  Ægypten  havde  England  Held  med 
sig  i  Afghanistan  (se  Rusland);  men  desto  lettere  gik  det 
i  Birma.  Dette  Lands  Hersker,  den  grusomme  Tyran 
Ti  bo,  havde  den  15de  Januar  1885  sluttet  en  Handels- 
traktat  med  Frankrig,  og  England,  som  heri  saae  en  Fare 
for,  at  Handelsvejen  ad  Iravad  di  til  Kina  herved  vilde  blive 
afskaaren  for  det,  greb  en  Lejlighed,  som  tilbød  sig  ved  en 
Strid  mellem  Tibo    og  et  engelsk  Handelskompagni,   til  at 

fordre,  at  Birma  skulde  underkaste  sig  Englands  Overherre- 
dømme. Da  Kong  Tibo  ikke  vilde  gaa  ind  herpaa,  rykkede 
General  Prendergast  med  engelske  og  indiske  Tropper 
ind  i  Birma,  indtog  den  17de  November  Fortet  Miehla  ved 
Iravaddi  og  besatte  den  29de  November  Hovedstaden  Mau- 
dalay  uden  Modstand.  Kongen  med  Familie  blev  bragt  til 
Forindien,  og  Birma  blev  indlemmet  i  de  britiske  Besid- 
delser. —  I  Sydafrika  blev  et  stort  Stykke  af  Bet- 
shuanernes  Land  indlemmet  i  Kapkolonien. 

I  den  kanadiske  Provins  Manitoba  udbrød  en  Opstand 
af  Mestizerne  (Efterkommere  af  Franskmænd  og  Indianere), 
som  klagede  over,  at  Regeringen  overlod  deres  Land  til 
indvandrede  Spekulanter.  De  bleve  imidlertid  overvundne 
af  Regeringens  Tropper  (den  Ilte  Maj),  og  deres  Anfører, 
Louis  Riel,  blev  tagen  til  Fange  og  henrettet. 

Parlamentet  traadte  sammen  den  19de  Februar  under 
Indtrykket  af  Kartums  Fald,  og  Oppositionen  indbragte  i 
begge  Huse  et  Dadelsvotum  imod  Gladstones  ægyptiske 
Politik.  Den  28de  Februar  vedtoges  det  i  Overhuset  med 
189  Stemmer  mod  68,  men  forkastedes  i  Underhuset  med 
302  Stemmer  mod  288.  Valgkredsbillen*)  blev  den  Ilte 
Maj  vedtagen  ved  tredje  Behandling  i  Underhuset,  den  12te 
Juni  af  Overhuset  med  nogle  Ændringer,  som  Underhuset 
gik  ind  paa.  Den  25de  Marts  vedtog  Underhuset  ved  første 
Behandling  Billen  om  Skoletvang  i  Irland;  den  12te  Maj 
forkastede  det  Kanaltunnelbillen.  Den  Ilte  Maj  bevilgede 
det  11  Mill.  Pund  Sterl.  i  Anledning  af  Krigen  i  Nubien 
og  Indiens  Forsvar  mod  Russerne;  men  da  Regeringen  den 
8de  Juni  foreslog,  at  denne  Sum,  som  i  øvrigt  paa  Grund 
af  Nubiens  Opgivelse  var  nedsat  med  2  Mill,  skulde  skaffes 
til  Veje  ved  at  forhøje  Afgiften  paa  01  og  Sprit,  foreslog 
den  konservative  Deputerede  Hicks-Beach  en  Ændring, 
ved  hvilken  Afgiften  paa  01  og  Sprit  erklæredes  for  ubillig 

uden  tilsvarende  Forhøjelse  af  Vintolden.  Gladstone  gjorde 
Sagen  til  et  Kabinets-Spørgsmaal,  men  ikke  desto  mindre 
vedtoges  Ændringsforslaget  af  Underhuset  med  204  mod 
252  Stemmer.  Hvad  enten  nu  Utilfredsheden  med  Kabi- 
nettets Slaphed  i  det  afghaniske  Sporgsmaal  og  de  moralske 
Nederlag,  det  havde  lidt,  eller  de  regeringsfjendtlige  Masse- 
udtalelser mod  01-  og  Spritfabrikker  have  bevirket  dette 
Udfald  —  i  alle  Tilfælde  traadte  de  liberales  Fører  af  fra 
sin  Stilling,  og  den  Ilte  Juni  blev  Lord  Salisbury,  To- 
ryernes  Fører,  kaldet  til  Dronningen.  Denne  erklærede 
imidlertid,  at  han  ikke  kunde  danne  noget  nyt  Ministerium, 
med  mindre  de  liberale,  som  uagtet  det  ene  staaende  Min- 
dretal i  et  enkelt  underordnet  Spørgsmaal  dog  dannede 
Underhusets  Flertal,  vilde  sikre  ham  Understøttelse  i  de 
Sager,  som  endnu  skulde  behandles,  inden  Parlamentet  blev 
opløst.  Efter  at  dette  var  indrømmet,  dannedes  det  nye 
Ministerium  (den  24de  Juni). 

I  dette  indtraadte  bl.  a.  Lord  Salisbury  som  Premier- 
og  Udenrigsminister,  S t af f ord  Northcote  som  første 
Skatkammerlord,  Hicks-Beach  som  Skatkammerkansler 
og  Leder  i  Underhuset,  RandolfChur chili  som  Minister 
for  Indien;  denne  var  i  den  sidste  Tid  traadt  stærkt 
frem  som  Fører  for  en  ny,  mere  demokratisk  Gruppe  i 
Tory-Partiet.  Af  Love,  som  endnu  i  denne  Samling  bleve 
vedtagne,  mærkes  den,  i  Følge  hvilken  Kjøbet  af  irske 
Ejendomme  lettedes  for  deres  Forpagtere,  ved  at  Staten 
laante  dem  hele  Kjøbesummen  (I2te  Avgust),  den  samme 
Dag  vedtagne  Lov  om  Forbedring  af  Arbejderboliger,  Loven 
om  Oprettelsen  af  et  Ministerium  for  Skotland,  om  et  For- 
bundsraad  for  Avstralien  og  endelig  om  Beskyttelse  for 
Piger  mod  Forførelse  til  Usædelighed.  Den  sidste  Lov  var 
fremkaldt  ved  Pall-Mall-Gazettes  Afsløringer  og  de  derved 
foranledigede  Bønskrifter  med  hundrede  Tusender  af  Under- 
skrifter. Den  14de  Avgust  sluttedes  Samlingen,  og  den 
18de  November  opløstes  Parlamentet,  for  at  der  kunde  fore- 

tages  nye  Valg  efter  Valgloven  af  1884,  som  havde  skabt 
2  Millioner  nye  Vælgere. 

Valgene  begyndte  den  23de  November  og  fortsattes 
til  Midten  af  December.  I  Begyndelsen  syntes  de  konser- 
vative at  skulle  sejre,  i  det  de  fik  Flertallet  i  de  store 
Byer;  men  det  modsatte  blev  Tilfældet  ved  Valgene  paa 
Landet.  Resultatet  blev:  831  liberale  og  radikale,  253 
konservative,  86  irske  Homerulere.  De  liberale  fik  saaledes 
kun  det  absolute  Flertal,  naar  Parnells  Parti  vilde  stemme 
med  dem,  og  dette  kunde  altsaa  gj^re  Udslaget.  Gladstone 
ansaa  det  derfor  for  nødvendigt  at  tilfredsstille  Irlændernes 
Fordring  om  et  eget  Parlament  og  et  eget  irsk  Ministerium 
for  alle  lokale  Anliggender.  Hans  store  Omvæltningsplaner 
kom  dog  først  frem  i  Aaret  1886. 

De  fra  amerikanske  Irlændere  udgaaede  Dynamit- 
Attentater  gjentoges  flere  Gange  i  1«85,  saaledes  den 
24de  Januar  i  Tower  og  Westminster  Hall,  den  23de  April 
i  Admiralitetsbygningen.  Paa  alle  tre  Steder  bleve  Menne- 
sker saarede  og  Bygningerne  beskadigede.  Uagtet  den  i 
Irland  herskende  Stemning,  hvor  man  endog  ytrede  Glæde 
over  Kartums  Fald,  gjorde  Prinsen  og  Prinsessen  af  Wales 
dog  en  Rejse  der  til  (i  April).  Modtagelsen  var  meget 
blandet,  kun  i  det  overvejende  protestantiske  Belfast  be- 
gejstret. —  Den  1ste  Oktober  dede  den  bekjendte  Filanthrop 
Lord  Shaftesbury  i  London,  84  Aar  gammel. 


Nederlandene. 


I  Marts  forelagde  Regeringen  Kamrene  et  Udkast  til 
en  ny  Valglov,  som  gik  ud  paa  Forøgelse  af  de  Depu- 
teredes Antal  og  en  Nedsættelse  af  den  høje  Census.  Denne 
Sag  kom  imidlertid  ikke  til  Afslutning,  inden  Kamrene  den 
3dje  Juli  udsatte  deres  Møder.     Imidlertid  var  et  Valg  til 

Deputeretkammeret  i  Haag  faldet  ud  til  de  liberales  Fordel, 
saa  at  der  nu  stod  43  mod  43.  Den  21de  September  bleve 
Generalstaterne  igjen  aabnede.  I  de  foregaaende  Dage  havde 
der  i  Haag  og  Amsterdam  været  afholdt  Meder,  som  ud- 
talte, at  Folket  forlangte  almindelig  Valgret.  Det  var 
imidlertid  saa  langt  fra,  at  Kammeret  vilde  gaa  ind  paa 
denne,  at  det  endog  forkastede  den  af  Regeringen  foreslaaede 
Valgreform. 


Belgien. 

Følgen  af  den  klerikale  Skolelov  af  September  1884 
var,  at  Halvdelen  af  de  verdslige  Kommuneskoler  bleve  op- 
hævede, 880  Lærere  bleve  afskedigede  med  1000  Francs  i 
Ventepenge,  mange  andre  Lan-eres  Løn  blev  nedsat,  og  1465 
Klosterskoler  anerkj endtes  som  Kommuneskoler  med  Munke 
og  Nonner  som  Lærere.  —  Den  2den  Maj  aabnedes  en 
Verdensudstilling  i  Antwerpen.  Den  27de  Maj  døde  den  85- 
aarige  Charles  Rogier,  som  oftere  havde  været  Minister 
og  længe  været  det  liberale  Partis  Fører. 


Schweiz. 


Forbundsraadets  Forholdsregler  mod  Anarkisterne 
fik  i  1885  et  større  Omfang.  I  Natten  den  26de— 27de 
Februar  arresteredes  30  af  de  værste,  og  den  4de  Juni  ud- 
vistes 21  fremmede  Anarkister,  den  9de  September  5.  Ved 
Forbundsforsamlingens  Aabning  den  9de  Marts  udtalte  Præ- 
sidenterne i  begge  Raad  sig  i  Overensstemmelse  hermed. 
Møderne  sluttedes  den  28de  Marts,  begyndte  igjen  den  1ste 
Juni.     Den  af  begge  Raad  vedtagne  Lov  om  en  Alkoholskat 


70  t>e  vigtigste  Begivenheder  i  Aaret  1885. 

maatte  som  Forfatningsændring  underkastes  Folkeafstemning, 
men  blev  vedtagen  med  c.  230,000  Stemmer  mod  157,000. 
Forbundsforsamlingens  Vintersamling  begyndte  den  7de 
December.  Til  Forbundspræsident  for  1886  valgtes  For- 
bundsraad  Doucher.  Der  bevilgedes  500,000  Francs  som 
deu  første  Rata  af  en  Sum  paa  2,670,000  Francs  til  For- 
svarsværker paa  St.  Gotthard. 


Frankrig. 

Strax  efter  Nyaar  traadte  den  dygtige  Krigsminister, 
General  Cam  pen  on,  ud  af  Ministeriet  Ferry,  fordi  han 
fandt  det  urigtigt  at  svække  den  franske  Hær  ved  Afsendelse 
af  flere  Forstærkninger  til  Tongkin.  Hans  Efterfølger  blev 
General  Lewal.  Der  afgik  nu  nye  Tropper  til  Tongkin, 
hvor  Franskmændene  under  General  Briére  de  l'Isle 
igjen  vare  i  Færd  med  at  rykke  frem  mod  Fæstningen 
Langson,  hvor  fra  de  i  Juni  1884  vare  blevne  drevne  tilbage 
af  Kineserne.  Efter  at  have  sejret  i  flere  Træfninger  be- 
satte de  den  1 3de  Februar  Langson,  hvor  fra  en  Brigade 
under  General  Negr  i  er  rykkede  videre  frem,  medens  Briére 
de  risle  gik  tilbage  til  Hanoi. 

Imidlertid  havde  Admiral  Cour  bet  kæmpet  flere  Gange 
med  Kineserne  paa  Formosa,  og  den  8de  Marts  erobrede 
han  Kelung.  Mindre  heldig  gik  det  i  Tongkin:  General 
Negrier  blev  den  23de  Marts  slaaet  tilbage,  da  han  angreb 
Kinesernes  forskansede  Lejr  ved  Banglo,  og  maatte  trække 
sig  tilbage  til  Langson.  Han  var  selv  haardt  saaret  og 
havde  kun  6000  Mand  at  stille  mod  de  fremrykkende 
60,000  Fjender.  Oberst  Herbinger,  som  havde  overtaget 
Kommandoen,  gav  derfor  den  24de  Marts  Befaling  til  at 
rømme  Langson  og  trække  sig  tilbage  til  Deltaet  med  Op- 
ofrelse af  Krigskassen  og  den  sterste  Del  af  Artilleriet. 

Efterretningen  om  dette  Uheld  vakte  en  umaadelig 
Bevægelse  i  Paris,  og  medens  Ministeriet  Gladstone  nogle 
Uger  før  havde  overlevet  Budskabet  om  Kartums  Fald,  for 
hvilket  det  med  langt  mere  Grund  kunde  gjeres  ansvarligt, 
bukkede  Ministeriet  Fer  ry,  som  nu  i  over  2  Aar  havde 
styret  Frankrig,  strax  under  for  Kammerets  Mangel  paa 
Overlæg  og  Skj ensomhed.  Ferry  oplæste  den  30te  Marts 
en  Erklæring,  hvori  han  meddelte  de  Dagen  for  indtrufne 
Depecher  fra  General  Briére  jog  forlangte  en  Bevilling  af 
200  Mill.  Francs  for  at  sikre  Besiddelserne  i  Bagindien  og 
gjenoprette  Frankrigs  Ære.  Han  blev  afbrudt  af  liden- 
skabelige og  fornærmelige  Tilraab,  og  da  Kammeret  med 
306  Stemmer  mod  149  afslog  hans  Begjæring  om  at  ned- 
sætte et  Udvalg  om  Bevillings-Spørgsmaalet,  men  forst  gav 
Clemenceau  Tilladelse  til  at  fremkomme  med  en  Interpella- 
tion, trak  Ferry  tillige  med  de  øvrige  Ministre  sig  tilbage 
og  overgav  Præsidenten  sin  Dimission.  I  Kammeret  blev 
der  derpaa  stillet  Andragender  om  at  sætte  Ministeriet  under 
Anklage;  men  disse  bleve  dog  forkastede.  Dagen  efter  be- 
vilgedes 50  Mill.  af  den  forlangte  Bevilling. 

Kammeret  havde  styrtet  et  Ministerium,  som  var  et 
Udtryk  for  dets  Flertals  Politik,  og  det  var  derfor  en  meget 
vanskelig  Opgave  for  Grévy  at  danne  et  nyt  Ministerium, 
som  ikke  maatte  optage  nogen  af  det  gamles  Medlemmer. 
Efter  flere  frugtesløse  Forsøg  lykkedes  det  endelig  den  6te  April 
Kammerets  Præsident,  Henri  Brisson,  som  først  havde 
nægtet  sin  Medvirkning,  at  danne  et  Ministerium.  I  dette 
indtraadte  bl.  a.  Freycinet  som  Udenrigsminister,  Campenon 
som  Krigsminister,  Sadi  Carnot  for  Finanserne,  Allain  Targé 
for  det  indre.  Det  nye  Ministeriums  Program  afveg  ikke 
i  noget  væsentligt  fra  det  gamles,  og  de  øvrige  150  Millioner 
bevilgedes  nu  strax  af  Kammeret  med  373  Stemmer  mod 
92,  af  Senatet  med  221  mod  6.  Til  Præsident  i  Kammeret 
valgtes  Floquet,  til  Overanfører  i  Tongkin  General  C  ourcy, 
under   hvem  Briére  de  Usle  skulde   forblive  som  Brigade- 

general.  Forstærkninger  afgik  strax  til  Tongkin,  og  for  at 
Armeens  Organisation  ikke  skulde  blive  forstyrret  ved  disse 
stærke  Troppesendelser,  forelagde  Regeringen  et  Lovforslag 
om  Dannelsen  af  en  Kolonialarmé. 

Imidlertid  var  der  kommet  beroligende  Telegrammer 
fra  Briére  de  l'Isle,  og  under  Ministerkrisen  vare  Freds- 
præliminærer  mellem  Frankrig  og  Kina  undertegnede  i 
Paris  den  lidje  April  af  Ministerialdirektøren  Billot  og  den 
kinesiske  Underhandler  Campbell.  Den  7de  April  meldte 
en  Depeche,  at  de  kinesiske  befuldmægtigede  havde  antaget 
Præliminærerne  og  afsluttet  en  Overenskomst  derom  med 
den  franske  Sendemand  Patenotre.  I  Følge  denne  ophørte 
Fjendtlighederne,  Kina  overlod  Frankrig  hele  Tongkin  og 
begyndte  den  20de  April  at  rømme  det;  Frankrig  gav  der- 
imod Afkald  paa  den  tidligere  fordrede  Krigsskade- Erstat- 
ning og  skulde  en  Maaned  efter  den  endelige  Fredslutning 
rømme  Formosa.  Den  18de  Juni  meldte  Patenotre,  at 
den  endelige  Fred  var  undertegnet.  Af  Navn  blev  vel 
Kinas  Overhøjhed  over  Annam  anerkjendt;  men  til  Gjen- 
gjæld  var  der  givet  Adgang  til  Landhandel  med  Kina  i 
Langson  og  Lavkai,  og  det  under  lavere  Told  end  til  Søs. 
Dog  maatte  Franskmændene  ogsaa  efter  Freden  med  Kina 
kæmpe  med  Oprørerne  af  det  sorte  Flag  ved  den  røde  Flod 
og  indtage  det  befæstede  Thanmoi  med  Storm  (den  24de 
Oktober).  Fredstraktaten  blev  stadfæstet  af  Kammeret  den 
6te,  af  Senatet  den  16de  Juli. 

Imidlertid  indtraf  der  igjen  foruroligende  Efterretninger 
fra  Annam.  General  Courcy  havde  den  4de  Juli  begivet 
sig  til  Hue  for  at  overrække  sin  Fuldmagt  som  Overgeneral 
og  træffe  de  fornødne  Forholdsregler  til  Indsættelsen  af 
Frankrigs  Protektorat;  men  i  den  følgende  Nat  bleve 
Franskmændene  pludselig  angrebne  af  en  stor  Mængde 
Annamiter.  De  holdt  tappert  Stand  mod  Overmagten  og 
sloge  Fjenderne  tilbage  med  et  20dobbelt  Tab;  Kejseren 
<jg  hans  Minister  Thuyet,    som   stod  i  Spidsen  for  Oprøret, 

flygtede  til  Bjærgene,  medens  Kejserens  Broder,  Regenten 
Thuhong  kom  i  fransk  Fangenskab.  En  Onkel  af  Kejseren 
Dhoxnan  blev  valgt  til  Regent,  og  der  dannedes  ét  nyt 
Ministerium  af  Frankrigs  Tilhængere.  Senere  indsattes  en 
ny  Kejser,  som  antog  Navnet  Dontkhant.  Frankrigs  Herre- 
dømme syntes  altsaa  igjen  befæstet;  men  i  flere  Provinser 
bleve  dog  talrige  kristne  Annamiter  myrdede  af  deres  fana- 
tiske Landsmænd.  Ogsaa  i  Kambodja  maatte  Franskmændene 
kæmpe  mod  Opstande.  Den  I  i  te  Juni  døde  Admiral 
Courbet  om  Bord  paa  sit  Skib. 

Paa  Madagaskar  aabnede  Admiral  Miot  igjen  Fjendt- 
lighederne i  September,  men  var  ikke  heldig  i  sine  Angreb. 
Ikke  desto  mindre  lykkedes  det  ham  i  December  at  faa  af- 
sluttet en  gunstig  Fred  med  Hovaerne.  Disse  erkjendte  i 
Forhold  til  Udlandet  den  franske  Resident  som  Mellemmand 
og  afstøde  Bugten  ved  Diego-Suarez  til  Frankrig,  som  des- 
uden skulde  beholde  Tamataves  Havn,  indtil  der  var  betalt 
en  Krigsskade-Erstatning  af  10  Mill.  Francs. 

I  de  indre  Forhold  tildrog  først  Senatorvalgene 
den  25de  Januar,  som  fer  første  Gang  skulde  foretages  efter 
den  nye  Valglov  af  10de  December  1884,  sig  den  alminde- 
lige Opmærksomhed.  Der  skulde  vælges  87  Senatorer,  og 
medens  disse  Pladser  hidtil  havde  været  besatte  med  44 
Republikanere  og  43  Monarkister,  valgtes  nu  67  Republi- 
kanere og  20  Monarkister.  I  alt  var  der  nu  kun  67  Monar- 
kister tilbage  blandt  de  300  Senatorer. 

Loven  om  Listevalg  til  Deputeretkammeret,  som 
1882  havde  medført  Ministeriet  Gambettas  Fald,  blev 
nu  velvillig  modtagen  og  gik  endelig  igjennem  den  8de 
Juni.  Den  17de  Marts  vedtog  Kammeret  til  Beskyttelse 
tor  Landbruget  en  Forhøjelse  af  Tolden  paa  Hvede,  Mel, 
Oxer  og  Svin.     Samlingen  sluttedes  den  6te  Avgust 

Den  22de  Maj  døde  Victor  Hugo,  der  i  lang  Tid  »i 
Evropa  havde  gjældt  for  Frankrigs  største  Digter,  i  Frankrig 
forBvropas  største  Digter.«     Han  blev  begrav  en  paa  Statens 

Bekostning  under  almindelig  Deltagelse  og  bisat  i  Pantheon, 
der  i  Følge  et  Dekret  fra  Præsident  Grévy  igjen  blev  ind- 
viet til  Gravsted  for  Frankrigs  store  Mænd.  Den  klerikale 
Deputerede  De  Mun  foreslog  i  denne  Anledning  et  Dadels- 
votum  mod  Regeringen,  men  det  blev  forkastet  af  Kammeret 
med  888  Stemmer  mod  83.  Ærkebiskoppen  af  Paris  indgav 
en  Protest,  men  forbed  Kirkens  gejstlige  at  gjøre  Modstand. 

Den  4de  Oktober  foretoges  Valgene  efter  den  nye 
Valglov,  ved  hvilken  de  Deputeredes  Tal  var  forøget  til  595. 
Der  valgtes  176  Monarkister  og  (med  de  i  Kolonierne  valgte) 
149  Republikanere,  medens  270  Omvalg  bleve  nodvendige. 
Dette  Udfald  af  Valgene,  som  fordoblede  Monarkisternes 
Tal  i  Kammeret,  havde  især  sin  Grund  i  den  almindelige 
Misfornøjelse  med  Industriens,  Handelens  og  Finansernes 
daarlige  Stilling,  de  Qendtlige  Beslutninger  mod  den  katholske 
Kirke  og  den  ikke  populære  Krig  i  Bagindien.  Det  vakte 
stor  Skræk  hos  Republikanerne ;  de  moderate  og  de  radikale 
Republikanere  sluttede  sig  derfor  næsten  overalt  sammen, 
og  ved  Omvalget  den  18de  Oktober  valgtes  saaledes  245 
Republikanere  og  kun  25  Monarkister.  Resultatet  af  samt- 
lige Valg  var:  201  Monarkister,  279  maadeholdne  og  115 
radikale  Republikanere.  Naar  de  republikanske  Partier  vare 
enige,  havde  de  saaledes  et  stort  Piertal ;  men  deres  Uoverens- 
stemmelser vare  saa  store,  at  man  aldeles  ikke  kunde  stole 
paa  denne  Enighed. 

Kammeret  aabnedes  den  10de  November  og  gjenvalgte 
Floquet  til  Præsident.  Den  15de  November  erklærede 
Brisson,  at  Ministeriet  holdt  fast  ved  Protektoratet  over 
Tongkio  og  Annam  og  ikke  kunde  gaa  ind  paa  en  Ad- 
skillelse af  Stat  og  Kirke.  Denne  Erklæring  vakte  de  radi- 
kales Mishag,  og  da  der  forlangtes  en  Bevilling  af  79  Mill. 
Francs,  for  største  Delen  til  Tongkin,  blev  der  nedsat  et 
Udvalg  paa  33  Medlemmer,  i  hvilket  monarkistiske  og  radi- 
kale Modstandere  af  Protektoratet  fik  Flertallet.  Uagtet 
Brisson  bestemt  erklærede,  at  en  Rømning  af  Tongkin  vilde 

være  fordærvelig  for  Frankrig  og  en  Plet  paa  dets  Ære, 
foreslog  Udvalgets  Flertal  dog  kun  at  bevilge  en  Fjerdedel  ^ 
af  den  fordrede  Sum  til  Troppernes  foreløbige  Underhold. 
Ved  Behandlingen  i  Kammeret,  som  varede  i  3  Dage,  gjorde 
Udvalgets  Ordfører,  Pellet  an,  gjældende,  at  den  alminde- 
lige Stemmeret  ved  Valgene  havde  udtalt  sig  for  den  fuld- 
stændige Rømning;  men  det  lykkedes  dog  Ministrene, 
understøttede  af  Biskop  Preppel  og  Paul  Bert,  at  faa  den 
fulde  Bevilling  vedtaget  med  274  Stemmer  mod  270  (den 
24de  December),  hvorefter  Senatet  den  26de  December  gav 
sit  Samtykke  med  225  Stemmer  mod  61. 

Da  mange  gejstlige  ved  Valgene  havde  virket  for  kleri- 
kale og  monarkistiske  Kandidater,  suspenderede  Regeringen 
deres  Løn,  og  flere  Valg  bleve  erklærede  for  ugyldige.  Da 
Baudry  d'Asson  i  denne  Anledning  interpellerede  Ministe- 
riet, svarede  Kultusministeren  G obl et,  at  saa  længe  Kirken 
ikke  var  skilt  fra  Staten,  maatte  Præsten  lige  som  enhver 
Embedsmand  lyde  Regeringen.  Kammeret  billigede  med 
331  Stemmer  mod  167  denne  Erklæring. 

Da  G  revy  var  valgt  til  Præsident  den  30te  Januar 
1879,  skulde  der  vælges  en  Præsident  for  de  næste  7  Aar. 
Den  28de  December  traadte  derfor  begge  Kamre  sammen 
til  Nationalforsamling  under  Forsæde  af  Senatets  Præsident, 
Le  Royer.  Fra  højre  Side  blev  der  protesteret  mod  Valgets 
Lovlighed,  fordi  der  endnu  ikke  var  foretaget  nye  Valg  i 
de  Departementer,  hvis  Valg  vare  erklærede  for  ugvldige; 
men  der  blev  ikke  taget  Hensyn  hertil,  og  Grévy  blev 
gjenvalgt  med  457  Stemmer  af  589;  Monarkisterne  havde 
afholdt  sig  fra  at  stemme.  Dagen  efter  udsatte  Kamrene  deres 
Møder,  og  samme  Dag  indgav  Brisson  sin  Dimission ;  Grévy 
overdrog  Freycinet  Dannelsen  af  et  nyt  Ministerium.  Den  ydre 
Grund  til,  at  Brisson  traadte  tilbage,  var  det  ringe  Flertal, 
hvormed  den  af  ham  fordrede  Bevilling  den  24de  December 
var  ydet;  dersom  22  Valg  ikke  vare  blevne  erklærede  for 
ugyldige,  og  der  ikke  havde  manglet  6  Deputerede  for  Paris, 


76  De  vigtigste  Begivenheder  i  Aaret  1885. 

som  havde  modtaget  Valg  andensteds,  vilde  Bevillingen 
være  bleven  forkastet.  En  anden  Grund  var  maaske,  at  han, 
som  havde  faaet  68  Stemmer  til  Præsidentvalget  den  28de 
December,  uagtet  han  ikke  havde  stillet  sig  som  Kandidat, 
ikke  vilde  skade  sit  mulige  Valg  til  den  Tlaarige  Grevys 
Efterfølger  ved  at  slide  sig  op  som  Minister. 


Spanien. 

Koleraen  rasede  især  i  Provinserne  Granada,  Valencia 
og  Murcia,  men  optraadte  ogsaa  i  Madrid  og  særlig  heftig 
i  Aranjuez.  Kong  Alfons  den  12te  viste  stort  Mod  ved 
Besog  hos  de  syge,  og  da  han  i  Juli  vendte  tilbage  til 
Madrid  fra  Aranjuez,  blev  han  modtagen  med  umaadelig 
Begejstring.  Paa  Handel  og  Industri  og  Statsindtægterne 
havde  Koleraen  en  meget  skadelig  Indflydelse. 

I  Striden  med  Tyskland  om  Karolinerne  viste  den  unge 
Konge  sig  sin  Stilling  voxen;  men  inden  denne  Strid  var 
bilagt,  døde  han  den  25de  November  i  Slottet  Pardo  af 
Svindsot.  Han  efterlod  kun  to  Døtre,  af  hvilke  den  ældste, 
Mercedes,  var  5  Aar  gammel.  Enkedronningen  Marie 
Christine  af  Østerrige,  som  overtog  Regentskabet,  var 
imidlertid  frugtsommelig.  Hun  modtog  det  konservative 
Ministerium  Canovas  del  Castillos  Dimission  og  overdrog 
Sagasta  at  danne  et  liberalt  Ministerium,  i  hvilket  Moret 
blev  Udenrigsminister.  Det  nye  Ministerium  søgte  paa  den 
ene  Side  at  forsone  Partierne  ved  en  almindelig  Amnesti, 
og  traf  paa  den  anden  Side  kraftige  Forholdsregler  til  at 
dæmpe  mulige  Uroligheder.  Martinez  Campos  blev  saaledes 
Overanforer  for  Nord  armeen,  og  flere  Stæder  (San  Sebastian, 
Barcelona,    Cartagena)   bleve   erklærede  i  Belejringstilstand. 

Cortes  aabnedes  igjen  den  26de  December.  Kammeret 
valgte    den    afgaaede    Minister    Canovas   til    sin   Præsident. 

Dagen  efter  Kongen,  den  26de  November,  døde  den  75- 
aarige  Marskalk  Ser  ran  o,  der  havde  spillet  en  saa  stor, 
om  end  ikke  hæderlig  Rolle  i  Spaniens  nyere  Historie,  og 
den  30te  Oktober  Admiral  Topete,  der  tillige  med  Prim 
og  Serrano  havde  bidraget  mest  til  at  styrte  Kong  Alfonsos 
Moder  Isabella  1868. 


Portugal. 

Den  15de  December  døde  Kong  Ferdinand,  Hertug 
af  Sachsen-Koburg,  som  1836  var  bleven  gift  med  Dronning 
Maria  de  Gloria  og  efter  hendes  Ded  1858 — 55  med  Konge- 
titel havde  ført  Regentskabet  for  den  umyndige  Kronprins. 


ItalieD. 


Tysklands,  Frankrigs  og  Englands  store  Erhvervelser  i 
de  fremmede  Verdensdele  vakte  ogsaa  Italiens  Lyst  til  at 
drive  Kolonialpolitik,  og  efter  at  have  truffet  nogle  Overens- 
komster med  England,  til  hvilken  Magt  det  i  den  senere 
Tid  især  havde  sluttet  sig,  søgte  det  at  sætte  sig  fast  ved 
det  røde  Hav,  hvor  det  allerede  besad  en  lille  Koloni  ved 
Assab-Bugten.  Den  25de  Januar  besatte  italienske  Tropper 
det  n.  derfor  liggende  Beilul  og  den  5te  Februar  Mas- 
sua  under  Protest  af  den  ægyptiske  Guvernør.  Uden  at 
tage  Hensyn  til  denne  besatte  de  den  10de  April  den  lille 
ægyptiske  Fæstning  Arafali  (s.  for  Jk^^ssua),  for  at  Sol- 
daterne kunde  faa  et  højere  liggende  og  sundere  Kvarter. 
I  alt  sendtes  efterhaandeu  6000  Mand  til  Massua,  stadig 
under  den  Forsikring,  at  man  anerkjendte  Kedivens  Rettig- 
heder   og   Sultanens    Overherredømme.      Den    J7de    Marts 

meddelte  Udenrigsministeren  Mancini  Kammeret,  at  han 
efter  Kartums  Fald  havde  tilbudt  England  Italiens  Bistand 
mod  Mahdien,  men  at  Lord  Granville  ikke  havde  modtaget 
Tilbudet.  Misstemningen  herover,  som  forøgedes  ved  Breve 
fra  Massua,  der  skildrede  Troppernes  daarlige  Tilstand,  ytrede 
sig  den  21de  Maj  ved  at  Kammeret  nedsatte  Mancinis 
Budget.  Da  han  vilde  indgive  sin  Dimission,  holdt  Depretis 
ham  tilbage;  men  den  17de  Juni  vedtoges  Udenrigsmini- 
steriets ordentlige  Budget  med  kun  4  Stemmers  Flertal. 
Da  Ministeriet  heri  saae  et  Mistillidsvotum  mod  dets  plan- 
løse Kolonialpolitik,  indgav  det  sin  Dimission,  saa  meget 
mere  som  det  engelske  Ministerium,  som  det  havde  sluttet 
sig  til,  netop  havde  maattet  vige  sin  Plads.  Kongen  over- 
drog Depretis  at  danne  et  nyt  Ministerium;  men  i  dette, 
som  dannedes  den  1ste  Juli,  indtraadte  næsten  alle  de 
gamle  Ministre.  Udenrigsministeriet  blev  foreløbig  overtaget 
af  Depretis  selv,  men  i  Oktober  besat  med  Grev  Ro  bi  lånt, 
som  i  mange  Aar  havde  været  Sendemand  i  Wien  og  holdt 
fast  ved  Italiens  Forbund  med  Kejsermagterne.  Imidlertid 
opretholdt  han  Besættelsen  af  Massua  m.  m.,  »da  man  ikke 
kunde  stryge  Italiens  Flag,  hvor  det  engang  var  hejset.« 


Nordamerika. 

I  de  forenede  Staters  48de  Kongres  udstedte  Se- 
natet den  26de  Januar  en  Erklæring  for  at  udtrykke  sin 
Afsky  mod  Dynamit- Attentaterne  i  England,  og  i  flere 
af  de  enkelte  Stater  indbragtes  strænge  Lovforslag  mod 
Dynamitarderne.  En  af  de  værste,  O'Donnovan  Rossa, 
blev  den  2den  Februar  selv  i  New  York  saaret  af  en  Kvinde, 
der  affyrede  flere  Revolverskud  imod  ham.  Ikke  desto 
mindre  vedblev  man  i  Forsamlinger  at  anbefale  Brugen  af 
Dynamit  og  smedde  nye  Attentater  mod  England. 

Den  1884  med  Nikaragua  afsluttede  Traktat,  som  gav 
Unionsregeringen  Ret  til  Anlæggelse  af  en  Kanal,  en  Jærn- 
bane  og  en  Telegraflinje  gjennem  denne  Stat,  naaede  ikke 
2/3  af  Stemmerne  i  Senatet  og  var  dermed  forkastet.  Den 
10de  Februar  talte  Kongressen  i  et  Fællesmøde  de  1884 
afgivne  Stemmer  ved  Præsidentvalget  og  erklærede  Cleve- 
land og  Hendricks  for  Unionens  Præsident  og  Vicepræ- 
sident. Den  4de  Marts  tiltraadte  derpaa  den  »demokratiske« 
Præsident  Cleveland  sit  Embede.  Til  Udenrigsminister  valgte 
han  Bay  ard.  Han  arbejdede  med  Iver  paa  at  forbedre 
Styrelsen  og  standse  Embedsmændenes  Korruption.  En  stor 
Fare  var  Arbejdsløsheden:  i  den  strængeste  Vintertid  talte 
man  500,000  arbejdsløse,  alene  i  Staden  New  York  75,000. 

Den  23de  Juli  døde  Ulysses  Grant,  der  havde  til- 
endebragt Borgerkrigen  og  været  Præsident  fra  1869  til 
1877;  hans  Jordefærd  blev  højtideligholdt  den  8de  Avgust 
i  New  York  under  umaadelig  Deltagelse.  Den  29de  Oktober 
døde  den  ligeledes  fra  Borgerkrigen  berømte  General  Mac 
Cl  el  Ian,  den  25de  November  Vicepræsidenten  Hendricks. 
I  hans  Sted  traadte  i  Følge  Forfatningens  Bestemmelse 
Senatets  Præsident  David  Davis. 

Den  7de  December  traadte  Kongressen  igjen  sammen. 
Det  meddeltes,  at  Overskuddet  i  Finansaaret  1884 — 85  langt 
fra  ikke  havde  været  saa  stort  som  forrige  Aar.  I  sit 
Budskab  anbefalede  Præsident  Cleveland  en  Lov  mod  Mor- 
moners Indvandring  og  en  Lov  om,  at  Ministrene  i  en 
bestemt  Rækkefølge  skulde  indtræde  i  Præsidentens  og  Vice- 
præsidentens Sted,  hvis  disse  begge  skulde  gaa  bort.  Denne 
Lov  blev  vedtagen  af  Senatet  den  17  de  December. 

I  Mellemamerika  blev  der  gjort  et  Forsøg  paa  at 
forene  de  5  Republiker  Guatemala,  Honduras,  San  Salvador, 
Nicaragua  og  Costarica  til  en  Forbundsstat,  som  Tilfældet 
havde  været  før  1840.  Forsøget  udgik  fra  den  farvede 
Præsident  Barrios  i  Guatemala,  der  allerede  længe  havde 
regeret  med  Dygtighed  og  Strænghed  i  denne  Stat,  som  er 

langt  betydeligere  end  de  4  andre.  Ved  et  Dekret  af  6te 
Marts  erklærede  han  Forbundsstaten  for  gjenoprettet;  men 
de  andre  Stater  gjorde  Modstand,  og  den  2den  April  faldt 
Barrios  i  Kampen.     Derefter  blev  Unionsplanen  opgivet. 


Sydamerika. 

I  Kolumbia  udbrød  en  Opstand  mod  den  hæderlige 
og  dygtige  Præsident  Nunjes,  som  havde  staaet  i  Spidsen 
for  Regeringen  siden  1880.  Opstanden  begyndte  den  Ude 
Marts  i  Panama  under  General  Aizpuru.  medens  samtidig 
General  Ruiz  bemægtigede  sig  de  kolumbiske  Dampskibe  i 
Colons  Havn  og  drog  mod  Cartagena,  Kolumbias  vigtigste 
Fæstning  og  Havnestad.  I  Colon  tilrev  derpaa  Mulatten 
Pr e Stan  i  Spidsen  for  Pøbelen  sig  Magten,  og  da  regulære 
Tropper  og  Besætningen  fra  et  amerikansk  Krigsskib,  som 
laa  i  Havnen,  nødte  ham  til  at  forlade  Byen,  stak  han  den 
først  i  Brand.  Der  ankom  nu  flere  amerikanske  Tropper 
fra  New-Orleans,  og  ved  deres  Hjælp  dæmpedes  ogsaa  Op- 
standen i  Panama.  Amerikanerne  droge  derpaa  igjen  hjem; 
men  ved  Cartagena  blev  der  endnu  kæmpet  mellem  Rege- 
ringens Tropper  og  Insurgenterne,  som  blokerede  Havnen. 
I  Maj  underkastede  de  sig  dog  amerikansk  Mægling; 
kun  Prestan  blev  stillet  for  Retten  og  hængt  i  Colons 
Ruiner. 

I  Peru  vedblev  Borgerkrigen  mellem  den  provisoriske 
Præsident  Iglesias,  der  holdt  Lima  besat,  og  General 
Caceres,  der  idelig  igjen  brød  frem  fra  Bjærgene.  Den 
1ste  December  lykkedes  det  ham  at  trænge  ind  i  Lima, 
hvor  han  nødte  Iglesias  til  at  nedlægge  sit  Embede.  Begge 
Parters  Tropper  trak  sig  derpaa  tilbage  fra  Lima,  hver  til 
sit  Sted  og  ble  ve  for  største  Delen  afvæbnede  og  hjem- 
sendte.    Der   blev   indsat   en  provisorisk  Regering,    i   hvis 

Spids  Arenas  traadte;  men  i  Foraaret  1886  skulde  der 
vælges  en  ny  Præsident,  til  hvilken  Stilling  Caceres  var 
bestemt.  Iglesias  rejste  den  26de  December  til  Valparaiso 
for  der  fra  at  begive  sig  til  Paris. 

I  Kejserdømmet  Brasilien  var  Spørgsmaalet  om  Slave- 
riets Ophævelse  endnu  ikke  lost.  Da  Kamrene  udtalte  sig 
mod  Regeringsforslagets  nærmere  Bestemmelser,  indgav 
Ministeriet  Dantas  den  5te  Maj  sin  Dimission,  og  den 
liberale  Saraiva  dannede  et  nyt  Kabinet.  Dettes  Forslag 
til  Gjennemførelse  af  Slaveriets  Ophævelse  blev  vedtaget, 
men  de  dertil  fornødne  Pengemidler  bleve  ikke  bevilgede. 
Derfor  indgav  Ministeriet  Saraiva  den  17de  Avgust  sin  Di- 
mission, hvorefter  den  konservative  Baron  Cotegipe-Van- 
derley  dannede  et  nyt  Kabinet.  Dette  forelagde  et  nyt 
Lovudkast,  som  blev  vedtaget  af  begge  Kamre.  De  Slaver, 
som  vare  over  60  Aar  gamle,  skulde  strax  frigives,  de 
øvrige  først  efterhaanden  i  Løbet  af  17  Aar.  Slaveejerne 
skulde  have  Erstatning,  hvortil  Midlerne  skulde  udredes  ved 
en  Afgift  af  5  Procent  af  alle  offentlige  Indtægter.  Efter 
Frigivelsen  skulde  Slaverne  endnu  arbejde  3  Aar  hos  deres 
forrige  Herrer  mod  en  lav  Løn,  for  at  de  kunde  vænne  sig 
til  Forandringen.  Efter  Gjennemførelsen  af  denne  vigtige 
Lov  opløstes  Deputeretkammeret  den  30te  September,  da 
det  konservative  Ministerium  ikke  kunde  regere  med  et, 
under  et  liberalt  Ministerium  valgt  Kammer.  ^ 

